
Partea I 

dra nu ieşea cu nimic în evidență. Ar fi putut 
adăposti un liceu public ceva mai mare, ori un centru 
administrativ de procesare a formularelor privitoare la 
taxe şi impozite. Era o structură masivă din cărămidă 
cafenie — avea patru etaje şi o curte interioară. Nu se 
deosebea cu nimic de alte nenumărate clădiri construite 
în anii 1950-1960. Un trecător neinteresat nu i-ar fi arun- 
cat o a doua privire. 

Şi totuşi, aici nu existau trecători neinteresați. Nu 
aici, pe această insuliță de protecţie, aflată la şase mile în 
largul coastei Virginiei. Oficial, insula făcea parte din 
Sistemul Naţional de Rezervații Naturale al Americii, iar 
cunoşilor li se spunea că, din cauza ecosistemului foarte 
delicat, accesul vizitatorilor era interzis. Într-adevăr, pe 
țărmul ferit de vânt al insulei se afla habitatul natural al 
câtorva vulturi pescari şi rațe crestate: vânători şi vânat, 
amândouă speciile ajunse în pragul dispariției din cauza 
celui mai mare prădător — omul. Dar partea centrală era 
rezervată unui campus cu o suprafaţă totală de şase hec- 
tare, cu gazon foarte îngrijit şi cu terase progresive în 
mijlocul cărora se afla clădirea aceea insignifiantă. 

Vapoarele care se opreau de trei ori pe zi la insula 
Parrish purtau însemnele NWRS! și de la distanță nu se 


l National Wildlife Refuge System - Sistemul Naţional de 
Rezervații Naturale (n. trad.). 


putea distinge că angajaţii pe care feriboturile îi aduceau 
pe insulă nu arătau deloc ca nişte pădurari. Dacă se întâm- 
pla ca un vas pescăresc avariat să încerce să acosteze pe 
insulă era interceptat imediat de câţiva bărbaţi în cos- 
tume kaki, cu zâmbete politicoase şi ochi reci şi duri. 
Nimeni nu s-a apropiat îndeajuns de mult pentru a vedea 
ceva, pentru a se întreba de ce oare campusul era încon- 
jurat de garduri electrificate și de patru turnuri de pază. 

Clinica psihiatrică de pe insula Parrish, chiar dacă nu 
atrăgea prin nimic atenţia, adăpostea o sălbăticie mai mare 
decât cea a naturii care o înconjura — sălbăticia minții 
umane. Foarte puţini oameni din structurile guvernamen- 
tale ştiau de existența spitalului. Și totuşi înființarea lui 
fusese dictată de o logică simplă — trebuia să existe un 
spital de psihiatrie special pentru pacienţii care cunoşteau 
informaţii ultrasecrete. Se simţea nevoia unui mediu se- 
curizat pentru tratarea celor care-și ieşiseră din minţi când 
acele minți erau pline cu secrete de stat. Pe insula Parrish 
potenţialul de risc putea fi controlat cu multă atenție. 
Toţi membrii personalului fuseseră verificaţi foarte 
amănunțit, toți erau cunoscuți ca fiind persoane în care 
se putea avea încredere, iar sistemul de supraveghere audio 
şi video care funcționa douăzeci şi patru de ore din 
douăzeci şi patru oferea şi mai multă protecție împotriva 
eventualelor scăpări. Ca o măsură suplimentară de 
siguranță, personalul era schimbat prin rotaţie, o dată la 
trei luni, pentru a se reduce la minimum posibilitatea 
apariţiei unor ataşamente nepotrivite. Protocoalele de 
securitate specificau faptul că pacienţii erau identificați 
prin intermediul unor numere, nefiind niciodată strigați 
pe nume. 

Din când în când se întâmpla ca în spital să fie găz- 
duit un pacient catalogat ca fiind de mare risc, fie da- 
torită naturii dezechilibrului său psihic, a bolii lui min- 

tale, fie din cauza a ceea ce ştia. Un astfel de pacient era 
izolat de ceilalți şi cazat într-o rezervă încuiată. În aripa 
de vest a clinicii, la etajul patru, se afla acum un astfel 
de pacient. Numărul 5312. 

Dacă un membru al personalului, care abia primise în 
grijă rezerva W4! l-ar fi întâlnit pe pacientul cu numărul 
5312 pentru prima dată, n-ar fi putut fi sigur decât de 
ceea ce vedea — că avea un metru și optzeci de centime- 
tri, părul şaten, tuns scurt şi ochii albaştri. Dacă privirile 
li s-ar fi întâlnit, angajatul ar fi fost primul care s-ar fi 
uitat în altă parte. Intensitatea privirii pacientului cu 
numărul 5312 era uimitoare, penetrantă. Restul profilului 
era descris în fişa psihiatrică. Cât despre sălbăticia care 
zăcea în el, aceasta putea fi doar subiectul unor presu- 
puneri. 


Undeva în rezerva W4 erau explozii şi țipete şi haos, 
dar totul se petrecea în tăcere, în visele agitate ale pacientu- 
lui, vise care creşteau în intensitate când somnul se apropia 
de sfârşit. Acele momente dinaintea conştienței — când omul 
realizează doar ceea ce vedea cu ochiul minţii — erau 
pline de o serie de imagini deformate asemenea filmului 
rulat pe un proiector supraîncălzit. O manifestaţie politică 
într-o zi caniculară în Taiwan — mii de oameni adunați 
într-o piață largă, răcoriți doar de briza care sufla din 
când în când. Un candidat politic doborât chiar în mijlocul 
unei fraze de o explozie — controlată, mică, mortală. Cu 
doar câteva secunde înainte vorbea elocvent, cu pasiune; 
acum era întins pe podiumul de lemn, într-o băltoacă de 
sânge, propriul lui sânge. Îşi săltă capul şi aruncă mulțimii 
o ultimă privire. Apoi ochii i se fixară asupra unui 
bărbat — un chang bizi, un occidental. El era singurul 


1 West 4 — Aripa de vest, etajul 4 (n. trad.). 

care nu țipa, nu plângea, nu se repezise să fugă. Numai 
el nu părea surprins: pentru că, până la urmă, toate aces- 
tea erau rezultatul lucrării sale. Candidatul murise 
privindu-l pe cel care traversase lumea pentru a-l ucide. 
Apoi imaginea începuse să se deformeze şi se dizolvase 
într-un alb lăptos. 

Un cântec îndepărtat, care venea dintr-o boxă nevă- 
zută, un tril în gamă minoră, şi Hal Ambler deschise 
ochii somnoroşi. 

Era cu adevărat dimineaţă? I-ar fi fost imposibil să-şi 
dea seama, camera lui nu avea ferestre. Dar era dimineaţa 
lui. Neoanele ascunse în tavan creșteau în intensitate pe 
parcursul unei jumătăţi de oră — zori artificiali. Străluci- 
rea lor era amplificată de albul care-l înconjura. Cel puţin 
începea o zi, fie ea şi falsă. Camera lui Ambler avea trei 
metri pe patru. Podeaua era acoperită cu linoleum alb, iar 
pereţii cu spumă poliuretanică, un material dens, de 
consistenţa cauciucului, un pic lipicios la atingere, aseme- 
nea unei saltele de lupte. Nu peste mult timp uşa aceea 
ca de navetă spaţială avea să se deschidă, alunegând într-o 
parte, cu un oftat hidraulic. Ştia aceste detalii, şi încă 
sute altele asemenea. Asta era viața într-un așezământ de 
maximă siguranță, dacă asta se putea numi viață. Avea 
din când în când perioade de luciditate mohorâtă, care 
altermau cu momente în care nu-şi dădea seama ce face. 
Trăia cu senzația că îi fusese răpit nu doar trupul, ci şi 
sufletul. 

În cursul celor aproape două decenii în care lucrase 
ca agent secret, Ambler fusese capturat de câteva ori — se 
întâmplase în Cecenia şi în Algeria — şi trecuse prin astfel 
de perioade de izolare. Ştia că astfel de condiții nu pre- 
dispuneau la meditaţie profundă sau la căutări psihologice. 
În loc de asta mintea se umplea cu frânturi de cântecele 
din reclame, cu melodii pop al căror text şi-l amintea 


10 


doar pe jumătate şi cu conştientizarea acută a unei stări 
de disconfort trupesc. Se frământa, se răsucea şi rareori 
zbura la ceva interesant, prins în ultimă instanță în 
ghearele ciudatei agonii a izolării. Cei care îl antrena- 
seră pentru a deveni agent secret încercaseră să-l pregă- 
tească pentru o astfel de eventualitate. Marea provo- 
care, insistaseră ei, era să reuşeşti să împiedici mintea 
să se atace singură, aşa cum stomacul digeră propriul 
înveliş protector. 

Şi totuşi aici, pe insula Parrish, nu se afla în mâinile 
inamicului. Era prizonierul propriilor autorități, aceleaşi 
autorități în slujba cărora lucrase toată viața. 

Şi nu ştia de ce. 

Nu motivele pentru care cineva ajungea să fie inter- 
nat aici reprezentau un mister pentru el. Ca membru al 
acelei divizii a serviciilor de spionaj americane cunoscu- 
tă sub numele de Operaţiuni Consulare auzise despre 
stabilimentul de pe insula Parrish. Ca şi ceilalți, Ambler 
înţelegea motivele pentru care o astfel de instituţie tre- 
buia să existe: toată lumea putea să cadă victimă fragilității 
minții umane, chiar şi aceia care cunoşteau secrete foarte 
bine păzite. Dar era foarte periculos să permiţi oricărui 
psihiatru să trateze un astfel de pacient. Aflaseră pe pie- 
lea lor asta, în zilele Războiului Rece, când un psihana- 
list născut în Berlin, care își deschisese un cabinet în 
Alexandria, se dovedise a fi agent al Ministerului 
Siguranţei de Stat din Germania de Est. Printre clienții 
acelui cabinet se număraseră şi câţiva înalți oficiali din 
structurile guvernamentale americane. 

Şi totuşi asta nu putea să explice de ce Hal Ambler 
era aici de... Oare cât timp trecuse? Cei care-l antrena- 
seră insistaseră asupra faptului că era foarte important să 
măsori trecerea timpului în captivitate. Cu toate acestea, 
el nu reuşise s-o facă, astfel că întrebarea referitoare la 

durată rămase fără răspuns. Oare era aici de şase luni, de 
un an, poate de mai mult timp? Nu ştia nici măcar atâta 
lucru. Nu ştia decât un singur lucru — dacă nu scăpa în 
curând de aici, avea să înnebunească cu adevărat. 


Rutina — Ambler nu se putea decide dacă observarea 
ei o să-l salveze sau avea să-l ducă la pieire. Îşi făcu, în 
linişte şi eficient, exercițiile, terminând cu o sută de flotări 
într-o singură mână, alternând stânga cu dreapta. Lui 
Ambler i se permitea să facă baie o dată la două zile. 
Astăzi nu era zi de baie. Merse la chiuveta albă şi mică 
dintr-un colț al camerei şi se spălă pe dinți. Observă că 
mânerul periuței de dinți era făcut dintr-un polimer uşor, 
asemănător cauciucului şi nu din plastic tare, probabil 
pentru a nu putea fi transformat într-o armă. Apăsă pe o 
ridicătură şi un aparat de ras electric, micuț şi compact 
alunecă dintr-un compartiment aflat deasupra chiuvetei. 
Avea la dispoziţie doar 120 de secunde, după aceea tre- 
buia să pună aparatul, care era dotat cu un senzor, înapoi 
în locaşul lui, în caz contrar s-ar fi declanşat o alarmă. 
După ce termină, Ambler se stropi cu apă pe față, apoi 
îşi trecu degetele ude prin păr, punându-l într-o oarecare 
ordine. Nu exista nici o oglindă, şi nici o altă suprafață 
ca să-i reflecte imaginea. Până şi sticla din uşa rezervei 
fusese tratată cu o substanță antireflexivă. Toate astea 
aveau, fără îndoială, un scop terapeutic. Îşi trase pe el 
„costumul de zi“, cămaşa albă şi pantalonii largi, cu elas- 
tic în talie care compuneau uniforma lui de deţinut. 

Se întoarse uşor când auzi uşa grea deschizându-se şi 
simţi mirosul de dezinfectant cu aromă de pin care plutea 
tot timpul pe holuri. Era, ca de obicei, un bărbat solid, 
tuns scurt, îmbrăcat într-o uniformă de poplin de un gri 
plicticos, cu o bucată de pânză pusă cu grijă peste ecu- 
sonul pe care-l purta la piept — o altă măsură specială de 

precauţie pe care o luau membrii personalului care lu- 
crau în această aripă a spitalului. Felul de a vorbi, cu 
vocale prelungi, al bărbatului îl dădea de gol ca fiind din 
Vestul Mijlociu, dar plictiseala şi lipsa de interes pe care 
le manifesta erau contagioase. Pe Ambler personajul îl 
interesa foarte puţin. 

Şi mai multă rutină: paznicul avea o curea ţesută din 
fire de nailon într-o mână. 

— Ridică mâinile, mormăi el în timp ce venea să pună 
cureaua de nailon în jurul taliei lui Ambler. Ambler nu 
avea voie să iasă din cameră fără centura aceea specială. 
Sub țesătura compactă de nailon erau plasate mai multe 
baterii cu litiu. Atunci când centura se afla la locul ei, 
două plăcuțe de metal erau poziționate chiar în dreptul 
rinichiului stâng. 

Dispozitivul — cunoscut oficial sub numele de centu- 
ra REACT acronim ce venea de la „remote electronically 
activated control technology“! — era folosit pentru trans- 
portul prizonierilor în cazurile de maximă securitate; în 
salonul W4 era un obiect folosit în mod obişnuit. Centu- 
ra putea fi activată de la o distanță maximă de o sută de 
metri şi putea produce o descărcare electrică de cincizeci 
de mii de volți pentru opt secunde. Șocul electric putea 
dobori cu uşurinţă până şi un luptător de Sumo, făcându-l 
să se zvârcolească de durere la pământ pentru mai bine 
de zece sau chiar cincisprezece minute. 

După ce cureaua fu poziționată la locul ei, gardianul 
îl escortă pe culoarul îmbrăcat în faianță albă spre locul 
unde urma să-şi primească medicaţia de dimineaţă. 
Ambler mergea încet, târându-şi picioarele, de parcă ar fi 
înotat. Astfel de stări erau în mod frecvent rezultatul 


! Tehnologie care permite controlul electronic de la distanță 
(n. trad.). 

concentrației mare din sânge de substanţe psihotice — toți 
cei care lucrau în astfel de stabilimente erau obişnuiţi cu 
astfel de stări ale pacienților. Mişcările lui Ambler con- 
trastau cu privirea lui, care mătura cu eficienţă împrejuri- 
mile. Acesta era unul din numeroasele amănunte semni- 
ficative pe care gardianul nu le observase. 

Ambler, pe de altă parte, trecuse cu vederea foarte 
puține amănunte. 

Clădirea era veche de zeci de ani, însă era în mod 
regulat reutilată cu cele mai noi tehnologii de securitate. 
Uşile se deschideau cu carduri prevăzute cu cipuri de 
memorie — cipuri care conțineau mai degrabă transmiță- 
toare cu siliciu decât coduri de siguranţă, iar porțile mai 
importante erau prevăzute cu scanere de retină, pentru ca 
doar personalul autorizat să poată trece prin ele. La aproxi- 
mativ treizeci de metri de rezerva lui se afla aşa-numita 
Cameră de Evaluare, care avea ferestre cu suprafața care 
dădea spre interior polarizată, astfel încât subiectul dinăun- 
tru putea fi observat fără ca el să-i poată vedea pe obser- 
vatorii lui. Acolo era adus cu regularitate pentru „evalu- 
area psihiatrică“, dar scopul acestor „evaluări“ îi scăpa 
atât lui, cât şi medicului care le conducea. Ambler cu- 
noscuse disperarea în ultimele câteva luni, nu ca dezechili- 
bru psihiatric, ci ca o consecință a evaluării realiste a 
şanselor pe care le avea să scape de aici. Chiar și persona- 
lul care se schimba o dată la trei luni începuse, simţea el, 
să se uite la el ca la un condamnat pe viaţă, ca la un 
pacient care avea să fie aici multă vreme după ce ei vor 
fi plecat. 

Cu toate acestea, în urmă cu câteva săptămâni lucru- 
rile se schimbaseră puţin pentru el. Nu era vorba de ceva 
obiectiv, de ceva fizic, de ceva observabil. Şi totuşi reușise 
să ia contact cu cineva, şi asta însemna foarte mult. Mai 
precis ea însemna foarte mult. Începuse deja să simtă 

diferența. Era vorba de o tânără asistentă de la psihiatrie, 
pe nume Laurel Holland. Și ea era de partea lui, pur şi 
simplu. 


Câteva minute mai târziu gardianul ajunse împreună 
cu pacientul care se mişca greoi într-o zonă mai largă, 
circulară din Secția W4, zonă care se numea Salonul. 
Numele nu era foarte potrivit, destinația tehnică însă da — 
cameră comună de supraveghere. Încăperea avea la un 
capăt câteva aparate rudimentare de exerciţii fizice şi un 
raft plin cu cărți vechi de cincisprezece ani. La celălalt 
capăt era dispensarul — o tejghea lungă prevăzută cu un 
geam glisant, cu sticlă securizată, prin care se vedea un 
raft plin cu flacoane de plastic care purtau etichete mul- 
ticolore. După cum Ambler ştia deja de-acum, pastilele 
din acele flacoane aveau puterea de a reduce mişcările 
unui om la fel de bine ca nişte lanțuri şi o pereche de 
cătuşe. Produceau o moleşeală fără a aduce linişte şi pace, 
calm fără seninătate. 

Dar grija principală a celor care lucrau în acea 
instituție nu era liniştea pacienților, nici măcar liniştirea 
lor. În dimineaţa aceasta în Salon se adunaseră peste o 
jumătate de duzină de gardieni. Nu era ceva neobișnuit: 
doar pentru gardieni încăperea aceea era cu adevărat un 
„salon“ Întreaga rezervă fusese construită pentru a găz- 
dui doisprezece pacienţi. În momentul de față adăpostea 
unul singur. Drept urmare zona aceea devenise, neoficial, 
un fel de centru de relaxare şi recreere pentru gardienii 
care lucrau în compartimentele mai solicitante ale stabi- 
limentului. În plus, tendinţa lor de a se aduna aici ampli- 
fica, într-o anumită măsură, securitatea acestei zone. 

Ambler se întoarse şi salută cu o mişcare a capului 
doi gardieni care şedeau pe o băncuță joasă din plastic, 
lăsând să i se scurgă pe bărbie un firicel de salivă; privi- 

rea pe care le-o aruncă era goală şi tulbure. Văzuse deja 
că în încăpere erau nu mai puţin de şase gardieni, psihia- 
trul de serviciu şi — speranţa vieţii lui Ambler — asistenta 
aceea. 

— E vremea pentru bomboane, spuse unul dintre gar- 
dieni, şi ceilalți chicotiră. 

Ambler se deplasă încet către dispensar, unde îl aștepta 
asistenta aceea roşcată cu pastilele de dimineaţă. O scurtă 
privire furişată şi o mişcare imperceptibilă a capului ținură 
loc de salut. 

Îi aflase numele din pură întâmplare; ea vărsase din 
greşeală un pahar de apă pe halat, şi țesătura care trebuia 
să ascundă ecusonul se udase şi devenise translucidă. 
Laurel Holland; literele apăruseră asemenea unor stafii 
sub materialul halatului. Îi rostise numele cu glas scăzut; 
ea păruse să roşească, nu foarte deranjată de asta. Și aşa 
între ei apăruse o scânteie. Îi studiase faţa, ținuta, vocea, 
modul în care se mișca. Avea în jur de treizeci de ani, se 
gândi el, era slăbuţă, cu ochii căprui cu irizaţii verzi. Mai 
deşteaptă şi mai drăguță decât își imagina ea că este. 

Conversaţiile pe care le purtau erau scurte şi mummu- 
rate. Nimic care să atragă atenţia sistemului de suprave- 
ghere. Dar chiar şi într-o privire scurtă ori într-un zâmbet 
fugar se puteau ascunde atât de multe. În ochii sistemului 
el nu era decât pacientul cu numărul 5312. Dar știa că 
pentru ea însemna deja mai mult decât un număr. 

În ultimele șase săptămâni el cultivase această sim- 
patie, nu ostentativ — ea şi-ar fi dat seama de asta, mai 
devreme sau mai târziu —, ci pur şi simplu îngăduindu-și 
să-i răspundă la gesturi, într-o manieră care o încuraja şi 
pe ea să facă la fel. Recunoscuse ceva în el — faptul că 
era în toate minţile. 

Ştia că asta îi întărea încrederea în el, îi întărea 
hotărârea de a evada. Nu vreau să mor aici, îi şoptise el 

într-o dimineaţă. Ea nu-i răspunsese nimic, dar privirea 
pe care i-o aruncase îi spusese tot ce avea nevoie să ştie. 

— Pastilele tale, spusese ea senină în dimineaţa urmă- 
toare, punându-i în palmă trei tablete care arătau parcă 
un pic diferite de narcolepticele obişnuite. Tylenol!, 
murmură ea. Regulamentul clinicii îl obliga să înghită 
tabletele sub supravegherea ei, apoi să deschidă gura 
pentru ca ea să poată verifica dacă le-a înghiţit şi nu le-a 
ascuns pe undeva. Le înghiţi şi în mai puţin de o oră avu 
dovada că ea îi spusese adevărul. Se simţea mai ușor, 
mai stăpân pe membrele lui, iar mintea îi era parcă mai 
ageră. În numai câteva zile îşi dădu seama că şi privirea 
îi devine mai pătrunzătoare, începuse să simtă că devine 
iarăşi el însuşi. Trebuise să facă un efort pentru a părea 
în continuare sub influenţa narcoticelor, să mimeze sta- 
rea de amorțeală greoaie pe care i-o dădea Compazina, 
starea cu care gardienii erau obişnuiţi. 

Spitalul Psihiatric de pe insula Parrish era un stabi- 
liment de maximă siguranță, echipat cu cele mai noi teh- 
nologii şi sisteme de securitate. Și totuşi, încă nu se in- 
ventase tehnologia care să fie complet imună la factorul 
uman. Chiar acum, ascunzându-şi mişcările de ochiul 
vigilent al camerei de luat vederi, ea își luă cartela de 
acces şi i-o strecură sub elasticul pantalonilor albi, de 
bumbac, ai uniformei. 

— Am auzit că în dimineaţa asta o să aibă loc un Cod 
Doisprezece, murmură ea. Codul acela se referea la 
urgențe medicale majore, care necesitau transportul unui 
pacient la un spital din afara sistemului. Laurel Holland 
nu-i spuse de unde ştia de existența unui astfel de cod, 
dar el bănuia. Cel mai probabil era vorba de un pacient 
care se plânsese de dureri de piept — erau primele semne 


l Pastilă obişnuită pentru răceală, un medicament comun (n. trad.). 

într-un caz de infarct sau de alt incident cardiac major. 
Starea respectivului pacient fusese mai mult ca sigur 
monitorizată, urmând ca în cazul în care apăreau semne 
ulterioare ale unei aritmii severe acesta să fie transportat 
la o unitate de terapie intensivă de pe continent. Ambler 
îşi aminti de acel Cod Doisprezece care avusese loc de 
când era el aici — un pacient mai în vârstă suferise un 
accident vascular cerebral, urmat de o hemoragie cere- 
brală — şi rememoră procedurile de siguranță care fu- 
seseră urmate atunci. Chiar dacă erau foarte drastice, 
reprezentau totuşi ceva ieşit din comun, o întrerupere a 
rutinei, o întrerupere pe care ar fi putut s-o exploateze. 

— Ascultă, şopti ea. Şi fii gata să acţionezi. 

Două ore mai târziu — ore de imobilitate şi privit în 
gol pentru Ambler — se auzi un semnal electronic, urmat 
de o voce parcă artificială: Cod Doisprezece, Rezerva doi, 
Est. Vocea suna la fel de artificial şi ciudat de iritant ca şi 
mesajele pe care le auzi în aeroporturi, în trenurile de 
mare viteză sau în stațiile modeme de metrou. Cred că 
trebuie să fie moşul acela din 2E. E al doilea preinfarct, 
nu-i aşa? Majoritatea gardienilor plecară spre rezerva de 
la etajul al doilea. Semnalul sonor şi mesajul continuară să 
fie difuzate pe sistemul audio la intervale regulate. 

Un pacient în vârstă, victima unui infarct, aşa cum se 
zvonise. Ambler simţi o mână pe umăr. Era acelaşi gar- 
dian îndesat care îl scosese din cameră de dimineaţă. 

— Procedura standard, spuse bărbatul. Pacienţii tre- 
buie să se întoarcă în camerele lor în timpul situaţiilor de 
urgenţă. 

— Ce se întâmplă? întrebă Ambler greoi, cu limba 
împleticită. 

— Nimic important pentru tine. Tu o să fii în siguranță 
în camera ta. Traducerea era: E vremea să mergi în ce- 
lulă. Acum vino cu mine. 

Câteva lungi minute mai târziu cei doi bărbați se 
opriră în fața uşii camerei lui Ambler. Gardianul intro- 
duse cartela în dispozitivul de siguranță, un aparat de 
plastic gri montat pe toc la nivelul șoldului și ușa ca de 
navetă spațială alunecă într-o parte. 

— Intră, spuse îndesatul din Vestul Mijlociu. 

— Am nevoie de ajutor pentru a... Ambler se îndreptă 
spre prag, apoi se întoarse spre gardian, făcând neputin- 
cios semn spre vasul de porțelan. 

— Oh, la naiba! spuse gardianul cu nasul încreţit de 
dezgust şi îl urmă pe Ambler în încăpere. 

N-ai decât o singură ocazie. Fără greşeli acum. 

În vreme ce gardianul se îndrepta spre el, Ambler se 
aplecă, cu genunchii uşor îndoiţi, de parcă ar fi fost cu- 
prins de crampe. Se îndreptă brusc, lovindu-l cu capul în 
falcă pe gardian. Pe fața acestuia se putea citi durere şi 
uimire, pe măsură ce șocul loviturii era absorbit. Deţinutul 
împleticit şi ameţit de pastile se transformase într-un 
adevărat vârtej de agitație — ce se întâmplase? Câteva 
secunde mai târziu gardianul căzu greu pe podeaua aco- 
perită cu linoleum. Ambler era deja deasupra lui, scotocin- 
du-i prin buzunare. 

Fără greşeli. Nu-şi putea permite nici măcar una. 

Îi luă cartela cu cip şi ecusonul, apoi îmbrăcă hainele 
gri ale bărbatului aflat acum la podea. Nu erau măsura 
lui, dar diferenţa nu părea prea mare. Ar fi putut trece 
neobservată la o privire nu foarte atentă. Rulă repede 
pantalonii pc interior, scurtându-i astfel. Şi-i trase apoi 
peste centura de siguranță. Ar fi dat orice să poată scăpa 
de ea, dar era practic imposibil s-o facă în timpul scurt 
pe care-l avea la dispoziție. Nu putea decât să încheie 
peste ea cureaua gri a uniformei gardianului şi să spere 
că nailonul negru al centurii R.E.A.C.T. nu va ieşi la iveală. 

Trecu cardul gardianului prin dispozitivul interior şi 

deschise uşa camerei. Aruncă o privire pe hol. Momen- 
tan nu văzu pe nimeni. Tot personalul care nu era absolut 
necesar pentru desfășurarea activităţii fusese transferat la 
locul urgenţei medicale. 

Oare uşa avea să se închidă automat? Nu-şi putea 
permite să greşească. Ambler ieşi pe hol şi trecu cardul 
prin dispozitiv. După câteva clicuri uşa se închise. 

Fugi până la uşa masivă, prevăzută cu o bară trans- 
versală, de la capătul culoarului. Avea patru puncte de 
închidere electronică. Și, bineînţeles, era încuiată. Folosi 
acelaşi card ca şi mai devreme. Se auziră câteva clicuri 
şi porni un motoraş. Apoi nimic. Rămase încuiată. 

Pe aici nu era permis accesul gardienilor. 

Îşi dădu seama de ce îi dăduse Laurel Holland cardul 
ei de acces: uşa dădea în acelaşi culoar de unde se ajun- 
gea şi la dispensar. 

Folosi cardul ei. 

De data aceasta uşa se deschise. 

Se trezi într-un coridor îngust, de serviciu, luminat 
slab de câteva neoane. Se uită înainte, luându-și ca punct 
de reper căruciorul pentru aşternuturi care se afla la celă- 
lalt capăt al coridorului şi începu să se târască spre el. 
Era evident că echipa de la curăţenie nu ajunsese astăzi 
aici. Pe podea erau mucuri de ţigări şi câteva ambalaje 
de celofan. Pantoful îi lovi un obiect metalic, plat. O 
cutie goală de Red Bull, pe care călcase cineva. Sub 
imperiul unui impuls de moment, Ambler luă bucata de 
metal şi o îndesă în buzunar. 

Cât de mult timp mai avea la dispoziţie? Mai con- 
cret, cât va mai dura până când avea să fie observată 
dispariţia acelui gardian? În mai puţin de zece minute 
Codul Doisprezece se va fi terminat şi cineva va fi trimis 
să-l scoată pe Ambler din camera lui. Trebuia să iasă din 
clădire cât mai repede cu putinţă. 

Degetele lui întâlniră o protuberanță, ceva ce ieşea 
din perete. Găsise ce căuta: mânerul chepengului de la 
jgheabul pentru lenjerie. Se strecură înăuntru, ținându-se 
încă de marginea chepengului, și începu să pipăie prim- 
prejur cu picioarele. Îşi făcuse griji că jgheabul acela 
avea să fie prea strâmt; în realitate era prea larg, şi nu 
avea montată pe niciun perete vreo scară. Era căptușit în 
schimb cu tablă netedă. Pentru a nu aluneca, era obligat 
să se proptească cu mâinile şi picioarele încălțate în 
adidaşi. 

Se lăsă încet în jos pe homul acela, repoziționându-şi 
de fiecare dată membrele, într-o alunecare chinuitoare. 
Muşchii îi erau solicitați la maximum și foarte curând 
începură să-l doară foarte tare. Însă nu avea cum să se 
odihnească — ar fi însemnat să se prăbuşească într-un hău 
ce părea nesfârşit. 

Când ajunse în cele din urmă jos i se părea că tre- 
cuseră ore, deşi ştia că nu se scurseseră mai mult de două 
minute. Muşchii îi erau încordați, cuprinşi de spasme. 
Înota prin maldăre de lenjerii murdare, aproape sufocat 
de mirosul fetid de transpirație şi excremente. Parcă şi-ar 
fi croit drum afară dintr-un mormânt, zbătându-se, zgâri- 
ind, făcându-și drum cu forța printr-o substanță rezistentă. 
Toate fibrele musculare din corpul lui țipau după un pic 
de odihnă. Dar încă nu venise timpul pentru odihnă. 

Reuși în sfârşit să ajungă pe podeaua de ciment. Acum 
se afla — unde? — într-un fel de subsol fierbinte, cu tavan 
scund, plin cu maşini de spălat care făceau un zgomot 
infernal. Ridică încet capul. La capătul şirului alb de 
maşini de spălat industriale, doi muncitori încărcau o astfel 
de maşină. 

Se ridică şi depăși rândul de maşini, încercând din 
răsputeri să-şi controleze mușchii revoltați. Dacă era 
văzut, trebuia să pară că merge cu paşi siguri. După ce 

ieși din raza vizuală a celor doi muncitori se opri lângă 
un șir de cărucioare cu care se căra lenjeria și începu să 
se uite în jur, observând locul în care se afla. 

Ştia că urgenţele medicale erau evacuate de pe insulă 
cu ajutorul unei bărci de mare viteză, şi mai ştia că o 
astfel de barcă avea să acosteze în scurt timp, dacă nu 
cumva ajunsese deja. Chiar în aceste momente victima 
care suferise acel infarct era legată de o targă. Ambler 
nu-şi mai putea permite niciun fel de întârziere, dacă 
voia ca planul său să aibă vreo şansă de reuşită. 

Trebuia să se urce pe barca aceea. 

Ceea ce însemna că trebuia să găsească o modalitate 
de a ajunge la debarcader. Nu vreau să mor aici. Nu se 
jucase deloc cu sentimentele lui Laurel Holland când îi 
spusese asta. Vorbise foarte serios, poate mai serios decât 
vorbise vreodată în viaţa lui. 

— Hei! se auzi o voce strigând. Ce dracu” faci aici? 

În vocea aceea se simţea autoritatea meschină a unui 
gardian de nivel mediu, cineva care toată viaţa înghiţise 
toate rahaturile posibile de la şefii lui şi îşi vărsase la 
rândul lui nervii pe cei pe care-i avea în subordine. 

Ambler îşi compuse un zâmbet inocent şi se întoarse 
spre un bărbat mic de statură, chel, cu un ten brânzos şi 
cu o pereche de ochi care păreau să se mişte asemenea 
unor camere de supraveghere. 

— la-o uşor, amice, spuse Ambler. N-am fumat aici, 
pe cuvântul meu. 

— Îţi arde de bancuri? Supraveghetorul se apropie de 
el. Se uită la ecusonul pe care Ambler îl purta agăţat de 
cămaşă. Cum stai cu limba spaniolă? Pentru că pot să te 
zbor direct la subsol, la întreţinere, neno... Se întrerupse 
brusc, dându-și seama că poza de pe ecuson nu era a 
omului îmbrăcat în uniformă. Rahat! şopti el. 

Apoi făcu un lucru foarte curios. Se dădu cam 

şase-şapte metri în spate şi începu să-şi desfacă un dis- 
pozitiv de la centură. Era transmiţătorul radio care activa 
centura de siguranță. 

Nu! Ambler nu putea admite să se întâmple aşa ceva. 
Dacă transmiţătorii centurii erau activaţi, asupra lui se va 
prăvăli un imens val de durere, şi avea să ajungă pe 
podea, zvârcolindu-se spasmodic. Și din planurile lui avea 
să se aleagă praful. Avea să moară aici. Se simți cuprins 
de o forță nebănuită. Parcă de comun acord, mâinile lui 
Ambler se îndreptară spre cutia turtită de suc pe care o 
pusese în buzunarul de la spate. Subconştientul intrase în 
acţiune şi i-o luase înainte conștientului, cu numai o 
fracțiune de secundă. 

Era imposibil să-şi desfacă centura. Dar putea să stre- 
coare bucata aceea de metal sub centură — ceea ce şi 
făcu, împingând cu toată puterea, abia băgând de seamă 
durerea pe care i-o provoca acest lucru. Acum cele două 
contacte de metal ale centurii erau unite de bucata de 
metal. 

— Fii bine venit în lumea durerii! spuse supraveghe- 
torul cu vocea aproape pițigăiată şi apăsă pe butonul 
dispozitivului care activa centura. 

Ambler auzi un pârâit care venea din partea din spate 
a centurii. Corpul lui nu mai juca rolul de conductor între 
cei doi electrozi ai centurii, acum legătura se făcea prin 
intermediul bucății de metal. Simţi un miros înțepător de 
fum, apoi pârâitul acela încetă. 

Centura fusese scurcircuitată. 

Ambler se repezi la supraveghetor, luându-l aproape 
pe sus, şi îl doboriî la podea. Capul bărbatului se lovi de 
podeaua de beton. Gemu ușor. Ambler își aminti ce-i 
spunea mereu unul dintre ofițerii care se ocupaseră de 
pregătirea lui în cadrul diviziei de Operaţiuni Consulare: 
că norocul nu era decât reversul ghinionului. În fiecare 

situaţie nefericită există o oportunitate care poate fi 
exploatată. Nu prea avea logică, dar Ambler nu de puţine 
ori intuise parcă un anume sens. Aruncă o privire 
inițialelor care erau tipărite pe ecusonul bărbatului, sub 
nume şi văzu că respectivul supraveghetor avea 
responsabilități în ceea ce privea inventarul stabilimentu- 
lui. Asta însemna că supraveghea intrările și ieșirile în 
perimetru — aşadar folosea în mod regulat intrarea de 
serviciu. Punctele de acces în clădire erau mult mai bine 
păzite ca punctele de trecere din interior, accesul fiind 
permis numai după o verificare biometrică a personalului 
autorizat. Bărbatul care zăcea acum la picioarele lui 
Ambler făcea parte din acest personal autorizat. Înlocui 
ecusonul gardianului, pe care-l purtase până atunci, cu 
cel al supraveghetorului. Chiar dacă era inconștient, tipul 
avea să-l ajute să iasă de aici. 

Poarta de metal care străjuia ieşirea de serviciu din 
partea de vest a clădirii era împodobită cu o pancartă 
albă cu roşu, pe care scria sec: FOLOSIREA ACESTEI CĂI DE 
ACCES DE CĂTRE PERSONALUL NEUTORIZAT — STRICT INTERZISĂ. 
ÎN CAZ DE FORȚARE VA PORNI ALARMA. Lângă o poartă nu 
era niciun dispozitiv de citire a cardurilor. În schimb, pe 
zidul alăturat era montat un dispozitiv simplu, care con- 
sta într-o cutie cu un dreptunghi de sticlă şi un buton. 
Era un dispozitiv de citire a retinei — practic infailibil. 
Vasele capilare care pornesc din nervul optic şi se ra- 
mifică pe suprafaţa retinei au o configuraţie unică pentru 
fiecare individ în parte. Spre deosebire de dispozitivele 
care permiteau accesul pe baza verificării amprentelor, şi 
care verificau doar şaizeci de puncte de identificare, sca- 
nerele de retină verificau sute de astfel de puncte. Astfel 
indicele de eroare al acestor dispozitive era practic zero. 

Asta însă nu însemna că erau infailibile. Salutați-l pe 

membrul personalului vostru autorizat, se gândi Ambler 
în vreme ce-şi trecea braţele pe sub cele ale supraveghe- 
torului inconştient. Îl ridică în faţa dispozitivului de 
siguranţă şi-i ținu ochii deschişi cu degetele. Apăsă bu- 
tonul aparatului cu cotul. Două fascicule roşii ieşiră din 
dispozitiv. După câteva secunde lungi, se auzi zgomotul 
unui motoraş şi poarta de metal se deschise. Ambler lăsă 
trupul bărbatului să cadă pe podea, ieşi pe poartă şi co- 
borî câteva trepte de beton. 

Se afla lângă un debarcader micuţ, în partea de vest 
a clădirii. Respira aerul nefiltrat pentru prima oară după 
o lungă perioadă de timp. Vremea era urâtă: frig, 
umezeală, o atmosferă sinistră. Dar era afară. Se simţi 
cuprins de o bucurie naivă, prostească, înlocuită repede 
de o şi mai mare îngrijorare. Aici se afla în mai mare 
pericol decât înainte. Ştia de la Laurel Holland că gar- 
durile din jurul spitalului erau electrificate. Nu puteai 
ieşi de acolo decât escortat de personalul autorizat. Sau 
ca parte a escortei. 

Auzi în depărtare zgomotul produs de o barcă cu 
motor, apoi mai clar, mai aproape sunetul unui alt motor. 
Văzu un vehicul electric, asemănător unei maşinuţe de 
golf de mari dimensiuni care se apropia de partea de sud 
a clădirii. După foarte puţin timp în partea din spate a 
maşinii fu încărcată o targă. Maşina aceea avea să-l ducă 
pe pacient până la barcă. 

Ambler respiră adânc, ocoli clădirea şi se apropie în 
fugă de vehicul. Bătu cu putere în portiera de pe partea 
şoferului. Şoferul îl privi mirat. 

Eşti calm, eşti plictisit. Îţi faci doar meseria. 

— Mi-au spus că trebuie să stau cu tipul care a făcut 
infarct, să-l duc până la centrul medical, spuse Ambler 
urcându-se în maşină. Expresia feţei şi tonul vocii spu- 
neau foarte clar: „Îmi convine chestia asta la fel de puţin 

ca și ție“ Cei noi primesc însărcinările cele mai de rahat, 
continuă el. Își păstră tonul plângăcios, de parcă şi-ar fi 
cerut scuze. Încrucişă braţele peste piept, ascunzându-şi 
astfel ecusonul cu tot cu fotografia care nu prea se po- 
trivea cu figura lui. Şi-n fundătura asta lucrurile stau la 
fel ca în toate locurile unde am lucrat până acum. 

— Faci parte din echipa lui Barlowe? mormăi şoferul. 

Barlowe? 

— ÎL ştii? 

— Mare nemernic, nu-i aşa? 

— Deci îl ştii, repetă Ambler. 

Odată ajunşi la debarcader cei trei bărbați care se 
aflau deja în şalupă — pilotul bărcii, un asistent medical 
şi un gardian înarmat — mormăiră nemulțumiți când aflară 
că bolnavul avea să fie însoțit de un membru al perso- 
nalului din spital. Ce, credeau că nu sunt în stare să facă 
singuri treaba? Asta era mesajul pe care voiau să li-l 
transmită? Pe lângă asta, spuse asistentul, pacientul era 
deja mort. Trebuiau doar să facă un drum până la morgă. 
Dar ridicatul din umeri al şoferului, combinat cu atitudinea 
blazată a lui Ambler îi linişti. Şi, oricum, nimeni nu voia 
să stea prea mult pe vremea asta mizerabilă. Membrii 
echipajului apucară fiecare de câte o parte a tărgii de 
aluminiu, zgribulindu-se în canadienele lor albastre, şi 
duseră trupul neînsuflețit sub punte, într-un comparti- 
ment poziționat spre partea din spate a bărcii. 

Ambarcaţiunea, un Culver Ultra Jet, avea cam doi- 
sprezece metri lungime, era mai mică decât navele care 
transportau de obicei personalul spitalului. Dar avea o 
viteză superioară acestora — putea ajunge la centrul me- 
dical de pe continent în mai puţin de zece minute. Timpul 
era mai scurt decât cel necesar deplasării, aterizării şi 
încărcării unui eventual elicopter de la Baza Aeriană 

Langley sau de la cea a Marinei Militare. Ambler rămase 
lângă pilot — ambarcaţiunea era un model nou din dota- 
rea forțelor armate și el voia să se asigure că putea înțelege 
în totalitate panourile cu comenzi. Îl urmări pe pilot cum 
ajustează turația motorului principal şi a celui auxiliar, 
apoi cum porneşte cu viteză maximă. Ambarcaţiunea tăia 
valurile cu botul ridicat, avansând cu peste treizeci și 
cinci de noduri. 

Până la țărm aveau să facă zece minute. Oare va 
reuși să supravieţuiască atât? Nu-i era foarte greu să-şi 
murdărească fotografia de pe ecuson cu nişte noroi şi ştia 
că oamenii puneau în general mare preţ pe atitudine, pe 
tonul vocii, pe comportament în general, şi mai puţin pe 
documente. După câteva minute, Ambler se alătură asis- 
tentului care stătea lângă gardianul înarmat, pe o băncuţă, 
în spatele cârmei. 

Asistentul — un tip de aproape treizeci de ani, cu obra- 
jii roşii şi cu părul negru şi cârlionţat — părea în continuare 
deranjat de prezenţa lui Ambler pe ambarcaţiune. Într-un 
târziu, se întoarse spre Ambler şi spuse: 

— Mie nu mi-au spus nimic despre un eventual 
însoțitor al pacientului. Îţi dai seama că tipul e deja mort, 
nu-i aşa? 

Avea un accent sudist. Vorbea ca o persoană plictisită 
şi iritată, probabil că nu-i prea convenea că fusese trimis 
să aducă la țărm un pacient care murise deja. 

— E mort? Ambler îşi înăbuşi un căscat, sau se prefăcu 
c-o face. Pentru numele lui Dumnezeu, ăsta n-are de 
gând s-o lase baltă odată? 

— La dracu”, da. L-am verificat personal. Așa că nu 
cred că are cum să evadeze, înţelegi? 

Ambler își aminti că tipul al cărui ecuson îl purta 
arbora un aer oficial, înțepat. Acela era tonul pe care 
trebuia să-l adopte şi el. 

— Până când nu se eliberează un certificat oficial, 
vorbele tale nu valorează nici cât o ceapă degerată în ochii 
lor. Nimeni de la Parrish nu are autoritatea necesară pentru 
a elibera un astfel de certificat. Regulile sunt reguli. 

— E un mare rahat. 

— Nu te mai lua de el, Olson, spuse gardianul. Nu era 
vorba de o manifestare de solidaritate, ci mai degrabă de 
una de simpatie, dar părea să fie şi altceva la mijloc. 
Ambler îşi dăduse seama că cei doi nu se cunoşteau prea 
bine, ba mai mult, că nu se simțeau prea bine unul în 
prezența celuilalt. Probabil că era vorba de problema 
clasică a conflictului de autoritate: asistentul voia să pară 
că el era şeful, dar gardianul avea arma. 

Ambler îi aruncă o privire prietenoasă gardianului. 
Era un tip solid, de douăzeci şi ceva de ani, cu o tunsoare 
tipic militară. Părea a fi un fost vânător de munte. Pisto- 
lul pe care-l avea la şold era un HK P7, o armă mortală, 
una dintre favoritele vânătorilor de munte. Era singura 
persoană înarmată de pe ambarcațiune, dar Ambler își 
putea da seama că nu părea un tăntălău. 

— Mă rog, spuse asistentul, după câteva secunde. Dar 
din tonul vocii lui reieşea că nu recunoştea autoritatea 
gardianului, ci mai degrabă că întreba: Ce problemă mai 
are şi ăsta? 

Cei trei tăcură din nou. Ambler îşi permise să simtă 
o umbră de uşurare. 

Ambarcațiunea nu se îndepărtase decât câteva mile 
de insula Parrish când pilotul, care purta căşti, începu să 
gesticuleze pentru a le atrage celorlalți atenţia şi apăsă pe 
un buton. Radioul se auzi în boxele cabinei. 

„Aici cinci - zero - cinci de pe insula Parrish. Vocea 
operatorului părea agitată. Se pare că a evadat un deținut. 
Repet. Un deţinut a evadat.“ 

Ambler simți că i se strânge stomacul. Trebuia să 

acționeze, trebuia să folosească această nouă criză cre- 
ată. Sări în picioare. 

— Hristoase, a fugit cu o plută, mormăi el. 

Din difuzor răsună din nou vocea operatorului radio. 

„Ambarcaţiunea 12 647 M, deţinutul s-ar putea 
ascunde la bordul vostru. Vă rog confirmaţi sau infirmaţi 
imediat. Aştept. 

Gardianul îi aruncă lui Ambler o privire dură. În capul 
acestuia începea să prindă contur o idee. Trebuia să le-o 
ia înainte, să redirecționeze suspiciunea. 

— Rahat, spuse Ambler. Presupun că acum v-aţi dat 
seama de ce sunt aici. Urmă o pauză de o secundă. Credeţi 
că degeaba au insistat ei să pună însoțitori în fiecare 
dintre vehiculele care părăsesc insula? În ultimele două- 
zeci şi patru de ore am auzit noi ceva zvonuri cu privire 
la o încercare de evadare 

— Ne-ai fi putut spune şi nouă, zise gardianul, nu 
foarte prietenos. 

— Nu e deloc genul de zvon pe care cei de la spital 
să-l răspândească cu plăcere, spuse Ambler. Mă duc 
imediat să verific cadavrul acela. Se grăbi spre partea din 
spate a ambarcaţiunii. Înăuntru, sub punte, în partea stângă 
era un dulap îngust de scule, încastrat în peretele cabinei. 
Pe podea se vedeau câteva cârpe pline de ulei. Pe o plat- 
formă acoperită cu metal era așezată targa. De ea era 
prinsă cu ajutorul unor bretele trupul unui bărbat — un 
cadavru umflat, de aproape o sută douăzeci și cirici de 
kilograme. Paloarea gri a morții era inconfundabilă. 

Şi acum ce putea să facă? Trebuia să acţioneze re- 
pede, înainte ca ceilalți să se decidă să vină după el. 

Douăzeci de secunde mai târziu intra în fugă în ca- 
bină. 

— Tu, strigă Ambler acuzator, arătând cu degetul către 
asistent. Ai spus că pacientul e mort. Ce rahat mai e şi 

ăsta? Tocmai i-am pipăit gâtul tipului ăla şi, ce să vezi? 
Avea puls. 

— Cred că nu ştii ce vorbeşti, spuse indignat asisten- 
tul. Ăla de jos nu e decât un blestemat de cadavru. 

Ambler încă gâfâia. 

— Un cadavru care are pulsul peste șaptezeci? Nu 
prea cred. 

Gardianul îşi plimba privirea de la unul la celălalt, 
iar după expresia pe care o afişa se vedea că începe să 
gândească: Hei, tipul ăsta chiar ştie ce spune. Ambler 
simţea că, pentru moment cel puţin, se afla în avantaj. 
Trebuia să profite de asta cât mai mult. 

— Eşti şi tu implicat în asta? întrebă Ambler fixându-l 
pe asistent cu o privire acuzatoare. Te-ai băgat şi tu? 

— Ce dracu” spui acolo? replică asistentul, obrajii lui 
îmbujorați înroşindu-se şi mai tare. Felul în care gardia- 
nul începuse să se uite la el îl irita, așa că începuse să se 
comporte defensiv, nesigur. Asistentul se întoarse spre 
gardian. Becker, sper că nu-l iei în serios pe tipul ăsta. 
Ştiu foarte bine cum se ia un puls, iar pe targa aceea nu 
e decât un cadavru blestemat. 

— Arată-ne, spuse Ambler aproape rânjind, îndreptân- 
du-se înaintea lor spre partea din spate a bărcii. Pronu- 
mele noi era unul puternic; ştia asta. Trăgea parcă o linie 
între bărbatul pe care-l acuza şi ceilalți. Ambler trebuia 
să-i ţină pe toți într-un echilibru precar, trebuia să semene 
suspiciuni, să le alimenteze. Altfel, suspiciunea generală 
s-ar fi îndreptat asupra lui. 

Aruncă o privire în spate şi văzu că gardianul venea 
în urma celorlalți doi, cu pistolul scos din toc. Cei trei 
bărbați ocoliră platforma şi ajunseră la cabina din spate, 
de sub punte. Asistentul deschise ușa acesteia cu o mişcare 
bruscă și spuse, cu vocea îngrozită: 

— Ce mama dracului...?!? 

Ceilalţi doi se întinseră şi ei să se uite înăuntru. Targa 
zăcea într-o parte, cu legăturile desfăcute. Cadavrul dis- 
păruse. 

— Mincinos nenorocit! explodă Ambler. 

— Nu înţeleg, spuse asistentul cu o voce nesigură. 

— Ei bine, cred că noi, restul, înțelegem foarte bine, 
spuse Ambler pe un ton glacial. Tertipurile subtile ale 
sintaxei — cu cât folosea mai mult pronumele de persoa- 
na întâi plural, cu atât autoritatea sa părea mai mare. Se 
uită spre ușa închisă a dulapului de scule, sperând că 
nimeni n-avea să bage de seamă că încuietoarea laterală 
a acestuia începuse să se îndoaie sub imensa greutate 
care apăsa uşa. 

— Vrei să spui că un cadavru s-a ridicat pur și simplu 
Şi a şters-o de-aici? întrebă gardianul cu părul scurt în- 
torcându-se spre sudistul cârlionțat. Își apucă pistolul cu 
un gest hotărât. 

— Probabil că a alunecat şi s-a dus să înoate puţin, 
pufni Ambler. Pedalează pe scenariul tău, împiedică-i 
astfel să se gândească la altele. N-am auzit nimic, Şi în 
ceața asta nici n-am fi putut vedea nimic. Până la țărm 
sunt mai puţin de cinci kilometri. Nici nu trebuie să te 
chinui prea mult, dacă ştii să-ți pui sângele în mişcare. 
Un comportament obişnuit pentru un cadavru, nu-i aşa? 

— E o nebunie! protestă asistentul. N-am nicio legă- 
tură cu asta! Trebuie să mă credeți. Dezvinovăţirea 
reprezenta un gest automat, dar constituia o confirmare a 
presupunerii că bărbatul de pe targă era de fapt evadatul. 

— Acuma bănuiesc că ţi-ai dat seama de ce era atât de 
iritat de prezența mca la bord, îi spuse Ambler gardia- 
nului, cu destulă tărie pentru a acoperi sunetul motoare- 
lor. Cred c-ar trebui să raportezi chestia asta cât mai 
repede cu putință. Eu o să îl ţin pe suspect sub observație. 

Gardianul părea foarte confuz — Ambler îi putea citi 

clar pe față sentimentele contradictorii care-l chinuiau. 
Se aplecă spre el şi-i vorbi încet la ureche: 

— Ştiu că tu n-ai nimic de-a face cu toată încurcătura 
asta, spuse el. În raportul meu o să apară totul foarte clar. 
Aşa că n-ai de ce să-ți faci griji. Nu acesta era de fapt 
mesajul pe care voia el să-l transmită cu cuvintele ace- 
lea. Ambler îşi dădea foarte bine seama că nu de asta îşi 
făcea griji gardianul — lui nici nu-i trecuse prin cap că ar 
putea fi considerat la rândul lui implicat în evadarea unui 
deținut dintr-un stabiliment psihiatric de maximă 
siguranță. Dar asigurându-l în acest sens şi, mai ales, 
vorbind despre „raportul“ pe care avea să-l întocmească, 
Ambler încerca în mod subtil să-şi consolideze autori- 
tatea — bărbatul în veston gri reprezenta acum autoritățile, 
procedurile şi comanda erau atribuţiile lui. 

— Am înțeles, zise gardianul şi se întoarse spre Am- 
bler pentru a se asigura că spusese ce trebuia. 

— Dă-mi pistolul tău, și o să-l păzesc eu pe măscă- 
riciul ăsta, spuse Ambler cu o voce calmă. Dar tu trebuie 
să anunţi imediat prin radio toată tărăşenia asta. 

— Aşa am să fac, zise gardianul. Ambler își dădu 
seama că tipul nu se prea simţea în largul lui, dar eve- 
nimentele care se petreceau în jurul lui — evenimente 
uimitoare şi neobişnuite — îl făcură să treacă peste 
precauţia pe care ar fi manifestat-o în mod normal. Ezită 
pentru o clipă înainte de a-i întinde bărbatului în veston 
gri pistolul său Heckler & Koch P7. 

Dar numai o secundă. 

Langley, Virginia 


(ni şi după aproape treizeci de ani de serviciu, 
Clayton Caston admira încă micile detalii ale Complexu- 
lui CIA — ca de exemplu sculptura de afară, cea cunoscută 
sub numele de Kryptos, o placă de bronz în formă de S, 
în care erau perforate litere. Respectivul monument 
reprezenta rezultatul colaborării între un sculptor şi un 
criptograf al agenţiei. Sub basorelieful care-l înfățişa pe 
Allen Dulles, situat pe zidul dinspre nord, erau incrustate 
câteva cuvinte pline de elocvenţă: Monumentul lui e în 
jurul nostru. 

Totuși, nu toate adăugirile făcute în ultima vreme 
crau la fel de plăcute. Intrarea principală în agenţie era 
de fapt doar un hol al clădirii cunoscută sub numele de 
Sediul Original — devenise „original“ după ce se termi- 
naseră lucrările la Noul Sediu, în 1991. Trebuia să alegi 
între Sediul Original şi Noul Sediu — un grup ordonat de 
clădiri de birouri cu şase etaje, construit pe un deal în 
vecinătatea OHB!. Pentru a putea ajunge la intrarea prin- 
cipală în NHB? trebuia să urci până la etajul al patrulea. 
Asta era ceva foarte neobișnuit, ceea ce, după părerea 
lui, nu putea fi un lucru bun. 

Biroul lui Cason se afla în OHB, bineînţeles, dar nu 
în preajma pereților exteriori, care erau acoperiți cu gea- 
muri strălucitoare. De fapt, biroul lui era destul de as- 
cuns — într-un spațiu închis, fără ferestre, de genul ace- 
lora folosite de obicei pentru depozitarea consumabilelor 


! Original Heaquarters Building — Sediul Original (n. trad.). 
2 New Headquarters Building — Sediul Nou (n. trad.). 

de birou şi a copiatoarelor. Reprezenta un loc foarte 
potrivit pentru cei care nu doreau să fie deranjaţi, dar 
prea puţini apreciau acest lucru. Chiar şi agenţii mai vechi 
trăiau cu impresia că Clayton Caston fusese oarecum exilat 
de conducere. Îl priveau ca pe un angajat mediocru, care 
nu reuşise prea multe în cariera lui, un agent trecut de 
cincizeci de ani care învârtea și el nişte hârtii în aşteptarea 
pensiei. 

Oricine l-ar fi văzut aşezându-se la biroul său în această 
dimineață, cu ochii pe ceasul, pe creioanele şi pe pixurile 
aliniate pe suprafaţa biroului asemenea tacâmurilor la o 
masă simandicoasă, şi-ar fi văzut astfel confirmate aceste 
supoziţii. Ceasul arăta ora 8 şi 54 de minute. Mai erau 
doar șase minute până când ziua avea să înceapă cu 
adevărat, în opinia lui Caston. Scoase un exemplar din 
Financial Times şi se opri la pagina cu rebusul zilnic. Îşi 
aruncă privirea spre ceasul de pe birou. Cinci minute. Apoi 
se apucă de lucru. Unu orizontal — Un obstacol. Ce rămâne 
pe o fatadă, după ce eu sunt dat la o parte? Unu vertical. 
O neplăcere: se pare că o persoană vizitează closetul. 
Patru orizontal. Vă ajută să vă ridicaţi în al nouălea cer. 
Doi vertical. Monedă britanică. Pixul umplea în tăcere 
căsuțele goale, rareori făcând o pauză mai mare de o se- 
cundă. Impediment. Inconvenient. Brevet. Liră. 

Terminase. Ceasul arăta 8 şi 59 de minute. Auzi un 
zgomot la uşă — era asistentul lui, ajunsese la timp, gâfâind 
din cauză că parcursese holul în fugă. Punctualitatea 
fusese subiectul unei conversații recente care avusese loc 
între ei. Adrian Choi deschise gura, pregătindu-se să se 
scuze, apoi se uită la ceas și se așeză în tăcere la biroul 
său, mai mic şi mai scund. Ochii migdalaţi îi erau cam 
somnoroși şi avea părul pleoştit de la duş. Adrian Choi 
avea douăzeci și unu de ani şi purta un cioc discret, pe 
care însă îl tundea foarte scurt. 


34 


La ora nouă fix Caston aruncă ziarul la coș și își 
deschise e-mailul securizat. Câteva dintre mesaje prove- 
neau de la Serviciul de personal al Agenţiei şi nu prezen- 
tau un interes prea mare: un nou program de sănătate, o 
modificare minoră a asigurărilor contractuale de sănătate, 
privitoare la serviciile stomatologice, o adresă de intra- 
net unde angajaţii îşi puteau verifica situația în cadrul 
planurilor de asigurare socială. Mai primise un mesaj de 
la un funcţionar al Fiscului de la Biroul din St. Louis, 
care deşi se arăta foarte surprins de cererea celor de la 
Biroul de Afaceri Interne al CIA, era fericit să poată 
furniza datele solicitate în legătură cu asociaţiile cu sta- 
tut special fondate de către o companie din domeniul 
industriei uşoare în ultimii şapte ani. Un alt mesaj era de 
la o companie micuță listată la bursa din Toronto şi 
conținea lista cu vânzările şi cumpărările de acţiuni reali- 
zate în ultimele şase luni de către membrii consiliului de 
administraţie, listă pe care Caston o solicitase. Cenzorul 
respectivei firme nu înțelesese prea bine de ce Caston 
avea nevoie de ora exactă la care fusese făcută fiecare 
tranzacție, dar se conformase fără să comenteze. 

Caston îşi dădea seama cât de plicticoase puteau părea 
activitățile lui în ochii majorităţii colegilor săi. Agenţii 
de teren — foşti atleți, tipi petrecăreţi din fire, sau chiar 
ŞI cei care nu ajunseseră încă să lucreze pe teren, dar 
sperau din toată inima că o vor face, îl tratau cu destulă 
condescendenţă. „Trebuie să mergi la fața locului, dacă 
vrei să afli cu adevărat ce se petrece“ era lozinca lor. 
Caston nu se ducea niciodată nicăieri, bineînţeles, dar, pe 
de altă parte, el nu era partizanul acestei politici. De cele 
mai multe ori putea afla tot ce dorea stând la biroul lui, 
analizând un teanc de acte contabile. 

Cu toate acestea, foarte puţini dintre colegii lui Cas- 
ton știau exact cu ce se ocupă el. Nu cumva era unul 

dintre cei care analizau deconturile de deplasări şi chel- 
tuielile de protocol? Sau responsabilităţile lui aveau o 
oarecare legătură cu asigurarea stocurilor de hârtie şi de 
toner pentru imprimante — şi nimeni nu voia să se ames- 
tece în treburile celor care lucrau în birourile acelea 
izolate, nu-i aşa? Oricum ar fi fost, îndatoririle lui erau 
probabil echivalente cu cele ale unui custode, ori admi- 
nistrator. Existau totuşi şi câţiva colegi care-l tratau cu 
deferență, ba chiar cu un soi de teamă. Cei mai mulţi 
dintre aceștia făceau parte din cercul de apropiaţi ai di- 
rectorului CIA sau din conducerea departamentului de 
contrainformaţii. Aceştia ştiau cum fusese de fapt captu- 
rat Aldrich Ames, în 1994. Şi mai știau și cum o foarte 
mică, dar vizibilă neconcordanţă între veniturile declarate 
şi cheltuielile făcute dusese la demascarea lui Gordon 
Blaine şi la descoperirea unei mari rețele de intrigi. Şi 
mai aflaseră şi de alte câteva zeci de astfel de victorii, 
unele de magnitudine comparabilă, care nu ajunseseră la 
cunoștința publicului larg. 

Era vorba despre un amestec de calități şi aptitudini 
care-i permiteau să reuşească acolo unde cei din alte 
departamente dădeau greş. Fără să iasă din birou se afun- 
da adânc în labirintul vast al venalității umane. 

Cu toate acestea, domeniul emoțiilor şi trăirilor umane 
nu-l interesa deloc, sau poate prea puţin; avea mai de- 
grabă tendința să se aplece cu meticulozitatea unui con- 
tabil asupra unor şiruri de cifre care în final nu coinci- 
deau. O excursie plătită dar în care nu s-a plecat efectiv 
niciodată; o chitanță de decont de la o conferință care nu 
coincidea deloc cu itinerarul pe care persoana respectivă 
îl declarase; plata de pe cardul de credit a unei facturi 
pentru un al doilea telefon mobil, nedeclarat — existau 
mii de astfel de mici scăpări din partea unui escroc, şi 
descoperirea uneia singure era de ajuns. Și totuşi acei 

agenţi care nu aveau abilitatea de a corobora informaţiile 
— nu se asigurau că rezultatul de la 1 orizontal se po- 
trivea cu cel de la | vertical — nu le detectau niciodată. 

Adrian, al cărui păr începuse să se usuce, se apropie 
de biroul lui ținând în mână mai multe note informative. 
Vorbea cu însuflețire, explicând ce selectase şi ce dăduse 
la o parte. Caston ridică privirea spre el, studiindu-i 
tatuajul de pe antebraț și observând şi strălucirea 
ocazională a ormamentului metalic cu care își împodobise 
limba; când se angajase el nu s-ar fi permis aşa ceva, dar 
Agenţia trebuise, fără îndoială, să se menţină în pas cu 
timpul. 

— Să nu uiţi să trimiţi formularele trimestriale 166 la 
procesat, spuse Caston. 

— Super, spuse Adrian. Folosea expresia asta, super, 
foarte des. Lui Caston cuvântul îi aducea aminte de anii 
1950, dar se pare că acum revenise la modă. Însemna: 
„Am auzit ceea ce tocmai mi-ai spus şi-am băgat la cap“, 
sau cel puţin aşa credea Caston. Poate că însemna mai 
puțin decât atât; cu siguranță nu însemna mai mult. 

— Acum despre ce a sosit în dimineaţa asta — ceva 
neobișnuit? Ceva... ieșit din comun? 

— Am primit un mesaj de la directorul adjunct de la 
spionaj, Caleb Norris? În vocea lui îşi făcuse loc o urmă 
din modul de vorbire specific celor din California, o 
modulație ascendentă care făcea ca fraza să sune a între- 
bare — tinerii o foloseau cel mai adesea. 

— Mă întrebi sau îmi spui? 

— Îmi cer scuze. Vă spun. Adrian făcu o pauză. Am 
cu o presimțire că e vorba de ceva urgent. 

Caston se lăsă pe spate în scaunul său. 

— Simţi tu chestia asta? 

— Da, domnule. 

Caston îl studie pe tânărul din faţa lui cu atenţia şi 

scrupulozitatea cu care un entomolog cercetează o viespe 
sălbatică. 

— Şi îmi... împărtăşești sentimentele tale. Interesant. 
Spune-mi totuși, sunt eu cumva un membru al familiei 
tale, îți sunt părinte sau frate? Suntem cumva pretenari? 
Sunt cumva soţia sau prietena ta? 

— Cred că... 

— Nu? Voiam doar să verific, să mă asigur. În cazul 
ăsta, uite ce-ţi propun eu: te rog nu-mi mai împărtăși 
sentimentele tale, nu-mi mai spune ce simţi. Pe mine nu 
mă interesează decât ce gândeşti tu. Ce crezi tu, dintr-un 
motiv sau altul, chiar dacă eşti doar parţial sigur. Ce ştii 
tu, ce ai aflat, ce ai observat, ce ai descoperit. În ceea ce 
priveşte chestiile alea nebuloase numite sentimente, ai 
face mai bine să le ţii pentru tine. Făcu o pauză. Îmi cer 
scuze, ţi-am rănit cumva sentimentele? 

— Domnule, eu... 

— Asta a fost o întrebare capcană, Adrian. Nu trebuie 
să răspunzi la ea. 

— Foarte înţelept din partea dumneavoastră, maestre, 
spuse Adrian şi un zâmbet îi flutură pe buze, fără însă să 
se lipească de ele. Am înțeles lecţia. 

— Dar să revenim. Spuneai ceva despre nişte mesaje 
neobișnuite. 

— Ei bine, e vorba de chestia asta galbenă, o adresă 
de la biroul directorului adjunct. 

— Până acum trebuia să te fi familiarizat deja cu co- 
durile de culori folosite în Agenţie. Aici, la CIA, nu e- 
xistă „galben“ 

— Îmi cer scuze, spuse Adrian. Canar. 

— Cod care ce semnifică? 

— Semnifică... Se opri pentru un moment, cu mintea 
goală. E vorba de un incident statal cu implicaţii de se- 
curitate. Deci în afara competenţelor CIA. Aici sunt in- 

cidente care intră în sfera atribuţiilor altor servicii. E 
treaba OGA!. Alte Agenţii Guvernamentale. Un termen 
foarte convenabil pentru „resturi“ 

Caston dădu scurt din cap şi luă plicul de un galben- 
intens. I se părea de un prost-gust teribil, semăna cu o 
pasăre tropicală asurzitoare, colorată țipător: de fapt, chiar 
un canar. Rupse chiar el sigiliul de siguranță, îşi puse 
ochelarii de citit şi mătură documentul cu o privire rapidă. 
Un potenţial incident de securitate care implica un deținut 
evadat. Un pacient, numărul 5312, care era internat într-un 
centru de tratament clandestin, de maximă siguranţă. 

Era foarte ciudat, reflectă Caston, că numele pacien- 
tului nu fusese dezvăluit. Reciti raportul pentru a vedea 
unde anume avusese loc incidentul. 

Spitalul Psihiatric de pe insula Parrish. 

Numele ăsta parcă îi spunea ceva. Un semnal de 
alarmă. 


Ambler îşi croi drum prin vegetația care îmbrăca 
țărmul — zeci de metri de tufișuri, iarbă înaltă și arbuşti 
țepoşi —, spinii Şi frunzele tăioase sfâşiindu-i hainele ude 
leoarcă, apoi trecu printr-un pâlc de copaci fără frunze, 
împietriți de sare. Vântul reîncepu să bată în rafale şi îl 
făcea să tremure. Încerca pe cât posibil să ignore nisipul 
care îi intrase în pantofii cu câteva numere mai mari și 
care-i zgâria pielea la fiecare pas. Având în vedere faptul 
că Baza Aeriană a celor de la Langley era la numai treizeci — 
patruzeci de kilometri spre nord şi Baza Navală a Mari- 
nei Militare la aceeaşi distanță spre sud, se aştepta, din 
moment în moment, să audă zgomotul inconfundabil pe 
care-l fac palele elicei unui elicopter militar. Autostra- 


! Other Guvernmental Agencies — Alte Agenţii Guvernamentale 
(n. trad.). 

da 64 era la numai un kilometru distanţă de locul unde se 
afla acum. N-avea deci timp de odihnă. Cu cât Ambler 
rămânea mai mult singur într-un loc atât de deschis, cu 
atât pericolul în care se afla creştea. 

luţi pasul până când la urechi îi ajunse zumzetul 
specific autostrăzii. Urcă terasamentul înalt, se scutură 
de frunze și de nisip, ridică degetul mare și începu să 
zâmbească. Era ud leoarcă şi murdar și purta o uniformă 
ciudată. Aşa că zâmbetul trebuia să fie unul cât mai în- 
curajator. 

Un minut mai târziu un camion care avea pictată pe 
o parte sigla Frito-Lay trase pe dreapta şi opri. Şoferul, 
un tip cu trăsături de maimuţă, un burdihan imens şi o 
pereche de ochelari de soare Ray-Ban, îi făcu semn să se 
urce. Ambler găsise o mașină. 

Îi veniră în minte cuvintele unui vechi cântec reli- 
gios: Doar cu credință am ajuns atât de departe. 

Un camion, o maşină, un autobuz; după câteva schim- 
bări succesive de mijloc de transport ajunse pe asfaltul 
capitalei, acum învăluit în penumbră. Intră într-un com- 
plex comercial, găsi un magazin de articole sportive şi-şi 
cumpără rapid câteva articole de îmbrăcăminte cu totul şi 
cu totul obişnuite. Le plăti cu banii găsiți în buzunarele 
uniformei. leşi din magazin, se ascunse după un morman 
de cutii de lemn şi se schimbă. Nu avusese timp să se 
privească într-o oglindă, dar știa cum arată: pantaloni 
largi, tricou flauşat, geacă încheiată cu fermoar — asta era 
costumația obişnuită a majorității bărbaţilor americani, 
în afara orelor de program. 

Aşteptă preţ de cinci minute în stația de autobuz: Rip 
Van Winkle! se întorcea acasă. 


l Rip Van Winkle este numele unei nuvele scrise de Washington 
Irving, publicată în 1819, Cartea, ca şi personajul principal cu acelaşi 

Pe măsură ce autobuzul înainta spre centrul Wash- 
ingtonului şi peisajul începea să devină din ce în ce mai 
aglomerat, dispoziția lui Ambler deveni contemplativă. 
Întotdeauna exista un moment în care sistemul de apărare 
al organismului împotriva stresului îşi făcea simțită 
prezența şi surescitarea ori frica erau înlocuite cu o stare 
de amorțeală. Ambler ajunsese acum în acest punct. 
Mintea îi rătăcea aiurea. Feţe și voci care aparțineau 
locului pe care-l părăsise începură să îi bântuie gândurile. 

Îl lăsase în urmă pe cei care-l ţinuseră captiv, însă nu 
şi amintirea lor. 


Ultimul psihiatru care-l „evaluase“ fusese un tip su- 
plu, uscățiv, abia trecut de cincizeci de ani. Purta o pereche 
de ochelari cu rame negre. Avea părul cărunt pe la tâm- 
ple şi îşi lăsase o meşă mai mare spre frunte, asemenea 
unui puştan, dar asta nu făcea decât să sublinieze cât de 
mult se deosebea de un puștan. Când îl privi, Ambler 
mai văzu şi alte lucruri. 

Avea în fața lui un om care se vedea după modul în 
care îşi tot aranja dosarele din faţa lui şi creioanele cu 
vârf moale (pixurile sau stilourile ar fi putut fi folosite ca 
arme de către pacienți) că urăşte slujba pe care o avea, 
urăște locul unde se află, urăşte faptul că se află într-o 
instituție guvernamentală unde principala preocupare era 
păstrarea secretului, nu găsirea unui tratament adecvat. 
Cum ajunsese aici? Ambler putea să-şi imagineze traiec- 
toria pe care o urmase cariera lui — liceul şi facultatea de 
medicină urmate cu o bursă oferită pentru ofiţeri în 


ce a 


nume au intrat în mitologia americană. „Rip Van Winkle“ înseamnă 
în limbaj comun fie o persoană care a dormit pentru o lungă peri- 
vadă de timp, fie cineva care, inexplicabil, nu cunoaşte realitatea 
curentă (n. trad.). 

rezervă, rezidenţiatul la un spital militar de psihiatrie. 
Dar parcă nu aşa trebuia să se termine, nu-i aşa? O mie 
de semne diferite care trădau tristeţea şi îngrijorarea îi 
dădeau de înţeles lui Ambler că avea în faţa lui un om 
care visase la o altfel de viață, poate la o viaţă de genul 
acelora descrise în cărți sau văzute în filme — un birou 
plin cu rafturi de cărți, situat undeva în zona șic a Man- 
hattanului, o canapea moale, căptușită cu piele și un 
fotoliu larg, o pipă și o clientelă formată din scriitori, 
artişti şi muzicieni, provocări profesionale fascinante. 
Acum singurele provocări, singurele dificultăți pe care le 
întâmpina erau reprezentate de rutina zilnică, de progra- 
mul de lucru în ture, plin de pacienți și asistenţi în care 
nu putea avea încredere. Era frustrat, probabil că îşi cău- 
ta provocările în altă parte, poate că făcea și altceva, 
ceva care să-l ajute să se simtă viu, special, nu doar un 
alt angajat guvernamental care-şi ridica în fiecare lună 
salariul pe baza formularului E9. Poate că îi plăcea să 
călătorească prin lumea întreagă, poate că în concedii 
pleca în expediţii în deșerturi sau în pădurile tropicale. 
Poate că era un colecţionar de vinuri, poate că reuşise 
deja să strângă o colecţie remarcabilă, sau poate că era 
un fanatic al handbalului sau un obsedat de golf, poate că 
era ceva. Toţi rataţii de genul ăsta aveau o astfel de pa- 
siune. În acelaşi timp, fiecare dintre amănuntele raţio- 
namentului lui Ambler putea fi complet eronat. Și totuşi 
simțea că reuşise să-i desluşească structura emoțională. 
Ştia să citească oamenii. Cu asta se ocupase. 

Întotdeauna reuşea să vadă. 

Psihiatrului nu-i plăcea de el — Ambler îi provoca 
instinctiv o oarecare stânjeneală. În mod normal pregătirea 
lui îi oferea posibilitatea de a-şi forma o imagine despre 
pacienții lui; asta îi dădea sentimentul unei superiorități, 
a unei anume autorități specifice relaţiei profesor — elev, 

psihiatru — pacient. Dar în preajma lui Ambler nu avea 
sentimentul acela de autoritate. 

— AŞ vrea să-ți reamintesc că scopul acestor şedinţe 
este strict evaluarea stării tale, îi spuse bărbatul pacien- 
tului său. Sarcina mea este să monitorizez progresele pe 
care le faci şi să fiu atent la eventualele efecte secundare 
ale medicației prescrise. Să începem deci cu acestea din 
urmă. Au apărut cumva efecte secundare noi, despre care 
nu mi-ai spus nimic până acum? 

— Mi-ar fi mult mai uşor să vorbesc despre efectele 
secundare ale medicaţiei, spuse Ambler încet, dacă aș şti 
care ar trebui să fie efectul principal. 

— Medicamentele ţi se administrează pentru ca mani- 
festările psihiatrice să poată fi ținute sub control, după 
cum știi. Vorbim aici despre manifestări paranoide, sin- 
drom ego-distonic, tulburări disociative... 

— Cuvinte, spuse Ambler. Fără înţeles. Sunete fără 
sens. 

Psihiatrul notă ceva în laptopul său. Ochii de un verde- 
pal îi erau foarte reci în spatele ochelarilor. 

— Mai multe echipe de psihiatri s-au luptat cu tul- 
burările disociative privitoare la identitate, tulburări pe 
care le-ai acuzat. Am mai trecut o dată prin toate acestea. 
Doctorul apăsă un buton de pe o telecomandă micuță. O 
casetă începu să meargă și din boxele ascunse vederii 
începu să se reverse sunetul. O voce — vocea lui Ambler 
— se auzea debitând cu repeziciune teorii ale conspirației: 
„Tu eşti în spatele acestor lucruri. Și voi toţi. Și ei la fel. 
Urmele omului-şarpe sunt peste tot.“ Şi banda mergea 
mai departe Comisia trilaterală... Opus Dei... familia 
Rocke... 

Ambler simţea o durere aproape fizică la auzul vocii 
lui, o înregistrare dintr-o ședință psihiatrică anterioară. 

— Opreşte-o, spuse el încet, incapabil să-şi ascundă 
puternica încărcătură emoțională. Opreşte-o, te rog. 

Psihiatrul opri înregistrarea. 

— Mai crezi în... teoriile acelea? 

— Sunt fantasme paranoide, spuse Ambler cu greutate, 
dar clar, distinct. Și răspunsul este nu, nici măcar nu-mi 
mai aduc aminte de ele. 

— Negi că e vocea ta pe caseta aceea? 

— Nu, spuse Ambler. Nu pot să neg. Doar că nu-mi... 
amintesc să fi spus asta. Parcă nu sunt eu, înţelegi? Vreau 
să spun că... nu sunt eu. 

— Înseamnă că eşti altcineva. Poate eşti doi oameni 
diferiţi. Sau poate mai mulți. 

Ambler ridică din umeri, neajutorat. 

— Când eram copil visam să ajung pompier. Acum nu 
mai vreau să fiu aşa ceva. Copilul acela nu sunt eu. 

— Săptămâna trecută mi-ai spus că atunci când erai 
copil îți doreai să fii jucător de baseball. Sau poate că 
atunci am vorbit cu o persoană complet diferită? Psihi- 
atrul își scoase ochelarii. Ceea ce vreau eu să te întreb 
este exact acelaşi lucru pe care ar trebui să încerci şi tu 
să-l afli. Cine ești? 

— Problema cu întrebarea asta, spuse Ambler după o 
pauză lungă, este că tu crezi că are mai multe răspunsuri 
posibile. Vrei să aleg dintr-o listă de opțiuni. 

— Şi asta e o problemă? Psihiatrul ridică privirea din 
laptop. Eu aş spune că de fapt problema este că tu bifezi 
mai multe răspunsuri. 


Ambler avu nevoie de mai multe secunde pentru a se 
ridica atunci când autobuzul ajunse la stația Cleveland 
Park, dar reuşi să coboare la timp. Odată ajuns pe stradă, 
îşi puse șapca pe cap și se uită în jur. Prima dată cu 
repeziciune, căutând orice ar fi părut ieşit din comun, 

apoi încă o dată minuţios, scrutător, aşa cum făcea de 
obicei. 

Se întorsese. 

Îi venea să topăie de bucurie. Îi venea să își ridice 
brațul victorios în aer. Își dorea să pună mâna pe cei 
responsabili pentru închiderea lui şi să le-o plătească cu 
vârf şi îndesat. Ce credeaţi, că n-am să scap? Asta 
credeaţi? 

Vremea nu era chiar aşa cum şi-o imaginase el pentru 
o întoarcere triumfală acasă. Cerul era încă întunecat şi 
o ploaie rară uda trotuarele, înnegrindu-le. Îşi dădu sea- 
ma că era de fapt o zi obişnuită, că se afla într-un loc 
obişnuit, dar, după lunga perioadă de izolare, se simţea 
copleşit de activitatea frenetică pe care o vedea 
desfăşurându-se la tot pasul în jurul lui. 

Trecea pe lângă postamentele octogonale de beton 
ale stâlpilor de lumină, pe care erau lipite postere şi tot 
felul de anunțuri. Cafenele unde se citeau poezii. Cluburi 
unde se produceau trupe de rock care abia părăsiseră 
parajele unde repetau. Un restaurant nou, cu meniu în 
exclusivitate vegetarian. Un club de comedie cu un nume 
nefericit — „Kilometri de zâmbete“ O grămadă de 
activităţi umane, nou apărute care ţipau la el de pe bucăţi 
colorate de hârtie. Viaţa de-afară. Nu, se corectă el. Pur 
ŞI simplu viața. 

Înălță capul, în stare de alertă. O stradă obişnuită, pe 
o vreme câinoasă. Existau, desigur, tot felul de pericole. 
Dar dacă reușea să ajungă în apartamentul lui, avea să-și 
poată relua cursul normal al existenţei. Într-adevăr, toc- 
mai această normalitate o preţuia el atât de mult. Nor- 
malitatea la care tânjise, normalitatea de care avea atâta 
nevoie. 

Oare vor îndrăzni să vină după el aici? Aici — unul 
dintre puţinele locuri de pe Pământ unde existau oameni 

care-l cunoșteau. Cu siguranță, aici era cel mai sigur loc 
din lume. Chiar dacă ei şi-ar fi făcut apariţia, nu se temea 
să-i înfrunte deschis. Aproape că tânjea după o astfel de 
confruntare. Nu, nu se temea de ce-i care-l închiseseră, 
acum venise vremea ca ei să se teamă de el. Era evident 
că un element rău intenționat manipulase sistemul, încer- 
când să-l îngroape de viu într-un loc al sufletelor pier- 
dute, printre spioni cu depresii cronice sau atinşi de 
demență. Acum că reuşise să scape, inamicii lui ar fi 
trebuit să încerce să fugă, să intre în pământ. Nu-şi pu- 
teau permite o confruntare cu el, mai ales aici, la vedere, 
unde poliția locală s-ar fi implicat fără doar şi poate. Și 
cu cât aflau mai mulţi oameni de situația lui, cu atât ar 
fi crescut riscul ca ei să fie descoperiți. 

Ajunse la colțul dintre Connecticut Avenue şi Ord- 
way Street şi văzu chioșcul de ziare pe lângă care obişnuia 
să treacă în fiecare dimineață atunci când era în oraș. Îl 
văzu pe bărbatul cărunt și ştirb din spatele tejghelei şi 
zâmbi. Purta aceeaşi căciuliță tricotată, de lână roșie. 

— Reggie, strigă Ambler. Reggie, omul meu de bază. 

— Salut, spusc bărbatul din chioşc. Era însă doar un 
reflex, nu un salut adevărat. 

Ambler se apropie de el. 

— A trecut cam mult timp, nu-i aşa? 

Bărbatul din chioșc se uită din nou la el. Pe faţa lui 
nu se putea citi nicio urmă de recunoaştere. 

Ambler aruncă o privire spre un teanc de ziare Wash- 
ington Post, primul exemplar era înnegrit de ploaie, şi 
simţi o strângere de inimă la vederea datei. Se aflau în a 
treia săptămână din ianuarie. Nici nu-i de mirare că era 
aşa de frig. Clipi greu. Aproape doi ani. Îi fuseseră furaţi 
aproape doi ani din viață. Doi ani de disperare, de uitare 
şi de amorțeală. 

Dar acum venise vremea să recupereze timpul pierdut. 


46 


— Haide, Reggie. Ce mai faci? Lucrezi sau doar te 
faci? 

Pe chipul ridat al lui Reggie uimirea începea să se 
transforme în suspiciune. 

— N-am mărunt să-ți dau, frățioare. Şi nici cafele pe 
gratis n-ai să găseşti la mine. 

— Haide, Reggie, doar mă cunoşti. 

— Fă paşi, tipule, spuse Reggie. N-am nevoie de ne- 
cazuri. 

Ambler se întoarse, redus la tăcere, şi mai merse o 
jumătate de cvartal până la Baskerton Towers, o clădire 
mare, construită într-un stil care amintea de cel gotic, în 
care avea şi el un apartament închiriat de mai bine de 
zece ani. Era o clădire cu şase etaje, din cărămidă roşie, 
împodobită cu jumătăţi de coloane şi de piloni din ci- 
ment gri. Ferestrele care dădeau în holurile fiecărui etaj 
aveau storurile lăsate pe jumătate — semănau cu nişte 
ochi pe jumătate închiși. 

Baskeron Towers. Un fel de casă pentru bărbatul care 
nu avusese niciodată cu adevărat una. Serviciul în cadrul 
programului de acces special — cel mai înalt comparti- 
ment operaţional al forțelor de securitate — însemna să-ți 
asumi aproape mereu identități false. Nicio altă divizie 
din cadrul Serviciului Operaţiuni Consulare nu era mai 
secretă decât Unitatea de Stabilizare Politică. Şi nici- 
unul dintre agenții acelei divizii nu-i cunoştea pe colegii 
lui decât după numele pe care-l purta pe teren. Cu modul 
ăsta de viaţă nu prea putea să păstreze prea multe legă- 
turi cu tot ce însemna civilia. Din cauza serviciului pe- 
trecea majoritatea zilelor departe de casă, în locuri unde 
nu putea fi găsit, unde petrecea perioade de timp nede- 
terminate. Oare avea vreun prieten adevărat? Cu toate 
acestea, întâlnirile cu vecinii și cu cunoştinţele pe care și 
le făcuse aici aveau o anumită greutate în mizeria care 

era viața lui „domestică“ Şi pentru scurtul timp pe care 
şi-l petrecea la Baskerton Towers, apartamentul acela 
fusese un cămin adevărat pentru el. Nu se ridica la nive- 
lul de sanctuar, aşa cum se întâmpla cu cabana de lângă 
lac, dar era o insulă de normalitate. Un loc unde putea 
ancora. 

Blocul de apartamente nu era situat chiar la stradă, ci 
un pic mai retras. Exista un scuar oval care îl despărțea 
de carosabil, scuar care permitea autovehiculelor să ajungă 
chiar până la ușa de la intrarea în holul blocului. Ambler 
cercetă strada şi trotuarele, nu văzu nicio persoană care 
să pară că-i acorda o importanță specială şi se îndreptă 
spre clădire. Cineva de-acolo trebuia să-l recunoască — 
unul dintre portari, poate chiar administratorul — și astfel 
avea să ajungă în apartamentul lui. 

Se uită la lista cu locatari, o placă albă acoperită cu 
şiruri de litere negre de plastic, numele aranjate în ordine 
alfabetică. 

Pe listă nu exista niciun Ambler. După Alston urma 
direct Ayer. 

Asta însemna că îi luaseră apartamentul? Era 
dezamăgit, dar nu foarte surprins. 

— Vă pot ajuta cu ceva, domnule? Era unul dintre 
portari, care ieșise din vestibulul încălzit. Greg Deno- 
vich. Maxilarul puternic îi era acoperit, ca întotdeauna, 
cu o barbă deasă, parcă imună la aparatele de bărbierit. 

— Greg, spuse Ambler jovial. Greg era probabil o 
prescurtare de la Gregor cel puţin aşa presupuscsc cl 
dintotdeauna; tipul venea din fosta Iugoslavie. A trecut 
ceva timp, nu-i aşa? 

Expresia care apăruse pe faţa lui Denovich începea 
să-i devină familiară lui Ambler — era uimirea cuiva care 
se trezea salutat de un străin. 

Ambler îşi scoase şapca şi zâmbi. 

— Nu te grăbi, Greg. Apartamentul 3C? 

— Vă cunosc de undeva? întrebă Denovich. Dar nici 
de data asta nu era vorba de o întrebare în adevăratul 
sens al cuvântului, ci de o declaraţie. O declaraţie ne- 
gativă. 

— Bănuiesc că nu, spuse Ambler ușor. Apoi uimirea 
lui cedă locul panicii. 

Auzi în spatele lui scrâşnetul cauciucurilor unei maşini 
care frâna pe asfaltul ud al străzii. Ambler se întoarse 
brusc și văzu o dubiță albă oprindu-se pe partea cealaltă 
a străzii. Auzi portierele deschizându-se, apoi trântindu-se 
cu putere şi văzu trei bărbaţi coborând din maşină. Pur- 
tau uniformele paznicilor de la spital. Unul dintre ei avea 
o puşcă. Ceilalţi doi îşi scoseseră pistoalele. Toţi trei 
fugeau spre el. 

Dubița. O recunoscu, ştia despre ce e vorba. Un ast- 
fel de vehicul era folosit în „operaţiunile de recuperare“ 
de către serviciile clandestine ale agenţiilor guvernamen- 
tale, când acestea aveau de „ridicat“ pe cineva de la 
domiciliu. Indiferent că era vorba de agenţi străini sau de 
spioni care se aflau pe teritoriul american, țintele acestui 
gen de operaţiuni aveau în comun faptul că nu ajungeau 
niciodată în sistemul oficial de justiție. Și în dimineața 
aceasta rece și umedă de ianuarie ţinta era Harrison 
Ambler. Cei din poliţia locală nu aveau nevoie de nicio 
explicație, pentru că „ținta“ avea să dispară cu mult înainte 
ca ei să fie anunțați şi să ajungă la fața locului. N-avea 
să fie vorba de vreo confruntare deschisă — se pusese la 
cale o răpire rapidă pe care nimeni n-avea s-o bage de 
seamă. 

Când se decisese să vină aici acționase sub imperiul 
unui impuls de moment, nu ascultase vocea rațiunii. Nu-şi 
mai putea permite să facă greşeli. 

Să gândească, trebuia să gândească. 

Sau, mai degrabă, trebuia să simtă. 

După aproape două decenii de muncă de teren, ca 
agent operativ, Ambler devenise expert în tactici de eva- 
dare și evitare. Toate acestea îi deveniseră un fel de a 
doua natură. Dar niciodată nu căuta scăparea analizând 
situaţia în mod logic, cu ajutorul așa-numitelor grafice 
de decizie sau al altor asemenea scheme asupra cărora 
profesorii de la cursurile de pregătire insistau câteodată. 
Adevărata provocare o reprezenta simţul efectiv al 
situației, rezolvarea pe cale de intuiție, improvizând atunci 
când nu era altceva de făcut. Altfel s-ar fi scufundat într-o 
rutină. Şi rutina putea fi anticipată şi contracarată de 
eventualii adversari. 

Ambler scrută strada din faţa clădirii Baskerton. Pro- 
cedura standard implica poziţionarea a încă două maşini, 
câte una la fiecare capăt al blocului, maşini care ar fi 
trebuit să ajungă acolo înainte de sosirea dubiţei. 
Într-adevăr, Ambler putea acum să vadă bărbaţi înarmaţi, 
unii purtând uniforme, ceilalți nu, îndreptându-se spre 
clădire din ambele direcţii. Mergeau repede și apăsat, se 
vedea că sunt agenți cu experiență în astfel de operaţiuni. 
Ce să facă acum? Ar putea să se repeadă în holul clădirii 
şi să caute o a doua ieșire din bloc. Dar probabil că 
această mişcare îi fusese deja anticipată şi se luaseră 
măsuri de contracarare a ei. Ar fi putut aştepta apariția 
unui grup de civili în care să se amestece şi să încerce să 
se descotorosească prin fugă de bărbații postați la capătul 
îndepărtat al clădirii. Dar şi această variantă avea peri- 
colele ei de care trebuia să țină seamă. Nu te mai gândi, 
îşi spuse Ambler. Numai aşa putea avea o şansă să scape 
de ei. 

Îşi pironi privirea asupra bărbatului care purta o ca- 
rabină cu ţeava retezată şi care traversa în fugă bulevardul 
din faţa clădirii. Încercă să îi vadă cât mai bine faţa, în 

ciuda ploii care se înteţise. Apoi se hotărî să facă cel mai 
periculos lucru posibil. 

Fugi direct spre bărbatul respectiv. 

— Ce-aţi stat atât? strigă Ambler la el. Mişcaţi-vă 
fundurile mai repede, fir-ar a dracului de treabă! Ne scapă! 
Se întoarse brusc și făcu semn cu degetul mare spre 
vestibulul clădirii Baskerton. 

— Am venit cât de repede am putut, îi replică bărbatul 
cu carabina. Ambler îi observă acum şi pe ceilalți doi, 
care îi depăşiră în fugă, fiecare purtând câte un pistol de 
calibrul patruzeci și cinci, în al cărui încărcător încăpeau 
douăsprezece cartuşe. Erau foarte bine înarmaţi, parcă 
prea bine pentru capturarea unui singur om. Asta presu- 
punând că aveau ordin să-l captureze. 

Ambler traversa acum grăbit strada, îndreptându-se 
spre duba parcată acolo. Pasagerii vehiculului ocupaseră 
deja poziţii tactice în jurul intrării în vestibulul clădirii 
Baskerton. Peste doar câteva secunde aveau să-şi dea 
seama de eroarea făcută. 

Ambler se apropie de portiera din partea şoferului, 
deschise cu un gest grăbit portofelul pe care-l furase de 
la gardianul de pe insula Parrish şi îl ținu pentru un scurt 
moment în fața șoferului de parcă i-ar fi arătat un certi- 
ficat sau o legitimaţie. Era oricum prea departe pentru ca 
tipul să poată vedea ceva; trebuia să fie convins doar de 
pestul autoritar. Geamul se lăsă în jos şi Ambler se 
apropie şi mai mult. Ochii bărbatului de la volan erau 
duri şi atenți. Avea gâtul scurt şi musculos, asemenea 
unui halterofil. 

— Aţi primit schimbarea de ordin? întrebă Ambler. 
Trebuie să-l omorâm, nu să-l capturăm. Și de ce ziceţi 
c-ați stat atât? Dac-aţi fi ajuns un minut mai devreme, 
până acum am fi fost gata. 

Şoferul rămase tăcut pentru un moment. Apoi pri- 
virea îi deveni şi mai aspră. 

— Ştii, chestia aia pe care mi-ai arătat-o? N-am apu- 
cat să mă uit prea atent. 

Brusc, Ambler simți cum palma mare, cărnoasă a 
tipului îi cuprinde încheietura dreaptă. 

— Am spus că n-am apucat să văd prea bine. Vocea 
şoferului era joasă, amenințătoare. Mai arată-mi-o o dată. 

Ambler îşi băgă mâna stângă în geacă, încercând să 
apuce pistolul pe care-l luase de la gardianul de pe barcă, 
dar şoferul era foarte bine antrenat şi avea reflexe ex- 
traordinare. Lovi cu podul palmei în patul pistolului P7 
şi arma zbură cât colo, aterizând pe pavajul ud. Ambler 
trebuia să reacționeze imediat. Îşi răsuci încheietura, îşi 
trase braţul spre el şi-l ridică la nivelul umerilor, apoi îl 
trase brusc în jos şi, folosindu-și antebraţul ca pe o rangă, 
lovi cu putere braţul şoferului de marginea geamului lă- 
sat aproape în totalitate. 

Tipul strigă de durere, dar nu-i dădu drumul. Strân- 
soarea lui era ca de oțel. Cu cealaltă mână începuse să 
pipăie în torpedoul mașinii, fără îndoială în căutarea unei 
arme pe care o păstra acolo. 

Ambler simțea că brațul drept începe să-i amorțească 
şi-l lăsă pe şofer să-l tragă pe jumătate în cabină. Apoi, 
cu mâna cealaltă, îl lovi pe şofer cu putere în laringe. 

Tipul îi dădu drumul din strânsoare şi se aplecă în 
față, ținându-se cu ambele mâini de gât. Se străduia din 
răsputeri să respire în timp ce cartilagiul distrus îi bloca 
traheea. Ambler deschise portiera şi-l trase pe şofer afară. 
Tipul mai făcu doar câţiva pași pe pavajul umed apoi se 
prăbuşi. 

Ambler urcă în mașină și porni motorul. Putea deja 
să audă strigătele confuze ce veneau dinspre membrii 

celei de-a doua echipe. Dar pentru aceştia era prea târziu 
să acționeze. 

Ambler nu-l invidia deloc pe comandantul echipei 
care acum trebuia să le explice superiorilor săi nu numai 
că ţinta reușise să le scape de sub nas, ci şi că se făcuse 
nevăzută în chiar mijlocul lor de transport. Şi totuşi 
manevrele lui nu putuseră fi prevăzute ori anticipate. 
Gândindu-se retroactiv îşi dădu seama că acţiunile sale 
fuseseră inspirate de expresia pe care o zărise pe fața 
primului om — un amestec de incertitudine, grijă şi 
nesiguranţă. Parcă era un vânător care nu ştia cu certitu- 
dine dacă îşi găsise sau nu prada. Probabil echipa ope- 
rativă fusese trimisă prea repede pe teren şi nu avusese 
timp să vadă vreo fotografie a omului pe care îl căutau. 
Probabil se aşteptau ca Ambler să se identifice singur, 
făcând ceea ce era normal pentru un evadat — încercând 
să fugă. Dar cum să vânezi atunci când vulpea fugea 
între hăitaşi? 

Dubiţa albă se dovedea o excelentă mașină de fugă. 
Cu toate acestea, în numai câteva minute agenţii aveau 
să-i ia urma. Mai parcurse câţiva kilometri pe Continen- 
tal Avenue, apoi abandonă maşina pe o alee lăturalnică, 
lăsând cheile în contact. Cu puţin noroc, avea să se 
păsească cineva care s-o fure. 

Acum trebuia să treacă neobservat, şi pentru asta era 
necesar să se afle într-o zonă populată, într-o zonă 
rezidenţială și comercială în același timp, o zonă care să 
aibă ambasade, muzee de artă, biserici, librării, blocuri 
de apartamente. Un loc cu mult trafic pietonal. Adică un 
loc asemeni lui Dupont Circle. Situat la intersecţia a trei 
dintre cele mai mari bulevarde din oraș, Dupont Circle 
era de multă vreme o zonă foarte şic şi foarte populată şi 
chiar şi într-o astfel de dimineață mohorâtă de ianuarie 
trotuarele erau destul de pline. Ambler luă un taxi până 

acolo şi cobori la intersecția dintre New Hampshire 
Avenue şi strada 20, pierzându-se cu uşurinţă printre 
trecători. Işi fixase în minte o destinaţie anume, dar pe 
față păstra o expresie plictisită, de om care se plimbă 
fără nicio țintă. 

In timp ce se strecura prin mulțime, încerca să fie 
atent la ce-l înconjura, fără să se uite prea atent la cineva. 
Cu toate acestea, ori de câte ori privirea îi aluneca peste 
un trecător simţea că îi revine vechiul sentiment — mai 
ales atunci când se afla în stare de alertă maximă se 
simțea de parcă ar fi citit o pagină din jurnalul respec- 
tivului. Îi ajunse o privire fugară aruncată unei femei 
care mergea cu pas grăbit — avea în jur de şaizeci de ani, 
părul blond, era îmbrăcată cu o bluză albastră, plisată și 
cu o haină cu pătrate albe şi negre, asemenea unei table 
de şah. În urechi purta o pereche de cercei mari, auriţi. 
În mâna pătată de bătrâneţe ţinea strâns, prea strâns parcă, 
o pungă de plastic inscripționată Ann Taylor. Se vedea că 
îşi petrecuse ore gătindu-se pentru a ieşi în oraș, adică la 
cumpărături. Pe fața ei se citea o expresie tristă, însingu- 
rată; picăturile de ploaie care i se prelingeau pe obraji ar 
fi putut fi la fel de bine lacrimi. Nu avea copii, ghici 
Ambler, și poate şi asta era una dintre cauzele regretului 
pe care-l emana prin toţi porii. Fără îndoială avusese în 
trecut un soț care trebuia s-o facă să se simtă împlinită, 
soţ care poate cu zece ani în urmă, poate cu mai mult, 
devenise neliniştit şi îşi găsise pe altcineva, o femeie mai 
tânără, pe cineva care să-i împlinească lui viaţa, să-l facă 
să se simtă el împlinit. Aşa că ei nu-i mai rămăsese decât 
plăcerea cumpărăturilor, pe care și-o satisfăcea rar şi și 
atunci cu cumpătare, se întâlnea cu prietenii la ceai, juca 
bridge şi alte jocuri de societate, dar nici asta atât de des 
pe cât ar fi vrut. Ambler simţea în atitudinea ei că era 
foarte dezamăgită de oameni în general. Probabil simțea 

Şi ea că şi tristețea ei îi respingea subliminal; erau prea 
grăbiţi pentru ea; şi izolarea ei nu făcea decât să-i adân- 
cească tristețea; din cauza asta compania ei nu mai era 
căutată de ceilalți. Așa că nu îi mai rămâneau decât 
cumpărăturile, și asta și făcea — cumpăra articole de îm- 
brăcăminte care erau prea tinerești pentru ea, căuta „re- 
duceri“ şi „oferte“, deși lucrurile pe care le cumpăra ast- 
fel nu arătau deloc mai scumpe decât prețul afişat. Oare 
toate supozițiile lui Ambler erau corecte? Nu prea conta. 
Ştia că adevărul era undeva pe acolo. 

Ochii îi alunecară acum peste un tânăr de culoare, cu 
o înfăţişare leneşă, care purta o pereche de jeanși largi, 
cu talie joasă și o şapcă cu cozoroc trasă peste o ban- 
dană, cu un cercel cu diamant într-o ureche şi o umbră de 
barbă sub buza inferioară. Mirosea de la o poștă a apă de 
colonie Aramis. Îi aruncă o privire unui alt tânăr, pe partea 
cealaltă a străzii — un tânăr țanţoș, cu părul lung și blond, 
care purta o pereche de pantaloni de trening mulaţi, aseme- 
nea celor purtați de atleți — apoi îşi întoarse privirea, 
hotărât să nu-şi trădeze interesul pentru bărbatul acela. O 
tânără cu piept amplu, cu pielea de culoarea cafelei cu 
lapte, cu părul lung și îndreptat cosmetic și buze pline, 
date din belșug cu un ruj lucios, mărunţică în ciuda panto- 
filor cu toc înalt pe care îi purta se străduia să țină pasul 
cu tipul de culoare: era prietenul ei, sau cel puțin asta o 
lăsa el să-și imagineze. Până la urmă avea să înceapă să 
se întrebe de ce prietenul ei, atât de țanțoş și de mândru 
pe stradă, era atât de timid şi de ezitant atunci când 
rămâneau singuri. Şi de ce întâlnirile lor se terminau atât 
de devreme, şi unde se ducea el după aceea. Dar Ambler 
putea să vadă că ea încă nu se gândise la asta — n-avea 
nici cea mai vagă idee că el s-ar fi simțit mult mai în 
largul lui alături de un tânăr cu aceeaşi orientare sexuală. 

Internet-cafe-ul era acolo unde îşi amintea Ambler că 

se află, lângă intersecţia dintre Strada 17 şi Church, la 
trei cvartale spre est de rond. Işi alese un calculator a 
cărui poziție îi permitea să țină sub observaţie partea din 
față a magazinului, pentru a nu mai fi luat prin surprin- 
dere de data asta. După câteva comenzi tastate în fața 
computerului respectiv deschise pagina Watchlist!, o bază 
de date colectivă, gestionată şi coordonată de Ministerul 
de Justiţie şi folosită de mai multe agenţii guvernamen- 
tale implicate în aplicarea legii și menţinerea ordinii de 
drept. Îşi aminti cu greutate codurile şi parolele de acces, 
dar constată cu bucurie că încă mai erau operaţionale. 
Apoi tastă numele lui întreg, Harrison Ambler, în caseta 
motorului de căutare. Voia să vadă dacă exista vreo 
referință recentă, vreo etichetă aplicată în ultima vreme. 
După câteva secunde pe ecran apăru un mesaj: 


„Nu s-a găsit nicio înregistrare referitoare la HARRISON AMBLER.“ 


Era ceva foarte ciudat; toți angajaţii federali, chiar şi 
cei care nu se mai aflau acum în serviciu, ar fi trebuit să 
apară măcar menţionaţi în respectiva bază de date. Și 
deşi identitatea lui în cadrul Serviciului Operaţiuni Consu- 
lare trebuia în mod normal să fie ținută secretă, 
informaţiile referitoare la slujba lui de acoperire, cea 
civilă, de faţadă, de funcționar în cadrul Departamentului 
de Stat erau de interes public şi accesibile oricărei per- 
soane interesate. 

Ridică iritat din umeri și tastă adresa site-ului Depar- 
tamentului de Stat, apoi intră într-o bază de date protejată 
cu un sistem minim de securitate. Era o bază de date de 
uz intern ce conţinea informaţii despre angajaţi. Trebuia să 
fie foarte uşor să-şi verifice datele referitoare la slujba lui 
„de civil“ Ani buni de zile, Hal Ambler ar fi putut să 


! Watchlist — lista de control (n. trad.). 

explice în orice moment oricui l-ar fi întrebat că nu este 
decât un funcţionar de nivel mediu de la Departamentul de 
Stat, că lucrează într-un birou în cadrul serviciului ce se 
ocupa de domeniile cultural şi educaţional. Putea susține 
în fața oricui, dacă era nevoie, desigur, că se ocupă de 
„diplomaţia culturală“, „prietenia între popoare prin inter- 
mediul educaţiei“ și aşa mai departe. Nu conta că asta 
n-avea nimic de-a face cu adevărata lui meserie. 

Obişnuia să se întrebe ce s-ar fi întâmplat dacă, la o 
petrecere, întrebat fiind cu ce se ocupă, ar fi răspuns: 
Eu? Lucrez pentru o divizie secretă din cadrul unui şi 
mai secret serviciu de securitate denumit Operațiuni 
Consulare. Este de fapt un compartiment la care are acces 
foarte puţină lume şi de care ştiu maximum douăzeci şi 
cinci de persoane din structurile guvernamentale de top. 
Se numeşte Unitatea de Stabilizare Politică. Ce face 
uceastă divizie? Ei bine, o grămadă de lucruri. Deseori 
se ocupă de uciderea unor persoane. Persoane care, se 
speră, sunt mult mai rele decât cei a căror protejare se 
incearcă astfel. Dar, bineînţeles, nu putem fi întotdeauna 
siguri. Vă mai pot oferi un pahar? 

Îşi tastă numele în căsuţa motorului de căutare din 
baza de date a Departamentului de Stat, apăsă pe ENTER 
şi aşteptă câteva secunde. 


„Nu a fost găsit niciun angajat cu numele de HARRISON AMBLER. 
Vă rugăm verificați ortografierea și mai încercați o dată.“ 
Aruncă o privire spre fereastra localului şi, deşi nu 
văzu nimic care să-i atragă atenția, se simţi invadat de un 
val de transpiraţie rece. Reuși să intre în baza de date a 
Asigurărilor Sociale și îşi căută numele și acolo. 


„Nu a fost găsit niciun articol care să 
corespundă criteriilor de căutare.“ 

„Nu s-a găsit nicio înregistrare cu privire 
la HARRISON AMBLER.“ 


„HARRISON AMBLER nu a fost găsit.“ 


O jumătate de oră mai târziu, verificase deja peste 
nouăsprezece baze de date federale şi statale. Degeaba. 
Parcă nu existase niciodată. 

Nebunie? 

Auzi parcă în depărtare vocile diferiților psihiatri de 
pe insula Parrish, intonând diverse diagnostice. Erau pros- 
tii, desigur, numai prostii. Trebuia să fie aşa. Ştia foarte 
bine cine este. Îşi amintea cât se poate de clar toată 
perioada de dinainte de internare. Sigur, fusese un mod 
de viață destul de neobișnuit, aceasta alăturându-se 
neobișnuitei sale vocaţii, dar era singura viață pe care o 
avusese. Probabil că era vorba de o încurcătură, o eroare 
tehnică, fără îndoială. 

Continuă să tasteze cu rapiditate adrese, parole şi co- 
duri, și nu obținu decât răspunsuri negative. Şi începu să 
se întrebe dacă nu cumva certitudinea, siguranța deveni- 
seră un lux. Un lux pe care el nu și-l mai putea permite. 

O maşină albă — nu, era de fapt o dubiță albă — trecu 
cu viteză prin faţa internet-cafe-ului, detașându-se net de 
restul traficului de pe bulevard. Apoi încă una. Apoi încă 
una, a treia, frână brusc în faţa intrării. 

Cum îl localizaseră atât de repede? Probabil că în 
bazele de date guvermametale fusese amplasat un detec- 
tor, un semnal care să se declanşeze dacă anumite date 
sunt căutate. Și respectivul semnal fusese declanşat de 
investigațiile lui şi trimisese instantaneu celor care-i in- 
stalaseră acolo adresa și IP-ul calculatorului de pe care 
se făcuse căutarea. 

Ambler sări în picioare şi se repezi prin uşa pe care 
scria „Accesul persoanelor străine strict interzis“ Se în- 
dreptă în fugă spre scări — dacă avea noroc putea ajunge 

în timp util pe acoperiș şi de acolo pe acoperişul unei 
clădiri învecinate... Dar trebuia să se mişte repede, înainte 
ca echipele trimise să-l captureze să-şi ocupe poziţiile. În 
timp ce mușchii îi lucrau la capacitate maximă și plă- 
mânii i se luptau pentru aer, prin cap îi trecu o întrebare: 
Dacă Hal Ambler nu exista, pe cine încercau ei să cap- 
tureze? 

iza aceea însemnase întotdeauna un sanctuar 
pentru el. Nu era decât o căbănuţă simplă, construită în 
totalitate din bușteni. Reprezenta un adăpost la fel de pri- 
mitiv ca şi natura care-l înconjura. Duşumelele şi căpriorii 
acoperișului, pereţii de bușteni, întăriturile, chiar şi hor- 
nul din argilă armată cu bețe — totul era făcut de mâna 
lui. Reuşise s-o construiască doar într-o lună, într-un iunie 
cald, folosindu-se numai de o grămadă de bușteni şi de 
o drujbă pe benzină. Era o căsuță destinată unei singure 
persoane, şi niciodată nu adusese pe nimeni cu el aici. 
Nu povestise nimănui despre ea. Incălcase ordinele şi 
regulile de la locul său de muncă şi nu îşi înştiințase șefii 
de achiziționarea bucății de pământ de pe malul lacului — 
mai mult, pentru a-şi ascunde identitatea făcuse respec- 
tiva tranzacție prin intermediul unei societăți off-shore!, 
foarte greu de descoperit. Cabana respectivă nu mai era 


! În traducere literală înseamnă din afara granițelor. Sintagma 
«denumeşte în general societăți comerciale, firme care îşi au sediul 
m aşa-numitele paradisuri fiscale, state care sunt extrem de permi- 
sive cu societăţile constituite pe teritoriul lor. Tocmai datorită re- 
luxării legislative aceste firme sunt extrem de greu de găsit şi de 
controlat (n. trad.). 

a nimănui. El era unicul proprietar. Câteodată ajungea pe 
Aeroportul Internaţional Dulles secătuit de puteri, inca- 
pabil să dea ochii cu lumea, se urca în maşină şi mergea 
direct la construcția simplă de lemn, parcurgând cei trei 
sute și ceva de kilometri în doar trei ore. Se urca apoi în 
barcă și ieșea pe lac la pescuit de carași, încercând să 
salveze ce-i mai rămăsese din suflet din tot labirintul 
acela de minciuni şi disimulări — elementele definitorii 
ale meseriei lui. 

Lacul Aswell nu era îndeajuns de mare pentru a apărea 
pe hărți, dar lui îi făcea inima să tresalte de bucurie. Se 
afla la poalele munţilor Sourland, într-o zonă unde se 
terminau fermele și începeau pădurile şi era înconjurat 
de pâlcuri dese de stejari, sălcii şi arțari, iar malurile îi 
erau câteodată acoperite de tufişuri dese. Primăvara şi 
vara pădurea era plină de flori și de tufe de fructe de 
pădure. Acum, în ianuarie, aproape toți copacii erau 
desfrunziți. Chiar și aşa locul avea o anume eleganță 
sumbră — eleganța potenţialului. Asemenea lui, pădurea 
avea nevoie de o perioadă de recuperare. 

Resimţea oboseala până la os, prețul nenumăratelor 
ore de veghe. Pornise la drum într-un Dodge Blue vechi, 
o dubiţă pe care o pescuise la o distanţă de două cvartale 
de cafenea. Era o maşină ciudată, care-i dădea sentimen- 
tul că merge cu o barcă. O alesese tocmai pe aceea pen- 
tru simplul motiv că proprietarul îşi păstra o cheie de 
rezervă lângă volan. O prostie făcută adesea de şoferii 
care preţuiau mai puţin propria maşină și mai mult 
siguranța că vor avea întotdeauna o cheie la îndemână în 
caz că o uită acasă. Honda Civic pe care o conducea 
acum avea doisprezece ani şi o luase din parcarea de 
lângă gara din Trenton, proprietarul ei dovedindu-se la 
fel de puţin preocupat de siguranța maşinii sale. Era o 

maşină cu înfățișare anonimă, așa cum îşi dorise şi 
Ambler, şi până acum îşi făcuse bine treaba. 

În vreme ce se îndrepta spre nord pe Route 31 mintea 
îi lucra cu febrilitate: cine îi făcuse una cu asta? Era 
aceeaşi întrebare care îl chinuia de luni bune. Forţele 
clandestine, chiar dacă legitime, ale serviciilor secrete 
ale Statelor Unite fuseseră mobilizate contra lui. Ce în- 
semna asta? Că exista cineva care spusese minciuni de- 
spre el, care cumva îi înscenase ceva, care convinsese 
autoritățile că el înnebunise, că devenise o ameninţare la 
adresa securităţii naționale. Sau că acel cineva, sau acel 
prup de persoane, care avea acces la puterea instituțiilor 
de stat încercau să-l facă să dispară. Capul începu să-i 
pulseze de durere, simţea că în spatele ochilor începe să 
se dezvolte, asemenea unei flori otrăvitoare, o migrenă. 
În cadrul Unităţii de Stabilizare Politică avea colegi care 
ar fi putut să-l ajute, dar cum să ajungă la ei? Bărbaţii şi 
femeile care lucrau în cadrul acelei unităţi nu se duceau 
la serviciu în fiecare dimineaţă, ca nişte funcţionari 
obişnuiţi. Îşi schimbau cu regularitate locaţia, asemenea 
pieselor pe o tablă de şah. Și dintr-un motiv sau altul nu 
mai putea intra pe niciun forum unde ar fi putut să-i 
întâlnească. Nu mai putea folosi nicio bază de date. 
Ilurrison Ambler nu a fost găsit — era o nebunie, dar o 
nebunie metodică. Simţea asta. O simţea la fel de preg- 
nant ca şi durerea intensă de cap care îi transforma gân- 
durile în spasme chinuitoare. Încercaseră să scape de el. 
Încercaseră să-l îngroape. Ei! Pluralul exasperant de sim- 
plu şi de gol. Ei! Un cuvânt care spunea totul şi nimic. 

Pentru a supraviețui trebuia să afle mai multe; în 
acelaşi timp nu putea să afle mai multe dacă nu 
supravieţuia. Barrington Falls din ţinutul Hunterdon, New 
Jersey se afla la o aruncătură de băț de Route 31 — șosea- 

ua care traversa toată partea de sud-vest a statului New 
Jersey şi care se intersecta la tot pasul cu o grămadă de 
drumuri comunale. De două ori o cotise pe unul dintre 
aceste drumuri, oprise maşina şi așteptase să vadă dacă 
era urmărit, dar nu remarcase nimic care să-l facă să 
creadă aşa ceva. Observă micul semn care indica direcția 
către Barrington Falls și aruncă o privire către ceasul de 
la bordul maşinii. Era trei și jumătate după-amiaza. De 
dimineaţă fusese închis într-un spital psihiatric de ma- 
ximă siguranță. Acum aproape că se afla acasă. 

Ajunse la o jumătate de kilometru de locul unde în- 
cepea drumul de acces spre lac, scoase Honda Civic de 
pe şosea şi o ascunse într-un pâlc de cedri. Jacheta cafe- 
nie pe care şi-o cumpărase pe drum îi ținea cald. Pe 
măsură ce păşea pe pământul umed, zdrobind sub tălpi 
covorul de frunze uscate și de ace de brad, simţea că 
tensiunea îl părăseşte încetul cu încetul. Cu cât se 
apropia de lac i se părea că recunoaște fiecare copac. 
Auzi o bufniță bătând din aripi într-un chiparos enorm şi 
fără frunze. Trunchiul roşiatic al acestuia părea lipsit de 
coajă, noduros şi încolăcit, asemenea gâtului unui bătrân. 
Aproape că vedea coșul din piatră de râu de pe cabana 
dublă a bătrânului McGruder, situată periculos de aproape 
de malul apei. Arăta de parcă la prima furtună avea să se 
prăbuşească în lac. 

Trecu de un desiș de pini şi ieși dintre copaci. 
Ajunsese în poiana magică unde, în urmă cu şapte ani, 
decisese să-şi ridice cabana. Pădurea de conifere care o 
înconjura din trei părți îi asigura nu numai izolarea de 
care avea nevoie, ci şi linişte şi o minunată privelişte 
asupra lacului. 

Se întorsese acasă, în sfârşit. Trase adânc în piept 
aerul purificator, se strecură printr-o spărtură în şirul des 
de copaci şi se uită spre... 

un luminiş mic şi gol, unde odată fusese cabana 
lui. Era acelaşi luminiş pe care-l descoperise cu şapte ani 
în urmă, când se hotărâse să îşi construiască acolo o 
cabană. 

Simţi un val de amețeală, simți că îl copleșeşte o 
senzaţie de dezorientare. Simţea că pământul îi fuge de 
sub picioare. Era imposibil. Nu exista nicio cabană. Nicio 
cabană și nicio urmă, niciun semn că acolo s-ar fi aflat 
vreodată o: cabană. Vegetaţia nu era deranjată deloc. 
Amintirea acelui loc, unde ridicase cu mâna lui o cabană 
simplă de lemn, era foarte vie și totuși acum nu vedea 
decât câteva petice de muşchi, o tufă de jnepeni și un 
copăcel mâncat de căprioare care părea a avea cel puţin 
douăzeci-treizeci de ani vechime. Înconjură luminișul, 
încercând să găsească vreun semn că acolo locuia sau 
locuise cineva. Nimic. Era o bucată de pădure neatinsă 
de mâna omului. Exact așa cum fusese atunci când o 
cumpărase el. Într-un târziu, fu copleșit de amețeală şi de 
dezorientare şi căzu în genunchi pe pământul rece, aco- 
perit de licheni. Chiar dacă până şi gândul la întrebarea 
aceea îl îngrozea, trebuia să şi-o pună — oare mai putea 
avea încredere în propriile lui amintiri? Pentru început, 
ultimii șapte ani din viața lui. Amintirile lui erau reale 
oare? Sau trăia o iluzie, un vis? Oare avea să se trezească 
dintr-un moment într-altul și avea să descopere că este în 
continuare închis în rezerva albă W4? 

Auzise odată că în vis o persoană nu poate percepe 
mirosurile. Dacă era adevărat, ăsta nu era un vis. Simţea 
mirosul lacului, cu uşoare urme de materie organică in- 
trată în descompunere, mirosul frunzelor aproape putre- 
zite, aroma puternică a coniferelor. Nu, pentru numele 
lu Dumnezeu, nu visa. 

Ceea ce însemna că trăia un coşmar. 

Se ridică în picioare şi dădu drumul unui strigăt 

gutural de furie şi frustrare. Ajunsese în sfârşit la casa 
atât de dragă sufletului său şi nu mai găsise nimic. Un 
deținut putea măcar să spere la evadare; victima unei 
torturi — şi asta aflase pe pielea lui — spera măcar la o 
pauză. Dar ce speranțe mai putea avea cineva care-şi 
pierduse sanctuarul, locul lui intim? 

Totul aici îi părea familiar, dar şi străin în acelaşi 
timp. Asta era chestia cea mai înnebunitoare. Începu să 
păşească uşor, ascultând ciripiturile şi trilurile păsărilor 
care nu plecaseră spre tărâmuri mai calde. Apoi auzi un 
şuierat slab, diferit de sunetele pădurii, şi simţi ceva acut — 
o împunsătură dureroasă — chiar sub zona gâtului. 

Timpul parcă se scurgea mai încet. Îşi duse mâna în 
zona respectivă, simți că avea ceva înfipt în trup și-l 
trase afară. Era o săgeată lungă, asemănătoare cu un sti- 
lou. Îl lovise în partea superioară a sternului, chiar sub 
beregată. ÎI lovise acolo şi rămăsese înfiptă, asemeni unui 
cuțit într-un trunchi de copac. 

Ambler își aminti că în manualele pe care le studiase 
în perioadele de pregătire partea aceea osoasă avea un 
nume specific — manubrium. În lupta corp la corp, zona 
aceea era descrisă ca una foarte bine protejată, de evitat 
în atacuri. Ceea ce însemna că el fusese foarte norocos. 
Plonjă în spatele crengilor joase ale unui copac și, pro- 
fitând de camuflajul temporar, studie proiectilul de metal. 

Nu era chiar o săgeată. Ţinea în mână de fapt un fel 
de seringă făcută din metal şi material plastic. Pe rezer- 
vorul aşa-zisei seringi era tipărită cu caractere negre 
denumirea conținutului — carfentanyl —, un drog sintetic, 
de zece mii de ori mai eficient decât morfina. Doar zece 
miligrame din respectiva substanță puteau imobiliza un 
elefant de zece tone. Doza mimimă care ar fi putut avea 
efect în cazul unui om putea fi măsurată în micrograme. 
Osul sternului se afla foarte aproape de piele, astfel încât 

acul respectivei săgeți nu avusese posibilitatea să se în- 
figă în carne. Dar conţinutul seringii? Nu avea cum să-şi 
dea seama dacă se golise înainte sau după ce o scosese 
din piept. Se pipăi din nou cu degetele pe suprafaţa tare 
de sub gât. În locul în care săgeata îl lovise simţea o 
uşoară umflătură. Până acum nu simţea niciun efect al 
substanţei, era încă în stare de alertă. Cât timp fusese 
înfiptă săgeata aceea în el? Avea reflexe rapide, în mod 
sigur apucase să şi-o scoată în mai puţin de două se- 
cunde. Cu toate acestea, o singură picătură din substanţa 
aceea ar fi fost de ajuns. Şi modelul respectivei seringi 
era proiectat astfel încât să-şi deverseze conţinutul în 
câteva fracțiuni de secundă. 

Atunci de ce nu era deja inconştient? Probabil că în 
scurtă vreme avea să afle răspunsul la întrebarea respec- 
tivă. Îşi dădu seama că gândirea îi devenise neclară, 
concentrarea începea să-l părăsească. Era o senzație fa- 
miliară. Îşi dădu seama că mai fusese drogat cu aceleași 
narcotice, probabil de mai multe ori, pe timpul șederii pe 
insula Parrish. Era posibil ca expunerea repetată la aceste 
substanțe să-l fi ajutat să-şi dezvolte o oarecare toleranță. 

Mai exista încă un factor care se putea dovedi în 
avantajul său. Săgeata respectivă era prevăzută cu un ac 
de seringă, gol pe dinăuntru. În momentul în care acesta 
se înfipsese în os orificiul de evacuare a lichidului fusese 
obturat. Şi, bineînţeles, doza fusese stabilită astfel încât 
să nu fie letală, altfel un glonț ar fi fost o variantă mult 
mai simplă, mai lipsită de bătaie de cap. Un astfel de 
proiectil se folosea de obicei ca preludiu pentru o răpire, 
nu era destinat uciderii țintei. 

Ar fi trebuit să fie deja în stare de inconștiență. Dar 
cl simţea că singurul efect era o oarecare încetineală în 
mişcări. Şi asta într-un moment în care nu-și putea per- 

mite să nu fie în deplinătatea facultăților fizice. Covorul 
de ace de brad de sub picioarele lui îi părea acum un loc 
foarte bun pentru a se întinde şi a trage un pui de somn. 
Doar pentru câteva secunde. Avea să se odihnească puţin 
şi după aceea o să se simtă proaspăt şi odihnit. Doar 
câteva secunde. 

Nu! N-avea să se dea bătut. Trebuia să simtă frica. 
Carfentanylul avea efect doar nouăzeci de minute, își 
aminti el. În caz de supradoză cel mai bun tratament era 
injectarea antidotului, naloxone. Dar dacă antidotul nu 
era la îndemână, se putea apela şi la o injecție cu epine- 
frină. Epinefrină. Mai cunoscută şi sub numele de adre- 
nalină. Putea supravieţui în prezenţa fricii, îmbrăţişând-o, 
nu ţinând-o la depărtare. 

Simte teroarea, îşi repeta, târându-se pe sub ramurile 
pinului în spatele căruia se ascunsese. Și, deodată, o simţi, 
în momentul în care auzi din nou şuieratul acela slab. 
Era sunetul produs de aripioarele de stabilizare ale unui 
proiectil, proiectil care-l rată doar cu câţiva centimetri. 
Simţi cum adrenalina i se varsă în sânge: gura i se uscă, 
inima începu să-i bată cu putere şi stomacul i se strânse 
ghem. Cineva îl vâna. Ceea ce însemna că exista cineva 
care ştia cine este cu adevărat. Frica i se evaporă și fu 
înlocuită de starea inoculată de anii lungi de antrena- 
mente şi de instinctele lui de vânător. 

Amândouă săgețile veniseră din aceeaşi direcție, din- 
spre malul lacului. Dar de la ce distanță oare? Procedura 
standard în astfel de cazuri era ca vânătorul să evite pe 
cât posibil să se apropie prea mult de ţinta sa. Un om 
înarmat cu o puşcă cu săgeți tranchilizante putea acționa 
foarte bine de la distanță. Cu toate acestea, având în 
vedere faptul că proiectilele respective nu puteau ajunge 
prea departe, raza de acțiune a puştii nu era prea mare. 
Deci tipul n-avea cum să fie prea departe. Ambler evaluă 

mental caracteristicile terenului. Spre sud-vest era un pâlc 
mare de pini, cu ramurile pline de mici conuri maronii, 
apoi un şir de bolovani care puteau fi escaladați asemenea 
treptelor unei scări. Urma apoi o mică ravină care vara se 
umplea de brusturi şi de tufe de condurul-doamnei. Și, 
ascuns bine într-un ulm secular, un stand pentru vână- 
toare, pentru vânătoarea de cerbi. 

Sigur că da. Era un stand solid, portabil, pe care, ca 
pe atâtea alte chestii „temporare“, îl instalase în copac cu 
ani în urmă şi nu-l mai dăduse jos. Placa pe care se stătea 
avea în jur de un metru pătrat şi era legată de copac cu 
chingi groase şi asigurată cu două scoabe. Îşi aminti că 
respectivul stand de vânătoare se afla la o înălțime de 
aproximativ trei metri deasupra solului. Orice profesio- 
nist ar fi profitat de avantajele pe care le oferea un aseme- 
nea loc. Oare cât timp îl studiase tipul care stătea acolo 
înainte de a apăsa pe trăgaci? Şi cine dracului erau oa- 
menii ăştia? 

Incertitudinile începeau să-l obosească pe Ambler, de 
parcă ar fi reactivat cumva carfentanylul care îi curgea 
acum prin vene. M-aș putea opri aici, să mă odihnesc 
puțin. Măcar câteva minute. Se simţea de parcă însăşi 
substanța aceea îi şoptea la ureche aceste cuvinte. Nu! 
Ambler se smulse din mrejele somnolenţei şi se întoarse 
la aici şi acum, în mijlocul crizei. Atâta vreme cât era 
liber, mai avea o şansă. Numai atât cerea. O singură şansă. 

Şansa de a-l face pe vânător să simtă şi el gustul 
fricii, al terorii pe care o insufla victimelor sale. Șansa de 
a-l vâna pe vânător. 

Cel mai greu avea să-i fie să-şi mențină o poziţie 
joasă în timp ce se va deplasa printre copaci. O să fie 
nevoit să apeleze la tehnicile de antrenament care aproape 
îi intraseră în sânge. Se ridică dintre ramurile tufişurilor 
și rămase ghemuit, pe vine. Apoi își ridică încet genun- 

chiul, își relaxă glezna şi partea de jos a piciorului, după 
care îl întinse, fără să-şi mişte genunchiul. Atinse pămân- 
tul cu vârful piciorului şi apăsă încet, atent la eventualele 
vreascuri care ar fi putut trosni sub greutatea lui. Apoi 
urmă şi restul talpei, până la călcâi, într-o mișcare con- 
tinuă, fluentă. 

Îşi menţinu greutatea distribuită egal pe toată talpa, 
încercând să maximizeze suprafaţa pe care era aplicată 
forța şi să reducă astfel riscul de zgomote. Încet, dar 
sigur, îşi spuse el, dar acesta nu fusese niciodată stilul 
lui. Dacă n-ar fi fost vorba şi de urmele acelea de carfen- 
tanyl din sânge, nu era foarte sigur că şi-ar fi putut re- 
prima pornirea de a o lua la fugă. 

Ajunse în sfârşit la capătul drumului pe care şi-l 
alesese, o curbă care-i permisese să depăşească ulmul în 
care era situat standul de vânătoare și să ajungă drept în 
spatele lui. Se apropie la circa zece metri de copac şi 
dădu la o parte câteva ramuri pentru a putea vedea mai 
bine locul unde ştia că este așezat standul acela. 

Dar, deşi copacul se afla în locul ştiut, pe el nu era 
agăţat niciun stand. Și nu se vedea niciun semn că un 
asemenea stand ar fi fost vreodată plasat acolo. În ciuda 
frigului de afară, simți că-l cuprinde o fierbințeală. Nu 
înţelegea — dacă nu se trăsese din vechiul stand de vână- 
toare... 

Vântul se opri pentru câteva momente și Ambler auzi — 
slab, dar foarte clar — un sunet de lemn care se freca de 
alt lemn. Se întoarse în direcţia de unde auzise zgomotul 
ŞI îşi dădu seama ce se petrecea de fapt. Era vorba de un 
alt stand — mai mare, mai nou şi plasat mai sus pe trun- 
chiul unui copac imens. O luă spre copacul respectiv, 
încercând să facă cât mai puţin zgomot cu putință. În 
jurul părţii de jos a trunchiului crescuse un trandafir 

sălbatic. Ce bine ar fi fost dacă odată cu frunzele planta 
şi-ar fi pierdut şi spinii la căderea iernii. Era o specie 
invazivă, originară din Asia, cățărătoare asemenea iederei. 
Şi, la fel cum s-ar fi întâmplat şi cu iedera, se încolăcise 
pe trunchiul copacului înalt de peste treizeci de metri. 

Ambler se uită printre ramuri, dincolo de ghindele ce 
atârnau asemenea unor arici de mare, şi reuși într-un târziu 
să distingă o siluetă. Era un bărbat solid, îmbrăcat într-o 
uniformă de camuflaj şi, din fericire, întors în direcția 
opusă celei din care-l privea Ambler. Asta însemna că 
mişcările lui nu fuseseră detectate — puşcaşul presupunea 
că Ambler era încă în zona de pe malul lacului. Miji 
ochii încercând să vadă mai bine în semiîntunericul 
înserării. Puşcaşul se uita printr-un binoclu Steiner — din 
nou era vorba de un model militar, cu lentilele tratate 
special pentru a nu reflecta lumina și cu o carcasă verde 
cauciucată — cercetând metodic zona de lângă lac. 

Pe umăr îi atârna o pușcă cu țeava lungă — arma 
folosită pentru săgețile cu somnifer. În afară de pușcă, 
bărbatul mai avea încă o armă la şold — după formă părea 
un Beretta M92 de 9 milimetri, o armă folosită de forțele 
militare ale Statelor Unite, dar utilizată mai ales de 
membrii echipelor de Operaţiuni Speciale. 

Oare tipul era singur? 

Aşa părea. Nu avea nicio stație de emisie-recepţie, 
niciun alt mijloc de comunicare la distanţă, cel puţin la 
vedere, nicio cască, așa cum te-ai fi așteptat de la un 
vânător ce făcea parte dintr-o echipă. Dar Ambler nu 
putea să rişte. 

Se mai uită o dată în jur. Vederea îi era parțial blo- 
cată de o ramură groasă a platanului în care fusese fixat 
standul de vânătoare. Coaja crengii era groasă, dar ne- 
ledă. Creanga aceea — dacă s-ar fi deplasat puţin spre 

stânga și ar fi sărit, probabil că ar fi reușit să se prindă 
de ea într-un loc unde era îndeajuns de groasă pentru a-i 
Suporta greutatea. Ramura pornea direct din trunchiul 
copacului şi era aproape orizontală. Avea cam opt metri 
lungime, iar pe aproape cinci era mai groasă decât coap- 
sa lui. Ceea ce, presupuse el, însemna că e îndeajuns de 
groasă pentru a putea fi folosită aşa cum plănuia el să o 
facă. ‘Dacă s-ar fi urcat pe ea, s-ar fi putut strecura printre 
celelalte ramuri şi ar fi ajuns la mai puţin de un metru de 
standul de vânătoare. 

Aşteptă ca vântul să înceapă să sufle din nou în 
direcţia dorită — dinspre bărbatul înarmat spre el, și sări 
cât de sus putea. Mâinile sale se încleștară pe creangă 
fără să se lovească de ea, pur și simplu încercuind-o ușor 
şi în liniște deplină. Sub impulsul unui nou val de adre- 
nalină, reuşi să se ridice pe creangă dintr-o singură mişcare. 

Lemnul gemu ușor sub greutatea lui și craca se lăsă 
puţin. Dar zgomotul nu fu nici pe departe atât de puter- 
nic pe cât se temuse Ambler că avea să fie, iar tipul de 
pe standul de vânătoare — Ambler îl putea vedea acum 
foarte bine — nu dădu niciun semn că ar fi auzit ceva. 
Vântul suflase, copacul trosnise, sunetul avea oricum o 
explicaţie plauzibilă. Nu atrăsese atenția vânătorului. 

Ambler înaintă uşor pe cracă, folosindu-se de mâini 
şi de picioare, cu mișcări încete până când ajunse foarte 
aproape de chinga de nailon a standului. Sperase să poată 
desprinde cumva chinga de trunchiul copacului şi astfel 
platforma să se prăbușească la pământ, dar acest lucru nu 
era posibil. Nodul chingii era poziţionat de cealaltă parte 
a copacului, spre platformă. De fapt, nu se putea apropia 
mai mult fără să facă zgomot, lucru care l-ar fi dat de 
gol. Ambler îşi încleştă maxilarul, încercând să se con- 
centreze. Niciodată lucrurile nu merg așa cum ai plănu- 
it. Revizuieşte planul şi improvizează. 

Se ridică pe altă creangă, închise ochi pentru o se- 
cundă, îşi umplu plămânii cu aer şi sări, aruncându-se 
asupra bărbatului înarmat. Încerca o doborâre aeriană, 
din săritură, chestie pe care n-o mai făcuse din școala 
generală. 

Însă făcuse o greşeală. Alertat de zgomotul pe care-l 
făcuse Ambler în săritură, vânătorul se întoarse. La rân- 
dul lui, Ambler îl lovi prea jos — la nivelul genunchiului, 
şi nu în vintre, unde intenționase să-l lovească — şi în loc 
ca acesta să se prăbușească de pe platformă, căzu înainte 
şi-l prinse pe Ambler într-o strânsoare de oțel. Tot ce 
putea acum Ambler să facă era să încerce să pună mâna 
pe pistolul bărbatului. 

Cu o lovitură puternică tipul îi zbură lui Ambler pis- 
tolul din mână. Cei doi bărbaţi erau acum față în față pe 
platforma îngustă. Ambler îşi dădu seama că mai rău nu 
putea să fie. Bărbatul din faţa lui era înalt, de aproape 
doi metri, musculos și foarte agil. Avea craniul ras, părea 
a fi o prelungire a gâtului gros şi musculos. Lovea aseme- 
nea unui boxer profesionist — fiecare lovitură era precisă 
şi puternică, antrena întreaga forță a părții superioare a 
trunchiului, iar brațul se retrăgea imediat într-o poziţie 
defensivă. Ambler nu putea face decât să-şi protejeze 
capul. Trupul îi rămăsese descoperit şi ştia că loviturile 
acelea nimicitoare aveau să-l facă, mai devreme sau mai 
târziu, să-şi piardă cunoștința. 

Ambler se dădu înapoi, se trânti cu spatele de trunchiul 
copacului şi îşi lăsă mâinile în jos. Nu putea să spună de 
ce făcuse asta. 

Bărbatul masiv păru mai mult încântat decât surprins 
șI se pregăti să îi aplice lovitura decisivă. 

d, timp ce se zbătea pentru o gură de aer, cu întreg 
trupul tremurându-i din cauza efortului şi oboselii, Am- 
bler văzu strălucirea din ochii bărbatului masiv din fața 
lui, o strălucire care-i spunea tot ce avea nevoie să știe 
în momentul acela, şi anume că tipul se pregătea să-i dea 
lovitura de graţie — un pumn în bărbie, aplicat cu toată 
puterea de care era în stare. 

Numai că Ambler făcu singurul lucru de care mai era 
în stare, singurul lucru pe care niciun profesionist nu l-ar 
fi putut anticipa: se lăsă brusc la pământ, sincronizându-se 
perfect cu lovitura celuilalt. Şi pumnul acestuia lovi cu 
putere trunchiul copacului. 

Bărbatul urlă de durere şi în momentul acela Ambler 
sări drept în sus, lovindu-și oponentul cu capul în plexul 
solar, apoi, chiar înainte de a auzi expiraţia reflexă a 
omului, îi cuprinse gleznele și se opinti. Într-un târziu 
puşcașul se prăbuși de pe stand şi Ambler se aruncă după 
el. Cel puţin avea să-i amortizeze căderea. 

Cu mișcări rapide și precise, Ambler scoase cureaua 
puștii celei lungi şi o folosi pentru a-i lega soldatului 
mâinile la spate. Monturile din mijloc de la mâna dreaptă 
îi erau roșii, însângerate şi începuseră să se umfle. Era 
clar că îşi rupsese câteva oase în zona aceea. Bărbatul 
gemea de durere. 

Ambler scrută împrejurimile în căutarea pistolului 
Beretta. Îl văzu strălucind sub tulpina plină de spini a 
unui trandafir sălbatic şi decise să îl ia de acolo mai 
târziu. 

— În. genunchi, soldățelule, spuse Ambler. Cunoşti 
poziția. Incrucişează-ţi gleznele. 

Bărbatul se supuse, mișcându-se încet, dar sigur, 

asemenea cuiva care forțase la rândul său alte persoane 
să ia aceeași poziție. Fără îndoială că era familiarizat cu 
antrenamentul de bază al trupelor combatante ale State- 
lor Unite. Dar cu siguranță că antrenamentul lui nu se 
rezuma doar la atât. 

— Cred că mi-am rupt ceva, omule, spuse bărbatul cu 
vocea strangulată de durere, strângându-şi braţele pe lângă 
corp. Avea un accent tipic sudist, probabil era originar 
din Mississippi, presupuse Ambler. 

— O să supravieţuieşti, spuse Ambler scurt. Sau nu. 
Asta rămâne să hotărâm noi, nu-i aşa? 

— Nu cred că înţelegi situația, spuse bărbatul. 

— Şi exact aici intervii tu, îi replică Ambler. Începu 
să-l pipăie buzunarele pantalonilor şi scoase de acolo un 
briceag model militar. Acum o să jucăm un joc care se 
numeşte „adevăr sau provocare“ Scoase brusc lama 
briceagului şi o apropie foarte mult de fața omului. Vezi 
tu, eu nu prea am la dispoziţie foarte mult timp. Aşa că o 
să intru direct în miezul problemei. Ambler se strădui să-şi 
controleze respirația. Trebuia să pară cât mai calm şi mai 
stăpân pe situaţie. Şi trebuia să se concentreze asupra feței 
bărbatului îngenuncheat, chiar în timp ce-l ameninţa cu 
lama briceagului. Prima întrebare. Lucrezi singur? 

— Nici gând. Suntem mai mulți aici. 

Minea. Chiar şi amorțit de carfentanyl, Ambler îşi 
putea da seama, așa cum întotdeauna reușise să-şi dea 
scama. Când colegii lui îl întrebaseră cum reușește, le 
dăduse răspunsuri diferite, în funcţie de situația în care 
se afla. Un tremur al vocii, în unele cazuri. Alteori vocea 
cra prea calmă şi tonul prea liniștit, lipsit de griji. Sau 
expresia gurii. Uneori a ochilor. Dar întotdeauna era ceva. 

Cei de la Operaţiuni Consulare aduseseră la un mo- 
ment dat o persoană care să studieze această ciudată 
aptitudine a lui, să încerce să o reproducă. El o numea 

intuiție. Această intuiţie însemna de fapt că habar n-avea 
cum reușea. Uneori se întreba dacă această abilitate a lui 
nu era de fapt un dezavantaj: nu putea să nu vadă. Ma- 
joritatea persoanelor filtrau ceea ce vedeau atunci când 
se uitau la faţa cuiva. Se conduceau după regula dedu- 
cerii-celei-mai-bune-explicaţii. Adică tot ceea ce nu cores- 
pundea explicaţiei care li se părea cea mai potrivită era 
ignorat. Lui Ambler îi lipsea capacitatea de a ignora ceea 
ce nu corespundea. 

— Deci eşti singur, îi spuse el agentului îngenuncheat. 
Aşa cum mă și aşteptam. 

Bărbatul protestă, dar fără prea multă convingere. 

Chiar şi fără să ştie exact cine erau sau ce voiau cei 
care-l urmăreau, Ambler îşi dădu seama că ei crezuseră 
că sunt şanse foarte slabe ca el să apară aici. Se putea 
duce în cincizeci de alte locuri, şi presupunea că şi în 
locurile respective fuseseră poziţionaţi deja oameni. 
Ținând seama de şansele ca el să apară într-un anume loc 
şi de timpul scurt pe care-l avuseseră la dispoziţie, cea 
mai bună strategie era poziţionarea unui singur om în 
fiecare locaţie. Era o problemă legată de numărul de 
oameni care puteau fi angrenaţi într-o astfel de operaţiune. 

— Următoarea întrebare. Cum mă cheamă? 

— Nu am fost informat, spuse bărbatul pe un ton 
aproape ostil. 

Afirmația părea incredibilă. Însă tipul spunea adevărul. 

— N-am găsit vreo fotografie a țintei în buzunarele 
tale. Cum trebuia să mă identifici? 

— Nu ni s-a dat o fotografie. Am primit misiunea cu 
doar câteva ore în urmă. Ne-au spus că ai în jur de patru- 
zeci de ani, un metru optzeci înălțime, păr șaten, ochi 
albaştri. Pentru mine eşti un om ca oricare altul. Oricine 
altcineva şi-ar fi făcut apariţia astăzi în locul ăsta uitat de 
Dumnezeu, aș fi zis că eşti tu. Aşa ne-au explicat misiu- 

nea. Era ca şi cum aş fi fost trimis la o întrunire a 
Asociaţiei Vânătorilor, înţelegi? 

— Foarte bine, spuse Ambler. Răspunsul primit fusese 
destul de ciudat, dar nu înşelător. Mi-ai spus adevărul. 
Vezi tu, eu îmi dau seama întotdeauna. 

— Cum spui tu, zise omul. Nu-l credea. 

Dar Ambler trebuia să-l facă să creadă. Interogatoriul 
ar fi decurs mult mai bine dacă bărbatul era convins că 
Ambler poate detecta minciuna. 

— Pune-mă la încercare. O să-ți adresez câteva între- 
bări nevinovate, la care tu o să-mi răspunzi drept sau nu, 
cum vrei. Și vezi dacă pot să-mi dau seama că spui 
adevărul sau nu. De exemplu, ai avut un câine când erai 
mic? 

— Nu. 

— Vezi, acum minți. Cum îl chema pe câine? 

— Elmer. 

— Un răspuns sincer. Cum o chema pe mama ta? 

— Marie. 

— Greșit. Dar pe tatăl tău? 

— Jim. 

— Greşit, spuse Ambler şi observă că bărbatul înge- 
nuncheat era vizibil înspăimântat de uşurinţa cu care 
răspunsurile sale erau evaluate. Cum a murit Elmer? 

— L-a călcat o mașină. 

— Foarte bine, spuse Ambler încurajator. Un răspuns 
adevărat. Acum reține ideea asta. Pentru că de acum 
inainte nu voi mai accepta decât răspunsurile sincere. 
Aşteptă o fracțiune de secundă. Acum începe următoarea 
sesiune de examinare. Pentru cine lucrezi? 

— Am coastele rupte. 

— Acesta nu este un răspuns valabil. Te-am avertizat 
că nu am vreme de pierdut. 

- O să-ţi explice ei. Eu nu-ţi pot spune. În glasul 

bărbatului începea să se simtă o urmă de încredere. 
Ambler trebuia să elimine acea încredere, altfel risca să 
nu afle nimic din ce-l interesa. 

— Să-mi explice? Cred că nu înţelegi. Acum ei nu 
mai sunt deasupra ta. Eu sunt. Apăsă lama zimțată a 
briceagului de obrazul drept al bărbatului. 

— Te rog, spuse omul cu un puternic accent sudist. 

Acolo unde lama se înfipsese în came apăruseră mici 
picături de sânge. 

— Să-ţi dau un sfat. Dacă vii cu pușca la o bătaie cu 
cuţitele, asigură-te că și câştigi. Vocea lui Ambler era 
rece și sigură. Asta făcea parte din tehnica de interogare 
— afişarea unei imagini dure, hotărâte şi nemiloase. 

Aruncă o privire puștii cu ţeava lungă. Era un Pax- 
arms MK24B. O armă de calibrul 509, folosită pentru 
proiectarea unor săgeți gen seringă. 

— Drăguţă piesă, spuse Ambler. Parcă nu face parte 
din arsenalul obişnuit al soldăţeilor. Care-i treaba? 
Apropie din nou lama briceagului de fața omului. 

— Te rog, spuse bărbatul, părând că dă afară tot aerul 
din plămâni. 

— Ai fost instruit să duci la capăt o misiune de cap- 
turare. Ai primit ordin să mă imobilizezi, și după aceea 
ce? 

— Nu au fost chiar astea ordinele. Vocea bărbatului 
era foarte înspăimântată. Se pare că tipii pentru care lu- 
crez sunt foarte interesați de tine. 

— Tipii pentru care lucrezi, repetă Ambler. Vrei să 
spui guvemul. 

— Ha? Bărbatul îi aruncă o privire uimită, de parcă ar 
fi crezut că Ambler îşi bătea joc de el, însă nu era prea 
sigur. E vorba de o unitate în totalitate privată, OK? Te 
asigur că nu sunt pe statul de plată al vreunei agenții 

guvernamentale. Mi s-a spus că s-ar putea să apari pe 
aici, ŞI că, dacă apari, eu trebuie să încerc să te abordez. 

Ambler arătă cu capul spre pușca Paxarms. 

— Aşa înţelegi tu să faci o abordare? 

— Mi-au spus să fiu cât mai discret cu putință dacă mi 
se pare că eşti un tip periculos. Ridică din umeri. Aşa că 
um luat cu mine și puşca cu tranchilizante, în caz că 
aveam nevoie de ea. 

— ȘI? 

Bărbatul ridică din nou din umeri. 

— M-am gândit că ai putea fi un tip periculos. 

Ambler continuă să-l privească fără să clipească. 

— Şi, în scenariul ăsta, trebuia să mă duci undeva? 

— Nu mi s-a spus dinainte. Mi-au zis că aveau să mă 
contacteze prin radio după ce raportam că sunt împreună 
cu tine sau că te-am capturat. Asta dacă apăreai. Nu știu 
cât de slabe își închipuiau ei că erau șansele ca tu să 
apari. 

— Ei? Trebuie să-ți mărturisesc că ăsta nu e cuvântul 
meu preferat. 

— Ascultă, tipii ăştia mă angajează pentru diferite 
slujbe, dar o fac întotdeauna de la distanță. Nu suntem 
amici care se întâlnesc duminica la un şeptic, înţelegi? 
Dacă e să mă întrebi pe mine, cred că au aflat de curând 
că eşti pe piaţă, liber de contract, şi vor să te racoleze 
inainte să le-o ia altcineva înainte. 

- E bine să te ştii dorit. Ambler se strădui să proce- 
seze informaţiile pe care le primise. În acelaşi timp tre- 
buia să fie atent să nu slăbească ritmul întrebărilor. Care 
este metoda de contact? 

— Avem un fel de relație la distanță. Am primit de 
dimineață un e-mail cifrat cu toate instrucțiunile. O sumă 
«e bani reprezentând o plată parțială a fost virată într-un 
cont. Şi aşa a pornit toată afacerea. Vorbele îi ieşeau cu 

repeziciune din gură. Nu ne întâlnim niciodată. Lipsa de 
contact ne asigură siguranţă totală. 

Tipul îi spunea adevărul — şi cuvintele pe care le 
folosea erau mai grăitoare decât conţinutul. Lipsa de 
contact, securitate totală. Era jargonul folosit de cei din 
Serviciile de Informaţii ale Statelor Unite. 

— Eşti agent în slujba serviciilor americane, spuse 
Ambler. 

— Pensionat, după cum ţi-am spus. Eram în MI. Ser- 
viciul de Informaţii al Armatei. Am fost membru al 
forţelor speciale timp de şapte ani. 

— Şi acum lucrezi pe cont propriu. 

— Cam aşa ceva. 

Ambler deschise fermoarul unui buzunar al vestei 
bărbatului din faţa lui. Scoase de acolo un telefon mobil 
Nokia, cam şifonat. Era folosit probabil în interes per- 
sonal. Ambler îl băgă în buzunar. De asemenea mai găsi, 
după cum se aştepta, de altfel, o versiune militară a unui 
terminal BlackBerry!, cu ajutorul căruia se puteau trans- 
mite mesaje scrise. Mesajele erau protejate la ambele 
capete — şi la cel care trimitea şi la cel care primea — prin 
sistemul RASP’. Deci şi puşcaşul și cei care-l angajaseră 
pentru treaba asta erau familiarizați foarte bine cu siste- 
mele folosite de armată, ba chiar utilizau sisteme și 
echipamente proprii, asemănătoare și clandestine. 

— Uite care-i înțelegerea, spuse Ambler. Tu-mi spui 
care e sistemul de criptare a e-mailurilor şi modul în care 


! Terminal asemănător cu un telefon mobil, de fapt o încrucișare 
între telefon mobil şi palmtop, un minicomputer de buzunar 
(n. trad.). 

2 Random Access Stored Program — un program special de criptare 
pe bază de algoritmi (n. zrad.). 

se comunică pe această cale, plus toate parolele pe care 
Ic foloseşti. 

Urmă o scurtă pauză. Apoi bărbatul scutură din cap, 
şi-l privi cu un aer hotărât. 

- Visezi. 

Ambler tresări. Era din nou cazul să-și recâștige 
poziția dominantă. Ştia, îşi dăduse seama studiind trăsă- 
turile şi modul în care se reflectau emoţiile pe fața băr- 
batului, că nu avea în faţă un fanatic, ci un tip care cre- 
dea cu adevărat în cauza lui. Tipul acesta lucra pentru 
bani, era un mercenar. Obiectivul lui îl reprezenta 
menţinerea unei reputaţii bune, de om de încredere. De 
asta depindea primirea de contracte viitoare. Ambler tre- 
buia să-l convingă că numai el va decide dacă mai voia 
să aibă un viitor, și asta în funcţie de cât de cooperant 
avea să fie. În astfel de momente nu era potrivită o ati- 
tudine calmă și înţelegătoare. Dimpotrivă, trebuia proiec- 
tată imaginea unui sadic hotărât să facă rău, gata să pro- 
fite bucuros de orice ocazie i se oferea pentru a-și satis- 
face plăcerile perverse. 

— Ştii cum arată faţa unui om după ce a fost jupuită? 
spuse Ambler cu voce egală. Eu știu. Pielea e surprinză- 
tor de rezistentă, dar este prinsă foarte superficial de stratul 
de grăsime şi de muşchi de sub ea. Cu alte cuvinte, odată 
ce ai desfăcut capătul unei fâşii, este foarte uşor să des- 
prinzi întreaga bucată de piele de fascia musculară de 
dedesubt. Ca gazonul dintr-o curte. Și după ce dai la o 
parte pielea se pot vedea foarte bine striaţiile delicate ale 
mușchilor faciali. Briceagul nu e cea mai potrivită sculă 
pentru o astfel de treabă — face prea multă mizerie, tă- 
ieturile sunt prea neregulate. Cu toate astea, poate fi fo- 
losit. Mă tem că tu n-o să te poți uita, dar o să-ți descriu 
cu tot ce văd. Așa n-o să pierzi nimic. Putem să în- 

cepem? O să simţi o înţepătură mică. Mă rog, mai mult 
decât o înțepătură — de fapt o să simţi cum ți se rupe fața. 

Ochii bărbatului îngenuncheat se îngustară de frică. 

— Ai pomenit de o înţelegere, spuse omul. Eu cu ce 
mă aleg din asta? 

— Ah, de asta. Păi, te alegi cu... cum să spun... te 
alegi cu fața întreagă. 

Bărbatul înghiți în sec. 

— Parola este 1345GD, spuse el cu o voce răguşită. 
Repet, 1345GD. 

— Foarte drăguţ din partea ta că mi-ai reamintit. Dacă 
minţi, o să-mi dau seama imediat, spuse Ambler. Dacă 
greșeşti fie și numai un singur detaliu, ne întoarcem la 
lecţia de anatomie. Trebuie să înţelegi foarte bine asta. 

— Nu mint. 

Zâmbi rece. 

— Ştiu. 

— Criptarea mesajelor se face automat de către aparat. 
Subiectul mesajului trebuie să fie „În căutarea lui Ulise“ 
Nu contează dacă se folosesc majuscule sau minuscule. 
La sfârşitul mesajului se scrie „Ciclop“ Bărbatul con- 
tinuă să-i dea detaliile protocolului de comunicaţii pe 
care-l stabilise cu angajatorii lui, şi Ambler le memoră. 
Trebuie să-mi dai drumul, omule, spuse sudistul după ce 
Ambler îl puse să repete totul de trei ori. 

Ambler îşi scoase jacheta cafenie şi se îmbrăcă cu 
vesta de camuflaj a bărbatului și cu haina cu inserţii de 
Kevlar. Poate că se va dovedi folositoare la un moment 
dat. Desfăcu borseta pe care tipul o purta în jurul taliei 
şi se încinse cu ea. Majoritatea agenţilor care acționau de 
obicei pe teren purtau asupra lor sume mari de bani gheaţă, 
şi aceştia s-ar putea dovedi foarte folositori la un mo- 
ment dat. Pistolul Beretta rămase aruncat undeva sub 
tufele de trandafir sălbatic. 

Cât despre puşcă, aceasta s-ar fi dovedit mai mult o 
piedică decât un avantaj, cel puţin pe termen scurt — și 
acum totul i se părea a fi pe termen scurt. O descărcă şi 
aruncă toate cele şase săgeți cu tranchilizante în tufişuri. 
Abia apoi îi dezlegă mâinile bărbatului şi-i întinse jache- 
ta cafenie. 

— Ca să nu îngheţi, îi spuse el. 

Ambler simţi o înțepătură slabă pe gât, în lateral — un 
lăune, un ţânţar? — şi se plesni absent cu palma peste 
locul acela. Doar după câteva momente își dădu seama 
că nu putea fi vorba de vreo astfel de insectă, nu în 
perioada asta a anului, și abia atunci observă că vârfurile 
degetelor îi erau mânjite cu propriul sânge. Nu era o 
insectă. Nu era nici o săgeată. 

Era un glonţ. 

Se întoarse brusc. Bărbatul pe care tocmai îl dezle- 
pase se prăbuşise la pământ. Din gură îi țâşnea sânge de 
un roşu-aprins, iar pe față avea zugrăvită expresia fixă a 
morţii. Glonţul unui lunetist — același glonţ care îi şter- 
sese şi lui Ambler gâtul — îi intrase probabil pe gură şi 
îi ieşise prin ceafă. Ambler decisese să-i cruţe viaţa. Dar 
se pare că altcineva nu era de aceeași părere. 

Sau poate glonțul acela îi era destinat lui Ambler? 

Trebuia să fugă. Ambler se năpusti în pădure cu toată 
viteza. Probabil că jacheta cafenie pe care i-o dăduse 
tipului reprezentase de fapt condamnarea lui la moarte. 
Un lunetist poziționat la o distanță mai mare ţintise pro- 
babil culoarea respectivă. Dar ce sens ar avea să trimiţi 
pe cineva care să încerce o „abordare“ dacă plănuieşti să 
omori persoana respectivă? Oare era vorba de un plan de 
rezervă, în caz că o eventuală abordare ar fi eşuat? 

Ambler trebuia să plece din Sourland. Fără îndoială, 
Ilonda fusese deja reperată şi localizată. Oare ce alte 
vehicule ar mai fi putut găsi prin zonă? Îşi aminti că 

văzuse un Gator acoperit cu o prelată la o jumătate de 
kilometru pe deal. Era un vehicul de teren verde, scund, 
capabil să traverseze orice zonă — mlaştini, dealuri, iz- 
voare. 

Când ajunse lângă maşină, constată, fără surprindere, 
că avea cheile în contact. În partea asta de lume oamenii 
nu ajunseseră încă să-şi încuie uşile. Gator-ul porni cu 
uşurinţă, şi Ambler traversă pădurea cu viteză maximă, 
ținându-se de volan când maşina trecea peste bolovani 
mai mari şi lăsându-se în jos atunci când trecea pe sub 
crengile groase și lăsate ale unor copaci. Maşina se des- 
curca de minune printre tufișuri şi lăstari. Atâta vreme 
cât avea să poată ocoli copacii, nimic n-avea să-l oprească — 
nici tufișurile, nici bălțile pline de pietre, nici pârâiașele. 
Drumul era dificil şi îl cam zdruncina — se simţea de 
parcă ar fi călărit un armăsar care nu fusese prea bine 
îmblânzit —, dar maşina se ținea foarte bine. 

Parbrizul Gator-ului explodă brusc, deveni opac, aco- 
perindu-se de crăpături radiale, asemenea unei pânze de 
păianjen. 

Sosise şi al doilea glonţ. 

Trase nebunește de volan, conducând la întâmplare, 
sperând că salturile maşinii pe terenul accidentat aveau 
să-l facă mai greu de văzut pentru lunetist. În acelaşi 
timp se simţea cuprins de incertitudini. După linia de 
ochire, glonțul părea a fi tras de undeva de pe cealaltă 
parte a lacului — din zona vechii case a lui McGruder. 
Sau dinspre pilonul de pe coasta dealului. Sau — calculă 
el revăzând în minte harta locului — din silozul pentru 
grâu de la ferma Steptoe, aflată mai sus pe deal. Da, el 
acolo s-ar fi poziționat dacă ar fi fost trimis într-o astfel 
de operațiune. Mai sus era mai în siguranță — sus pe deal, 
acolo unde pantele acestuia i-ar fi oferit o vizibilitate 
mai bună şi o arie mai mare de acţiune. De-a lungul 

dealului era un drum pavat. Dacă ar fi putut ajunge acolo 
ar fi ieşit din raza de acţiune a lunetistului. 

Ambală motorul la maximum și descoperi că vehi- 
culul urca destul de uşor pantele dificile ale munților 
Sourland. Zece minute mai târziu ajunse la drumul pie- 
truit. Dar Gator-ul era prea lent pentru a face față trafi- 
cului rapid al mașinilor obişnuite și parbrizul cu o gaură 
de glonț ar fi atras imediat atenția, aşa că îl trase în 
spatele unui pâlc des de cedri roşii şi opri motorul. 

Nu auzi nicio altă mașină urmărindu-l. Nu mai 
desluşea niciun alt sunet în afara ticăitului motorului 
încins al maşinii şi zumzetului maşinilor care treceau pe 
un drum de munte alăturat. 

Scoase palmtop-ul bărbatului ucis. Vor să te înroleze. 
Tipul chiar credea chestia asta, dar era oare vorba de o 
stratagemă? Cert este că oricare ar fi fost organizaţia 
care-l recrutase pe fostul agent american, se ţineau la 
distanță. Din raţiuni de securitate. Cu toate acestea, 
Ambler trebuia să afle ce ştiau ei de fapt. Acum el era 
cel care trebuia să procedeze la o „abordare“, dar în 
condiţiile stabilite de el. Şi în acelaşi timp trebuia să se 
dea drept altcineva atunci când avea să stabilească detali- 
ile unei posibile întâlniri. Mesajul trebuia să conțină ceva 
în genul unei promisiuni — poate chiar o ameninţare? 
Imaginaţia juca un rol foarte important. Cu cât mesajul 
aveca să fie mai ambiguu, cu atât mai bine. 

După câteva momente de gândire, tastă cu degetul 
mare un mesaj care era în acelaşi timp concis, dar şi 
foarte bine ticluit. 

Întâlnirea cu subiectul, explică el, nu decursese aşa 
cum fusese plănuită, dar acum se afla în posesia unor 
„documente interesante“ Trebuia fixată o întâlnire. Dă- 
«duse minimum de explicaţii, fără niciun fel de amănunte 
suplimentare. 

Aştept instrucțiuni, tastă el. Apoi trimise mesajul către 
persoana de la celălalt capăt al liniei criptate. 

Se îndreptă spre marginea drumului. Imbrăcat cu ja- 
cheta de camuflaj, arăta ca un braconier, pentru că se- 
zonul de vânătoare se terminase, dar prin locurile astea 
nu erau prea mulți oameni care să aibă ceva împotriva 
braconierilor. Câteva minute mai târziu, lângă el opri un 
GMC condus de o femeie între două vârste şi-l luă. 
Scrumiera mașinii era plină ochi şi femeia părea a avea 
foarte multe pe cap — vorbi întruna până când el cobori 
la Motelul 6, situat în apropierea autostrăzii 173. Ambler 
era sigur că scosese şi el câteva sunete aprobatoare, po- 
liticoase în timpul monologului femeii, dar nu auzise 
aproape nimic din ce spusese ea. 

Şaptezeci şi cinci de dolari pentru o cameră. Pentru 
câteva secunde se temu că nu are atâţia bani la el, apoi 
îşi aduse aminte de borsetă. Se cază sub un nume ales la 
întâmplare, străduindu-se să reziste oboselii extreme care 
amenința să-l înghită dintr-un moment în altul. Probabil 
că s-ar fi simţit aşa chiar şi fără resturile de carfentanyl 
pe care le mai avea în sânge. Simţea nevoia să se odih- 
nească. 

Camera era indescriptibil de comună, aşa cum sperase 
că va fi. Era decorată într-un amestec de stiluri. Trecu 
repede în revistă conţinutul borsetei pe care o luase de la 
bărbatul ucis. Găsi două seturi de acte de identitate. Cel 
mai de folos avea să-i fie un permis de conducere emis 
în Georgia, acolo unde sistemul computerizat era încă 
destul de rudimentar. Permisul părea destul de comun, 
dar în momentul în care Ambler îl îndoi își dădu seama 
că era făcut special pentru a fi falsificat cu ușurință. 
N-avea să-i fie prea greu să-şi facă o fotografie potrivită 
la centrul comercial din apropiere şi s-o pună pe per- 
misul respectiv de conducere — care fusese deja falsifi- 

cat. Înălțimea şi culoarea ochilor nu se potriveau cu cele 
ale fostului agent operativ, dar diferenţele nu erau îndea- 
juns de mari pentru a pune probleme deosebite. Mâine — 
dar erau deja atât de multe lucruri pe care trebuia să le 
rezolve mâine. O grămadă de lucruri la care acum era 
prea obosit pentru a se mai putea gândi. 

Într-adevăr, simţea că atinsese limita stării de oboseală — 
combinaţia dintre stresul fizic și cel emoţional era aproape 
copleșitoare. Se forță să meargă la duş, dădu drumul la 
apă şi o potrivi cât mai fierbinte. Rămase sub jetul de 
apă multă vreme, încercând să scape de stratul gros de 
transpirație, sânge și noroi, frecându-se până când ter- 
mină micul baton de săpun pe care motelul îi punea la 
dispoziția oaspeţilor săi. Abia după aceea se târî afară 
din cabina de duș şi începu să se șteargă cu un prosop alb 
de bumbac. 

Avea atâtea de făcut, trebuia să se gândească la atât 
de multe, şi cu toate acestea simțea cumva că n-ar trebui 
să se apuce de ele. Nu acum. Nu astăzi. 

Îşi şterse părul şi se apropie de oglinda de deasupra 
chiuvetei. Era aburită, așa că trebui s-o încălzească cu 
uscătorul de păr până reuşi să dezaburească un oval. Nici 
nu-şi mai amintea de când nu-și mai văzuse faţa reflec- 
tată într-o oglindă — oare câte luni trecuseră? — aşa că se 
prepăti pentru o figură epuizată. 

Când se văzu în cele din urmă în oglindă, simţi că îl 
cuprinde ameţeala. 

Era fata unui străin. 

Ambler simţi cum îi cedează genunchii şi se trezi 
prăbuşit la podea. 

Nu-l cunoștea pe bărbatul care-l privea din oglindă. 
Nu era un chip obosit, epuizat. Nu era brăzdat de riduri 
şı nici nu avea cearcăne imense sub ochi. Nu era el. 

Pomeţii înalți, proeminenţi, nasul acvilin: era un 

bărbat chipeş. Chiar mai chipeş decât îşi amintea el că 
fusese. Totuși figura emana o urmă de cruzime. Nasul lui 
era parcă mai rotund, mai lat şi parcă mai cărnos. Obrajii 
îi erau mai rotunzi, bărbia parcă avea o gropiță. Nu sunt 
eu, se gândi Ambler, şi se simţi copleşit de senzaţia că 
nimic nu avea sens. 

Cine era bărbatul pe care-l văzuse în oglindă? 

Nu recunoștea fața aceea, dar putea foarte bine să 
desluşească expresia întipărită pe ea. Era exact aceeaşi 
senzaţie care-i cuprinsese şi lui pieptul — spaimă. Nu, 
ceva mai intens decât spaima, teroare. 

O cascadă de termeni din jargonul psihiatric, care-l 
înconjuraseră pe parcursul lunilor pe care le petrecuse 
închis — „sindromul identităţii disociate“, „fragmentare a 
personalității“ şi aşa mai departe — îi umplu brusc min- 
tea. Putea auzi foarte clar, parcă murmurate de un cor, 
cuvintele doctorilor care insistau că el suferea de o 
afecțiune de natură psihiatrică şi că îşi asuma tot felul de 
identități fictive. 

Oare aveau dreptate? 

Oare până la urmă chiar nu era în toate minţile? 

Partea a doua 


=. cufundă în sfârşit într-un somn agitat, dar nici 
inconştienţa nu-i oferi linişte. Visele sale erau influențate 
de amintirile despre un tărâm îndepărtat. În minte îi apă- 
ru o imagine unduitoare şi strălucitoare, asemenea unei 
totograme de celuloid prinsă de un proiector supraîncăl- 
zit — apoi îşi dădu seama unde era. 

Changhua. Taiwan. Un oraș vechi de secole, înconju- 
rat din trei părți de munţi. Spre vest se întindea strâm- 
toarea Taiwan, sute de kilometri de apă sărată care se- 
parau insula de continent. Imigranții Fukien se stabiliseră 
prima dată aici în secolul şaptesprezece, în perioada di- 
nastiei Ching. Apoi au urmat şi alte valuri de imigranți. 
Fiecare nou val își avea specificul său, dar oraşul, aseme- 
nea unui organism inteligent, decidea care dintre aceste 
adăugiri aveau să fie păstrate şi peste care urma să se 
aşteamnă praful istoriei. La poalele Munţilor Baghua, în 
mijlocul unui parc, trona un imens Buddha negru, flancat 
de doi lei din piatră. Vizitatorii erau impresionați de statuia 
lui Buddha, dar localnicii îi tratau şi pe cei doi lei cu un 
respect aproape egal — cu muşchii lor încordaţi şi cu 
ghearele lungi reprezentau embleme ale rezistenţei 
oraşului. Cu doar câțiva ani înainte Changhua era un 
important fort al țării. Acum orașul populat devenise un 
altfel de garnizoană — o garnizoană a democraţiei. 

La periferia oraşului, lângă o fabrică de hârtie şi o 
fermă de flori, fusese instalată o tribună. Bărbatul pe 

care mulți îl considerau viitorul președinte al Taiwanu- 
lui, Wai-Chan Leung, urma să apară în faţa unei mulțimi 
de câteva mii de oameni. Susținătorii lui veniseră și din 
Tianwei şi Yungjing, orăşelele amplasate de-a lungul 
şoselei care traversa provincia, maşinile lor mici şi pră- 
fuite umpleau toate străzile și aleile din zona în care era 
instalată tribuna. Niciodată un candidat la o funcţie pu- 
blică nu se dovedise mai iubit şi nu fusese mai ascultat 
de oamenii de rând din Taiwan. 

Din multe puncte de vedere era o figură necon- 
venţională. În primul rând era cu mult mai tânăr decât 
ceilalți candidaţi. Provenea dintr-o familie bogată, ne- 
gustori din tată în fiu, şi totuşi era un populist autentic, 
cu o charismă care reușea să-i impresioneze pe cei mai 
săraci. Fondase un partid politic care înregistrase cea mai 
mare creștere în preferințele electoratului din Taiwan, şi 
era în mod direct responsabil pentru această popularitate 
crescută. În republica insulară existau destule partide şi 
alte organizații politice, dar partidul lui Wai-Chan Leung 
se detaşase clar dintre acestea datorită declarațiilor clare 
în favoarea reformei. După ce condusese cu succes mai 
multe campanii anticorupţie la nivel local, Leung cerea 
acum electoratului să-l învestească cu autoritatea publică 
necesară pentru a putea trece la curățirea politicii, a 
comerțului național, pentru a lupta împotriva corupţiei şi 
incompetenţei la nivel naţional. Dar viziunea lui politică 
nu se oprea aici. În timp ce ceilalți candidați încercau să 
profite la maximum de teama şi ura de secole pe care 
taiwanezii le aveau pentru „Imperiul Chinez“ reprezentat 
de tot ce se afla dincolo, pe continent, Leung vorbea 
despre „o nouă direcţie în relațiile politice cu noua Chină“ — 
o politică bazată pe relaţii conciliante, comerciale şi pe 
idealul unei suveranităţi comune. 

Pentru mulţi dintre specialiştii din Departamentul de 

Stat, oameni care se ocupaseră toată viața de studiul 
Chinei şi al problemelor legate de aceasta, tipul părea 
prea bun ca să fie sincer. Dosarul pe care cei de la 
Operaţiuni Consulare — Unitatea de Stabilizare Politică 
i-l întocmiseră cu destul efort dovedea într-adevăr că nu 
era sincer. 

Tocmai de aceea fusese expediat Ambler la Chang- 
hua, ca parte a unei „echipe de acţiune“ trimise de Uni- 
tatea de Stabilizare Politică — era unul dintre „băieţii 
Stab“, o prescurtare ironică!. Ceea ce însemna că aici 
venise nu ca Hal Ambler, ci ca Tarquin, numele lui de 
agent de teren, nume care îi fusese atribuit încă de când 
începuse să lucreze ca agent sub acoperire. Uneori simţea 
că Tarquin nu era doar un personaj pe care şi-l asuma, ci 
o persoană de sine stătătoare. Când era pe teren devenea 
Tarquin. Această formă de compartimentare psihică îi 
permitea să facă tot ce trebuia să facă. 

Tarquin înaintă prin mulțimea de oameni. Fiind unul 
dintre puţinii europeni într-o mare de asiatici se presupu- 
nea automat că era un angajat al companiilor de presă 
străine. În timp ce îşi făcea loc prin mulţime nu-şi dezlipi 
ochii de tribună. Bărbatul urma să apară acolo, din clipă-n 
clipă. Marea speranţă a noii generaţii taiwaneze. Tânărul 
idealist. Vizionarul charismatic. 

Monstrul. 

Faptele erau detaliate cu foarte multă acuratețe în 
dosarul USP (Unităţii de Stabilizare Politică). Acolo era 
dezvăluit fanatismul ucigător care se ascundea în spatele 
acestei imagini de om moderat şi înțelegător. Acolo erau 
arătate legăturile ideologice pe care personajul le avea cu 
Khmerii Roşii. Şi dovezile de implicare a lui în „Triun- 


! Stab, deşi prescurtare de la Stabilization Unit, înseamnă în 
limba engleză şi „a înjunghia“ — ro stab (n. trad.). 

ghiul Auriu“, o organizaţie care se ocupa cu traficul de 
droguri, şi în o serie de asasinate politice ce avuseseră 
loc pe tot întinsul Taiwanului. 

Demascarea lui nu era posibilă fără a se compromite 
o duzină de agenţi racolați, care aveau astfel să fie torturați 
şi ucişi de aliaţii secreți ai lui Leung. Cu toate acestea nu 
putea fi lăsat să reuşească ce-şi propusese — să ajungă în 
fruntea Congresului Naţional Taiwanez. Pentru supravie- 
țuirea sistemului democratic era necesar ca acest populist 
otrăvit să fie îndepărtat din arena democratică. 

Unitatea „Stab“ se specializase tocmai în astfel de 
operaţiuni. Cruzimea şi lipsa de scrupule de care dăduseră 
dovadă unii dintre agenţii săi nu fuseseră tocmai pe pla- 
cul analiștilor de informaţii din Departamentul de Stat, 
oameni moi şi miloşi de felul lor. Într-adevăr, uneori era 
nevoie de acțiuni dezagreabile pentru a împiedica apariția 
unor consecinţe şi mai dezagreabile. Subsecretarul de stat 
Ellen Whitfield, directorul „Stab“, era devotată întru to- 
tul acestui principiu, şi-l urma cu o încăpățânare care o 
transformase într-o persoană foarte eficientă. Acolo unde 
alți directori se mulţumeau să analizeze situația şi să 
calculeze posibilităţile, Whitfield acţiona, și încă rapid. 
„Îndepărtează cancerul înainte să apuce să se întindă“ era 
mottoul ei şi placa pe care o punea atunci când venea 
vorba de amenințări politice. Ellen Whitfield nu credea 
în discuţii diplomatice care nu se mai terminau atunci 
când pacea putea fi păstrată printr-o intervenție rapidă, 
de o precizie chirurgicală. Cu toate acestea, de puţine ori 
lucrurile fuseseră într-atât de serioase. 

Casca din urechea lui Tarquin trosni uşor: 

„Alfa Unu am ocupat poziţia“, murmură o voce. Asta 
însemna că responsabilul cu explozibilii se poziţionase 
deja la o distanță sigură de locul în care își ascunsese 
dispozitivul şi era gata să detoneze încărcătura prin ra- 

dio, la semnalul lui Tarquin. Operaţiunea era complexă, 
aşa şi trebuia să fie. Familia lui Leung se temea pentru 
siguranţa lui şi nu avea încredere nici în poliţie, așa că-i 
angajase o echipă de securitate foarte eficientă. Toate 
locurile în care s-ar fi putut poziţiona un lunetist fuseseră 
verificate și asigurate. Câţiva bodyguarzi experţi în arte 
marțiale, dar şi în metodele de luptă moderne scanau 
mulțimea și probabil alți câţiva erau răspândiţi printre 
oameni, la intervale neregulate. Orice semn de agresiune 
avea să fie contracarat în forță. Leung călătorea într-o 
maşină blindată, iar camerele de hotel în care se caza 
erau păzite cu grijă de loialişti. Nimeni nu-şi imagina 
însă că pericolul avea să vină dinspre tribuna aceea atât 
de comună. 

Spectacolul era pe cale să înceapă. 

După agitația în creştere a mulțimii de oameni, Tar- 
quin îşi dădu seama că dintr-o clipă în alta candidatul 
urma să-și facă apariția. Ridică privirea chiar la timp 
pentru a-l vedea pe Leung păşind cu încredere pe plat- 
formă. 

Izbucniră aplauzele, care mai apoi crescură în inten- 
sitate, în timp ce candidatul exulta. Încă nu ajunsese în 
partea din față a podiumului, chestie care era crucială. 
Pentru a evita apariția unor victime colaterale, mica 
încărcătură de explozibil fusese concepută să detoneze 
într-o direcție precisă. Tarquin aşteptă, încleștându-şi 
degetele pe carnețelul de jurnalist şi pe pixul cu care se 
înarmase. 

Aştept semnalul tău, se auzi o voce metalică în cască. 
Un semnal ce avea să aducă cu el moartea. 

Aştept semnalul tău. 

Sunetul păru se se schimbe cu altul, temperatura 
cobori parcă, şi el auzi din nou un sunet slab — un sunet, 
îşi dădu el seama acum, care-l trezise la realitate la zeci 

de mii de kilometri depărtare, de cealaltă parte a globu- 
lui, la o distanță de mai bine de doi ani. Ambler se foi 
în patul de motel, cu cearșafurile lipicioase, ude de pro- 
pria transpirație. Un bâzâit care venea dinspre noptieră. 
Palmtopul celui care-l urmărise începuse să vibreze, in- 
dicând primirea unui mesaj. Mesajul era scurt, dar 
conținea indicaţii precise. Fusese stabilită o întâlnire la 
ora 2 şi jumătate după-amiaza, la Aeroportul Internaţional 
Philadelphia. Poarta C19. 

Erau isteţi. Se foloseau de personalul de securitate al 
aeroportului şi de detectoarele de metale cu care acesta 
era dotat pentru a se asigura că avea să vină neînarmat. 
Locul de întâlnire fiind public, îi proteja și mai mult de 
o eventuală reacție violentă din partea lui. Cu toate aces- 
tea, la ora la care era stabilită întâlnirea aveau să fie 
foarte puţini pasageri aşteptând să se îmbarce în avion. 
Într-un terminal aproape gol — şi Ambler îşi dădea seama 
că poarta respectivă fusese aleasă tocmai pentru că era 
mai puţin folosită — aveau să poată lua câteva măsuri de 
precauţie. Locul era îndeajuns de izolat pentru a conferi 
un anumit grad de intimitate 'și în acelaşi timp îndeajuns 
de public pentru a se asigura siguranța, securitatea 
participanţilor la întâlnire. O treabă foarte bine făcută. 
Tipii se pricepeau. Şi ăsta nu era un gând prea plăcut 
pentru el. 


Clayton Caston stătea la masă îmbrăcat, ca de obicei, 
într-unul din cele douăsprezece costume gri pe care le 
purta cu rândul. Când le cumpărase — prin poştă de la 
Jos. A. Banks — beneficiase de reducere, astfel că plătise 
doar jumătate din preţ, chestie care contase destul de 
mult în alegerea făcută. În plus, materialul, un amestec 
de lână şi poliester, se şifona greu, un alt amănunt foarte 
practic. „Costume cu trei nasturi, potrivite pentru orice 

anotimp“, scria în catalogul respectiv. Caston luase de 
bune cele scrise în slogan şi purta costumele respective 
pe tot parcursul anului. Le asorta cu o serie de cravate 
roşii cu dungi verzi sau albastre cu dungi roșii. Era 
conştient că unii dintre colegii lui îl priveau ca pe un 
excentric, care se îmbrăca tot timpul la fel. Dar ce rost 
avea să se îmbrace diferit doar de dragul varietăţii în 
sine? Găsise ceva ce se potrivea scopului pe care-l ur- 
mărea şi rămăsese fidel acelei alegeri. 

La fel se întâmplase şi cu micul dejun. Îi plăceau 
fulgii de porumb. Astfel că mânca fulgi de porumb în 
fiecare dimineaţă. Fulgi de porumb mânca și acum. 

— E o porcărie! izbucni Andrea, fiica lui de 
şaisprezece ani. Nu i se adresa lui, bineînţeles. Vorbea cu 
fratele ei, Max, care era mai mare cu un an. Chip e de-a 
dreptul dezgustător. Oricum lui îi place de Jennifer, nu 
de mine, slavă Domnului! 

— Eşti atât de transparentă, spuse Max calm. 

— Dacă vrei să tai grepfrutul acela, foloseşte cuțitul 
pentru grepfrut, spuse mama lor, cu o urmă de reproş în 
glas. Tocmai pentru asta le-am luat. Era îmbrăcată într-un 
halat de baie şi în picioare avea o pereche de papuci din 
același material ca şi halatul. Părul îl avea strâns într-un 
prosop. Pentru Clay Caston era întruchiparea drăgă- 
lăşeniei. 

Max acceptă cuțitul cu lama curbată fără să scoată 
niciun cuvânt, încă preocupat de sora sa. 

— Chip o urăşte pe Jennifer şi Jennifer îl urăşte pe 
Chip, de chestia asta te-ai asigurat chiar tu atunci când 
i-ai zis lui Chip ce i-a povestit Jennifer despre el lui T.J. 
Şi, apropo, sper că i-ai spus mamei ce s-a întâmplat ieri 
în timpul orei tale de franceză. 

— Să nu îndrăzneşti! Andrea sări de pe scaun, 
spumegând de furie adolescentină. Ce-ar fi să vorbim 

despre zpârietura aceea mică de pe aripa Volvo-ului? 
Nu-mi amintesc să fi existat o astfel de zgârietură înainte 
să te urci tu la volan aseară. Crezi că mama a văzut 
chestia asta? 

— Ce fel de zpârietură? întrebă Linda Caston aşezând 
pe masă cana imensă de cafea. 

Max îi aruncă surorii lui o privire ucigătoare, de parcă 
s-ar fi gândit ce metodă de tortură ar fi mai potrivită 
pentru a se răzbuna. 

— Să spunem că Mad Max! încă n-a deslușit toate 
secretele parcării paralele. 

— Ştii ceva? spuse Max fără să-şi ia ochii de la sora 
lui. Cred că a venit momentul să stau puţin de vorbă cu 
prietenul tău Chip. 

Caston îşi ridică privirea din Washington Post pe care-l 
citea. Ştia foarte bine că cl nu prea conta în ochii copiilor 
săi în momentul acesta, şi nu-i displăcea deloc acest lucru. 
Parcă nu erau copiii lui, aşa de puţin semănau cu el. 

— N-ai îndrăzni să faci aşa ceva, ticălos mic! 

— Ce fel de zpârietură? repetă Linda. 

Persoanele din jurul mesei țipau una la cealaltă, făcând 
abstracție totală de prezenţa lui. Caston era obişnuit cu 
asta. Chiar şi la micul dejun se purta ca un birocrat ve- 
ritabil, iar Andrea și Max erau un pic absurzi şi concentrați 
asupra universului lor, asemenea tuturor adolescenților. 
Andrea, cu luciul ei de buze cu aromă de zmeură și cu 
jeanşii desenaţi cu markerul. Max, vedeta în ascensiune 
a echipei de fotbal a liceului care nu reușea niciodată să 
se bărbierească cum trebuie și care se dădea cu prea multă 


! Max Nebunul, referire la o celebră serie de filme care l-au avut 
pe Mel Gibson în rolul principal (n. trad.). 

Aqua Velva. Caston se corectă în gând: oricâtă Aqua 
Velva ar fi folosit ar fi fost oricum prea multă. 

Erau nişte copii neascultători şi certăreţi, care s-ar fi 
luat la harță din orice motiv. Şi Clayton Caston îi iubea 
ca pe ochii din cap. 

— Mai e suc de portocale? Erau primele cuvinte pe 
care Caston le rostea la masă în dimineața aceea. 

Max îi întinse cutia. Nu știa prea multe despre ce 
gândea fiul lui, dar din când în când ghicea un fel de 
milă în privirea lui: un tânăr încercând să-şi categorisească 
tatăl după criteriile folosite în liceu — atlet, tocilar, 
tăntălău, fraier, ratat — și dându-și seama că, dacă ar fi 
fost colegi de clasă, în niciun caz n-ar fi fost amici. 

— A mai rămas o înghiţitură sau două, tată, spuse el. 

— Cu o înghiţitură nu se face primăvară, replică Clay 
Caston. 

Max îi aruncă o privire încurcată. 

— Mă rog. 

— Trebuie să vorbim despre zpârietura aceea, spuse 
Linda. 


Două ore mai târziu, în biroul lui Caleb Norris de la 
CIA, era mai linişte. Dar tonul mai scăzut al vocilor nu 
făcea decât să sublinieze tensiunea deja existentă. Norris 
era unul dintre directorii adjuncţi de la Informaţii, și când 
îl convocase pe Caston pentru ora 9 nu-i spusese despre 
ce este vorba. Nici nu trebuia s-o facă. De când sosise 
buletinul informativ de pe insula Parrish cu o zi înainte, 
mai primiseră şi alte ştiri în legătură cu respectivul inci- 
dent, cea mai mare parte dintre ele contradictorii sau 
înnebunitor de vagi. 

Norris avea o față lată, de țăran rus, cu obraji bucălaţi 
şi ochi mici şi depărtaţi. Avea pieptul lat şi era foarte 
păros; smocuri de păr negru îi ieşeau pe la mâneci și pe 

sub gulerul cămăşii atunci când își slăbea cravata. Deşi 
era ofițerul cel mai mare în grad în departamentul de 
analiză a informaţiilor și făcea parte din cercul intim al 
directorului Agenţiei, cine i-ar fi văzut fotografia ar fi zis 
că are cu totul altă profesie — bătăuș, eventual garda de 
corp a unui şef mafiot. Nici manierele sale de lider sindi- 
cal nu-i dădeau de gol CV-ul — avea o diplomă în fizică 
obținută la Universitatea Catolică din America; primise o 
bursă de la Fundaţia Naţională pentru Știință pentru a se 
dedica studiului aplicaţiilor militare ale teoriei jocului. 
Lucrase pentru Institutul de Analiză a Apărării şi pentru 
Corporația Lambda. Lui Norris îi lipsea răbdarea nece- 
sară pentru a-şi construi o carieră în sensul tradițional al 
cuvântului, recunoscuse chiar el chestia asta. Cu toate 
acestea, în cadrul Agenţiei nerăbdarea sa devenise o vir- 
tute. Reuşise să treacă peste obstacole care pentru alţii se 
dovediseră prea mari. Îşi dăduse seama că într-o 
organizaţie aveai atâta putere câtă îţi asumai tu, nu câtă 
era atribuită în mod formal poziţiei pe care o ocupai. Pur 
şi simplu nu accepta să i se răspundă cu fraze de genul 
„încă mai lucrăm la chestia asta“ Caston îl admira pen- 
tru asta. 

Când Caston ajunse la uşa lui, Norris se afla în 
obişnuita stare de agitaţie — se plimba prin birou cu paşi 
mari, cu braţele puternice încrucișate peste piept. Inci- 
dentul de pe insula Parrish nu-l îngrijora pe Norris, ci îl 
enerva. Şi asta pentru că îi aducea aminte de numărul 
mare de instituții specializate în colectarea şi manage- 
mentul informaţiilor care se aflau în afara ariei sale de- 
cizionale. Aceasta era o problemă mai mare, şi încă una 
perpetuă. Fiecare ramură a armatei — Infanteria, Marina, 
Forţele Aeriene și Corpul Infanteriștilor Marini — avea 
propriul său serviciu de informaţii interne, iar Ministerul 
Apărării dispunea de o Agenţie de Informaţii proprie. 

Consiliul Naţional de Securitate al Casei Albe avea la 
rândul său un serviciu separat de analiză a informaţiilor. 
Agenţia Naţională de Securitate, cu sediul în Fort Meade, 
dispunea de propriile structuri informaţionale, destul de 
vaste, în mare parte bazate pe un întins sistem de agenți 
şi informatori. Oficiul Naţional de Recunoaștere şi Agenţia 
Naţională de Informaţii Geospaţiale aveau aparatele lor 
de agenți, la rândul lor. De asemenea, în cadrul Departa- 
mentul de Stat exista un birou propriu de informații şi 
cercetare, asta pe lângă divizia clandestină de Operaţiuni 
Consulare. Și fiecare dintre aceste organizații era la rân- 
dul său fragmentată în interior. Fisurile şi greşelile erau 
numeroase, fiecare dintre ele putând reprezenta o 
potențială catastrofă. 

Cu toate acestea, incidentul minor semnalat în acel 
buletin informativ îl enerva asemenea unui fir de păr 
crescut sub piele. Una era să nu ştii ce se întâmplă un- 
deva departe, ca de exemplu în stepele Uzbekistanului, şi 
alta să nu ai habar de ceva care se petrecea chiar în 
curtea ta din spate. Cum era posibil ca nimeni să nu 
cunoască identitatea persoanei care reuşise să evadeze de 
pe insula Parrish? 

Locaţia respectivă era folosită în comun de toate 
serviciile clandestine de operaţiuni care acționau în Ame- 
rica. Un tip care nu numai că fusese internat în spitalul 
de pe insula Parrish, dar fusese izolat şi într-o aripă spe- 
cială a stabilimentului era normal să fie considerat foarte 
periculos, fie din cauza a ceea ce era capabil să dezvălu- 
ie, fie din cauza a ceea ce putea să facă. 

Dar când cei din cadrul biroului directorului CIA 
încercaseră să afle identitatea respectivului evadat, ni- 
meni nu le putuse oferi un răspuns. Asta însemna fie o 
formă de nebunie, care nu era tratată în insula Parrish, 
fie ceva ce aducea a insubordonare. 


97 


Uite care-i treaba, îi spuse directorul adjunct lui 
Caston în momentul când acesta intră pe uşă, de parcă 
s-ar fi aflat deja în mijlocul unei discuţii. Fiecare pacient 
din spitalul acela are o — cum îi spune? — o semnătură de 
primire, un cod de facturare. „Finanţare comună“ înseam- 
nă că fiecare agenție contribuie la facilitățile folosite de 
pacienții lor. Astfel, dacă cei de la Langley îl internează 
acolo pe vreun nebun de-al lor, atunci cei din Langley 
plătesc factura cu serviciile prestate acelui pacient, sau 
cel puţin cea mai mare parte din ea. Dacă e vorba de 
cineva de la Fort Meade, atunci cei de acolo sunt buni de 
plată. Asta înseamnă că fiecare pacient are un cod de 
facturare. Un cod format din douăsprezece cifre. Din 
motive de securitate, procedurile de plată sunt evidențiate 
separat de dosarele operative ale pacienţilor, dar și acolo 
trebuie menționat numele ofițerului care a autorizat 
reținerea. Numai că în cazul de față nu există aşa ceva. 
Sper ca tu să-ți dai seama unde s-a strecurat o greşeală. 
Din contabilitatea celor de pe insula Parrish rezultă că 
respectivul cod de facturare al pacientului a funcționat, 
cheltuielile lui au fost plătite întotdeauna la timp. Dar 
tipii de la contabilitatea celor de la Operaţiuni Consulare 
spun că respectivul cod de facturare nu există în baza lor 
de date. Prin urmare noi încă n-am reușit să aflăm nici 
măcar cine a autorizat reținerea lui. 

— Aşa ceva n-am mai auzit niciodată. 

Norris era cuprins de indignare. 

— Ori ne spun adevărul, caz în care au încurcat-o, ori 
vor să ne aburească pentru a mai câştiga timp, adică 
încearcă să ne-o tragă. Și dacă e aşa, vreau să găsese o 
metodă să le-o trag şi eu, la rândul meu. Când era agitat, 
Norris avea tendinţa să vorbească în fraze care conțineau 
invariabil cuvintele „ori ori“ Pe cămașa bleumarin a 
directorului adjunct începuseră să apară nişte pete umede, 

mai închise la culoare, la subsuori. Însă asta e bătălia 
mea, nu a ta. Ce vreau eu de la tine, Clay, e o rază de 
lumină în bezna asta. Ceea ce-ţi cer de obicei, nu-i aşa? 

Caston îşi plecă ușor capul. 

— Dacă trag de timp, Cal, bătălia asta se dă la un 
nivel foarte înalt. Pot să-ți spun de pe-acum chestia asta. 

Directorul adjunct se întoarse spre el cu o privire 
întrebătoare și făcu un gest încurajator cu mâna. 

— Spune-mi mai multe, zise el. 

— Mie mi se pare destul de clar că evadatul este un 
fost agent destul de important. 

— Un agent important care a luat-o razna. 

— Asta ni s-a spus nouă. Din câte îmi dau eu seama, 
cei de la Operaţiuni Consulare ne-au trimis câteva 
informaţii despre pacientul 5312. Şi din insula Parrish 
am primit un profil psihiatric. Un raport plin de termeni 
luaţi din manualul de diagnostic şi statistică editat de 
Asociaţia Americană de Psihiatrie. Pe scurt, e vorba de 
o formă severă de tulburări disociative. 

— Şi asta ce înseamnă? 

— Înseamnă că el crede că e altcineva decât este. 

— Atunci cine e de fapt? 

— Păi, asta-i întrebarea care frământă pe toată lumea, 
nu-i așa? 

— La dracu”! spuse Norris, aproape țipând din cauza 
frustrării. Cum poţi pierde identitatea cuiva, de parc-ar fi 
o blestemată de şosetă în mașina de spălat? Ochii îi fulge- 
rau de mânie. După câteva momente întinse mâna și-l 
bătu pe Caston pe umăr. Pe față îi apăru un zâmbet 
înşelător. Ştia că Clay Caston poate fi foarte alunecos. 
Dacă voiai să te ajute, nu trebuia să-l presezi, să-i subesti- 
mezi eforturile. Dacă se simţea încolțit sau forțat, Caston 
reacționa rău, devenind birocratul afectat care părea a fi. 
Caleb Norris îşi învățase lecţia. Acum directorul adjunct 

işi exercită farmecul personal asupra contabilului cu 
umerii căzuți din fața sa. Ţi-am spus vreodată cât de 
mult îmi plac cravatele tale? Te prind foarte bine. 

Caston primi complimentul cu o urmă de zâmbet pe 
buze. 

— Nu încerca să te dai bine pe lângă mine, Caleb. Pe 
lângă mine nimeni nu se poate da bine. Ridică din umeri. 
Uite care e situația. După cum am spus, avem toate datele 
de investigație psihiatrică din dosarul pacientului cu 
numărul 5312. Dar din informațiile pe care le avem nu 
putem să identificăm un număr de dosar de personal din 
cadrul celor de la Operațiuni Consulare — indiferent ce 
modalitate de căutare ai folosi. Detaliile legate de per- 
soana respectivă pur şi simplu nu apar. 

— Ceea ce înseamnă că au fost șterse. 

— Ceea ce înseamnă, mai degrabă, că ele au fost scoase 
din sistem. După toate probabilitățile datele există încă 
undeva, dar nu se poate ajunge la ele. Dacă vrei, este 
echivalentul digital al unei fracturi de coloană. Informaţiile 
pur şi simplu nu mai ajung la destinaţie. 

— Se pare că ţi-ai pierdut ceva timp cu sistemele 
noastre de calculatoare. 

— Sistemele informaţionale majore din Statele Unite 
nu sunt complet integrate și sistemele noastre au uneori 
Dar pe aceste platforme se folosesc aceleaşi programe pe 
care le utilizăm și noi la managementul statelor de plată, 
al deducerilor, al informaţiilor privitoare la costuri şi la 
achiziţii. Caston recita aceste categorii contabiliceşti 
asemenea unui ospătar trecând în revistă specialităţile 
zilei din meniu. Dacă te descurci destul de bine cu pro- 
gramele de contabilitate, poţi foarte uşor să treci la cele- 
lalte. Ca și cum ai folosi o scândură pentru a trece de pe 
o navă pe alta. 

— Cum făcea Căpitanul Kidd cu Barbă Albastră!? 

— Îmi cer scuze că te întrerup, dar nu sunt sigur că 
Barbă Albastră chiar a existat. Aşa că mă îndoiesc foarte 
tare că s-a întâlnit vreodată cu Căpitanul Kidd. 

— Barbă Albastră nu a existat? Și-acuma o să-mi spui 
că nu există nici Moş Crăciun? 

— Cred c-ai primit nişte informaţii eronate de la părinții 
tăi în privința asta, spuse Caston. Dezinformare specifică 
sărbătorilor. Şi dacă tot eşti la capitolul ăsta, ai putea să 
faci curăţenie şi în dosarul referitor la Zâna Măseluţă. Se 
uită la biroul lui Norris, dezaprobator la vederea tean- 
curilor dezordonate de corespondenţă nesortată. Dar cred 
că înţelegi care-i ideea de bază. Pe o navă se poate ajunge 
prin metodele obişnuite. Dar în lipsă de alternative, o 
scândură lungă se poate dovedi surprinzător de eficientă. 

— Deci, ce-ai aflat după ce ai întins scândura aceea 
şi-al alergat peste ea? 

— Până acum nu prea multe. Încă mai studiem dosarul 
medical al pacientului. Şi-am mai găsit câteva frânturi 
din dosarul său operativ, dosar care poartă numele lui de 
cod, Tarquin. 

— Tarquin, repetă Norris. Un pseudonim folosit pe 
teren, dar niciun nume. Curios, foarte curios. Mă rog, 
deci ce-am aflat până acum despre tipul ăsta? 

— Principalul lucru pe care-l știm este că agentul 
Tarquin nu făcea parte doar din departamentul de 
Operaţiuni Consulare. Era membru al Unităţii de Stabi- 
lizare Politică. 

— Dacă se număra printre cei de la „Stab“, probabil 
că era specialist în treburi murdare. 

Treburi murdare. Lui Caston nu-i prea plăcea acest 


! Celebru pirat, personaj în esență ficțional, urmărit în aventurile sale 
de Căpitanul Kidd, duşmanul său de moarte (n. trad). 

cufemism. Toate informaţiile pe care le avea dovedeau 
faptul că tipul era un sociopat periculos. Se părea că asta 
reprezenta o cerinţă obligatorie pentru cei care doreau să 
aibă o carieră de succes în cadrul Unităţii de Stabilizare 
Politică. 

— Nu avem decât câteva fragmente din dosarul lui 
operativ. Tot ce am reușit să aflu prin descifrarea sistemu- 
lui de codare al celor de la USP. Cei din cadrul respec- 
tivei unităţi au la legitimaţii numere care se termină cu 
7588, şi am încrucişat informaţiile de acolo cu cele găsite 
în dosarul pacientului cu nr. 5312. Dar după aceea, când 
ne-am întors la bazele de date ale instituţiilor statului, 
lucrurile n-au mai stat la fel de bine. Accesul la restul 
dosarului lui Tarquin fusese blocat. 

— Ție ce-ţi spune nasul? 

— Nasul? 

— Da, ce spun instinctele tale despre chestia asta? 

După câteva secunde Caston își dădu seama că Norris 
îl lua peste picior. 

Încă de la începuturile relaţiilor lor profesionale, 
Caston fusese foarte clar în ceea ce privește părerea lui 
despre amestecul „nasului“ în treburile de serviciu. De 
fapt, era una dintre obsesiile lui. Devenea foarte iritat de 
câte ori cineva voia să ştie „ce-i spunea nasul lui“ înainte 
ca datele problemei să ofere o direcţie bine definită a 
viitoarei desfășurări a anchetei respective. Din punctul 
lui Caston de vedere, să te bazezi pe fler era echivalentul 
plecării la drum cu idei preconcepute. Te împiedica să 
analizezi lucrurile logic şi să aplici tehnicile riguroase de 
analiză a probabilităților. 

Caston observă că pe faţa lui Norris apăruse un rân- 
jet: directorului adjunct îi plăcea să-l facă pe Caston să-şi 
spună părerea în legătură cu respectivul subiect. 

— Glumeam, zise Norris. Dar, spune-mi, ce-ar trebui 

să ştim despre tipul ăsta? Ce spune... ăăă... matricea 
decizională? 

Caston îi răspunse cu un zâmbet subțire. 

— Deocamdată nu pot să-ţi dau decât informații pre- 
liminare. Există câteva indicii clare care dau de înțeles 
că e un soi rău. Presupun că ştii ce părere am eu despre 
agenţii care îşi depăşesc competențele. Cât timp eşti plătit 
de stat, trebuie să te conformezi parametrilor stabiliți de 
către superiorii tăi. Există o ordine care trebuie respec- 
tată. Tu poţi să vorbeşti despre aşa-numitele „treburi 
murdare“ Din punctul meu de vedere însă, o anumită 
acţiune este autorizată sau nu. Nu există cale de mijloc. 
Aş vrea să ştiu de ce avem oameni ca acest „Tarquin“ 
angajaţi în structurile guvernamentale. Când oare vor 
învăţa serviciile noastre de securitate că astfel de acţiuni 
nu dau niciodată rezultate? 

— Nu dau niciodată rezultate? Norris ridică o 
sprânceană. 

— Nu dau rezultatele scontate. 

— Nimic în lumea asta nu dă rezultatele scontate. Nici 
măcar Creaţia Divină. Şi Dumnezeu a avut la dispoziţie 
şapte zile să facă lucrurile aşa cum trebuie. Eu nu-ți dau 
decât trei. 

— E aşa grabă mare? De ce? 

— Am o presimţire. Norris ridică o mână, oprind cu- 
vintele dezaprobatoare ale lui Caston. Adevărul e că în 
ultima vreme conducerea a primit semnale — destul de 
aluzive, dar în acelaşi timp îndeajuns de insistente pentru 
a nu le putea ignora — că au loc anumite activități ilegale. 
Desfăşurate de noi? Sau împotriva noastră? Încă nu ştiu, 
ŞI nici directorul general nu ştie. Credem că sunt implicaţi 
membri de rang înalt din structurile guvernamentale — și 
orice ar fi, totul se petrece cu o viteză destul de mare. 

Aşa că suntem toți în alertă. N-avem deci cum să ştim 
dacă evenimentele ieşite din comun care au loc au sau nu 
legătură cu asta, dar este periculos să presupunem că nu 
au. Aşa că avem nevoie de un raport de la tine în trei 
zile. Află cine este de fapt acest Tarquin. Ajută-ne să-l 
aducem aici. Sau să-l eliminăm. 

Caston dădu din cap. Nu avea nevoie de încurajări, îi 
displăceau profund anomaliile, şi bărbatul care evadase 
de pe insula Parrish reprezenta o anomalie gravă. Nimic 
nu-i putea produce o satisfacție mai mare decât identifi- 
carea acestei anomalii și eliminarea ei. 

BI Ai motelul 6 de lângă Flemington, New Jersey, 
Hal Ambler folosi aparatul Nokia al bărbatului ucis pen- 
tru a da câteva telefoane. Prima dată sună la Departa- 
mentul de Stat al Statelor Unite. Nu putea face niciun fel 
de presupuneri, nu avea de unde să știe dacă serviciul de 
securitate în cadrul căruia îşi desfăşurase cariera îi era 
aliat sau inamic în momentul acesta. Nici nu putea folosi 
numerele de telefon de urgență pe care trebuise să le 
memoreze în decursul pregătirii de agent operativ; riscul 
de a declanşa un mecanism de urmărire și depistare a sa 
era destul de mare. I se păru mai sigur să bată la ușa din 
față. Ca urmare, prima dată sună la biroul de presă al 
Departamentului de Stat. Se dădu drept un reporter de la 
Reuters International şi ceru să i se facă legătura cu 
biroul subsecretarului de stat Ellen Whitfield. Spuse că 
dorea să verifice dacă o declarație care îi era atribuită 
acesteia era adevărată sau nu. Secretara ei, la care ajunse 
după mai multe legături, se scuză — subsecretarul de stat 

nu era momentan la birou, făcea parte dintr-o delegaţie 
plecată în ţări străine. 

— Aţi putea fi mai explicită? întrebă corespondentul 
Reuters. Secretara se scuză din nou, nu putea da mai 
multe informaţii. 

O delegaţie în străinătate, fără îndoială că informaţia 
era corectă. Dar și complet inutilă. 

Oficial, Ellen Whitfield ocupa funcția de subsecretar 
de stat, dar această denumire plicticoasă ascundea de fapt 
adevăratele ei atribuţii administrative, cele de director al 
Unităţii de Stabilizare Politică. Pe scurt, era şefa lui. 

Oare colegii lui îl credeau mort? Nebun? Dispărut? 
Ce ştia Ellen Whitfield despre ce i se întâmplase lui? 

Întrebările i se învălmăşeau în minte. Dacă nu ştia 
nimic, probabil că ar fi dorit să ştie, nu-i așa? Se strădui 
să-şi amintească perioada de dinainte de a se trezi închis 
într-un spital de psihiatrie de maximă siguranţă. Totuşi, 
amintirile acelea rămâneau cumva opace, inaccesibile — 
ascunse în ceața care-i învăluise întreaga existență. Încercă 
să-şi amintească cât mai multe din perioada aceea de 
dinainte de ceaţă. Își aduse aminte de cele câteva zile pe 
care le petrecuse în Nepal, vizitând un grup de persoane 
care-şi spuneau disidenţi tibetani şi care ceruseră ajutor 
americanilor. Ambler ajunse repede la concluzia că erau 
de fapt falşi disidenţi. In realitate reprezentau o mişcare 
insurgentă maoistă, care fusese repudiată de China și 
interzisă de guvernul şubred al Nepalului. Imediat după 
aceea începuse operaţiunea Unităţii de Stabilizare Politică 
de la Changhua — pregătirile pentru „îndepărtarea“ lui 
Wai-Chan Leung, şi apoi? Mintea îi era asemenea unei 
pagini smulse — nu exista o linie clară care să separe 
amintirile de uitare. Acestea se pierdeau cumva franju- 
rate în ceață. 

La fel se întâmpla şi când voia să-şi aducă aminte de 

perioada petrecută pe insula Parrish înainte de ultimele 
câteva luni. Nu-şi amintea decât frânturi lipsite de orice 
sens sau repere temporare. 

Poate că trebuia să încerce să se întoarcă mai departe 
în timp — înainte de cele câteva săptămâni care prece- 
daseră răpirea lui, în perioada din care avea încă amintiri 
vii, cu o succesiune logică în timp, care erau la fel de 
reale ca și pământul de sub picioarele lui. Dacă ar fi 
putut să găsească pe cineva cu care să poată împărtăşi 
acele amintiri... Cineva ale cărui amintiri ar fi putut să-i 
ofere completările de care avea atâta nevoie, care să-i 
dea siguranța că era cine credea el că este. 

Sub imperiul unui impuls de moment, ceru la 
informaţii numărul lui Dylan Sutcliffe, cu domiciliul în 
Providence, Rhode Island. 

Se gândise foarte rar la Dylan Sutcliffe de-a lungul 
anilor. Il întâlnise acum mulţi ani, trecuse de atunci 
aproape o jumătate de viață. Îl cunoscuse pe Dylan pe 
vremea când erau amândoi boboci la Colegiul Carlyle, o 
mică şcoală de arte liberale din Connecticut, şi se 
înțeleseseră de minune încă de la început. Dylan era un 
tip vesel şi expansiv, foarte vorbăreţ, gata să istorisească 
oricând una dintre multele sale poveşti despre copilăria 
petrecută în Pepper Pike, Ohio. Avea, de asemenea, o 
slăbiciune deosebită pentru farse. 

Într-o dimineaţă de sfârșit de octombrie — era în primul 
lor an de facultate — studenţii din campus au fost surprinşi 
să descopere că în vârful antenei de pe McIntyre Tower 
apăruse un dovleac gigantic. Respectivul dovleac cântărea 
pe puțin treizeci şi cinci de kilograme şi era un mister 
cum ajunsese să fie înfipt acolo. Pentru studenți, dovlea- 
cul se dovedi o sursă excelentă de distracţii, semănând în 
același timp consternare printre administratorii campusu- 
lui. Niciunul dintre oamenii de serviciu nu riscase să-și 

rupă gâtul în încercarea de a-l da jos din vârful tumului, 
aşa că dovleacul fu lăsat să coboare singur până la baza 
antenei. În dimineaţa următoare, la baza clădirii apăruse 
un grup întreg de bostani sculptați, poziționaţi de parcă 
s-ar fi uitat în sus, la dovleacul de pe antenă. În unii 
dintre ei erau înfipte mici pancarte pe care scria „Sari!“ 
Această veselie crescândă a studenţilor nu făcea decât să 
sporească iritarea conducerii colegiului. Cu o lună înainte 
de absolvire, doi ani mai târziu, când celor de la 
Administraţia colegiului le trecuse deja supărarea, începu 
să circule un zvon conform căruia pentru respectiva farsă 
trebuiau să-i mulțumească lui Dylan Sutcliffe, un foarte 
bun alpinist, care avea şi echipamentul necesar unei as- 
censiuni atât de dificile. Sutcliffe era un farseur înrăit, 
dar unul destul de prudent. Nu lăsa niciodată să se 
înțeleagă că el pusese la cale vreo şotie, şi apreciase 
întotdeauna discreţia lui Ambler. Pentru că Ambler, ob- 
servând expresia de pe fața lui Sutcliffe atunci când se 
vorbea despre farsa respectivă, fusese primul care ghi- 
cise că el pusese totul la cale, și deși îi spusese lui Sut- 
cliffe că ştia că el o făcuse, nu mai împărtășise nimănui 
acest lucru. 

Ambler îşi aminti de tricourile stil Charlie Brown, 
care îi plăceau atât de mult lui Sutcliffe — niște tricouri 
cu dungi orizontale late şi colorate, de colecţia lui de 
pipe din lut, pe care rareori le folosea, dar care erau mult 
mai interesante decât sticlele de bere sau casetele demo 
cu Grateful Dead pe care le colecţionau majoritatea 
celorlalți studenți. Îşi aduse aminte de asemenea că la fix 
un an de la absolvire participase la nunta lui Sutcliffe; 
ştia că își găsise o slujbă bunicică la Banca Populară din 
Providence, independentul de altădată transformându-se 
într-o rotiță din sistemul național. 

— Dylan Sutcliffe la telefon, se auzi o voce la capătul 

celălalt al firului. Ambler nu recunoscu imediat vocea, 
dar se simţi cuprins de un val de căldură. 

- Dylan! spuse Ambler. Hal Ambler sunt. Îţi mai 
aduci aminte de mine? 

Urmă o pauză lungă. 

— Îmi pare rău, spuse bărbatul părând un pic derutat. 
Nu cred c-am reţinut bine numele. 

— Hal Ambler. Am învățat împreună la Carlyle acum 
douăzeci de ani. Erai în an cu mine, în primul an am fost 
în aceeaşi serie. Am fost la nunta ta. Acum îți aminteşti? 
A trecut o grămadă de vreme, nu-i aşa? 

— Ascultă, n-am obiceiul să cumpăr prin telefon lu- 
cruri de la străini, spuse scurt bărbatul de la celălalt capăt 
al firului. Ţi-aş sugera să încerci chestiile astea cu alt- 
cineva. 

Oare nu era acel Dylan Sutcliffe pe care-l căuta el? 
Nu prea semăna cu acel Sutcliffe pe care şi-l amintea. 

— Stai puţin, spuse Ambler. Poate am greşit persoana. 
Adică n-ai fost la Carlyle? 

— Ba da. Numai că n-am avut niciun coleg de serie pe 
nume Hal Ambler. Se auzi un clic, semn că bărbatul 
închisese. 

Cuprins de furie şi în același timp cu teamă, Ambler 
formă numărul Colegiului Carlyle şi ceru să i se facă 
legătura cu biroul de evidență. Ambler îi explică tânăru- 
lui care răspunse la telefon că era un inspector de resurse 
umane pentru o mare firmă, care intenţiona să angajeze 
un anume Harrison Ambler. Înainte de angajare, respec- 
tiva companie verifica anumite aspecte din CV-ul apli- 
cantului. Tot ce voiau ei să afle era dacă Harrison Am- 
bler absolvise într-adevăr cursurile Colegiului Carlyle. 

— Desigur, domnule, spuse tipul de la biroul de 
evidență. Întrebă apoi cum se scria exact numele. Am- 

bler auzi câteva clicuri, semn că se folosea o tastatură în 
timpul acesta. Îmi cer scuze, se auzi din nou vocea de la 
capătul celălalt al firului. Îmi mai puteţi spune o dată 
cum se scrie exact numele respectiv? 

Parcă presimţind ceva, Ambler se conformă. 

— Cred că ați făcut foarte bine că ne-ați sunat înainte 
de a-l angaja, spuse persoana de la telefon. 

— Deci n-a absolvit cursurile colegiului dumneavoastră? 

— Nicio persoană cu acest nume nu a fost înmatri- 
culată aici. 

— Există posibilitatea ca baza dumneavoastră de date 
să nu includă decât persoanele înscrise după un anume 
an? 

— Nu. Colegiul nostru este unul destul de mic, aşa că 
bazele noastre de date sunt complete. Credeţi-mă, dom- 
nule, aici apar toate persoanele înmatriculate la noi în tot 
secolul douăzeci. 

— Mulţumesc, spuse Ambler cu o voce stinsă. 
Mulţumesc pentru timpul acordat. Închise telefonul cu 
mâna tremurândă. 

Era o nebunie! 

Oare întreaga lui conştiinţă de sine era o fantasmă? 
Să fie oare posibil acest lucru? Închise ochii și se lăsă 
cuprins în vârtejul nenumăratelor amintiri strânse în 
patruzeci de ani. Erau o grămadă de amintiri, şi toate îi 
aparțineau lui Hal Ambler, asta dacă nu înnebunise de-a 
binelea. Îşi aduse aminte de ziua aceea în care, copil 
fiind, în timp ce explora curtea din spatele casei dăduse 
peste un cuib îngropat de viespi — cum țâşniseră viespile 
din cuib, asemenea unui vulcan negru-auriu şi cum 
ajunsese el la urgență, cu peste treizeci de înțepături pe 
tot corpul. Işi aminti de tabăra din acel iulie fierbinte, 
când învățase să înoate în lacul Candaiga şi când reuşise 
să vadă în treacăt prima pereche de sâni — când una din- 


109 


tre angajatele taberei, Wendy Sullivan, se schimbase într-o 
toaletă portabilă care avea ușa stricată. Sau acel august 
în care, pe când avea doar cincisprezece ani, lucrase la 
un restaurant din cadrul unui târg situat la şaisprezece 
kilometri sud de Camden, unde învățase să-i întrebe pe 
clienţi: „Doriţi şi un porumb proaspăt împreună cu ce ați 
comandat?“ atunci când aceştia cereau doar un platou de 
coaste de porc cu piure de cartofi. Îşi aminti conversațiile 
îndrăznețe pe care le purta după program cu Julianne 
Daiches, o fată cu părul creț care locuia în Frialator, 
despre care erau diferențele majore dintre mângâiere şi 
pipăială. Existau şi amintiri mai puțin plăcute; unele din- 
tre ele aveau legătură cu plecarea tatălui său, când el 
avea doar cinci sau şase ani, altele cu slăbiciunea pentru 
alcool pe care o avuseseră ambii săi părinți. Îşi aminti de 
noaptea aceea din primul an de facultate, pe care și-o 
petrecuse în întregime jucând pocher, îşi aminti de ex- 
presiile din ce în ce mai supărate ale studenţilor mai în 
vârstă care vedeau cum grămada de fise din faţa lui creştea 
constant — se gândeau probabil că găsise o modalitate 
nouă de a trişa. Îşi aminti și relaţia furtunoasă pe care o 
avusese în primul an la Carlyle — Dumnezeule, felul în 
care amândurora li se tăia respiraţia atunci când se vedeau 
la începutul relaţiei, apoi lacrimile, certurile furtunoase, 
împăcările la fel de furtunoase, mirosul de lămâiță al 
şamponului ei, care i se părea atât de exotic, şi care mulți 
ani după aceea îi aducea în suflet o urmă de nostalgie și 
de dor. 

Îşi aminti modul în care fusese recrutat și antrenat de 
cei de la Operaţiuni Consulare, de profesorii pe care-i 
avusese, de fascinația crescândă a acestora față de darul 
lui ciudat. Își aminti de postul acoperit pe care-l ocupa în 
cadrul Departamentului de Stat, la Biroul pentru educaţie 
şi cultură, cel de responsabil pentru schimburile culturale, 

o persoană care pleca în străinătate în mod regulat. Toate 
aceste lucruri și le amintea cu foarte multă claritate și 
precizie. Avusese o viață dublă. Sau poate era doar o 
iluzie dublă? În timp ce ieșea din cameră simţea că-i 
plesneşte capul. 

Într-un colţ al simulacrului de hol al motelului se afla 
un computer conectat la internet, pus la dispoziţia 
oaspeților în mod gratuit. Ambler se aşeză în faţa lui şi 
intră în baza de date pentru ziare LexisNexis, folosindu-se 
de un cod utilizat de biroul de analiză al Departamentu- 
lui de Stat. Ziarul local din Camden, Delaware, locul 
unde copilărise Ambler, publicase la un moment dat un 
mic articol despre el, atunci când, elev în clasa a șasea 
fiind, câştigase concursul districtual de împărţit pe litere!. 
Enthalpy. Dithyramb. Heelebore. Ambler le ştiuse per- 
fect pe toate, le împărţise pe litere corect şi fluent, fiind 
declarat cel mai bun nu numai din Școala Generală din 
Camden, ci din întregul district Kent. Când făcea o 
greșeală îşi dădea imediat seama după expresia celor din 
juriu. Mama lui, care pe vremea aceea îl creștea deja 
singură, fusese extrem de încântată, îşi aminti el. Dar 
acum era ceva mai mult în joc decât mândria unui copil. 

Declanşă căutarea în sistemul Nexis. 

Nimic. Nimic nu se potrivea cu descrierea făcută de 
el. Îşi amintea foarte clar de articolul acela din Dover 
Post — îşi amintea cum mama lui îl decupase și îl păstrase 
pe uşa frigiderului, fixat acolo cu un magnet care întru- 
chipa o felie de pepene. ÎI ţinuse acolo până când bucata 
de hârtie se îngălbenise şi începuse să se încrețească din 
cauza luminii. În baza sistemului LexisNexis erau arhi- 


! Spelling — împărțit pe litere. În Statele Unite copiii se întrec, 
chiar şi în competiţii oficiale, la împărţit pe litere cuvinte dificile 


(n. trad.) 

vate exemplarele din Dover Post publicate de-a lungul a 
zeci de ani, existau în arhiva aceea tot felul de articole 
despre ştiri locale, despre câştigătorii şi perdanţii alege- 
rilor pentru consiliul local, despre concedierile de la Com- 
pania Robbins Hose, despre renovarea clădirii primăriei. 
Dar după Nexis, Harrison Ambler nu exista. Nu existase 
nici atunci. Nu exista nici acum. 
Nebunie! 


Clădirea aeroportului era o junglă de mozaic, metal 
şi sticlă, ce emana atmosfera familiară de instituție foarte 
bine organizată. Peste tot se vedeau angajați ai companii- 
lor aeriene, hamali, membri ai serviciilor de securitate, 
toți purtând ecusoane, insigne şi uniforme diferite. Lui 
Ambler i se părea că aeroportul arăta ca încrucișarea dintre 
un centru de distribuţie a corespondenţei şi o staţiune 
balneoclimaterică. A 

Cumpără un bilet dus spre Wilmington. Il costă o 
sută cincizeci de dolari — era un fel de acoperire pentru 
întâlnire. Se prefăcu la fel de plictisit ca și femeia de la 
ghişeul de bilete, care-şi înăbușise un căscat în timp ce-i 
ştampila permisul de îmbarcare. Legitimaţia a cărei fo- 
tografie o schimbase cu a lui — permisul de conducere 
emis de statul Georgia — n-ar fi trecut cu brio peste un 
control mai atent, dar nu se confruntă cu aşa ceva. 

Poarta 14D era tocmai la capătul unui pasaj lung, și 
se învecina cu alte două. Aruncă o privire împrejur. Se 
vedeau mai puţin de jumătate de duzină de călători. Era 
două şi jumătate. Următorul avion avea să plece de la 
aceste terminale peste cel puţin nouăzeci de minute. In 
mai puțin de o jumătate de oră vor sosi pasagerii pentru 
cursa de Pittsburgh, dar deocamdată era linişte. 

Oare persoana cu care trebuia să se întâlnească ve- 
nise deja? Părea foarte posibil. Cine era oare? „O să-ți 
dai seama cine sunt“, scria în mesaj. 


112 


Ambler se plimbă printre zonele de așteptare, studi- 
indu-i pe pasagerii prea grăbiţi şi pe cei care rătăceau 
fără direcție prin terminal. O femeie grasă care îi dădea 
bomboane fetei ei, de asemenea supraponderală. Un băr- 
bat cu un costum prost croit care se uita peste o prezen- 
tare în PowerPoint’. O tânără cu cercei peste tot și cu o 
pereche de blugi pe care desenase cu pixuri de diverse 
culori — niciunul dintre ei nu părea a fi persoana căutată. 
Ambler simţi cum îl cuprinde frustrarea. O să-ţi dai sea- 
ma cine sunt. 

Într-un târziu, privirea i se opri asupra unei persoane 
care stătea singură pe un rând de scaune, lângă fereastră. 

Era un bărbat care purta un turban Sikh?. Citea un 
ziar, USA Today, mişcându-şi în același timp şi buzele. 
Ambler se apropie de el și observă că sub turbanul acela 
nu se vedea nicio urmă de păr, nici măcar o singură şuviţă. 
Strălucirea discretă a unei urme de adeziv pe bărbia 
omului sugera că barba aceea stufoasă fusese aplicată de 
curând. Oare bărbatul îşi mişca buzele în timp ce citea, 
ori comunica cu cineva printr-un microfon cu fibră op- 
tică? 

Pentru oricine altcineva, bărbatul ar fi părut liniștit, 
calm, chiar plictisit. Nu însă şi pentru Ambler. Din in- 
stinct, făcu un ocol şi ajunse în spatele tipului. Apoi, cu 
o mișcare fulgerătoare, apucă turbanul și-l ridică. Sub el 
zări craniul ras, palid al bărbatului. Lipit de acesta cu o 
bucată de leocoplast era un mic Glock. 

După ce pistolul ajunse în mâna lui, Ambler dădu 
drumul turbanului, care căzu la locul lui. Bărbatul așezat 


l Program de calculator, componentă a pachetului Microsoft 
Office, special conceput pentru prezentări de planuri, programe, 
grafice, date statistice etc (n. trad.). 

2? Turban purtat de hinduși (n. trad.). 

rămase nemişcat, tăcerea şi imobilismul trădându-i buna 
pregătire tactică și operativă. Doar un agent bine pregătit 
ştia când cel mai prudent răspuns era lipsa unui răspuns. 
Numai o scurtă ridicare a sprâncenelor îi trădă surpriza. 
Întreaga manevră durase mai puțin de două secunde și 
nimeni altcineva nu văzuse ce se întâmplase. Ambler 
camuflase mişcarea cu propriul lui corp. 

Pistolul părea ciudat de mic în mâna lui. Recunoscu- 
se imediat modelul. Carcasa armei era făcută din mate- 
rial plastic şi ceramică. Percutorul conținea mai puţin 
metal decât se găseşte de obicei în catarama unei curele. 
Erau foarte puţine şanse să declanșeze reacţia unui detec- 
tor de metale, și chiar mai mici ca vreun gardian să se 
apuce să umble la turbanul unui Sikh. Un tub de cremă 
autobronzantă şi câțiva metri de muselină — un costum 
ieftin şi eficient. Din nou eficienţa şi priceperea celui cu 
care trebuia să se întâlnească îi stârneau admirația, dar şi 
neliniştea. 

— Bravo, spuse falsul Sikh cu voce scăzută, colțurile 
gurii ridicându-i-se într-un zâmbet slab. O foarte bună 
mișcare defensivă. Nu că asta ar schimba ceva. Vorbea 
engleza cu o pronunție care sugera că o învățase în afara 
țării, de la o vârstă fragedă totuşi. 

— Eu am arma acum. Asta nu schimbă cu nimic 
situația? Din câte ştiu eu, e o schimbare destul de mare. 

— Uneori cel mai bun mod de a folosi o armă este să 
o oferi inamicului, spuse bărbatul, cu ochii aproape strălu- 
cind. Spune-mi, îl vezi pe bărbatul îmbrăcat în uniformă 
de pilot, cel care stă la ghişeul terminalului? Tocmai a 
ajuns. 

Ambler se uită în direcția indicată. 

— ÎL văd. 

— E cu noi. E gata să te împuște, dacă va fi necesar. 
Bărbatul de pe scaun se uită în sus spre Ambler, care 

rămăsese în picioare. Mă crezi? Nu era neapărat o pro- 
vocare, ci mai degrabă o simplă întrebare. 

— Cred c-ar putea să încerce să mă împuște, răspunse 
Ambler. Ar trebui să speri, pentru binele tău, că nu dă 
greş. 

Falsul Sikh dădu aprobator din cap. 

— Cu toate acestea, spre deosebire de tine, eu port o 
vestă antiglonț, pentru orice eventualitate. Se uită din 
nou în sus, spre Ambler. Mă crezi? 

— Nu, răspunse Ambler după un moment. Nu te cred. 

Zâmbetul bărbatului se lăți. 

— Eşti cu adevărat Tarquin, nu-i aşa? A sosit pache- 
tul, nu şi curierul. Vezi tu, reputaţia ta e bine cunoscută. 
Se spune că te pricepi al dracului de bine să descifrezi 
oamenii. Trebuia să mă asigur. 

Ambler se aşeză pe scaunul liber de alături. Altfel, ar 
fi atras privirile curioase ale celor din jur. Nu știa exact 
ce avea omul de gând, dar în mod sigur nu plănuia să-l 
omoare rapid. 

— Ce-ar fi să îmi explici și mie despre ce este vorba? 
spuse Ambler. 

Bărbatul îi întinse mâna, în semn de salut. 

— Numele meu este Arkady. Vezi tu, mi s-a spus că 
un agent legendar pe nume Tarquin ar fi devenit de curând 
„disponibil“ 

— Disponibil? 

— Pentru recrutare. Şi nu, nu îţi cunosc numele real. 
Știu că eşti în căutare de astfel de informații, însă eu nu 
te pot ajuta. Ce pot eu să-ți ofer este o cale spre această 
informaţie. Sau, mai degrabă o modalitate de a ajunge la 
oamenii care se află în posesia acestei informaţii. Nu 
cred că te-ar surprinde să afli că organizaţia din rândurile 
căreia fac parte este foarte atent compartimentată. 

Informaţiile circulă doar atunci când acest lucru este 
necesar. 

În timp ce vorbea, Ambler îl privea foarte intens, 
concentrat. Ştia că speranța putea câteodată să-i afecteze 
acuitatea percepției, la fel şi disperarea. După cum le 
explicase de multe ori colegilor săi uimiți de darul lui, 
nu vedem ceea ce nu vrem să vedem. Încetează să-ţi mai 
dorești. Încetează să-ți mai faci planuri. Mărgineşte-te să 
recepţionezi semnalele care, cu sau fără voie, erau trans- 
mise. Ăsta era tot secretul. 

Sikh-ul din fața lui era un mincinos. Dar acum nu 
minţea. 

— Trebuie să recunosc că viteza cu care ați făcut 
invitația e de natură să mă descumpănească puţin, spuse 
Ambler. 

— Nu ne place să pierdem timpul. Aş spune că măcar 
atât avem în comun. O mișcare rapidă face cât zece, 
după cum spuneţi voi, americanii. În cazul de față, am 
auzit măcăitul ieri-dimineaţă. Măcăit era un cuvânt fo- 
losit în jargonul serviciilor de informaţii. Se trimisese o 
alertă radio tuturor serviciilor de securitate — un măcăit. 
Canalul respectiv se folosea atunci când urgenţa era foarte 
mare, atât de mare încât discreţia şi secretul informaţiei 
treceau pe planul doi. Era o modalitate de comunicare 
nesigură. Ar fi fost imposibil ca un mesaj destinat atât de 
multor urechi să nu ajungă şi la câţiva ascultători de 
ocazie. 

— Chiar şi așa, zise Ambler. 

— Cred că poţi să faci singur legăturile. E clar că 
admiratorii dumitale aşteptau de mult momentul ăsta. Mai 
mult, sperau să te poată recruta încă înainte să dispari. 
Şi, fără îndoială, sunt şi alții interesaţi de serviciile dumi- 
tale. Nu vor să rateze acest moment favorabil. 

E clar..., mai mult..., fără îndoială... 

— Acum faci nişte simple speculaţii, nu enunți un 
fapt. 

— După cum ţi-am spus, informaţiile circulă destul de 
restrictiv în cadrul organizației noastre. Eu nu ştiu decât 
ceea ce trebuie să știu. Sigur, pot să fac şi eu anumite 
presupuneri. Şi, bineînțeles, mai sunt o grămadă de lu- 
cruri pe care prefer să nu le ştiu. Sistemul lucrează pen- 
tru noi toți. Astfel suntem în siguranță. Inclusiv eu. 

— Dar eu nu sunt în siguranță. Unul dintre oamenii 
voştri a încercat să mă omoare. 

— Mă îndoiesc foarte tare de chestia asta. 

— Glonţul de mare calibru care mi-a zgâriat gâtul 
dovedește contrariul. 

Arkady păru foarte surprins. 

— Nu înțeleg. 

— Mda, mă rog, şi tipul pe care l-ați trimis după mine 
a fost destul de surprins cu o fracțiune de secundă înainte 
ca respectivul glonț să-i găurească scăfârlia. Vocea lui 
Ambler era joasă şi dură. Ce fel de joc blestemat jucaţi? 

— N-am fost noi, spuse Arkady. Apoi murmură, 
aproape ca pentru el: Se pare că e vorba de o interferență. 
Înseamnă că n-am fost singurii care am auzit măcăitul şi 
am acţionat în consecință. 

— Vrei să spui că mai sunt şi alții implicați în chestia 
asta? 

— Trebuie să fie vorba de alții, spuse Arkady după o 
pauză lungă. O să analizăm şi noi situația, să ne asi- 
gurăm că n-au avut loc scurgeri de informaţii. Dar cel 
mai probabil e vorba de o vizită a unor elemente parazi- 
tare, ca să spun așa. N-o să se mai întâmple așa ceva. Nu 
şi după ce ni te vei alătura. 

— E o promisiune, sau o amenințare? 

Arkady se încruntă. 

— Oh, Doamne. Se pare c-am pomit-o cu stângul, 

nu-i aşa? Dar o să-ți spun doar atât. Cei care m-au anga- 
jat ţin foarte mult la siguranţa ta — cel puțin atâta timp 
cât speră ca și tu să faci același lucru pentru ei. Încre- 
derea trebuie să funcționeze din ambele părți. 

— În ceea ce priveşte încrederea pe care o pot avea în 
mine, spuse Ambler calm, ei bine, va trebui să ia lucru- 
rile așa cum sunt. 

— Dar ei nu pot face una ca asta. Arkady parcă se 
scuza. Știu, e plicticos. Au însă o altă idee. De fapt, vor 
să împuști doi iepuri dintr-un foc. Au o mică slujbă pen- 
tru tine. Pentru prima dată Ambler putu să distingă dif- 
tongii specifici limbii materne a interlocutorului său. Omul 
era evident de origine slavă. 

— Ca un fel de interviu. 

— Exact! Ochii lui Arkady se luminară. Și amândouă 
părțile vor avea de câştigat, aşa cum le place angajato- 
rilor mei să spună. Treaba pe care o avem pentru tine e 
mică, dar... sensibilă. 

— Sensibilă? 

— N-o să te mint — de ce-aș face-o? Zâmbi larg. E o 
treabă simplă, dar alţii n-au fost în stare s-o ducă la capăt. 
Cu toate acestea, trebuie făcută. Vezi tu, angajatorii mei 
au o problemă. Sunt nişte persoane foarte grijulii — o 
să-ţi dai singur seama de chestia asta, şi o să le fii recu- 
noscător. După cum spune și proverbul, păsările cu același 
penaj încearcă să stea împreună. Dar poate că nu toţi 
prietenii lor sunt la fel de grijulii ca ei. Și poate că un 
agent sub acoperire a reuşit să se infiltreze într-una din- 
tre confreriile lor. Din păcate, nu tot ce străluceşte este 
de aur. Poate că un astfel de agent, după ce a obținut 
nişte informaţii compromițătoare, este gata să depună 
mărturie într-un proces. O chestie foarte supărătoare. 

— Un agent sub acoperire? Să fim mai clari. Vorbeşti 
despre un agent federal sub acoperire. 

— Ciudat, nu-i aşa? spuse Arkady. De fapt este de la 
ATF. 

Dacă agentul era de la Biroul pentru Alcool, Tutun şi 
Arme de foc, probabil că investigația privea un caz de 
contrabandă cu arme. Asta nu însemna că organizaţia în 
care lucra Arkady se ocupa cu un astfel de negoț. Arkady 
folosise cuvântul „confrerie““ Presupunerea imediată era 
că cel care aproviziona respectiva organizaţie cu arme 
fusese prins. 

— Într-o bună zi omul ăsta are să moară, continuă 
falsul Sikh, cu un aer contemplativ. Un atac cerebral. Un 
infarct. Cancer. Cine poate şti? Dar e sigur că, asemenea 
nouă, Și el este muritor, şi într-o bună zi va muri. Noi nu 
vrem decât să grăbim un pic lucrurile. Asta-i tot. 

— De ce eu? 

Sikh-ul se strâmbă. 

— Asta-i chiar stânjenitor, zău așa. 

Ambler continuă să-l privească în tăcere. 

— Ei bine, adevărul e că noi nu prea știm cum arată. 
Riscurile meseriei, nu-i aşa? Persoana cu care avea con- 
tact direct nu mai este în măsură să ne ajute. 

— Pentru că a murit? 

— Motivul este irelevant — să nu ne lăsăm distrași de 
la problema principală. Avem informațiile, avem timp, 
dar nu vrem să eliminăm altă persoană. Nu dorim să 
facem vreo greşeală. Vezi cât de scrupuloşi suntem? Alţii 
i-ar ucide pe toți cei implicaţi, la grămadă. Dar noi nu 
lucrăm așa. 

— Sunteţi un fel de Maica Tereza. 

— Nu spun că am fi nişte sfinți, Tarquin. Dar, pe de 
altă parte, nici tu nu eşti. Ochii întunecați îi străluciră. 


l Biroul pentru Alcool, Tutun şi Arme de foc (n. trad.). 

Ca să mă întorc la problema noastră — tu vei putea să-ţi 
dai seama cine e într-o fracțiune de secundă, pentru că 
individul e conştient că este ceea ce este. Și tu eşti foarte 
bun la depistarea acestor chestii. 

— Înţeleg, spuse Ambler şi chiar înţelegea, sau cel 
puţin începuse să înțeleagă. Un fel de organizație ilegală 
avea nevoie de serviciile sale. Slujba respectivă era 
într-adevăr asemănătoare unui interviu. Dar ei nu aveau 
nevoie să se convingă de capacitatea lui de a descifra 
oamenii. Nu, prin uciderea unui agent federal şi-ar fi 
dovedit fidelitatea, ar fi demonstrat că nu mai este loial 
foştilor săi angajatori, ca să nu mai vorbim de moralitate. 
Probabil că aveau motive întemeiate să creadă că era 
suficient de pornit și de supărat pe aceştia încât să ac- 
cepte respectivul angajament. 

Poate că fuseseră dezinformaţi. Sau poate pur şi sim- 
plu știau mai multe decât el, poate că știau motivul pen- 
tru care fusese internat pe insula Parrish. Poate că avea 
mai multe motive de răzbunare decât ştia el acum. 

— Deci ne-am înțeles? 

Ambler se gândi pentru un moment. 

— Și dacă refuz? 

— Asta n-ai de unde să ştii, nu-i așa? Arkady zâmbi. 
Poate că trebuie să refuzi. Și să te lași cuprins de nepăsare. 
Există şi lucruri mai rele care se pot întâmpla. Se spune 
că curiozitatea s-a dovedit fatală pentru felină. 

— Şi că satisfacția a înviat-o. Ignoranţa era singurul 
lucru peste care nu putea trece. Trebuia să știe. Și mai 
trebuia să se răzbune pe cei care încercaseră să-i distrugă 
viața. Ambler aruncă o privire spre bărbatul în uniformă 
albastră din spatele ghișeului. Cred că putem face afaceri 
împreună. 

Era o nebunie, dar în același timp numai asta îl putea 

salva din nebunie. Ambler îşi aminti o oră de istorie de 
demult, când învățase despre legenda greacă a labirintu- 
lui din Creta, unde sălășluia Minotaurul. Labirintul acela 
era atât de întortocheat încât cei aruncaţi acolo nu mai 
puteau găsi niciodată ieşirea. Dar Tezeu fusese ajutat de 
Ariadna, care-i dăduse un ghem de sfoară. Legase un 
capăt al sforii de ușa labirintului. Urmând calea arătată 
de sfoară, acesta reuşise să iasă la lumină. În momentul 
acesta, bărbatul de lângă el putea reprezenta un fel de 
capăt de sfoară. Ce nu ştia era către ce capăt al labirin- 
tului ducea acea sfoară — către libertate, sau către moarte. 
Prefera însă să aleagă oricare dintre aceste variante decât 
să rămână pierdut pe vecie în labirint. 

Într-un târziu, Arkady începu să vorbească pe tonul 
unui om care trebuise să memoreze instrucțiuni precise. 

— Mâine, la ora 10 dimineaţa, agentul acoperit are 
întâlnire cu procurorul-şef al părții de sud din districtul 
New York. Credem că va fi adus de o limuzină blindată 
la colțul străzii 1, lângă Andrew Plaza, lângă Piaţa Foley, 
în partea de sud a Manhattanului. S-ar putea să fie însoțit, 
să fie într-un grup. N-ar fi exclus să fie și singur. Oricum 
ar fi, va exista un scurt interval în care va fi vulnerabil, 
atunci când va trebui să traverseze o zonă pietonală, deci 
va trebui să meargă pe jos. Tu trebuie să fii acolo. 

— Fără ajutoare? 

— Acolo vom avea şi noi un om, care te va ajuta. La 
momentul potrivit respectiva persoană îți va da o armă. 
Restul depinde de tine. Singurul aspect asupra căruia 
insistăm este să respecţi întocmai instrucţiunile. Îmi dau 
seama că este ca şi cum ai cere unui muzician de jazz să 
urmeze o partitură în loc să improvizeze, dar în această 
situație nu este loc de improvizații. După cum spuneţi 

voi, americanii, faci ca mine, sau pe-aici ţi-e drumul!, 
nu-i așa? Încă un idiom american pe care-l învățase în 
limba sa natală, şi care-şi pierduse aproape de tot sensul 
prin retraducere. Planul trebuie respectat în amănunt. 

— Riscul este foarte mare, protestă Ambler. E un plan 
prost. 

— Oricât de mult ţi-am respecta experienţa în dome- 
niu, spuse Arkady, trebuie să ai încredere şi tu într-a 
noastră. Nu cunoşti detaliile din teren. Angajatorii mei le 
cunosc, şi le-au studiat foarte bine. Ținta este un om 
foarte precaut. Nu se plimbă pe sub poduri, aşa cum ţi-ar 
conveni ție. Această ocazie este una foarte favorabilă. Ar 
putea trece foarte mult timp până să apară alta, şi atunci 
ar fi prea târziu. 

— Sunt o mulțime de probleme care pot apărea, in- 
sistă Ambler. 

— Eşti liber să renunţi, spuse Arkady cu o nuanță 
metalică în voce. Dar dacă duci la îndeplinire această 
sarcină şi respecţi instrucțiunile, vei fi prezentat unui 
superior de-al meu. Cunoşti deja persoana. Este cineva 
care a lucrat alături de tine. 

Deci este vorba de cineva care trebuia să știe adevărata 
poveste a lui Harrison Ambler. 

— O să o fac, spuse Ambler. Nu se gândea la viitor — 
nu se gândea la ce fusese de acord să facă. Știa că dacă 
lasă să scape acest capăt de sfoară n-avea să-l mai 
găsească niciodată. Firul Ariadnei — dar unde oare du- 
cea el? 

Arkady se aplecă spre el şi-l bătu uşor peste încheietu- 


l Referire la o expresie celebră — „My way or the highway“ în 
traducere literală „Drumul meu sau autostrada“, de fapt „Faci ca 
mine sau p-aci ţi-e drumul“ (n. rrad.). 

ra mâinii. De la distanță gestul ar fi putut părea unul de 
afecțiune. 

— Zău, nu-ți cerem atât de mult. Doar să reuşeşti ceea 
ce alții n-au fost în stare să facă. N-ar fi prima oară când 
faci asta. 

Nu, se gândi Ambler, dar ar putea fi ultima. 

Langley, Virginia 


aoi Caston avea un aer foarte gânditor atunci 
când se întoarse în biroul lui fără ferestre. Nu pierdut în 
gânduri, decise Adrian Choi. Mai degrabă pe gânduri. 
Arăta de parcă şi-ar fi înfipt cârligele în ceva. Probabil în 
ceva ce avea legătură cu un bilanț foarte lung, se gândi 
Adrian înnegurat. 

Foarte multe lucruri din preajma lui Caston păreau să 
aibă cumva legătură cu nişte formulare de bilanț. Adrian 
nu pretindea că reuşise să-l descifreze pe omul cu care 
lucra. Monotonia lui era uimitoare. Cu greu îți puteai 
imagina că avea aceeaşi profesie cu, să zicem, Derek St. 
John, aventurosul erou al romanelor lui Clive McCarthy 
care îi plăceau atât de mult lui Adrian. Caston l-ar fi luat 
în balon dacă ar fi aflat că citea aşa ceva, dar Adrian 
avea chiar acum în rucsac ultimul roman cu Derek St. 
John şi la micul dejun reușise să citească un capitol în- 
treg. Era vorba despre un focos nuclear ascuns între 
rămăşiţele Lusitaniei. Adrian se întrerupsese din citit chiar 
în mijlocul unui pasaj plin de suspans. Derek St. John se 
scufundase între rămăşiţele navei şi reuşise să evite în 
ultimul moment un harpon-grenadă lansat de un agent 
inamic. Adrian avea să încerce să mai citească pe furiş 

un capitol sau două în timpul pauzei de prânz. Caston 
avea să citească probabil ultimul număr din Revista de 
Contabilitate, Audit şi Finanţe. 

Poate că faptul că fusese repartizat să lucreze în sub- 
ordinea unui om care părea să fie cea mai plicticoasă 
persoană din întreaga Agenţie era un fel de pedeapsă. 
Adrian îşi dădea seama că fusese probabil cam înfipt, pe 
parcursul interviului ce precedase angajarea lui. Era, fără 
îndoială, o glumă proastă făcută de cineva, probabil de 
cineva de la Resurse Umane, care se gândea acum la el 
şi căruia îi ieșea supa pe nas de atâta râs. 

Şi astfel Adrian ajunse subiect de glumă. În fiecare zi 
tipul pentru care lucra îşi făcea apariţia în acecaşi cămaşă 
Perma-Prest, albă, cu o cravată aproape identică şi cu un 
costum Jos. A. Bank care varia de la un sălbatic pri-mediu 
până la un nebunesc gri cărbune. Adrian ştia că nu lu- 
crează pentru cine ştie ce șef, dar nu cumva dusese toată 
această rutină prea departe? Caston nu numai că arăta 
plicticos, dar și stilul lui de a mânca era la fel. Prânzul 
lui consta invariabil dintr-un ou moale cu o felie de pâine 
albă prăjită puţin, totul asezonat cu un pahar de suc de 
roşii şi cu un plic de Maalox. Preventiv. Odată, când îl 
rugase pe Adrian să-i aducă prânzul, acesta îi adusese 
V-8 în loc de suc de roșii și Caston se uitase la el ca la 
un trădător. Hei, încearcă și tu să trăieşti periculos, măcar 
o dată în viaţă, ar fi vrut Adrian să-i spună. Tipul părea 
că nu se atinsese niciodată de vreo armă sau de vreun 
obiect mai periculos decât un creion nr. 2 foarte bine 
ascuțit. 

Cu toate acestea, erau momente când Adrian se între- 
ba dacă nu cumva ar fi reuşit să-l cunoască pe de-a-ntregul 
pe omul de lângă el, dacă acesta ar fi putut avea și o altă 
față, ascunsă. 

— Vă pot ajuta cu ceva? îi spuse Adrian lui Caston, 
cu ochii plini de speranţă. 

— Da, spuse Caston. Este ceva ce-ai putea să faci 
pentru mine. Când am cerut de la cei de la Operaţiuni 
Consulare dosarele privitoare la un anume agent cu regim 
special, cunoscut sub numele de „Tarquin“, n-am primit 
decât fragmente din acestea. Am nevoie de orice docu- 
ment pe care poţi pune mâna. Avem autorizarea direc- 
torului adjunct. Spune-le să verifice autorizarea și să ne 
trimită cât mai repede dosarele solicitate. În glasul lui 
Caston se distinse un foarte slab accent de Brooklyn — lui 
Adrian îi luă ceva timp să-l depisteze — și folosea jar- 
gonul tehnic şi limbajul contabilicesc cu aceeaşi fluență. 

— Numai o clipă, spuse Adrian. Aţi reuşit să obţineţi 
autorizarea directorului adjunct? 

— Aceste autorizări sunt acordate punctual, pe fiecare 
proiect în parte. Dar da, se poate spune şi aşa. 

Adrian încercă să-şi ascundă surpriza. Auzise că doar 
o mână de oameni din întreaga Agenţie obținuseră de-a 
lungul timpului o astfel de autorizare. Era oare Caston 
unul dintre acești oameni? 

Dar în cazul în care Caston obținuse autorizarea, asta 
însemna că Și el, ca asistent al lui, devenise cineva. Adrian 
roşi. Auzise că angajaţii noi care puteau avea acces la 
anumite secrete făceau obiectul unei supravegheri spe- 
ciale. Oare îi montaseră microfoane în apartament? Înainte 
de a fi angajat, Adrian semnase o grămadă de documente; 
fără îndoială că printre acestea era și vreun acord de 
renunțare la toate drepturile la intimitate şi la viață pri- 
vată pe care le avea un cetăţean obişnuit. Dar oare ar 
putea fi el obiectul unei supravegheri operative? Adrian 
răsuci problema pe toate fețele. Până la urmă, ei bine, 
trebuia să fie sincer cu el însuşi, până la urmă îi făcea 
plăcere. 

— De asemenea, am nevoie de mai multe informații 
de la cei de pe insula Parrish, spuse Caston. Clipi de 
câteva ori. Vreau de la ei dosarele complete ale tuturor 
angajaţilor care au lucrat în aripa 4W în ultimele două- 
zeci de luni: doctori, asistente, personal de securitate, 
gardieni, toată lumea. 

— Dacă au aceste date stocate în format electronic, ar 
putea să ni le trimită prin e-mail, pe canalul securizat, 
spuse Adrian. Transferul ar trebui să se poată face au- 
tomat. 

— Datorită faptului că sistemul informatic al Statelor 
Unite arată ca un covor din petice din cauza diferitelor 
platforme de operare folosite, nimic din ceea ce ar trebui 
să fie automatic nu este așa. FBI-ul, INS-ul, ba chiar şi 
blestematul de Minister al Agriculturii, fiecare are pro- 
priul sistem informatic. Nivelul de ineficienţă este strigă- 
tor la cer. 

— In plus, o parte dintre aceste informaţii s-ar putea 
să fie ținute pe suport de hârtie. Asta înseamnă c-ar putea 
să dureze destul de mult. 

— Rapiditatea este esenţială în cazul de față. Te rog să 
te asiguri că toți ştiu chestia asta. 

Adrian rămase tăcut pentru un moment. 

— Vă cer permisiunea să vorbesc liber, domnule. 

Caston își dădu ochii peste cap. 

— Adrian, dacă vrei să ți se acorde permisiunea de a 
vorbi liber, ar fi trebuit să te înrolezi în armată. Aici ești 
la CIA. Noi nu procedăm așa. 

— Asta înseamnă că pot vorbi liber? 

Urmă o scurtă mișcare din cap. 

— Se pare că ai crezut că te afli la Institutul Culinar 
American!. Se mai întâmplă. 


l În original „Culinary Institute of America“, prescurtat tot CIA 
(n. trad). 


126 


Uneori, Adrian avea impresia că şeful lui era lipsit 
total de simțul umorului. Alteori, îşi dădea seama că exista 
o urmă de umor, însă foarte sec. Mai sec decât un deșert. 

— Da, ei bine, am senzaţia că cei de la Operaţiuni 
Consulare cam trag de timp, spuse Adrian. N-au părut 
foarte încântați de solicitările noastre. 

— Bineînţeles că nu. Asta ar însemna ca ei să re- 
cunoască că Agenţia Centrală de Informaţii! este de fapt 
agenţia centrală de informaţii din țara asta. Și lucrul acesta 
le afectează mândria. Dar eu nu pot să mă apuc astăzi să 
rezolv toată mizeria asta organizațională. Până una, alta 
sunt obligaţi să coopereze cu noi. Ceea ce înseamnă că 
tu trebuie să-i faci să coopereze. De fapt, mă bazez pe 
chestia asta. 

Adrian dădu sobru din cap, simțind cum i se ridică 
părul de pe ceafă de plăcere. Mă bazez pe chestia asta. 
Sunase aproape la fel cu Mă bazez pe tine. 

O oră mai târziu pe sistemul electronic sosi un fişier 
mare, compresat, trimis de cei de pe insula Parrish. După 
decompresare și decriptare, cea mai mare parte a fişierului 
se dovedi a fi un fel de fişier audio. 

— Ştii cum să faci chestia asta să meargă? mormăi 
Caston. 

Ştia. 

— Chestia asta este un fişier de date pe 24 de biţi, 
formatat într-un sistem integrat de înregistrări audio. Este 
un format PARIS. Se pare că este vorba de un clip audio 
de cinci minute. Adrian ridică din umeri, refuzând cu 
modestie laudele care întârziară să vină. Hei, am fost 
președintele clubului de audiovizual din liceul meu. Sunt 
as în orice are de-a face cu astfel de fișiere şi formate. 


! Central Intelligence Agency (n. trad). 

Dacă vă hotărâți vreodată să vă începeţi cariera în televi- 
ziune, eu sunt omul de care aveţi nevoie. 

— O să încerc să ţin minte. 

După ce făcu ajustările necesare de software, Adrian 
dădu drumul fişierului PARIS să ruleze pe computerul 
lui Caston. După toate aparențele era vorba de înregis- 
trarea unei şedinţe de tratament psihiatric a pacientului 
cu numărul 5312, şedinţă menită să indice starea lui 
psihică. 

După cum ştiau, pacientul cu numărul 5312 era un 
agent operativ guvernamental, un veteran foarte bine 
pregătit, cu douăzeci de ani de carieră, care se afla deci 
în posesia a douăzeci de ani de secrete — proceduri, cifruri, 
agenţi, informatori, surse, rețele. 

Era de asemenea, după cum indica şi înregistrarea, 
nebun de legat. 

— Am o presimţire neplăcută în legătură cu tipul ăsta, 
aruncă Adrian. 

Caston se strâmbă. 

— De câte ori trebuie să-ți mai spun? Dacă vrei să-mi 
spui ceva în legătură cu nişte informaţii logice, să-mi 
vorbeşti despre probe — sunt gata să te ascult cu atenţie. 
Dar nu-mi îndruga verzi şi uscate despre „presimțţirile“ 
tale. Mă bucur să aflu că simţi diverse lucruri. Este posibil, 
deşi discutabil, să am şi eu astfel de sentimente. Numai 
că locul lor nu este la birou. Am mai vorbit despre ches- 
tia asta. 

— Imi pare rău, spuse Adrian. Dar mă gândeam că 
dacă un astfel de personaj a reuşit să scape... 

— Nu pentru multă vreme, spuse Caston, aproape 
pentru el. Apoi repetă, cu glas și mai scăzut. Nu pentru 
multă vreme. 

Beijing, China 

Ca șef al Biroului Doi din cadrul Ministerului 
Securităţii Statului — biroul responsabil de operaţiunile 
străine — Chao Tang vizita Zhongnanhaiul în mod re- 
gulat. Cu toate acestea, inima îi bătea mai repede ori de 
câte ori ajungea aici. In locul ăsta era concentrată atâta 
istorie; atâtea speranţe şi atâtea dezamăgiri; atâtea reuşite 
şi atâtea eșecuri. Era o istorie pe care Chao o ştia bine şi 
care părea să-l însoţească la fiecare pas. 

Zhongnanhai, cunoscut şi sub numele de Palatul Mării, 
era o capitală înăuntrul capitalei. Complexul imens, foarte 
bine păzit, unde trăiau și de unde conduceau liderii Chi- 
nei, reprezenta un simbol imperial încă de pe vremea 
ocupaţiei mongole din timpul dinastiei Yuan, în secolul 
al paisprezecelea. Dinastiile care urmaseră reconstruiseră 
de-a lungul veacurilor, demolând și ridicând edificii gi- 
gantice, unele dedicate puterii, altele plăcerii. Toate clădi- 
rile erau construite printre lacuri artificiale imense, 
presărate într-un peisaj mirific, creat de asemenea tot de 
mâna omului. In 1949, anul în care Mao obținuse contro- 
lul absolut asupra întregii ţări, complexul, care între timp 
căzuse pradă ruinei, fusese reconstruit. Mai pe scurt, noii 
stăpâni ai țării aveau o casă nouă. 

Ceea ce fusese cândva o foarte îngrijită replică a 
peisajelor naturale cedase acum locul aleilor pavate și 
parcărilor. Fineţea şi extravaganța trecutului fuseseră în- 
locuite de cenuşiul şi lipsa de graţie specifice unui decor 
de stat comunist. Dar erau doar nişte detalii estetice, 
nesemnificative. Revoluţionarii se dovediseră păstrătorii 
vechilor tradiţii ale secretului şi izolării. Din punctul lui 
Chao de vedere, întrebarea era dacă acele tradiţii aveau 
să reziste în faţa unui om care părea hotărât să le schimbe — 
tânărul președinte al Chinei, Liu Ang. 

Chao își aduse aminte că fusese chiar decizia 
preşedintelui să îşi stabilească reşedinţa aici. Predece- 

sorul lui nu locuise chiar în Zhongnanhai, ci în apropiere, 
într-o vilă foarte bine păzită. Cu toate acestea, Liu Ang 
avea motivele lui să locuiască în același complex împre- 
ună cu restul conducerii. Credea în puterea lui de convin- 
gere, punea mare preț pe abilitatea lui de a înfrânge şi 
cele mai îndârjite rezistenţe cu ajutorul vizitelor infor- 
male, neoficiale, al plimbărilor printre tufe și copaci, al 
invitațiilor neprevăzute la ceai. 

Întâlnirea din această seară nu era nici una informală, 
nici neprevăzută. Fusese într-adevăr aranjată pentru Ang, 
însă nu de către adversarii lui, ci chiar de către cei care-i 
erau loiali. Pentru că miza o constituia nici mai mult nici 
mai puțin decât însăşi supraviețuirea lui Ang şi viitorul 
celei mai numeroase națiuni a lumii. 

Cinci din cei şase bărbaţi aşezaţi în jurul mesei negre, 
lăcuite, la etajul al doilea al reședinței lui Ang erau 
aproape paralizați de frică. Cu toate acestea, preşedintele 
refuza să ia amenințările în serios. Aici, într-un mic com- 
plex de granit situal lângă Palatul Plin de Compasiune, 
lui Liu Ang îi venea foarte greu să înțeleagă că era foarte 
vulnerabil. Deci trebuia forțat să conştientizeze asta. 

Rapoartele serviciilor de securitate erau destul de 
neclare, pline de umbre, într-adevăr, şi din ele nu rezulta 
nimic concret. Dar când rapoartele colegilor lui Chao de 
la Biroul Unu, cel specializat în problemele de securitate 
internă, fuseseră coroborate cu cele de la biroul lui Chao, 
umbrele se transformaseră în ceva mult mai întunecat. 

Un bărbat cu umeri îngușşti și cu o voce joasă, aşezat 
în dreapta lui Liu Ang, schimbă o privire cu tovarășul 
Chao şi apoi i se adresă președintelui: 

— lertați-mă că vorbesc atât de direct, dar ce rost ar 
mai avea toate planurile dumneavoastră de reforme dacă 
nu veţi mai fi în viață pentru a le pune în aplicare! spuse 
bărbatul. Era consilierul lui Ang pe probleme de securi- 
tate. Ca şi Chao, lucrase la Ministerul Securităţii Statu- 

lui, însă la Biroul Unu. Dacă vrem să înotăm liniștiți 
trebuie să scoatem din piscină țestoasele care ne pot 
mușca. Dacă vrem ca florile din grădina noastră să poată 
înflori nestingherite, trebuie să smulgem din rădăcini 
buruienile otrăvitoare. Dacă vrem... 

— Dacă vrem să culegem roadele înțelepciunii, tre- 
buie să mai cosim din metafore, îl întrerupse Ang, 
zâmbind uşor. Dar înțeleg ce vrei să spui. Mi-ai mai spus 
şi cu alte ocazii. Și răspunsul meu rămâne același. Glasul 
îi crescu în intensitate. Refuz să devin paralizat de frică. 
Şi refuz să iau măsuri împotriva persoanelor doar pe baza 
unor suspiciuni, nesusținute cu dovezi. Dacă aş face asta 
nu m-aş deosebi cu nimic de dușmanii mei. 

— Dușmanii dumneavoastră vă vor distruge în timp 
ce dumneavoastră staţi şi discutați despre idealuri înalte! 
interveni Chao. Şi atunci vă veți deosebi foarte mult de 
ei, într-adevăr — ei vor fi învingătorii și dumneavoastră 
veţi fi dispărut. Vorbi politicos, dar cu înflăcărare în voce. 
Ang insistase întotdeauna în ceea ce priveşte politețea. 
Înflăcărarea venea însă de la sine. 

— Unii dintre cei care mi se opun sunt bărbați şi 
femei cu principii, spuse Liu Ang fără să ridice vocea. 
Bărbaţi şi femei care pun mate preţ pe stabilitate şi mă 
privesc ca pe o amenințare a acestei stabilități. Când îşi 
vor da seama că greşesc, vor înceta să mi se mai opună. 
Aici, insistase el întotdeauna, timpul era de partea lui. 
Putea să îşi susțină argumentele referitoare la ritmul re- 
formelor continuându-și pur și simplu planurile și demon- 
strând că acestea nu cauzau niciun fel de tulburări so- 
ciale. 

— Confundaţi o bătaie cu cuţitele cu o discuţie în 
cadrul unui cerc literar! replică Chao. Sunt destui oameni 
puternici — unii dintre ei ocupă funcții importante în 
aparatul de stat — pentru care adevăratul inamic îl repre- 

zintă schimbarea — orice fel de schimba.c. Nu avea nevoie 
să intre în mai multe detalii. Toţi cei de față știau despre 
acei adepţi ai liniei tradiționale a partidului, care se opu- 
neau oricărui pas făcut spre transparență, spre dreptate, 
spre eficienţă, tocmai pentru că prosperaseră în absența 
lor. Ei erau cei care-şi bătuseră joc de numele Palatul 
Plin de Compasiune. Cei mai periculoși erau cei din 
comitetele guvernamentale — foarte bine reprezentaţi în 
Armata Populară de Eliberare și în instituțiile ce vegheau 
la siguranţa naţională — care acceptaseră numirea lui Ang 
în speranţa că vor putea ajunge să-l controleze. Se spu- 
nea că protectorul lui Ang, vicepreşedintele Partidului 
Comunist, le dăduse asigurări ferme în acest sens. Însă 
descoperiseră că Ang nu era păpuşa nimănui, şi 
nemulțumirea lor căpătase nuanţe de trădare. Până acum 
niciunul dintre ei nu îndrăznise să facă vreun gest public 
împotriva lui; orice mişcare împotriva unui om atât de 
popular ar fi putut da naştere unei rebeliuni populare de 
amploarea unui seism. Dar se mulţumiseră să stea la 
pândă, să aştepte, pierduseră vremea și acum deveniseră 
nerăbdători. Un mic grup de astfel de retrograzi îşi dă- 
duseră seama că puterea lui Ang creştea în timp şi că 
trebuiau să acționeze cât mai curând posibil, până nu era 
prea târziu. 

— Voi, care v-aţi declarat loiali mie — de ce vreţi 
tocmai voi să mă transformați în ceea ce urăsc eu mai 
mult? protestă Ang. Se spune că puterea corupe, însă nu 
se precizează cum. Acum știu cum: chiar aşa — refor- 
mistul începe să dea ascultare unui consiliu al fricii. Ei 
bine, refuz să fac aşa ceva. 

Chao abia se stăpâni să nu lovească cu pumnul în 
masă. 

— Sunteţi cumva invu/nerabil? întrebă el, cu în- 
flăcărare. Dacă cineva trage un glonț în capul reformis- 

tului, oare glonțul acela ricoșează? Dacă cineva încearcă 
să taie gâtul reformistului, se ciobeşte cumva lama 
cuţitului? Spuneţi că noi suntem un consiliu al fricii. Nu 
credeţi c-ar fi mai potrivit să ne consideraţi un consiliu 
al sănătăţii mintale? 

Chao era foarte devotat tânărului preşedinte atât per- 
sonal, cât și profesional, şi pe mulţi îi surprinsese această 
dualitate. Fiind un funcționar care lucrase zeci de ani în 
cadrul serviciilor de securitate chineze, nu prea avea 
profilul obișnuitului suporter fervent al lui Ang. Dar încă 
de acum doi ani, când Ang devenise secretar general al 
Congresului Naţional Popular și preşedinte al comitetu- 
lui permanent al CNP, combinaţia de agilitate şi integri- 
tate care-l caracteriza îl făcuse pe Chao să înceapă să-l 
respecte. În opinia lui Chao, el întruchipa cele mai bune 
trăsături ale caracterului chinezesc. Cu toate acestea, 
ținând seama de faptul că pe parcursul carierei sale avu- 
sese de-a face cu oamenii pe care Ang încerca acum să-i 
elimine, nu-i dădea prea multe şanse de izbândă. Lupta 
aceea avea să-i aducă lui Ang nu numai nereușite, sin- 
gurătate şi controverse interioare, ci şi o nemulțumire de 
sine, şi pentru Chao ăsta era cel mai mare rău posibil. 

De aici și înflăcărarea cu care vorbise în seara asta. 
În ciuda protestelor preşedintelui, e: nu îşi dorea ca Liu 
Ang să se transforme în niciun fel. Voia pur şi simplu ca 
acesta să supraviețuiască. O abordare mai agresivă a 
problemei ar fi putut lăsa impresia unui preşedinte des- 
potic, dar în cazul acesta despotismul ar fi fost spre binele 
tuturor. 

— Cunoaşteţi faptul că tovarășul Chao și cu mine avem 
păreri diferite în legătură cu multe probleme, spuse un 
bărbat în vârstă de cincizeci de ani, pe nume Wan Tsai. 
Ochii mari îi erau măriţi și mai mult de lentilele ochela- 
rilor săi cu ramă metalică. Însă, în acest caz suntem de 

acord. Precauţia trebuie să fie cuvântul de ordine. Wan 
Tsai avea pregătire economică şi era unul dintre cei mai 
vechi prieteni ai lui Ang. Tsai fusese primul care-l con- 
vinsese pe Ang, pe atunci un tânăr, să lucreze în interi- 
orul sistemului. Distrugerea statu-quoului avea să poată 
fi făcută mult mai ușor şi mai eficient din interiorul 
sistemului. Spre deosebire de ceilalți consilieri personali 
ai lui Ang, el nu se temea deloc de viteza reformelor 
promovate de tânărul președinte. Era chiar nerăbdător să 
facă mai multe, să se miște mai repede. 

— Hai să lăsăm eufemismele, reluă Ang. Vreţi să or- 
ganizăm o operaţiune de curăţare. 

— Doar să-i îndepărtați pe cei care nu vă sunt loiali! 
strigă Wan Tsai. E pur şi simplu autoapărare. 

Preşedintele îi aruncă mentorului său o privire dură. 

— Aşa cum se întreba şi înțeleptul Mencius!, la ce e 
bună autoapărarea când aceasta duce la dispariţia sinelui? 

— Vreţi să aveţi mâinile curate, spuse Chao, accen- 
tuând puţin cuvintele. In curând, zic eu, toată lumea o să 
vă poată admira aceste mâini impecabil de curate — la 
înmormântarea dumneavoastră. Chao se mândrea cu au- 
tocontrolul lui, dar acum se trezi respirând greu. N-am 
spus niciodată că aş avea experienţă în probleme juridice, 
economice sau filozofice. Dar mă pricep foarte bine la 
tot ce ține de securitate. Mi-am petrecut întreaga carieră 
în cadrul Ministerului Securităţii Statului. Tot Mencius 
spunea că atunci când un măgar vorbeşte despre măgari, 
omul prudent se oprește și ascultă. 

— Tu nu eşti măgar, ripostă Liu Ang schițând un zâm- 
bet subțire. 


! Filozof chinez, adept al filozofiei confucianiste, poate cel mai 
cunoscut confucianist după Confucius însuşi (n. trad.). 

— Și dumneavoastră nu sunteți un om prudent, îi re- 
plică Chaọ tăios. 

Ca şi ceilalți bărbați de la masă, Chao nu numai că 
recunoscuse în Ang un potențial imens, ci îl şi ajutase pe 
acesta să îşi pună ideile în practică. Cu toţii depindeau 
de siguranţa lui. In istoria Chinei mai existaseră oameni 
asemenea lui Ang, dar nici unul dintre ei nu reuşise să 
izbândească. 

Era o binecuvântare și nu prea faptul că tânărul 
președinte — la cei patruzeci și trei de ani ai săi, Ang era 
cel mai tânăr bărbat care ocupase vreodată această poziţie, 
şi arăta chiar mai tânăr decât vârsta lui — era atât de iubit 
de mulțimile de dincolo de porțile Zhongnanhai. Adoraţia 
lor, ca şi interesul arătat de mass-media occidentală nu 
făceau decât să mărească suspiciunea celor din vechea 
gardă faţă de reformele promovate de el. Însă acţiunile 
lui Ang provocau oricum reacţii negative din partea 
antireformiştilor. În numai doi ani, Ang reuşise să își 
câştige renumele unui promotor al libertăţilor, confirmând 
din plin temerile şi speranțele celor din jurul său. Se 
transformase într-un personaj charismatic. Dar printre cei 
din vechea gardă nu inspira decât greață şi presimţiri 
neplăcute. 

Bineînţeles, jurnaliştii occidentali se grăbiseră să pună 
direcţia sa în politică pe seama trecutului său. Subliniau 
faptul că fusese odată unul dintre protestatarii din Piaţa 
Tienanmen, primul din grupul care se ridicase împotriva 
tancurilor Partidului. Scriseseră că fusese primul conducă- 
tor chinez care îşi făcuse studiile în străinătate, exagerând 
importanța acelui an pe care şi-l petrecuse studiind in- 
gineria la M.I.T.! Opinaseră că prieteniile pe care le le- 

pase în această perioadă îi întăriseră simpatiile pro- 
occidentale. Tovarăşii care nu erau de acord cu el se 
temeau la rândul lor din aceleași motive că legăturile și 
simpatiile prooccidentale îi umbreau judecata. Chinezii 
care fuseseră în Occident erau numiţi hai gui — cuvinte 
care însemnau „broască țestoasă“, dar se foloseau şi cu 
sensul de „persoană care s-a întors de pe mare“ Chinezii 
suspicioși, care erau ostili cosmopolitismului manifestat 
de hai gui se autointitulau cu mândrie tu bie, numele 
țestoaselor locale. Pentru mulți zu bie lupta împotriva 
influenţei hai gui-lor trebuia dusă cu orice preţ. 

— Nu mă înţelegeți greşit, spuse Ang pe un ton grav. 
Nu am de gând să desconsider problemele pe care le 
ridicaţi, grijile pe care vi le faceţi. Făcu un gest spre 
fereastră, spre o insulă de pe Lacul Sudic, acum acope- 
rită cu zăpadă ce strălucea în bătaia luminii artificiale. În 
fiecare zi mă uit într-acolo şi văd locul unde înaintașul 
meu, împăratul Kuang-hsu, a fost întemnițat datorită faptu- 
lui că a lansat Cele o Sută de Zile de Reforme. Ca şi 
mine, împăratul acela era motivat de idealism şi de rea- 
lism în același timp. Ceea ce a dus la prăbuşirea lui, în 
urmă cu un secol, poate să ducă și la prăbușirea mea. Nu 
uit nicio clipă asta. 

În 1898 se petrecuse o legendară schimbare, o schim- 
bare care pavase şi ea drumul spre convulsiile sociale 
masive din secolul care urmase. Împăratul, inspirat de 
sfaturile marelui învăţat şi om politic Kang Yuwei şi de 
situația națională, destul de înapoiată pentru acele vre- 
muri, făcuse ceva mai îndrăzneț decât toți predecesorii 
săi. Pe parcursul a o sută de zile promulgase o serie de 
decrete care transformaseră China într-un stat 
constituțional modern. Dar speranțele şi aspiraţiile înalte 
îşi găsiseră curând sfârşitul. După trei luni, împărăteasa 
văduvă, susținută de câţiva generali, ordonase arestarea 

împăratului, nepotul ei, și închiderea acestuia pe una din- 
tre insulele ornamentale de pe așa-numita Mare de Sud, 
un lac artificial, şi reinstaurase vechea ordine. Anumite 
cercuri de interese considerau reformele prea periculoase 
pentru existenţa lor — și până la urmă acestea reușiseră să 
triumfe, cel puţin până când restauraţia lor conservatoare 
şi înapoiată fusese îndepărtată de forţele revoluționare, 
cu o vigoare și o cruzime ce depășeau cu mult și cele mai 
îndrăznețe planuri ale împăratului întemnițat și ale con- 
silierului său. 

— Dar Kang a fost un învăţat fără susținere populară, 
spuse un bărbat slab, cu ochii trişti, care stătea la celălalt 
capăt al mesei. Dumneavoastră aveţi în egală măsură 
credibilitate politică și intelectuală. Ceea ce vă face cu 
atât mai amenințător. 

— Destul cu asta! spuse tânărul președinte. Nu pot 
face ce vreţi voi să fac. Voi spuneţi că așa trebuie să-mi 
protejez poziţia. Cu toate acestea, dacă recurg la repre- 
salii — şi-mi distrug adversarii doar pentru că mi se opun 
— administrația mea nu va mai merita această protecţie. 
Oamenii o pot apuca pe o astfel de cale din diferite motive. 
Însă calea asta nu duce decât într-un singur loc. Duce la 
tiranie. Făcu o pauză. Pe aceia care mi se opun din cauza 
diferențelor de principii, voi încerca să-i conving. Aceia 
care au motive mai puţin nobile, ei bine, aceia nu sunt 
decât niște oportunişti. Și dacă politica mea dă rezultate, 
vor face ceea ce fac oportunișştii întotdeauna. Vor sta să 
vadă din ce parte bate vântul și apoi îşi vor schimba 
poziția. O să vedeţi. 

— E vocea umilinţei sau a aroganţei? întrebă un băr- 
bat de la celălalt capăt al mesei. Bărbatul, Li Pei, avea 
părul alb şi o față ridată şi plină de vene care semăna cu 
coaja unei alune. Era mai bătrân cu o generaţie decât 
ceilalți și, în anumite privinţe, părea cel mai nepotrivit 

dintre aliații lui Ang. Provenea dintr-o familie săracă, de 
la țară, şi era poreclit, nu fără admiraţie, jiaohua de non- 
gmin, adică „țăranul isteț“ Prototipul supravieţuitorului 
perfect, reuşise să-și păstreze locul şi poziţia în Zhong- 
nanhai, fie în Consiliul de Stat, fie chiar în partid, pe 
timpul lui Mao şi al succesorilor acestuia, apoi pe timpul 
Revoluţiei Culturale şi al înăbuşirii ei, supraviețuind 
masacrelor, rupturilor şi reformelor şi la mii de corecţii 
succesive ale cursului ideologiei. Mulţi credeau despre el 
că e pur şi simplu un cinic care se ajustează după oricine 
ar fi la putere. Dar asta era numai o parte a realităţii. 
Asemenea majorității cinicilor, şi el era de fapt un idea- 
list rănit în idealurile sale. 

La capătul mesei negre şi lăcuite, preşedintele Liu 
Ang luă o înghiţitură de ceai verde. 

— Poate că sunt și umil, și arogant. Dar nu sunt igno- 
rant. Cunosc riscurile pe care le implică ignoranta. 

Se auzi o altă voce, vorbind încet. 

— N-ar trebui să ne uităm numai în interior. Napoleon 
a spus: „Lăsaţi China să doarmă. Când se va trezi, toate 
popoarele vor tremura.“ Printre inamicii dumneavoastră 
se află şi străini care nu doresc ca Imperiul de Mijloc să 
o ducă bine. Se tem că sub conducerea dumneavoastră 
China chiar va începe să se trezească. 

— Acestea nu sunt nişte probleme teoretice, spuse Chao 
Tang, exasperat. Rapoartele de securitate pe care le-am 
citit sunt de-a dreptul îngrijorătoare. Aţi uitat ce i s-a 
întâmplat lui Wai-Chan Leung în Taiwan? Mulţi au văzut 
în el același spirit pe care-l aveţi și dumneavoastră, și 
iată ce s-a ales de el. Este posibil ca și dumneavoastră să 
vă confruntaţi cu același gen de duşmani — oameni care 
iubesc mai mult războiul decât pacea. Pericolul cu care 
vă confruntaţi e cât se poate de real. După cum vă spu- 

neam, se pare că deja s-a pus în mișcare un fel de 
conspirație. 

— „Un fel“ de conspirație? repetă Ang. Mă avertizezi 
în legătură cu o conspirație internațională şi, când colo, 
habar n-ai cine ar fi cei în cauză sau care ar putea fi 
scopurile lor. E o pierdere de vreme să vorbeşti despre o 
conspirație atâta vreme cât nu-i cunoşti natura. 

— Doriţi certitudini? întrebă Chao. Certitudinile apar 
întotdeauna atunci când este prea târziu. Dacă am cunoaşte 
toate detaliile unei conspirații, acea conspirație s-ar fi 
produs deja. Dar acum există prea multe șoapte, prea 
multe zvonuri şi indicii, prea multe vorbe aruncate cu 
înţeles ca să ne mai putem permite să ignorăm o astfel de 
situaţie... 

— Simple presupuneri! 

— Pe scurt, în chestia asta sunt implicaţi chiar şi 
membri ai propriului dumneavoastră guvern, spuse Chao. 
Făcea eforturi deosebite să-și păstreze vocea calmă. De 
asemenea, nu putem ignora anumite dovezi care sugerea- 
ză că ar putea fi amestecate şi anumite elemente din 
preajma guvernului Statelor Unite. 

— Informaţiile dumitale nu pot constitui baza unei 
acțiuni, protestă Ang. Îţi apreciez grija, dar nu văd ce-aş 
putea face, mai ales în măsura în care vreau ca atitudinea 
mea să fie un exemplu pentru ceilalți. 

— Vă rog să luaţi în considerare..., începu Wan. 

— Voi puteţi să continuaţi discuţia, spuse tânărul 
preşedinte şi se ridică în picioare. Dar pe mine o să vă 
rog să mă scuzaţi. Sus mă aşteaptă tânăra mea nevastă, 
care începe să creadă că Republica Populară Chineză a 
lăsat-o văduvă. Sau cel puţin asta mi-a dat de înţeles. În 
cazul acesta chiar şi câteva informaţii parțiale reprezintă 
motive serioase pentru a se trece la acțiune. Hohotul de 

râs care urmă acestor cuvinte fu puternic, dar nu reuși să 
mai destindă atmosfera din încăpere. 

Poate tânărul preşedinte nu voia să ştie nimic despre 
amenințările la adresa lui; părea să se teamă mai puțin de 
aceste amenințări decât se temea de consecinţele unei 
paranoia politice. Ceilalţi nu-şi permiteau să fie atât de 
încrezători. Ceea ce Liu Ang nu ştia îl putea ucide. 


St. Andrew Plaza. Partea sudică a Manhattanului 


A bile îşi simțea ochii parcă plini de nisip, 
inflamați. Îl dureau toți mușchii. Ședea pe o băncuțţă situată 
pe un platou larg de ciment poziţionat între clădirile a 
trei instituţii federale, toate cu fațadele gri şi reci. Ca şi 
în restul acestei părți a Manhattanului, clădirile imense 
erau înghesuite laolaltă, asemenea unor copaci care se 
luptau pentru mai mult aer şi pentru o bucăţică de cer. În 
oricare alt oraş din lume toate aceste clădiri ar fi fost 
considerate edificii grandioase. În sudul Manhattanului 
însă niciuna dintre ele nu lăsa vreo impresie aparte. 
Ambler îşi schimbă poziţia pe bancă, nu neapărat pentru 
a sta mai confortabil cât pentru a găsi o poziţie mai puțin 
incomodă. Pe o străduță din apropiere o echipă de mun- 
citori de la serviciile de electricitate începu să spargă 
asfaltul, zgomotul ciocanelor pneumatice prevestind o 
durere intensă de cap. Se uită la ceas. Citise deja New 
York Post de la un capăt la altul. De cealaltă parte a 
piațetei un vânzător ambulant vindea nuci caramelizate. 
Ambler se gândea să meargă să-și cumpere o pungă, doar 
pentru a face puțină mişcare, dar tocmai atunci văzu un 

bărbat între două vârste, îmbrăcat cu o jachetă sport 
coborând dintr-o limuzină neagră. 

Ținta sosise. 

Bărbatul era destul de gras şi, în ciuda frigului de-afară, 
transpira abundent. Se uită agitat împrejur în timp ce 
urca, neînsoţit, treptele care duceau dinspre trotuar către 
piaţetă. Se purta ca o persoană care era foarte conştientă 
de vulnerabilitatea sa și părea foarte apăsat de ceva. 

Ambler se ridică încet în picioare. Și acum? Se gân- 
dise să urmeze planul lui Arkady atât cât se putea, sperând 
că o să îi vină vreo idee la momentul potrivit. Era foarte 
posibil ca întreaga poveste să fie doar o încercare, să nu 
trebuiască să meargă până la capăt. 

O femeie îmbrăcată într-un pardesiu verde de vinilin 
şi încălțată într-o pereche de pantofi cu tocuri înalte se 
îndrepta rapid spre Ambler. Avea părul blond și buclat, 
buze pline și ochii de un gri-verzui. Ochii aceia îi 
aminteau lui Ambler de cei ai unei pisici, poate și pentru 
că, asemenea unei pisici, femeia părea că nu clipeşte deloc. 
În mână ţinea o pungă maro de hârtie care nu se potrivea 
defel cu restul ţinutei ei. Când se apropie de Ambler, 
atenția păru să-i fie atrasă de ușa rotativă a clădirii din- 
spre partea de nord a piaţetei. Ca urmare cei doi se cioc- 
niră destul de tare. 

— La naiba! Mă scuzaţi, murmură ea cu o voce 
răguşită. 

Ambler se trezi cu punga maro de hârtie în mână. 
După cum bănuise, în pungă nu se afla ceva de mâncare. 

Tipul în jachetă sport ajunsese deja pe platou şi se 
îndrepta acum spre clădire. Mai rămâneau probabil cam 
douăsprezece secunde. 

Ambler îşi desfăcu pardesiul cafeniu — în orice car- 
tier din oraș găseai cel puţin o duzină de oameni purtând 
aşa ceva — Şi scoase arma din punga maro de hârtie. Era 

un pistol de oțel albăstrui, un Ruger calibrul 44 Redhawk. 
Mult mai puternic decât era necesar pentru operațiunea 
aceasta, Şi cu siguranță prea zgomotos. 

Se întoarse și văzu vă blonda se aşezase pe o bancă 
din apropiere, lângă clădire. Îşi asigurase astfel o vedere 
panoramică asupra întregului câmp de bătălie. 

Și acum ce să fac? Ambler îşi simţea inima bătând 
să-i spargă pieptul. Acum trebuia să meargă până la capăt. 

Era o nebunie. 

Fusese o nebunie să se bage în chestia asta încă de la 
început. Nebunesc era şi faptul că ei îi ceruseră să facă 
aşa ceva. 

Ținta se opri brusc, se uită împrejur, apoi își reluă 
mersul. Acum nu era la mai mult de zece metri distanță 
de Ambler. 

În mintea lui Ambler începu să-și facă loc o idee, 
asemenea soarelui care iese încet de sub un'strat de nori. 
Acum înțelese ceea ce înainte subconştientul lui presu- 
pusese. Nu-i ceruseră niciodată să facă asta. 

Fără îndoială că Arkady credea tot ce îi spusese, dar 
sinceritatea lui nu reprezenta o garanţie pentru adevăr. 
De fapt întreaga poveste nu prea avea sens: o astfel de 
organizație nu şi-ar fi asumat niciodată riscul de a în- 
sărcina o persoană de a cărei loialitate nu era sigură, mai 
ales pentru o astfel de misiune. El ar fi putut alerta 
autoritățile şi astfel ținta ar fi fost avertizată, s-ar fi luat 
măsuri de asigurare a protecţiei acesteia. Deci... 

Deci, întreaga misiune era de fapt un test. Deci, pis- 
tolul nu era încărcat. 

Ținta se afla la mai puţin de şapte metri depărtare, 
îndreptându-se încet spre clădirea situată în partea de est 
a piaţetei. Ambler se apropie de el cu paşi repezi, scoase 
pistolul de sub haină, şi, țintind spre spatele tipului, apăsă 
pe trăgaci. 

Se auzi un clic slab, sunetul specific al unei arme 
descărcate, înghițit repede de zgomotul traficului şi de 
hărmălaia ciocanului pneumatic folosit de echipa de la 
electricitate. Prefăcându-se disperat, apăsă trăgaciul încă 
o dată, și încă o dată până când butoiașul pistolului făcu 
o rotaţie completă. 

Era sigur că blonda văzuse că apăsase de mai multe 
ori trăgaciul, fără efect. 

Observă o mişcare bruscă cu coada ochiului. Întoarse 
capul. Un gardian de la celălalt capăt al pieței îl văzuse. 
Gardianul îşi scoase pistolul din veston și se lăsă pe un 
genunchi, țintindu-l. 

Bineînţeles, pistolul gardianului era încărcat. Ambler 
auzi bubuitul asurzitor al unui pistol calibrul 38 şi apoi 
un glonț îi trecu ţiuind pe lângă ureche. Gardianul acela 
fie era norocos, fie un țintaş foarte bun. Dar până să afle 
care variantă era corectă, Ambler ar fi putut fi ucis. 

Chiar în momentul în care Ambler o luă la fugă spre 
scările din partea sudică a pieței, observă încă o mişcare 
bruscă: vânzătorul ambulant, cuprins parcă de panică, îşi 
împinsese căruțul în gardian, doborându-l la pământ. 
Ambler îl auzi pe bărbat gemând de durere, apoi 
zdrăngănitul metalic al pistolului care-i căzuse din mână. 

Cu toate acestea ceva în scena respectivă nu se po- 
trivea. Niciun trecător nevinovat nu s-ar fi năpustit spre 
locul în care se trăgea. Tipul care se dădea drept vânzător 
ambulant făcea în mod sigur parte dintr-o echipă. 

Auzi motocicleta înainte să o vadă; câteva secunde 
mai târziu un Ducati Monster puternic, negru apăru parcă 
de nicăieri. Cel care o conducea avea fața ascunsă de 
vizorul căştii. Prieten sau duşman? 

— Urcă-te! strigă bărbatul la el, încetinind fără însă să 
oprească. 

Ambler se aruncă pe scaunul din spate al motoci- 

cletei și Ducati o porni din nou cu viteză. Totul se întâm- 
plasc prea repede, nu avusese timp să calculeze toate 
variantele — acţionase din instinct. Acum simţea puterea 
motorului între coapse. 

— Ține-te bine! urlă bărbatul din nou. Câteva clipe 
mai târziu motocicleta cobora treptele din partea opusă a 
pieţei, cu partea din spate balansând puternic. 

Pietonii de pe trotuar se împrăștiaseră deja speriați, însă 
motociclistul știa ce face, aşa că după câteva momente se 
amestecaseră deja în trafic, ocolind un camion de gunoi, un 
taxi, apoi dubiţa unei firme de curierat. Tipul privea conti- 
nuu în oglinzile retrovizoare, urmărind apariția vreunei 
maşini de poliţie. Două cvartale mai spre nord o luă pe 
strada Duane și opri lângă o limuzină parcată. 

Mașina era un Bentley roşu; Ambler observă că şo- 
ferul era îmbrăcat într-o livrea de un verde-măslină. Por- 
tiera din dreapta se deschise pentru Ambler şi el urcă, 
lăsându-se pe bancheta cafenie, din piele. Limuzina era 
foarte bine insonorizată — zgomotele oraşului dispărură 
imediat ce ușa se închise cu o bufnitură surdă. Partea din 
spate a maşinii era spațioasă. Geamurile negre îi fereau 
pe pasageri de privirile indiscrete ale pietonilor ori ale 
celorlalți participanți la trafic. 

In ciuda senzaţiei de izolare, Ambler nu era singur în 
partea din spate a mașinii. Pe banchetă mai stătea un 
bărbat, care acum deschisese geamul ce-i separa de șofer 
Şi începuse să-i vorbească acestuia într-o limbă guturală: 

— Ndiq hartën. Mos ki frikë. Pag fat të mbarë. Falemn- 
derit. 

Ambler se mai uită o dată la șofer — părul de un 
blond spălăcit, fata construită parcă din suprafețe plane 
şi unghiuri. Maşina pomi ușor, strecurându-se în traficul 
oraşului. Celălalt pasager se întoarse apoi spre Ambler 
şi-i adresă un „Salut“ cordial. 


144 


Ambler simți fiorul unei recunoașteri. Îl cunoștea pe 
bărbatul acesta. Era tipul pe care Arkady îi promisese că 
are să-l întâlnească. E o persoană pe care o cunoşti. 
Cineva cu care ai lucrat. Un bărbat pe care îl cunoștea 
doar sub numele de Osiris, și care-l cunoştea doar ca 
Tarquin. 

Osiris era un tip solid, trecut de șaizeci de ani, chel, 
cu excepţia unei fâşii de păr roşcat în jurul urechilor. Pe 
vremea cât lucraseră împreună în cadrul Unităţii de Sta- 
bilizare Politică fusese cam rotofei, dar se mișca cu o 
agilitate uimitoare. Mai ales ținând seama şi de celălalt 
handicap al său. 

— A trecut ceva vreme, spuse Ambler. 

Osiris își mişcă uşor capul auzind cuvintele lui Ambler 
şi zâmbi, ochii lui albaştri şi opaci aproape fixându-i pe 
cei ai lui Ambler. 

— Nu ne-am mai văzut de mult, îl aprobă el. Osiris se 
pricepea să-i facă pe interlocutorii săi să uite că era orb, 
deși nu văzuse niciodată. 

Osiris vorbea în termeni vizuali, vorbea despre lumi- 
na soarelui, despre textura jachetei cuiva, traducând mereu 
informaţiile pe care le recepta la nivel tactil şi auditiv. 
Traducerile erau de altfel punctul lui forte. Era cel mai 
strălucit lingvist pe care-l avuseseră vreodată cei de la 
Operaţiuni Consulare. Nu numai că putea să vorbească şi 
să înțeleagă toate limbile importante, ci era expert Şi în 
dialecte creole, accente regionale şi alte specificităţi 
lingvistice minore — versiunile limbilor aşa cum erau ele 
vorbite de oameni de fapt, nu versiunile idealizate care 
se predau la şcoli. Ştia dacă un german era originar din 
Dresda sau din Leipzig, din Hessen sau din Turingia; 
putea distinge modul de pronunție al vocalelor dintr-o 
regiune hanseatică sau din alta, putea diferenția nu mai 
puţin de treizeci de versiuni ale limbii arabe vorbită pe 

stradă. În anumite zone din lumea a treia, acolo unde se 
vorbeau mai multe limbi în același cartier — de exemplu 
în Nigeria, unde într-o singură gospodărie mai mare era 
posibil să se vorbească Igbo, Hausa, Youba şi câteva 
versiuni creole sau băștinașe ale limbilor engleză și ara- 
bă — talentul lui Osiris se putea dovedi de neprețuit. Omul 
putea asculta înregistrări care îi făceau pe experţii de la 
Departamentul de Stat, Serviciul pentru Africa să-și pună 
mâinile în cap și să ceară o perioadă de studiu de cel 
puțin trei luni, fiind capabil să traducă instantaneu o 
discuţie purtată la foc automat. 

— Din păcate şoferul nostru nu înţelege nicio boabă 
de engleză, îi spuse lui Ambler bărbatul cunoscut sub 
numele de Osiris. Dar albaneza o vorbește asemenea unui 
prinţ local. De fapt sunt sigur că mulţi dintre compatrioții 
săi exilați îl consideră cam simandicos în exprimare. 
Apăsă un buton şi un compartiment cu băuturi se des- 
chise de sub cotiera banchetei. Scoase cu gesturi aproape 
sigure o sticlă de apă și turnă în două pahare. Așteptă ca 
Ambler să ia unul dintre pahare, apoi îl luă şi el pe celălalt. 
Reuși astfel să îndepărteze o parte din suspiciunile firești 
ale bărbatului din faţa lui. 

— Imi cer scuze pentru toate încurcăturile astea, con- 
tinuă Osiris. Sunt sigur că ţi-ai dat seama care e treaba. 
Angajatorii mei voiau să se asigure că nu eşti de fapt o 
momeală. Și nici nu se poate spune că ar fi putut să 
primească vreo recomandare. 

Ambler dădu din cap. Lucrurile stăteau așa cum își 
imaginase el. Toată reprezentaţia din piață fusese pusă la 
cale doar pentru a-i testa fidelitatea; voiau să-l vadă încer- 
când să împuşte un tip despre care-i spuseseră că este 
agent guvernamental. Dacă ar fi lucrat încă pentru gu- 
vernul Statelor Unite, n-ar fi făcut niciodată aşa ceva. 

— Ce s-a întâmplat cu ţinta? Tipul în jachetă sport? 

— Cine ştie? Oricum n-avea nicio legătură cu noi. Se 
pare că organele federale au început o anchetă în privința 
modului de stabilire a preţurilor în construcții, Şi au reuşit 
să-l racoleze pe tipul ăsta, care le-a predat niște materiale 
compromițătoare. Dacă ţi s-a părut cumva că tipul era 
speriat, nu te-ai înşelat. Sunt o grămadă de oameni, la fel 
de speriaţi, care şi-ar dori ca el să dea colțul. Numai că 
noi nu ne numărăm printre ei. 

— Dar Arkady nu știa chestia asta. 

— Arkady ţi-a zis ceea ce ştia de la noi. Credea că-ţi 
spune adevărul pentru că fusese mințit de noi. Osiris râse. 
Eu l-am minţit pe el, el te-a minţit pe tine, dar el e fără 
de păcat, pentru că a crezut tot timpul că-ţi spune adevărul. 

— O chestie bună de ţinut minte, spuse Ambler. De 
unde ştii, poate că şi tu ai fost mințit, la rândul tău — în 
legătură cu alte lucruri. Aruncă o privire spre oglinda 
retrovizoare din compartimentul şoferului, simțind că-l 
cuprinde amețeala. Solidul şi chelul Osiris era aşezat lângă 
un bărbat pe care Ambler nu-l recunoscu imediat — păr 
şaten scurt, ochi albaştri şi o faţă... 

o față simetrică, de o frumuseţe aproape crudă. O 
faţă pe care Ambler nu reuşi să şi-o amintească decât 
după câteva secunde. 

O față care era, Şi în acelaşi timp nu era a lui. O față 
pe care o văzuse pentru prima dată în camera de la Mote- 
lul 6, o faţă care îi făcea încă sângele să-i îngheţe în vine. 

— Premisele întrebării ar nega chiar capacitatea mea 
de a-ţi răspunde, spuse Osiris pe un ton apăsat. Ochii lui 
albaştri îl țintuiau inexpresivi. Aşa că încrede-te în in- 
stinctele tale. Nu aşa faci mereu? 

Ambler înghiţi greu, trase adânc aer în piept şi se 
întoarse spre agentul orb. 

— Ştii cum mă cheamă? 

— La câte operațiuni am participat împreună? La trei, 

la patru? Te cunosc de-atâţia ani, aşa că am mai aflat şi 
cu câte ceva despre tine. Tarquin. Numele adevărat este 
Ilenry Nyberg... 

— Nyberg este un alt nume de acoperire, îl întrerupse 
Ambler. L-am folosit de câteva ori, apoi am renunţat la 
cl. Cum mă cheamă? 

— Acum ai început să vorbeşti ca un peşte de pe 
Ninth Avenue, spuse el molcom, încercând să păstreze 
un ton jovial. „Cum mă cheamă?“ „Cine e tăticul tău?“ 
Uite ce e, înțeleg faptul că ai anumite întrebări. Dar nu 
sunt birou de informaţii. Poate cunosc unele răspunsuri. 
Dar nu le am pe toate. 

— De ce? 

Ochii albaştri și opaci ai lui Osiris păreau curios de 
alerți sub sprâncenele subțiri, aproape porcine. 

— Pentru că unele răspunsuri sunt cunoscute de..., să 
spunem de cei de la un nivel superior. 

— Accept orice îmi poți oferi, spuse Ambler brusc. 

— Informaţiile se pot dovedi periculoase, prietene. 
Cuvintele pot să rănească. S-ar putea să nu vrei să ştii 
ceea ce crezi că vrei să afli. 

— Pune-mă la încercare. 

Ochii lipsiți de strălucire ai lui Osiris îl fixară lung, 
evaluându-l parcă. 

— Știu un loc mai bun unde am putea să stăm de 
vorbă, spuse el. 


9 


Beijing 


L;i preşedintele Liu Ang se retrăsese în aparta- 
mentele sale private, într-o altă aripă a complexului 
discuția continua. 

— Ce e cu fotografiile acelea la care ai făcut referire? 
spuse veteranul de la Ministerul Siguranţei Statului în- 
torcându-se spre Chao. 

Şeful Biroului Doi, Chao Tang, dădu din cap şi scoase 
un dosar din mapa neagră pe care o adusese cu el. 
Răspândi câteva fotografi pe masă. 

— Bineînţeles, i-am arătat deja aceste fotografii lui 
Ang. Am obținut rezultatul la care mă aşteptam, adică 
zero. l-am cerut să-şi anuleze vizitele în străinătate, din 
motive de securitate. Refuză să facă aşa ceva. Dar ar 
trebui să vedeţi şi voi fotografiile astea. Bătu cu degetul 
pe una dintre poze — în ea apărea o mulțime de oameni, 
adunați în faţa unei tribune. Aceasta a fost făcută cu doar 
câteva minute înainte de asasinatul din Changhua, spuse 
Chao. Vă amintiți evenimentul. S-a întâmplat acum mai 
bine de doi ani. Observaţi vă rog bărbatul caucazian care 
apare în mijlocul mulțimii. Mai scoase o fotografie, de 
data asta un prim-plan al persoanei în cauză. Asasinul. 
Omul care a pus la cale toată ticăloşia asta. O să vedeți 
fotografii în care apare şi la locul altor crime de genul 
ăsta. Este într-adevăr un monstru. Oamenii noştri au aflat 
câte ceva despre el. 

— Cum se numește acest monstru? întrebă bătrânul Li 
Pei, cu accentul lui pronunţat. 

Chao păru încurcat de întrebarea lui Li Pei. 

— Nu i-am aflat decât numele operativ, recunoscu el. 
Tarquin. 

— Tarquin, repetă Li Pei, fața ridată tremurându-i ca 
ŞI cea a unui șarpe. American? 

— Aşa credem, deşi nu ştim cu siguranţă cine îl con- 
trolează. Este destul de dificil să filtrăm informaţiile 
importante și să decelăm intoxicările. Cu toate acestea, 
avem motive întemeiate să credem că este unul dintre 

principalii actori în complotul care se pune la cale împo- 
triva lui Liu Ang. 

— Atunci va trebui eliminat, spuse bărbatul cu părul 
alb, lovind masa cu palma. Isteţ, într-adevăr, se gândi 
Chao, dar tot țăran. 

— Gândim la fel, spuse şeful spionilor. Uneori cred că 
Liu Ang e prea bun pentru lumea asta. Făcu o pauză. Din 
fericire, eu nu sunt aşa. 

Câţiva dintre cei din jurul mesei dădură din cap, 
îngândurați. 

— În cazul acesta au fost deja luate anumite măsuri de 
precauţie. O echipă operativă din cadrul Biroului Doi se 
ocupă de această problemă. leri, când am primit informaţii 
credibile în legătură cu locul unde s-ar putea afla, am 
fost în măsură să trecem imediat la acţiune. Aveţi încre- 
dere în mine, la cazul acesta lucrează cei mai buni oa- 
meni pe care îi are ţara asta. 

Suna ca o afirmație retorică, se gândi Chao, şi totuşi 
el credea în veridicitatea cuvintelor sale. Chao îl găsise 
pe Joe Li când acesta era încă un adolescent. Tocmai 
câştigase premiul întâi într-o competiție regională de tir, 
desfăşurată sub egida organizaţiei locale a Armatei Popu- 
lare de Eliberare. Rezultatele concursului indicau faptul 
că băiatul, în ciuda mediului din care provenea, avea 
aptitudini ieșite din comun. Chao era întotdeauna în că- 
utarea unor astfel de talente ascunse. Credea cu tărie că 
avantajul cel mai mare al Chinei stătea în imensitatea 
populaţiei sale — şi aici nu era vorba de gigantica forță de 
muncă brută, ci de talentele pe care această mare de 
oameni le putea produce. Dacă desfaci un miliard de 
scoici, găseşti cu siguranță mai mult decât câteva perle, 
era una dintre zicalele preferate ale tovarăşului Chao. 
Fusese convins că tânărul Joe Li era o astfel de perlă, așa 
că se implicase personal pentru a se asigura că tânărul 

avea să fie pregătit aşa cum trebuie pentru o carieră 
extraordinară. Pregătirea lingvistică intensă începuse de 
la o vârstă fragedă. Joe Li va ajunge să cunoască la 
perfecție nu numai principalele limbi occidentale, dar şi 
modul de viață al oamenilor din Vest; avea să asimileze 
informaţiile care acolo erau considerate componentele 
culturii generale. Fusese, de asemenea, bine antrenat în 
mânuirea armelor, în arta camuflajului, în stilul de luptă 
corp la corp practicat de occidentali și în stilul de arte 
marţiale al călugărilor Shaolin. 

Joe Li nu-l dezamăgise niciodată pe Chao. Nu se 
transformase într-un bărbat solid, dar statura lui se dove- 
dise până la urmă un avantaj — lăsa impresia unui om 
obișnuit, nu bătea la ochi, nu inspira teamă. Extraor- 
dinarele lui abilităţi erau ascunse sub carapacea banalității. 
Chao chiar îi spusese odată că îi sugera un crucișător 
deghizat într-o bărcuță. 

Şi asta nu era totul. Joe Li îşi făcea treaba cu profe- 
sionalism şi cu detaşare, dar cu toate astea loialitatea față 
de țară şi față de Chao însuşi nu putea fi pusă la îndoială. 
Chao se asigurase de acest lucru. Pe de-o parte din mo- 
tive de securitate, pe de alta datorită faptului că știa că 
în cercurile guvernamentale de nivel înalt era o agitație 
continuă pentru găsirea de resurse şi de oameni pregătiți, 
Chao ţinuse secrete capacităţile operaţionale ale lui Joe 
Li. Ca să spunem lucrurilor pe nume, cel mai bun agent 
chinez răspundea numai ordinelor lui Chao. 

— Dar acest Tarquin este mort? întrebă Tsai, econo- 
mistul, bătând uşor cu degetele în blatul lăcuit al mesei. 

— Incă nu, răspunse Chao. Dar asta se va întâmpla 
curând. 

— Cât de curând? insistă Tsai. 

— Operațiunile de genul acesta sunt întotdeauna de- 
licate, mai ales că se desfăşoară în străinătate, avertiză 

Chao. Dar, aşa cum v-am asigurat, de asta se ocupă cel 
mai bun agent al nostru. Omul ăsta nu m-a dezamăgit 
niciodată până acum, şi vă pot spune că i-au fost furnizate 
cele mai noi şi precise informaţii. Viaţa şi moartea au 
momentele lor. Ce pot să spun e că momentul lui Tarquin 
sc apropie cu paşi repezi. 

— Cât de curând? repetă Tsai. 

Chao se uită la ceas şi îşi permise un zâmbet subțire. 

— Cât arată ceasul dumneavoastră? 


New York 


Situat la intersecția Fifth Avenue şi Central Park 
South, hotelul Plaza fusese ridicat la începutul secolului 
douăzeci şi de atunci era un simbol al eleganţei Manhat- 
tanului. Clădirea cu cornişe cu margini de cupru și cu 
interioarele împodobite cu brocarturi aurite sugera un 
castel franțuzesc amplasat în colțul Parcului Central. 
Celebrele sale Oak Room! și Palm Court?, galeriile și 
magazinele scumpe din cadrul complexului atrăgeau o 
mulțime de oameni, care, chiar dacă nu ocupau una din- 
tre cele opt sute de camere, contribuiau astfel la imensele 
cheltuieli de întreţinere. 

Insă locul pe care Osiris îl alesese pentru continuarea 
conversaţiei era piscina de dimensiuni olimpice, situată 
la etajul al cincisprezecelea. 

Ambler aprecie locul de întâlnire ca fiind inteligent 
ales. Acolo oamenii se dezbrăcau şi se schimbau în cos- 
tume de baie oferite de hotel. În aceste condiții ar fi fost 
foarte greu să ascunzi vreo armă, şi aproape imposibil să 
înregistrezi ceva peste clipocitul continuu al apei. 


l Restaurant celebru din cadrul Hotelului Plaza (n. trad.). 
2 Palm Court — idem (n. trad.). 

— Pentru cine mai lucrezi zilele astea? întrebă Am- 
bler călcând apa în partea mai adâncă a piscinei, lângă 
Osiris. La celălalt capăt al bazinului o femeie în vârstă 
înota leneș, făcând tururi ale zonei unde apa era mai 
mică. In afară de ea, în piscină nu mai erau alte persoane. 
Două femei cu înfăţişarea unor văduve stăteau lungite pe 
şezlongurile de lângă marginea piscinei, îmbrăcate în 
costume de baie dintr-o bucată și beau ceai sau cafea, 
încercând parcă să-şi adune puterile pentru câteva exerciţii 
fizice îndelung amânate. 

— Pentru nişte tipi ca şi noi, răspunse Osiris. Zău, 
doar că sunt organizați în mod diferit. 

— Sunt intrigat, spuse Ambler, dar nicidecum lămurit. 
Despre ce dracu’ vorbeşti? 

— E vorba pur și simplu de punerea în valoare a ta- 
lentelor. Sunt o grămadă de foşti agenţi operativi, de fapt 
foşti componenți ai „Stab“ care nu şi-au folosit până acum 
talentele la capacitatea maximă. Acum ei servesc tot in- 
teresele americane, dar sunt plătiţi şi folosiți de către o 
organizaţie particulară. Straturile adipoase îl mențineau 
pe Osiris la suprafaţa apei. Călcatul apei îi solicita un 
efort minim. 

— O afacere privată. Poveste veche. De pe vremea 
mercenarilor germani care s-au implicat în Revoluţia 
Americană. 

— Poate un pic diferită, spuse Osiris, respirând uşor. 
Suntem organizați ca o rețea particulară de asociaţi. Cheia 
e faptul că alcătuim o rețea. 

— Asemănătoare cu cele imaginate de Avon sau 
Tupperware, adică nu pe modelul unui cartel. Conducere 
stratificată. 

Urmărind sunetul vocii lui Ambler, Osiris mișcă ușor 
capul; ochii lui orbi păreau acum că se holbează. 

— Eu nu aş pune chiar așa problema, dar să zicem că 

asta ar fi ideea. Agenţi independenți, care lucrează inde- 
pendent, dar sunt coordonaţi şi plasați de către superiorul 
lor ierarhic. Deci înţelegi de ce echipa e atât de dornică 
să i te alături. Te vor pentru aceleaşi motive pentru care 
m-au ales şi pe mine. Capacităţile mele sunt unice. La fel 
şi ale tale. Şi aceşti oameni sunt interesați să racoleze 
talentele unice. Asta înseamnă că te afli într-o poziție 
favorabilă, din punctul de vedere al unor eventuale nego- 
cieri. Ştii, printre băieţii de la „Stab“ erai un fel de mit. 
Şefii mei se gândesc că dacă măcar o jumătate dintre 
poveştile care circulă despre tine sunt adevărate... Și eu 
te-am văzut la treabă, aşa că știu ce vorbesc. Vreau să 
spun că, pentru numele lui Dumnezeu, ce ai reuşit să faci 
în Kuala Lumpur... ăla da material pentru legende şi 
mituri. Și, după cum probabil îţi aduci aminte, am fost şi 
eu acolo. Unitatea de Stabilizare Politică nu avea prea 
mulți vorbitori de malaieză. 

— Asta s-a întâmplat demult, spuse Ambler şi se lăsă 
pe spate, începând să facă pluta. 

Kuala Lumpur. Trecuseră mulți ani de când se gân- 
dise ultima oară la ce se întâmplase acolo, dar amintirile 
îi reveniră cu destul de multă rapiditate. Se afla într-o 
sală de conferințe din Putra World Center, undeva în 
districtul financiar al oraşului, lângă Petronas Twin Towers 
şi Golden Triangle Area. Participa la un congres inter- 
național în probleme de comerț şi Tarquin era — oficial — 
reprezentantul unei companii din New York, specializată 
în probleme de proprietate intelectuală. Henry Nyberg 
era numele pe care-l purta în cadrul acelei operațiuni. 
Şefii lui aflaseră că un terorist se strecurase într-una din- 
tre delegaţiile străine prezente la congres. Nu se ştia însă 
în care anume. Tarquin fusese trimis aici pe post de 
detector de minciuni ambulant. Crezuseră că va avea 
nevoie de toate cele patru zile pe parcursul cărora urma 

să se desfășoare congresul, dar el reuşise să rezolve pro- 
blema în mai puţin de o jumătate de oră. Se plimbase prin 
foaierul sălii de conferințe, printre grupuri de oameni, 
toți purtând ecusoanele albastre puse la dispoziţie de 
organizatorii congresului. Privise cum reprezentanţii com- 
paniilor făceau schimb de cărți de vizită, îi văzuse pe 
antreprenori cum stăteau la pândă în căutarea unor 
potenţiali investitori, urmărise nenumăratele partide de 
„dans“ în care se angajau conducătorii companiilor din 
toată lumea. In foaier era un miros persistent de cafea și 
de produse calde de patiserie. Tarquin rătăci fără țintă, 
străbătând de mai multe ori încăperea, dând din când în 
când din cap în semn de salut, în caz că s-ar fi uitat 
cineva prea atent la el. Douăzeci şi cinci de minute mai 
târziu, ştia. 

Nu era vorba de o singură persoană, ci de două. Cei 
doi se infiltraseră în delegaţia unei bănci din Dubai. Cum 
reuşise să-şi dea seama? Tarquin nu se obosise să caute 
semnele subliminale ale minciunii şi alte fricii. Îi văzuse 
Şi îşi dăduse seama, aşa cum făcuse mereu în astfel de 
cazuri. Asta era tot. O echipă de specialişti din cadrul 
Unităţii de Stabilizare Politică îşi petrecuse restul zilei 
pentru a confirma ceea ce el detectase în doar o fracțiune 
de secundă. Cei doi tineri erau nepoții directorului băncii. 
Fuseseră racolați de o organizaţie teroristă în timpul 
studenţiei pe care şi-o petrecuseră la Cairo. Cei din 
organizaţie le ordonaseră să aducă anumite piese de 
echipament industrial, piese care, deși inofensive, în 
combinaţie cu alte materiale relativ uşor de procurat, se 
puteau folosi la fabricarea muniției. 

Ambler pluti în linişte preț de câteva secunde. Oa- 
menii ăştia ştiu ce ştii tu să faci, reflectă el. Oare cum 
schimbă asta datele problemei? 

— Toată lumea te-a întrebat cum ai reuşit să-ți dai 

seama, și tu le-ai spus tuturor că era evident, că tipii 
aceia transpirau ca niște porci. Dar nu era deloc evident, 
nu Şi pentru alții în afară de tine. Și nu transpirau deloc. 
Analiştii de la „Stab“ au studiat ulterior înregistrările 
video. De fapt, pentru toţi ceilalți, cei doi păreau perfect 
camuflați. Arătau plictisiţi şi îndatoritori, exact aşa cum 
şi trebuiau să arate. Numai că tu ai văzut altceva. 

— l-am văzut aşa cum erau de fapt. 

— Exact. Ceva ce nimeni altcineva n-a mai reușit să 
facă. Noi doi n-am vorbit niciodată despre chestia asta. 
E o abilitate extraordinară. Un dar 

— Atunci pot spune c-aş vrea să înapoiez acest dar. 

— De ce? E o pălărie prea mare pentru tine? Osiris 
chicoti. Deci, care-i treaba? Ai primit vreo amuletă de la 
un vrăjitor? 

— Nu cred că sunt cea mai potrivită persoană pentru 
a-ți spune exact despre ce e vorba, zise Ambler sobru. 
Dar cred că are cumva legătură cu faptul că oamenii văd 
în general ceea ce vor să vadă. Simplifică lucrurile, se 
angajează în cicluri ipoteză-confirmare. Eu nu fac asta. 
Nu pot. Nu e un lucru pe care să-l pot controla. 

— Nu ştiu dacă e o binecuvântare sau un blestem, 
spuse Osiris. Sau câte puţin din amândouă. Comme 
d'habitude!. Te afli în situaţia de a şti prea multe. 

— În momentul de față problema mea e că ştiu prea 
puţine. Ştii ce caut eu. Lămuriri. Într-adevăr, pentru el 
era o problemă de viață şi de moarte. Trebuia să afle 
adevărul, altfel risca să se scufunde într-o mare de 
inconştiență de unde n-avea să mai iasă niciodată. 

— Dar lămuririle astea se fac în etape, zise Osiris. 
După cum ţi-am spus, ceea ce pot eu să-ţi ofer este rațiune 


! Ca de obicei — în limba franceză în original (n. trad.). 

mai degrabă decât informaţii. Spune-mi lucrurile rele- 
vante şi eu poate că voi reuşi să te ajut să le înţelegi aşa 
cum trebuie. 

Ambler se uită la Osiris, care călca încă apa, fără să 
dea semne că ar face vreun efort deosebit. Pe umerii largi 
îi străluceau picături de apă, dar fâşia de păr roșu îi rămă- 
sese uscată. Ochii albaştri şi goi ai bărbatului erau calzi, 
chiar prietenoși parcă; tensiunile pe care le detecta nu 
erau provocate de vreo stratagemă sau înşelăciune pusă 
la cale. Resentimentele lui Ambler veneau în mod au- 
tomat, aşa că trebuia să le lase deoparte. Ocazia, dacă era 
reală, nu trebuia lăsată să-i scape. 


Chinezul îmbrăcat într-un costum bine croit — un 
costum de lână fină, cu un model subtil, distins — nu 
atrase atenția nimănui în momentul în care intră în holul 
hotelului Plaza prin uşa rotativă care dădea în Fifth Av- 
enue. Era un tip slăbuț, chipeş, cu trăsături delicate şi 
ochi strălucitori, prietenoși. O salută cu o mișcare a capu- 
lui pe una dintre recepţionere, și aceasta îi răspunse la 
rândul ei la salut, gândindu-se că o confunda cu vreo 
colegă, eventual cea care îi făcuse tipului formele de 
cazare. Îl salută şi pe portar, care-i aruncă un zâmbet 
politicos şi îndatoritor, şi se îndreptă cu paşi măsurați 
spre zona lifturilor. Dacă ar fi dat semne de nesiguranță 
sau dacă s-ar fi oprit să se orienteze, era posibil ca unul 
dintre angajaţii hotelului să-l interpeleze cu un serviabil 
„Vă pot ajuta cu ceva?“ Dar într-un hotel cu opt sute de 
camere nimeni nu s-ar fi deranjat să acosteze o persoană 
care arăta ca un oaspete obişnuit al locației. 

În câteva minute reuşi să-şi dea seama că persoana 
pe care o căuta nu se afla în hol și nici în vreunul dintre 
restaurantele din cadrul hotelului; după alte câteva minute 
verificase și celelalte spaţii deschise publicului aflate la 

nivelurile inferioare — galeriile de artă, magazinele, 
saloanele de coafură, centrul de tratament balnear. 

Joe Li eliminase deja din calcul posibilitatea ca ținta 
sa să fi închiriat vreo cameră aici. Cazarea la un hotel de 
rangul acestuia ar fi dat prea multe bătăi de cap — acte de 
identitate, cărți de credit şi aşa mai departe. Persoana pe 
care o urmărea nu părea genul de om care să-și fi dorit 
ca vizita lui aici să lase vreo urmă. Dat fiind faptul că nu 
se afla în principalele spaţii deschise publicului, mai 
sala de fitness a hotelului. 

Niciunul dintre numeroşii angajaţi ai hotelului nu-l 
văzu luând-o pe un coridor mochetat dintre două lifturi, 
şi apoi pe o intrare de serviciu marcată discret. Nu-l văzură 
deschizându-şi servieta diplomat şi scoțând de acolo 
echipamentul pe care şi-l pregătise. Nu-l văzură îmbrăcân- 
du-se cu o salopetă gri-petrol de îngrijitor, care acoperea 
complet costumul ușor pe care-l purta, şi nici urcându-se 
într-un lift de serviciu, înarmat cu un mop şi o găleată 
aflată pe o platformă cu rotile. 

Dacă l-ar fi întâlnit acum, nu l-ar mai fi recunoscut. 
Doar prin modificarea ţinutei şi atitudinii se transfor- 
mase într-un bărbat mai bătrân cu douăzeci de ani; acum 
era un om gârbovit, preocupat de găleata lui și de 
nesfârşita listă de treburi pe care le avea de făcut, era pur 
şi simplu un om de serviciu, o prezenţă invizibilă pentru 
toți ceilalți. 


Osiris începuse să respire parcă mai greu, dar nu din 
cauza efortului fizic. 

— Nu vezi? spunea el. Există și o altă ipoteză. Călca 
apa cu mişcări scurte şi graţioase, de parcă ar fi dirijat o 
mică orchestră de cameră. Albastrul ochilor lui se armo- 
niza cu cel al apei din piscină. 


158 


— În legătură cu ce mi s-a întâmplat în ultimele 
douăzeci şi patru de ore? 

— Da, spuse bătrânul lui coleg. Contul tău a fost curățat 
în mod admirabil. Eşti uimit de faptul că informaţiile pe 
care le ai despre cine ești nu se potrivesc cu lumea în 
care te mişti şi ai presupus că această lume este manipu- 
lată, că aici s-a umblat. Dar dacă presupunerea ta este 
greşită? Dacă manipularea s-a făcut chiar asupra minţii 
tale? 

Ambler simțea cum în suflet i se strecoară teama în 
timp ce asculta. Agentul supraponderal de lângă el în- 
cepu să explice. 

— Lama lui Occan! — care-i cea mai simplă explicaţie? 
continuă Osiris. Este mai uşor să fie schimbată mintea ta 
decât întreaga lume care te înconjoară. 

— Ce încerci să-mi spui? Ambler simţea că amorțeşte. 

— Ai auzit despre Bluebird, Artichoke, Mkultra — toate 
studiile acelea comportamentale din anii 1950, nu-i aşa? 
Au fost declasificate, s-a trecut ușor peste ele. Oamenii 
le privesc acum doar ca pe nişte mici episoade hazlii din 
istoria agenţiilor de spionaj. 

— Și pe bună dreptate, se strâmbă Ambler. Vorbeşti 
despre nişte nebunii de pe vremea Războiului Rece, 
fantezii dintr-o eră de mult apusă. Studiile acelea au fost 
întrerupte cu multă vreme în urmă. 

— Ei bine, tocmai asta e chestia. Numele programelor 
s-a schimbat, dar cercetările n-au fost niciodată abando- 
nate. Şi povestea nu este irelevantă în cauza de față. 


l Occam 5 razor — este un principiu atribuit logicianului englez 
din secolul al XIV-lea William of Ockham. Conform acestui prin- 
cipiu, toate explicațiile oricărui fenomen ar trebui să evite pe cât 
posibil presupunerile, fiind astfel eliminate — sau „rase“ acele 
explicaţii neclare, care nu ajută prea mult deducția logică (n. trad.). 

Totul a început cu Josef Cardinal Mindszenty — numele 
ăsta îți spune ceva? 

— Încă o victimă a regimurilor comuniste, de la mijlocul 
secolului trecut, undeva imediat după război. Ungurii au 
instrumentat un proces trucat, l-au pus să-și mărturisească 
în fața camerelor de luat vederi vinovăția pentru fapte de 
trădare şi corupție. Dar totul a fost o farsă sinistră. 

— Sigur că a fost. Dar cei de la CIA erau curioşi. Au 
făcut rost de filmul în care era imortalizată mărturia bie- 
tului nenorocit şi au cercetat-o în amănunt, urmărind toții 
indicatorii de stres, încercând să demonstreze că perso- 
najul în cauză minţea. Ei bine, n-au reuşit să facă asta. 
Toate testele indicau că spusese adevărul. Cu toate aces- 
tea se ştia că acuzaţiile aduse erau false. Ceea ce i-a cam 
pus pe gânduri. Oare preotul acela chiar credea ce spune? 
Şi dacă era aşa, oare cum îl convinseseră, cum îl făcuseră 
să creadă în această... realitate alternativă? Dacă fusese 
drogat, oare ce droguri folosiseră? Şi aşa mai departe. 
Ceea ce ne-a determinat să inițiem experimente prin care 
se urmărea găsirea unei căi de controlare a minții umane. 
Primele zeci de ani n-au adus nimic palpabil. Băgau pe 
câte unul în comă cu pentothal, apoi îi injectau dexedrină 
până îi săreau ochii din cap. Oare ce efect aveau aceste 
substanţe — îl făceau pe subiect receptiv la sugestii nar- 
cohipnotice? Şefii erau fascinați de posibilitățile oferite. 
Destul de repede s-au implicat în proiect şi cei de la 
Serviciile Tehnice. Dar aveau nevoie de şi mai multe 
resurse pentru continuarea experimentelor, așa că au găsit 
o cale să-i implice şi pe cei de la Divizia de Operaţiuni 
Speciale a Armatei, cei din Fort Detrick, din Maryland, 
unde exista şi un centru de cercetări biologice. 

— Cum de știi atât de multe despre asta? întrebă 
Ambler. Simţi un fior rece pe şira spinării. 

— De ce crezi că ne-au pus să lucrăm împreună? Osiris 
ridică din umeri. Eu aveam pregătire psihologică. Ca şi 
cei mai mulţi dintre lingvişti. Limbajul, limba în general 
era o unealtă folosită destul de mult în încercările de 
control al minţii. În zilele bune agenţi-psihologi intero- 
gau deseori un dezertor rus, de exemplu, într-o casă con- 
spirativă din Germania, ori vreun nord-coreean într-un 
apartament din Seul. În general tipul respectiv era drogat 
după o anumită procedură complicată. Dar după ce erau 
drogaţi, nu dura mult până ce respectivii alunecau într-o 
stare de inconştiență şi începeau să bolborosească inco- 
erent în limba folosită în satul lor natal, şi maimuţele 
astea de la Agenţie habar n-aveau ce spuneau cei interogaţi 
şi nici nu putea comunica cu ei. Atunci au decis că au 
nevoie de oameni ca mine. După eforturi considerabile, 
ne-au găsit şi ne-au recrutat. Aşa că ne-am adus şi noi 
contribuţia la proiectele care implicau prezența psiho- 
agenţilor. După aceea, la revedere, eram împrumutaţi la 
alte agenții. Ei numeau asta „colegialitate“, de fapt era 
vorba de o redistribuire a resurselor umane și a costurilor. 

— La alte agenţii guvernamentale. Ca de exemplu la 
Operaţiuni Consulare. Sau la Unitatea de Stabilizare 
Politică din subordinea acesteia. 

— Ştii procedura. În cele din urmă am cerul transferul 
în cadrul Departamentului de Stat pentru că am crezut că 
munca acolo va fi mai stimulativă, mai ales în ceea ce 
priveşte folosirea cunoştinţelor mele de limbi străine. 
Totuşi, cei de la Operaţiuni Consulare erau interesați de 
pregătirea psihologică pe care o primisem. Pe vremea 
aceea încă își mai făceau griji din cauza ta. Se întrebau 
cât de mult se puteau baza pe tine. Așa că le-a convenit 
de minune să mă trimită în câteva misiuni cu tine. 

— Deci făceai rapoarte despre mine. 


161 


— Te-ai prins. Tu făceai rapoarte despre băieții răi, eu 
făceam rapoarte despre băiatul bun care ne ajuta să-i 
prindem pe cei răi. Dar sunt sigur că tu ai ştiut tot timpul 
chestia asta. Asta era treaba, nu? 

— Din câte îmi aduc eu aminte, mie mi s-a cerut să 
fac rapoarte despre tine, spuse Ambler. Încă încercau să 
se obişnuiască cu ideea unui agent orb. Probabil voiau să 
fie siguri. 

Osiris zâmbi vesel. 

— Ca să vezi, un orb care-l conduce pe alt orb. După 
cum am spus, tu probabil că știai care era misiunea mea 
acolo. Părerea mea e că nu m-ai demascat din pură 
politeţe. 

— N-am făcut-o pentru că nu consideram că-mi poți 
face vreun rău. 

— Nici nu ţi-am făcut, spuse Osiris. De fapt, îmi plă- 
cea de tine. Încă de la misiunea din Kuala Lumpur. 

— Zău, episodul acela a fost lăudat cam mult. 

— Prinderea micilor teroriști? Nu la asta m-am referit. 

— Atunci la ce? 

— Gândeşte-te la ce s-a întâmplat înainte ca tu să-i 
demaști pe cei doi. 

— Tu trebuia să lucrezi la uşa de la Putra World Cen- 
ter. Asta înseamnă că te aflai la capătul barului, bând un 
fel de suc de mere. Arăta ca berea. Aveai o cască în 
ureche şi ascultai prin rotaţie ce captau microfoanele 
instalate în diferite puncte ale foaierului. Dacă auzeai 
ceva interesant sau ieşit din comun, trebuia să-mi sem- 
nalezi despre ce este vorba. 

— N-am făcut asta, n-a fost nevoie. Dar eu vorbesc 
despre ce s-a întâmplat puţin mai devreme. Ne îndreptam 
împreună spre locul acela, purtând amândoi ecusoane date 
de organizatorii congresului. Și eram amândoi îmbrăcați 

în costumele acelea „Kilgour French & Stanbury“, care 
ne făceau să arătăm ca niște oameni de afaceri sadea. 

Ambler mormăi. 

— Dacă zici tu. 

— Degetele astea nu mint niciodată. Un material foarte 
bun, care se mula perfect pe umeri și în jurul gâtului. 
Osiris își ridică mâinile şi agită degetele prin aer. Și, cum 
spuneam, eram pe trotuar, nu departe de destinaţia noas- 
tră, Şi atunci a apărut un biet țăran, un om din provincie, 
care întreba în stânga şi în dreapta cum poate să ajungă 
la cea mai apropiată gară, și nimeni nu-l băga în seamă. 
După accentul lui mi-am dat seama că e vorba de un 
Dyak, ştii, un membru al comunităţii aceleia cvasipri- 
mitive, care populează satele răspândite pe ceea ce a mai 
rămas din Malaysia rurală. Ţine cont că ne aflam în ini- 
ma centrului financiar al țării. Oamenii sunt ocupați, nimeni 
n-are timp pentru un Dyak, așa că toată lumea îl igno- 
ra, ca și când ar fi fost invizibil. Disperat, tipul ăsta — 
un Dyak, deci probabil avea sandale în picioare și era 
îmbrăcat cu o togă caraghioasă —, vine la tine, tocmai la 
tine, să te întrebe cum ajunge la gară. 

— Dacă zici tu, spuse Ambler. 

— Dar tu nu erai de-acolo, habar n-aveai unde e gara. 
Însă în loc să-i spui tipului „Îmi pare rău, nu vă pot 
ajuta“, l-ai oprit pe unul dintre grăbiții oameni de afaceri 
care mişunau prin zonă. Bineînţeles, văzând un occiden- 
tal care arăta prosper, aşa, ca tine, respectivul s-a oprit pe 
dată. Apoi, cu micul Dyak lângă tine, l-ai întrebat pe tip 
„Poţi să ne spui şi nouă unde este cea mai apropiată 
gară?“ şi-ai rămas acolo până când respectivul a explicat 
cum se ajunge la gară. In timpul ăsta eu stăteam şi-mi 
trosneam degetele în buzunarele pantalonilor, pentru că 
aveam o treabă foarte importantă de rezolvat, iar tu pier- 
deai vremea ajutându-l pe un țăran să ajungă acasă. 

— Şi? 

— Tu nu mai ţii minte nimic, fiindcă pentru tine n-a 
însemnat nimic neobişnuit. Pentru mine a însemnat totuşi 
ceva. Până atunci mi se păruse că ești un ticălos de primă 
clasă, ca şi majoritatea celor din „Stab“, dar brusc am 
început să mă gândesc că poate nu erai chiar așa. 

— Nici măcar un ticălos obişnuit? 

— Nu, cel mult unul amator. Osiris râse din nou. 
Ambler îşi aminti că tipului îi plăcea să râdă. E ciudat că 
îți aminteşti anumite lucruri, şi la fel de ciudat că despre 
altele nu mai ştii nimic. Chestie care ne aduce la urmă- 
toarea fază a experimentelor psihologice. Războiul din 
Vietnam era încă în plină desfăşurare. Nixon nu ajunsese 
încă în China. Și acum intră în scenă un tip foarte in- 
teligent, foarte periculos şi foarte puternic. 

— Îmi ţii o lecţie de istorie? 

— Ştii ce se spune: cei care-și uită istoria... 

— Pică examenele la materia asta, spuse Ambler. Mare 
pagubă. Uneori mă gândesc că numai cei care-și amintesc 
trecutul sunt condamnați să-l repete. 

— Înţeleg ce vrei să spui. Vorbești despre acei oameni 
care încă mai păstrează ranchiună pentru lucruri care s-au 
întâmplat cu secole în urmă. Dar dacă îţi otrăvesc tarta 
cu fructe? Dacă îţi pun un pic de mătrăgună între fragi? 
N-ai vrea să ştii? 

— Ce vrei să spui? 

— Vorbesc despre James Jesus Angleton și despre una 
dintre numeroasele victime pe care le-a făcut opera lui. 

— Despre cine, pentru numele lui Dumnezeu? 

— Poate chiar despre tine. 


Nu era nici în sala de fitness. Joe Li verificase atent 
toată zona, inclusiv vestiarele. Era remarcabil cât de puţin 
reuşise să atragă atenţia — parcă odată cu salopeta de 

îngrijitor își trăsese peste el și un fel de mantie care-l 
făcea invizibil. Acum își împingea găleata spre vestiarele 
piscinei. Ţinta lui nu se vedea nicăieri. Ultimul loc unde 
îl putea căuta era chiar piscina. Într-adevăr, piscina 
reprezenta un loc perfect pentru o astfel de întâlnire. 

Joe Li intră în zona piscinei, târșâindu-şi picioarele — 
mersul pe care și-l alesese pentru a întregi personajul pe 
care-l juca. Nimeni nu se uitase cu luare-aminte la el. 
Nimeni nu se uitase prea atent nici la capătul mopului pe 
care-l ținea în mână. Faptul că ustensila avea un diame- 
tru mai mare decât una obişnuită era mult prea greu de 
observat pentru cineva prea ocupat pentru a privi mai 
atent. Se uita de jur împrejur în vreme ce manevra gălea- 
ta cu rotile pe plăcile de gresie ale podelei. Bărbatul pe 
care-l urmărea îi scăpase printre degete în munţii Sour- 
land. Asta n-avea să se mai întâmple. 

Dacă ţinta lui era aici, misiunea lui avea să se 
sfârșească în curând. 


Ambler închise ochii şi se lăsă la fundul piscinei, 
apoi se ridică repede la suprafață. Avea nevoie de o pauză. 
Angleton, emineaţa cenuşie a CIA în privința contraspio- 
najului pe timpul Războiului Rece, era un geniu ale cărui 
obsesii paranoice aproape distruseseră agenţia din care 
făcea parte. 

— Angleton era implicat într-o mulțime de lucruri, 
continuă Osiris. Când Comisia Church a început 
investigaţiile şi CIA a trebuit să suspende Mkultra, pe la 
începutul anilor 1970, Angleton s-a dat peste cap ca 
proiectul să nu fie oprit. Pur și simplu a fost mutat în 
ograda Pentagonului. La scurt timp după aceea Angleton 
a fost înlăturat, dar partizanii lui au continuat proiectele 
începute de el. An după an s-au cheltuit milioane de 
dolari pe cercetare, înăuntrul şi în afara structurilor gu- 


165 


vemamentale. Aveau pe statele de plată cercetători şi 
oameni de ştiinţă care lucrau în laboratoarele institutelor 
farmaceutice și în centrele universitare. Și, în timpul ăsta, 
ei își vedeau la rândul lor de treabă, fără să fie deranjați 
de vreo organizaţie pentru drepturile omului. Lucrau cu 
scopolamină, bofontenină, corynantină. Stimulente, nar- 
cotice, mai mult sau mai puţin uşoare. Au construit ver- 
siuni modificate ale vechilor aparate Wilcox-Reiter, care 
erau folosite pentru terapie prin electroconvulsii. Au făcut 
progrese considerabile în domeniul „spargerii modele- 
lelor comportamentale“, unde se puteau juca cu mintea unei 
persoane până când aceasta începea să-și piardă complet 
capacitatea de orientare în spaţiu și timp, traseele neuro- 
nale obișnuite, în principiu întreaga conştiinţă de sine. 
Toate astea combinate cu o tehnică pe care ei o numeau 
„manipulare psihică“ — procedeu prin care aduceau pa- 
cientul în stare de inconştiență, apoi îl bombardau cu 
mesaje înregistrate la infinit pe o bandă magnetică — 
şaisprezece ore pe zi, săptămâni la rând. Și pe vremea 
aceea tehnicile folosite erau destul de primitive. Dar 
Angleton văzuse și o aplicaţie practică pentru aceste 
descoperiri. Bineînţeles, era obsedat de tehnicile folosite 
de sovietici pentru controlul minţii. Ştia că dacă agenţii 
noştri aveau să fie capturați, aşa cum s-a și întâmplat, 
mintea avea să le fie spălată prin metode care implicau 
supunerea la un stres maxim, la traume și la substanțe 
farmaceutice puternice. Dar dacă ar fi fost posibilă mo- 
dificarea amintirilor unei persoane? 

— Aşa ceva e imposibil. 

— Angleton nu era de aceeaşi părere. El voia să 
adapteze rezultatele vechilor cercetări la tehnicile de 
spargere a modelului comportamental şi de manipulare 
psihică şi să aducă totul la un nivel mai înalt de 
performanță. Să trecem acum la divizia de Strategie 


166 


Neuropsihică din cadrul Pentagonului, unde s-a dezvoltat 
o tehnică specială, numită acoperire mnemonică. Vechile 
benzi magnetice erau date uitării. Acum am trecut de 
asta, avem ceva mai bun. Este vorba de un „flux 
îmbogăţit“ — stimuli audio, video şi olfactivi — şi de fa- 
bricarea a sute de mici amintiri. Subiecților li se adminis- 
trează mai întâi substanţe chimice psihotomimetice, apoi 
urmează fluxul — un șuvoi de episoade foarte credibile și 
vii prezentate amestecat, într-o ordine care se schimba 
mereu — de la defecatul pe oliță pe vremea prunciei până 
la o partidă de pipăieli cu o fată de treisprezece ani, fata 
vecinilor de alături..., o scenă de la absolvirea liceului..., 
o petrecere de pe vremea studenției, stropită din belşug 
cu bere... Un nume repetat iar şi iar, noua identitate, cea 
suprapusă peste cea reală. Rezultatul era crearea unei 
identități paralele, pe care agentul şi-o asuma automat în 
condiții de stres extrem sau în cazul în care se încerca 
alterarea capacităţilor sale mentale. Scopul era producerea 
unui agent imun la orice fel de interogatoriu. Dar tu ştii 
cum lucrează serviciile astea clandestine. Odată ce creea- 
ză o tehnică nouă, numai bunul Dumnezeu știe cum o 
vor folosi. 

— Şi tu sugerezi că... 

— Da, spuse agentul fără vedere. Sugerez. Nu pot 
spune că știu sigur, pentru că te-aș minţi. Îţi spun doar. 
Din ce ştii tu, ce ți se pare cel mai logic? 

Ambler simţea că-l cuprinde o fierbințeală, în ciuda 
apei reci. Fragmentarea identității... reacţii pe care ego-ul 
nu putea să le accepte... Jargonul psihiatric îi revenea 
acum în minte, făcându-l să se înfioare. 

Nebunie! 

Încercă să-şi confirme faptul că simţurile sale aveau 
contact cu realitatea, încercă să se ancoreze în real. Simţi 
răceala apei din jur şi durerea din mușchi. Înălță capul, 

încercând să absoarbă toate micile particule care-l încon- 
jurau. Bătrâna aceea care înota de-a latul piscinei — pro- 
babil avea vreo optzeci de ani. Fata — probabil nepoata ei — 
era îmbrăcată într-un costum de baie roşu, cu şnururi. 
Cele două grase care îşi beau cafeaua așezate pe șezlon- 
guri pe marginea piscinei purtau nişte costume de baie 
modeste, dintr-o bucată; discutau, fără îndoială, despre 
diete şi despre programe de exerciţii fizice. De cealaltă 
parte a piscinei erau un îngrijitor cocoșat, cu o găleată şi 
un mop în mână. Un chinez, de vârstă incertă... doar că 
era ceva care nu se potrivea, nu-i aşa? 

Ambler clipi. Cocoașa aceea nu era prea credibilă, şi, 
îşi dădu el seama studiind întreaga scenă, nici mopul nu 
părea autentic. 

Oh, Dumnezeule! 

Oare avea halucinații? Căzuse pradă din nou unei 
crize de paranoia? 

Nu — nu-și putea permite să gândească aşa. 

— Osiris, spuse Ambler brusc. Văd un îngrijitor. Un 
chinez. Vreunul de-ai tăi? 

— Imposibil, spuse Osiris. Am venit aici sub imperiul 
unui impuls de moment. N-am anunţat pe nimeni. 

— E ceva ciudat cu tipul ăsta. Ceva... Nu pot spune 
exact ce. Dar nu mai putem sta aici. Ambler intră sub 
apă, intenționând să iasă la suprafață câțiva metri mai 
încolo, ca să se poată uita mai bine la îngrijitorul acela, 
fără să pară interesat. Ambler nu putea să scape de 
senzaţia că era ceva nelalocul lui cu tipul ăla. 

Câteva fracțiuni de secundă mai târziu apa din jurul 
lui deveni tulbure, întunecată. 

Ambler se opri instinctiv din mişcarea de revenire la 
suprafață şi se lăsă repede spre fundul piscinei. Abia după 
aceea se uită din nou în sus. 

Sângele țâşnea din trupul lui Osiris — viteza şi presi- 

unea cu care curgea indicau clar faptul că fusese străpun- 
să artera carotidă — împrăștiindu-se în apa clorinată a 
piscinei asemenea unui nor purpuriu. 


Kevin McConnelly încerca din răsputeri să-şi păstreze 
calmul şi răbdarea în faţa unui arogant între două vârste 
în ceea ce cei de la Plaza insistau să numească „zona 
pentru schimbat“ „Vestiar“ era un cuvânt prea comun. 
Dacă spuneai „Vestiar“ te gândeai automat la adidași 
mirositori și la tricouri transpirate. Dar la Plaza nu ve- 
neau decât bogătani răsfățați care credeau că toată lumea 
a fost făcută doar pentru ei, de parcă un croitor cu ştaif 
îşi luase acele și foarfecele şi se apucase de lucru asupra 
întregii emisfere vestice, pentru a le îndeplini dorinţele. 
Cincinnati vă deranjează cumva, domnule? O să-l mutăm 
imediat. Lacul Michigan nu e îndeajuns de mare pentru 
dumneavoastră? O să-l mai mărim puțin, domnule. Aşa 
vorbeau. Aşa gândeau. Şi dacă exista vreun loc pe pla- 
neta asta unde puteau transforma astfel de fantezii în 
realitate, atunci hotelul Plaza era acela. 

— Deloc, îi spuse McConnelly arogantului, un tip roşu 
la față şi aproape fără gât. Dacă credeți că v-a furat cineva 
portofelul, trebuie să tratăm cu seriozitate această problemă. 
Tot ce spun este să s-a întâmplat foarte rar să avem de-a 
face cu astfel de furturi în zona pentru schimbat. 

— Există totuși întotdeauna un început, mormăi băr- 
batul cu fața roşie. 

— Aţi verificat în buzunarul de la haină? întrebă 
McConnelly, arătând spre umflătura din buzunarul de jos 
al jachetei albastre. 

Bărbatul se strâmbă, dar se bătu peste buzunar. Apoi 
scoase portofelul și îl deschise, de parcă ar fi vrut să 
verifice cui aparţinea obiectul respectiv. 

Al cui portofel te-ai fi aşteptat să-l găseşti acolo, 

grăsan nenorocit? McConnelly îşi înăbuşi un zâmbet, 
pentru a nu fi interpretat greşit. 

— Deci s-a rezolvat, spuse el. 

— Eu nu-mi ţin niciodată portofelul aici, spuse băr- 
batul pe un ton arogant. Ciudat. Îi aruncă lui MeConnelly 
o privire plină de suspiciune, de parcă el ar fi fost făptașul. 
De parcă asta ar fi fost ideea lui pentru o farsă. Urmă un 
zâmbet tăios. Asta e, îmi pare rău că v-am făcut să pierdeţi 
vremea. Dar din tonul folosit se înțelegea cumva că tot 
McConnelly era de vină. 

O chestie plină de distincție. McConnelly ridică din 
umeri. 

— Stați liniştit. Se întâmplă destul de des. Mai ales 
când ticăloşi aroganti ca tine nu vor să recunoască faptul 
că au greşit. N-avusese niciodată probleme de genul ăsta 
pe vremea când lucra în Poliția Militară. Acolo avea de-a 
face cu oameni care-şi ştiau locul. Acesta era stabilit cu 
exactitate de plăcuțele de pe umăr. 

Tocmai se pregătea să întindă mâna după mapă și să 
înceapă să completeze un raport cu privire la „inciden- 
tul“ respectiv — doar că ar fi trebuit să se numească 
„non-incidente“, pentru că de cele mai multe ori era vorba 
de plângeri nefondate — când auzi ţipete dinspre piscină. 


Un alt glonţ străpunse apa, lăsând în urmă o dâră de 
bule de aer, asemănătoare unui şirag de perle. Trecu la 
mai puţin de un metru de Ambler. Indicele de refracție al 
apei îl derutase pe trăgător. Dar n-avea să mai repete 
această greșeală. Care fusese unghiul din care se trăsese — 
cât de departe era „îngrijitorul“ acela de marginea pis- 
cinei? Menţinându-se la fundul apei, Ambler începu să 
se deplaseze cu viteză, cu mişcări puternice ale braţelor 
şi picioarelor, către marginea piscinei mai apropiată de 
trăgător. Cu cât se afla mai aproape de el, cu atât era mai 

în siguranță. Trăgătorul avea să fie obligat să-şi schimbe 
poziția pentru a putea avea un unghi favorabil. 

Ambler aruncă o privire spre trupul însângerat de la 
mijlocul capătului adânc al piscinei. Osiris murise deja, 
se vedea asta. Acum plutea cu membrele rășchirate. 

Oh, Doamne, Dumnezeule, nu! 

Unde ar fi fost mai în siguranță? Ambler era sub apă 
de aproape cincisprezece secunde. Îşi putea ține respirația 
vreme de cincizeci, poate chiar şaizeci de secunde. Apa 
clară și albastră a piscinei nu-i oferea niciun loc unde să 
se poată ascunde. Cu excepția sângelui, zona tulbure aflată 
la câţiva metri depărtare. Trupul lipsit de viaţă al lui 
Osiris era singura pavăză pe care putea conta. Deocam- 
dată însă, fiindcă Ambler, îmbrăcat numai cu slipul pus 
la dispoziţie de hotel, era al dracului de vulnerabil. Țâşni 
spre suprafață, lângă marginea cea mai apropiată de asa- 
sin, şi trase adânc aer în piept, cu gura larg deschisă pentru 
a face cât mai puţin zgomot. Ţipetele umpleau aerul. Toţi 
cei din piscină şi cei care stătuseră până atunci pe mar- 
gine urlau și fugeau care-ncotro. Probabil personalul de 
securitate al hotelului avea să sosească în curând, dar 
pentru Ambler putea fi deja prea târziu, şi oricum bănuia 
că n-aveau să-i reziste prea mult chinezului acela. 

Fără protecţie — nu era chiar aşa, nu? Apa însăşi se 
putea dovedi o armură. Piscina avea aproape cinci metri 
adâncime la capătul acela. Apa era de o mic de ori mai 
densă decât aerul, ceea ce înseamnă că forța de frecare 
era de o mie de ori mai mare. Gloanţele nu puteau par- 
curge mai mult de câțiva metri înainte să-şi piardă direcția 
şi viteza. 

Se scufundă din nou şi când se mişcă spre suprafață 
se ascunse în spatele norului de sânge care se scurgea din 
cadavrul agentului. Apoi trase trupul fără viaţă spre zona 
trambulinelor. Incă un glonţ străpunse apa şi trecu la câțiva 

centimetri de umărul lui Ambler. O armă care putea fi 
asamblată şi dezasamblată rapid şi a cărei ţeavă putea să 
fie camuflată într-un mop, era un compromis. Cel mai 
probabil nu putea trage decât câte un cartuș, trebuind să 
fie reîncărcată manual de fiecare dată. Asta însemna că 
avea la dispoziție patru-cinci secunde între două 
împușcături. 

Aruncă o privire prin apa însângerată spre trambulina 
mai înaltă, aflată acum chiar deasupra capului său. Pi- 
lonul de beton care o susţinea îi oferea o oarecare 
protecție. 

Chinezul îşi ținea puşca lungă, ce semăna cu o ver- 
gea, lipită de obraz. Părea să fie o armă cu țeava îngustă, 
poate o AMT Lighting modificată, o armă cu pat raba- 
tabil, destinată lunetiştilor. 

Se auzi un crac Şi din armă pomi un nou glonț. 
Ambler, care putea să anticipeze momentul în care chi- 
nezul apăsa pe trăgaci cu doar câteva fracțiuni de secundă, 
se smuci cu putere într-o parte, evitând traiectoria proiec- 
tilului. Apoi se scufundă din nou. 

Acum totul depindea de coordonare. Până când 
asasinul avea să poată trage din nou urmau să treacă 
cinci-şase secunde. Oare avea Ambler timp să ajungă 
până la pilonul de beton care susținea trambulina? Și 
dacă ajungea, ce avea să facă după aceea? 

Dar nu mai era timp de planuri. Trebuia să trăiască 
momentul, sau să moară în clipa următoare. N-avea de 
ales. Acum! 


Nu erau țipete de durere, decise Kevin McConnelly, 
ci de panică. Era leneş şi cam ieşit din formă — oglinda 
nu mințea niciodată —, dar în cei cincisprezece ani pe 
care îi petrecuse în Poliţia Militară dobândise instincte 
de supravieţuitor. Îşi băgă capul în Centrul Nautic — aşa 

cum pretenţios anunța semnul că se cheamă piscina, apoi 
şi-l trase înapoi. Văzuse un tip, care părea profesionist, 
trăgând cu ceea ce părea o pușcă artizanală; ştia că nu 
poate înfrunta o asemenea persoană fără o armă. Se nă- 
pusti în zona vestiarelor şi se uită disperat în jur. Tran- 
spira abundent, stomacul i se întorsese pe dos. Îşi aminti 
de ce plecase din Poliția Militară. Cu toate astea, trebuia 
făcut ceva, şi el era cel care trebuia să facă acel ceva. 

Ceva. Dar ce? 

Nu se considera un tip prea deştept, dar următorul 
lucru pe care-l făcu, avea să se gândească el mai târziu, 
fu unul foarte, foarte isteț. Găsi întrerupătorul pentru sala 
piscinei și stinse toate luminile. Un întuneric negru ca 
tuşul se lăsă peste tot, însoţit de o linişte curioasă — 
motoarele şi ventilatoarele se opriseră și ele. Işi dădea 
seama că astfel îi permitea bărbatului înarmat să scape, 
dar nu asta era principala lui problemă. El trebuia să 
oprească împuşcăturile. Nimeni nu trăgea cu arma pe 
întuneric, nu-i aşa? Așa, acum trebuia să găsească pe 
undeva o lanternă. A 

Auzi zgomot de paşi venind spre el. Intinse un picior 
şi-i puse piedică celui care se apropia. 

Bărbatul care intrase în fugă în zona vestiarelor fu 
proiectat cu capul într-unul din dulapuri. McConnelly 
aprinse din nou lumina şi descoperi că era vorba de un 
tip de un metru şi optzeci înălțime, îmbrăcat doar cu un 
slip. Avea părul șaten, tuns scurt şi un trup zvelt şi 
musculos — cam treizeci și ceva, patruzeci de ani. Era 
destul de greu de ghicit vârsta celor care aveau grijă de 
corpul lor. 

— De ce dracu” ai făcut asta? izbucni bărbatul în timp 
ce-și masa umărul rănit. 

Nu era cel care trăsese. Mai curând cel asupra căruia 
se trăsese. 

McConnelly aruncă o privire rapidă împrejur. Nu se 
vedea nicăieri nici asasinul, nici vreo armă. 

Răufăcătorul o ştersese — o ştiau amândoi. 
McConnelly, cel puţin, se simţea ușurat. 

— Uite care-i treaba. Lui McConnelly îi plăcea să fo- 
losească expresia aceasta. Suna foarte autoritar și cu aju- 
torul ei reuşise să-i liniştească şi pe cei mai înțepaţi dintre 
înțepaţi. Eu o să chem poliţia, care o să vină, o să închidă 
zona, Și apoi o să ne povesteşti, mie și lor, cum s-au întâm- 
plat mai exact lucrurile. Stătea cu o mână în șold, cu 
vestonul descheiat și cu tocul pistolului la vedere. 

— Asta crezi tu? Bărbatul merse direct la dulapul lui, 
îşi şterse părul cu un prosop și începu să se îmbrace în 
hainele de oraş. 

— Asta ştiu eu, spuse McConnelly apăsat, venind 
după el. 

Apoi se întâmplă un lucru ciudat: bărbatul îşi văzu 
reflexia într-una dintre oglinzile montate pe peretele ves- 
tiarului şi înlemni, de parcă ar fi văzut o fantomă. După 
o clipă, trase adânc aer în piept şi se întoarse. 

— Mai bine ai suna la unul din ziarele de scandal, 
spuse tipul repede. Aş vrea să le povestesc și lor ce s-a 
întâmplat aici. „Măcel în piscina de la hotelul Plaza“, 
parcă şi văd titlurile. 

— Nu e nevoie, spuse McConnelly simțind că-l ia 
amețeala. Nu se gândea deloc cu plăcere la momentul 
când avea să le explice celor din conducerea hotelului ce 
se întâmplase. Simţea că mai degrabă ar fi renunţat la 
slujbă. Oricum probabil că ar fi dat vina pe el, ca şi 
ticălosul acela roşu la față, şi probabil cu la fel de multă 
logică. 

— De unde până unde decizi tu ce e nevoie și ce nu? 

— Eu n-am spus decât că poliția poate face o anchetă 
fără să fie nevoie de prea multă publicitate. 


174 


— Eu cred că ziarele de scandal pot să găsească un 
titlu mai bun. Poate „Piscina însângerată de la Plaza“ 

— Este foarte important ca tu să rămâi aici, spuse 
McConnelly. Dar n-o spuse cu prea multă convingere, 
pentru că în adâncul sufletului lui nu prea mai credea 
nici el ce spunea. 

— Uite care-i treaba, spuse tipul peste umăr, în timp 
ce se îndepărta. Nu m-ai văzut niciodată. 


Langley, Virginia 


Caston se uita trist la o listă cu agenţi acoperiţi ai 
Departamentului de Stat. 

Problema era, bineînțeles, că după toate probabilitățile 
pe lista respectivă nu se afla și numele pe care-l căuta el. 
Numele acela fusese şters. Cum putea să găsească ceva 
care nu mai exista? 

Privirea îi alunecă pe exemplarul din Financial Times 
care se odihnea acum în coşul de gunoi de lângă biroul 
lui. Fără îndoială era foarte împrăștiat. Pentru prima oară 
greşise rebusul. Definiţia era: Nimic important; triplu 
înainte de a începe transportul. El scrisese trivia!, deşi 
răspunsul era în mod evident trifle. Scoase ziarul moto- 
tolit din coş și se uită la rebus. Câteva scame făcute cu 
guma de şters se mai vedeau încă pe suprafaţa hârtiei. 

Caston lăsă ziarul să cadă în coş, simțind că rotițele 
din creierul său încep să se învârtă. A șterge înseamnă a 
îndepărta ceva. Dar nu întotdeauna atunci când îndepărtezi 
ceva, ajungi să şi pui ceva în loc? 

— Adrian, strigă el. 

— Da, stăpâne, spuse Adrian plecându-şi capul cu iro- 


l Ceva neimportant, fără prea multă însemnătate (n. trad.). 
2 Tidem (n. trad.). 

nie. Dacă ar fi spus-o pe un ton mai puțin afectuos, ar fi 
fost la un fir de păr de insubordonare. 

— Pregăteşte o cerere 1133A, te rog. 

Adrian strânse buzele. 

— Asta e o cerere de informaţii, nu-i aşa? Pentru 
informaţii aflate în arhivele nestocate în bazele de date? 
— Foarte bine, Adrian. Tânărul îşi făcuse temele 

— Funcţionarii fug de chestiile astea ca dracu’ de 
tămâie. O mare pacoste. 

Cu siguranță tocmai acesta era motivul pentru care 
rezolvau întotdeauna astfel de cereri după foarte mult 
timp de la primirea lor. Lui Adrian, Caston i se părea 
glacial: 

— Asta scrie în fişa postului? 

Adrian Choi se înroşi. 

— Ştiu pe cineva care lucrează acolo. 

— Şi de cine ar fi vorba, mă rog frumos? 

— E vorba de o fată, murmură Adrian, regretând că 
adusese vorba despre asta. 

— O fată, adică o femeie de aproximativ aceeași vârstă 
cu tine? 

— Bănuiesc, spuse Adrian, coborându-şi pleoapele. 

— Ei bine, Adrian, mă grăbesc foarte tare cu cererea 
aia 1133A. 

- OK. 

— Crezi că sunt un bărbat fermecător? 

Adrian îi aruncă o privire şocată, asemenea unui 
animal încremenit în lumina farurilor unei maşini. 

— Ăăă, nu? spuse el într-un final, dându-și seama că 
nu putea răspunde afirmativ fără să zâmbească. 

— Corect, Adrian. Îmi pare bine că n-ai pierdut con- 
tactul cu realitatea. Ăsta e avantajul nou-veniţilor. Cine- 
va de aici mi-a spus odată că am ceea ce se numește un 
„deficit de farmec“, şi respectiva persoană chiar mă plă- 

cea. Aşa, acum am câteva instrucțiuni foarte precise pentru 
tine. Vreau să-ţi suni tânăra prietenă de la Arhivă şi — îşi 
drese vocea — să o vrăjeşti bine de tot. Poţi să faci ches- 
tia asta? 

Adrian își lăsă capul într-o parte, uimit. 

— Cred... cred că da, pot. Înghiţi în sec: ţara lui avea 
nevoie de el! Adăugă, cu mai multă convingere. Cu siguranță. 

— Şi vreau să faci ca cererea mea 1133A să fie rezol- 
vată mai repede ca orice altă cerere 1133A care a fost 
făcută vreodată în istoria Agenţiei. Zâmbi. Consideră asta 
o provocare. 

— Super, spuse Adrian. 

Apoi Caston întinse mâna după telefon. Trebuia să 
vorbească cu directorul adjunct. Nu se mai mișcase din 
scaun de câteva ore bune. Dar se apropia de ţintă. 

Gaithesburg, Maryland 


Éan o casă cu un singur etaj, construită în stilul 
unui ranch. Se deosebea de cele ale vecinilor doar prin 
faptul că avea în jur câteva tufe de plante perene îngr- 
ijite, care-şi păstrau frunzele țepoase chiar şi pe timpul 
iernii. Nu prea părea un loc sigur, poate că nici nu era. 
Dar Ambler trebuia să afle. 

Apăsă butonul soneriei şi aşteptă. Oare era acasă? 

Auzi paşi apropiindu-se şi în minte îi apăru o nouă 
întrebare: oare era singură? În garaj nu era decât o sin- 
gură maşină, o Corolla veche. Pe alee nu mai văzu altă 
mașină. Nu auzise niciun zgomot care să indice că acolo 
ar locui mai multe persoane. Dar asta nu însemna nimic. 

Uşa se deschise câțiva centimetri — lanțul de siguranță 
rămăsese pus. 

O pereche de ochi îi întâlniră pe ai săi şi se măriră. 

— Te rog, nu-mi face rău, spuse Laurel Holland cu o 
voce speriată, aproape şoptind. Te rog, pleacă! 

Şi asistenta ce-l ajutase pe Ambler să fugă de pe 
insula Parrish îi închise uşa în nas. 

Se aştepta să audă din nou paşi, de data asta 
îndepărtându-se de uşă, apoi se așteptase să o audă dând 
un telefon. Uşa era una ieftină — o simplă placă de fibră 
de sticlă, cu ornamente aplicate prin lipire. Lanţul de 
siguranță era o glumă proastă. Ar fi cedat la o simplă 
împingere cu umărul. Cu toate astea, intrarea forțată nu 
reprezenta o opţiune demnă de luat în seamă. Ambler nu 
avea decât o singură șansă. Să fie corect. 

Ea se îndepărtase de uşă, dar nu foarte mult. Rămă- 
sese aproape, înlemnită parcă de nesiguranță, de indeci- 
zie. 

Sună din nou la ușă. 

— Laurel, spuse el. 

În casă se lăsase liniştea; ea se mulțumea să asculte. 
Cuvintele pe care el avea să le spună acum erau cruciale. 

— Laurel, dacă tu vrei să plec, am să plec, și n-ai să 
mă mai vezi niciodată. Promit. Mi-ai salvat viaţa, Laurel. 
Ai văzut ceva ce nimeni altcineva n-a mai văzut. Ai avut 
curajul să mă asculți, ţi-ai riscat cariera, ai făcut ceva ce 
n-a mai avut nimeni curajul să facă. Şi eu n-o să uit 
niciodată asta. Făcu o pauză scurtă. Dar am nevoie de 
tine, Laurel. Am nevoie din nou de ajutorul tău. Aşteptă 
câteva clipe lungi. Te rog, iartă-mă, Laurel. N-o să te mai 
deranjez. 

Se întoarse de la ușă, simțind o strângere de inimă şi 
coborî cele două trepte ale verandei. Mătură cu privirea 
strada. Părea imposibil să fi fost urmărit — în mod sigur 

nu exista niciun motiv ca el să-l viziteze pe unul dintre 
angajaţii stabilimentului de pe insula Parrish, dar, cu toate 
acestea, se mai asigură o dată. Drumul de la New York 
până aici îl făcuse cu un taxi și cu două mașini închiriate 
ŞI, pe tot parcursul călătoriei, fusese atent la un eventual 
urmăritor. Înainte să se apropie de casa ei cercetase în 
amănunt întregul cartier. Și nu detectase nimic ciudat. În 
mijlocul după-amiezii străzile erau aproape pustii. Nu 
treceau decât maşinile celor care, ca şi Laurel Holland, 
lucrau de dimineață şi acum îşi terminaseră tura. Se în- 
dreptau spre casă, așteptând să li se întoarcă copiii de la 
şcoală. Prin ferestrele unor apartamente se auzeau emisi- 
uni de divertisment, sau posturi de radio care difuzau 
muzică uşoară în timp ce gospodinele, o specie care, în 
ciuda avertismentelor din ultima vreme, nu era deloc pe 
cale de dispariție, călcau sau lustruiau mobila modulară 
cumpărată de la magazinul universal. 

Inainte să ajungă pe alee auzi ușa deschizându-se în 
spatele lui. Se întoarse. 

Laurel Holland clătina din cap, parcă reproșându-și 
ceva. 

— Intră repede în casă, zise ea, înainte să-mi dau sea- 
ma ce fac. 

Fără să spună nimic, Ambler intră în locuinţa modestă 
şi se uită împrejur. Perdele din material ieftin. Un covor 
de import, destul de ieftin și el, întins peste podeaua 
acoperită cu parchet de stejar. O canapea comună, îmbră- 
cată însă într-un material cu broderii care-i dădea un aer 
oriental. În bucătărie nu se schimbase nimic de când fusese 
construită casa. Blaturile erau acoperite cu linoleum, elec- 
trocasnicele păreau destul de vechi, iar pe podea era întins 
un linoleum cu model multicolor, dintr-acela care se vin- 
dea la metru. 

Laurel Holland părea speriată, furioasă pe el, dar și 

mai furioasă pe ea însăși. Dar în acelaşi timp fu impre- 
sionat de frumusețea ei. Pe insula Parrish nu era decât o 
asistentă drăguță; acasă însă, cu părul lăsat, îmbrăcată cu 
o pereche de jeanși și un jerseu, arăta mai mult decât 
drăguţ. Era frumoasă, elegantă chiar. Trăsăturile ei dure 
erau îndulcite de claia de păr roşu, ondulat; avea o graţie 
naturală în mișcări. Sub jerseul larg i se ghicea trupul 
suplu și mlădios. Avea talia îngustă și totuși umflătura 
sânilor îi dădea un aer maternal. Ambler îşi dădu seama 
că se holba la ea și-și mută privirea. 

Primul lucru pe care-l văzu fu micuțul revolver — un 
Smith & Wesson de calibrul 22 — fixat într-un suport, 
lângă dulăpiorul pentru condimente. Prezenţa armei aco- 
lo spunea multe. Dar faptul că Laurel Holland nu făcuse 
NICIO mişcare spre suportul respectiv spunea și mai multe. 

— Ce cauţi aici? întrebă ea, aruncându-i o privire 
rănită. Îţi dai seama ce mi se poate întâmpla? 

— Laurel... 

— Dacă vrei să-mi fii recunoscător, pleacă! Lasă-mă 
în pace. 

Ambler clipi des, ca şi când ar fi primit o pereche de 
palme, şi-şi plecă capul. 

— Aşa o să fac, spuse el cu o voce aproape şoptită. 

— Nu, zise ea. Nu vreau... Nici eu nu știu ce vreau. 
În vocea ei se simţea frustrarea, angoasa şi o urmă de 
stânjeneală, că toate astea se întâmplau în fața lui. 

— Ai avut necazuri din cauza mea, nu-i aşa? Pentru 
ce ai făcut pentru mine. Vreau să-ţi mulțumesc și să-mi 
cer scuze. 

Cu un gest absent, Laurel îşi trecu nervoasă mâna 
prin părul ei des. 

— Cartela de acces? De fapt aceea nu era a mea. 
Asistenta din tura de noapte îşi lasă întotdeauna cartela 
într-un sertar la cabinet. 

— Deci au crezut că am reușit singur să pun mâna pe 
ea, într-un fel sau altul. 

— Da. Înregistrările video au arătat exact ce s-a întâm- 
plat, sau cel puţin asta a fost concluzia pe care au tras-o 
ei. Toată lumea a primit o săpuneală zdravănă, şi asta a 
fost tot. În schimb, cei doi tipi au trebuit să primească 
îngrijiri medicale. Deci. Ai plecat. Și acum te-ai întors. 

— Nu m-am întors, o corectă Ambler. 

— Ne-au spus că eşti periculos. Nebun. 

Privirea lui Ambler alunecă din nou spre revolverul 
fixat pe perete. Oare de ce nu-l luase de acolo, de ce nu 
se înarmase? Într-un fel se îndoia că ea îl pusese acolo. 
Probabil că altcineva fixase pistolul pe perete. Un soț, un 
prieten. Nu era un pistol de bărbat. Dar era unul pe care 
un bărbat i l-ar fi putut procura unei femei. Un anume tip 
de bărbat. 

— Ți-au spus toate aceste lucruri, şi tu nu i-ai crezut, 
spuse Ambler. Altfel nu cred că ai fi lăsat un nebun 
periculos să-ţi intre în casă. Mai ales că locuiești singură. 

— Nu fi aşa sigur, spuse ea. 

— N-ai fost singură, până de curând, spuse Ambler. 
Povestește-mi despre fostul tău bărbat. 

— Văd că ştii destul de multe despre el, aşa că mai 
bine spune tu. 

— Este, sau a fost, de două ori „fost“ Fostul tău pri- 
eten sau soț şi fost militar. 

Ea dădu din cap, părând un pic surprinsă. 

— Mai exact veteran. 

Ea dădu din nou din cap. Culoarea începuse să-i pia- 
ră din obraji. 

— Poate era un pic paranoic, spuse Ambler arătând cu 
capul spre pistolul fixat pe perete. Hai să ne gândim un 
pic la asta. Tu eşti asistentă la psihiatrie, lucrezi într-un 

spital care face parte din complexul Walter Reed!. Oare 
de ce? Poate pentru că bărbatul tău s-a întors dintr-o 
misiune — poate Somalia, poate Furtună în Deșert? — cam 
dereglat la cap. 

— Sindromul de stres posttraumatic, spuse ea încet. 

— Şi tu ai încercat să-l vindeci, să-l faci bine. 

— Am încercat, spuse ea. Vocea începuse să-i tre- 
mure. 

— Și n-ai reuşit, zise Ambler. Dar nu pentru că n-ai 
fi depus destul efort. Aşa că te-ai dus la școală, poate la 
una dintre şcolile finanțate de armată, şi ei te-au încura- 
jat să te specializezi, şi tu te-ai angajat cu toate forțele la 
proiectul ăsta, așa că te-ai descurcat foarte bine. Asis- 
tentă la psihiatrie, pregătire militară. Walter Reed, insula 
Parrish. 

— Eşti bun, replică ea, supărată că era redusă la un 
simplu studiu de caz. 

— Tu eşti bună — tocmai de aceea ai şi intrat în bu- 
cluc. Știi cum se spune, faptele bune nu scapă nepedep- 
site. 

— De-asta ai venit aici? spuse ea, încordându-se. Să 
te asiguri că sunt pedepsită cum trebuie? 

— Nu, pentru numele lui Dumnezeu. 

— Atunci de ce naiba... 

— Pentru că... În capul lui Ambler era un vârtej de 
gânduri. Poate pentru că îmi este teamă că sunt cu adevărat 
nebun. Şi pentru că tu ești singura persoană cunoscută 
care nu mă consideră așa. 

Laurel scutură ușor din cap. Ambler nu-şi putea da 
seama dacă încă îi mai era frică. 


l Centru medical unde sunt tratați soldaţii americani (n trad.). 
2 Desert Storm — numele pe care l-au purtat operațiunile militare 
americane în timpul războiului din Golf (1990-1991) (n. mad.). 

— Vrei să-ţi spun că nu eşti bolnav psihic? Nu cred că 
ești bolnav psihic. Dar ce cred eu nu contează nici cât o 
ceapă degerată. 

— Pentru mine contează. 

— Vrei o cafea? 

— Doar dacă o faci tu. 

— Ness-ul îți convine? 

— N-ai altceva care se prepară mai repede? 

Îi aruncă o privire lungă. 1 se păru din nou că parcă 
privea prin el, parcă-i vedea miezul, esența de normalitate. 

Se așezară şi începură să-şi bea cafeaua, şi brusc el 
îşi dădu seama de ce venise aici. Ea emana o căldură şi 
o umanitate de care el simțea că are disperată nevoie 
acum, la fel cum avea nevoie de oxigen pentru a 
supraviețui. Discuţia cu Osiris, cea despre tehnicile de 
control ale minţii, despre acoperirea mnemonică, fusese 
chinuitoare pentru el. Se simţea de parcă îi fugise pămân- 
tul de sub picioare. Spectacolul grotesc al morţii agentu- 
lui, şi el terifiant în sine, nu făcuse decât să întărească, 
să dea mai multă autoritate cuvintelor lui. 

În timp ce alţii, după câte se părea, nu-l priveau decât 
ca pe un fost spion numai bun de angajat, Laurel Holland 
era singura persoană din lume care, dintr-un motiv sau 
altul, credea în el așa cum şi el voia să creadă în el. 
Ironia era dureroasă — o asistentă de la psihiatrie, care-l 
văzuse în cea mai proastă perioadă a vieţii sale, era sin- 
gurul martor al sănătăţii lui mintale. 

— Mă uit la tine, spuse ea încet, și parcă mă văd pe 
mine. Știu că suntem cât se poate de diferiți. Închise 
ochii pentru un moment. Dar avem ceva în comun. Nu 
ştiu exact ce. 

— Eşti portul meu de vreme rea. 

— Uneori mă gândesc că porturile atrag furtunile, spuse 
asistenta. 

— Un fel de dovadă a necesității lor? 

— Ceva în genul ăsta, zise ea. Că tot veni vorba, a 
participat la Furtună în Deșert. 

- Fostul. 

— Fostul meu soţ. Fost infanterist marin. Cred că asta, 
fost infanterist marin, e un fel de identitate de sine stătă- 
toare. Nu scapi niciodată de acest statut. De altfel, el n-a 
reușit să scape de nimic din ce i s-a întâmplat în Golf. 
Deci ce înseamnă toate astea? Că sunt atrasă de pro- 
bleme? 

— Nu era bolnav atunci când v-aţi întâlnit prima oară, 
nu? 

— Nu, atunci nu. Asta s-a întâmplat cu multă vreme 
în urmă. Dar a fost trimis în Golf, şi-a satisfăcut două 
stagii unul după celălalt, fără pauză, şi când s-a întors nu 
mai era la fel. 

— Şi nu se schimbase în bine. 

— A început să bea, şi încă mult. A început să mă 
lovească. Puțin. 

— Puțin e prea mult. 

— Da, pentru mine a fost prea mult. Am tot încercat 
să ajung la el, de parcă înăuntrul lui ar fi fost un băiețel 
rănit Și eu aş fi putut să-l fac bine dacă îl iubeam îndea- 
juns de tare. Și l-am iubit. Și el mă iubea. Voia să mă 
protejeze, tocmai asta a fost problema. A devenit parano- 
ic, a început să-şi imagineze dușmani peste tot. Dar se 
temea și pentru mine, nu numai pentru el. Singurul lucru 
care nu i-a trecut prin cap a fost că eu mă temeam numai 
de el. Pistolul acela de pe perete, el l-a pus acolo, a 
insistat să învăţ să-l folosesc. Eu de cele mai multe ori 
uit de prezenţa lui. Dar uneori mă gândesc să-l folosesc 
pentru a mă apăra... 

— deel 

Ea închise ochii şi dădu afirmativ din cap, stânjenită. 
Rămase apoi tăcută pentru o vreme. 

— Ar trebui să-mi fie frică de tine. Habar n-am de ce 
nu mă tem de tine. Sunt aproape speriată de faptul că nu 
mi-e frică de tine. 

— Eşti ca şi mine. Te ghidezi după instincte. 

Ea făcu un gest larg, arătând spre ceea ce o înconjura. 

— Şi iată unde m-a adus chestia asta. 

— Eşti o persoană bună. Ambler vorbi simplu. Fără să 
se gândească, întinse o mână și o puse peste a ei. 

— Asta-ţi spune instinctul? 

— Da. 

Femeia cu ochi verzi şi strălucitori clătină din cap. 

— Spune-mi, ai și tu un veteran şocat de bombe în 
trecutul tău? 

— Stilul meu de viaţă nu a favorizat relaţiile lungi, 
profunde. Ca să fiu sincer, nici pe cele superficiale. E 
greu să ai o iubită atunci când pleci pentru şapte luni în 
Sri Lanka, Madagascar, Cecenia sau Bosnia. E greu să-ți 
faci prieteni printre civili când știi că din cauza ta ei vor 
fi supuşi unei supravegheri continue şi amănunțite. Asta 
e procedura standard, atunci când te afli într-un program 
cu acces special, civilii cu care ai contact sunt fie per- 
soane pe care le foloseşti, fie persoane care te folosesc 
pe tine — situaţie de care se tem cel mai mult şefii. Este 
un mod de viață foarte bun pentru un singuratic. E o 
viață bună dacă nu te deranjează ca relaţiile tale să aibă 
încă de la început un termen de expirare, asemenea unei 
cutii de lapte. Este un sacrificiu. Unul destul de mare. 
Dar numai aşa puteai fi mai puţin vulnerabil. 

— Şi a funcţionat? 

— Am început să cred că a avut exact efectul invers. 

— Nu ştiu, spuse Laurel. Lumina slabă a becurilor de 
deasupra îi făcea părul să strălucească. La norocul pe 

care-l am, probabil că mi-ar fi fost mult mai bine sin- 
gură. 

Ambler ridică din umeri. 

— Ştiu cum e atunci când persoanele iubite îşi schim- 
bă comportamentul față de tine. Am avut şi eu un tată 
care obişnuia să bea. Se abţinea foarte bine pentru o 
perioadă, apoi nu mai reușea să se controleze. 

— Era un beţiv furios? 

— Până la urmă aproape toţi devin furioși. 

— Te bătea? 

— Puțin, spuse Ambler. 

— Chiar şi un pic e prea mult. 

Ambler își feri privirea. 

— Devenisem foarte priceput să-i descifrez starea de 
spirit. Cu beţivii chestia asta e destul de dificilă, pentru 
că sunt foarte schimbători. Acum glumesc și râd, sunt 
veseli, şi în secunda următoare p/eosc! îți ard o palmă 
sau chiar un pumn, depinde de situaţie, și figura li se 
înnegurează, se simt luaţi peste picior. 

— Dumnezeule! 

— După aceea îi părea rău, întotdeauna. Îi părea foarte, 
foarte rău. Ştii şi tu cum se întâmplă — tipul spune că o 
să se schimbe, că de data asta vorbește serios, şi tu-l 
crezi, pentru că vrei să-l crezi. 

Ea dădu din cap. 

— Trebuie să-l crezi. La fel cum crezi şi că ploaia are 
să se oprească într-o bună zi. Ce ţi-e şi cu instinctele 
astea. 

— Eu cred că atunci când îţi ignori instinctele încerci 
să te înșeli pe tine însuți. Vezi tu, copilul acela a devenit 
foarte bun la ghicitul stării de spirit a tatălui său. A învăţat 
să recunoască după faţă când tatăl său e într-o dispoziţie 
proastă, însă doar pentru că e trist. Atunci îi poţi cere 
bani de buzunar, îl întrebi dacă îți poate cumpăra jucăria 

aceea nouă pe care ţi-o doreşti şi el se uită la tine ca şi 
când tu îi faci un serviciu. Îţi dă cinci dolari, poate chiar 
zece şi-ţi spune: „Du-te, fii fericit.“ Îţi spune că eşti un 
copil bun. Alteori, când pare vesel şi fericit, dacă te uiţi 
cruciş la el odată se înnegurează şi ştii sigur că o să-ţi 
tragă o mamă de bătaie cu cureaua. 

— Deci nu ştiai niciodată cum va reacționa. Era com- 
plet imprevizibil. 

— Nu, tocmai asta e, spuse Ambler. Am învățat. Am 
învăţat cum să disting diferenţele, am învăţat subtilitățile, 
am descifrat mecanismul schimbărilor lui de dispoziţie. 
Când am împlinit şase ani îi cunoşteam dispoziţiile pe 
dinafară, ca alfabetul. Ştiam când să dispar din ochii lui. 
Ştiam când e într-o dispoziţie generoasă. Ştiam când e 
furios şi agresiv, știam când era abătut şi când îşi plângea 
de milă. Ştiam când mă minţea pe mine sau pe mama. 

— Un lucru destul de greu, mai ales pentru un copil. 

— M-a părăsit când am împlinit șapte ani. 

— Tu şi mama ta v-aţi simţit mai uşurați? 

— Era o situație mai complicată. Se opri. 

Laurel rămase tăcută pentru o vreme; băură din ca- 
feaua nu prea bună. 

— Ai avut vreodată o altă slujbă? Vreau să spun în 
afară de cea de fantomă. 

— Am avut câteva slujbe sezoniere, pe perioada verii. 
Am lucrat la un restaurant într-un târg plasat în afara 
oraşului. Ai zice că oamenii vin să mănânce coaste de 
porc prăjite după ce se dau în montagne-russe. Eram, de 
asemenea, destul de bun la desen. Într-unul din primii 
ani de studenţie am fost la Paris, am încercat să câştig 
bani ca artist de stradă. Ştii tu, faci portrete la trecători, 
încerci să smulgi de la ei câţiva franci. 

— Era drumul tău spre bogăţie, ha? 

— A trebuit să ies rapid de pe drumul acela. Oamenii 
erau incredibil de supăraţi când vedeau ce am desenat. 

— Nu prea semănau cu schițele tale? 

— Nu, nu era asta. Făcu o pauză. Dumnezeule, nu 
m-am mai gândit la asta de ani de zile. A durat ceva timp 
până când mi-am dat seama care era problema. Pe scurt, 
felul în care îi vedeam eu pe oamenii aceia nu coincidea 
cu felul în care voiau ei să fie văzuţi. Cumva în desenele 
mele arătau speriați, cuprinşi de îndoieli sau chiar de 
disperare — şi poate ăsta era adevărul. Dar nu era adevărul 
pe care voiau ei să-l vadă. De cele mai multe ori îi speria 
ce vedeau, sau chiar îi înfuria. Eu le dădeam desenul și 
ei o luau razna — îl mototoleau şi îl rupeau în bucăţi 
înainte de a-l arunca la gunoi. Parcă era o superstiție. 
Parcă nu voiau ca desenul respectiv să mai fie văzut de 
altcineva, nu voiau să lase pe nimeni să arunce o privire 
în sufletul lor. Pe vremea aceea, după cum ţi-am spus, nu 
pricepeam exact ce se întâmpla. 

— Acum înţelegi ce se întâmplă? 

O privi fix. 

— Ai vreodată senzația că nu ştii cu exactitate cine 
eşti de fapt? 

— Tot timpul, răspunse ea, privirea ei de linx atrăgân- 
du-l ca un magnet. Ce ţi-au făcut? 

— Nu vrei să ştii, îi răspunse el cu un zâmbet trist 

— Ce ti-au făcut? repetă ea. Işi puse mâna peste a lui, 
căldura atingerii părând să-i cuprindă toată mâna. 

Încet, începu să-i povestească despre dispariţia lui 
din toate bazele de date și din toate arhivele electronice, 
şi apoi, în linii mari, îi relată ce-i spusese Osiris. Îl as- 
cultă atentă, privindu-l. Calmul ei se dovedi contagios. 

Într-un târziu, îl întrebă: 

— Vrei să ştii ce cred eu? 

O aprobă cu o mişcare a capului. 

— Cred c-au încercat să se joace cu mintea ta câtă 
vreme ai fost înăuntru. De fapt, sunt sigură. Cu medica- 
mente, electroșocuri şi cu Dumnezeu știe mai ce. Dar nu 
cred că se poate schimba cu adevărat caracterul şi per- 
sonalitatea cuiva. 

— Când eram... înăuntru, spuse el încet, am auzit o 
înregistrare. Cu mine. Palid, îi descrise ce auzise pe casetă. 

— De unde ştii că persoana respectivă erai chiar tu? 

— Pur şi simplu... ştiu, spuse el şi făcu un gest cu 
mâna. 

Laurel îl privea foarte concentrată. 

— Există o explicaţie. 

— O explicaţie? Care? 

— La şcoala de asistente am făcut şi un curs de far- 
macologie, spuse Laurel. Stai să aduc manualul, şi am 
să-ți arăt. 

Când se întoarse, după câteva minute, avea cu ea un 
tom gros cu copertă maro cu auriu. 

— Genul de psihoză despre care vorbeai poate fi in- 
dusă. Răsfoi cartea până ajunse la capitolul referitor la 
substanţele anticolinergice. Uite aici, la efectele în caz 
de supradozaj. Scrie că anticolinergicele pot duce la in- 
stalarea psihozelor. 

— Dar nu-mi amintesc nimic. Nu-mi amintesc de nicio 
psihoză. Nu-mi amintesc să mi se fi administrat substanțe 
de genul ăsta. 

— Ar fi putut să combine anticolinergicul cu un alt 
medicament, ca de exemplu cu Versed. Răsfoi din nou 
paginile subțiri ale cărţii, până la un alt pasaj. Uite aici. 
Bătu cu degetul un pasaj scris cu litere îngroșate. Medi- 
camentele ca Versedul afectează centrii de memorie. Aici 
este un întreg alineat care avertizează asupra efectului de 
„amnezie anterogradă“, adică uitarea evenimentelor ce 
au loc după injectarea medicamentului. Ce vreau eu să 

spun e că prin intermediul amestecului potrivit de medi- 
camente ţi s-ar fi putut provoca o criză de nebunie, de 
care să nu-ți aminteşti. Pentru câteva ore te-ai fi putut 
transforma într-un nebun furios... 

Ambler dădu încet din cap. Entuziasmul îi zbârlise 
părul de pe ceafă. 

— Şi ei te-ar fi putut înregistra în acea perioadă, 
continuă ea. Şi astfel te-ar fi putut face să crezi că eşti cu 
adevărat nebun. Au încercat să te convingă că ești nebun. 
Probabil că aveau motivele lor s-o facă. 

Motivele lor. 

Întrebările mai complicate — cine? de ce? — se căscau 
asemenea unui abis care-i răsplătea cu distrugerea totală 
pe cei care aveau curajul să se uite prea atent în el. Chiar 
şi lupta cu întrebarea mai simplă — ce? — era istovitoare. 

Motivele lor 

Să cauţi motive pentru nebunie era un paradox. 
Metoda inducerii artificiale a demenţei făcea parte din 
arsenalul de mizerii folosite de către cei de la contraspi- 
onaj. Era o metodă foarte bună pentru discreditarea unei 
persoane. O înregistrare cu o astfel de criză putea fi arătată 
oricărei persoane care trebuia convinsă că subiectul în 
cauză era nebun de legat. Eventualele întrebări puteau fi 
evitate cu uşurinţă. 

Perspectivele erau îngrozitoare. Şi totuşi Hal Ambler 
se simţea mai bine, revigorat parcă. De ce? Pentru că nu 
mai era singur. Pentru că acum punea piesele cap la cap, 
împreună cu cineva. 

Cineva care-l credea. Care credea în el. Și a cărui 
credinţă îl ajuta să-şi regăsească încrederea în sine. Poate 
că era încă pierdut în labirint. Dar acest Tezeu își găsise 
Ariadna. 

— Cum îţi explici dispariția mea din bazele de date? 
insistă Ambler. Parcă n-aș fi existat niciodată. 

— Ştii foarte bine câte chestii pot face oamenii puter- 
nici. Şi eu știu la fel de bine. Aud şi eu câte o bârfă la 
serviciu, lucruri despre care oamenii n-ar trebui să vor- 
bească, dar o fac oricum. Am auzit despre crearea de 
identități pentru nişte persoane care n-au existat nicio- 
dată. Nu e cu mult mai greu să ștergi orice înregistrare, 
orice urmă a unei persoane care chiar a existat. 

— Îţi dai seama cât de nebunește sună asta? 

— Mai puţin nebuneşte decât o eventuală alternativă, 
spuse Laurel cu fermitate. În vocea ei se simţea siguranţa, 
o siguranță care desființa fără drept de apel ipotezele 
lansate de Osiris. Te îngroapă în sistemul psihiatric. 
Inseamnă că vor să înlăture posibilitatea apariției unor 
întrebări incomode. Ca şi cum ar împinge scara la o parte 
după ce au reuşit să pătrundă prin fereastra de la etaj. 

— Dar atunci ce poţi spune despre ce am văzut în 
munţii Sourland? Nu mai era nicio cabană, niciun semn 
că acolo ar fi existat vreodată o cabană. 

— Şi tu crezi că o agenţie guvernamentală puternică 
n-ar fi putut să angajeze specialiști care să facă totul să 
arate aşa cum vor ei? 

— Laurel, ascultă-mă, spuse el, cu glasul aproape tre- 
murat. M-am uitat în oglindă și nu m-am recunoscut. 

Ea întinse mâna şi-l mângâie pe obraz. 

— Înseamnă că te-au schimbat. 

— Cum e posibil aşa ceva? 

— Nu sunt chirurg, spuse ea. Dar am auzit zvonuri 
despre anumite metode de chirurgie plastică, despre modul 
cum pot să schimbe fizionomia unei persoane fără măcar 
ca respectivul să ştie că a fost operat. Știu cu siguranță 
că un om poate fi anesteziat complet săptămâni la rând. 
Fac aşa ceva în secțiile de arşi uneori, pentru a-i scuti 
astfel pe pacienţii de acolo de chinurile pe care le îndură. 
Acum există tot felul de metode chirurgicale care im- 

plică foarte puţine operațiuni „invazive“ Este posibil ca 
ei să-ți fi schimbat fața şi apoi să te fi ținut anesteziat 
până când urmele operaţiei se vor fi vindecat complet. 
Chiar dacă în acest timp ai avut momente de luciditate. 
Administrarea de Versed te-ar fi putut împiedica să-ți 
aminteşti aceste momente. Şi aşa, cum ai fi putut să-ți 
dai seama? 

— E o nebunie, repetă Ambler. 

Ea veni foarte aproape de el şi-şi puse mâinile pe faţa 
lui. Îi examină pielea obrazului de-a lungul liniei ma- 
xilarului, urechile, apoi căută eventuale cicatrici ascunse 
în păr. Se uită cu luare-aminte la pleoapele lui, la obraji, 
la nas. Ambler simțea căldura emanată de faţa ei, acum 
foarte apropiată de a lui, și apoi, când ea începu să-și 
treacă vârfurile degetelor peste figura lui, avu o tresărire. 
Dumnezeule, ce frumoasă era! 

— Vezi ceva? întrebă agentul. 

Laurel clătină din cap. 

— N-am găsit nicio urmă de incizie, dar asta nu 
înseamnă nimic, zise ea. Există tehnici chirurgicale 
non-invazive de care eu n-aş avea cum să fi auzit. Scal- 
pelul ar putea să intre prin mucoasa nazală, prin partea 
interioară a pleoapelor, există tot felul de portiţe chirur- 
gicale. Nu e domeniul meu de activitate. 

— N-ai nicio dovadă. E doar o presupunere de-a ta. 
Deşi părea sceptic, Ambler se lăsă influențat de convin- 
gerea ei puternică. 

— Este singura variantă credibilă, care are sens, spuse 
ea cu înflăcărare. Numai aşa se pot explica toate 
experiențele tale. 

— Asta, bineînțeles, dacă presupunem că experiențele 
mele — amintirile mele — ar avea sens. Rămase tăcut pentru 
câteva momente. Dumnezeule, mă simt ca o blestemată 
de victimă! 

— Poate chiar asta vor ei, să te simți ca o victimă. 
Ascultă, cei care ţi-au făcut asta nu sunt nişte oameni de 
treabă. Sunt nişte manipulatori. Nu cred că te-au internat 
pe insula Parrish pentru că erai slab. Probabil că au făcut-o 
fiindcă erai prea puternic. Fiindcă începuseşi să vezi ceva 
ce nu trebuia să vezi. 

— Ai început să vorbeşti la fel de nebunește ca și 
mine. Îi zâmbi. 

— Pot să-ți pun o întrebare personală? spuse ea cu 
timiditate. 

— Dă-i drumul. 

— Cum te cheamă? 

Pentru prima oară în ziua aceea el izbucni în râs — un 
râs puternic, zgomotos, care parcă-i ieșea din suflet. Întin- 
se mâna, într-o parodie de salut: 

— Încântat de cunoştinţă, Laurel Holland, spuse el. 
Numele meu e Harrison Ambler. Dar poţi să-mi spui Hal. 

— Imi place mai mult decât Pacientul numărul 5312, 
spuse ea. Îşi trecu ambele mâini prin părul lui şaten tuns 
scurt şi apoi îl mângâie din nou uşor peste față. Ii întoarse 
capul într-o direcţie, apoi în cealaltă, de parcă s-ar fi jucat 
cu un manechin. Apoi se aplecă și-i netezi obrazul. 

Dură câteva momente până când el fu capabil să 
răspundă la mângâierile ei. Când o făcu însă, se com- 
portă asemenea unui călător însetat prin deşert, care 
întâlneşte o oază. O trase cu putere spre el, cu ambele 
brațe, o strânse, şi ea era tot ce avea pe lume şi era tot 
ce-i trebuia. 

Când se desprinseră din îmbrăţişare, amândoi aveau 
lacrimi în ochi. 

— Te cred, spuse ea cu o voce tremurândă, dar hotărâtă. 
Cred că eşti tu. 

— S-ar putea să fii singura, spuse el încet. 

— Dar prietenii tăi? 

— Ți-am spus, în ultimii douăzeci de ani am fost, mai 
mult sau mai puțin, un Singuratic. Asta era procedura în 
meseria mea. Prietenii mei erau colegii de muncă, şi pe 
ei n-am cum să-i găsesc — în momentul ăsta ar putea fi 
în orice punct de pe glob, în funcţie de misiunea primită. 
Oricum, niciunul dintre agenţi nu cunoștea numele 
adevărate ale celorlalți. Asta era regula de bază. 

— Lasă asta. Eu vorbeam de prietenii din copilărie, 
din adolescenţă, de la facultate. 

Amintirea bruscă a celor întâmplate îi dădu fiori reci. 
Îi povesti despre discuţia telefonică pe care o purtase cu 
Dylan Sutcliffe. 

Asta o opri, dar numai pentru câteva momente. 

— Poate suferă de Alzheimer. Poate a avut un acci- 
dent de maşină care l-a făcut să-și piardă minţile. Poate 
că te-a urât dintotdeauna. Sau poate a crezut că vrei să-i 
ceri bani împrumut. Cine știe? Se ridică în picioare, aduse 
o foaie de hârtie şi un creion și i le puse în față. Scrie 
aici numele persoanelor pe care ţi le poţi aminti şi care 
şi-ar putea aduce aminte de tine. Un puşti de prin vecini, 
care să te ştie de pe vremea când erați amândoi copii. Un 
coleg de cameră din timpul facultăţii. Orice. Încearcă să 
începi cu numele mai puţin comune, ca să avem mai 
multe şanse de reușită. 

— Habar n-am cum să dau acum de oamenii ăștia... 

— Scrie, îl îndemnă ea cu un gest brusc. 

Ambler scrise. O duzină de nume, la întâmplare — 
vecini din Camden, colegi din şcoala generală, din liceu, 
copii pe care îi cunoscuse în tabere, colegi de facultate 
de la Carlyle. Ea luă lista şi merseră împreună spre un 
separeu de lângă bucătărie, acolo unde ea avea un com- 
puter care nu arăta prea bine — părea a fi cumpărat de la 
magazinul de solduri al armatei. 

— Am o conexiune dial-up!, se scuză ea, dar e uimitor 
câte lucruri poţi găsi pe internet. 

— Ascultă, spuse el grijuliu. Nu sunt foarte sigur că 
vrei să faci asta. Deja o băgase mai mult decât îşi dorea 
în coșmarul lui, n-ar fi vrut să o implice într-o măsură și 
mai mare. 

— E casa mea. Aici fac ce vreau eu. 

Se aşeză la computer și tastă numele într-un motor 
de căutare specializat în găsirea de oameni, în timp ce el 
se uita peste umărul ei. Cinci minute mai târziu reușiseră 
să păsească o jumătate de duzină de numere de telefon, 
pe care ea le copie pe foaie, cu scrisul ei ordonat. 


Apoi îi întinse telefonul. 
— Încearcă să găseşti pe cineva. În ochii ei se citea 
siguranța. 


— Nu, spuse el. Nu de la telefonul tău. 

— Te gândești la costul convorbirilor interurbane? 
Drăguţ din partea ta. Poţi să laşi câteva fise pe masă, ca 
Sidney Poitier în „Ghici cine vine la cină“ 

— Nu e vorba de asta. Ambler făcu o pauză; nu voia 
să-l considere paranoic, dar ştia că măsurile de precauţie 
pe care un agent şi le lua instinctiv puteau părea ciudate 
pentru un civil. Doar că nu sunt sigur dacă... 

— Dacă telefonul meu e ascultat sau nu? Păru puţin 
dezorientată de această eventualitate. Nu există vreo cale 
prin care să verificăm acest lucru? 

— Nu prea. 

Clătină din cap. 

— În ce lume trăim! O privi cum introduce numele lui 
în motorul de căutare. Rezultatul i se păru inevitabil. Nu 
exista niciun document care să conţină acest nume. 


l Tip de conexiune la internet care se face prin intermediul tele- 
fonului. Este caracterizată de o viteză mică de transfer a datelor 
(n. trad.). 

— O să folosesc telefonul mobil, spuse Ambler și 
scoase aparatul Nokia. Aşa e mai sigur. Trase adânc aer 
în piept şi formă primul număr de pe listă. 

— Pot vorbi cu Elaine Lassiter? întrebă el, încercând 
să păstreze o voce calmă. 

— Soţia mea a murit anul trecut, replică o voce şoptită. 

— Imi pare rău să aud asta, spuse Ambler repede. Al 
doilea număr era al lui Gregson Burns, care răspunse 
imediat. 

— Îl caut pe Gregson Bums, începu Ambler. 

— La telefon, îl întrerupse vocea. 

— Greg! Hal Ambler aici. Ştiu, a trecut o grămadă de 
vreme... 

— Dacă mi-ai dat telefon ca să fii amabil, te rog să mă 
ştergi de pe lista dumitale, spuse vocea, alterată de furie 
de la capătul celălalt al firului. 

— În copilărie aţi locuit în Camden, pe strada Haw- 
thorn? insistă Ambler. 

— Da, răspunse vocea mirată. În fundal se auzi o voce 
pițigăiată de femeie: Cine e la telefon? 

— Şi nu vă aduceţi aminte de un anume Hal Ambler, 
care locuia vizavi? Vă amintiţi vreo persoană pe nume 
Ambler? 

— Am auzit de Eric Ambler!, scriitorul. E mort. Dacă 
vrei, poţi să te duci după el, ca să nu-mi mai iroseşti 
timpul de pomană. Trânti telefonul. 

Ambler simți podeaua clătinându-i-se sub picioare. 
Formă rapid și următorul număr de pe listă. Julianne 
Daiches — sau Julianne Daiches Murchinson, aşa cum 
apărea acum în cartea de telefoane, locuia tot în Dela- 
ware. Cu toate acestea, femeia păru să nu recunoască 


l Scriitor englez (28 iunie 1909-22 octombrie 1998), autor a 
numeroase romane de spionaj (n. trad.). 

numele lui Ambler. Spre deosebire de Gregson Burns, 
atitudinea ei fu una cordială. Era foarte amabilă, nesus- 
picioasă, părea chiar cuprinsă de confuzia interlocutoru- 
lui său. 

— Nu cumva aţi vrut să spuneți Sandler? întrebă ea, 
domică să-l ajute. Pentru că-mi aduc perfect aminte de 
un băiat pe nume Sandler. 

Când ajunse la jumătatea listei cu numere de telefon, 
Ambler avea faţa acoperită cu sudoare rece și simţea că 
nu se mai poate concentra. Se uită lung spre bucata de 
hârtie, o făcu ghemotoc, strângând-o în pumn. Apoi se 
lăsă pe vine şi închise ochii. 

Când îi deschise din nou o văzu pe Laurel Holland 
stând lângă el, trasă la față. 

— Nu vezi, n-are niciun rost. Vorbele-i semănau cu un 
geamăt greu, care venea de undeva departe, din adâncul 
fiinţei lui. Nu mai pot să fac asta. 

— Dă-o dracului, spuse ea. Toată lumea e implicată în 
chestia asta. Ori asta, ori... ori nu mai știu ce să zic. Nu 
trebuie să ne gândim la asta acum. N-ar fi trebuit să te 
pun să faci acest lucru. 

— Nu, o contrazise el. Dar îmi pare rău, pur și simplu 
nu pot... 

— Şi nici n-o să mai faci asta. N-ai de ce să-ţi ceri 
scuze. N-o să le dai satisfacția asta. 

— Ei. Cuvântul acela gol, de necuprins. 

— Da, ei. Cei care sunt responsabili de toată șarada 
asta blestemată. N-o să le dai satisfacție. Poate încearcă 
să te scoată din minți. Ei bine, mai dă-i dracului. N-o să 
le mai facem jocul. De acord? 

Ambler se ridică cu greu în picioare. 

— De acord, spuse el, însă din vocea lui răzbătea 
neputința de a-și stăpâni sentimentele. 

Îl luă în braţe şi îmbrăţişarea ei păru că-i dă puteri 
noi. 

— Ştii, poate că toți nu suntem decât idei în mintea 
unui zeu. Am avut un prieten care spunea că cea mai 
bună cale de a deveni nemuritori este să devenim 
conştienţi de faptul că nu existăm. Bineînţeles, era dro- 
gat când a spus chestia asta. Își lipi fruntea de a lui și el 
putu să-i simtă zâmbetul. Nu vreau să spun decât că uneori 
trebuie să alegem ceea ce vrem să credem. ŞI, la naiba, 
eu te aleg pe tine. Mă încred în instinctul meu, nu-i aşa? 

— Dar, Laurel... 

— Taci din gură, bine? Cred în zine, Harrison Ambler. 
Te cred. 

Ambler se simţea de parcă în mijlocul nopții ar fi 
apărut soarele, fierbinte şi radios. 


II 


Ambler simțea că pluteşte, asemenea unui vapor 
cu carena spartă care e purtat pe sus de un val. Conduse 
Pontiacul închiriat spre ieşirea de pe strada ei, apoi o luă 
la stânga, pe şoseaua principală cu două sensuri, destul 
de aglomerată la această oră. Deşi simțea o reală uşurare, 
se hotărâse să nu-şi mai prelungească vizita la Laurel, 
oricât de mult ar fi vrut. Laurel Holland făcuse deja atât 
de multe pentru el; n-o putea lăsa să mai facă şi alte 
sacrificii. 

Câțiva kilometri mai încolo, la prima intersecție, opri 
cuminte la un semafor, schimbând farurile pe fază scurtă. 
Din direcția opusă văzu apropiindu-se o dubă. Semaforul 
se schimbă pe verde şi, în timp ce traversa intersecția, 
Ambler simţi un fior rece. Verifică dacă prin sistemul de 

ventilație al maşinii venea aer cald, aruncând în același 
timp şi o privire în oglinda retrovizoare, unde văzu... 

Oh, Dumnezeule, Dumnezeule, Dumnezeule — dubiţa! 
Şoferul cu înfăţişare dură! Era o echipă de recuperare! 

Sau chiar mai rău. 

Ar fi vrut să întoarcă imediat maşina, dar pe contra- 
sens treceau maşini într-un şir neîntrerupt. Irosea timp 
preţios, şi nu avea nicio secundă de pierdut. 

Cum fusese posibil să se întâmple asta? E casa mea, 
deci fac ce vreau. Calculatorul lui Laurel Holland. 
Blestematul ei de calculator. Căutările ei probabil că 
declanşaseră o alarmă. Existau mai multe agenţii guver- 
namentale care aveau programe de localizare şi urmărire 
prin care monitorizau traficul pe internet — programul 
„Carnivore“ al FBI-ului era doar cel mai bine cunoscut 
dintre ele, însă nu şi singurul. Aceste sisteme foloseau 
aşa-numitele „detectoare de pachete“, cu ajutorul cărora 
monitorizau anumite noduri ale rețele: de internet şi anu- 
mite locaţii unde se aflau informaţii specifice. Ca şi 
computerul pe care-l folosise la internet-cafe-ul din Du- 
pont Circle, şi cel al lui Laurel avea o adresă digitală 
unică, cu ajutorul căreia putea fi găsit şi prin intermediul 
căreia se puteau afla cu uşurinţă toate datele despre pro- 
prietar, inclusiv adresa acestuia. 

Văzu o spărtură în şirul de maşini, şi făcu o întoarcere 
de o sută optzeci de grade, cu cauciucurile scârțâind. 
Auzi claxonul insistent al maşinii căreia îi tăiase calea, 
şoferul frânase ca să evite accidentul. La intersecție se- 
maforul era din nou pe roşu, dar nu acest lucru îl opri, ci 
maşinile care treceau cu viteză pe şoseaua perpendicu- 
lară. Dacă acestea ar fi mers mai încet, ar fi încercat să 
se strecoare printre ele, dar aşa riscul de accident era 
prea mare. Mai bine să accepte o întârziere de un minut 
sau două decât să rişte să nu ajungă deloc la destinație. 

Totuşi secundele păreau că trec cu o încetineală chinu- 
itoare. În sfârşit, traficul se mai descongestionă şi — acum, 
acum, hai! — Ambler profită de cele nici trei secunde de 
pauză şi se năpusti pe culoarea roșie, trecând în viteză 
prin intersecţie, acompaniat de claxoane şi scârțâit de 
frâne. 

Câteva momente mai târziu se trezi blocat în spatele 
unei rulote, care mergea cu cincizeci de kilometri la oră 
într-o zonă în care viteza maximă permisă era de şapte- 
zeci. Ţinu mâna apăsată pe claxon — la naiba, nu avea 
timp! — dar rulota îşi menţinu viteza, parcă vrând să-i 
tacă în ciudă. Ambler trase de volan cu putere şi tură 
motorul la maximum, tăie linia continuă dublă, depăşind 
autovehiculul din față. Când coti pe Orchand Lane îşi 
dădu seama că avea cămaşa leoarcă de transpirație. Străbă- 
tu în viteză străduța şi opri brusc maşina în fața casei cu 
un etaj a lui Laurel Holland, unde... 

Oh, Dumnezeule, Dumnezeule, Dumnezeule... dubiţa 
deja parcase de-a curmezişul aleii, cu portiera din spate 
deschisă spre verandă. Auzi ţipete — Laurel — şi apoi 
văzu ușa din faţă trântindu-se de perete. Doi bărbaţi solizi, 
îmbrăcaţi în cămăşi negre, cărau spre mașină un fel de 
targă improvizată pe care se afla mobilizată ea, palidă, 
bătută, redusă la dimensiunile unui pachet. Nu! Oh, 
Doamne Dumnezeule, nu! 

Erau doar doi, dar — Doamne Dumnezeule, nu! — 
scoase o seringă imensă al cărei ac strălucea în lumina ce 
se revărsa din felinare şi se pregăti să îi înţepe la întâm- 
plare trupul imobil. Dar ceea ce-l îngrozea cel mai tare 
pe Ambler era calmul desăvârşit, profesional care se ci- 
tea pe fața omului. 

Ştia ce avea să urmeze. Ambler n-ar fi trebuit nicio- 
dată să scape din gaura aceea unde-l închiseseră, din 
puşcăria aceea deghizată într-un spital de psihiatrie. Acum 


200 


același lucru avea să i se întâmple şi lui Laurel. Acum ea 
ştia prea multe. N-avea să mai fie eliberată niciodată, nu 
va putea niciodată să-şi spună povestea. Dacă erau miloşi, 
aveau s-o ucidă. Dacă nu, Laurel avea să-şi petreacă tot 
restul zilelor aşa cum Ambler ar fi trebuit s-o facă. N-avea 
să fie internată, ci mai degrabă îngropată de vie. Aveau 
să se facă experimente medicale pe ea. Apoi va fi lăsată 
să vegeteze, în timp ce toate urmele existenţei ei aveau 
să fie şterse de pe fața pământului. 

Nu! Pentru numele lui Dumnezeu, nu putea lăsa să i 
se întâmple aşa ceva! 

Unul dintre cei doi bărbaţi, şoferul cu fața dură, străbă- 
tută de câteva cicatrice, o luă la fugă spre Ambler. 

Ambler apăsă pedala de acceleraţie până la podea, cu 
maşina scoasă din viteză, apoi, în timp ce motorul mu- 
gea, apăsă brusc ambreiajul şi cuplă viteza întâi. Maşina 
țâşni spre dubiță, care se afla la aproximativ zece metri 
distanță. Bărbatul cu fața brăzdată de cicatrice era acum 
foarte aproape de partea stângă a maşinii lui Ambler. În 
ultimul moment Ambler deschise brusc portiera şi-l lovi 
pe tip, lăsându-l în stare de inconştiență. Apoi călcă frâ- 
na și roti volanul spre stânga. Spatele mașinii se deplasă 
în direcția opusă, lovindu-se de dubiță. Partea din spate 
absorbi întreaga forță distructivă a impactului, aşa că 
Ambler rămase nevătămat. 

Încă se mai auzeau ţipete când Ambler se dădu jos 
din maşină, dar acest lucru îi dădea un sentiment curios 
de uşurare. Țipetele însemnau că Laurel era încă în viaţă, 
acul seringii încă n-o atinsese. Se năpusti spre partea din 
spate a dubiţei, unde Laurel se zbătea din toate puterile, 
legată cu câteva fâşii de pânză, încercând să-i reziste 
musculosului atacator. Ambler se strecură în spatele por- 
tierei dubiţei, care se deschisese în urma impactului. 

— Dă-te la o parte de lângă ea sau vei muri, ticălo- 

sule! strigă Ambler. Un glonţ în cap şi unul în burtă. Ştia 
că indicarea exactă a locurilor în care avea să-l împuște 
era de natură să-l convingă pe atacator că vorbea serios. 
În semiîntuneric, atacatorul presupuse că Ambler era înar- 
mat, deşi nu putea să vadă clar mâinile celui care-l 
amenința. Tipii respectivi erau profesionişti, nu incon- 
ştienți. Făceau toate astea pentru bani, nu din pură convin- 
gere şi pasiune. Acum! mugi Ambler. 

Bărbatul făcu ce i se spuse. Ridică mâinile în sus, şi 
începu să înconjoare încet dubița. Când ajunse în față 
făcu exact ce se aştepta Ambler să facă. Sări brusc în 
mașină și porni motorul. În momentul acela supraviețuirea 
devenise singurul lui scop. Ambler fugi în spatele dubiței 
şi se asigură că Laurel nu mai era înăuntru, în timp ce 
atacatorul ambală motorul şi porni maşina, împinse la o 
parte Pontiacul şi traversă gazonul în viteză, năpustindu-se 
pe stradă. 

Plecase, dar în curând avea să se întoarcă, şi nu singur. 

— Laurel, strigă Ambler uşor în timp ce, cu mişcări 
blânde, dar iuți desfăcea nodurile fâşiilor de pânză cu 
care femeia era legată. 

— Au plecat? întrebă cu o voce tremurătoare. 

— Trebuie să plecăm de-aici, se mulțumi el să spună. 

Ea se lăsă brusc pe el, prinzându-l cu brațele scutu- 
rate de tremurături. 

— Ştiam că vei veni după mine, repeta ea, cu gura 
aproape lipită de gâtul lui. Ştiam că vei veni după mine. 

— Trebuie s-o ştergem de aici, o întrerupse Ambler 
repezit. Ştii vreun loc în care ai putea să stai, undeva 
unde să fii în siguranță? 

— Fratele meu locuieşte în Richmond. 

— Nu! Ei cunosc adresa aceea, te-ar găsi imediat. Ne 
trebuie altcineva, o persoană pe care ei să nu o poată 
urmări. 

Laurel îl privi, trasă la faţă. 

— E o femeie, pe vremea copilăriei mele era cea mai 
bună prietenă a mamei mele. A fost ca o mătușă pentru 
mine. Acum locuieşte în Virginia de Vest. Undeva lângă 
Clarksburg. 

— Merge, spuse Ambler. 

— Te rog..., începu ea, şi el putu să-i vadă disperarea 
şi frica întipărite pe față. Nu voia să fie lăsată singură. 

— O să te duc eu acolo, spuse Ambler. 

Drumul până la Clarksburg dură câteva ore. Folosiră 
autostrăzile 68 şi 79. Mergeau cu maşina ei, un Mercury 
vechi. Ambler era atent la trafic, cu ochii în patru după 
vreun eventual urmăritor sau vreo echipă de supraveghe- 
re. Laurel îşi petrecu o parte din timp plângând; între 
reprizele de plâns se cufunda într-o tăcere împietrită. Se 
confrunta cu ceva nou, cu ceva ce nu mai experimentase 
niciodată şi în ultimă instanță răspundea la traumă cu 
furie şi dhotărâre. În acelaşi timp Ambler îşi făcea 
reproşuri în tăcere. Într-un moment de slăbiciune o asis- 
tentă îl ajutase; acum viaţa ei era pusă în pericol din 
această cauză, şi probabil că n-avea să mai fie niciodată 
la fel. Îşi dădea seama că femeia care acum stătea lângă 
el îl privea ca pe un salvator, ca pe cineva care îi putea 
oferi siguranța de care avea nevoie. Dar de fapt lucrurile 
stăteau chiar pe dos. Dar el n-avea de gând să-i spună 
asta. Era realitatea logică, ce nu se potrivea deloc cu 
realitatea ei emoțională. 

Când se despărțiră — el chemă prin telefon un taxi 
care urma să-l aştepte la o intersecție aflată în apropierea 
destinaţiei ei — ea aproape că se strâmbă de durere, de 
parcă i-ar fi fost smuls un bandaj de pe o rană. Şi el avea 
o senzaţie asemănătoare. 

— Eu am adus toate astea pe capul tău, murmură 
Ambler, aproape ca pentru el. Eu sunt vinovat... 

— Nu, zise ea cu tărie. Să nu mai spui niciodată asta. 
Ei sunt cei vinovaţi, la naiba. Ei sunt de vină. Oameni de 
genul ăsta... Se întrerupse. 

— O să te descurci? 

Ea dădu scurt din cap. 

— Pune mâna pe ticăloşii ăia, îi spuse ea printre dinți 
înainte de a se întoarce şi de a pleca spre casa „mătuşii“ 
Jill, o construcţie cafenie, în stil victorian. Pe verandă 
era aprins un bec ce emana o lumină galbenă, caldă. 
Părea că intră într-o altă lume, una sigură. O lume în care 
el nu exista. 

Nu mai voia s-o expună riscului de a se confrunta cu 
terifiantul său viitor. Undeva în labirint, bestia îl aştepta. 
Tezeu trebuia să omoare Minotaurul. Altfel niciunul din- 
tre ei n-avea să fie în siguranță. 

În noaptea aceea dormi la un motel de lângă Morgan- 
town, Virginia de Vest, dar somnul venise greu. În minte 
începură să i se strecoare frânturi de amintiri, asemenea 
unui gaz otrăvitor. Figura tatălui său se întrupă din cioburi 
și bucățele — o faţă dreptunghiulară, frumoasă; la o pri- 
vire mai atentă nu mai era aşa frumoasă, anii de abuz de 
alcool îi uscaseră pielea şi îi umpluseră obrajii de capilare 
sparte. Mirosul dulceag de Sen-Sen, bomboanele pe care 
le sugea în încercarea de a ascunde mirosul de alcool al 
răsuflării. Apoi expresia de durere pasivă a mamei lui; îi 
luă ceva vreme să distingă ura care se ascundea sub acea 
expresie, asemenea unui schelet. Faţa ei era întotdeauna 
acoperită cu fond de ten — îşi dădea în fiecare zi cu fond 
de ten, ca nimeni să nu observe că încerca să ascundă o 
eventuală vânătaie. 

Se întâmplase cu doar câteva zile înainte de cea de-a 
şaptea lui aniversare. 

— De ce pleacă tati? întrebase Hal. El şi mama lui se 
aflau în spaţiul întunecos de lângă bucătăne pe care-l 

numeau „camera de familie“ în ciuda faptului că numai 
foarte rar se adunau cu toţii în acea cameră. Ea croşeta 
un pulover pe care ştia probabil că n-avea să-l poarte 
nimeni. Se auzeau andrelele groase ciocnindu-se în timp 
ce împleteau un fir gros de lână roşie. Se oprise şi pălise 
sub stratul gros de machiaj. In vocea ei se simțea durerea 
şi uimirea. 

— Tati pleacă, nu-i așa? 

— Ţi-a spus el asta? 

— Nu, zise băieţelul de aproape şapte ani. De spus nu 
mi-a spus nimic. 

— Atunci nu înțeleg cum de ţi-a intrat ideea asta în 
cap. În vocea ei îşi făcuse loc furia. 

— Îmi pare rău, mami, spuse repede băieţelul. 

— Parc-ar fi intrat dracu’ în tine. Ce te-a apucat să 
spui aşa ceva? 

Dar nu e evident? îi venea lui s-o întrebe. Nu vezi? 

— Îmi pare rău, repetă băiatul. 

Dar părerile de rău nu fură de ajuns, nu şi o săptămână 
mai târziu când tăticul își luă într-adevăr tălpăşița. Du- 
lapurile lui de haine erau goale, toate nimicurile care-i 
aparţineau — acele de cravată, brichetele, țigările de foi — 
dispăruseră de pe rafturi, Chevy-ul lui nu mai era în garaj. 
Tati dispăruse din viaţa lor. 

Mama lui îl luase de la şcoală, apoi fuseseră în mall, 
după cadouri. Când au ajuns acasă şi au văzut ce se 
întâmplase, mama lui Hal a început să bocească. 

Deşi avea chipul înlăcrimat, încercase şovăitor s-o 
calmeze, dar ea se retrase, tremurând din toate 
încheieturile din calea mângâierilor lui copilăreşti. Avea 
să-şi aducă mereu aminte de privirea pe care i-o arun- 
case. Îşi amintise ce-i spusese cu câteva zile în urmă, iar 
pe faţă îi apăruse o expresie de teamă. 

După ceva timp, reuşi să afişeze o față mai lumi- 

noasă, aşa cum făcuse şi de ziua lui. Dar relaţia lor n-a 
mai fost niciodată la fel. Ea se simţea stânjenită, deran- 
jată de privirea lui şi începu să i-o evite. Pentru Hal 
acesta fusese primul dintr-o lungă serie de astfel de 
momente. Din toate se desprindea aceeaşi morală: era 
mai bine să fii singur decât abandonat. 

Apoi copilul de şapte ani se transformă într-un bărbat 
de treizeci şi şapte, şi privirea penetrantă îi aparținea 
acum unei alte persoane, candidatului taiwanez. O altă 
privire, dintr-un alt timp. 

Ai început să înţelegi că vezi anumite lucruri pe care 
nu trebuia să le vezi. 

Se afla din nou în Changhua, undeva în mulțimea 
deasă de simpatizanți, aşteptând ca politicianul să ajungă 
în poziția potrivită, pentru a putea semnala momentul 
optim al declanşării încărcăturii explozive. 

Ce limbaj comun foloseau pentru un asemenea car- 
nagiu... Poate chiar asta le permitea să continue să facă 
ce făceau. 

Wai-Chan Leung era mai scund decât se aşteptase el, 
cu o constituție firavă. Şi totuşi, pentru mulțimea de 
simpatizanți prezenţa lui părea impunătoare, mai ales după 
ce începu să vorbească. Nici Tarquin nu-l mai percepea 
ca pe un om mic. 

— Prieteni, începu politicianul. Avea o lavalieră fără 
fir prinsă de reverul hainei, care-i permitea să se miște 
nestingherit. Vorbea liber. Pot să vă spun aşa? Eu zic că 
da. Şi sper din toată inima că şi voi mă veţi considera 
prietenul vostru. De prea mulți ani, în Republica China 
conducătorii noştri n-au mai fost şi prietenii noştri. Poate 
că au fost prieteni cu capitalul străin. Poate că au fost 
prietenii dinastiilor bogate. Poate au fost prietenii altor 
conducători. Prietenii Fondului Monetar Internaţional. Dar 
cred că n-au fost întotdeauna prietenii voştri. 

Făcu o pauză, discursul fiindu-i întrerupt de o rafală 
de aplauze. 

— Cunoaşteţi povestea aceea veche chinezească de- 
spre cei trei abstinenţi care treceau pe lângă o cârciumă. 
Primul dintre ei spune: „Sunt atât de sensibil, încât dacă 
beau un singur pahar de vin mă înroşesc foarte tare la 
față şi leşin“ Al doilea spune: „Asta nu-i nimic. Eu şi 
dacă miros un pahar de vin mă înroşesc şi încep să tre- 
mur până cad din picioare.“ Cel de-al treilea spune: „Cât 
despre mine, eu şi dacă văd pe cineva mirosind vin...“ 
Publicul răspunse cu râsete apreciative la familiara anec- 
dotă. În această epocă a globalizării, unele ţări sunt mai 
vulnerabile decât altele. Taiwanul este cel de-al treilea 
om. Atunci când capitalul este prea volatil, atunci când 
valoarea dolarului american fluctuează, atunci când în 
lume au loc astfel de evenimente economia și sistemul 
nostru politic se înroşesc la faţă şi încep să tremure. Făcu 
o pauză şi se îndreptă spre tribună. 

Tarquin — acum era din nou Tarquin — îl privea in- 
tens. Nimic din ceea ce vedea la omul care se afla acum 
la mai puţin de douăzeci de metri în faţa lui nu se po- 
trivea cu ceea ce scria în dosarul pe care i-l făcuseră 
băieții din „Stab“ Sigur, n-avea nicio dovadă, doar intuiţia 
lui, dar pentru el intuiţia avea forța adevărului. În dosar 
omul era descris ca fiind un tip calculat şi viclean, iute 
la mânie şi răzbunător, plin de cinism şi de resentimente, 
ca o persoană a cărei compasiune arătată în public nu era 
decât o mostră de teatru ieftin. Tarquin nu detecta nici- 
una dintre aceste „trăsături“ — nu era niciun semn de 
falsitate, de cinism, nicio sclipire din siguranța de sine 
atât de specifică impostorilor. Bărbatul care vorbea acum 
era satisfăcut de elocvenţa lui, dar în acelaşi timp credea 
fiecare cuvânt pe care-l rostea — credea în importanţa şi 
în încărcătura discursului său. 

Ai început să vezi ceea ce nu trebuia să vezi. 

— Au numit Taiwanul un mic tigru, spunea Wai-Chan 
Leung cu o voce aproape rugătoare. Ceea ce mă îngri- 
jorează pe mine nu e faptul că suntem mici. Ceea ce mă 
îngrijorează pe mine e că tigrii sunt o specie pe cale de 
dispariție. Făcu din nou o pauză. Mulțumirea de sine este 
un ideal frumos. Dar este oare un ideal realist? Avem 
nevoie de ambele — avem nevoie de idealuri, dar avem 
nevoie şi de realism. Unii oameni vă vor spune, poate, că 
trebuie să alegeți între cele două. Și totuşi ei sunt aceiaşi 
oameni care vă spun că vă puteţi bucura de democraţie 
atâta vreme cât îi lăsaţi pe ei să vă spună ce să faceţi. 
Ştiţi de cine îmi aduc ei aminte? De cel care, în timpuri 
străvechi, venise în mijlocul unui sat să vândă o suliță 
despre care spunea că poate străpunge orice şi un scut pe 
care-l lăuda că este impenetrabil. 

Urmă o furtună de aplauze şi de râsete. 

— Oamenii din Taiwan — toți chinezii — au un viitor 
minunat în față, rămâne doar ca ei să-l aleagă. Un viitor 
pe care noi ni-l creăm. Aşa că haideţi să alegem cu 
înțelepciune. Continentul se schimbă. Noi ar trebui oare 
să rămânem la fel? Acum se afla la doar o jumătate de 
metru de tribuna din lemn cu pete maronii. Se păsea la 
numai o jumătate de metru de moarte. Tarquin simţi cum 
inima începe să-i bată mai tare. Toate moleculele din 
corpul lui urlau că această operaţiune este o greșeală. 
Fusese concepută greşit. Fusese inițiată greşit. Fusese 
greşit îndreptată împotriva acestei persoane. Wai-Chan 
Leung nu era inamicul lor. 

Politicianul îşi ținea mâinile în față, cu braţele per- 
pendiculare pe corp şi cu mâinile strânse în pumni şi 
împreunate la nivelul pieptului. Le mişca pe amândouă o 
dată, cu pumnii presaţi unul în celălalt. 

— Vedeţi? Simpla opoziţie duce la imobilitate. La 

paralizie. Oare asta ar trebui să fie relaţia noastră cu verii 
noștri de peste strâmtoare? Îşi împleti apoi degetele de la 
ambele mâini, arătând cum, în opinia lui, ar fi trebuit să 
funcţioneze coabitarea dintre suveranitate şi integrare 
regională. Cooperarea, lucrul împreună, ne poate oferi 
puterea. Prin integrare ne putem recâştiga integritatea. 

Casca din urechea lui Tarquin pârâi. 

— Nu am poziţia ta, dar de unde stau eu mi se pare 
că ținta a ajuns în poziția dorită, nu? Aştept semnalul 
tău. 

Tarquin nu zise nimic. Era timpul ca dispozitivul să 
fie activat, venise vremea ca tânărul bărbat să-şi încheie 
rolul pe lumea asta — dar instinctele lui Tarquin spuneau 
altceva. Era într-o stare de perfectă conştienţă, în mijlo- 
cul unei mulțimi de mii de taiwanezi, toţi purtând cămăși 
încheiate sau nu până la gât, cu un tricou alb pe dede- 
subt. Dacă ar fi descoperit măcar un semn că ceva din 
dosarul respectiv era adevărat... Dar nimic. 

Casca din ureche cârâi din nou. 

— Tarquin, dormi? S-a terminat cu pregătirea. O să 
apăs pe... 

— Nu, şopti Tarquin în minusculul microfon din fibră 
optică pe care-l avea camuflat în guler. N-o face. 

Dar agentul respectiv era nerăbdător, şi nu putea fi 
convins să dea înapoi. Când auzi răspunsul lui, Tarquin 
detectă în el cinismul pe care numai un agent care își 
petrecuse poate prea mulți ani pe teren îl putea avea: 

— l-auzi una, i-auzi două, i-auzi patruzeci şi nouă... 

Explozia, atunci când se produse, fu mai slabă decât 
se aşteptase Tarquin. Sunetul fu asemănător cu cel pro- 
dus de spargerea unei pungi de hârtie umflată cu aer. 
Marginea inferioară a tribunei fusese întărită cu oţel pentru 
a reduce la minimum numărul de victime colaterale, aşa 
că panourile respective nu numai că înăbuşiră zgomotul 

exploziei, ci îi şi dirijară forța spre bărbatul care stătea în 
spatele lor. 

Tarquin văzu parcă cu încetinitorul cum Wai-Chan 
Leung, marea speranță a atâtor taiwanezi — orăşeni 
deschişi la minte, ţărani, fermieri, studenţi şi patroni de 
magazine — înţepeni brusc, apoi se prăbuşi pe caldarâm 
într-o baltă de sânge. Rămășițele carbonizate ale tribunei 
zăceau acum într-o grămadă fumegândă undeva în stânga 
lui. 

Pentru câteva secunde trupul bărbatului rămase 
nemişcat. Apoi Tarquin îl văzu ridicându-şi capul de la 
pământ și privind mulțimea din faţa lui. Următorul lucru 
pe care Tarquin îl observă avea să-l impresioneze şi să-l 
schimbe pentru totdeauna: ultimele convulsii agonice 
făcură ca ochii celor doi să se întâlnească. 

Era o zi umedă şi caldă, tipică pentru climatul sub- 
tropical al Taiwanului, dar Tarquin îşi simţea pielea rece 
și uscată; îşi dădea cumva seama că fiecare moment din 
ceea ce văzuse avea să-i rămână întipărit în minte şi în 
vise, pentru totdeauna. 

Venise la Changhua să omoare un om, și respectivul 
om fusese ucis cu conştiinciozitate. Un om care prin 
intensitatea privirii reuşise, într-un moment de intimitate 
stranie, să împartă cu Tarquin ultimele momente din 
viaţa sa. 

Nici chiar acum pe fața omului nu se vedea nicio 
urmă de ură sau de furie. Doar uimire și tristețe. Era faţa 
unui om plin de un idealism blând. Era faţa unui om care 
știa că moare şi se întreba de ce. 

La rândul lui, şi Tarquin se întreba acelaşi lucru. 
De ce? 

Mulțimea începu să urle, să plângă, să țipe şi, printre 
toate aceste zgomote, el reuşi să distingă țipătul unei 
păsări. Îşi smulse privirea de la epava umană din fața lui 

şi se uită spre un palmier, unde o pasăre îşi cânta trilul. 
Fără pauză. 

De cealaltă parte a pământului, la mulți ani distanță, 
Ambler se foi în pat, conştientizând brusc aerul închis 
din camera de motel. Deschise ochii. Trilurile păsării 
continuară să se audă. 

Era telefonul Nokia pe care-l luase de la urmăritorul 
lui din munţii Sourland. 

Apăsă pe butonul de răspuns şi duse aparatul la ureche. 

— Da. 

— Tarquin, izbucni o voce entuziastă. 

— Cine e la telefon? întrebă Ambler, precaut. Simţi 
fiorul rece al fricii. 

— Sunt superiorul lui Osiris, spuse vocea entuziastă. 

— Asta nu e cine ştie ce recomandare, replică Ambler. 

— Mie-mi spui? Am fost foarte îngrijorați de recen- 
tele scurgeri de informaţii. 

— Scurgere de informaţii este atunci când cineva îţi 
citeşte scrisorile. Atunci când cineva îţi împuşcă agenții, 
ai o problemă mult mai serioasă. 

— Ai dreptate. Şi ne-am făcut deja o idee despre ce 
s-a întâmplat. Dar avem nevoie şi de tine, şi asta char 
acum. 

— Nu ştiu cine dracu’ eşti, spuse Ambler. Spui că 
Osiris lucra pentru tine. Din câte ştiu eu, şi tipul care l-a 
ucis ar fi putut lucra pentru tine. 

— Tarquin, ascultă-mă. Osiris era un agent excepțional. 
Am suferit o pierdere grea, şi-mi pare rău. Tuturor ne 
pare rău. 

— Şi te aştepţi să te cred pe cuvânt? 

— Da, exact la asta mă aştept, spuse bărbatul. Îţi cu- 
nosc abilitățile. 

Ambler făcu o pauză. Ca şi Arkady, ca şi Osiris, 
bărbatul de la capătul celălalt al firului avea încredere în 

capacitatea lui Ambler de a detecta eventualele minciuni. 
Dar onestitatea nu era garanția adevărului, îşi aminti el. 
Bărbatul acela ar fi putut fi mințit la rândul lui. Dar 
Tarquin — Ambler — n-avea nicio altă șansă decât să intre 
în joc. Cu cât avea să înainteze mai mult în organizaţia 
respectivă, cu atât va avea mai multe șanse să afle 
adevărul despre ce i se întâmplase — şi cine era el de fapt. 

Prin minte îi trecu un gând. În cariera sa fusese de 
câteva ori implicat în ceea ce se numeau operațiuni 
secvențiale — o informaţie care ducea la o altă informaţie, 
fiecare dintre ele mai critică decât cealaltă, toate aranjate 
în aşa fel încât să-l atragă şi să-l prindă în plasă pe adver- 
sar. Ştia că toate operaţiunile secvențiale depindeau de 
senzația de totală credibilitate pe care trebuiau să o lase 
informațiile. Cu cât adversarul era mai puternic, mai bine 
pregătit, cu atât credibilitatea informaţiei trebuia să fie 
mai mare. În același timp, cu cât subiectul operaţiunii era 
o persoană mai sofisticată, cu atât trebuiau să lucreze cu 
mai multă grijă. Trebuiau să angajeze intermediari care nu 
ştiau nimic despre operațiune, să-i instruiască în privinţa 
unor întrebări la care urmau să răspundă pe loc. Răspun- 
surile nu trebuiau să fie foarte corecte, altfel subiectul ar 
fi putut deveni suspicios, dar era necesar să lase o im- 
presie bună; un singur pas greşit şi totul se ducea de râpă. 

Cu toate acestea, cei mai îndrăzneţi subiecţi încercau 
să inverseze întreaga operațiune secvențială. Informatorii 
erau intoxicații cu informaţii care trebuiau să pună ser- 
viciile de securitate americane pe picior greşit. 
Operaţiunea secvenţială dădea rezultate, dar în sens opus. 
O informaţie nouă, descoperită din întâmplare, putea să 
pună în umbră scopul inițial al operațiunii. Vânătorul 
devenea astfel prada. 

Acum Ambler se gândea dacă nu cumva şi el era 

ținta unei astfel de operaţiuni secvențiale, şi, în cazul în 
care aşa stăteau lucrurile, dacă n-ar putea să exploateze 
situaţia în avantajul său. Era cel mai periculos joc dintre 
toate. Și totuşi, n-avea altă soluţie. 

— Bine, spuse Ambler. Te ascult. 

— O să ne întâlnim mâine în Montreal, spuse bărba- 
tul. Foloseşte-te de documentele pe care le ai — cele pe 
care ți le-a dat Osiris ar trebui să fie destul de bune. Dar 
alegerea îți aparține. Bărbatul continuă să vorbească, 
dându-i instrucţiuni detaliate; trebuia să ajungă pe 
aeroportul Dorval din Montreal în chiar dimineața aceea. 

Inainte de a porni la drum, telefonul din camera de 
motel începu să sune. Era Laurel. După voce era mai 
calmă, mai stăpână pe ea. Totuşi, în glasul ei se ghicea 
îngrijorarea — era îngrijorată pentru el, nu pentru ea. Îi 
explică repede că trebuia să meargă la o întâlnire, că 
primise un telefon de la superiorul lui Osiris. 

— Nu vreau să te duci, spuse ea. Din vocea ei răzbă- 
teau atât frica, cât și hotărârea. 

— Te temi pentru mine. Şi eu mă tem. Dar mai mult 
mă tem de ce s-ar întâmpla dacă nu m-aş duce. Sunt ca 
un pescar care a simţit că trage. Oare o fi un peşte mare, 
sau poate un rechin? Nu știu, n-am cum să ştiu, dar nici 
să-i dau drumul nu vreau, nu îndrăznesc. 

Urmă o pauză destul de lungă, după care ea vorbi din 
nou: 

— Nici dacă-ți scufundă barca? 

— Nu pot să-i dau drumul, spuse Ambler. Nici măcar 
dacă-mi scufundă barca. 


Golful Descovery, Teritoriile Noi 


Luxoasa vilă din Hong Kong avea douăsprezece ca- 
mere, toate împodobite și aranjate în stilul anilor 1920, 

perioadă din care data construcția — multă mobilă 
franțuzească, împodobită cu intarsti de aur și damasc, 
pereți acoperiţi cu mătăsuri —, dar piesa de rezistență era 
terasa plină de flori, care oferea o privelişte magnifică 
asupra apelor liniştite ale golfului Discovery. Mai ales 
acum, când apa strălucea în lumina roşie a apusului de 
soare. La un capăt al terasei cinau două persoane, masa 
acoperită cu olandă albă era plină de zeci de feluri de 
mâncare, delicatese rare, preparate de mâini experte. In 
timp ce aromele mâncării se amestecau în briza slabă, un 
american cu părul alb şi cu o frunte bombată trase adânc 
aer în piept şi se gândi că, în secolele anterioare, în afara 
celor de la Curtea Imperială, doar câţiva privilegiați se 
puteau bucura de un asemenea festin. 

Ashton Palmer gustă un fel de mâncare pregătit din 
pui de privighetoare de munte. Oasele minusculei păsări 
cântătoare nu erau mai dezvoltate decât cele ale unei 
sardine, oferind o textură plăcută. Ca şi în cazul mâncării 
de botgros, dusă la perfecţiune de Escoffier! — o altă 
pasăre cântătoare minusculă, pe care francezii obişnuiau 
să o ţină de cioc şi să o bage cu totul în gură, în spatele 
unui șervețel — ridică puiul de privighetoare şi-l băgă pe 
tot în gură, strivindu-i oasele aproape embrionare, des- 
fătându-se cu slaba rezistenţă pe care acestea o opuneau 
măselelor lui — o satisfacţie comparabilă cu strivirea 
carcaselor de crab. În mandarină felul acela de mâncare 
se numea chao niao ge — ceea ce se traducea literal cu 
„pasăre cântătoare la proțap“ 

— Extraordinară, nu-i aşa? spuse Palmer către singu- 
rul său comesean, un chinez cu trăsături îmbătrânite şi cu 
ochi duri şi sfredelitori. 

Bărbatul, un vechi general al Armatei Populare de 


! Celebru bucătar francez (n. rrad.). 

Eliberare, zâmbi, pielea pergamentoasă strângându-se în 
riduri adânci la colțurile gurii. 

— Extraordinară, îl aprobă el. Dar de la dumneata 
oamenii se aşteaptă la ce-i mai bun. 

— Eşti prea amabil, spuse Palmer, observând fețele 
uimite ale servitorilor. Pentru că Palmer discuta cu ge- 
neralul Lam nu în mandarină, şi nici în cantoneză, ci în 
dialectul hakka, ce se vorbea în satul natal al generalului. 
Totuşi, ştiu că dumneata, ca şi mine, acorzi foarte multă 
atenție detaliilor. Felul acesta de mâncare, chao niao ge, 
a fost servit ultima oară, din câte se spune, în ultima 
perioadă a dinastiei Qing. Mă tem că prietenii tăi din 
Wanshoulu — se referea la o suburbie foarte bine păzită 
a Beijingului, unde locuiau mulți înalți oficiali chinezi — 
sau din Zhongnanhai ar găsi cina asta decadentă. 

— Ei preferă mâncarea de la Burger King. Generalul 
Lam mormăi. Pepsi cola servită în pocale de argint. 

— Obscen, spuse învățatul american. Dar prea adevărat. 

— Nu c-aș fi apucat să-mi petrec prea mult timp la 
Zhongnanhai, spuse generalul. 

— Dacă Liu Ang e lăsat să facă ce vrea el, toţi războini- 
cii vor fi exilați în provincie. Din punctul lui de vedere 
cei din Armata Populară de Eliberare îi sunt inamici. Cu 
toate acestea, după cum ne arată şi istoria Chinei, şi exilul 
are avantajele lui. 

— Aşa a fost şi cazul dumitale, spuse generalul. 

Palmer zâmbi, dar nu negă. Cariera lui nu urmase 
cursul pe care şi l-ar fi dorit în momentul în care-şi alesese 
meseria, dar asta nu fusese decât vina lui. Pe vremea 
când era doar un tânăr licenţiat în cadrul biroului de 
planificare politică din Departamentul de Stat era consi- 
derat viitorul Henry Kissinger şi cel mai promiţător 
reprezentant al generaţiei sale. Dar, după cum va desco- 
peri el ulterior, avea un defect care urma să-i fie fatal, un 

defect care-l împiedica să aibă o carieră strălucită în 
bătrânul Washington, D.C. — era pasionat de adevăr. Aşa 
că, destul de abrupt, cel care era alintat „copilul teribil“ 
al Departamentului deveni un „copil teribil“ pe care toată 
lumea îl evita. Asta pentru că mediocritatea câștigase 
încă o dată, impunându-şi regulile şi expulzându-l pe cel 
care îi ameninţa poziția confortabilă. Palmer se gândi că 
din anumite puncte de vedere faptul că fusese exilat 
reprezentase cel mai bun lucru care i se putea întâmpla. 
Asta se spunea şi în articolul care apăruse în 7he New 
Republic, articol care prezenta povestea gloriei şi decă- 
derii lui — aruncat de pe coridoarele puterii, Palmer avea 
să se dedice studiului şi lumii academice. Era de fapt o 
retragere strategică, o regrupare a forțelor şi nimic altce- 
va. Discipolii lui — „Palmeriţii“, așa cum îi numeau iro- 
nic inamicii lui — ajunseră în timp să ocupe poziții-cheie 
în Departamentul de Stat şi în Ministerul Apărării, ca şi 
în centrele unde se puneau la punct direcţiile strategice 
ale Washingtonului. De-a lungul timpului le inoculase o 
discreţie totală, pe care aceştia și-o însuşiseră pe deplin. 
Protejaţii lui ocupau acum cele mai importante posturi. 
Pe măsură ce anii treceau, gurul lor, retras asemenea lui 
Cincinnatus, aştepta răbdător. 

Și acum ajunsese să numere zilele care-l despărțeau 
de momentul mult aşteptat. 

— Cât despre Zhongnanhai, spuse Palmer, îmi pare 
bine să aflu că avem aceeaşi părere. 

Generalul îşi atinse mai întâi un obraz, apoi celălalt, 
şi rosti proverbul hakka: 

— Ochiul drept, ochiul stâng. Însemna că punctele de 
vedere a doi oameni erau identice, la fel cum erau şi cele 
percepute de doi ochi. 

— Ochiul drept, ochiul stâng, murmură Palmer ca un 
ecou. Bineînţeles, una e să vezi, alta e să acţionezi. 

— Foarte adevărat. 

— Sper că nu te-ai răzgândit, spuse Palmer repede, 
atent la orice semn de nehotărâre din partea generalului. 

Acesta îi răspunse cu un vechi proverb hakka. 

— Vântul nu poate mişca muntele din loc. 

— Îmi pare bine să te aud vorbind așa, îi replică Pal- 
mer. Pentru că evenimentele ce vor avea loc vor pune la 
încercare hotărârea multora. Vor fi multe rafale de vânt, 
unele dintre ele de o forță titanică. 

— Ceea ce e de făcut, spuse generalul, trebuie făcut. 

— Uneori o schimbare majoră a cursului evenimente- 
lor este necesară, zise Palmer, pentru asigurarea unei mai 
mari stabilități. 

— Exact. Generalul ridică pasărea friptă şi bine con- 
dimentată până la nivelul buzelor. Ochi: i se îngustară în 
timp ce savura perfecțiunea crocantă. 

— Trebuie să tai un copac pentru a încălzi oala cu 
orez, recită Palmer un alt proverb hakka. 

Generalul nu mai era de mult surprins de faptul că 
profesorul cunoştea amănunțit cultura zonei în care co- 
pilărise el. 

— Însă copacul ăsta, care trebuie doborât, nu e un 
copac oarecare. 

— Nici oala de orez nu e una obișnuită, replică pro- 
fesorul. Oamenii dumitale îşi ştiu rolurile. Trebuie să 
cunoască şi momentul când vor trebui să acţioneze şi să 
acționeze cu promptitudine. 

— Sigur că da, spuse generalul Lam. 

Dar privirea bărbatului cu părul alb era neliniștitoare. 

— Au mai rămas şase zile, spuse el fără prea multă 
emfază. Toată lumea trebuie să-şi joace perfect rolul. 

— Fără nicio greşeală, spuse generalul, fața ridată 
emanând o hotărâre de neclintit. Până la urmă, e în joc 
cursul istoriei. 

— Şi asupra acestei chestiuni cred că suntem de acord, 
cursul istoriei e prea important pentru a putea fi lăsat la 
voia întâmplării. 

Generalul dădu din cap cu gravitate şi își ridică din 
nou degetul. 

— Ochiul drept, ochiul stâng, spuse el încet. 

Montreal 


Barbatul cu care vorbise la telefonul mobil îi spusese 
lui Ambler să fie în colțul de nord-vest al Pieței Dorchester 
la ora unsprezece dimineața. Ambler ajunse devreme, aşa 
că luă un taxi până la intersecția străzii Cypress cu strada 
Stanley, aflată la distanță de un cvartal de locul de întâlnire, 
şi făcu o scurtă recunoaştere a zonei. Clădirea Sun Life din 
Dorchester, o monstruozitate construită în stilul beaux-art, 
fusese odată cea mai înaltă clădire din întregul Imperiu 
Britanic. Acum era copleşită de zgârie-norii care se înălțau 
în jurul Pieței Dorchester. Tocmai din această cauză avea 
Ambler senzaţia aceea de nervozitate — piața era înconjurată 
de prea multe clădiri înalte. 

Ținea în mână o sacoşă de la Place Montreal Trust, 
iar pe umăr avea un aparat de fotografiat. Arăta ca un 
turist oarecare, sau cel puțin aşa spera că arată. Hoinări 
o vreme pe străzile din jurul pieţei şi constată satisfăcut 
că nu văzuse nicio persoană suspectă în jurul Pieței 
Dorchester. Aşa că se aventură în piață. Trotuarele fu- 
seseră curățate de zăpadă — puteau fi văzute câteva linii 
drepte care se intersectau cu un cerc, unde se afla o statu- 
ie a unui anume Sir John A. Macdonald, cel dintâi prim- 
ministru al Canadei. În piaţă mai era un monument închi- 

nat rolului pe care-l jucase Canada în Războiul Bur şi nu 
foarte departe de acesta se afla un cimitir catolic, unde 
erau îngropate victimele unei epidemii de holeră ce avu- 
sese loc la începutul secolului al nouăsprezecelea. Pietre- 
le de mormânt erau înnegrite de vreme, culoarea lor 
închisă fiind scoasă în evidenţă de albul zăpezii. Peste 
toate domina silueta din oţel şi piatră a clădirii Băncii 
Imperiale. În fața clădirii Dominion Square — o structură 
masivă construită în stil renascentist — opri un autobuz 
roşu pe care scria LE TRAM DE MONTREAL. 

Oricât de mult şi de bine ar fi cercetat zona, era clar 
că elementele critice ale peisajului se puteau modifica în 
orice clipă. Oare de asta superiorul lui Osiris alesese 
tocmai acest loc? Prin obiectivul aparatului de fotografi- 
at Ambler scană cele câteva sute de ferestre ale clădirilor 
înalte ce înconjurau piaţa. Cele mai multe dintre ele nu 
se puteau deschide; acelea care se deschideau erau închise 
din cauza vremii. Deşi se îmbrăcase destul de gros, din 
cauza temperaturii urechile începuseră să-i îngheţe. Auzi 
paşi hotărâți care se îndreptau spre el şi se întoarse. 

— Mă scuzaţi, domnule. 

Ambler văzu un cuplu în vârstă, amândoi îmbrăcați 
în canadiene groase, colorate strident, cu părul alb răvăşit 
de vânt. 

— Da? răspunse Ambler încercând să-şi păstreze o 
voce neutră. 

— Sunteţi amabil, ne faceți şi nouă o poză? Bărbatul 
îi întinse un aparat galben de unică folosință, care se 
găsea la orice magazin din zonă. Cu Sir Macdonald în 
fundal, bine? 

— Sigur, spuse Ambler, jenat de suspiciunea pe care 
o resimţise puţin mai înainte. Sunteţi americani? 

— Din Sacramento. Dar aici ne-am petrecut luna de 
miere. Ghici când a fost asta? 


219 


— N-aş putea să-mi dau seama. Ambler încerca să nu 
pară prea distant. 

— Acum patruzeci de ani, chicoti soţia bărbatului în 
vârstă. 

— Ei bine, felicitări, spuse Ambler şi apăsă butonul 
aflat în stânga părţii de sus a aparatului de fotografiat. 
Făcu un pas în față pentru a încadra mai bine cuplul din 
fața lui şi observă ceva neobişnuit — o persoană se as- 
cunse în spatele statuii cu un gest rapid, de parcă n-ar fi 
vrut să fie văzută. Ambler fu surprins — era o greşeală de 
amator. Şi el în mod sigur nu aranjase această întâlnire 
cu nişte amatori. 

Le înapoie bătrânilor aparatul de fotografiat de unică 
folosință şi făcu brusc câţiva paşi lungi şi rapizi spre 
soclul statuii. 

În spatele acestuia observă un tânăr — mai degrabă un 
băieţel, avea probabil paisprezece sau cincisprezece ani. 

— Bună, spuse Ambler pe un ton cât mai neutru cu 
putință. 

— Bună, îi răspunse băiatul. 

— Care-i treaba? 

— Cred c-am dat-o-n bară, spuse băiatul. Vorbea cu 
un pic de accent specific celor din Quebec. Avea un nas 
mare, pe care probabil că într-o zi avea să-l aprecieze şi 
un păr scurt şi țepos pe care era evident că încercase să 
şi-l deschidă la culoare cu ajutorul decolorantului. 

— Pun pariu că poți să-ți repari greşeala. Ambler nu-şi 
luă ochii de la faţa băiatului — era atent la orice eventuală 
schimbare de expresie. 

— Nu trebuia să mă vezi încă. Doar la unsprezece fix, 
spuse băiatul. 

— Dar nu trebuie să afle nimeni de asta. 

Băiatul se lumină la față. 

— Deci n-o să spui la nimeni? 

— Şi de ce-aş face-o? Eu ştiu deja adevărul. 

— Prietenul tău mi-a spus că vrea să-ți facă o surpriză 
de ziua ta. Un fel de vânătoare de comori. 

— Spune-mi ce trebuia să-mi spui la ora unsprezece. 
O să mă prefac surprins, îţi promit. 

— Trebuie să te prefaci surprins, spuse băiatul îngri- 
jorat. 

— Cu cât te plătesc? O să-ți dau şi eu la fel de mulți 
bani. 

Băiatul începu să rânjească. 

— Cu cât mă plătesc? 

— Exact. 

— Cu patruzeci. Nu prea se pricepea să mintă. 

Ambler ridică o sprânceană. 

— Treizeci. Ambler îşi păstră o figură sceptică. 
Douăzeci, se corectă într-un final băiatul. 

Ambler scoase o bancnotă de douăzeci şi i-o dădu. 

— Acum poţi să-mi spui. Deci, care erau instrucțiunile? 

— Instrucţiunile sunt că locul de întâlnire s-a schim- 
bat. Noul punct de întâlnire este în Oraşul Subteran. 

- Unde? 

— Pe Les Promenades de la Cathedrale, spuse băiatul. 
Indiferent ce te așteaptă acolo, ţine minte că trebuie să te 
prefaci surprins. 


O persoană înclinată spre metaforă ar fi considerat 
fie foarte potrivit, fie o culme a ironiei faptul că sub 
Catedrala Biserica lui Hristos se afla un foarte mare 
complex de magazine, numit Promenades de la Cathe- 
drale. Era deja un fapt arhicunoscut că dioceza anglicană 
îşi rezolvase problemele financiare vânzând pământul de 
sub biserică. Astfel Pe piatra asta vei construi o biserică 
căpătase acum, în era comercială, o altă semnificație — 

acum biserica ajunsese să se întrețină financiar din vân- 
zarea pietrei pe care fusese ridicată. 

Tocmai pusese piciorul pe una dintre scările rulante 
ce duceau spre vasta esplanadă subterană şi încerca să se 
orienteze în imensul complex comercial, când simţi o 
pereche de mâini apucându-l de umeri şi întorcându-l. 

Un tip îndesat, cu părul șaten-roșcat îi zâmbea plin 
de veselie. 

— În sfârşit, faţă în față! spuse bărbatul. 

Ambler se împiedică. ÎI știa pe bărbatul acesta — nu 
personal, ci din auzite. Multă lume îl ştia. Se numea Paul 
Fenton şi pe cât de clară îi era privirea, pe atât de tulbure 
îi era reputația. 

Paul Fenton. Unul dintre cei mai importanți industriaşi 
din America. Se făcuse cunoscut ca fondator al unei 
companii de produse electronice care avea sediul în Texas 
şi beneficiase de mai multe contracte importante cu 
Ministerul Apărării. Ulterior afacerile lui se extinseseră 
considerabil, aşa că în anii 1980 îşi câştigase deja o 
oarecare notorietate în anumite cercuri, mai ales ca 
finanţator al unor grupări de insurgenți şi contrainsurgenți 
cu simpatii de dreapta de prin diverse locuri din lume. 
Printre cei care beneficiau de fondurile sale se numărau 
gruparea Contras din El Salvador, Renamo din Mozambic 
şi Unita din Angola. 

Unii vedeau în el un patriot, a cărui loialitate față de 
țara sa depășea pasiunea pentru bani. Pentru alții era doar 
un fanatic periculos care nu prea ţinea seama de legile 
privitoare la exportul de muniţie, un demn urmaș al oame- 
nilor de afaceri care susținuseră dezastrul invaziei din 
Golful Porcilor din anii 1960. Dar nimeni nu punea la 
îndoială faptul că era un întreprinzător priceput şi agresiv. 

— Tu eşti Tarquin, nu-i aşa? întrebă Fenton. Luă tăcerea 
lui Ambler drept aprobare şi întinse mâna. Deşi întreba- 

rea nu fusese una retorică, conținuse un anume grad de 
incertitudine. Fenton nu ştia cum arată. 

Ambler îi strânse mâna și se apropie de el. Îi spuse 
cu o voce joasă şi răgușită: 

— A fost o idioţțenie să ne întâlnim aşa, în public. Pe 
tine te ştie foarte bine lumea. 

Fenton îi făcu cu ochiul. 

— Am ajuns să-mi dau seama că oamenii nu văd decât 
ceea ce vor să vadă. Şi nu se poate spune că sunt vreo 
celebritate de la Hollywood. Oricum, câteodată cea mai 
bună ascunzătoare e în mijlocul unei mulțimi, nu crezi? 
Făcu un pas înapoi şi gesticulă spre ceea ce-i înconjura. 
Bine ai venit în cea mai mare rețea de tuneluri subterane 
pietonale din lume. Fenton avea o voce mieroasă, bari- 
tonală. Şuviţele de păr îi erau aranjate aproape geome- 
tric, acoperind părțile în care acesta începuse să se 
rărească. Deci avea în față un om care obişnuia să se 
aranjeze singur. 

Arăta atletic, dur. De asemenea părea şi bogat. Avea 
o oarecare fineţe — un războinic care îşi petrecea un sfârşit 
de săptămână jucând polo în Argentina, apoi, câteva zile 
mai târziu conducea un pluton de tancuri în Ciad, după 
care mergea pentru câteva zile la băi, în Parrot Cay. 
Tăbăcit, dar cu pielea fină. Imaginea miliardarului dur. 

— Orașul de sub pământ, spuse Ambler. Locul perfect 
pentru oamenii ascunși. 

Ştia că Fenton nu exagerase. Aşa-numitul Oraş de 
sub Pământ însuma aproximativ treizeci şi trei de kilo- 
metri de tuneluri şi adăpostea aproape o mie şase sute de 
magazine, câteva sute de restaurante şi câteva duzini de 
cinematografe. În contrast cu temperatura foarte scăzută 
de la suprafață, în Oraşul de sub Pământ era cald şi bine; 
locul era foarte bine luminat. Se uită în jur. Bolţile înalte, 
zecile de scări rulante, terasele, toate dădeau senzaţia de 

spaţiu. De aici se putea ajunge uşor la galeriile de artă 
din Cours Mont-Royal, la complexul Desjardines şi chiar 
şi la Palatul Congresului, complexul imens din sticlă, 
oțel şi beton care străjuia şoseaua Ville Marie. 

Ambler îşi dădu seama de ce alesese Fenton acest 
loc. Pentru a-l asigura pe Ambler că n-avea să i se întâm- 
ple nimic. În astfel de locuri publice riscul producerii de 
violenţe era foarte mic. 

— la spune-mi, continuă Ambler. Chiar ai venit sin- 
gur? Un om de importanţa ta? 

— De ce nu-mi spui tu chestia asta? 

Ambler aruncă o privire împrejur, trecând în revistă 
fețele zecilor de oameni care-l înconjurau. Un tip cu o 
față colţuroasă, îmbrăcat într-un impermeabil lucios, cam 
patruzeci şi cinci de ani, păr scurt. Un altul, la şapte-opt 
metri spre stânga, părea a nu fi în apele lui, hainele îi 
erau mai scumpe — o Jachetă din păr de cămilă, costum 
închis la culoare. 

— Nu văd decât doi. Și unul dintre ei nu prea e obişnuit 
cu rolul ăsta. 

Fenton dădu din cap. 

— Gillespie nu e decât un secretar. Se descurcă de 
minune cu rezervările la restaurante şi chestiile de genul 
ăsta. Dădu din cap spre bărbatul cu jacheta din păr de 
cămilă, şi acesta îi răspunse la salut, îmbujorându-se puţin. 

— Dar parcă voiai să-mi spui câte ceva despre Osiris. 
Şi nu mi se pare că aici ar fi un loc foarte potrivit pentru 
o asemenea discuţie. 

— Ştiu eu un loc numai bun, spuse Fenton şi-l con- 
duse pe Ambler către un magazin de haine care părea 
foarte exclusivist, aflat un pic mai jos, pe acelaşi trotuar. 
În vitrina magazinului se afla o singură rochie, făcută în 
cea mai mare parte dintr-o mătase de un mov strălucitor. 
Locul unde bucăţile de material erau cusute una de cealaltă 

se vedeau foarte clar, mai ales că aţa folosită la cusături 
era de un verde strident. Părea că rochia aceea nu fusese 
încă terminată, că încă se lucra la ea, dar Ambler îşi dădu 
seama că aşa era modelul, genul „descompus“; cu 
siguranță rochia aceea fusese purtată de vreun manechin 
anorexic la o prezentare de modă. Lângă ea se afla o 
mică plăcută nichelată pe care era scris numele SYSTÈME 
DE LA MODE. 

Ambler fu din nou impresionat de alegerea făcută de 
Fenton. Magazinul le putea oferi siguranţă şi intimitate. 
Desigur, acesta putea fi văzut de trecători, dar din cauza 
stilului afişat şi a produselor oferite nici unul din o mie 
n-ar fi avut tupeul să intre. 

La intrare era un sistem antifurt obişnuit — două plăci 
de plastic — care părea totuşi plasat un pic prea departe 
de uşă. Când Ambler se apropie de el se auzi un țiuit. 

— Îmi cer scuze, spuse Fenton. Poate nu-i place apara- 
tul tău de fotografiat. 

Ceea ce însemna că nu era vorba de fapt de un sistem 
antifurt. Ambler îşi scoase aparatul de fotografiat de pe 
umăr Și trecu printre cele două plăci. 

— Ai putea să mai stai puţin acolo? spuse Fenton, 
parcă cerându-şi scuze. 

Ambler se conformă. Uşa se închise automat în spatele 
lui. 

— Poţi să treci, spuse industriaşul. Fii bine venit în 
micul şi umilul meu magazin. Nu pare cine ştie ce, dar 
dacă ai fi un împătimit al modei ai cădea pe spate. Nici- 
un produs n-are un preț mai mic de patru cifre. 

— Ai mulți clienți? 

— Câte unul, din când în când, spuse Fenton, schițând 
un zâmbet. Nu e aproape niciodată deschis. Și atunci 
când e deschis oamenii sunt întâmpinați de cea mai 
groaznică vânzătoare din lume, Brigitte pe numele ei. E 

specialistă în a-i face pe oameni să se simtă ca şi când ar 
avea pantofii plini de bălegar. Acum e plecată la masă, 
aşa că îmi pare rău că n-o poţi cunoaşte. Pentru că e ceva 
de poveste, Brigitte asta. Nu le spune direct clienţilor că 
magazinul ăsta nu-i de nasul lor, dar îi face să se prindă 
cumva până la urmă. 

— Înţeleg ce vrei să spui. E mult mai discret aşa decât 
să pui pe uşă un mare semn cu NU INTRAȚI. ŞI, lasă-mă 
să ghicesc, sistemul ăla antifurt nu e nici el ceea ce pare 
a fi. E de fapt un detector de microfoane. 

— Scanează toate spectrele. E foarte puternic. ÎI testăm 
tot timpul — n-am reuşit niciodată să trecem de el cu 
vreun dispozitiv. E mult mai plăcut aşa decât să dezbraci 
oamenii la piele şi să le faci un control amănunţit. Și e 
şi mult mai eficient. Nu c-ar conta prea mult dac-ar reuși 
cineva să intre aici cu un microfon sau un emiţător. Du-te 
şi uită-te la geamul vitrine. 

Ambler se apropie de vitrină; uitându-se cu atenție 
reuşi să distingă o plasă fină în sticla vitrinei. Părea a fi 
un detaliu ornamental, dar avea şi calităţi practice. 

- Locul ăsta e complet izolat radio, se minună el. O 
cameră complet izolată radio era un spaţiu înconjurat de 
o plasă feromagnetică împământată sau de o folie metali- 
că asemenea. Straturile învelişurilor blocau orice fel de 
transmisii de unde radio, pe orice frecvență. 

— Te-ai prins. Vezi peretele acela strălucitor? 
Douăsprezece straturi de lac — douăsprezece. Fiecare strat 
a fost şlefuit înainte dc a fi aplicat următorul. Treaba a 
fost făcută de artişti adevăraţi. Şi sub acele douăsprezece 
straturi e folie metalică şi material plastic. 

— Eşti un om foarte grijuliu. 

— Tocmai de aceea am insistat să ne vedem față în 
față. Atunci când vorbeşti cu cineva la telefon nu poţi să 
ştii niciodată dacă vorbeşti cu el, cu el şi reportofonul lui 

sau cu el și cu cine mai ştie cine interceptează convor- 
birea. Vezi tu, mie-mi place mult compartimentarea. Fac 
tot posibilul să țin sursele de informaţie separate, fiecare 
la locul ei. Bogătaşul râse mulțumit. Pentru el era impor- 
tant ca Ambler să fie impresionat de precauţia sa. 

Ține-l în defensivă. 

— In cazul ăsta, cum îţi explici ce i s-a întâmplat lui 
Osiris? In vocea lui Ambler se strecurase o urmă de mânie. 

Fenton păli uşor. 

— Am presupus că n-o să ne concentrăm asupra aces- 
tei probleme. Ambler avu impresia că se află în faţa unui 
agent de vânzări căruia îi întrerupsese tirada — dar oare 
ce vindea omul ăsta? Ascultă, ceea ce i s-a întâmplat lui 
Osiris a fost o blestemată de tragedie. Am o echipă care 
se ocupă de asta, dar încă nu mi-au prezentat niciun 
răspuns clar. Dar o s-o facă în curând. Omul era remar- 
cabil, unul dintre cei mai valoroşi agenţi pe care am avut 
onoarea să-i cunosc. 

— Păstrează-ţi discursul pentru slujba de înmormân- 
tare, şuieră Ambler. 

— Şi era un mare admirator al tău — dar asta cred că 
ştii deja. Imediat cum s-a aflat că eşti liber, Osiris a fost 
primul care a spus că trebuie să încercăm să te aducem 
în rândul nostru. Ştia că în privinţa chestiilor şi oame- 
nilor care mă interesează „liber“ înseamnă doar „pe piață“ 

Firul Ariadnei — află unde duce. 

— Văd că ştii destul de multe despre mine, spuse 
Ambler, vrând să afle ce ştia exact Paul Fenton. 

— Totul şi nimic, după câte se pare. Singurul nume pe 
care ţi-l cunoaşte lumea este Tarquin. Ai exact un metru 
şi optzeci de centimetri înălțime, plus tocurile pantofilor. 
Cântăreşti nouăzeci de kilograme. Ai patruzeci de ani. 
Păr şaten, ochi albaştri. Zâmbi. Dar astea nu sunt decât 
fapte. Date. Dar nici tu, şi nici eu nu suntem prea 
impresionați de date. 

Lasă-l să vorbească. Ambler se gândea la lungile 
după-amiezi pe care şi le petrecea la pescuit — felul în 
care lăsa firul liber, apoi îl trăgea din nou, făcând peștele 
să înoate împotriva curentului, obosindu-l astfel. 

— Eşti prea modest. Cred că ştii mai multe decât mi-ai 
spus până acum. 

— Desigur, am auzit şi eu poveşti despre operațiunile 
în care ai fost. 

— De la Osiris. 

— Şi de la el. Am o grămadă de relații. O să-ţi dai 
singur seama de acest lucru. Nu-s prea mulți cei pe care 
nu-i cunosc — vorbesc de persoanele importante, 
bineînţeles. Fenton făcu o pauză. E evident că ai avut 
câțiva inamici puternici — dar şi câțiva prieteni la fel de 
puternici. Mi-ar plăcea să mă număr şi eu printre ei. 
Fenton zâmbi din nou, clătinând din cap. M-ai impre- 
sionat teribil, şi nu mulţi sunt în stare să facă asta. După 
mine, eşti un vrăjitor dat dracului. Un magician. Puf! — 
elefantul dispare de pe scenă. Puf! — dispare şi magicia- 
nul, cu baghetă, mantie şi joben cu tot. Cum dracului 
reuşeşti să faci asta? 

Ambler se aşeză pe un taburet de metal şi studie faţa 
netedă a omului de afaceri. Faci parte dintre duşmanii 
mei? Sau mă vei duce la ei? 

— Ce vrei să spui? Ambler păstra un ton molcom, 
plictisit chiar. 

— Deci secret profesional, ha? Mi s-a spus că Tarquin 
are multe talente, dar nu m-aş fi aşteptat niciodată la aşa 
ceva. Incognito ergo sum!, ha? Îţi dai seama că ţi-am 
verificat până şi amprentele? 


! Joc de cuvinte în latină, de la celebrul cogito ergo sum - 
gândesc, deci exist — la incognito ergo sum — nu mă cunoaște ni- 
meni, deci exist (n. trad.). 

Ambler îşi aduse aminte de paharul de apă pe care i-l 
oferise Osiris în spatele limuzinei. 

— Și? 

— Și nimic. Zero. Pauză. Ai reuşit să te ştergi din 
toate bazele de date existente. Am introdus toate datele 
biometrice — toți indicatorii de identificare digitală — și 
n-am găsit absolut nimic. Se întrerupse şi începu să re- 
cite: Urcam pe scară şi-am întâlnit / Pe bărbatul care nu 
era acolo... 

— Şi astăzi iarăși nu era, continuă Ambler. 

— Oh, cât aş vrea, cât aş vrea / Cu el să mă pot juca. 
Bărbatul cu părul castaniu-roşcat rânji în vreme ce termi- 
na de recitat vechea poezie pentru copii, din care schim- 
base câteva cuvinte. Nu cred că te-ar mira să afli că 
avem acces la toate dosarele personale ale angajaților din 
Departamentul de Stat. Îţi amintești de Horus? 

Ambler dădu din cap. Horus era un gigant, care tră- 
gea prea mult de fiare — brațele îi atârnau arcuite pe 
lângă corp când mergea, semăna cu o gorilă. Spatele 
acoperit cu acnee trăda abuzul de steroizi. Era un tip 
folositor mai mult pentru situaţii de criză care presupu- 
neau forță brută, nu pentru operaţiunile delicate cu care 
se ocupau în general băieții de la „Stab“ Ambler fusese 
de vreo patru ori cu el în misiune. Nu erau prieteni, dar 
se înțelegeau bine. 

— Îi ştii numele adevărat? 

— Bineînţeles că nu. Astea erau regulile. Nu le încăl- 
cam niciodată. 

— Eu îl ştiu. Harold Neiderman. În liceu a fost cam- 
pion la lupte libere în South Bend. A lucrat puțin cu o 
echipă SOLIC!, apoi s-a căsătorit, şi-a luat o diplomă în 


! Operaţiuni speciale, echipa de lupte uşoare, de mică intensitate 
(n. trad). 

economie la o şcoală de doi ani în Florida, a divorțat, a 
revenit apoi în sistem... dar detaliile nu contează. Ideea 
e că pot să-ți mai spun multe despre Harold Neiderman. 
ÎL mai ţii minte pe Triton? 

Păr roşcat, pistrui, încheieturi şi glezne foarte subțiri; 
tipul era expert în asasinate silențioase. Se pricepea să 
taie gâturi şi la sugrumări — chestiile de care era nevoie 
atunci când folosirea unei arme de foc, chiar şi cu amor- 
tizor, se dovedea imposibilă. Ambler dădu din cap. 

— Pe Triton îl cheamă Ferrell W. Simmons. W vine 
de la Wyeth. Copil de militari, şi-a petrecut primii ani ai 
copilăriei în Wiesbaden și adolescenţa la liceul public 
din Lawton, lângă Fort Sill, Oklahoma. Şi, apropo, toate 
datele astea personale sunt foarte bine ascunse şi păzite, 
nu pot fi găsite la o căutare de rutină. Dar eu am anumite 
privilegii. Bănuiesc că e destul de clar. Asta înseamnă că 
mi-ar fi destul de uşor să primesc un raport 411 despre 
Tarquin, nu-i aşa? Dar n-am găsit nimic. Pentru că tu eşti 
un magician. Uimirea din vocea sa era sinceră. Ceea ce, 
bineînţeles, îți creşte considerabil valoarea ca şi agent. 
Dacă ești capturat — nu că ar fi de aşteptat să se întâmple 
asta, dar să presupunem că s-ar întâmpla — n-ai fi decât 
un cifru, un număr. O simplă scamă în ochi — clipeşti o 
dată şi s-a dus. Şi uite-aşa — Bărbatul care nu era acolo. 
N-ar exista nimic care să facă lepătura dintre tine şi vreo 
organizație sau vreo persoană. Genial! 

Ambler făcu o pauză. N-avea cum să-l ducă de nas 
pe Fenton. După câte se părea, nici Fenton nu era vreun 
neica nimeni. Am o grămadă de relaţii. O afirmaţie de 
genul ăsta era o dovadă de modestie din partea lui. 

— Bineînţeles, un magician bun ar trebui să fie în 
stare să facă lucrurile să apară la loc, spuse Ambler cu 
grijă. Se întoarse şi se uită prin geamul vitrinei. Trecă- 
torii îşi vedeau liniștiți de drum, fără să-i poată auzi ori 

vedea pe cei dinăuntru. Putea să-l folosească pe Fenton, 
dar oare se foloseau şi alții de el? Dacă cei din echipa 
care urmăreau să-l captureze aflaseră cumva de întâlnirea 
asta... Dar până acum nu se întâmplase nimic. 

— Şi aşa ai făcut și tu — doar ești aici, nu? Dar ai idee 
cam cât valorezi tu pentru mine? Din câte mi-au spus 
foştii tăi colegi, eşti în stare să citeşti minţile oamenilor. 
Şi în plus, oficial nu exişti. 

— Deci de-aia simt golul ăsta în mine, spuse Ambler 
sec. 

— Eu îmi doresc întotdeauna cei mai buni oameni în 
echipa mea, zise Fenton. Nu ştiu ce-ai făcut, de ce ai 
necazuri. Habar n-am în ce încurcături te-ai băgat. Pe de 
altă parte, nici nu-mi prea pasă. 

— Nu prea-mi vine să cred. Totuşi Ambler chiar cre- 
dea. 

— Vezi tu, Tarquin. Mie-mi place să am în preajmă 
oameni care au atins un nivel de excelență în meseria lor. 
Şi tu, amice, ai spart tiparele. Nu ştiu cum ai făcut ceea 
ce ai reuşit să faci, dar pot să spun că eşti un om pe 
placul meu. 

— Crezi că sunt genul de om care încalcă regulile. 

— Știu că eşti un astfel de om. Măreţia tocmai în asta 
constă, în puterea de a şti exact când să încalci regulile. 
Şi cum. 

— Se pare că ai reușit să aduni toți nelegiuiții. 

— Liga în care jucăm noi e mai mare. Ai auzit de 
Grupul de Servicii Strategice? 

Ambler dădu din cap. Firul Ariadnei — află unde 
duce. Pe lângă McKinsey, Bain, KPMG, Accenture şi o 
duzină de alte firme, Grupul de Servicii Strategice oferea 
servicii de management și consultanță, găsind soluții 
neaşteptate la diferite probleme. Îşi amintea panourile 
publicitare pe care le văzuse în cele mai mari aeropor- 

turi. Iniţialele erau mari — GSS, iar dedesubt, cu litere 
mai mici, scria „Grupul de Servicii Strategice“ Pe fon- 
dul reprezentat de o fotografie cu fața mirată a unui om 
de afaceri stătea scris sloganul companiei: „NU-ŢI 
FOLOSEŞTE LA NIMIC SĂ ŞTII RĂSPUNSURILE DACĂ NU PUI ÎN- 
TREBĂRILE POTRIVITE.“ 

— Îmi pare bine că-l ştii. Mă gândesc că acolo e vi- 
itorul tău. 

— Eu nu prea sunt genul acela de intelectual. 

— N-am de gând să bat câmpii şi nici să te iau pe 
departe. Suntem într-o cameră izolată fonic. Intimitatea 
discuţiei noastre e garantată de un scut Faraday şi de 
interceptoare de largă frecvență. Nici pe Lună n-am fi 
atât de izolaţi de orice fel de interferenţe. 

— Şi aici atmosfera e mai bună ca pe Lună. 

Fenton dădu nervos din cap. 

— Și GSS-ul e cam ca locul ăsta. La suprafață asigură 
un anumit tip de servicii, dar nu ăsta este motivul pentru 
care există. Poate Osiris a apucat să-ți explice câte ceva. 
Vezi tu, eu sunt un fel de regizor. Aşa mi se spune. 

— Ce spectacol conduci? 

— O firmă de consultanţă managerială — ce-i asta de 
fapt? Nişte tipi în costume elegante, cu cravate, care 
călătoresc peste tot în lume, clienți fideli ai companiilor 
aeriene. Toate marile aeroporturi din lumea asta sunt pline 
cu astfel de oameni. Orice vameş sau funcţionar de la 
aeroport poate recunoaşte un astfel de consultant dintr-o 
privire — sunt profesioniști până-n vârful unghiilor, arată 
ca nişte oameni care au învățat să-şi petreacă cea mai 
mare parte din viaţă în avioane. Dar ştii ce spun reclamele 
despre „diferența GSS“? 

— Că GSS-ul pune şi întrebările corecte, nu se 
mulţumeşte să ofere răspunsurile adecvate, recită Ambler 
sloganul publicitar. 

— De fapt adevărata diferenţă rezidă în faptul că nu- 
cleul grupului este compus din foști agenţi secreți. Şi nu 
foşti agenţi de mâna a doua. I-am adunat aici pe cei mai 
buni. Am făcut angajări în masă din rândul foştilor băieți 
de la „Stab“ 

— E ca un fel de bonus de pensionare? Întrebarea era 
intenționat provocatoare. 

— Nu sunt la pensie, Tarquin, replică bărbatul cu părul 
castaniu. Fac exact ceea ce făceau şi înainte. Ba chiar 
mai bine decât atunci. Diferenţa e că acum sunt liberi 
să-şi facă treaba — adevărata lor treabă. 

— Adică să lucreze pentru tine. 

— Adică să lupte pentru libertate. Pentru adevăr, pen- 
tru dreptate şi pentru afurisitul de stil american. 

— Mă întrebam doar, îl întrerupse Ambler. 

— Dar lucrează pe bune. Nu-și pierd vremea cu rapoarte 
plicticoase pe care trebuie să le facă în trei exemplare şi 
nici nu îşi pleacă niciodată capul când calcă pe bătături pe 
vreun oficial străin — aşa cum fac birocraţii ăia de la 
Washington. Când situaţia cere duritate, sunt duri. Nu e 
nevoie de scuze. Ai o problemă cu chestia asta? 

— De ce-aş avea? Dă drumul la fir. 

— N-am întâlnit până acum vreun agent care să aibă 
o problemă cu asta, zise Fenton. Ce vreau eu să spun e 
că sunt un patriot adevărat. Dar m-a deranjat întotdeauna 
modul în care ne lăsăm călăriţi şi îngrădiți de reguli şi 
regulamente federale, de acordurile ONU, de tratatele 
internaţionale și aşa mai departe. Precauțiile, timiditatea 
de care dau dovadă agenții secreți americani sunt de-a 
dreptul obscene. Aproape o formă de trădare. Oamenii 
noştri sunt cei mai buni din domeniu şi birocraţii ăştia îi 
leagă de mâini și de picioare! Ce vreau eu să spun e că 
eu tai aceste legături şi-i las să facă ceea ce se pricep mai 
bine să facă. 

Acum trage-l la mal. 

— Ceea ce face din dumneata un inamic al guvernului 
pe care încerci din răsputeri să-l protejezi. Ambler vor- 
bea pe un ton egal, răspicat. 

— Te întrebi dacă nu cumva calc guvernul pe bătă- 
turi? Fenton ridică din sprâncene. Pe frunte îi apărură 
patru cute uimitor de egale și de drepte, parcă ar fi fost 
dungile unor pantaloni proaspăt călcați. Răspunsul este 
da şi nu. Mulţi dintre încuiaţii ăia nu privesc cu ochi 
buni ce fac eu, fără doar şi poate. Dar la Washington mai 
sunt şi oameni buni. Oameni care contează cu adevărat, 
nu-i aşa? 

— Oameni care contează pe dumneata. 

— Te-ai prins. Fenton aruncă o privire la ceas. Se 
temea că nu mai avea timp, dar se asigură că era în 
grafic. Dar despre ce grafic era vorba? Ascultă, este un 
model frecvent folosit pentru astfel de relaţii. Cred că ştii 
cât de importante au fost firmele militare private — 
FMP-urile — în ultimii douăzeci: de ani. 

— Sigur, pentru operaţiuni auxiliare, susţinere etc., 
începu Ambler. 

— Rahat! Fenton plesni cu palma măsuţa cu aspect 
fragil de lângă scaunul său. Habar n-am cât timp ai fost 
plecat, dar se pare că nu prea eşti la curent. Pentru că 
acolo se naşte o nouă lume. Lucrurile au căpătat un ca- 
racter global când Defense Services Limited — nişte en- 
glezoi, îi ştii, majoritatea foşti agenți SAS — a fuzionat 
cu Armor Holdings, o companie americană. Executau mi- 
siuni de pază a ambasadelor, păzeau mine şi instalaţii 
petroliere în Africa de Sud, conduceau antrenamente ale 
forțelor speciale în Indonezia, Iordania, Filipine. Apoi 
i-au înghițit şi pe cei de la Intersec şi de la Falconstar. 
Apoi pe cei de la DSL şi au început să se implice din ce 
în ce mai mult în servicii de management al riscului — de 

la dezamorsări de mine până la spionaj. După aceea cei 
de la Armor au cumpărat compania rusească Alpha. 

Ambler ştia că Alpha fusese înființată de foşti mem- 
bri ai unei divizii sovietice de elită — echivalentul sovi- 
etic pentru Delta Force. 

— Cei mai buni dintre cei buni, spuse Ambler. 

Fenton dădu din cap. 

— Au cumpărat Defence Systems Colombia, compus în 
cea mai mare parte din foşti militari din America de Sud. 
Au devenit foarte repede una dintre companiile care se 
dezvoltă rapid. Apoi mai este şi Group 4 Flack, o corporație 
daneză, care deţine și Wackenhut. Pe piață mai sunt şi 
Levdan şi Vinnell. Şi, în Grupul de Comunicaţii L3, este 
şi MPRl-ul, care mi-a dat ideea constituirii unui astfel de 
grup. Military Professional Resources Incorporated! este o 
firmă cu sediul în Virginia, care de una singură a menținut 
pacea și stabilitatea în Bosnia. Crezi că de asta s-au ocupat 
cei de la Căştile Albastre? Nicidecum. Cei de la MPRI. 
Într-o zi, unul dintre consultanţii din Departamentul de 
Stat, care lucra pentru federaţia croato-bosniacă îşi dă 
demisia. A doua zi tipul lucra din nou în Balcani, numai 
că de data asta pentru MPRI. Era anul 1995, şi dintr-odată 
croații au început să-i snopească în bătaie pe sârbi. Cum 
a fost posibil aşa ceva? Cum îţi explici că o ceată de 
incompetenți a învăţat brusc să execute ca la carte o serie 
de atacuri asupra poziţiilor sârbești? Spune după mine — 
MPRI. Asta i-a făcut pe sârbi să se aşeze la masa tratative- 
lor, pe lângă raidurile aeriene NATO. Nu e vorba doar de 
privatizarea războiului, ci de privatizarea păcii, compren- 
dre? Oameni din sectorul privat, care lucrează pentru binele 
public. 


Compania de Servicii Militare Profesionale (n. trad.). 


1 
2 Înţelegi — în lb. spaniolă în original (n. trad.). 

— Cred că pe vremuri le spuneam „mercenari“ 

— Şi ce, s-a schimbat ceva? La naiba, când Ramses a 
trebuit să se lupte cu hittiții, a avut câţiva consilieri spe- 
ciali din rândul numidienilor. Sau ce spui despre Cei Zece 
Mii ai lui Xenofon? O adunătură de foşti războinici greci 
care s-au angajat pentru a lupta împotriva persanilor. Chiar 
şi în Războiul Peloponesian au fost implicați mercenari 
fenicieni. 

— Vrei să spui că şi acolo s-au folosit oameni din 
exterior? 

— Te rog să ierți un bătrân pasionat de istoria răz- 
boaielor. Dar cum poți să vezi cerințele pieței şi oferta de 
servicii de securitate şi să nu îţi doreşti să combini aceste 
două elemente? 

Ambler ridică din umeri. 

— Înţeleg că cererea e mare. Dar cum satisfaci această 
cerere? Din nou cercetă cu privirea trotuarul din fața 
magazinului, apoi se întoarse la afaceristul din fața lui. 
Oare de ce se uita Fenton așa de insistent la ceas? 

— Te-ai întrebat vreodată ce s-a întâmplat cu aşa-nu- 
mitul „deficit de pace“? Armata americană înglobează în 
prezent doar o treime din soldații pe care-i avea în timpul 
Războiului Rece. Vorbim despre demobilizări masive. Şi 
acelaşi lucru se întâmplă şi în alte părţi ale lumii — mai 
ales în Africa de Sud şi în Marea Britanie. Au fost 
desființate regimente întregi. Ce-a mai rămas? Trupele 
ONU? ONU e o glumă — e aidoma unui Papă medieval. 
Emite o grămadă de acte, dar are foarte puţină forță ar- 
mată cu care să se impună. 

— Şi aşa ne-am ales cu o armată de „foşti“ 

— Lucrurile nu sunt aşa simple, băiete. Eu nu mă mai 
bag în domeniul ăsta, militar. Piaţa aia a devenit prea 
aglomerată pentru gustul meu. Lui Paul Fenton îi place 
să-şi aducă o contribuţie personală, unică. 

— Şi asta faci acum? 

— Bineînţeles. Pentru că GSS-ul nu concurează cu 
forţele paramilitare. Ei se ocupă de acţiuni, noi de 
operațiuni secrete. Asta-i partea frumoasă, înţelegi? Noi 
nu suntem o forță combatantă. Ne ocupăm de ceva mult 
mai important. Ne ocupăm de operaţiuni secrete. Poţi să 
ne consideri un fel de Operaţiuni Consulare S.R.L. 

— Spioni mercenari. 

— Împlinim lucrarea lui Dumnezeu, Tarquin. Dăm 
Statelor Unite ale Americii puterea pe care o merită. 

— Deci faceți şi nu faceţi parte din guvernul american. 

— Noi putem face ceea ce guvernul american nu poate. 
Ochii lui Fenton scânteiară. De departe ochii aceia păreau 
a avea aceeaşi culoare. Dar, uitându-se mai atent, Am- 
bler văzu că unul era gri şi celălalt verde. Oh, desigur, o 
grămadă de birocraţi din Fort Meade, Langley, asta ca să 
nu mai vorbim despre cei din Washington, mă reneagă de 
fiecare dată când aud de mine. Dar în adâncul sufletelor 
lor se bucură de ceea ce fac eu. 

— Îmi imaginez că în cazul unora bucuria asta nu e 
îngropată chiar aşa adânc. Sunt sigur că ai relații printre 
ofițeri de rang foarte înalt. Ofițeri de rang înalt — printre 
ei se aflau cu siguranţă şi cei care ştiau ce tratament i 
se aplicase, şi de ce. 

— Sigur că da. Şi unii dintre ei apelează frecvent la 
serviciile oferite de noi. E un fel de externalizare parțială 
a operaţiunilor de spionaj către GSS. 

— Aceeaşi aromă, acum fără calorii, spuse Ambler 
stăpânindu-şi un fior de dezgust. Fanaticii ca Paul Fen- 
ton erau atât de periculoşi pentru că se considerau eroi. 
Erau în stare să justifice, cu retorica lor bombastică, orice 
fel de atrocități, dar îşi pierdeau repede capacitatea de a 
face diferenţa dintre interesul personal şi „Marea Cauză“ 
căreia i se dedicau. Făceau apologia proprietăţii private 

şi în același timp se înfruptau din fondurile publice. 
Credincioşii bigoți asemenea lui Fenton se plasau deasu- 
pra legilor oamenilor, deasupra justiției — ceea ce-i făcea 
cu atât mai periculoși, o ameninţare la adresa aceleiaşi 
securităţi pe care o proslăveau atât. 

— Toată lumea ştie că duşmanii libertăţii — chiar şi cei 
de pe piaţa liberă — sunt dușmanii lui Paul Fenton. Afa- 
ceristul luă o mină gravă pentru câteva momente. Multe 
dintre operaţiunile noastre par neînsemnate, dar acum vom 
juca într-o ligă superioară. În vocea lui Fenton se ghicea 
entuziasmul. Acum ni s-a încredințat o misiune impor- 
tantă. 

— Adevărat? Ambler îşi impuse să fie foarte atent cu 
Fenton. Nu trebuia să pară nici prea interesat, dar nici 
indiferent. Acum încerca să manifeste o indiferență neu- 
tră. Lasă peştele să înoate împotriva curentului. 

— Tocmai de aceea avem nevoie de tine. 

— Ce-ai auzit despre mine? întrebă Ambler, studiin- 
du-i atent faţa. 

— Am auzit multe. Am aflat că unii te consideră un 
nebun periculos, răspunse Fenton candid. 

— Atunci de ce vrei să ai de-a face cu mine? 

— Poate pentru că părerea celor din aparatul guverna- 
mental, care te socotesc un nebun periculos, nu e ne- 
apărat şi a mea. Sau poate pentru că numai un nebun 
periculos ar accepta slujba pe care vreau să ţi-o ofer. Şi 
poate pentru că numai un nebun periculos, care are 
abilităţile tale, poate duce la capăt cu succes această 
misiune. Fenton se opri. Deci, pe ce picior dansăm? Putem 
colabora? Putem să reparăm amândoi lumea asta șubredă? 
Ce părere ai despre proiectul meu? Şi vreau să fii sincer! 

Firul Ariadnei — oare unde duce? 

— Înainte să mă întâlnesc cu dumneata, spuse Am- 
bler, arătând cu degetul spre una dintre rochiile de pe 

umeraşe, habar n-aveam câte poți să faci cu muselina 
plisată. 

Fenton avea un râs nazal şi pițigăiat, parcă chicotea. 
Apoi se uită fix la el, pentru câteva momente bune. 

— Tarquin, acum aş vrea să vii cu mine. Am de gând 
să-ți arăt ceva. 

— Mă bucur s-aud asta, spuse Ambler, uitându-se 
împrejur în magazinul şic cu mobilier de oțel şi cu mo- 
chetă gri. Pentru că aici nu găsesc nimic pe măsura mea. 


Cei doi bărbaţi părăsiră magazinul şi intrară din nou 
în lumea grăbită şi cavernoasă a Oraşului de sub Pământ. 
În timp ce se îndreptau spre un grup de trei scări rulante, 
Ambler se gândea la ciudata combinaţie de fanatism, 
pricepere şi deschidere mentală care îl caracterizau pe 
Fenton. Puţini oameni cu banii lui s-ar fi plimbat aşa, 
fără un anturaj prea numeros. Fenton părea să se mân- 
drească cu încrederea pe care o avea în sine. Era acelaşi 
amestec de individualism dur şi răsfăț atunci când venea 
vorba de persoana lui pe care-l manifestase şi în alte 
privinţe. Poate chiar asta îl ajutase să devină un mogul al 
afacerilor. 

Sub un bec amplasat sus, pe bolta imensă a cavernei 
atârna un poster imens care făcea reclamă magazinelor 
Gap. Peste tot erau magazine, chioşcuri, reclame, lumini 
şi o grămadă de cumpărători. Ambler şi Fenton trecură 
prin mai multe pasaje, parcurgând o distanță echivalentă 
cu câteva cvartale. Ajunseră într-un târziu la ieşirea din- 
spre Palatul Congresului, lângă autostrada Ville Marie. 
Urcară câteva seturi de scări rulante și ieşiră la suprafață. 
Parcă se întorseseră pe o planetă rece şi plină de gheaţă. 
Complexul de clădiri care compuneau Palatul Congresu- 
lui emana şi el o senzație de răceală — un monstru de 
metal, beton şi sticlă. 

Fenton îl conduse pe Ambler pe trotuarul din fața 
acestui complex. Ambler observă că în jurul clădirii erau 
desfăşurate mai multe cordoane de forțe de securitate. 

— Ce se întâmplă? 

— E o întâlnire a G7, spuse Fenton. De fapt G7 plus 
unu. Sunt aici miniştii comerțului din toate statele — 
Statele Unite, Canada, Franța, Marea Britanie, Italia, 
Germania şi Japonia, plus alți câțiva invitați speciali. O 
întâlnire de mare importanță. Grupul nu anunţă niciodată 
unde va avea loc următoarea întâlnire, pentru a evita 
mişcările de protest ale activiştilor antiglobalizare. Dar 
nici nu se păstrează prea bine secretul. 

— Nu-mi aduc aminte să fi fost invitat aici. 

— Eşti cu mine, spuse Fenton şi-i făcu cu ochiul. 
Haide. E un spectacol special. Merită privit. 


Sus, la unul din etajele superioare ale blocului tum 
de birouri din cadrul complexului Guy-Favreau, Joe Li 
îşi ajustă binoclul puternic pe care-l avea la ochi. Primise 
informaţii conform cărora ar fi fost posibil ca ţinta lui să 
încerce să intre în clădirea unde se ţinea conferința 
internațională. Lângă el se odihnea o puşcă cu lunetă de 
fabricaţie chinezească, o carabină model 95, calibrul 7,62. 
Fusese adusă aici chiar în dimineaţa aceea. În clipa de 
faţă bărbatul cunoscut sub numele de Tarquin era vizibil, 
expus. Dacă n-ar fi fost vântul, care bătea în rafale ne- 
regulate, Joe Li l-ar fi putut împuşca cu uşurinţă. 

Dar cine era bărbatul de lângă Tarquin? Ajustă bi- 
noclul, focalizându-l pe bărbatul solid, cu faţa roşie care 
mergea alături de Tarquin. 

Să acţioneze, sau să analizeze situația? Era o dilemă 
veche de când lumea, una din cauza căreia pieriseră mulți. 
Totuşi, în cazul de față, Joe Li se întreba dacă n-ar fi mai 

bine să afle mai multe înainte de a acţiona. Acest lucru 
era împotriva rațiunii lui, împotriva modului său de a 
gândi. El fusese construit — selecționat şi antrenat — pen- 
tru a acţiona. O armă cu chip de om, așa îi spusese odată 
tovarășul Chao. Și totuși, acțiunile rapide, instinctive nu 
se dovedeau întotdeauna eficiente. Alegerea momentului 
potrivit pentru a acţiona era crucială, la fel şi abilitatea 
de a te adapta şi de a răspunde eficient şi rapid la schim- 
barea circumstanțelor. 

Îşi luă degetul de pe trăgaciul armei şi apucă un aparat 
de fotografiat digital. Îl reglă astfel încât fața roșie a 
omului acela să apară în prim-plan. Avea să trimită fo- 
tografia aceea spre analiză. 

Rareori Joe Li simţea frica; dar de data asta fu cu- 
prins de o uşoară îngrijorare. I se părea normal să-şi facă 
griji, era posibil ca duşmanii lui să-şi fi găsit un aliat 
puternic. 

Se uită din nou spre puşcă, simțind că îndoielile îi 
creşteau cu fiecare secundă care trecea. 

Să analizeze sau să acționeze? 

Ambler îl urmă pe Fenton în centrul de conferințe. 
Bărbatul părea să vibreze de nerăbdare. 

Sala mare a Palatului avea o cupolă mare, de mai 
multe etaje înălțime, ridicată deasupra zidurilor de gra- 
nit, aşa că holul şi cele trei rânduri de balcoane erau 
scăldate în lumina argintie a cerului de iamă. Un panou — 
clasic, cu literele fixate cu atenție pe plasticul negru — 
indica exact spațiile în care aveau să se desfăşoare di- 
versele întâlniri. 

— Dintr-un moment în altul, murmură Fenton, o să ai 
dovada a ce pot face agenţii noştri. 

Ambler auzi murmurul conversaţiilor dintr-o sală 
vecină, semn că întâlnirea se încheiase. Oamenii se ri- 
dicau în picioare, scaunele alunecau uşor în spate, unii 
dintre participanţi se grăbeau să facă cunoştinţă. Unii se 
duseră să-şi ia o cafea, alţii ieşiră să fumeze. 

— Cât e ceasul, Tarquin? 

— 11:59. După un moment spuse: Douăsprezece fix. 

Brusc, din sala de granit şi sticlă se auziră țipete şi 
strigăte. Zumzetul conversaţiilor se stinse pe dată, lăsând 
în loc parcă o litanie a terorii: Doamne, Dumnezeule! 
Doamne, Dumnezeule! Doamne, Dumnezeule! "Țipetele 
ŞI vaietele crescură în intensitate. Fenton rămase lângă o 
scară ale cărei trepte erau acoperite cu un covor, cu un 
braț petrecut pe după umerii lui Ambler. 

Câţiva gardieni cu vestoane negre năvăliră în încă- 
pere. În clipa următoare apărură şi câţiva asistenți me- 
dicali. Unul dintre participanţii la întrunire fusese ucis. 

Ambler se întoarse spre Fenton, încercând să-şi con- 
troleze cât mai bine emoțiile. 

— Ce s-a întâmplat? 

Fenton vorbi scurt la un telefon mobil, apoi dădu din 
cap. 

— Numele celui care a murit este Kurt Sollinger, îi 
spuse el lui Ambler cu voce scăzută. Un negociator eu- 
ropean în probleme de comerț, cu sediul la Bruxelles. 

— Și? 

— Sursele noastre spun că este, mă rog, era, un om 
foarte periculos. Tipul s-a încurcat cu câțiva membri ai 
grupării Baader-Meinhof! pe când era în liceu, şi de-atunci 


! Celebră grupare teroristă germană, care şi-a desfăşurat acti- 
vitatea în anii '60 şi '70 (n. trad). 

a început să ducă o viaţă dublă. Un economist de primă 
mână, un tip incredibil de drăguţ, aşa l-ar descrie toată 
lumea. Dar în acelaşi timp el profita de poziţia lui în 
cadrul Uniunii Europene şi înființa agenţii multinaționale 
pe tot globul. Prin acestea spăla o grămadă de bani de-ai 
celor nelegiuiți şi finanța organizaţii teroriste alese pe 
sprânceană. Era supranumit „Paymaster“!. Și plătea pen- 
tru tot felul de bombardamente și, mai ales, pentru asa- 
sinate. 

— Dar de ce ai... 

— Astăzi e o zi specială, nu ştiai? Privirea lui Fenton 
era dură. Un fel de aniversare. Îţi aduci aminte când a 
fost ucis secretarul adjunct al Trezoreriei Americane? 

Ambler dădu încet din cap. Cu câţiva ani în urmă, 
într-un mare hotel din Săo Paolo, secretarul adjunct al 
Trezoreriei — cândva cel mai tânăr membru al corpului 
profesoral de la Facultatea de Economie din cadrul 
Universității Harvard, arhitectul unor salvări miraculoase 
a două monede sud-americane — fusese împuşcat în fața 
unei mulțimi de oameni. Era considerat una dintre cele 
mai luminate minți ale guvernului american. Însă asasinul 
nu fusese prins niciodată. Deşi autoritățile suspectau 
amestecul unor grupări extremiste care militau împotriva 
globalizării, niciuna dintre amplele anchete internaționale 
nu dusese la vreun rezultat concret. 

— S-a întâmplat exact acum cinci ani. La ora 
douăsprezece fix. În sala mare a unui hotel. În public. 
Asasinii se mândreau cu abilitatea lor de a-şi face treaba 
cu o precizie fantastică, la vedere. Kurt Sollinger e cel 
care i-a plătit, printr-o fostă organizaţie afiliată la Rote 
Armee Fraktion. Am aflat nu de mult toate chestiile astea. 


l Stăpânul banilor (n. trad). 

Desigur, nu avem dovezi de genul ceior acceptate într-o 
instanță de judecată, înţelegi ce vreau să spun, dar pro- 
bele sunt concludente. 

— lisuse Hristoase, murmură Ambler. 

— Cu exact cinci ani în urmă, la ora douăsprezece fix. 
Crede-mă, ticăloşii ăia or să priceapă mesajul. Tocmai 
am trimis un semnal pe frecvenţa lor. O să știe că au 
devenit vulnerabili și vor intra în panică. Se vor împrăștia, 
încercând să se regrupeze mai târziu. Toate operațiunile 
curente vor fi întrerupte, suspendate. Rețelele şi contactele 
pe care le au vor fi suspectate. Şi astfel paranoia lor le 
va produce mai multe pagube decât am fi fost noi în 
stare să le provocăm. Țipetele, urletele pe care le-ai auzit 
mai devreme compun o replică exactă a coloanei sonore 
a evenimentelor de acum cinci ani, din Săo Paolo. Justiție 
poetică! Fenton îşi aprinse o țigară. 

Ambler înghiți greu. Faptul că Fenton dorise să fie 
aproape de un asasinat pe care-l orchestrase i se părea 
aproape o formă de laudă. 

Fenton parcă îi citi gândurile. 

— Te întrebi de ce sunt aici? Pentru că pot s-o fac! 
Privirea îi devenise fixă. Noi, cei de la GSS, nu fugim. 
Trebuia să-ţi demonstrez şi chestia asta. Poate că munca 
noastră este una clandestină, dar asta nu înseamnă că 
suntem nişte nelegiuiți. Noi suntem legea. 

Fără îndoială, acesta era modul în care acționa Fen- 
ton. Afaceristul ştia că nimeni n-ar fi putut vreodată să-l 
asocieze în vreun fel cu incidentul mortal care avusese 
loc la doar câțiva metri depărtare. 

— Dar pentru tine avem un peşte şi mai mare. Fenton 
îi întinse o bucată de hârtie cu o textură ciudată — semăna 
cu foita de ceapă şi cu hârtia termosensibilă folosită de 
faxurile vechi. Mirosul pe care-l emana îi dădu lui Am- 
bler de înţeles că avea de-a face cu o hârtie foarte in- 

flamabilă, care putea arde complet în doar câteva se- 
cunde. Sau, mai bine spus, un rechin. 

— Ăsta e tipul pe care vrei să-l elimin? Ambler îşi 
simţi stomacul strângându-i-se, dar se strădui să-şi 
păstreze o voce calmă. Firul Ariadnei — află unde duce. 

Fenton dădu din cap, grav. 

Ambler citi repede foaia de hârtie. Ținta se numea 
Benoit Deschesnes. Cunoştea numele acela. Era vorba de 
numele directorului general al Agenţiei Internaționale 
pentru Energie Atomică. Un om foarte important, 
într-adevăr. Pe hârtie mai erau şi alte detalii cu privire la 
programul zilnic al țintei, locurile unde mergea, adrese, 
obiceiuri etc. 

— Care-i treaba cu tipul ăsta? întrebă Ambler, încer- 
când să pară nepăsător. 

— Deschesnes a lucrat pentru guvernul francez, în 
domeniul armelor atomice. Acum profită de poziţia pe 
care o are — şef al ATEA — şi livrează informații şi teh- 
nologie de specialitate unor țări precum Iran, Siria, Libia, 
Algeria şi chiar Sudan. Poate că e de părere că toată 
lumea ar trebui să aibă şanse egale. Poate vrea să se 
îmbogăţească. Nu contează. Problema e că e corupt. Şi 
periculos. Şi trebuie să dispară. Fenton trase din țigară. 
Ai reținut tot de pe hârtia aceea? 

Ambler dădu din cap. 

Fenton luă înapoi bucata de hârtie şi o atinse cu vârful 
țigării. Hârtia dispăru în câteva secunde într-o vâlvătaie 
roz — parcă era un magician care scotea un trandafir din 
palmă. Ambler aruncă o privire în jur: nimeni nu obser- 
vase nimic. 

— Ține minte, Tarquin, noi suntem băieții de treabă, 
spuse Fenton. Frigul îi făcea cuvintele vizibile. Mă crezi, 
nu-i aşa? 

— Sunt convins că tu crezi ce spui, răspunse Ambler 
calm. 

— Te asigur că ăsta o să fie începutul a ceva foarte 
special. Dacă-l rezolvi pe Benoit, o să fii ca şi intrat în 
organizație. După aceea mai vorbim. Poate că o să devii 
şeful clasei. 

Ambler închise ochii pentru o secundă. Era o dilemă 
perfectă. Putea să alerteze autoritățile cu privire la De- 
schesnes, dar ce rost ar fi avut? Tocmai cei din guvern îl 
angajaseră pe Fenton să facă asta. În plus, cuvintele lui 
nu aveau niciun fel de credibilitate. Foştii lui şefi cre- 
deau că Tarquin este nebun, şi nu exista nicio dovadă că 
Harold Ambler existase vreodată. Duşmanii lui nu s-ar fi 
chinuit atât de mult pentru a-i induce o asemenea psi- 
hoză dacă n-ar fi intenţionat să se şi folosească de ea. 
Înregistrările crizelor de nebunie ale lui Ambler aveau să 
fie trimise către numeroşi membri ai comunității de 
informaţii. În același timp, dacă Ambler ar fi refuzat 
angajamentul, Fenton ar fi găsit pe altcineva dispus să-i 
rezolve problema. 

Brusc, observă un poliţist în uniformă, îndreptându-se 
grăbit spre ei. 

— Dumneata, domnule! strigă polițistul solid la Fenton. 

— Eu? 

— Dumneata! Polițistul îl privi crunt. Te crezi deasu- 
pra legii? Asta e impresia ta? 

Fenton arăta ca întruchiparea inocenţei. 

— Poftim? 

Polițistul îşi apropie fața de cea a lui Fenton şi-şi 
încreţi buzele. 

— În complex nu se fumează. Fumatul este interzis 
prin hotărârea Consiliului Local în toate clădirile publice. 
Şi nu vă faceţi că nu ştiţi. Sunt semne peste tot. 

Ambler se întoarse spre Fenton şi clătină din cap. 

— Bătrâne, eşti curăţat. Te-au prins. 

Câteva minute mai târziu, cei doi mergeau unul lângă 
celălalt pe o cărare făcută pe trotuar, prin zăpada ce se 
aşternuse, împodobind bordurile înalte ale aleii. 

— Deci, ne-am înțeles? întrebă Fenton. 

Era o nebunie — n-avea niciun sens, nicio logică să se 
alăture unei organizaţii ale cărei scopuri şi legitimitate 
nu le împărtășea. Cu toate acestea, dacă refuza era ca şi 
cum ar fi scăpat firul din mână, şi nu putea să facă asta. 
Nu atâta vreme cât se afla încă în labirint. Să piardă firul 
însemna să se piardă pe sine. 

— Răsplata mea o să fie informația, regizore, se auzi 
Ambler spunând. 

Fenton dădu din cap. 

— Povestea obişnuită, nu-i aşa? Cineva şi-a bătut joc 
de tine. Şi vrei ca eu să aflu cine şi de ce a făcut-o. Aşa 
stau lucrurile, nu? 

Nu-i nimic obişnuit în povestea asta, îi venea lui 
Ambler să spună. 

— Aşa stau lucrurile, încuviință Ambler. 

Cerul se întunecase, căpătase acum o culoare gri, un 
gri definitiv, genul de gri care te făcea să te gândeşti că 
este practic imposibil să fi fost vreodată albastru. 

— Cu abilităţile tale, n-ar trebui să ai nicio problemă, 
spuse Fenton încrezător. Şi dacă o să ai probleme, dacă 
o să fii capturat, ei bine, ești Bărbatul care nu era Acolo, 
nu? Nimeni nu-şi va da seama. 

— Pare o afacere foarte bună, spuse Ambler greoi. 
Asta dacă nu ești chiar tu Bărbatul care nu era Acolo. 


Langley, Virginia 


Clay Caston se uita dezaprobator la mocheta cafenie 
din biroul directorului adjunct. La mică distanţă de cana- 

peaua de piele de asemenea cafenie era o pată de cafea. 
Văzuse pata aceea şi când fusese data trecută în biroul 
acesta. Presupunea că şi data viitoare tot acolo avea s-o 
vadă. Fără îndoială Caleb Norris n-o remarcase. Aşa se 
întâmpla cu multe lucruri. Oamenii nu le mai vedeau nu 
pentru că acestea ar fi încetat să existe sau fiindcă erau 
ascunse, ci pentru că se obişnuiau cu ele. 

— Cred că până acum am reuşit să te urmăresc, spu- 
nea Norris. Ai găsit data la care a fost internat pacientul 
şi ai făcut o... 

— O analiză a variațiilor. 

- Aşa. O analiză a variațiilor. Te referi la vreo 
neconcordanță apărută la capitolul cheltuieli. Ca de 
exemplu anumite cheltuieli suplimentare, transferuri de 
fonduri etc. Bine gândit. Făcu o pauză, aşteptând parcă 
ceva. Şi ce-ai găsit? 

— Nimic. 

— Nimic, repetă Norris întunecat. Ce să zic! 

— Ceea ce mi se pare foarte fascinant. 

Norris îi aruncă o privire nesigură. 

— E ca şi câinele care nu latră, Cal. O operaţiune 
specială care se desfăşoară la nivel inferior presupune o 
grămadă de hârțoage, aprobări şi tot felul de cereri spe- 
ciale, chiar dacă e vorba doar de câțiva amărâți de dolari 
din fondul de protocol. Dacă vreun angajat cu grad mic 
face ceva care implică în vreun fel resursele Agenţiei, 
trebuie să completeze o grămadă de cereri. Urme de paşi 
pe cărarea din pădure — o potecă. Cu cât înaintezi pe 
scara ierarhică, numărul de hârtii pe care trebuie să le 
completezi se împuţinează. Pentru că deja acum tu eşti 
ordonatorul de resurse. Ceea ce încerc eu să spun, Cal, e 
că absenţa oricăror neconcordanţe sugerează că autorul 
acestei operațiuni este cineva situat la un nivel foarte 
înalt. Nimeni nu se duce cu maşina pe insula Parrish și 

se cazează pur şi simplu acolo. Acolo ești adus cu forța 
de oameni în halate albe. Ceea ce înseamnă repartizarea 
de vehicule, posibilitatea apariţiei de ore suplimentare, şi 
aşa mai departe. Dar când am făcut cercetări, n-am găsit 
absolut nimic. 

— Cât de sus crezi că e poziționată persoana? 

— Are cel puţin nivelul E17, spuse Caston. Cineva cu 
o funcție egală cu a ta, dacă nu mai mare. 

— Asta reduce cumva cercul suspecților. 

— Zău? S-a micşorat cumva aparatul guvernamental 
cât am fost eu la baie? 

— Hmmm. Toate astea îmi aduc aminte de felul în 
care l-ai prins pe tipul acela din Directoratul Operaţiunilor, 
cel care a făcut excursia aceea secretă în Algeria. S-a 
folosit de un paşaport fals, tot tacâmul — și-a ascuns 
perfect urmele. Din câte ştiam noi îşi petrecuse weeken- 
dul în Adirondacks. Mi-a plăcut la nebunie modul în care 
ti-ai dat seama că minte — l-a trădat faptul că folosea prea 
multă hârtie igienică la toaleta din birou. 

— Te rog, nici n-a fost aşa greu. Folosea un sul întreg 
pe zi. 

— Şi ce te-ai gândit tu, poate că are diaree, poate că 
s-a îmbolnăvit în ţări străine. 'Giardia, un parazit intesti- 
nal foarte răspândit în Alger, ne-ai spus tu. Două zile mai 
târziu tipul a făcut mărturisiri complete. Pentru numele 
lui Dumnezeu, l-ai făcut... sul. Adjunctul păros chicoti 
parcă pentru sine. Dar despre cariera evadatului? Ai aflat 
ceva? 

— Am aflat câte ceva, da, spuse Caston. 

— Pentru că mă gândeam că ar trebui să găsim o 
modalitate de a-l aborda, de a-l ademeni cumva. 

— N-o să fie prea uşor să facem asta, spuse Caston. 
Clientul cu care avem de-a face nu e unul obișnuit. O 
să-ți împărtăşesc un singur detaliu, pe care eu l-am găsit 

foarte sugestiv. Se pare că, atunci când era în misiune, 
nimeni nu voia să joace cărți cu tipul ăsta. 

— Trişa? Caleb Norris îşi deznodă cravata, dar şi-o 
lăsă la gât. Acum arăta ca un redactor de la un ziar de 
scandal. Prin gulerul descheiat îi ieşeau cârlionți de păr 
negru. 

Caston clătină din cap. 

— Ştii ce înseamnă Menschenkenner în germană? 

Norris miji ochii. 

— Cineva care cunoaşte o grămadă de oameni? 

— Nu chiar. Un Menschenkenner este o perosană care 
ştie foarte bine să descifreze oamenii, să le evalueze 
expresiile. 

— Deci cineva care citeşte oamenii. 

— Ca pe o carte deschisă. N-ai vrea să te apropii de 
tipul ăsta dacă ai ceva de ascuns. 

— Un detector de minciuni uman. Mi-ar plăcea şi mie 
să am aşa ceva. 

— Oamenii cu care am vorbit se îndoiesc că însuşi 
Tarquin ar ști cum anume reuşeşte să facă asta. Dar, aşa 
cum era şi de aşteptat, s-au făcut anumite studii în dome- 
niul ăsta. 

— Şi? Norris se trânti pe canapea. 

— Este vorba de un număr foarte mare de variabile. 
Dar studiile au arătat că oamenii ca Tarquin sunt foarte 
receptivi la așa-numitele „microexpresii“ — expresii fa- 
ciale care nu durează mai mult de treizeci de milise- 
cunde. Cei mai mulţi dintre noi nu percepem astfel de 
subtilități. Specialiştii vorbesc despre „scurgeri“ şi de- 
spre „embleme“. Se pare că este vorba de moduri în care 
emoţiile şi sentimentele noastre ascunse ies la suprafață. 
Atunci când vine vorba de expresiile feței, pierdem o 
grămadă de informații, pur şi simplu le ignorăm, nu le 
băgăm în seamă. Probabil că altfel n-am putea supravieţui. 

— M-ai pierdut, Clay. Norris își puse picioarele pe o 
veche măsuță de cafea. Caston bănuia că măsuţa aceea 
nu arăta aşa când fusese adusă în biroul ăsta de cei de la 
Departamentul de Aprovizionare. Toate obiectele din 
biroul lui Norris arătau mai uzate şi mai vechi decât erau 
de fapt. 

— Repet, chestiile astea abia le-am aflat. Se pare totuși 
că au fost studiate de-a lungul timpului de câțiva psi- 
hologi. Dacă filmezi pe cineva vorbind şi apoi priveşti 
înregistrarea cu încetinitorul, imagine cu imagine, ob- 
servi uneori expresii care sunt în totală contradicție cu 
ceea ce spune subiectul. De exemplu dacă persoana res- 
pectivă jelește, e supărată şi, la un moment dat are o 
expresie de triumf întipărită pe față — iată contradicția. 
Dar schimbarea e aşa rapidă încât cei mai mulți dintre 
noi n-o detectăm. Deci ceea ce reuşeşte Tarquin să facă 
nu e magie. Se întâmplă însă ca el să reacționeze la chestii 
care nouă, celorlalți, ne scapă de cele mai multe ori, pe 
care noi nu le putem înregistra. 

— Deci vede mai multe decât noi. Dar ce vede de 
fapt? 

— E o întrebare interesantă. Cei care se ocupă cu 
studiul fețelor şi-au dat seama că în expresia aferentă 
fiecărei stări de spirit sunt implicate anumite grupe de 
muşchi. De exemplu, cineva începe să zâmbească, apoi 
îşi lasă imediat colțurile gurii. Dar dacă face chestia asta 
în mod conştient, voit, persoana respectivă mişcă şi 
mușchiul bărbiei. Când colțurile gurii se lasă involuntar 
în jos — urmare a manifestării unei stări de spirit reale — 
muşchiul bărbiei nu-şi schimbă poziţia. Sau, dacă afişează 
un zâmbet fals, anumiţi muşchi ai frunții nu se mişcă aşa 
cum o fac în cazul unui zâmbet neprefăcut. De aseme- 
nea, există anumiți muşchi ai sprâncenelor şi ai pleoape- 
lor care trădează surpriza sau furia. Dacă nu eşti un actor 

foarte bun sau nu ai starea pe care încerci s-o afişezi, 
anumite discrepanțe musculare subtile or să te dea întot- 
deauna de gol. În cele mai multe cazuri noi nu putem 
detecta aceste discrepanțe, sunt prea subtile pentru noi. 
Muşchii faciali pot interacționa în sute de feluri — e ca şi 
cum te-ai uita la o țesătură complicată, multicoloră. Noi 
nu putem vedea decât nuanţe de gri. Oamenii ca Tarquin 
văd toate culorile. 

— Asta face din el o armă formidabilă. Sprâncenele 
stufoase ale lui Norris deveniseră două semicercuri. Nu 
prea îi plăcea ce auzea. 

— Fără îndoială, spuse Caston. Dar nu dădu glas 
supoziţici că între acest dar al lui Tarquin şi internarea 
lui — Și ştergerea oricărei urme a existenţei lui ca civil — 
era o legătură. Încă nu reușise să-şi dea seama care ar fi 
putut fi logica acestei legături. Dar ziua abia începuse. 

— Douăzeci de ani a lucrat pentru noi. 

- Exact. 

— Şi acum trebuie să presupunem că lucrează împo- 
triva noastră. Norris scutură tare din cap, de parcă ar fi 
încercat să-și șteargă din minte un portret-robot. Şi nu e 
deloc bine să-l ştii pe tipul ăsta de partea cealaltă a ba- 
ricadei. 

— Oricare ar fi această parte, spuse Caston întunecat. 

Korana întunecată din Montreal se mai lu- 
mină un pic când Laurel îl sună pe telefonul mobil. 

— Eşti bine? întrebă repede Ambler. 

— Sunt bine, Hal, sunt bine, spuse ea, străduindu-se 
să vorbească pe un ton degajat, de dragul lui. Totul e 

bine. Eu şi mătuşa Jill suntem bine. La fel şi cele şaizeci 
de borcane cu gem de piersici sunt bine, nu că te-ar fi 
interesat prea tare asta, şi nu că s-ar fi gândit cineva să 
le mănânce. Acoperi telefonul cu palma pentru câteva 
secunde şi schimbă câteva cuvinte cu cineva care se afla 
lângă ea, apoi spuse: Mătușa Jill vrea să ştie dacă îți 
place gemul de piersici. 

Ambler se încordă. 

— Ce i-ai spus despre... 

— Tine? Nimic. Cobori vocea. Presupune că vorbesc 
cu prietenul meu. Cu un „fecior“ cum ar spune ea. Ima- 
ginează-ți. 

— Şi eşti sigură că n-ai observat nimic ciudat? Abso- 
lut nimic? 

— Nimic, spuse ea. Nimic, adăugă ea, parcă prea re- 
pede. 

— Spune-mi mai multe despre acest „nimic“, zise 
Ambler. 

— Zău, nu-i nimic. Doar că a sunat acum câteva minute 
un tip de la o companie de produse petroliere. Îşi actu- 
alizau bazele de date cu clienţi, aşa că mi-a pus o gră- 
madă de întrebări nevinovate, apoi am ajuns la tot felul 
de chestii legate de tipul de arzătoare pe care le folosim, 
şi eu m-am dus să verific, am vrut să îi spun că mătuşa 
Jill foloseşte gaze naturale, nu petrol, dar când m-am 
întors la telefon închisese deja. Cred c-a fost vorba de o 
greşeală, sau de ceva în genul ăsta. 

— Cum sc numea compania accea? 

— Cum se numea? Făcu o pauză. Ştii ceva, acum îmi 
dau seama că nu mi-au spus numele. 

Ambler se simți străbătut de fiori de gheață. 
Recunoştea semnele respectivei abordări: o greşeală în 
aparenţă nevinovată, în timp ce la celălalt capăt al firului 
se afla un aparat de analizat vocea. 

Era o verificare. 

Rămase tăcut pentru câteva momente. Nu voia să 
vorbească decât după ce era sigur că putea să adopte un 
ton calm. 

— Laurel, spuse el într-un târziu. Când s-a întâmplat 
asta? 

— Acum vreo douăzeci de minute? Siguranţa şi încre- 
derea dispăruseră din vocea ei. 

Douăsprezece straturi de lac. Douăsprezece straturi 
de groază. 

— Ascultă-mă cu foarte mare atenție. Trebuie să pleci 
acum. 

— Dar... 

— Trebuie să pleci chiar acum de acolo. Începu să-i 
dea câteva instrucţiuni precise. Ea trebuia să se ducă cu 
maşina la un service, să le spună celor de acolo că are 
probleme cu direcția şi să plece cu maşina de schimb pe 
care i-o puneau aceştia la dispoziție pe perioada reparațiilor. 
Era o metodă ieftină de a face rost de o maşină care nu 
putea fi identificată cu uşurinţă ca fiind a ei. 

Apoi trebuia să plece, să se îndrepte spre un loc unde 
nu cunoştea pe nimeni, unde nu mai fusese niciodată, 
unde n-avea nicio relaţie. 

Ea îl ascultă, apoi repetă ciudatele detalii pe care i le 
dăduse el. Ambler o ascultă, asigurându-se că ea reţinuse 
totul, încercând să o calmeze prin redirecționarea atenţiei 
de la amenințarea pericolului la înțelegerea și îndepli- 
nirea unui set de măsuri şi proceduri. 

— O să fac toate astea, zise ea trăgând adânc aer în 
piept. Dat trebuie să te văd. 

— Nu se poate, spuse el cu toată blândețea de care era 
în stare. 

- Altfel nu pot să le fac pe toate. Enunţa un fapt, o 

realitate, nu ameninţa, nu se văita. Pur şi simplu... îşi 
coborî ea vocea, pur şi simplu nu pot. 

— Mâine plec din ţară, îi explică el. 

— Atunci o să ne vedem în seara asta. 

— Laurel, nu cred că e o idee prea bună. 

— Trebuie să te văd în seara asta, repetă Laurel cu o 
voce gravă. 


Mai târziu în seara aceea, Ambler se cază la un motel 
de lângă aeroportul Kennedy, în camera douăzeci. Ceruse 
o cameră de la un etaj superior, care să dea spre nord, 
pentru ca astfel să poată ţine sub observaţie maşinile care 
treceau pe strada 140 din Jamaica, cartierul Queens. 
Vremea era mizerabilă. Ploaia cădea în valuri, de mai 
bine de-o oră, inundând rigolele şi aşternând pe toate 
drumurile o peliculă alunecoasă. Deşi nu era la fel de 
frig ca în Montreal afară, erau în jur de zece grade, dar 
părea mai rece din cauza umezelii. Laurel îi spusese că 
avea să vină cu maşina, şi asta nu era vreme de condus. 
Cu toate acestea, abia aştepta să o vadă. Adevărata răceală 
însemna să crezi că nimic din lume nu te va mai putea 
încălzi vreodată. Acum simţea că prezenţa ei era singurul 
lucru care l-ar mai fi putut încălzi. 

La unsprezece văzu prin binoclu o berlină, un Ford 
Taurus îndreptându-se spre motel printre rafalele puter- 
nice de ploaie. Ştia că era Laurel, chiar înainte să-i 
zărească prin parbriz claia de păr roşcat. Procedă exact 
aşa cum îi spusese el: opri în fața motelului, aşteptă un 
minut, apoi se întoarse pe drum şi continuă să meargă 
până la următoarea ieşire, unde întoarse şi se apropie din 
direcția opusă. De la geamul camerei sale, Ambler studie 
traficul din jurul maşinii ei. Dacă ar fi fost urmărită, şi-ar 
fi dat seama. 

După zece minute ajunsese înapoi în faţa motelului. 
După ce o sună pe telefonul mobil şi o asigură că nu 
avea niciun urmăritor, cobori din maşină cu un pachet 
învelit în plastic sub braţ. Ținea pachetul acela de parcă 
ar fi fost cel mai prețios lucru din lume. Câteva minute 
mai târziu bătea la uşa lui. Imediat cum intră în cameră 
îşi dezbrăcă impermeabilul albastru și-l lăsă să cadă pe 
podea şi puse pachetul pe covor. Apoi se apropie tăcută 
de el, îl îmbrățişă şi rămaseră aşa câteva minute, strâns 
îmbrăţişați, simţindu-şi unul altuia inima bătând. O ţinea 
strâns, aşa cum un om pe cale să se înece ar fi strâns un 
colac de salvare. Apoi ea îşi apăsă buzele peste ale lui. 

După câteva minute el se desprinse din îmbrățişare. 

— Laurel... tot ce s-a întâmplat... trebuie să dispari, 
trebuie să fii foarte atentă. Asta nu e... nu e ceea ce vrei 
tu. Vorbele îi ieşiră repede din gură, asemenea unei rafale 
de ploaie. 

Se uită la el fără să spună nimic, implorându-l din 
priviri. 

— Laurel, spuse el cu o voce grea. Nu sunt sigur c-ar 
trebui să... 

Ştia foarte bine ce traume pot produce formele de 
dependență — percepțiile puteau fi modificate, la fel şi 
sentimentele. Ea încă îl vedea ca pe bărbatul care o sal- 
vase, nu putea accepta faptul că el fusese cel care o pusese 
în pericol. Dar el mai ştia de asemenea și că ea avea 
nevoie disperată să fie liniştită, chiar şi posedată. N-o 
putea îndepărta fără să o rănească; şi adevărul era că nici 
nu voia să o îndepărteze. 

Se simţi străbătut de un val imens de vină amestecată 
cu dorință chinuitoare. Curând, cei doi se prăbuşiră în 
pat, două trupuri goale îndoindu-se, înroşindu-se, tre- 
murând și creând împreună căldura de care aveau amândoi 
atâta nevoie. Când trupurile li se despărțiră într-un târ- 

ziu, epuizate, lucind de transpiraţie — mâinile lor se că- 
utară una pe cealaltă și degetele li se împletiră strâns, de 
parcă ar fi fost inseparabile. Cel puţin deocamdată. 

După câteva minute de tăcere, Laurel se întoarse 
spre el. 

— Pe drumul spre motel am făcut o oprire, şopti ea. 
Se rostogoli din pat, se ridică şi luă pachetul pe care-l 
adusese cu ea. Inima lui îşi înteți bătăile când îi văzu 
trupul gol conturat pe fundalul oferit de draperiile trase: 
era frumoasă. 

Scoase ceva dintr-o pungă de plastic — un volum mare 
ŞI greu — şi i-l întinse. 

— Ce-i asta? întrebă Ambler. 

Ea încerca să-şi stăpânească zâmbetul. 

— Uită-te. 

Aprinse lampa de lângă pat. Era un album cu coperţile 
legate în pânză. Pe una dintre coperţi era emblema 
Colegiului Carlyle. Privi albumul cu ochi mari. 

— E neatins, spuse ea. Nimeni nu l-a deschis, nimeni 
nu l-a putut modifica. I-l întinse. Ăsta e trecutul tău. Aici 
n-au putut ajunge. 

Se oprise la Colegiul Carlyle. 

— Laurel, şopti el. Se simţea plin de recunoştinţă şi 
de altceva, ceva mult mai puternic. Ai făcut tu asta pen- 
tru mine? 

Se uită intens la el. Era durere în privirea ei şi ceva 
care semăna cu dragostea. 

— Am făcut-o pentru noi. 

Luă cartea cu ambele mâini. Era grea, un album făcut 
să reziste zeci de ani. Încrederea pe care Laurel o avea în 
el era evidentă — se abținuse să deschidă ea însăși albu- 
mul înainte să i-l aducă. 

Îşi simțea gura uscată. Laurel găsise o cale de a 

pătrunde prin plasa de minciuni, de a dovedi înşelătoria 
întregii şarade. Laurel Holland. Ariadna mea. 

— Doamne sfinte, spuse el. Vocea lui era plină de 
uimire. 

— Mi-ai spus unde ai făcut facultatea, mi-ai spus în ce 
grupă ai fost, aşa că am început să mă gândesc la modul 
în care au încercat să-ţi şteargă trecutul. M-am gândit că 
au făcut totul în așa fel încât să reziste la o eventuală 
cercetare de rutină, superficială. Mai mult decât atât nu 
puteau să facă. 

Iarăşi pluralul acela vaporos. Ei. Un capac verbal 
aşezat peste o groapă de incertitudine. Ambler dădu din 
cap, încurajator. 

— Sunt prea multe chestii, nu-i așa? Şi eu mă gân- 
deam la asta. Ca atunci când dai cu aspiratorul la re- 
pezeală prin casă, pentru că aştepţi musafiri. Poate că 
totul arată foarte curat. Dar întotdeauna mai rămâne ceva 
murdărie — nişte praf sub covor, o hârtie sub canapea. 
Numai că pentru a le vedea trebuie să te uiţi cu atenţie, 
să le cauţi. Ei poate că au modificat bazele de date din 
computerele şcolii. Dar eu m-am dus la arhiva şcolii și 
am cumpărat un exemplar din albumul anulu: în care ai 
terminat tu studiile. Obiectul în sine, nu nişte înregistrări 
electronice. Am plătit şaizeci de dolan pe el. 

— Doamne sfinte, repetă Ambler, simţindu-şi inima în 
gât. Sfâşie hârtia îngălbenită de ani cu o unghie şi se 
aşeză pe pat, rezemându-se de tăblie. Albumul mirosea a 
cerneală scumpă şi a vechi. Începu să-l răsfoiască, 
zâmbind la vederea fotografiilor care-i aduceau aminte 
de întâmplări hazlii din vremea facultății — celebra farsă 
cu dovlecii scobiți, vaca Guernsey care fusese adusă în 
biblioteca facultăţii şi dărâmase cu coada câteva vrafuri 
de cataloage cu fişe de lectură. Cel mai mult îl uimea să 

vadă cât de slabi păreau cei mai mulų din colegii săi. 
Probabil că şi el fusese la fel de slab. 

— Îţi trezeşte multe amintiri, nu-i așa? Laurel se cuibări 
lângă el. 

Inima lui Ambler începu să bată din ce în ce mai tare 
în vreme ce continua să răsfoiască încet albumul acela. 
Greutatea şi soliditatea lui îi dădeau un sentiment liniștitor. 
Se gândi la fotografia aceea pe care o făcuse când avea 
douăzeci şi unu de ani şi la cuvintele pe care le scrisese 
sub ea. Era un citat din Margaret Mead care la vremea 
aceea îl impresionase foarte mult. Încă îşi mai aducea 
aminte perfect cuvintele acelea: „Să nu te îndoieşti nicio- 
dată, un mic grup de oameni inteligenți şi hotărâți poate 
să schimbe lumea. Întotdeauna s-a întâmplat aşa.” 

Ambler ajunse la indexul alfabetic al studenților, la 
litera A şi îşi trecu degetul peste şirul de mici imagini în 
alb şi negru — o grămadă de frizuri extravagante şi aparate 
dentare. ALLEN, ALGREN, AMATO, ANDERSON, ANDERSON, 
AZARIA. Zâmbetul începu să-i pălească. 

Fotografiile erau aranjate în pagină pe cinci rânduri, 
câte patru poze pe fiecare rând. Nu era nicio îndoială cu 
privire la locul în care ar fi trebuit să se regăsească fo- 
tografia lui HARRISON AMBLER. 

Nimic. Niciun loc gol. Nicio notiță pe care să scrie 
„fotografia nu este disponibilă” Doar fața unui alt stu- 
dent, unul pe care şi-l amintea doar vag. 

Simţi că-l ia amețeala şi că i se întoarce stomacul pe 
dos. 

— Ce s-a întâmplat? întrebă Laurel. Când văzu unde 
îşi ținea el degetul, păru şi ea cuprinsă de greață. Am luat 
alt album, spuse ea. Am greşit anul, nu-i aşa? Sunt atât 
de proastă! 

— Nu, şopti Ambler. Nu anul e greşit. Eu am greșit. 
Dădu drumul aerului din piept, închise ochii, apoi îi 

deschise din nou, dorindu-și să vadă civa ce nu văzuse 
până acum. Ceva ce nu putea îi văzut. 

Nu se putea. 

Disperat, dădu repede paginile până la înşiruirea 
efectivă a fotografiilor studenților. ALLEN, ALGREN, AMATO, 
ANDERSON. 

Niciun AMBLER! 

Răsfoi din nou albumul până când ajunse la o fo- 
tografie în care apărea echipa de caiac a facultății. Își 
amintea uniformele, blestemata aceea de barcă — un 
Donoratico opt uşor uzat, care apărea în fundal. Şi totuși 
când se căută printre cei din grup nu se văzu nicăieri. 
Trebuia să fie acolo un tânăr îmbrăcat cu un maieu gal- 
ben cu sigla Carlyle şi cu pantaloni scurți. Colegii lui de 
echipă erau toţi adunați acolo, toți cu priviri încreză- 
toare, cu umerii dați în spate şi cu pieptul umflat spre 
aparatul de fotografiat. Îi numără — o echipă de douăzeci 
şi trei de tineri. Feţe familiare, toate. Hal Ambler nu se 
afla printre ei. 

Continuă să frunzărească albumul, găsi şi alte poze 
de grup — echipe, momente, activităţi — unde s-ar fi 
aşteptat să apară şi el. Dar el nu era nicăieri. 

Îşi aduse aminte de cuvintele lui Osiris: £ ca şi Lama 
lui Occan — care este cea mai simplă explicație? E mai 
uşor să modifice conţinutul minţii tale decât să schimbe 
toată lumea înconjurătoare. 

Harrison Ambler era o minciună. O grefă, un para- 
van. Era o viață izvorâtă dintr-un gol, însăilată din mii de 
fragmente din lumea reală şi introdusă în mintea unei 
alte persoane. Flux îmbogățit. O viaţă artificial construită 
ia locul alteia, autentice. Un flux de episoade pline de 
viață, secvențe aranjate întotdeauna într-o altă ordine. 
O tablă care era ştearsă şi apoi rescrisă. 

Ambler îşi înconjură capul cu braţele, cuprins de 
teroare şi groază. Era copleşit de senzaţia că îi fusese luat 
ceva definitiv, că nu va mai avea niciodată acel ceva — 
propria identitate. 

Când ridică privirea o văzu pe Laurel lângă el, cu 
fața în lacrimi. 

— Nu te lăsa învins de ei, spuse ea cu un glas şoptit. 

— Laurel, începu el. 

- Nu-ţi face una ca asta, spuse ea cu hotărâre. 

Simți cum se prăbuşeşte în interior, asemenea unui 
corp ceresc distrus de propria gravitație. 

Laurel îşi încolăc!: brațele în jurul lui şi începu să 
vorbească cu o voce scăzută: 

- Cum, era poezioara aceea? „Cine eşti? Nimeni! Dar 
tu cine eşt:? Tot nimeni? Putem fi nimeni împreună.“ 

Laurel, începu el. Nu-ţi pot face una ca asta. 

— Nu-ţ: poţi face ție una ca asta, replică ea. Pentru că 
aşa ei ar câştiga. Își trecu mâinile peste umerii lui şi-l 
prinse strâns, de parcă ar fi vrut să-l smulgă din locul 
acela îndepărtat unde alunecase el. Nu ştiu cum să explic 
chestia asta. E o treabă legată de instincte, nu? Uneori 
ştim ceea ce e adevărat şi ce nu încă dinainte de a avea 
dovezi într-un sens sau altul. Ei bine, lasă-mă să-ți spun 
ce cred eu că e adevărat. Mă uit la tine şi nu mă mai simt 
singură — şi pot să-ți spun că asta e o senzaţie rarisimă 
pentru mine. Când sunt cu tine mă simt în siguranță. 
Ştiu că ești un om bun, și ştiu asta pentru că, poţi să ai 
incredere în mine, cunosc prea bine celelalte tipuri de 
oamen Am ur fost soț care mi-a transformat viaţa în 
iadul pe pământ — am obținut şi un ordin judecătoresc 
împotriva lui, dar tot nu mi-a folosit la nimic. Tipii aceia 
de-aseară — am văzut cum se uitau la mine, ca la o bucată 
de carne. Nu le păsa dacă mor sau dacă trăiesc. Unul 

dintre ei a spus ceva de genul „aş da şi eu o bucă, după 
ce o liniştim“ Celălalt i-a răspuns că probabil o să se 
„servească“ şi el. Nimeni n-avea să afle nimic. Ăsta era 
primul lucru care urma să mi se întâmple. Însă n-au luat 
în calcul și venirea ta. 

— Dar, dacă nu eram eu... 

— Opreşte-te! Dacă spui asta e ca şi cum ai zice că ei 
n-au nicio vină. Dar sunt vinovaţi şi o să plătească pentru 
vina lor. Ascultă-ţi instinctele şi aşa vei desluşi adevărul. 

— Adevărul, repetă el. În gura lui cuvântul suna gol. 

— Tu eşti adevărat, spuse ea. Hai să începem cu asta. 
Îl trase mai aproape. Cred asta. Trebuie s-o crezi şi tu. 
Trebuie să fac: asta pentru mine. 

Căldura trupului ei îl învăluia şi-l proteja asemenea 
unei armuri. Era puternică — Dumnezeule, cât de puter- 
mică era. Trebuia și el să-şi recapete forțele. 

Rămaseră tăcuţi amândoi, pentru o lungă perioadă de 
timp. 

— Trebuie să plec la Paris, Laurel, spuse e! intr-un 
târziu. 

— Pleci în căutarea cuiva, sau pur şi simplu fugi? Era 
în acelaşi timp o întrebare şi o provocare. 

— Nu sunt sigur. Poate doar în pribegie. Trebuie să 
merg prin labirintul ăsta, să văd unde duce. 

— Accept asta. 

— Dar, Laurel, trebuie să fim pregătiți. La sfârşit s-ar 
putea să descopăr că nu sunt cine cred că sunt. Că sunt 
altcineva. Cineva care pentru amândoi ar putea părea un 
străin. 

— Mă sperii, spuse Laurei încet. 

— Poate că ar trebui să te temi, zise Ambler. În ţinea 
ambele mâini într-ale lui. cu blândeţe. Poate că amândoi 
ar trebui să ne temem. 

Somnul veni greu, şi atunci când îl cuprinse aduse cu 
el imagini nedorite dintr-un trecut pe care încă-l credea 
ca fiind al lui. 

Faţa mamei lui, cu stratul gros de fond de ten care 
acoperea vânătăile, glasul ei plin de durere şi de confuzie. 
— Tati ţi-a spus asta? Tati ţi-a spus că pleacă? 

— Nu mi-a spus nimic. 

— Jur că eşti posedat de diavol. Atunci ce te-a apucat 
să spui aşa ceva? 

Răspunsul lui nerostit: Dar nu e evident? Tu nu vezi? 

Durerea şi groaza din glasul mamei se topiră, trans- 
formându-se în faţa uimită și calculată a lui Paul Fenton. 

Eşti un blestema! de vrăjitor Un magician. Puf! Şi 
magicianul a dispărut, cu baghetă magică şi cu mantie 
cu tot. Cum reuşeşii chestia asta? 

Într-adevăr, cum reuşea? 

Apăru o altă față — mai întâi numai ochii, ochi în 
care se citeau înțelegerea şi liniştea. Ochi! aceia îi 
aparțineau lui Wai-Chan Leung. 

Amintiţi-vă de vremurile străvechi, când un om a venit 
într-un sat încercând să vândă o suliță care pătrundea 
prin orice şi un scut impenetrabil. 

Se întorsese din nou în Chuanghua, fusese aruncat în 
cele mai întunecate colțuri ale minţii lui. Amintirile, care 
atunci când era în stare de conştiență se estompau, îi 
invadau acum somnul. 

Nu ştia de ce nu-şi putuse amint: asta până acum; nu 
ştia de ce şi-o amintea chiar acum. Amintirile îi ardeau, 
durerea trezind amintiri ale unei dureri mai vechi. 

Fusese martor la un măcel şi pnvise în ochi un muri- 
bund, dar nu împărtăşise liniştea acestuia. În loc de linişte 
el se simţise cuprins de furie, o furie puternică mai decât 

oricare alta. El şi colegii lui fuseseră manipulați — nu 
încăpea nicio îndoială. Intregul dosar nu era decât o în- 
crenpătură de minciuni — sute de fire slabe care, țesute 
împreună, deveneau foarte puternice. 

Ai început să vezi ceea ce nu trebuia să vezi. 

Până la sfârşitul acelei zile guvernul taiwanez anunţase 
arestarea unor membrii ai unei facțiuni radicale de ex- 
tremă stânga care, susțineau autoritățile, s-ar fi aflat în 
spatele asasinatului. Respectiva facțiune era într-adevăr pe 
lista oficială a organizațiilor teroriste. Tarquin ştia destul 
de bine despre ce era vorba — vreo zece-cincisprezece 
studenţi cu minţile înfierbântate care nu făcuseră mai mult 
decât să împartă pamflete maoiste scrise în anii 1950 şi să 
discute la o ceaşcă de ceai verde — şi acela slab - cu 
privire la anumite părți obscure ale doctrinei. 

În următoarele patru zile, ceilalți membri ai echipei 
se dispersară, urmând a fi trimişi în alte misiuni. Tarquin 
însă porni de unul singur în căutarea adevărului. Piesele 
din puzzle nu erau dificil de localizat. În timp ce alerga 
între diferitele centre de putere, descoperi un altfel de 
Taiwan, o ţară redusă la o aglomerare de pagode, temple 
migălos pictate, cu acoperișurile ascuțite şi orăşele aglo- 
merate, înțesate cu piețe și magazine. Insula era plină, 
mai ales de oameni — oameni pe motociclete, oameni în 
maşini minuscule, în autobuze, oameni care mestecau 
betel şi scuipau cu zgomot pe trotuare flegma care părea 
amestecată cu sânge. Se întâlni cu câțiva „oameni de 
contact“ din cadrul armatei: taiwaneze, care abia reuşeau 
să-şi ascundă satisfacția pentru uciderea lui Leung. Se 
întâlni cu simpatizanți şi chiar cu membri ai partidelor 
politice, cu oameni de afaceri și cu alți factori de decizie, 
smulpând de la toți informaţii, de la unii cu frumosul, de 
la alții printr-o violență şi cu o brutalitate de care nu se 
credea capabil. Cunoştea prea bine genul acesta de oa- 

meni. Chiar dacă vorbeau alegându-și cu atenţie cuvin- 
tele, fețele le dădeau de gol şi cele mai ascunse gânduri. 
Da, îi cunoştea foarte bine pe acești oameni. 

Acum venise vremea ca şi ei să-l cunoască pe el. 

În cea de-a treia zi, merse cu Transportul Metropo- 
litan Rapid la Peitou. Situat la şaisprezece kilometri nord 
de centrul Taipei-ului, Peiton era o staţiune balneară 
vestită pentru izvoarele sale termale. Mai târziu devenise 
un cartier de bordeluri și acum era pe undeva pe la mijloc. 
Trecu de o ceainărie, de un motel şi ajunse la un „muzeu“ 
cu izvoare calde, un fel de baie publică cu pretenţii. La 
etajul patru al stabilimentului îl găsi pe omul pe care-l 
căuta, un grăsan tânăr, nepotul unui general influent, 
amestecat în traficul de droguri — aranja transporturi de 
heroină din Birmania în Thailanda, apoi în Taiwan şi 
de-aici spre Tokio, Honolulu şi Los Angeles. Cu un an în 
urmă, grăsanul se hotărâse să candideze pentru un post 
de parlamentar şi, deşi tânărul play-boy era mai familiari- 
zat cu diferitele mărci de coniac decât cu perspectivele 
politice ale alegătorilor săi, reuşi să aranjeze obținerea 
postului cu sprijinul celor din Gomindan!. Apoi aflase că 
Leung era în tratative cu un alt candidat pentru acelaşi 
post. Nu prea îi picaseră bine aceste vești; dacă Leung îl 
susținea pe rivalul său, cariera sa politică era în pericol. 
Mai mult, în cazul în care campania anticorupţie inițiată 
de Leung era pusă în practică la nivel naţional — sau pur 
şi simplu ar fi determinat un alt guvern să o adopte — 
unchiul său ar fi fost în mare pericol. 

Bărbatul era cufundat în apă fierbinte până la sfârcuri 
şi se uita la KTV - Karaoke television, cu o figură trans- 


l Sau KMT principalul partid de opoziţie din Taiwan, de ori- 
entare naționalistă (n. trad ). 

pusă. Se trezi la realitate când Tarquin se apropie de el, 
îmbrăcat, şi scoase un cuțit de optsprezece centimetri cu 
lama zimţată, de titan. După câteva incizii superficiale 
făcute pe scalp, după ce sângele din câteva zone puternic 
vascularizate începu să-i scalde faţa, nepotul deveni foarte 
comunicativ. Tarquin cunoştea foarte bine teroarea pe care 
o inducea orbirea cu propriul sânge. 

Lucrurile stăteau aşa cum îşi închipuise Tarquin. 
„Informaţiile“ din dosar fuseseră fabricate de către 
inamicii politici ai lui Leung — care strecuraseră informații 
detaliate despre faptele altor răufăcători, etichetându-le 
ca fiind opera lui Leung, țesând astfel iluzia plauzibilităţn. 
Dar rămăsese un mister şi mai mare de dezlegat. Cum îşi 
croiseră drum aceste informații falsificate până la agenții 
din rețeaua celor de la Operațiuni Consulare? Cum fu- 
sese posibil ca cei de la Unitatea de Stabilizare Politică 
să fie păcăliți în felul acesta şi convinşi să acționeze? 

Profesioniştii erau foarte familiarizați cu acest gen de 
intoxicare. Duşmanii unei persoane ar fi spus întotdeau- 
na orice pentru a băga la apă omul respectiv. În lipsa 
unor confirmări venite din partea unor terți neutri, nu se 
ține seama de o astfel de informaţie. Era de aşteptat ca 
aceia care se simțeau ameninţaţi de un politician cu idei 
reformiste să caute să-i submineze poziția prin răspân- 
direa de minciuni. Ceea ce nu era de aşteptat — ceea ce 
părea inexplicabil — era modul în care compartimentul 
„Stab“ care se ocupa cu strângerea de informaţii greșise 
atât de copilăreşte. 

Sentimentele pe care începea să le aibă erau fierbinți 
şi periculoase. Periculoase pentru alții, dar, după cum îşi 
dădu el seama, periculoase şi pentru el. 


Când se trezi, Ambler se simţea mai obosit decât 
atunci când adormise, şi asta nu din cauza zumzetului 

înfundat al avioanelor care aterizau şi decolau de pe 
aeroportul din apropiere. Avea senzaţia că era pe punctul 
de a descoperi ceva, ceva foarte important; gândul acesta 
îi rătăci pnn minte ca o ceață, apoi, tot ca o ceață, dispăru 
brusc. Îşi simțea ochii iritaţi, inflamaţi şi capul îi pulsa 
ca şi când ar fi fost mahmur, deși nu băuse nimic. 

Laurel era trează, se şi îmbrăcase deja: purta o pereche 
de pantaloni kaki şi un tricou bleu din material moale. Se 
uită la ceasul de lângă pat, asigurându-se că era în grafic. 

— Ai destul timp, n-o să pierdem avionul, spuse ea pe 
când el îşi târşâia picioarele spre baie. 

— Noi? 

— Vin cu une. 

— Nu pot să te las să faci asta, spuse el. Nu ştiu cât 
de periculos poate fi, şi nu te pot expune la... 

- Înţeleg faptul că pot exista anumite pericole, şi le 
accept, îl intrerupse Laurel. Tocmai de aceea am nevoie 
de tine. Tocmai de aceea ai şi tu nevoie de mine. Pot să 
te ajut, pot să am grijă de tine. Nu strică o pereche de 
ochi în plus. 

— Nici nu se pune problema, Laurel. 

- Sunt o amatoare, ştiu asta. Dar asta poate fi un 
avantaj, ei nu caută o amatoare. În plus, ţie nu ţi-e frică 
de ei, ţie ţi-e frică de tine. Şi în privinţa asta eu pot 
simplifica lucrurile. 

- Cum crezi că aş putea eu să mai trăiesc dacă ţi s-ar 
intâmpia ceva acolo? 

- Cum te-ai simţi dacă mi s-ar întâmpla ceva aici şi 
tu n-ai fi în preajmă să mă aperi? 

Îi aruncă o privire pătrunzătoare. 

— Eu ţi-am adus asta pe cap, spuse Ambler din nou, 
reprimându-şi groaza. Nu dădu glas întrebării înnebuni- 
toare care-i stătea pe limbă: Când o să se termine? 

Laurel vorbi cu glas scăzut, dar hotărât: 

— Nu mă părăsi, bine? 

Ambler îi cuprinse faţa cu ambele mâini. Ceea ce îi 
propunea ea era o nebunie. Dar tocmai asta l-ar fi putut 
salva de o altă formă de nebunie. Şi avea dreptate, de pe 
un alt continent nu o putea apăra de cei care o amenințau 
pe acesta. 

— Dacă ți se întâmplă ceva..., începu el. Nu era nevoie 
să-şi ducă la capăt fraza. 

Privirea ei era directă și cutezătoare. 

— O să-mi iau o periuţă de dinţi de la aeroport, spuse ea. 


15 


Paris 


a 


3. vreme ce trenul intra în Gare du Nord, Ambler 
se simți străbătut de un puseu de nelinişte şi de un val de 
nostalgie. Mirosul locului acesta — ținea minte toate 
oraşele după mirosurile lor specifice — îi aduse în minte 
cele nouă luni pe care le petrecuse aici în tinerețe, nouă 
luni în care se maturizase mai rapid decât în celelalte 
perioade ale vieții lui — sau cel puțin așa i se păruse. Își 
lăsă valiza la biroul de bagaje de mână şi intră în Oraşul 
Luminilor prin porțile mari ale gării. 

Ca măsură de precauţie, cei doi călătoriseră separat. 
El luase avionul până la Bruxelles folosindu-se de setul 
de acte false pe care i le dăduse Fenton şi apoi venise 
până aici cu trenul Thalys, care făcea curse spre Paris din 
oră în oră. Ea folosise un paşaport pe care el îi cumpărase 
în grabă de pe strada Tremont, din Bronx, şi apoi îl 
modificase. Numele, Lourdes Esquivel, nu se prea po- 
trivea cu fața americancei cu ochi căprui, dar el ştia că 

într-un aeroport aglomerat un asemenea amănunt n-avea 
să fie băgat în seamă. Se uită la ceas şi începu să străbată 
mulțimea din pară. Laurel îl aștepta într-o zonă amena- 
jată cu scaune, aşa cum se înțeleseseră. Când îl văzu, 
privirea i se lumină de bucurie. 

Lui Ambler inima începu să-i bată nebunește în piept. 
Se vedea că întreaga călătorie o obosise, dar cu toate 
acestea era parcă mai frumoasă ca oricând. 

intrară în Piaţa Napoleon al III-lea. Laurel se uita 
extaziată la fațada magnifică, cu coloanele ei corintiene. 

— Cele nouă statui reprezintă cele mai importante oraşe 
din nordul Franţei, spuse Ambler imitând un ghid turis- 
tic. Această gară a fost construită ca o poartă spre nord: 
nordul Franţei, Belgia, Olanda, chiar şi Scandinavia. 

— Este extraordinar, şopti Laurel. Cuvântul acesta, 
atât de des folosit, avea în gura ei o altă valoare parcă. 
Nu era deloc o simplă formulă sau un tic verbal. Expri- 
ma chiar cea mai profundă impresie a ei. Prin ochii ei 
aceste privelişti, atât de familiare pentru el, redeveneau 
noi. 

Porţile simbolice din fața lor erau o metaforă per- 
fectă a istoriei umane. Întotdeauna existaseră oameni care 
şi-au dorit să deschidă porți, ca şi oameni care doreau să 
le țină închise cu orice preţ. Ambler le făcuse pe amân- 
două la viaţa lui. 

O oră mai târziu o lăsă pe Laurel la cafeneaua lui 
preferată, Deux Magots, cu un capucino mare în față, cu 
un ghid turistic alături şi cu o privelişte minunată în fața 
ochilor — era, după cum îi spusese el, una dintre cele mai 
vechi biserici din Paris. Îi explicase că avea ceva treburi 
de rezolvat şi că se va întoarce repede. 

Ambler o luă spre vest, îndreptându-se cu paşi repezi 
spre arondismentul 7. Făcu câteva ocoluri, uitându-se în 
vitrinele magazinelor după eventuali urmăritori, scrută 

feţele persoanelor care veneau din sens opus. Nu era 
niciun semn că ar fi fost supravegheat. Până când nu lua 
legătura cu oamenii lui Fenton, spera ca nimeni să nu 
ştie că se află aici. Într-un târziu ajunse în fața unei clădiri 
elegante, construită în secolul al nouăsprezecelea, de pe 
Rue St. Dominique şi apăsă pe butonul soneriei. 

Pe o placă de metal fixată pe uşă se vedea incrustată 
emblema GSS. Ambler văzu în ea reflecția imaginii unui 
bărbat necunoscut şi simți un influx de adrenalină; îşi dădu 
seama în secunda următoare că el era bărbatul acela. 

Se îndreptă de spate şi se mai uită o dată la uşă. Pe 
partea de sus a tocului era instalat un dreptunghi de sticlă 
întunecată care semăna cu ecranul unui televizor. Ambler 
ştia că acolo se afla un dispozitiv de securitate de ultimă 
generaţie — în dreptunghiul acela erau sute de microlen- 
tile care captau fasciculele de lumină dintr-un unghi de 
aproape o sută optzeci de grade. Intregul dispozitiv era 
asemănător cu ochii compuşi ai insectelor. Semnalele 
primite de cele câteva sute de receptori vizuali separați 
compuneau cu ajutorul computerului o singură imagine 
mobilă, o imagine care putea fi rotită şi privită dintr-o 
mare varietate de unghiuri. 

— Est-ce-que vous avez un rendez-vous?! 

— Numele meu este Robert Mulvaney, spuse Ambler. 
Era preferabil să ai un nume despre care să ştii că e fals 
decât să ai unul care sperai să fie real. 

După câteva momente, în care fără îndoială imaginea 
lui fusese comparată cu una digitală trimisă de Fenton, 
uşa se deschise cu un bâzâit scurt şi Ambler fu lăsat să 
intre într-un hol cu aspect oficial, unde din nou văzu 
emblema GSS, de data aceasta pe un panou din plastic 
amplasat la nivelul ochilor şi într-o versiune mult mai 


l Aveţi întâlnire? — în lb. franceză în original (n. trad.). 

mare decât cea de pe uşa de la intrare. Îi comunică unui 
tip cu început de chelie ce documente şi echipament îi 
erau necesare — inclusiv un paşaport emis cu un an în 
urmă pe numele de Mary Mulvaney, cu toate ștampilele 
aplicate. Locul pentru fotografie urma să fie lăsat gol şi 
nelaminat. Ambler avea să pună el însuşi acolo fotogra- 
fia. O jumătate de oră mai târziu îi fu adusă o servietă 
dintr-un material tare. Ambler nu se obosi să verifice 
conţinutul servietei. Nu se îndoia de capacităţile echipei 
lui Fenton. În timp ce îi era pregătită „comanda“ studie 
dosarul cu informaţiile actualizate despre Benoit De- 
schesnes. Reflectă asupra conținutului dosarului în timp 
ce se întorcea la cafeneaua Deux Magots. 

Cele trei fotografii din dosar prezentau un bărbat cu 
părul grizonat şi cu trăsături fine, în jur de cincizeci de 
ani. Avea un păr lung şi bogat şi în una dintre fotografii 
purta o pereche de ochelari care-l făceau să pară un pic 
prea pretenţios. În dosar se mai aflau câteva pagini în 
care era descrisă pe scurt viața individului. 

Deschesnes, care locuia în prezent într-un apartament 
pe Rue Rambuteau, era în mod clar un tip strălucit. Stu- 
diase fizica atomică la Ecole Polytechnique, cea mai eli- 
tistă universitate ştiinţifică din cea mai elitistă ţară. Apoi 
lucrase la laboratoarele de cercetare nucleară din cadrul 
CERN, centrul european de cercetare în domeniul nucle- 
ar, cu sediul la Geneva. Apoi, pe când abia trecuse de 
treizeci de ani, cam cu cincisprezece ani în urmă, se 
mutase înapoi în Franţa şi se alăturase corpului profeso- 
ral al facultăţii Paris VII, unde devenise din ce în ce mai 
interesat de politica dusă în domeniul nuclear. Când 
apăruse un post vacant de inspector în cadrul Agenţiei 
Internaţionale Pentru Energie Atomică din subordinea 
ONU, se înscrisese la concurs şi fusese imediat acceptat. 
În scurtă vreme ajunsese să se descurce de minune prin 

hățişul birocratic specific ONU. Era un administrator 
înnăscut și avea un dar aparte pentru rezolvarea proble- 
melor interne. Ascensiunea lui fusese rapidă şi, când 
fusese propus pentru postul de director general al AIEA, 
se străduise din răsputeri să-şi asigure sprijinul delegaţiei 
franceze. 

Existaseră câteva motive de îngrijorare, mai ales 
printre angajații mai vechi din Ministerul francez al 
Apărării, motive legate de implicarea lui Deschesnes în 
tinerețe în Acţiunea Franceză pentru Dezarmare Nucle- 
ară, un ONG care milita pentru renunţarea totală la armele 
nucleare. Când ajunsese la AIEA, Ministerul francez 
pentru Afaceri Externe pusese la îndoială ceea ce ei 
numeau „obiectivitatea judecății sale“ Dar era vorba de 
o furtună pe care, evident, Deschesnes o prevăzuse. Fără 
susținerea țării sale n-ar fi putut emite pretenţii la o funcție 
care implica atât de multă putere. 

Era considerat un om de succes. Deşi Sediul Central 
al AIEA se afla la Vienna International Center, pe Wa- 
gramer Strasse, unde erau adunaţi şi membrii organelor 
de conducere ale agenţiei, doar puţini păreau surprinşi de 
faptul că francezul îşi petrecea aproape şase luni pe an la 
birourile din Paris ale agenţiei. Așa era francezul. Toţi 
cei de la ONU ştiau acest lucru. Se ducea destul de des 
la Viena şi avea grijă să meargă regulat la Seibersdorf, în 
Austria, şi la Trieste, în Italia, acolo unde erau labora- 
toarele AIEA. În cei trei ani de când era director general 
Deschesnes manifestase un adevărat talent în neimplica- 
rea în controverse inutile, păstrând în acelaşi timp cu grijă 
prestigiul şi credibilitatea instituției. Un scurt articol din 
Time, reprodus în dosar, îl numea pe Deschesnes „Doc- 
torul Câine-de-pază“ Articolul respectiv îl descria ca fiind 
„nu un birocrat oarecare, mâncător de Brie“, ci mai de- 
grabă „un francez cerebral cu o inimă la fel de mare ca 

ŞI creierul“, un tip care „adusese un suflu nou în stoparea 
proliferării celei mai importante amenințări la adresa 
securității globale: armele nucleare“ 

Cu toate acestea, publicul nu cunoştea adevărata po- 
veste, nu ştia că, acum un an, CIA observase că directorul 
general al AIEA se întâlnise în secret cu un om de ştiinţă 
libian, un specialist în probleme nucleare renegat. CIA 
reuşise să înregistreze o parte a conversaţiei, destul ca să 
se poată deduce faptul că funcția sa de cel mai înalt 
oficial antiproliferare a armelor nucleare nu era decât o 
acoperire pentru o îndeletnicire mult mai profitabilă, şi 
anume ajutorarea statelor care nu aveau arme atomice să 
facă rost de tehnologia necesară construirii acestor arme. 
Discursul şi munca antiproliferare reprezentau doar o 
acoperire; invectivele antiamericane pe care le formulase 
în cuvântările din tinereţe, de pe vremea când activa în 
AFDN, erau, pe de altă parte, reale. 

Ambler ştia de la Fenton că sursa acestor informaţii 
era un ofiţer de rang înalt din comunitatea americană de 
informații. Desigur, analiza respectivă avea toate carac- 
teristicile unui raport CIA, inclusiv stilul scorțos al frazării 
şi modul echivoc în care erau construite frazele. Probele 
prezentate nu „dovedeau“ niciodată că o concluzie este 
reală. Mai degrabă „ridicau întrebări“, „făceau plauzibilă 
supoziţia că“ sau „aduceau mai multe argumente în favoa- 
rea“ ipotezei avansate. Dar lucrurile astea nu-l deranjau 
pe Fenton. Cei de la CIA, tributari culturii legaliste de la 
Washington, nu apărau ţara. Dar tocmai aici se gândea 
Fenton că trebuie să intervină el. El putea face pentru 
țara sa ceea ce apărătorii ei oficiali se temeau să facă. 

Trecuseră numai trei sferturi de oră de când plecase 
de la cafenea. Înăuntru, aerul cald era parfumat cu aroma 
cafelei şi cu fum de țigară. Bucătăria nu funcţiona încă, 
abia mai târziu urma să înceapă servirea cinei. Laurel fu 

vizibil uşurată să-l vadă înapoi. Îi făcu semn unui chelner 
şi îi zâmbi. Ambler se aşeză la masă, îşi sprijini servieta 
de piciorul scaunului şi îi luă mâna într-a lui, simţindu-i 
căldura. 

Îi spuse că-i făcuse rost de acte. Plasarea fotografiei 
şi laminarea paginii respective n-aveau să dureze mai 
mult de un minut. 

— Acum că domnul şi doamna Mulvaney au actele în 
ordine, ne putem comporta ca un cuplu căsătorit. 

— În Franţa? Nu înseamnă asta c-ar trebui să-mi gă- 
sesc un amant? 

Ambler zâmbi. 

— Uneori, chiar şi în Franţa, soția este amanta ta. 

În timp ce se îndreptau spre colțul clădirii, Ambler 
avu senzaţia că erau urmăriţi. Coti brusc la dreapta, pe 
următoarea stradă. Laurel îl urmă fără să spună nimic. 
Prezenţa unei echipe de urmărire nu era în sine un motiv 
de îngrijorare. Fără îndoială că oamenii lui Fenton doreau 
să se asigure că el n-avea să dispară din nou. În urmă- 
toarele cinci minute Ambler şi Laurel o luară pe diverse 
străduţe, la întâmplare, şi descoperiră că îi urmărea un 
tip lat în umeri, care mergea pe celălalt trotuar, cam cu 
o treime de cvartal în spatele lor. 

Dar ceva îl deranja din ce în ce mai tare la persoana 
care îi urmărea, şi îşi dădu seama ce anume — urmărirea 
era prea evidentă. Urmăritorul nu prea reușea să păstreze 
o distanță adecvată, ba mai mult, era îmbrăcat ca un 
american, într-un costum Brooks Brothers închis la cu- 
loare, cu o cravată în dungi. Bărbatul acela dorea să fie 
văzut. Ceea ce însemna că era o diversiune, că fusese pus 
acolo ca să ofere țintelor un sentiment de siguranță în 
cazul în care ar fi scăpat de el şi că Ambler nu identifi- 
case adevăratul urmăritor. Dar doar după câteva minute 
reuşi să o facă. Era o femeie elegantă, o brunetă îmbră- 

cată cu o haină închisă la culoare, de lungime medie. 
N-avea niciun rost să încerce să scape de vreunul dintre 
ei. Dacă cel care-i urmărea dorea să fie văzut, la rândul 
lui Ambler voia ca oamenii lui Fenton să ştie unde merge. 
Tocmai în ideea asta sunase chiar de la sediul GSS la 
recepţia hotelului Debord şi-şi confirmase rezervarea. 

Intr-un târziu, se urcară într-un taxi, îşi recuperară 
bagajele de la gară şi se cazară într-o cameră situată la 
etajul al treilea al hotelului Debord. 

Hotelul era cam igrasios. Covoarele emanau un uşor 
iz de mucegai, dar Laurel nu protestă în niciun fel. Ambler 
trebui s-o oprească când o văzu apucându-se de despa- 
chetat. 

Deschise servieta pe care i-o dăduse cel ce pretindea 
că se numeşte Charles. Piesele carabinei pe care o ceruse 
— un TL 7, o armă folosită de lunetiştii CIA — erau fixate 
bine în locaşuri de spumă poliuretanică. La fel de bine 
fixat era şi un Glock 26, un pistol micuţ care folosea 
gloanţe de calibrul 9 mm. Într-un compartiment lateral 
găsi şi documentele pe care le ceruse. 

Ceea ce căuta Ambler era exact ce nu se vedea. Dură 
o vreme până îl găsi. Mai întâi examină în amănunt partea 
exterioară a servietei, asigurându-se că nu exista niciun 
ornament fals. Apoi scoase tiparul de spumă poliureta- 
nică şi pipăi fiecare centimetru al tapiseriei servietei. Nu 
observă nimic deosebit. Bătu cu unghia în mâner şi exa- 
mină fiecare centimetru de cusătură, căutând semnele unei 
eventuale forțări. Apoi se întoarse la spuma poliuretanică 
ŞI o pipăi în amănunt, până descoperi un mic cocoloş. 
Folosindu-se de un briceag, scoase la lumină obiectul pe 
care-l căuta. Era mic, lucios şi oval, ca o pilulă înfăşurată 
în folie metalică. Era de fapt un transmiţător GPS în 
miniatură. Micuţul aparat emitea semnale radio pe o 

anumită frecvenţă, indicând astfel permanent locul unde 
se afla. 

Laurel Holland se uită la el mirată, în timp ce Am- 
bler studia acum camera în care se aflau. Lângă fereastră 
se afla o canapea verde, cu motiv floral. Avea picioare 
sculptate şi perne mari. Ambler ridică una dintre aceste 
perne şi strecură micul transmiţător sub ea. Era probabil 
prima persoană care ridica perna aceea după o lungă 
perioadă de timp, judecând după praful şi grămada de 
mărunțiș ce se aflau acolo. Se îndoia că altcineva avea 
s-o mai ridice în următorul an. 

Îşi luă apoi geanta de voiaj şi servieta și-i făcu semn 
lui Laurel să-l urmeze, cu bagaj cu tot. leşiră în tăcere 
din cameră. Laurel îl urmă, trecură împreună de liftul 
pentru pasageri şi ajunseră la un lift de serviciu cu aspect 
de cavernă, unde podeaua de oțel nu era acoperită cu 
mochetă. Îi lăsă la parter lângă o rampă de încărcare. La 
ora aceasta nu era nimeni prin preajmă. El o luă înainte 
printr-o uşă mare de metal, care dădea spre o alee. 

Câteva minute mai târziu se urcară într-un alt taxi şi, 
după o cursă scurtă, ajunseră la hotelul Beaubourg de pe 
Rue Simon Lefranc, la o aruncătură de băț de Centrul 
Pompidou. Era locul perfect pentru turiştii americani 
interesați de arta modernă şi se afla la mică distanță de 
apartamentul lui Deschesnes. Reuşiră cu uşurinţă să obțină 
o cameră — era totuşi ianuarie — şi plătiră din nou cu bani 
gheaţă, din fondurile agentului din Sourland. Dacă ar fi 
folosit cardurile emise pe numele Mulvaney, ar fi dat de 
ştire unde este. Hotelul nu era prea mare. Nu avea un 
restaurant propriu, ci doar o încăpere unde se servea micul 
dejun, situată la subsol. Dar dormitorul avea tavan ornat 
cu grinzi de stejar şi o baie confortabilă, dotată cu o cadă 
imensă. Simţi o oarecare siguranță, siguranța pe care i-o 

dădea anonimatul. Îşi dădea seama că şi Laurel avea 
aceeaşi senzație. 

Ea sparse prima tăcerea: 

— Voiam să te întreb ce se întâmplă, dar până la urmă 
cred că mi-am cam dat seama. 

— Să sperăm că această precauţie a fost de prisos. 

— Am senzaţia că nu-mi spui multe. Și probabil ar 
trebui să-ți fiu recunoscătoare pentru asta. 

Îşi aranjară lucrurile în linişte. Fusese o zi lungă, şi 
erau obosiţi, dar Laurel voia să iasă pentru cină. În timp 
ce ea făcea o baie scurtă, Ambler încinse micul fier de 
călcat pus la dispoziție de hotel şi lamină cu grijă fo- 
tografia ei pe pagina de paşaport. Paşapoartele americane 
erau greu de falsificat pur și simplu din cauza materialu- 
lui din care erau confecţionate — hârtia, plasticul, inserția 
metalică, toate erau foarte atent controlate. Cel mai pro- 
babil Fenton primise paşaportul direct de la sursă, grație 
influenţei sale. 

Laurel ieşi din baie, acoperindu-se pudică cu proso- 
pul, şi-l sărută pe gât. 

— O să mâncăm ceva şi apoi o să ne culcăm devreme. 
Mâine-dimineaţă ne putem lua micul dejun într-una din- 
tre cafenelele din zonă. Tipul pe care-l caut locuieşte în 
apropiere. 

Se întoarse şi se uită gânditoare la el, de parcă ar fi 
vrut să-l întrebe ceva. Ceva ce pentru ea era important. 
O privi la rândul lui, încercând să-i dea încredere: 

— Haide, poți să mă întrebi. Aş face orice să-ți şterg 
expresia aceea îngrijorată de pe faţă. 

— A1 mai ucis oameni, nu-i aşa? întrebă Laurel. Vreau 
să spun, pe vremea când lucrai pentru guvern. 

El dădu din cap, grav, cu fața asemenea unei măşti. 

— E... e greu s-o faci? 

Dacă era greu să ucizi? Ambler nu-şi mai pusese 

întrebarea asta de ani buni. Dar fusese bântuit de între- 
bări înrudite cu aceasta. Cât costau uciderile astea, cât 
anume valora un omor în valuta reprezentată de sufletul 
uman? Cât îl costase pe el? 

— Nu ştiu cum să-ți răspund la întrebarea asta, spuse 
el în treacăt. 

Laurel păru confuză. 

— Te rog să mă ierți. Doar că am avut de-a face cu 
pacienţi care păreau..., ei bine, păreau distruşi, distruşi 
din cauza răului pe care-l făcuseră altora. Nu păreau 
vulnerabili... Cei mai mulţi dintre aceşti oameni trebui- 
seră să treacă o grămadă de teste psihice înainte să fie 
angajaţi să facă astfel de treburi. Dar se întâmpla ca şi cu 
o bucată de ceramică cu o crăpătură fină în ea. Păreau 
foarte duri şi dintr-odată se sfărâmau în bucăți. 

— Aşa era şi pe insula Parrish? Un spital plin de 
soldați de ceramică sfărâmaţi? 

Nu-i răspunse imediat. 

— Uneori aşa părea a fi. 

— Eram şi eu unul dintre ei? 

— Dintre cei sfărâmați? Nu, tu nu erai distrus. Un pic 
lovit, poate. De parcă ar fi încercat să te distrugă, dar tu 
pur şi simplu refuzai să cedezi. E greu de descris în 
cuvinte. Se uită în ochii lui. Dar de-a lungul carierei tale 
a trebuit să faci... lucruri pe care ţi-a fost greu să le duci 
la capăt. 

— La Operaţiuni Consulare aveam un instructor care 
spunea că există două lumi, începu el încet, cu voce 
scăzută. Este o lumea a agentului, o lume plină de măce- 
luri, de haos, de crime şi de toate nenorocirile pe care ți 
le poţi imagina. Dar este şi o lume a plictiselii — continua 
aşteptare încordată, planurile care nu pot fi puse în prac- 
tică, capcanele care nu se închid niciodată. Dar brutali- 

tatea este reală. Faptul că este ceva normal în lumea 
aceea n-o face mai puţin reală. 

— Pare atât de lipsită de suflet. Atât de rece. 

— Şi mai există o altă lume, Laurel. Este lumea nor- 
mală, lumea de fiecare zi. Este un loc unde oamenii se 
trezesc dimineața, merg la muncă, se străduiesc să obțină 
o promovare, cumpără cadouri pentru ziua copilului lor, 
îşi schimbă abonamentul telefonic pentru a putea vorbi 
mai ieftin şi mai des cu fiica lor plecată la facultate. Este 
lumea în care miroşi fructele de la supermarket pentru a 
vedea dacă sunt coapte sau nu, te uiţi chiorâş la bon 
pentru că ştii că ai cumpărat portocalele la ofertă, întârzii 
la botezul unui nepot. Făcu o pauză. Şi chestia e că uncori 
lumile astea se intersectează. Să zicem că un tip se 
pregăteşte să vândă tehnologie care poate fi folosită la 
uciderea a sute de mii, poate chiar milioane de oameni. 
Siguranţa lumii normale, lumea oamenilor obişnuiţi de- 
pinde de eventualitatea opririi acelui om. Uneori aşa ceva 
necesită luarea unor măsuri extreme. 

— Măsuri extreme, spuse ea. Parcă vorbeşti în ter- 
meni medicali. 

— Poate că şi asta e o formă de medicină. E mai mult 
medicină decât muncă de poliție. Pentru că la magazinul 
la care am lucrat eu nu puteam să ne conformăm regu- 
lilor poliţiei, fiindcă astfel am fi pierdut un teren prețios, 
pe care nu ne puteam permite să-l pierdem. Am fi pierdut 
războiul. Şi era un război în desfăşurare. In fiecare mare 
oraş din lume — Moscova, Istanbul, Teheran, Seul, Paris, 
Londra, Beijing — se duceau bătălii în fiecare minut al 
fiecărei zile. Dacă lucrurile ar fi mers aşa cum trebuie, 
cei ca mine şi-ar fi petrecut întreaga viață lucrând în 
slujba celor ca tine, ținând acele lupte la distanţă, îm- 
piedicându-le să iasă la suprafață. Ambler se opri. 

Rămăseseră atât de multe întrebări fără răspuns... 


279 


Probabil că nici nu se putea răspunde la ele. Oare Benoit 
Dechesnes făcea parte din acest război? Putea să-l 
omoare? Oare ar fi trebuit să o facă? Dacă informaţiile 
lui Fenton erau corecte, Benoit Deschesnes își trăda nu 
numai ţara, trăda nu numai Organizația Naţiunilor Unite, 
ci şi pe toţi oamenii alte căror vieți erau amenințate de 
armele nucleare din mâinile dictatorilor de tinichea. 

Laurel rupse tăcerea. 

— Şi dacă nu se întâmplă aşa? Dacă lucrurile nu merg 
aşa cum ar trebui să meargă? 

— Atunci acest mare joc devine doar un simplu joc. 
Un joc în care miza o reprezintă viața oamenilor. 

— Încă mai crezi asta, îl înţepă Laurel. 

— Nu știu ce să mai cred, spuse el. În momentul ăsta 
mă simt ca un personaj de desene animate, care tocmai 
a sărit de pe o stâncă şi care, dacă nu va da din mâini 
îndeajuns de tare, o să cadă în râpă. 

— Eşti furios, spuse ea. Şi te simţi pierdut. 

Dădu din cap. 

— Aşa mă simt Și eu, zise ea încet, parcă ar fi gândit 
cu voce tare. Numai că eu mai simt și altceva. Simt că 
acum am un țel. Absolut nimic nu are sens şi, parcă 
pentru prima oară în viața mea brusc totul capătă un 
sens. Pentru că ceva e stricat şi dacă noi n-o să-l repa- 
răm, nimeni altcineva n-o s-o facă. Se întrerupse. Nu mă 
băga în seamă. Habar n-am ce spun. 

— Şi eu n-am habar cine sunt. Suntem o pereche pe 
cinste. Se uită în ochii e: şi începură amândoi să zâm- 
bească. 

— Dă din mâini şi din picioare, spuse Laurel. Nu te 
uita în jos, priveşte înainte. Ai venit aici cu un scop. 
Nu-l uita. 

Cu un scop. Cel corect, spera el din toată inima. 

După o vreme deciseră să iasă la aer şi merseră în 

piața din fața Centrului Pompidou. Laurel era încântată 
de clădirea respectivă, un monstru de sticlă cu structura 
de rezistență pe dinafară. În vreme ce se îndreptau spre 
ea, printre oamenii zgribuliţi de frig, starea ei de spirit 
păru să se schimbe. 

— Parcă e un felinar gigantic care pluteşte pe piață. O 
jucărie imensă, mai ales cu tuburile alea colorate din jur. 
Făcu o pauză. N-am mai văzut niciodată aşa ceva. Hai să 
ne plimbăm în jurul ei. 

— Sigur. Lui Ambler îi plăcea încântarea ei. Dar şi el 
era recunoscător pentru ocazia pe care nenumăratele fe- 
restre i-o ofereau pentru a vedea dacă sunt urmăriți de 
bărbatul în costum Brooks Brothers sau de femeia cu 
haina închisă la culoare. Dar de data asta nu văzu nici 
urmă de ei. Doar o singură dată Ambler simți stomacul 
strângându-i-se, la vederea reflexiei unui om — un tip cu 
părul scurt şi cu o faţă crudă, care privea prea insistent, 
prea disperat împrejur. 

Nu se linişti pe deplim nici când îşi dădu seama că 
bărbatul acela era chiar el. 


La şapte şi jumătate în dimineaţa următoare, cei doi 
americani îl salutau pe recepționer cu un bonjour voios. 
Angajatul hotelului încercă să-i ghideze spre sala de mese 
de la subsol, dar Ambler se eschivă, explicându-i că voiau 
să își comande „un vrai petit déjeuner amcricain.“! O luară 
spre o cafenea de pe Rue Rambuteau pe care el o ochise 
cu o seară înainte. Se aşezară la o masă cu vedere la stradă 
şi Ambler se asigură că putea vedea intrarea în blocul de 
apartamente de la numărul 120. Apoi începu pânda. 


l Un mic dejun adevărat american — în lb. franceză în original 
(n. trad). 

Dormiseră bine. Acum ea părea plină de viaţă și 
proaspătă, gata pentru aventurile care-i aşteptau. 

Comandară o grămadă de mâncare de la Café Saint 
Jean. Croissante, câte două ouă fierte, suc de portocale, 
cafea. Ambler ieși pentru un moment şi cumpără un În- 
ternational Herald Tribune de la un vânzător de ziare. 

— S-ar putea să zăbovim mai mult aici, spuse Ambler 
încet. Nu e nevoie să te grăbești. 

Laurel dădu din cap şi deschise prima fasciculă din 
Tribune pe masa de metal. 

— Ştiri din lumea largă, spuse ea. Dar din care lume, 
mă întreb. Care dintre cele două lumi despre care mi-ai 
povestit? 

El aruncă o privire spre titlurile primei pagini. Mai 
mulți lideri politici şi oameni de afaceri se întâlniseră la 
Forumul Economic Mondial de la Davos, în Elveţia. 
Discursurile şi cuvântările lor erau analizate în amănunt. 
La uzinele FIAT avea loc o grevă, producția la uzinele 
Turin se oprise din această cauză. În timpul unor festivități 
religioase din Kashmir explodase o bombă. Pentru res- 
pectivul atentat erau bănuiţi a fi responsabili extremiştii 
hinduşi. Negocierile din Cipru nu ajunseseră la niciun 
rezultat. 

Se schimbă o grămadă de lucruri, reflectă Ambler. 

Până la urmă nu aveau să stea foarte mult. Deschesnes 
apăru pe la opt, cu o servietă în mână, scrută strada pentru 
câteva momente, apoi se urcă într-o limuzină neagră care-l 
aştepta. 

Ascuns de geamul cafenelei în care bătea soarele, 
Ambler se uită atent la fața bărbatului. Nu află prea multe 
pe această cale. 

— Îmi pare rău, scumpa mea, spuse Ambler cu voce 
tare. Cred c-am lăsat ghidul turistic la hotel. Mă duc să-l 
iau, tu continuă-ți masa. 

Laurel, care nu văzuse fotografiile cu Deschesnes, 
păru mirată pentru câteva clipe, dar îşi reveni imediat. 
Apoi îi zâmbi. 

— Mulţumesc, dragul meu, drăguţ din partea ta. Părea 
chiar că îi face plăcere, se gândi Ambler. Îi întinse » listă 
de cumpărături — articole de îmbrăcăminte de care urmau 
să aibă nevoie, şi plecă. 

Câteva minute mai târziu, Ambler intra în stația de 
metrou Rambuteau. Probabil că Deschesnes se îndrepta 
spre birou — nimic din expresia feţei lui nu lăsa să se 
înțeleagă că ziua aceasta avea să fie diferită de una 
obişnuită — aşa că Ambler luă metroul până la stația Ecole 
Militaire. Era situată în apropiere de birourile regionale 
ale AIEA, care se aflau într-o clădire modernă, lângă 
Place de Fontenoy, la o jumătate de stradă distanță de 
Avenue de Lowendal, de cealaltă parte a Parcului Champ 
de Mars, opus Turnului Eiffel. Împrejurimile erau mag- 
nifice, dar clădirea în sine nu se ridica la nivelul lor. Era 
înconjurată de un gard circular de fier şi dădea impresia 
unui edificiu inaccesibil, specifică modernismului de la 
jumătatea secolului — o combinaţie de oţel, sticlă şi pia- 
tră făcută parcă nu pentru a atrage, ci pentru a intimida. 

Ambler se transformă într-un trecător obişnuit prin 
Piaţa Combronne, supraveghind împrejurimile prin oche- 
larii de soare, hrănind din când în când porumbeii cu 
firimiturile unui corn pe care-l cumpărase de la un vân- 
zător ambulant. Chiar dacă părea absent şi distrat, nicio 
persoană nu ieşea din clădirea de la numărul 7 Place de 
Fontenoy fără ca el să observe. 

La ora unu fix Deschesnes ieşi din clădire, cu o ex- 
presie hotărâtă pe față. Oare se ducea să mănânce într-unul 
din restaurantele din zonă? ÎL văzu intrând în staţia de 
metrou Ecole Militaire — o mişcare destul de ciudată 
pentru directorul general al unei agenții atât de puternice. 

Ambler suspecta că Deschesnes obişnuia să se deplaseze 
însoţit de un anturaj numeros — demnitari aflați în vizită, 
subordonați, colegi care doreau să-i vorbească pentru 
câteva minute — şi cu mijloace de transport destul de 
luxoase. Poziţia pe care o ocupa în cadrul ONU făcea din 
el un fel de vedetă. Când cineva care avea statutul lui 
dispărea într-o staţie de metrou, lăsa impresia că vrea să 
ascundă ceva. 

Ambler îşi aminti expresia pe care bărbatul o avea de 
dimineață — nu exista niciun semn al unei forme de stres, 
nu părea că se gândeşte la o întâlnire periculoasă. 

Îl urmări. Funcţionarul ONU o luă spre sud, spre 
Boucicaut, apoi ieşi din stația Boucicaut, merse până la 
capătul cvartalului, o luă la stânga şi apoi, în mijlocul 
unei străzi dintr-o zonă rezidențială, pe care erau aliniate 
câteva vile pariziene clasice, scoase o cheie şi intră 
într-una din aceste case. 

Chestia în care era implicat Deschesnes presupunea 
ascunzişuri, dar şi rutină. Avea, desigur, o idilă, o amantă, 
şi după câte se părea relația dura de destul de multă 
vreme. De pe cealaltă parte a străzii, Ambler îşi dădu jos 
ochelarii şi se uită la ferestrele clădirii a cărei tencuială 
purta patina vremii. O rază de lumină care se strecură 
printre perdelele de la etajul trei îi dădu de ştire că acela 
era apartamentul în care intrase Deschesnes. Se uită la 
ceas. Era unu şi douăzeci. Văzu umbra lui Deschesnes 
proiectată pe perdele. Era singur. Amanta lui era probabil 
o femeie de carieră, şi nu ajunsese încă. Poate că urma 
să ajungă la şi jumătate şi până atunci Deschesnes avea 
să-şi ocupe timpul cu toaleta. Erau prea multe supoziţii, 
prea mulți poate. Instinctul îi spuse lui Ambler să 
acționeze acum. Simți apăsarea micului Glock în tocul 
de la curea. Văzu o florărie la colțul străzii; câteva minute 
mai târziu apăsă butonul interfonului pentru apartamen- 

tul de la etajul trei, cu un buchet de flori elegant ambalat 
în mână. 

— Oui?’ spuse o voce câteva momente mai târziu. 
Chiar dacă sunetul era destul de distorsionat, Ambler putea 
simți suspiciunea din vocea lui Deschesnes. 

— Livraison.? 

— De quoi?” întrebă Deschesnes. 

— Des fleurs.* 

— De qui?’ 

Ambler păstră o voce plictisită, impasibilă. 

— Monsieur. J 'ai des fleurs pour Monsieur Benoit 
Deschesnes. Si vous n'en voulez-pas...* 

— Non, non. Se auzi un bâzâit. Troisième étage. A 
droite’ Ambler intră. 

Clădirea părea destul de dărăpănată. Treptele erau 
tocite de miile de perechi de pantofi care le străbătuseră, 
tencuiala sărise pe alocuri. Nici Deschesnes şi nici aman- 
ta lui nu şi-ar fi ales o astfel de clădire ca locuință, Ambler 
n-avea nicio îndoială în privința asta, dar probabil că era 
destul de ieftină, un cuibușor care nu necesita cheltuieli 
prea mari, deci nu afecta bugetul niciunuia dintre ei. 

Când Deschesnes se uită pe vizor văzu un bărbat 
îmbrăcat într-un palton respectabil, cu un buchet de flori 
în mâna stângă. Nu prea arăta Ambler a curier, dar zâm- 
betul lui deschis îl linişti pe francez, care deschise uşa 
larg, să primească buchetul. 


! Da — în lb. franceză în original (n. trad.). 

2 O livrare — în lb. franceză în original (n. trad.). 

3 Ce livrezi? — în lb. franceză în original (n. trad.). 

4 De flori — în lb. franceză în original (n. trad.). 

5 De la cine? — în Ib. franceză în original (n. trad.). 

é Domnule, eu am nişte flori pentru domnul Benoit Deschesnes. 
Dacă nu le vreţi... — în lb. franceză în original (n. trad.). 

7 Nu, nu. Etajul trei, la dreapta — în lb. franceză în original (n. trad.). 

Ambler lăsă să-i cadă buchetul din mână şi-şi puse 
piciorul drept în deschizătura uşii. În mâna dreaptă ţinea 
micul Glock pe care-l ațintise spre abdomenul francezului. 

Bărbatul strigă şi se dădu înapoi, încercând să 
trântească uşa grea de lemn. În acelaşi timp Ambler se 
aruncă cu umărul înainte, aşa că ușa se lovi cu putere de 
opritorul de lângă perete. 

Francezul fusese aruncat înapoi câțiva metri. Era palid 
la față. Ambler observă că se uita disperat împrejur, în 
căutarea a ceva ce putea fi folosit ca armă sau ca scut. 
Mişcându-se rapid, Ambler închise uşa în spatele lui, 
puse şi lanțul de siguranță şi o încuie cu mâna liberă. 
Acum nu mai puteau fi deranjați. 

Apoi se apropie de Deschesnes, forțându-l să dea 
înapoi până în sufragerie. 

— Dacă faci gălăgie, chiar o să folosesc chestia asta, 
spuse el în engleză. Trebuia să dea impresia de forță 
copleşitoare. 

După cum presupusese, Deschesnes era singur. Ra- 
zele soarelui de iarnă se strecurau printre perdelele de la 
ferestrele situate pe peretele opus celui cu uşa, aruncând 
o lumină aurie peste livingul mobilat destul de sărăcă- 
cios — un raft de cărți cu câteva cărți pe el, o măsuţă de 
cafea plină de ziare, foi bătute la maşină şi reviste. Cu 
câteva minute înainte, faptul că din stradă se putea vedea 
toată camera era un avantaj. Acum lucrurile se schim- 
baseră. 

— Dormitorul? întrebă Ambler. 

Deschesnes dădu din cap spre stânga, spre o uşă şi 
Ambler traversă camera spre ea. 

— Eşti singur? întrebă Ambler în timp ce cerceta încă- 
perea. 

Deschesnes dădu din cap. Spunea adevărul. 

Bărbatul din faţa lui era solid, dar moale, rezultatul 

a prea multe mese bogate şi prea puţine exerciţii fizice. 
Dosarul întocmit de Fenton îl descria ca pe o forță a 
răului. Ai grijă de Benoit şi te poți considera aranjat. 
După aceea mai vorbim. Dacă Fenton nu greșea, acest 
oficial ONU merita să moară şi, ucigându-l, Ambler s-ar 
fi putut infiltra în inima organizaţiei lui Fenton. Ar fi 
putut obţine informaţiile după care tânjea atât. Ar fi putut 
afla cine este cu adevărat, şi cine nu. 

Ferestrele dormitorului aveau jaluzele opace, pe care 
Ambler, fără să-l piardă din ochi pe fizician, le trase. 
Apoi se aşeză lângă fereastră, pe un braţ al canapelei 
plină cu haine aruncate unele peste altele. 

— Stai jos, spuse el, arătând cu pistolul spre pat. Apoi 
rămase nemişcat pentru câteva momente, privindu-l fix 
pe Deschesnes. 

Cu mişcări încete, francezul îşi scoase portofelul din 
buzunar. 

— Bagă-l la loc, spuse Ambler. 

Deschesnes îngheță, în timp ce îl privea cu un ames- 
tec de frică şi derută. 

— Mi s-a spus că engleza ta e destul de bună, con- 
tinuă Ambler, dar dacă la un moment dat nu înţelegi ce 
spun, să mă anunțţi. 

— De ce ai venit aici? îl întrebă Deschesnes. 

— Nu ştiai că o să vină şi ziua asta? spuse Ambler 
încet. 

— Înţeleg, spuse Deschesnes. O expresie înnegurată i 
se aşternu pe figură. Se aşeză, aproape se prăbuşi pe 
canapea. Înseamnă că tu eşti Gilbert. E ciudat, dar să ştii 
că întotdeauna am presupus că eşti francez. Ea nu mi-a 
spus niciodată că n-ai fi. Nu c-am fi vorbit despre tine. 
Ce ştiu e că te iubeşte, că te-a iubit întotdeauna. Joelle 
era foarte corectă în privinţa asta. Chestia asta dintre noi 

e ceva diferit. Nu e ceva serieuse. Nu mă aştept la ier- 
tarea sau înțelegerea ta, dar trebuie să-ți spună că... 

— Monsieur Deschesnes, îl întrerupse Ambler. N-o 
cunosc pe Joelle. Chestia asta n-are nicio legătură cu 
viaţa dumitale personală. 

— Dar atunci... 

— Are însă de-a face cu viaţa dumitale profesională. 
Viaţa profesională secretă. Există anumite /iaisons dan- 
gereuses! Mă refer la legăturile dumitale cu cei care îşi 
doresc arme nucleare. Aceia pe care abia aştepţi să-i 
fericeşti. 

Pe faţa lui Deschesnes apăru o expresie de uimire — 
genul acela de uimire care era foarte greu de mimat. 
Oare engleza lui era atât de slabă, nu înţelesese ce-i 
spusese? Se părea că o vorbeşte fluent, dar poate că nu 
o înțelegea la fel de bine. 

— Je voudrais connaître votre role dans la prâlifera- 
tion nucleaire?, spuse Ambler, enunţând cuvintele cât mai 
clar cu putință. 

Deschesnes îi răspunse în engleză: 

— Rolul meu în proliferarea armelor nucleare este o 
chestiune publică. Mi-am dedicat întreaga carieră luptei 
împotriva acestei proliferări. Se întrerupse, devenind brusc 
suspicios. Un individ dă buzna peste mine în casă şi mă 
amenință cu arma şi eu ar trebui să stau şi să povestesc 
despre meseria şi aspirațiile mele? Cine te-a trimis? 
Despre ce este vorba, pentru numele lui Dumnezeu? 

— Poţi să o numeşti o verificare a performanţelor pro- 
fesionale. Vorbește la obiect, sau n-o să mai ai niciodată 
ocazia să rosteşti vreun cuvânt. Fără jocuri. Fără întrebări. 


l Legături periculoase — în lb. franceză în original (n. trad.). 
? Aş dori să cunosc rolul pe care îl aveți în proliferarea armelor 
nucleare - în lb. franceză în original (n. trad.). 

Ochii lui Deschesnes se îngustară. 

— Te-au trimis cei de la Actions des Francais? între- 
bă el, referindu-se la organizaţia activiştilor care luptau 
împotriva armelor nucleare. Voi chiar nu vă dați seama 
cât de neproductivă e chestia asta, să consideraţi că eu 
sunt inamicul vostru? 

— Vorbește la obiect, lătră Ambler. Spune-mi despre 
întâlnirea cu doctorul Abdullah Alamoudi în Geneva, 
primăvara trecută. 

Oficialul ONU părea foarte uimit. 

— Despre ce vorbeşti? 

— Eu pun întrebările aici, pentru numele lui Dumnezeu. 
Pretinzi că nu ştii cine este doctorul Alamoudi? 

— Bineînţeles că ştiu cine este, spuse francezul, afişând 
o demnitate rănită. Te referi la un fizician libian, care se 
află pe lista noastră neagră. Credem că este implicat 
într-un program secret de înarmare ce se referă la mai 
multe națiuni arabe. 

— Şi atunci de ce directorul general al Agenţiei 
Internaționale pentru Energie Atomică s-ar întâlni cu o 
astfel de persoană? 

— Într-adevăr, de ce? izbucni Deschesnes. Alamoudi 
n-ar putea sta în aceeaşi cameră cu mine, la fel cum un 
şoarece n-ar putea sta cu o pisică. Ambler nu detecta 
niciun semn de falsitate. 

— Atunci cum explici excursia la Harare de anul trecut? 

— N-o pot explica, spuse simplu oficialul ONU. 

— Acum parcă ne apropiem de ceva. 

— Pentru că n-am fost niciodată la Harare. 

Ambler se uită intens la el. 

— Niciodată? 

— Niciodată, spuse bărbatul apăsat. De unde ai 
informaţiile astea? Cine ţi-a turnat asemenea minciuni? 
Chiar aş vrea să ştiu şi eu. Făcu o pauză. Cei de la Æc- 

tions des Francais, nu-i aşa? Pe faţă îi apăru o expresie 
de om înţelept. Odată chiar aveau un scop nobil. Acum 
mă consideră un birocrat. Se îndoiesc de tot ce văd, de 
tot ce aud. Adevărul e că, dacă vor să afle opiniile mele 
pe marginea acestui subiect, nu trebuie decât să deschidă 
ziarele sau să dea drumul la radio. 

— Cuvintele şi planurile nu se potrivesc întotdeauna. 

— Exactement, spuse Deschesnes. Spune-le prietenilor 
tăi din Actions des Français că ar face mult mai bine 
dacă ar exercita presiuni la fel de puternice şi asupra 
oficialilor noştri aleşi. 

— Nu m-au trimis cei de la Actions des Francais, 
repetă Ambler calm. 

Privirea lui Deschesnes alunecă spre pistolul lui 
Ambler. 

— Nu, spuse el după o vreme. Bineînţeles că nu. 
Xenofobii aceia n-ar fi avut niciodată atâta încredere 
într-un american. Înseamnă că eşti de la CIA? Cred că 
serviciul lor de informaţii este la pământ, aşa că numai 
ei puteau să facă aşa ceva. Ambler îl văzu cuprins de 
indignare şi în acelaşi timp dornic să-l calmeze pe străinul 
care dăduse buzna în cuibuşorul lui de nebunii şi acum 
îl amenința cu o armă. Poate că ar trebui să le transmiți 
şefilor tăi un mesaj de la mine. Ce-ar fi să mai treceţi şi 
lucruri adevărate în dosarele acelea ale voastre? Pentru 
că toate statele occidentale au manifestat o neglijență 
criminală atunci când a venit vorba de adevăr, şi de aceea 
ne aflăm acum aici pe plan mondial. Și America nu e 
excepția, ci principalul vinovat. 

— Nu-mi aduc aminte să te fi auzit vorbind aşa de 
pasionat şi la şedinţele Consiliului ONU, îl provocă 
Ambler. 

— Rapoartele mele prezentate în fața ONU sunt expu- 
nerea unor fapte. Retorica o păstrez pentru alții. Dar uneori 

faptele sunt de ajuns. Coreea de Nord are îndeajuns de 
mult plutoniu pentru construirea mai multor arme nucle- 
are. Peste douăzeci de alte state au aşa-numitele reac- 
toare de cercetare, cu uraniu îmbogăţit, deci şi ele îşi pot 
construi propriile arme nucleare. Cât despre bombele deja 
construite, sute dintre ele sunt păstrate în condiţii de 
securitate care ar stârni râsul unui copil de zece ani. O 
bluză de mătase de la un magazin Samaritaine are mai 
multe sisteme de siguranță decât multe dintre rachetele 
ruseşti. Este o obscenitate morală. Lumea ar trebui să fie 
îngrozită, şi cu toate acestea vouă pur şi simplu nu vă 
pasă! Oficialul ONU respira greu, dând glas furiei care-l 
stăpânise pe tot parcursul carierei. Pe măsură ce vorbea 
părea că uitase de frica şi deruta de mai devreme. 

Ambler era tulburat. Nu se mai putea îndoi de since- 
ritatea omului din faţa lui fără să pună la îndoială chiar 
puterea lui de percepție. 

Cineva îi înscenase asta lui Deschesnes. 

Şi totuşi, la ce nivel se făcuse înscenarea? Fenton nu 
arătase nicio clipă că s-ar fi îndoit de „integritatea sursei“ 
care stătuse la baza acestui angajament. Cât de sus — sau 
de jos mergea intriga asta? Și care erau motivele ce stă- 
teau în spatele ei? 

Ambler trebuia să afle cine şi de ce. Dar în chestiu- 
nile astea francezul nu-i prea putea fi de mare ajutor. 

De la fereastră văzu apropiindu-se o femeie micuță, 
cu părul negru. Fără îndoială, era Joelle. 

— În apartamentul de deasupra este cineva acasă? în- 
trebă Ambler. 

— Toţi vecinii sunt la muncă, spuse Deschesnes. Ni- 
meni nu ajunge acasă înainte de ora şase. Dar ce mai 
contează asta acum? Eu n-am cheia de la apartamentul 
de deasupra. Şi Joelle... 

— Mi-e teamă că nu ne-am terminat conversaţia, spuse 

Ambler. Şi aş prefera să nu o implic pe Joelle în toată 
treaba asta. Dacă vrei... 

Deschesnes dădu din cap, cenușiu la faţă. 

Cu pistolul încă în mână, Ambler îl urmă pe francez 
la etajul patru. Uşa era într-adevăr încuiată, dar deschi- 
derea ei nu prezenta o problemă. Ambler observase deja 
cât de slabe erau încuietorile din clădire — limbi de metal 
subțire încastrate în tocuri putrede de lemn. Cu o mişcare 
bruscă îşi repezi șoldul în uşă. Aceasta cedă, într-o ex- 
plozie de așchii, şi cei doi intrară. Dedesubt, Joelle pro- 
babil că se aşezase deja pe canapea. Probabil că era mirată 
că Deschesnes nu ajunsese încă, dar pentru asta se pu- 
teau găsi o grămadă de explicații. Ambler avea să-l lase 
pe Deschesnes să aleagă una dintre ele. 

Apartamentul de la etajul patru părea nelocuit. Pe jos 
era întins un covor de iută, iar în camere existau piese de 
mobilier pe care nu s-ar prea fi scos mulți bani la un târg 
de vechituri — dar era suficient spațiu pentru continuarea 
discuţiei. La insistențele lui Ambler, cei doi continuară 
să vorbească cu un glas scăzut. 

— Să presupunem, spuse Ambler, că într-adevăr mie 
mi s-au pus la dispoziţie câteva informaţii false. Că ai 
duşmani care vor să-ți însceneze ceva. Atunci întrebarea 
ar fi: de ce vor să-ți facă una ca asta? 

— Pentru mine întrebarea este de ce nu ieși dracului 
odată din viața mea, răspunse Deschesnes cu o furie rece 
în voce. Decisese că nu mai era în pericol să fie împuşcat. 
Pentru mine întrebarea este de ce insişti să vânturi pisto- 
lul acela prin fața mea. Vrei să ştii care sunt duşmanii 
mei? Aruncă o privire în oglindă, cowboy american! Tu 
ești dușmanul meu! 

— O să pun arma deoparte, spuse Ambler. În timp ce 
făcea asta, adăugă: Dar asta nu înseamnă că vei fi mai în 
siguranță. 

— Nu înțeleg. 

— Pentru că acolo de unde am venit eu, sunt o gră- 
madă de alți oameni. 

Deschesnes se făcu parcă mai mic. 

— Și de unde vii tu? 

— Asta nu e important. Esenţial e că mai mulţi ofici- 
ali puternici au fost asiguraţi că tu reprezinţi un risc major 
la adresa securităţii internaţionale. Te mai întreb o dată, 
de ce s-a întâmplat aşa? 

Deschesnes clătină din cap. 

— Nu mă pot gândi la niciun motiv, spuse el într-un 
târziu. Ca director general al AIEA, sunt un simbol 
internațional al determinării în această problemă - asta 
lăsând la o parte faptul că şi această determinare este 
uneori doar una simbolică. Opiniile mele în ceea ce 
priveşte ameninţarea nucleară sunt bine cunoscute de toată 
lumea şi împărtăşite de milioane de oameni şi de sute de 
mii de fizicieni. 

— Dar în mod sigur o parte din munca dumitale nu 
este publică. Unele lucruri implică și aspecte confidenţiale. 

— Nu dăm publicităţii datele referitoare la tentativele 
pe care le identificăm. Dar aproape toate informaţiile ajung 
la public mai devreme sau mai târziu. Făcu o pauză. Cea 
mai importantă lucrare confidențială aflată acum în de- 
rulare este un raport despre rolul Chinei în proliferarea 
armelor nucleare. 

— Şi ce-ați aflat? 

— Nimic. 

— Cum adică, nimic? Ambler se apropie de fereastră 
şi văzu cum bruneta micuță se îndepărta ezitant de clă- 
dire. La întrebările ei avea să primească mai târziu răspun- 
surile cuvenite. 

— În ciuda celor spuse de guvernul american, de gu- 
vernul francez și de NATO, nu există nicio dovadă în 

momentul acesta că China ar fi în vreun fel implicată în 
proliferarea armelor nucleare. Din câte am putut noi să 
aflăm, Liu Ang a interzis cu desăvârşire răspândirea teh- 
nologiei atomice. Singura întrebare este dacă va reuși să 
țină sub control armata chineză. 

— Câţi oameni mai lucrează la proiectul ăsta? 

— Doar câţiva subalterni din Paris şi Vietnam, deşi 
procesăm informaţii trimise de o echipă mare de inspec- 
tori de arme şi analişti. Dar eu sunt principalul autor. 
Numai eu sunt în măsură să confer credibilitate totală. 

Ambler simți cum îl cuprinde frustrarea. Poate că 
Deschesnes era un om nevinovat; pe de altă parte, în 
aceeași măsură părea o persoană lipsită de importanță. 
Era doar un francez bătrân, cu o viață particulară de o 
moralitate îndoielnică, dar cu o probitate profesională de 
nezdruncinat. 

Cu toate acestea, cineva, o persoană sau un grup de 
persoane aveau motive să-i dorească şi să-i comande 
moartea. Şi dacă Ambler nu ducea la capăt această mi- 
siune, erau cu siguranţă alții dispuşi să termine treaba în 
locul lui. 

Strânse ochii pentru câteva secunde și văzu ce tre- 
buia să facă. 


— Vous êtes fou! Absolument fou!! fusese primul 
răspuns al lui Deschesnes când Ambler îi explică situația. 

— Poate, replică Ambler calm. Ştia că trebuie să-i 
câştige încrederea francezului. Dar gândeşte-te la asta. 
Oamenii care m-au trimis sunt foarte serioşi. Au resursele 
necesare. Dacă nu te omor eu, o să trimită pe altcineva 
să o facă. Dar dacă îi putem convinge că ești mort şi 
dacă tu poţi dispărea pentru o vreme, cred că am şanse 


! Eşti nebun, complet nebun — în 1b. franceză în origina! (n. trad.). 

să descopăr cine a pus la cale toate astea. E singura 
modalitate prin care tu vei fi din nou în siguranță. 

Deschesnes se holbă la el. 

— Nebunie! Se opri brusc. Şi cum putem face una ca asta? 

— O să iau legătura cu tine în câteva ore, când voi fi 
pus la punct toate detaliile, îi răspunse Ambler. Ai un loc 
unde să te poţi retrage pentru vreo săptămână, un loc în 
care să nu poți fi găsit? 

- Soţia mea şi cu mine avem o casă la țară... 

— Lângă Cahors, îl întrerupse Ambler începând să-și piardă 
răbdarea. O cunoaște toată lumea. Nu poţi merge acolo. 

— Familia lui Joelle are o cabană undeva lângă Dreux. 
Nu se duce nimeni iarna acolo... Se opri. Nu, nu, n-o pot 
implica şi pe ea în chestia asta. 

— Ascultă-mă, spuse Ambler după o pauză lungă. N-ar 
trebui să dureze mai mult de o săptămână sau două să 
rezolv chestia asta. Îţi sugerez să-ţi închiriezi o maşină — 
oricum n-o folosi pe a ta. Du-te spre sud şi stai acolo 
vreo două săptămâni, undeva în Provence. Dacă planul 
reușește, n-or să te caute. Scrie-mi un număr de telefon 
la adresa asta de e-mail. Ambler notă adresa pe o bucăţică 
de hârtie. O să te sun când o să se liniştească lucrurile. 

— Şi dacă nu suni? 

Atunci înseamnă că am murit, se gândi Ambler. 

— O să sun, spuse el şi zâmbi. Ai cuvântul meu. 


16 


Langley, Virginia 


Caii Caston nu se mai putea opri. Îşi surprinse 
privirea alunecând din nou spre pata de cafea de pe co- 

vorul cafeniu al lui Caleb Norris. Poate că n-avea să mai 
iasă niciodată. Poate că soluţia era să aștepte până când 
şi restul covorului avea să fie pătat de cafea, totul formând 
o imensă pată, de dimensiunea covorului. Aşa se putea 
ascunde un lucru, schimbând împrejurimile. Și din ches- 
tia asta se putea desprinde o idee. 

Gândurile îi fură întrerupte de vocea lui Norris. 

— Deci, ce s-a întâmplat? 

Caston clipi. În lumina dimineţii care se strecura prin 
geamul biroului lui Norris erau vizibile particule de praf. 

— Păi, după cum ştii, avem o grămadă de oameni care 
la un moment dat au făcut echipă cu el. Aşa că am încer- 
cat să aflu care a fost ultima misiune în care a fost trimis. 
Am aflat că e vorba despre o misiune în Taiwan. Pro- 
blema care se pune este cine era OC — ofițerul coman- 
dant? Pentru că raportul final ar fi trebuit să poarte sem- 
nătura OC-ului. M-am gândit că OC-ul trebuie să ştie 
cine era Tarquin înainte de a deveni Tarquin. Poate că era 
chiar persoana care-l recrutase pe Tarquin.. 

— Şi cine a semnat raportul? 

— Nu există nicio semnătură. Autorizarea era codată. 
Pseudonimul ofițerului comandant era 7ransience. 

— Deci cine e Transience? 

— N-am putut afla. 

— Treaba noastră ar fi mult mai simplă dacă CIA 
ne-ar dezvălui identitatea agenţilor de la Operaţiuni 
Consulare, spuse Norris întunecat. Atât de prețiosul lor 
„principiu al separării“ înseamnă de cele mai multe ori 
că ajungem să lipim coada de măgar chiar de fundul 
nostru amărât. 

Contabilul întoarse spre el o față imobilă. 

— După cum ţi-am spus, n-am putut afla. Aşa că o 
să-l afli chiar tu. Vreau să o suni pe cea care conduce 
Unitatea de Stabilizare Politică, pe Ellen Whitfield, şi să 

o întrebi direct pe această doamnă subsecretar de stat. 
Eşti ditamai directorul adjunct, așa că trebuie să-ți acorde 
atenţia cuvenită. 

— Transience, repetă Caleb Norris. Încep să am o 
presimţire destul de urâtă în legătură cu chestia asta... Se 
opri când văzu cum Caston se strâmba la el. Nu vreau să 
spun decât că sunt o grămadă de necunoscute. Și tu spui 
mereu că e o diferență mare între riscuri şi nesiguranță, 
nu-i aşa? 

— Bineînţeles. Riscul e cuantificabil, nesiguranța nu. 
Una e să ştii că ai cincizeci la sută şanse ca ceva să 
meargă prost, şi alta e să nu ai habar ce şanse ai. 

— Deci contează să ştii ceea ce și cât nu ştii. Norris 
trase adânc aer în piept şi se întoarse spre Caston. Mă 
tem că suntem într-o situație în care nu ştim nici măcar 
ce nu ştim. 


În timp ce se întorcea în biroul lui, Caston se simţi 
cuprins de o senzaţie de... ei bine, de incertitudine, pre- 
supuse el. Adrian era foarte radios, ca de obicei, deşi 
având în vedere situația dată... Dar biroul aranjat îi insu- 
fla o senzaţie odihnitoare: creionul şi pixul erau apropi- 
ate unul de celălalt, dar nu se atingeau, plicul subțire, 
maroniu, era plasat la câţiva centimetri la stânga lor, 
marginea monitorului de la calculator era aliniată perfect 
cu marginea biroului. 

Caston se aşeză greoi, degetele sale oprindu-se dea- 
supra tastaturii. Riscuri, incertitudini, ignoranță: con- 
ceptele îi încolţiseră în minte ca plantele într-un solar la 
venirea primăverii. 

— Adrian, spuse el brusc. Am o urnă de ceramică 
plină cu bile albe şi bile negre. 

— Pe bune? Tânărul se uită spre biroul lui Caston, de 
parcă ar fi aşteptat să vadă pe-acolo vreo urnă. 

— Presupune că am, spuse contabilul. 

— Super. 

— Ştii exact că jumătate dintre bile sunt albe şi cealal- 
tă jumătate negre. Sunt o mie de bile în umă. Cinci sute 
albe şi cinci sute negre. Dacă extragi o bilă la întâm- 
plare, ce şanse crezi că ai avea ca bila aceea să fie nea- 
gră? 

— Cincizeci — cinzeci la sută, nu? 

— Acum să spunem că mai am o urnă, umplută tot cu 
bile. În cazul ăsta nu ştii decât că uma conţine bile, care 
pot fi numai albe, numai negre sau și albe şi negre. Dar 
atât. Nu ştii dacă sunt mai multe bile negre, sau mai 
multe albe. Poate toate bilele sunt negre. Sau poate toate 
sunt albe. Poate că sunt în număr egal. Poate că nu e 
decât o singură bilă în urnă, poate că sunt o mie. Pur şi 
simplu nu știi. 

— Deci de data asta sunt un porc ignorant, spuse 
Adrian. În afară de faptul că în urnă sunt bile albe şi / 
sau negre, nu mai ştiu nimic altceva. Așa stau lucrurile? 

— Exact. În cazul ăsta ce șanse ai avea să scoţi o bilă 
neagră? 

Adrian se încruntă. 

— Dar cum să ştiu eu care sunt șansele? Ar putea fi 
de sută la sută. La fel de bine ar putea fi zero. Şi orice 
număr dintre zero și o sută. Îşi trecu o mână prin ciuful 
de păr negru. 

— Bine. Şi dacă ar trebui să faci o previziune? Mi-ai 
da zece la sută şanse că o să scot o bilă neagră? O sută 
la una? Una la o sută? Care ar fi şansele? 

Tânărul ridică din umeri. 

— Cred că tot cincizeci — cincizeci la sută. 

Caston dădu din cap. 

— Aşa ar răspunde orice expert. În cazul al doilea, 
deşi nu ştii aproape nimic, trebuie să acţionezi la fel ca 

în primul caz, unde ai o grămadă de informații. În anii 
douăzeci, un economist pe nume Frank Khight a făcut 
diferența dintre „risc“ şi „incertitudine“ În cazul riscu- 
lui, spunea el, poţi să învingi întâmplarea cu probabilități. 
Pe când în cazul incertitudinii, nu se pot folosi nici măcar 
probabilitățile. Dar uite care-i treaba. După cum au ob- 
servat von Neumann şi Morgenstern, până şi ignoranța 
poate fi cuantificată. Altfel sistemele noastre n-ar putea 
funcţiona. 

— Asta are ceva de-a face cu o urnă numită ,„Tar- 
quin“, stăpâne? Cercelul din ureche străluci în lumina 
fluorescentă. 

Caston scoase un sunet care era undeva între râs şi 
mormăit. Luă din plicul cafeniu o copie a unui ziar tai- 
wanez. Caston nu putea citi în chineză, și nu fusese 
anexată nicio traducere. 

— Presupun că nu cunoşti chineza, spuse el cu o urmă 
de speranță în glas. 

— Stați să mă gândesc. „Dim sum“! nu se pune la 
socoteală, nu? 

— Îmi cer scuze, tu vorbeşti coreeană, nu? se corectă 
Caston. 

— Nici măcar un cuvinţel, spuse Adrian senin. 

— Dar părinţii tăi au fost emigranţi coreeni, nu-i aşa? 

— Tocmai de aceea. Zâmbi încet. Au trebuit să învețe 
să spună „Fă-ţi curat în cameră“ în engleză. Am câştigat 
o grămadă de timp așa. 

5 Înţeleg. 

— Îmi pare rău că v-am dezamăgit. Nici măcar nu-mi 
place coreeana. Știu, e greu de crezut. 

— Deci avem măcar un lucru în comun, spuse Caston 
sec. 


l Mici prăjituri servite în restaurantele cu specific chinezesc (n. trad). 

Paris 


Erau de făcut o grămadă de lucruri şi avea la dispoziție 
foarte puţin timp. Ambler nu se mai putea duce la oame- 
nii lui Fenton pentru ajutor — nu şi atunci când încerca 
să-i înșele. Ingeniozitatea şi oportunismul trebuiau să 
înlocuiască un depozit bine aprovizionat. 

Mai târziu în după-amiaza aceea, Ambler reuşise deja 
să adune o parte din lucrurile de care avea nevoie. Îşi 
stabilise cartierul general în cuibușorul de nebunii al 
directorului general Deschesnes de lângă stația Bouci- 
cault — era la fel de bun ca orice alt atelier improvizat. 
Desfăcu trei cutii de bulion, producând astfel trei discuri 
metalice. Pe spatele lor lipi un strat de spumă poliureta- 
nică — pe care o luase din ambalajul unui radio cu ceas 
ieftin. Pungile de sânge le confecţionă cu ajutorul câtor- 
va prezervative din latex și cu o sticlă de sânge fals pe 
care o cumpărase de la un magazin de costume, Les 
Ateliers du Costume, din arondismentul 9. 

După aceea desfăcu cu grijă două cartuşe din cele 
care se foloseau pentru carabina pusă la dispoziţie de 
armurierul lui Fenton. Treaba aceasta fu mai grea decât 
se aşteptase. Cartușele erau de tip Lazzeroni, așa că 
glonțul era mai greu de scos din cartuş. Trebui să o scoată 
la capăt fără ajutorul instrumentelor potrivite acestui gen 
de treabă. Se descurcase cu câteva chei și un patent pe 
care le cumpărase de la o quincaillerie, un magazin de 
unelte din apropiere. Cartuşele conțineau o cantitate mică 
de pulbere, așa că trebui să desfacă patru până reuși să 
strângă o cantitate suficientă. 

După încă o oră și jumătate, reuşi să termine întregul 
ansamblu: pungile de sânge legate deasupra încărcăturii 
de pulbere şi micul fir legat la o baterie de nouă volţi. 

Când Ambler se întâlni cu Laurel la etajul superior al 

Centrului Pompidou, lipsise deja câteva ore bune, ocupat 
fiind cu punerea la punct a întregii recuzite pentru piesa 
de teatru — o farsă a morţii menită să înlocuiască moartea 
însăşi. 

Prima reacție a lui Laurel atunci când începu să-i ex- 
plice atent ce avea de gând fu una de neîncredere, dar nu 
după mult timp remarcabila ei stăpânire de sine îşi făcu 
simțită prezența. Totuşi planul avea o problemă, care de- 
veni din ce în ce mai clară pe măsură ce îi spunea despre 
ce este vorba. Observă şi ea prezența acestei probleme. 

— Dacă lumea vede cum este împuşcat cineva, spuse 
ea, primul lucru pe care-l va face va fi să cheme o 
ambulanță. 

Ambler se încruntă, se tot gândea la acest impas. 

— O echipă medicală ar descoperi în mai puţin de 
două secunde că e vorba de o înscenare. Întregul plan 
s-ar duce de râpă. Și aşa ceva nu se poate întâmpla. Tre- 
buia să se gândească la o soluţie, altfel întregul plan 
trebuia abandonat. La naiba, spuse el încet. Trebuie să 
folosim noi înşine o ambulanță. Totul va trebui planificat 
din timp. Trebuie să facem cumva rost de un şofer. 

— Cumva? repetă Laurel. Ăsta e unul dintre termenii 
aceia speciali folosiți de spioni? 

— Nu mă ajuţi deloc, Laurel, spuse el pe un ton aflat 
între reproş şi acuzaţie. 

— Asta-i problema, spuse ea. Sau poate chiar soluţia. 
Trebuie să mă laşi să te ajut. O să conduc eu ambulanta. 

Privirea lui dură se topi într-una admirativă. Nu se 
mai obosi să o contrazică. Avea dreptate. Era singura 
cale. Cei doi continuară să discute detaliile planului în 
vreme ce mergeau braț la braț spre sud, în direcția Senei. 
Bărbatul în costum Brooks Brothers reapăruse. Era foarte 
important să nu pară grăbiţi de ceva sau cineva. Fenton 
nu trebuia să suspecteze nimic. Poate că Laurel intrase în 

horă, cum spusese ea, dar acum trebuia să se obişnuiască 
cu ideea că nu există o altă realitate. Trebuia să se 
obişnuiască să trăiască în această realitate, așa cum se 
obişnuise şi el. 

Se întoarse spre ea, privindu-i silueta micuță, părul 
castaniu și ondulat, ochii căprui şi calzi cu străluciri verzi 
de topaz. De fiecare dată când îl privea, de câte ori îi 
punea o întrebare, de câte ori îl strângea de braţ simțea 
că avea încredere totală în el şi că era pata să facă orice 
i-ar fi cerut. 

— Bine, spuse ea. Deci acum tot ce mai avem de făcut 
e să facem rost de o ambulanță. 

Ambler o privi topit de admiraţie. 

— Ţi-a spus cineva vreodată că înveţi extraordinar de 
repede? 


Clinique du Louvre era situată într-o clădire elegantă 
care ocupa aproape un cvartal întreg. Ferestrele de la 
parter erau largi, arcuite, iar cele de deasupra mai mici, 
dar şi mai numeroase. Piatra bej, tăiată în blocuri mari 
care orna parterul, lăsa locul cărămizilor mai mici, dat 
tot bej, din care erau construite etajele. Clădirea era si- 
tuată între Luvru, cel mai mare muzeu al Parisului, şi Les 
Grands Magasins de la Samaritaine — cel mai mare maga- 
zin universal din oraş. Vizavi de ea, spre nord, se afla 
biserica Saint-Germain l'Auxerrois. Spre sud, la un cvartal 
distanță se afla Cheiul Luvrului, iar la câteva sute de 
metri depărtare era Point Neuf, podul care traversa fluviul. 
Locaţia era centrală, era uşor de ajuns aici din toate 
direcţiile. Era de asemenea locul perfect în care puteai 
găsi o ambulanță. Regulile stabilite de municipalitate im- 
puseseră spitalului să se doteze cu un parc impresionant 
de vehicule medicale — fără a mai menţiona personalul 

medical supradimensionat — mult mai mare decât o cereau 
nevoile efective ale stabilimentului. 

Ambler stătea singur în apropierea spitalului, im- 
punându-și un calm glacial. Inhală mirosul de smoală al 
pavajului ud, fumul metalic al eşapamentelor. În aer se 
simţea foarte slab duhoarea organică de excremente ca- 
nine, pentru că Parisul era plin de iubitori de câini și nu 
existau legi privitoare la obligaţia stăpânilor de a le curăța 
rahatul. Venise timpul pentru acţiune. 

La semnalul lui, Laurel merse spre gardianul care 
stătea într-o cabină de sticlă la intrarea în parcarea circu- 
lară. Era o turistă care dorea informații. Gardianul, un tip 
neplăcut la vedere, cu un nas asemănător cu ciocul unui 
papagal și cu un semn pe chelia aflată în plină expansi- 
une, era singur în ghereta lui, înconjurat doar de un tele- 
fon, un calculator depăşit şi un carneţel spiralat în care 
nota intrările şi ieșirile vehiculelor. Îi aruncă lui Laurel o 
privire uimită, dar nu ostilă. Pentru un bărbat închis într-o 
gheretă de paznic, vizita unei femei frumoase nu era deloc 
un eveniment neplăcut. Franceza ei era destul de săracă, 
la fel și engleza lui. Curând, ea desfăşură o imensă hartă 
a oraşului şi i-o întinse în față. 

In timp ce vederea paznicului cu nas de papagal era 
blocată de harta imensă, Ambler sări rapid peste bariera 
scundă și urcă rampa parcării, spre primul nivel al gara- 
jului. Se îndreptă spre un grup de ambulanţe Renault, 
vopsite într-un alb imaculat, cu dungi portocalii și 
inscripții albastre. Cele mai multe dintre ele erau caro- 
sate, cu garda joasă la sol şi cu capota scurtă. Erau mașini 
folosite doar în caz de urgenţă, când ambulanțele obişnuite 
nu mai făceau față. Deşi folosite foarte rar, se vedea că 
erau îngrijite cu regularitate, străluceau în lumina slabă a 
garajului. Alese o ambulanță micuță, care părea cea mai 
veche mașină din grup. Blocul de contact fu desfăcut 

foarte repede. Mai încet mersese cu confecționarea unei 
chei potrivite, dar în zece minute treaba era terminată. 
Încercă noua cheie de mai multe ori, ştiind că huruitul 
motorului avea să se piardă printre celelalte zgomote ale 
garajului. 

Dar satisfacția i se topi repede la gândul dificultăților 
care de-abia acum începeau. Prea multe lucruri puteau 
merge prost. 


Două ore mai târziu, la hotelul Beaubourg, Ambler 
scoase carabina TL 7 şi o desfăcu, asigurându-se că toate 
părțile componente erau unse bine şi curate. Apoi o asam- 
blă la loc, cu excepţia amortizorului. Când era desfăcută, 
carabina încăpea cu totul într-o geantă de sport. Se schim- 
bă într-un trening, îşi puse o pereche de pantofi de sport 
în picioare. Acum arăta de parcă ar fi urmat să meargă la 
sală. Ajuns în hol, îi făcu un semn cu mâna recepţio- 
nerului. 

— Le jogging, spuse el zâmbind. 

Recepţionerul râse, ridicând din umeri. Era evident 
ce gândeşte. Americanii ăştia — obsedați de exerciţii fizice. 

— Pe mai târziu, monsieur Mulvaney. 

Laurel i se alătură câteva minute mai târziu în piața 
de lângă Centrul Pompidou și trecură în revistă rapid 
paşii pe care trebuiau să-i facă. Ambler mătură cu pri- 
virea de câteva ori piaţa. Nimic nu părea ieșit din comun, 
cel puţin el nu putea detecta nimic neobişnuit. Succesi- 
unea etapelor operaţiunii fusese stabilită: acum nu mai 
putea fi întreruptă. 

La cinci fără un sfert îşi făcu apariția Benoit De- 
schesnes. Ca în majoritatea serilor, îşi începu plimbarea 
prin Grădinile Luxemburg, un parc imens, de douăzeci şi 
cinci de hectare, plin de locuri de joacă şi de liniște, 
situat în arondismentul 6. Ambler îl privi prin ochelarii 

lui de soare, uşurat să vadă că mișcările demnitarului 
erau fluide. Părea pierdut în gânduri, şi poate că așa și 
era. 

Cu zeci de ani în urmă, i se povestise odată lui 
Ambler, membri ai Generației Pierdute vânau porumbeii 
din Grădinile Luxemburgului pentru a-și potoli foamea. 
Acum, în parc erau mai mulți copii decât artişti. Grădi- 
nile arau aranjate în cea mai pură tradiţie franceză, co- 
pacii plantați în linii geometrice. Chiar şi acum, iarna, 
copiii se puteau da într-un carusel străvechi sau puteau 
privi spectacole de teatru de păpuși la Grand Guignol. 

Toate aceste scene nu zăboviră prea mult în mintea 
lui Ambler. Avea de gând să pună şi el în scenă o piesă 
demnă de Grand Guignol. Se asigurase deja că urmări- 
torii lui erau prezenți, aşa cum sperase că se va întâmpla. 
Americanul solid îmbrăcat într-un costum Brooks Brothers 
se prefăcea că citeşte plăcile de pe soclurile statuilor. La 
câteva zeci de metri depărtare un mic grup de francezi 
îmbrăcați în blugi se distrau cu un joc de petanque, în 
timp ce alții stăteau aplecaţi deasupra tablelor de şah. Cu 
toate acestea parcul era aproape gol. 

Aruncă din nou o privire spre Deschesnes, asigurân- 
du-se că acesta se deplasa conform instrucțiunilor pri- 
mite, cu pardesiul descheiat, cu cămaşa albă la vedere. 
Se aşeză pentru un moment pe o bancă, părând să admire 
fântânile arteziene, care funcționau şi acum, pe timp de 
iarnă. Ziua era senină, şi soarele după-amiezii arunca 
umbre peste straturile de flori, acum goale. Fizicianul se 
înfioră. 

Ambler spera că Deschesnes își amintește instruc- 
iunile. Exact deasupra micilor punguţe de sânge erau 
lipide de cămaşă bucăţi de lamă de ras, pentru a fi siguri 
că materialul cămăşii avea să se rupă. 

— Ține minte, îl avertizase el pe fizician, când se vor 

declanşa încărcăturile, încearcă să nu te manifeşti prea 
dramatic. Uită de ce ai văzut la televizor sau în filme. Nu 
te arunca în spate, nu te prăbuşi în față, nu îţi duce mâinile 
la piept. Alunecă încet la pământ, ca și cum ai fi cuprins 
de o mare oboseală. Ambler știa că, deşi discurile de 
metal îl vor proteja de micile explozii ale prafului de 
puşcă, bărbatul avea să fie speriat de acestea, care ori- 
cum aveau să fie destul de dureroase, indiferent de câte 
măsuri de precauţie şi-ar fi luat. Ăsta era un lucru bun — 
reacţia lui la „împuşcături“ avea să fie cu atât mai con- 
vingătoare. 

Dură câteva minute până când Ambler îl descoperi pe 
tipul care urmărea întreaga scenă prin binoclu de la una 
din ferestrele unui apartament elegant care dădea spre parc. 
Bărbatul nu putea să vadă decât spatele lui Deschesnes în 
momentul acesta, dar avea să fie suficient. Doar un alt 
profesionist ar fi putut să-și dea seama că Ambler era 
altceva decât un tip domic să facă puţină mişcare, un bărbat 
simplu, îmbrăcat în trening şi cu o geantă de sport pe 
umăr. Ambler continuă să scaneze zona până când o văzu 
şi pe bruneta în haină de culoare închisă. Apoi aşteptă ca 
evenimentele să-şi urmeze cursul. 

Ei erau spectatorii lui, deşi nu putea să jure că nu 
mai existau şi alții. După ce se asigură că niciunul dintre 
civili nu era atent la el, Ambler dispăru în spatele unui 
tufiș aflat la o depărtare de douăzeci de metri de fântâna 
arteziană şi începu să-și asambleze carabina. Acum îl 
vedea din nou foarte clar pe Deschesnes. Deschise micul 
aparat de emisie-recepţie pe care-l avea în geantă şi, ţinând 
microfonul aparatului foarte aproape de gură, șopti: 

— Deschesnes, dacă mă auzi atinge-ți urechea. 

Câteva fracțiuni de secundă mai târziu fizicianul făcu 
cum i se spusese. 

— O să număr încet, descrescător, de la cinci. Când 

ajung la unu apasă pe butonul aparatului pe care-l ai în 
buzunar şi declanşează circuitul. Nu-ţi fie teamă. Totul are 
să se termine repede. Se uită împrejur. O tânără trecu pe 
lângă bancă şi îşi continuă drumul. Un alt grup de per- 
soane se apropia, era la vreo treizeci de metri distanţă. 
Aveau să fie nişte martori foarte buni. Ridică pușca și 
scoase țeava câţiva centimetri din tufiş. Voia ca bruneta lui 
Fenton să o poată vedea. Cinci, patru, trei, doi, unu... Trase 
două focuri, apoi încă unul. De fiecare dată când apăsă 
trăgaciul se auzi un sunet asemănător unui scuipat, sunetul 
specific unei puşti cu amortizor. Un mic nor de fum își 
făcu apariţia la gura țevii. Niciun om n-ar fi putut vedea 
că din pușcă nu ieşise de fapt niciun proiectil. 

Într-o sincronizare perfectă, pe cămaşa albă a lui 
Deschesnes apăru o pată roșie, apoi încă două. Deschesnes 
gemu greu — Ambler văzu prin luneta armei expresia 
surprinsă de pe fața fizicianului — şi se prăbuşi de pe 
bancă. Petele roşii de pe cămaşă erau foarte vizibile, și 
se întindeau cu repeziciune. 

Bărbaţii care jucau petanque văzură ce se întâmplase 
şi fugiră primii spre trupul căzut, apoi, dându-şi seama 
de pericol, se îndepărtară repede de acesta. Ambler de- 
montă rapid puşca şi o puse în geantă. Apoi aşteptă. Timp 
de un minut lung nu se întâmplă nimic. Apoi auzi sune- 
tul unei ambulanțe. Scoase din geantă un halat alb şi-l 
îmbrăcă. Laurel opri ambulanţa, aşa cum stabiliseră, apoi 
alergă spre trupul căzut. 

Ambler fugi şi el spre ambulanţă, cu poalele halatu- 
lui alb fluturând în spatele lui, și apucă rapid o targă. Nu 
dură mai mult de treizeci de secunde. Când ajunse lângă 
trup, Laurel, îmbrăcată cu un halat alb, ca şi el, era palidă, 
uitându-se mută la Benoit Deschesnes. 

— E mort, spuse ea cu o voce tremurătoare. 

— Sigur că da, spuse Ambler şi săltă trupul greu pe 
targă. 

Ceva nu era în regulă. 

— Nu, vreau să spun că e mort de-a binelea. Laurel îi 
aruncă o privire îngrozită. 

Ambler se simțea de parcă ar fi înghiţit gheaţă. Era 
imposibil. 

Şi totuşi, trupul avea amorţeala şi greutatea unui ca- 
davru. 

— Trebuie să-l luăm de aici, murmură Ambler, cu 
ochii țintă pe bărbatul căzut la pământ. Atunci văzu rana. 

Prin părul bărbatului se scurgea un firicel de sânge, 
dintr-o zonă marcată de un smoc de păr năclăit. Ambler 
pipăi scalpul cu degetele, simțind cum îl cuprinde 
amețeala. La câțiva centimetri deasupra frunții descoperi 
o mică gaură, făcută probabil de un glonţ de calibru mic. 
Tipul acela de împuşcătură cauza o sângerare foarte mică, 
superficială, dar însemna moarte instantanee. O astfel de 
împuşcătură nu ar fi putut veni decât de undeva de dea- 
supra — și în jur erau nenumărate locuri unde s-ar fi putut 
plasa un lunetist. Cineva, plasat undeva în parc sau 
într-una dintre clădirile care înconjurau parcul, îl 
împuşcase în cap pe inspectorul-şef al ONU în domeniul 
armelor nucleare. 

Amorţiţi, cei doi duseră cadavrul la ambulanţă cât de 
repede putură. Nu putea fi lăsat acolo, pungile de sânge 
fals l-ar fi dat de gol pe Ambler. Şi totuşi, trecuse prea 
mult timp. Vehiculul atrăsese deja o mulțime de curioşi. 
Ambler închise uşile din spate ale maşinii şi începu să-i 
scoată hainele lui Deschesnes. Dezlipi pungile de sânge 
şi-l şterse urmele de lichid de pe piept. 

Se auziră câteva bătăi puternice în ușa din spate a 
ambulanței. Ambler ridică privirea. 

— Ouvrez la porte! C'est la police! 

De ce? Oare unul dintre poliţişti voia să meargă cu ei 
până la spital? Oare asta era procedura standard? Nu putea 
să lase să se întâmple așa ceva. Erau doi americani într-o 
ambulanță furată, cu un cadavru înăuntru. Ambler se mişcă 
rapid spre partea din față a maşinii şi se strecură în scaunul 
şoferului. Motorul încă mergea. Plănuiseră să iasă din Paris 
prin Bois de Boulogne, unde Deschesnes parcase o maşină 
închiriată. Acum nu mai avea niciun rost să meargă acolo. 
Dar trebuiau să meargă undeva. Băgă în viteză. Nu era 
momentul pentru o discuţie cu cei din gendarmerie. 

Ambler se uită în oglinda retrovizoare la scena pe 
care o lăsa în urmă. Un poliţist striga ceva furios într-o 
stație de emisie-recepţie. La marginea parcului, la mică 
distanță de un grup de oameni, bruneta lui Fenton vorbea 
la telefonul mobil. Ambler spera că raportează că el își 
îndeplinise misiunea. Dar peste umărul ei mai observă 
ceva care îi îngheță sângele în vine. 

Acolo, la zece metri în spatele agentei lui Fenton, 
amestecat într-un grup de curioșşi, se afla un bărbat a 
cărui față şi-ar fi dorit să nu o recunoască. Faţa unui 
chinez. Un tip mărunțel, chipeş. 

Ucigaşul de la hotelul Plaza. 

Washington, D.C. 


Cizdirea principală a Departamentului de Stat al State- 
lor Unite ale Americii era situată pe strada C, la numărul 
2201. Era vorba de fapt de două clădiri lipite una de 


! Deschideţi ușa! Poliţia! — în lb. franceză în original (n. rrad.). 

cealaltă, una construită în 1939, cealaltă în 1961 — una la 
începutul celui de-al Doilea Război Mondial, cealaltă la 
apogeul Războiului Rece. Orice organizaţie are o istorie 
proprie, o memorie instituţională, ascunsă, păstrată bine 
între zidurile clădirii şi uitată în afara lor. La Departa- 
mentul de Stat existau săli de conferințe și amfiteatre 
care purtau numele unor demnitari cunoscuți şi decedați — 
exista, de exemplu, sala Loy Henderson, botezată aşa în 
onoarea directorului însărcinat cu problemele din Africa 
şi Orientul Apropiat care-şi desfăşurase activitatea în anii 
1940. Mai era o sală largă botezată după John Foster Dulles, 
secretarul de stat din perioada anilor cruciali din timpul 
Războiului Rece. Totuși, în adâncurile clădirii noi se aflau 
câteva săli de conferințe secrete, care nu aveau niciun nume, 
ci doar un indicativ format dintr-un număr şi o literă. Cea 
mai securizată cameră dintre acestea era cunoscută sub 
numele de 0002A, și un vizitator care s-ar fi nimerit din 
întâmplare pe la subsol ar fi presupus că respectiva came- 
ră era un fel de magazie destinată depozitării materialelor 
de întreţinere, la fel cum era cazul cu celelalte camere din 
zonă. Încăperea se afla la capătul unui coridor vopsit într-un 
gri-cenușiu, de-a lungul căruia erau trase conducte arămii, 
învelite în folie de aluminiu, luminat de tuburi de neon. 
Întâlnirile care se desfășurau aici nu beneficiau de servici- 
ile obişnuite — cafeluţe, fursecuri etc. Întâlnirile de aici 
trebuiau îndurate, nu savurate și orice le-ar fi putut prelun- 
gi artificial era îndepărtat. 

Cu siguranță, întâlnirea din această dimineață nu bu- 
cura pe nimeni. 

Ethan Zackheim, liderul echipei care tocmai fusese 
formată, îi privi pe cei opt oameni așezați în jurul mesei, 
căutând pe feţele lor eventuale semne ale unui dezacord 
tăcut. Era atent la eventuala apariţie a așa-numitei „gândiri 
de grup“ — tendinţa pe care o aveau uneori grupurile de 


310 


persoane de a gândi la fel, de a ajunge la o interpretare 
unitară a faptelor, interpretare în care dovezile erau echi- 
voce, ambigue. 

— Toată lumea are încredere în evaluările pe care le-am 
auzit până acum? întrebă el. Nu auzi decât mormăituri 
aprobatoare. Abigail, spuse Zackheim întorcându-se spre 
o femeie cu oase mari, care purta o bluză cu guler înalt. 
Eşti sigură de interpretarea pe care ai dat-o semnalelor 
primite? 

Femeia dădu din cap, bretonul castaniu rămânându-i 
imobil. 

— Confirmă faptele, sublinie ea, dar nu oferă o con- 
cluzie. Dar dacă o combinăm cu alte fluxuri de date pe 
care le-am primit, ridică nivelul de încredere pe care-l 
putem avea în sursă. 

— Echipa ta de la Imagini ce spune, Randall? Se în- 
toarse către un tip tânăr, slăbuţ, alb la față, îmbrăcat cu 
un sacou albastru, care stătea la masă cu umerii căzuţi. 

— Au verificat-o din douăzeci de unghiuri diferite, 
spuse Randall Denning, expertul în imagini. Este auten- 
tică. Am observat subiectul, pe care oamenii lui Chan- 
dler l-au identificat ca fiind Tarquin, aterizând la Dorval, 
în Montreal, cu doar câteva ore înainte de asasinarea lui 
Sollinger. Putem confirma autenticitatea înregistrărilor 
video. Nu vedem vreo marjă semnificativă de eroare. Îi 
dădu lui Zackheim fotografiile făcute în Montreal. Aces- 
ta se uită la ele, conştient că nu putea descoperi ceva 
care să fi scăpat experţilor în imagini, care aveau la 
dispoziție metode de analiză asistată de computer. La fel 
şi în fotografia aceasta, făcută în Grădinile Luxemburg în 
urmă cu mai puţin de patru ore, continuă expertul. 

— Fotografiile pot fi înşelătoare, nu? spuse Zackheim 
Şi îi aruncă o privire întrebătoare. 

— Nu e vorba numai de fotografie, ci de abilitatea 

noastră de a o interpreta, abilitate care a devenit în ul- 
timii ani mult mai sofisticată. Computerele noastre pot 
analiza fiecare amănunt în parte, putem face o analiză a 
marginilor, o evaluare a gradului de saturație şi să de- 
tectăm variații pe care nu le-ar putea vedea nici cei mai 
mari experți. 

— În engleză, fir-ar să fie! îl întrerupse Zackheim. 

Denning ridică din umeri. 

— Consideră această imagine un pachet uriaș de 
informaţii. Ramurile unui copac, scurgerile de sevă, 
mărimea frunzelor, toate lucrurile astea se schimbă în 
fiecare zi. Un copac simplu se schimbă în fiecare zi. Aici, 
în această fotografie, sunt o grămadă de obiecte complexe — 
terenul are un model aparte, umbrele care nu numai că 
servesc la identificarea orei exacte la care a fost făcută 
fotografia, ci ne şi furnizează informaţii despre configurația 
în care sunt dispuse mii de obiecte discrete. Bătu cu vârful 
unui beţişor negru în colțul din dreapta jos al fotografiei. 
Când am mărit această parte, am descoperit un capac de 
sticlă de băuturi răcoritoare la aproximativ trei centimetri 
de poteca pietruită. Un capac de Orangina, mai exact. Cu 
o zi înainte capacul acela nu era acolo. 

Zackhcim se trezi bătând darabana cu degetele pe 
masă. 

— Mi se pare o analiză destul de slăbuţă... 

— „Detritus diurn“, aşa se numesc detaliile de genul 
ăsta în jargonul folosit în departamentul meu. Tocmai 
aceste detalii fac posibilă arheologia vremurilor curente. 

Zackheim îl fixă cu o privire dură: 

— Suntem pe cale de a face ceva la fel de serios şi de 
ireversibil ca şi o operaţie pe cord deschis. Vreau să fiu 
sigur că am lămurit toate aspectele. Trebuie să fim siguri 
că am analizat şi înţeles totul înainte de a-l declara pe 
Tarquin „fără scăpare“ 

— Certitudinea este posibilă în manualele de aritme- 
tică pentru liceu. Cel care vorbise era un tip burtos, cu un 
cap rotund împodobit cu o pereche de ochelari cu rame 
negre, groase. Numele lui era Matthew Wexter, şi era 
veteranul Biroului de Informaţii şi Studii din cadrul 
Departamentului de Stat. Ocupa postul acela de mai bine 
de douăzeci de ani. Era un bărbat prietenos, cu o ţinută 
neglijentă. Era de asemenea posesorul unui intelect formi- 
dabil, pe care unul dintre secretarii de stat îl comparase 
cu o combină; avea o abilitate uimitoare de a absorbi 
cantități mari de informaţii complexe şi de a le distila în 
enunțuri exacte şi la obiect. Putea transforma datele în 
decizii şi nu se temea să acţioneze. În Washington minţile 
de calibrul acesta erau la mare căutare, deci cu atât mai 
mult prețuite. Certitudinea nu cxistă în lumea reală a 
luării deciziilor. Dacă vrem să aşteptăm până când vom 
fi complet siguri, acțiunile noastre vor întârzia până în 
punctul în care vor deveni irelevante. După cum ne spune 
şi vechiul proverb, lipsa deciziei este o decizie în sine. 
Nimeni nu poate decide în lipsa informaţiilor. Dar nici 
nu poate aştepta până când are informaţii complete. Este 
un moment între cele două termene în care trebuie să se 
acţioneze, şi integritatea procedurală tocmai în asta con- 
stă, în alegerea judicioasă a momentului de acţiune în 
prezenţa unor informaţii parţiale. 

Zackheim se strădui să-şi ascundă iritarea. De când 
nu se ştie cine intitulase această teorie „Principiul lui 
Wexler“ analistul nu pierdea nicio ocazie de a-l recita. 

— După părerea ta, am ajuns la acest moment? 

— În opinia mea, am trecut de mult de el. Se întinse 
Şi îşi înăbuși un căscat. Aș mai vrea de asemenea să atrag 
atenţia asupra semnelor de întrebare care planează peste 
fostele angajamente pe care le-a primit. Această persoană 

trebuie oprită. Discret. Înainte să apuce să strice reputaţia 
angajatorilor săi. 

— Cred că vrei să spui a foştilor săi angajatori. Zack- 
heim se întoarse din nou spre slăbănogul alb la față, cu 
sacou albastru. Identificarea este corectă? 

— Foarte corectă, spuse Randall Denning. După cum 
am mai discutat, Tarquin şi-a schimbat fizionomia prin 
intermediul chirurgiei plastice.... 

— Tipic pentru agenții care lucrează pentru inamic, 
adăugă Wexler. 

— Dar indicii faciali rămân constanţi, continuă 
Denning. Nu poţi modifica distanța dintre cavitățile or- 
bitelor sau curbura osului supraorbital. Nu poți schimba 
curba mandibulei şi a maxilarului fără să distrugi dentiția 
subiectului. 

— Asta ce dracu’ mai vrea să însemne? lătră Zack- 
heim. 

Expertul în imagini aruncă o privire în jurul lui. 

— Ideea e că prin chirurgie plastică nu se poate schimba 
structura osoasă a craniului. Nasul, obrajii, bărbia, toate 
acestea sunt protuberanțe superficiale. Sistemele compu- 
terizate de analiză şi identificare facială pot fi setate să 
ignore aceste aspecte şi să focalizeze asupra elementelor 
care nu pot fi schimbate. Îi întinse lui Zackheim încă o 
fotografie. Dacă ăsta e Tarquin — în imagine apărea un 
bărbat în jur de treizeci şi ceva de ani, singurul occiden- 
tal dintr-o mulţime de asiatici —, atunci şi aici tot el e. 
Bătu cu vârful beţişorului de ebonită în fotografia făcută 
de sistemul de securitate de la aeroportul din Montreal. 

Directorul adjunct al Operaţiunilor Consulare, Fran- 
klin Runciman, nu spusese prea multe la această întâlnire. 
Era un bărbat cu aspect dur, neșlefuit, cu ochi albaștri, 
pătrunzători, cu sprâncene dese şi cu trăsături puternice. 
Costumul pe care-l purta părea scump, un material 

gri-albăstrui cu un model subtil de carouri. Stătea privind 
intens întreaga scenă. 

— Nu văd niciun motiv pentru care am putea să 
amânăm luarea unei decizii, spuse el într-un final. 

Zackheim fusese uimit, ba chiar iritat de decizia lui 
Runciman de a participa la această întâlnire. Comanda 
echipei îi fusese atribuită lui Zackheim, dar prezenţa unui 
ofiţer superior nu putea decât să-i submineze autoritatea. 
Acum îi aruncă directorului adjunct o privire expectativă. 

— O să dăm alarma în toate posturile noastre, spuse 
tipul de la Operaţiuni Consulare. Va trebui alcătuită o echipă 
„de recuperare“ — pronunţase cuvintele cu un uşor dezgust — 
şi trimisă la fața locului. Capturare sau eliminare. 

— Eu zic să colaborăm şi cu alte agenţii, spuse Zack- 
heim, strângând din dinţi. FBI, CIA. 

Runciman clătină uşor din cap. 

— O să le cerem ajutorul dacă o să avem nevoie de el, 
dar deocamdată n-are rost să-i deranjăm pe colegii noștri 
americani. Eu sunt mai de modă veche. Întotdeauna am 
crezut în principiul autocorecţiei. Făcu o pauză şi-şi în- 
dreptă privirea pătrunzătoare spre Ethan Zackheim. Noi, 
cei de la Operaţiuni Consulare, ne curățăm singuri rahatul. 


18 


Paris 


Cind se întâmplase, şi ce se întâmplase, mai exact? 
Peste tot erau surprize. Una dintre aceste surprize era 
chiar Laurel. Trecuse încă o dată printr-o experiență cu- 
tremurătoare, şi totuşi nu avusese prea mult de suferit. 
Rezistenţa ei era remarcabilă şi îi dădea şi lui încredere. 
Apropierea morții nu făcuse decât să dea o mai mare 

greutate sentimentelor care deja existau latent în ei. Frica 
era unul dintre aceste sentimente, dar mai erau şi altele. 
Ambler îşi dădu seama că începuse, din ce în ce mai des, 
să gândească la persoana întâi plural. Acum, acolo unde 
fusese un eu era plasat un noi. Era o chestie compusă din 
cuvinte şi priviri, din emoţii împărtăşite — bucurii şi 
tristeți, din durere şi din lipsa durerii. Și din râs tăcut. 
Era un lucru foarte delicat, dar el nu cunoscuse nimic 
mai puternic. 

Părea un miracol în miniatură. Reuşiseră să creeze o 
normalitate acolo unde aşa ceva n-ar fi putut exista nicio- 
dată. Vorbeau, conversau de parcă s-ar fi cunoscut de ani 
buni. În somn, corpurile li se înlănţuiau firesc, cu mem- 
brele împletite delicat, de parcă ar fi fost făcuţi unul 
pentru celălalt. Noaptea trecută îşi dăduse și mai bine 
seama de asta. Când trupurile li se împreunau atunci când 
făceau dragoste, trăiau clipe de fericire și, din când în 
când, ceva mai puternic decât fericirea, ceva foarte apro- 
piat de beatitudine. 

— Mă faci să mă simt în siguranţă, spuse Laurel la 
puţin timp după ce se băgaseră în pat. Crezi că asta poate 
fi considerată o insultă? 

— Nu, deşi s-ar putea să-ți provoci astfel destinul, 
replică Ambler cu un zâmbet. Se gândise să schimbe 
hotelul, dar respinsese această idee. Riscurile pe care le 
implica o nouă înregistrare erau mai mari decât cele 
implicate de rămânerea aici. 

— Dar tu ştiai deja ce simt, nu-i așa? 

Ambler nu-i răspunse. 

— E ciudat, spuse ea. Mă simt de parcă tu ai ştii tot 
ce e de ştiut despre mine, deşi aşa ceva nu este posibil. 

Ariadna mea, se gândi el. Frumoasa mea Ariadnă. 

— Sunt fapte și adevăruri. Nu cunosc faptele, dar poate 
că ştiu unele adevăruri. 

— Asta datorită modului tău de a vedea oamenii, spuse 
ea. Probabil că pe unii chestia asta îi face să se simtă 
inconfortabil. Nu le place să se ştie „citiți“ Făcu o pauză. 
Cred că aşa ar trebui să mă simt și eu. Ca şi când mi s-ar 
vedea chiloţii, numai că de o mie de ori mai rău. Dar nu 
mă simt aşa. Nu m-am simțit niciun moment aşa. E foarte 
ciudat. Poate că nu-mi pasă că mi se văd chiloţii atunci 
când tu eşti prin preajmă. Poate că vreau să mă vezi 
exact așa cum sunt. Poate că am obosit să mă las văzută 
de bărbaţi care văd doar ce vor ei să vadă. Poate că m-am 
săturat să fiu privită ca o ameninţare. 

— Sunt o mulţime de lucruri de văzut, spuse Ambler, 
zâmbind şi o trase mai aproape de el. 

Ea îşi împleti din nou degetele cu ale lui. 

— Asta îmi aduce aminte de ceea ce spun copiii câte- 
odată: „Știu că ştii că ştiu că ştii...“ Pe față îi apăru un 
zâmbet slab, de parcă zâmbetul de pe fața lui Ambler 
s-ar fi întins şi pe a ei. Spune-mi ceva despre mine. 

— Cred că ești una dintre cele mai sensibile persoane 
pe care le-am cunoscut, spuse Ambler calm. 

— Ar trebui să mai ieşi şi tu în lume. Zâmbi. 

— Când erai mică, erai diferită de ceilalți, nu-i aşa? 
Nu erai neapărat o persoană izolată, dar poate aveai abili- 
tatea de a vedea lucruri pe care alții nu le puteau vedea, 
inclusiv de a te vedea pe tine. Aveai abilitatea de a trape 
camera un pic mai în spate, cum se spune. 

Laurel nu mai zâmbea. Se uita transfipurată la el. 

— Eşti o persoană foarte grijulie, şi, de asemenea, o 
persoană cinstită. Dar ţi-e greu să laşi oamenii să ajungă 
la inima ta, ţi-e greu să-i laşi s-o cunoască pe adevărata 
Laurel Holland. Dar după ce ai lăsat pe cineva să-ţi intre 
în suflet, cel puţin în ceea ce te priveşte e o chestie 
definitivă. Eşti foarte loială în sensul ăsta. Nu te împriete- 

neşti repede cu nimeni, dar când te împrieteneşti, relațiile 
sunt foarte puternice, pentru că sunt reale și nu superfi- 
ciale. Poate câteodată îţi doreşti să fi putut să închegi o 
relație cu mai mare rapiditate, poate astfel ai putea să 
ieşi şi să intri în acea relație după bunul plac, aşa cum 
fac ceilalți oameni. Ambler făcu o pauză. Înţelegi ce vreau 
să spun? 

Ea dădu tăcută din cap. 

— Cred că eşti o persoană în care se poate avea foarte 
multă încredere. Nu eşti o sfântă — uneori poţi fi egoistă, 
alteori te înfurii repede şi te descarci pe persoanele 
apropiate. Dar atunci când e nevoie de tine, eşti acolo. 
Înţelegi importanţa prieteniei. Pentru tine este important 
să pari că ai situaţia sub control, dar deseori simţi că nu 
se întâmplă aşa. Este aproape un efort de voinţă din partea 
ta, o dovadă de disciplină să fii mereu calmă și să 
controlezi situaţia, ceea ce pentru tine înseamnă şi să te 
controlezi pe tine. 

Clipi încet, dar rămase tăcută. 

— Au existat momente în trecutul tău când ai fost 
prea sinceră în legătură cu sentimentele tale, continuă 
Ambler. Când ai descoperit o parte prea mare din tine. Și 
asta te-a făcut să acţionezi cu precauţie câteodată, ba 
chiar cu o oarecare rezervă. 

Laurel inspiră adânc, apoi lăsă aerul să-i iasă încet 
din plămâni. 

— Ţi-a scăpat un singur lucru, sau poate că ai fost tu 
prea politicos pentru a aduce vorba despre el, spuse ea 
încet. Ceva suna ciudat în vocea ei. Ochii îi erau foarte 
apropiați de ai lui, şi el îi putu vedea pupilele dilatându-se. 

Ambler îşi apăsă gura peste a ei și o cuprinse în 
brațe, un sărut lung şi lent, un act de iubire în cel mai 
curat sens al cuvântului. 


318 


— Anumite lucruri nu trebuie puse în cuvinte, șopti el 
după o vreme, şi simţi — știu — că strălucirea care-l 
umpluse pe el o umpluse şi pe ea în aceeaşi măsură, 
caldă, ca şi cum înăuntrul lor ar fi răsărit zorile. 

Mai târziu, în vreme ce stăteau întinșşi, uzi de 
transpiraţie pe cearşafurile mototolite, ea se uită spre tavan 
şi începu să vorbească: 

— Tatăl meu a luptat în Vietnam, spuse ea, părând că 
era cu mintea departe. A fost un om bun, cred, dar bol- 
nav, aproape la fel de bolnav cum avea să fie şi soțul 
meu. Ai putea crede că sunt atrasă de tipul ăsta de oa- 
meni, dar eu nu cred că e aşa. Pur şi simplu s-a întâmplat 
să-i am în viaţa mea. 

— O lovea pe mama ta? 

— Niciodată, spuse ea răspicat. Niciodată. Dacă ar fi 
ridicat măcar o dată mâna la ea, ar fi pierdut-o pentru 
totdeauna, şi el ştia foarte bine chestia asta. Unii oameni 
vorbesc despre o furie incontrolabilă. Numai foarte puţini 
dintre oamenii furioși sunt total incontrolabili. Valurile 
udă plaja, dar nu trec de sacii de nisip. Majoritatea oa- 
menilor au într-un fel sau altul un baraj de saci de nisip 
în viaţa lor. Sunt lucrurile pe care nu le spui, cele pe care 
nu le faci. Tata a crescut la o fermă de vaci, și dacă ar 
fi fost după el, eu aş fi crescut cu ciubărul de lapte în 
mână. Dar avea de întreținut o familie. Și trebuia să facă 
față unui anume gen de realități economice. Aşa că am 
crescut într-o suburbie din Virginia, undeva în apropiere 
de Norfolk. El lucra într-o întreprindere de echipamente 
electrice, mama lucra ca recepţioneră la cabinetul unui 
doctor. 

— Poate că așa ai devenit tu atrasă de profesia medi- 
cală. 

— De suburbiile profesiei medicale. Laurel închise 

ochii pentru câteva momente. Locul în care am crescut 
nu era cine ştie ce, dar avea o școală bună, şi pentru ei 
lucrul acesta conta foarte mult. Probabil şi pentru că se 
predau cursuri de artă. S-au gândit că o să-mi placă aco- 
lo. Mamei îi păsa foarte mult de chestia asta. Poate prea 
mult. Întotdeauna crezuse că tata ar putea să ajungă mai 
departe, să facă mai multe cu viaţa lui. Îl tot bătea la cap 
să ceară la serviciu o mărire de salariu, o promovare, 
ceva de genul ăsta. Asta până într-o bună zi când a ajuns 
să vorbească cu nişte oameni de la uzina respectivă — 
probabil la o acțiune caritabilă organizată de școală, sau 
ceva asemănător — şi asta a fost. La început n-am făcut 
legătura, dar bănuiesc că a aflat că cei de la uzină îl 
țineau pe tata pe statul de plată mai mult din amabilitate, 
pentru serviciile făcute ţării în Vietnam şi așa mai de- 
parte. Deci nu se putea aștepta prea curând la vreo pro- 
movare. După asta mama s-a schimbat puţin. Cred că la 
început a fost tristă, apoi s-a consolat cu ideea. Ca şi 
când ar fi renunţat cu totul la el, dar așa îşi așternuse, 
acum aşa trebuia să doarmă. 

— Şi astfel ai rămas tu. 

— Ca vehicul al speranțelor ei? Mda. În vocea ei îşi 
făcu simțită prezența o urmă de amărăciune. Și când am 
câștigat primul premiu Oscar i-am mulțumit în faţa ca- 
merelor de luat vederi şi a unui miliard de telespectatori. 
Vezi, deci, ce s-a ales de îndeplinirea viselor ei. 

— A murit, nu-i aşa? întrebă el cu blândeţe. Amândoi 
au murit. 

— Cred că n-a fost niciodată mai mândră decât atunci 
când m-a văzut interpretând rolul Mariei din „West Side 
Story“ pe scena liceului, spuse Laurel, cu vocea sugru- 
mată. Ambler văzu că ochii i se umeziseră. Se întoarse 
spre el, dar în vocea ei se ghicea distanța provocată de 
amintirea a ceva întâmplat demult. Încă îl mai pot auzi 

pe tata strigând şi fluierând când s-a lăsat cortina, şi 
bătând cu piciorul în pământ. Dar când se îndreptau spre 
casă, s-a întâmplat. 

— Nu trebuie să-mi spui asta, Laurel. 

Lacrimile i se rostogoleau pe obraji, udând perna pe 
care o avea sub cap. 

— La o intersecţie era un petic de gheaţă pe șosea, și 
un camion derapase acolo, dar tati nu era prea atent. 
Băuse şi două beri, erau amândoi fericiți. Conducea o 
dubiță a uzinei, plină cu echipamente electrice. Cabina a 
preluat tot șocul izbiturii, şi echipamentul a venit peste 
ei, strivindu-i complet. Au fost internaţi în spital, unde 
au stat în comă încă vreo două zile, apoi s-au stins amân- 
doi, în decurs de o oră. 

Strânse din pleoape, încercând să îndepărteze lacri- 
mile, străduindu-se să-și recapete controlul. 

— Poate asta m-a schimbat. Poate nu. Dar a devenit o 
parte din mine, ştii? O picătură de dioxină într-un bazin. 

Femeia fusese bandajată și vindecată de timp, Am- 
bler ştia asta, dar nu era genul de rană care se putea 
vindeca complet vreodată. Ambler mai ştia şi cât de 
important era pentru ea că el ştia. Voia s-o cunoască — 
avea nevoie de asta, nu doar s-o vadă așa cum era, ci şi 
să ştie cum a ajuns să fie persoana care era. Îşi dorea să-i 
dezvăluie, să-i împărtășească adevărata ei identitate. Era 
o identitate compusă dintr-o sută de mii de bucăţi, ca un 
mozaic, o sută de mii de întâmplări și de amintiri, şi cu 
toate acestea era un tot unitar. O entitate care era a ei — 
nu, o entitate care era ea. 

Ambler simţi o senzaţie ciudată, pe care n-o recu- 
noscu decât mai târziu ca fiind invidie. 


321 


Beijing 


Era oare posibil să te bucuri de protecţie fără să suferi 
din cauza izolării? Era un fel de paradox Zen, se gândi 
preşedintele Liu Ang. Desigur, uneori Zhongnanhai, care 
era un oraş în interiorul altui oraş, îi dădea uneori această 
senzaţie de izolare. Asemeni împăratului Kuang-hsii, 
închis în splendida lui captivitate, preşedintele se întreba 
uneori dacă nu trăia într-o cușcă aurită, sau măcar cu 
barele lăcuite. Totuși, ar fi fost o dovadă de egoism din 
partea sa dacă nu şi-ar fi luat măcar nişte măsuri elemen- 
tare de precauţie: miza jocului era imensă, mai mare decât 
viaţa lui. Dar exact din aceleaşi considerente nu putea 
accepta sugestia de a evita toate apariţiile publice din 
afara țării, cum ar fi de exemplu vizita pe care avea s-o 
facă la Forumul Economic Mondial. Dacă ar fi ascultat 
de acel consiliu al fricii, ar fi pierdut toată forța de care 
avea nevoie pentru a-şi pune în aplicare planul de re- 
forme. Privirea preşedintelui alunecă pe fereastră. Pe tim- 
pul iernii Lacul Nordic şi cel Sudic păreau poleite şi 
inerte, asemenea ochilor unui gigant mort, se gândi Liu 
Ang. Se simţi străbătut de un fior; familiaritatea nu putea 
înlătura totul pulsul omniprezent al istoriei. 

Da, cea mai mare grijă a lui trebuia să fie respectarea 
agendei sale de lucru — destinul lui. Asta trebuia să-l pre- 
ocupe mai mult decât propria viață. Ar fi fost un prost 
dacă ar fi sacrificat-o pe prima pe altarul celei de-a doua. 
Dacă moartea lui era calea prin carc se putea ajunge într-o 
nouă eră, o eră a libertăţii şi a democraţiei pe care şi-o 
dorea atât de mult, spera că va avea curajul psihic să o 
accepte. Totuşi, în momentul acesta părea că existenţa lui 
dădea mai multe şanse victoriei; spera că această credință 
nu își avea obârşia în vanitate. In plus, dacă ar fi căzut în 
păcatul vanităţii, jiaohua de nongmin era întotdeauna aco- 

lo să-l aducă pe calea cea dreaptă. Toţi se temeau de limba 
ascuțită a ţăranului — unii spuneau că era așa de ascuţită 
pentru că şi-o muşcase de-a lungul atâtor ani —, dar jiao- 
hua de nongmin nu se temea de nimeni. 

Tânărul preşedinte se uită la feţele familiare ale celor 
care se adunaseră în jurul mesei lăcuite — feţe familiare, 
străbătute de familiarele cute ale îngrijorări. 

Chao Tang, de la Biroul Doi din cadrul Ministerului 
Securităţii Statului, arăta foarte serios în dimineaţa asta. 

— Avem informaţii noi, spunea el. 

— Adevărate, sau doar noi? întrebă Liu Ang voios. 

— Mă tem că și noi, şi adevărate. Tovarășului Chao 
nu-i prea ardea de glumă, dar, pe de altă parte, rareori îl 
vedea cineva vesel. Scoase dintr-o mapă de pielc o serie 
de fotografii şi i le arătă lui Liu Ang mai întâi, apoi și 
celorlalți de la masă. lată-l pe bărbatul căruia i se spune 
Tarquin, spuse tovarășul Chao. Sunt făcute în Canada, la 
întâlnirea G7, cu două zile în urmă. Doar cu câteva minute 
înainte fusese asasinat un membru al delegaţiei europene, 
Kurt Sollinger. Un prieten de-al nostru, din punct de 
vedere economic, o persoană care a muncit din greu la 
redactarea unui contract economic care ar fi facilitat 
comerțul dintre țara noastră și Uniunea Europeană. 

Bărbatul care stătea la stânga lui Liu Ang, cel care 
vorbea încet, consilierul pe probleme de securitate in- 
ternă, clătină grav din cap. 

— Când bufnița omoară găina, fermierul înțelept tre- 
buie să ia măsuri împotriva bufniței. 

— Credeam că bufniţele sunt pe cale de dispariţie, 
spuse preşedintele precaut. 

— Încă nu, dar ar putea fi, dacă nu sunt luate anumite 
precauţii. Măcar atâta lucru aveţi în comun, pufni Wan 
Tsai, bătrânul și ironicul mentor al președintelui. Ochii 

mari îi străluceau prin lentilele ochelarilor cu rame de 
sârmă. 

— Și iată încă o fotografie cu Tarquin, reluă expu- 
nerea tovarășul Chao, făcută în Grădinile Luxemburg, în 
Paris, cu câteva minute înainte ca directorul general al 
AIEA, Benoit Deschesnes, să fie împușcat. Din întâm- 
plare, doctorul Deschesnes pregătea un raport de inspecţie 
care ar fi statuat că acest regim politic nu a contribuit la 
proliferarea armelor nucleare. 

Consilierul cu voce înceată părea şi mai îngrijorat. 

— lată un asasin care amenință chiar viitorul securității 
Chinei. 

— Întrebarea vitală, spuse Liu Ang, este: de ce? 

— E o abordare optimistă. Întrebarea vitală este: când? 
Tovarăşul Chao puse două fotografii cu Tarquin una lângă 
alta. Asta este o fotografie a lui Tarquin făcută înainte de 
incidentul din Chuanghua. Asta este făcută în Canada. 

— Hei, dar sunt două persoane diferite, spuse 
preşedintele. 

— Nu, spuse tovarășul Chao. Analiştii noştri au cer- 
cetat imaginile, evaluând acele aspecte ale fizionomiei 
care nu pot fi schimbate — distanța dintre ochi, distanța 
de la ochi la gură, și aşa mai departe — şi au ajuns la 
concluzia că este vorba de același om. Şi-a schimbat 
înfăţişarea în încercarea de a-și induce inamicii în eroare, 
evident. Unele rapoarte spun că şi-a făcut operaţie este- 
tică şi a devenit liber profesionist. Altele insistă că se 
află în continuare în subordinea guvernului. 

— Sunt multe feluri în care o persoană poate lucra în 
subordinea guvernului, spuse jiaohua de nongmin. 

Preşedintele Liu Ang se uită la ceas. 

— Mulţumesc pentru noutăţi, domnilor, spuse el. Dar 
nu mai pot sta, o să întârzii la întâlnirea cu Comitetul 
Industrial al Armatei Populare de Eliberare. Și cred că nu 


324 


le-ar pica prea bine asta. Se ridică în picioare, făcu o 
plecăciune scurtă și plecă. 

Totuşi, întâlnirea nu se încheie aici. 

— Hai să ne întoarcem la întrebarea preşedintelui, 
spuse Wan Tsai. Haideţi să n-o dăm la o parte. Foarte 
simplu: de ce? 

— Este într-adevăr o întrebare importantă, spuse băr- 
batul cu părul alb. cunoscut şi ca țăranul isteţ, întorcân- 
du-se către tovarășul Chao. Vreau să vă întreb așa, în 
particular, de ce asasinul mai este încă în viaţă? Când 
ne-am întâlnit ultima oară spuneaţi că veți lua măsuri. 

— Poate că este mai isteţ chiar şi decât dumneavoas- 
tră, spuse tovarășul Chao încet. 


Paris 


Arondismentul 14, care se întinde de la Boulevard de 
Montpamasse, fusese odată preferat de comunitatea ameri- 
cană din Paris. Și totuşi, Ambler se îndoia că acesta fusese 
motivul pentru care Fenton își cumpărase acolo o casă 
conspirativă — sau una dintre casele lui conspirative, 
pentru că Ambler suspecta că avea mai multe. Străduţele 
cu sens unic şi arterele mai importante legau aeroportul 
Orly de zonele industriale dinspre sud. Protestatarii, 
definitorii pentru Paris, la fel cum boschetarii sunt defini- 
torii pentru New York, preferau să se adune în Denfert 
Rochereau, la intersecţia arterelor principale. Dar chiar şi 
străzile mai puţin aglomerate erau pline de cafenele, 
cluburi şi restaurante. Dacă voiai să ajungi în zonele 
rezidenţiale, mai liniștite, trebuia să intri mai adânc în 
inima arondismentului. Într-o astfel de zonă era şi casa 
de la numărul 45, de pe strada Poulenc. Fenton îi dăduse 
lui Amblcr adresa când vorbiseră în Montreal. Ambler 
trebuia să vină acolo după ce rezolva treaba cu De- 

schesnes. După prima vizită, nu trebuia să se mai în- 
toarcă sub nicio formă la sediul GSS. 

Clădirea de la numărul 45, de pe strada Poulenc îl 
frapă doar prin faptul că era temă, tristă. Putea fi luată 
drept cabinetul unui liber-profesionist — dentist, poate 
optician. La ferestrele de la primul etaj se vedeau storuri 
venețiene prăfuite. La celelalte ferestre erau câteva plan- 
te apgățătoare în ghivece, o încercare nereușită de a mai 
înveseli aspectul casei. 

Ambler sună și aşteptă aproape un minut — timp în 
care fără îndoială chipul îi fusese cercetat cu mare atenţie, 
fie prin vizor, fie printr-o cameră de securitate bine camu- 
flată. Apoi se auzi un zumzet greoi, semn că ușa era des- 
chisă. Apăsă pe clanţă și intră într-un hol mochetat. Nu îl 
întâmpină nimeni. În partea dreaptă se vedeau treptele unei 
scări, şi ele acoperite cu un covor scump, fixat cu cârlige 
de alamă de fiecare treaptă. Auzi o voce prin interfonul 
situat la baza treptelor. Era vocea lui Fenton, care prin 
boxele micuţe căpătase accente metalice. 

— Sunt jos. La capătul holului. 

Ambler pătrunse printr-o uşă descuiată și cobori încă 
un set de trepte înguste. Odată ajuns jos, văzu o uşă 
dublă închisă, se apropie și ciocăni. 

Paul Fenton deschise ușa și-l conduse într-o cameră 
ce arăta ca biroul unui profesor. Toate spaţiile libere erau 
ocupate de cărți. Nu erau genul de cărți care ar fi putut 
fi cumpărate doar pentru decor, ba dimpotrivă, păreau 
foarte folosite — unele aveau cotoarele tocite, paginile 
îngălbenite. 

— la loc, îi spuse Paul Fenton. Făcu un semn spre un 
scaun de birou prevăzut cu rotile şi se aşeză pe unul 
pliant cu cadru de metal. 

— Îmi place cum ai aranjat locul ăsta, spuse Ambler. 
Era foarte calm. Ambulanţa fusese abandonată într-o 

parcare cu plată. Nimeni de la hotelul Beaubourg nu se 
uitase ciudat la ei de când se întorseseră. Pur și simplu 
se întorseseră în normalitate. Acum, că intrase în impe- 
riul ciudat de tăcut al miliardarului, Ambler se simţea 
amortit. 

— Poți să râzi, replică Fenton, dar este o replică 
aproape exactă a biroului lui Pierre du Pré, de la Collège 
de France. Sus este amenajată o replică exactă a cabine- 
tului unui dentiste din Montparnasse. Ar putea servi drept 
platou de filmare. I-am pus pe doi tehnicieni de-ai noştri 
să-l facă, doar ca să văd dacă ar putea fi făcut. Și pot 
să-ți spun că n-a fost deloc uşor. 

— Se spune că două capete sunt mai bune decât unul 
singur, spuse Ambler legănându-se uşor în scaun. Presu- 
pun că tocmai de aceea aţi considerat și că două perechi 
de mâini sunt mai bune decât una. 

— Ce vrei să spui? 

Cu o nonşalanţă studiată Ambler se întoarse cu fața 
spre afacerist. 

— Am fost foarte surprins să descopăr că ai mai pos- 
tat un trăgător în Grădinile Luxemburg — şi nici nu mi-ai 
spus despre asta. Vreau să spun că, chiar dacă ai luat în 
calcul o variantă de rezervă, nu e cel mai potrivit lucru 
de făcut în cazul unei astfel de operaţiuni. L-aş fi putut 
elimina şi pe tipul respectiv din greşeală. L-aş fi consi- 
derat ostil şi l-aş fi împuşcat. 

— Nu înţeleg, spuse Fenton cu o expresie uimită pe față. 

Ambler îl ţintui cu privirea. 

— Nu vreau să spun decât că nu-mi place să lucrez cu 
cineva în spatele meu, mai ales dacă nu ştiu de existenţa 
acestor „ajutoare“ 

— Ce ajutoare? 

Ambler studie atent trăsăturile bărbatului din faţa lui, 
căutând semnele unei eventuale minciuni. Dar nu desco- 
peri niciun astfel de semn. 

— Cât despre domnul chinez... 

— Ce domn chinez? îl întrerupse Fenton brusc. 

Ambler făcu o pauză. 

— Habar n-ai despre ce vorbesc, nu-i aşa? spuse el 
într-un final. 

— Mă tem că nu, spuse Fenton. Mai era cineva la 
locul acţiunii, Tarquin? E ceva care ar trebui să mă îngri- 
joreze? Dacă ai vreun motiv să suspectezi o scurgere de 
informații, trebuie să-mi spui. 

— Fii sigur că dacă aş avea o astfel de problemă, ai 
fi primul care ai afla despre ea. Nu, nu e vorba despre 
aşa ceva. Însă apreciez faptul că ai simțit nevoia să îţi 
plasezi anumiţi observatori în zonă. 

— Dar ăsta e protocolul standard, protestă Fenton. 

— Nicio problemă. În operaţiunile celor de la „Stab“ 
eram informat cu privire la întregul efectiv desfăşurat, 
dar asta se întâmpla atunci. Te rog să ierţi o fostă pisică 
sălbatică pentru excesul de sensibilitate. Pe bune, n-ai 
niciun motiv de îngrijorare. 

— Bine, spuse Fenton. Succesul lui se baza pe capa- 
citatea de a se concentra asupra detaliilor importante. 
Pentru câteva clipe chiar mi-am făcut griji din pricina ta. 
Dar ţi-ai respectat reputaţia. Sunt foarte mulțumit. Ai dus 
treaba la capăt, ai făcut-o rapid şi curat. Ai dat dovadă de 
ingeniozitate, de rapiditate şi de capacitate decizională. 
Calităţi de top. Chiar mă gândesc că vei deveni parte din 
cercul meu intim. Parte din conducerea organizaţiei. Ţine 
minte un lucru, la GSS nu prea există multă muncă de 
birou. Cei care au capaciatatea de a vedea lucrurile în 
ansamblu trebuie să fie în stare să şi acţioneze. Asta e 
filozofia mea. Se opri, ridică o sprânceană. Dar n-am 
uitat discuţia pe care am purtat-o în faţa Palatului Con- 
gresului. Spuneai că vrei să afli anumite lucruri. Eu ţi-am 
spus că ai dușmani puternici şi prieteni puternici, Şi se 

pare că am avut dreptate. Am vorbit cu principalul meu 
partener din cadrul guvernului. 

- Și? 

— În mod sigur este o poveste de spus, dar nu vor să 
mi-o spună mie. E vorba de o compartimentare a 
informaţiilor — ceea ce e bine, respect chestia asta. Ves- 
tea bună e că oficialul a fost de acord cu o întâlnire faţă 
în față cu tine şi a promis că îţi va da toate detaliile. O 
să programăm o astfel de întâlnire cât mai curând posibil. 
Poate chiar aici. 

— Cine este acest oficial? 

— I-am promis că n-o să dezvălui acest lucru. Nu 
încă. Sunt un om de cuvânt, Tarquin, o să afli chestia 
asta despre mine. 

— Şi chiar asta vreau și cu, să-ţi respecţi cuvântul dat, 
izbucni Ambler. La dracu”, Fenton, urma să fiu plătit cu 
informaţii. Crezi că mă poţi duce cu zăhărelul? 

Faţa roşie a lui Fenton se coloră şi mai tare. 

— Nu aşa merg lucrurile, Tarquin, spuse el calm. 
Partenerul meu chiar vrea să te cunoască. Acum cu atât 
mai mult. Și asta o să se întâmple în câteva zile. Şi în 
aceste zile n-o să apuci să stai degeaba. Știu că un agent de 
calibrul tău abia aşteaptă să se întoarcă la treabă. În acest 
moment ţi-aş putea încredința orice misiune. Şi să ştii că 
nu sunt mulți în lume care reușesc să se ridice la înălțimea 
renumelui lor. Dar tu ai reușit, Tarquin, tu ai reușit. 

— Ce-aş putea spune? replică Ambler pe un ton neu- 
tru. Firul Ariadnei — află unde duce. 

— Am un proiect foarte tare pentru tine. Dar încă 
nu-ţi pregăti schiurile. Mai ai de executat o misiune aici. 

— Incă una? 

— Un tip care chiar merită să fie ucis, spuse Fenton. 
Îmi cer scuze că am fost atât de direct. Dar misiunea asta 
o să fie destul de dificilă. 

— Dificilă, repetă agentul. 

— Să-ţi mai spun ceva. Cei de la Operaţiuni Consu- 
lare l-au declarat deja „fără scăpare“ pe tipul ăsta. Și de 
misiunea asta se ocupă cei mai buni agenți din echipă. 
Dar după ce vor da greș, o să vină la mine. Pentru că nu 
pot lăsa nimic la voia întâmplării. Apelezi la Fenton, 
rezultatele sunt garantate. Și atunci eu îmi pun la treabă 
cel mai bun om — adică pe tine. 

— Spune-mi mai multe despre ţintă. 

— Avem de-a face cu un agent foarte bine pregătit. 
Un expert în operaţiuni sub acoperire care a luat-o razna. 

— Pare o problemă serioasă. 

— Poţi să pariezi. E cam cel mai rău lucru care li se 
putea întâmpla. 

— Cine? întrebă Ambler simplu. 

— Un sociopat care cunoaşte nişte informații foarte 
secrete, mai ales ținând seama de misiunile în care a fost 
trimis şi de documentele la care a avut acces. Pe fața lui 
Fenton apăruse o expresie de îngrijorare. Are informații 
de primă mână despre secrete guvernamentale, parole, 
proceduri de operare, orice vrei. Și e nebun. Atâta vreme 
cât trăiește, tipul ăsta reprezintă un factor de risc major 
pentru țara lui. 

— Mulţumesc pentru detalii. Dar trebuie să încep cu 
un nume. 

— Bineînţeles, spuse Fenton. Numele țintei este 
Harrison Ambler. 

Agentul se albi la față. 

Fenton ridică o sprânceană. 

— ÎI cunoşti? 

Ambler se strădui să-şi păstreze respirația calmă. 

— Să spunem doar că avem un trecut comun. 

Partea a treia 


19 


Langley, Virginia 


"E Caston se întoarse la dosarul care ajunsese 
pe biroul lui în dimineața aceea şi aruncă o privire sumară 
micii fotografii color. O față destul de frumoasă, deşi 
comună. Parcă în regularitatea trăsăturilor se ghicea o 
anume cruzime. Caston nu se uită prea mult la fotografia 
aceea. Existau agenţi cărora le plăcea să pună o „faţă“ 
tintei lor. El nu făcea parte dintre ei. Semnături digitale, 
anumite modele în repartizarea cheltuielilor — acestea 
reprezentau informații cu un potențial mult mai mare decât 
o fotografie care nu prea aducea lucruri noi în discuție. 
Erau doar detalii cunoscute de toată lumea — doi ochi, o 
gură și un nas. 

— Adrian? strigă el. 

— Da, Shifu, răspunse Adrian împreunându-şi palmele 
într-o parodie de omagiu. Caston aflase că Shifu însemna 
„instructor“ şi era folosit ca termen de politeţe în filmele 
cu arte marțiale. Tânărul avea un simţ al umorului foarte 
bizar, reflectă Caston. 

— Ai făcut vreun progres cu lista personalului din 
rezerva W4? 

— Nu, spuse Adrian. Dar aţi primit cererea 1133A, nu? 

— Am primit-o, într-adevăr. Rapiditatea răspunsului a 
fost impresionantă. 

— Plus că aţi văzut că v-am făcut rost de o copie de 
pe dosarul pacientului, cu fotografie cu tot. 

— Da, am văzut, spuse Caston. 

— Cât despre lista personalului, ei bine, mi-au spus că 
listele tocmai sunt actualizate. 

— Ne mulţumim şi cu o versiune mai veche. 

— Asta le-am spus şi eu, dar n-au vrut. Adrian își 
muşcă buza de sus, gânditor, şi cercelul de aur îi străluci 
în lumina neoanelor de pe plafon. Trebuie să vă spun că 
a fost destul de greu. Jur, parcă se dădeau pe după tufiş. 

Caston ridică o sprânceană. 

— Literalmente, sau la figurat vorbind? 

— Nu vă faceţi griji, n-am renunțat. 

Caston clătină din cap, cu un zâmbet slab pe buze, și 
se lăsă pe spate în scaun. Neliniştea sa creştea. Datele pe 
care le primise păreau cumva alterate. Pregătite. De parcă 
fuseseră întocmite tocmai în anticiparea unui astfel de 
moment. Îi fuseseră trimise mai multe informaţii despre 
Tarquin — informaţii referitoare la însărcinările pe care le 
avea ca membru al Unităţii de Stabilizare Politică din 
cadrul Operaţiunilor Consulare. Dar nu primiseră nici 
măcar o literă în plus despre identitatea civilă a lui Tar- 
quin. Și, de asemenea, nu primiseră nicio informaţie refe- 
ritoare la modul în care fusesc internat pe insula Parrish. 
În mod normal acest proces ar fi fost însoţit de o gră- 
madă de acte. Cu toate acestea, hârtiile referitoare la 
internarea lui Tarquin erau de nepăsit. Spitalul de pe insula 
Parrish era un stabiliment guvernamental foarte bine păzit. 
Fiecare angajat avea un dosar amănunțit. Și totuşi, toate 
încercările de a obţine informaţii despre personalul din 
aripa unde fusese internat Tarquin eşuaseră. Caston se 
îndoia că funcţionarii de acolo erau complici la această 
acţiune de acoperire. Şi de asemenea se îndoia că cei de 
la Departamentul de Stat ar fi îndrăznit să se amestece în 
investigația lui. Dar asta însemna că agentul — sau agenţii — 

care îi puneau bete în roate erau la un alt nivel, fie mai 
mic, scăpând astfel de radar, fie mai mare, deasupra 
oricăror bănuieli. 

Era o situaţie de-a dreptul enervantă! 

Telefonul lui Caston începu să sune. La capătul celălalt 
al firului era Caleb Norris. Nu părea foarte încântat. 
Caston era chemat imediat la el. 

Când ajunse în biroul directorului adjunct văzu că 
Norris arăta la fel de supărat pe cât păruse la telefon. 

Îşi încrucişă braţele groase peste piept. De sub 
manşetele cămăşii îi ieșeau smocuri de păr negru. Pe față 
avea o expresie distrată. 

— Am primit ordine de sus. Trebuie să oprim această 
investigaţie. Privirea lui Norris o evită pe cea a lui Cas- 
ton. Asta e. 

— Ce spui tu acolo? Caston își stăpâni surpriza. 

— Chestia e că a avut loc un schimb de replici între 
cei de la Departamentul de Stat şi directorul nostru, spuse 
Norris. Fruntea transpirată îi strălucea în bătaia soarelui 
de după-amiază. Şi mesajul pe care l-am primit spune că 
ancheta noastră interferează cu o operaţiune specială în 
plină desfășurare. 

— Şi care sunt detaliile acestei operaţiuni? 

Norris ridică din umeri, în mişcare fiind implicată 
întreaga parte superioară a corpului. Figura îi era întune- 
cată de o expresie în care se amestecau iritarea şi scârba, 
şi nu Caston era cauza acestor senzații. 

Este o operaţiune specială. Și noi n-am primit dreptul 
de a afla despre ce este vorba, spuse el nervos. Spun că 
Tarquin este în Paris. O să-l ia ei de-acolo. 

— O să-l ia sau o să-l elimine? 

— Dracu” ştie! Parcă ni s-ar fi închis o poartă în nas. 
În afară de ceea ce tocmai ţi-am spus, nu mai ştim abso- 
lut nimic. 

— Răspusul normal la o asemenea porcărie, spuse 
Caston, este furia. 

— La naiba, Clay, n-avem de ales în chestia asta. Nu 
e un joc. Chiar directorul nostru mi-a spus să ne oprim 
sau ne va costa capul. Auzi ce spun? Chiar directorul 
nostru. 

— Ticălosul ăla nu e în stare să deosebească un poli- 
nom de un polip, izbucni Caston. Nu e bine. 

— Ştiu că nu e bine, răspunse Norris. Este o bleste- 
mată de luptă pentru putere între instituții. Nimeni din 
interiorul Comunităţii de Informaţii nu vrea să accepte 
prioritatea Agenţiei Centrale. Și până când vom avea 
susținerea comandantului suprem şi a Senatului, asta n-o 
să se întâmple de la sine. 

— Mie chiar nu-mi place să fiu întrerupt, insistă Cas- 
ton. Eu, dacă am început o investigaţie... 

Norris îi aruncă o privire exasperată. 

— Ce crezi tu sau ce cred eu chiar nu contează. Aici 
sunt la mijloc principii procedurale. Dar lucrurile stau în 
felul următor: directorul adjunct a cedat, directorul a luat 
o decizie, aşa că noi trebuie să ne supunem. 

Caston rămase un timp tăcut. 

— Chestia asta nu ţi se pare cam neobişnuită? 

— Ba bine că nu! Norris începu să se plimbe nervos 
prin birou. 

— Este al dracului de neobișnuită, spuse Caston. Mie 
nu-mi miroase a bine. 

— Nici mie. Și asta nu contează deloc. Tu închizi 
ancheta, şi eu la fel. Apoi ardem toate rapoartele. Şi uităm 
că le-am scris vreodată. Astea sunt ordinele. 

— Al dracului de neobişnuită, repetă Caston. 

— Clay, trebuie să-ți alegi bătăliile cu atenţie, spuse 
Norris pe un ton abătut. 

— Nu ţi se pare, replică investigatorul, că mai degrabă 

bătăliile sunt cele care te aleg pe tine? Se întoarse pe 
călcâie şi o luă spre ieşirea din biroul adjunctului. Cine 
dracului dă ordinele pe aici? 

Caston continuă să boscorodească în drum spre bi- 
roul său. Poate că unei neregularități de genul ăsta trebuia 
să 1 se răspundă tot cu o neregularitate. Privirea îi trecu 
de la dosarele aranjate în ordine pe biroul său la cele de 
pe biroul mai dezordonat al lui Adrian. În tot acest timp 
rotițele din mintea lui continuară să se învârtă cu viteză. 

Au spus că Tarquin e în Paris. Au spus că o să-l ia 
ei de acolo. 

Într-un final, apucă o foaie galbenă de hârtie şi în- 
cepu să facă o listă: Pepto-Bismol, Ibuprofen, Maalox, 
Imodium!. Nu putea călători fără să-și ia măcar câteva 
măsuri de precauţie. Auzise despre indigestiile şi diareile 
cauzate de schimbarea bruscă a mediului. Se înfioră, con- 
templând perspectiva mersului cu avionul. Nu-l speria 
înălțimea şi nici eventualitatea unei prăbuşiri, şi nici 
spaţiul mic. Era vorba de perspectiva faptului că avea să 
respire acelaşi aer reciclat la nesfârşit, care nu era decât 
răsuflarea tuturor celorlalți pasageri... poate unii dintre ei 
aveau tuberculoză sau alte feluri de infecţii microbacte- 
riene care se transmiteau pe calea aerului. Toată treaba 
asta era atât de murdară. Era foarte posibil ca scaunul 
care avea să-i fie repartizat să fi fost curăţat, nu cu multă 
vreme în urmă, de resturile de vomă provenite de la un 
alt pasager. Deci în fiecare por al fotoliului puteau colcăi 
tot felul de paraziți intestinali. Pasagerilor aveau să li se 
distribuie pături, și odată cu ele şi firele de păr din ele, 
fire de păr pe care stăteau alți microbi. 


! Medicamente uzuale — un antidiareic, un analgezic, unul contra 
acidității gastrice etc. (n. trad.). 

În sertarul de jos al biroului avea un manual Merck 
Şi trebui să se stăpânească din toate puterile pentru a nu-l 
deschide şi a verifica indexul de boli. 

Expiră zgomotos, senzaţia de disconfort adâncindu-i-se. 

Odată ajuns acolo, avea să se confrunte cu dezgustă- 
toarea mâncare străină. Franţa îşi avea propria paradă de 
orori; n-avea cum să scape de ele: melci, picioare de 
broască, brânzeturi cu mucegai. Ficatul mărit al unor gâște 
îndopate cu forța. Nu ştia limba. Avea să se confrunte la 
tot pasul cu probleme legate de imposibilitatea de a co- 
munica. Putea să comande pui și să primească în schimb 
o friptură făcută din cine ştie ce creatură respingătoare 
care avea „gust de pui“ Într-un stat măcinat de tubercu- 
loză, astfel de greşeli puteau să-l coste mult mai mult. 

Se scutură, înfiorat. Se înhăma la o treabă foarte grea. 
N-ar fi făcut-o dacă n-ar fi fost absolut sigur că miza 
jocului era foarte mare. 

Scoase capacul stiloului și continuă să noteze. 

Într-un final, după ce umpluse aproape toată pagina 
cu scrisul lui ordonat, ridică privirea și înghiţi greu. 

— Adrian, urmează să călătoresc. Merg la Paris. În 
concediu. Încercă să-şi ascundă groaza din voce. 

— Asta e super! spuse Adrian, manifestând un entu- 
ziasm complet nelalocul lui. Pentru o săptămână sau două? 

— Cred că da, spuse Caston. Ce ar conţine bagajul 
unei persoane care pleacă într-o asemenea excursie? 

— E o întrebare capcană? se interesă Adrian. 

— Dacă ar fi, capcana nu ţi-ar fi destinată. 

Adrian strânse contemplativ din buze. 

— Ce luaţi de obicei cu dumneavoastră în vacanțe? 

— Nu plec niciodată în vacanță, spuse Caston imper- 
turbabil. 

— Ei bine, atunci când călătoriţi. 

— Urăsc călătoriile. De aceea nu călătoresc niciodată. 

Mă rog, decât atunci când merg să-i iau pe copii din 
tabără, dar cred că asta nu se pune la socoteală. 

— Nu, spuse Adrian. Nu cred că se pune la socoteală. 
Parisul va fi superb. O să vă distraţi de minune. 

— Mă îndoiesc foarte tare de chestia asta. 

— Atunci de ce vă duceţi? 

— Ți-am spus, Adrian. Îi arătă dinţii într-un zâmbet ce 
aducea mai mult cu un rictus. Mă duc în vacanţă. N-are 
nicio legătură cu serviciul. N-are nimic de-a face cu an- 
cheta pe care tocmai am primit ordin să o lăsăm baltă. 

Pe faţa lui Adrian apăru o expresie care denota că 
începea să înțeleagă. 

— Probabil că lucrul ăsta vi se pare o  neregularitate. 

— Chiar una foarte mare. 

— Tinde chiar spre anomalie. 

— Se apropie cu paşi repezi de acest statut. 

— Aveţi vreun ordin pentru mine? Adrian apucă un 
pix. Shifu? În ochii lui apăruse o luminiță de entuziasm. 

— Acum, că tot ai adus vorba despre asta, chiar am 
câteva instrucțiuni. Caston își permise un mic zîmbet și 
se lăsă pe spate în scaun. Ascultă-mă cu atenție, Micuţule 
Greier. 


20 


Paris 


nat la câteva sute de metri de Place de la Con- 
corde, strada St. Florentin era mărginită de clădiri ele- 
gante construite în stil Haussmann, cu balcoane din fier 
forjat ce înfrumuseţau ferestre cu multe ochiuri de geam. 
Storuri roşii umbreau librării și parfumerii celebre, care 
altemau cu birourile birocraţiilor străine. Aici se încadra 

şi clădirea de la numărul 2, de pe strada St. Florentin. 
Era Consulatul Ambasadei Statelor Unite, ultimul loc din 
lume unde ar fi trebuit Ambler să-şi arate faţa. Și totuși, 
tocmai în iraţionalitatea acestei decizii își găsise logica 
hotărârii sale. 

După ceea ce se întâmplase la Grădinile Luxemburg 
nu mai era nicio urmă de îndoială în mintea lui Ambler 
că toate secţiile operative ale consulatului de aici și din 
toată lumea se aflau în stare de alertă, pentru descope- 
rirea lui Tarquin. Paradoxal, putea chiar să exploateze 
această stare de agitaţie. 

În parte avea legătură cu a şti ce cauţi şi Ambler ştia 
foarte bine. Ştia că serviciile birocratice oferite de 
„secţiunea consulară“, la adresa de la numărul 2, de pe 
rue! St. Florentin, ofereau acoperirea perfectă pentru 
acţiuni de spionaj. La parter, turiștii ghinioniști care-şi 
pierduseră paşapoartele stăteau la rând şi completau for- 
mularele înmânate de un funcţionar, care era la fel de 
plin de viață ca un director de pompe funebre. Când era 
vorba de cetățeni ai altor state în special, nu trebuia să i 
se dea nimănui nici cea mai mică speranţă. Cererile de 
viză erau analizate cu viteza unui melc bolnav de Parkin- 
son. 

Niciunul dintre vizitatori, sau chiar dintre angajaţi, 
nu-și punea vreo problemă în legătură cu ceea ce se întâm- 
pla la etajul superior. Nu se întreba de ce acolo activa un 
alt serviciu de curăţenie decât cel de la sectorul de vize 
şi paşapoarte, sau de ce aveau intrări şi ieşiri separate. La 
etajul superior se aflau Sectorul Paris şi Serviciul de 
Operaţiuni Speciale. Un loc unde se decisese, după cum 
o dovedise ultima cerere a lui Fenton, că un fost HVA pe 
nume Tarquin, nu mai putea fi recuperat. 


! Stradă — în lb. franceză în original (n. trad.). 


338 


El avea să încerce să intre în bârlogul lupilor, dar 
doar dacă avea să fie sigur că lupul plecase. 

Lupul în chestiune era Keith Lewalski, un bărbat 
corpolent în vârstă de şaizeci de ani, care conducea 
Operațiunile Consulare pe Sectorul Paris cu o mână de 
fier şi un grad de paranoia ce se potrivea mai degrabă cu 
Moscova de la mijlocul secolului XX decât cu Europa 
Occidentală contemporană. Resentimentul, chiar dacă era 
ascuns, pe care-l inspira celor care lucrau pentru el îl lăsa 
indiferent. Cei pentru care lucra îl considerau un bun 
conducător, cu un dosar în care nu exista nicio greşeală 
de mare importanţă. Se ridicase până acolo unde dorise 
şi nu mai avea niciun fel de alte ambiţii. Ambler nu-l ştia 
decât din auzite, dar renumele era deosebit şi el nu avea 
de gând să-l testeze. 

Totul se afla în mâinile lui Laurel. 

Oare fusese o greșeală? O pusese în pericol? Dar 
nu-i venea în minte niciun alt mijloc de a realiza ceea ce 
plănuise. 

Luă loc la o cafenea în apropiere şi se uită la ceas. 
Dacă Laurel reuşise, rezultatul trebuia să devină vizibil 
din clipă în clipă. 

Și dacă dăduse greş? Simţi cum îl străbate un fior rece. 

Instrucţiunile pe care i le dăduse fuseseră detaliate şi 
ea le memorase exact. Darnu era profesionistă; oare putea 
să improvizeze, să se descurce în situaţii neaşteptate? 

Dacă totul se desfăşurase conform planului, ea dă- 
duse deja telefon de la Ambasada americană la numărul 2, 
pe bulevardul Gabriel; ar fi făcut chiar el asta, dar nu 
putea să riște în cazul în care centrala consulatului era 
echipată cu analizator de voce. Dar oare ea reuşise? 

Discutaseră diverse scenarii, diverse pretexte, diverse 
posibilități. Ea trebuia să se fi prezentat la secţiunea de 
relaţii cu publicul drept asistenta personală a unui foarte 

cunoscut custode de muzeu, care era implicat în progra- 
mul Parteneriat Internaţional între Muzee și care o tri- 
misese acolo pentru a lua agenda întâlnirii următoare. 
Fusese destul de simplu să adune suficiente detalii credi- 
bile de pe site-ul de internet al ambasadei. Ambler con- 
tase și pe dezorganizarea de la departamentul cultural al 
ambasadei, care era aproape nefuncțional. Angajaţii se 
călcau tot timpul pe bătături, făcând de două, trei ori 
aceeași treabă administrativă. Asistenta custodelui ar fi 
trebuit trimisă la etajul IV în timp ce aparenta greșeală 
de comunicare era corectată. În vreme ce se afla acolo ea 
trebuia să ceară permisiunea de a da un telefon pentru 
a-și informa șeful în legătură cu încurcătura ce se crease. 

Apoi instrucţiunile pe care le primise îi spuneau să 
sune la numărul pe care i-l dăduse, folosind jargonul 
asupra căruia conveniseră amândoi, şi să-l cheme de 
urgență pe Keith Lewalski la o şedinţă. Un demnitar de 
la Departamentul de Stat din Washington sosise la am- 
basadă și trebuia să discute urgent cu domnul Lewalski. 
Centrala consulatului avea să autentifice apelul ca ve- 
nind de la Ambasada americană; cuvintele şi frazele spe- 
ciale asupra cărora conveniseră aveau să transmită starea 
de urgență. 

Misiunea lui Laurel nu presupune interpretare, ci o 
foarte mare precizie. Oare putea să o facă? O făcuse? 

Se uită din nou la ceas, încercând să alunge gândul 
că ceva nu funcţionase cum trebuie. Cinci minute mai 
târziu, când văzu un birocrat în vârstă şi obez ieșind în 
grabă din clădirea de la numărul 2 de pe rue St. Floren- 
tin, se simţi uşurat. Laurel reuşise. 

Dar oare el avea să reuşească? 

Imediat ce limuzina întoarse la colț, Ambler intră în 
ambasadă cu aerul cuiva care avea probleme, dar era 
foarte sigur de el. 

— Cererile de paşaport la stânga, cererile de viză la 
dreapta, îi spuse un bărbat plictisit, îmbrăcat în uniformă. 
Stătea pe ceea ce părea a fi un scaun de școală cu suport 
de scris. Pe suport era un pahar plin cu creioane ascuţite, 
fără gumă de şters. Probabil că foloseau vreo două duzini 
pe zi. 

— Treburi oficiale, îi spuse Ambler bărbatului, care-i 
făcu semn cu capul să intre în spate. Ignorând cozile de 
la alte birouri, Ambler se duse direct la „Cereri Oficiale“ 
O tânără mică şi îndesată era la birou, având în față mai 
multe cereri standard. Cu un creion umplea căsuțe. 

— Arnie Cantor e pe aici? întrebă Ambler. 

— O secundă, spuse femeia. El o privi cum dispare în 
spate. Un tânăr care părea a fi foarte eficient veni la 
ghişeu câteva secunde mai târziu. 

— Doriţi să-l vedeţi pe Arnie Cantor? întrebă el. Cine 
să-i spun că a întrebat de el? 

Ambler dădu ochii peste cap. 

— Ori e aici, ori nu-i aici, zise el pe un ton plictisit. 
Ar trebui să începi cu asta. 

— Pe moment nu este aici, spuse tânărul cu precauţie. 
Avea părul scurt, nu la fel de scurt ca militarii, și genul 
de figură deschisă pe care tinerii spioni încearcă cu grijă 
să o cultive. 

— Asta înseamnă că este la Milano unde o saltă pe 
Principessa? Nu, nu trebuie să-mi răspunzi la asta. 

Tânărul zâmbi în ciuda faptului că încerca să fie foarte 
serios. 

— Nu am auzit niciodată să i se spună aşa, murmură 
el. Se uită la Ambler cu o privire plină de candoare. N-aș 
putea să vă ajut eu? 

— Nu te plătesc pentru asta, răspunse Ambler repede. 
Se uită la ceas. La dracu' Sunteţi chiar penibili, nu? 

— Pardon? 

— Dar nici pe jumătate atât de penibili pe cât o să fiți. 

— Dacă îmi spuneți cine sunteți... 

— Nu ştii cine sunt? 

— Mă tem că nu. 

— Atunci e de presupus că nu trebuie să ştii cine sunt. 
Îmi pari a fi ieşit de vreo două săptămâni de la incubator. 
Fă-ţi un serviciu. Când te depăşeşte situația, cheamă pe 
cineva să te ajute să o prinzi din urmă. 

Incubatorul, jargonul utilizat de cei de la Operaţiuni 
Consulare pentru a denumi programul special de antrena- 
ment pe care trebuie să-l susţină toți agenţii operativi. 
Tânărul îi zâmbi jenat lui Ambler. 

— Ce aţi dori să fac? 

— Păi, ai câteva variante, nu? Îl poți suna pe Amie; 
dacă nu ai numărul Francescăi ţi-l pot da eu. Sau poți 
să-i chemi pe vreunul din cowboy-i de birou de sus. Aduc 
veşti, comprenez vous!? Şi cu cât mai repede mă scoţi de 
sub privirile civililor de aici, cu atât mai bine. De fapt, 
hai să mergem chiar acum. Se uită nerăbdător la ceas. 
Pentru că, sincer, nici nu prea am mult timp. Și dacă voi, 
rataţilor, aţi fi fost pe poziţie, nici măcar nu ar mai fi 
trebuit să-mi târâi fundul până aici. 

— Dar trebuia să îmi arătaţi un document de identifi- 
care. Cererea deveni cumva o întrebare; tânărul agent era 
pe picior greşit, nesigur. 

— Omule, greşeșşti a treia oară. Nu am nicio problemă 
cu actele de identitate. Pentru toate cele patru identități 
ale mele. Ţi-am spus că am venit de pe teren. Chiar crezi 
că am actele mele reale la mine? Ambler se potoli. Hei, 
nu vreau să te iau prea tare. Și eu am fost odată chiar 


! Înţelegeți — în lb. franceză în original (n. trad.). 

acolo unde ești tu acum, ştiai? Încă mai țin minte cum 
este. 

Ambler trecu de partea cealaltă a ghişeului și apăsă 
pe butonul liftului cu ușă de tip armonică aflat la câţiva 
metri mai încolo. 

— Nu puteţi să mergeţi de unul singur, spuse tânărul. 

— Nici nu mă duc singur. Tu o să vii cu mine, îi 
replică Ambler. 

Tânărul părea uimit, dar îl urmă pe Ambler în lift. 
Autoritatea și siguranța din vocea străinului erau mai 
eficiente decât orice document sau formă de identificare. 
Ambler apăsă pe butonul pentru etajul al treilea. În ciuda 
faptului că decoraţiunile păreau vechi, că avea o uşă de 
tip armonică şi abstracţie făcând de uşa acoperită cu piele 
în care se afla şi o mică ferestruică, mecanismul liftului 
era nou, exact aşa cum se aştepta şi Ambler și când ușa 
se deschise din nou, ieşi în ceea ce părea a fi holul unei 
clădiri cu totul diferite. 

Oricum nu una care-i era necunoscută. Arăta ca orice 
altă divizie din cadrul Biroului de Cercetare și Informaţii 
din cadrul Departamentului de Stat. Şiruri de birouri, 
computere cu monitoare cu ecran plat, telefoane. Contai- 
nere cu maşini de mărunţit hârtia — protocolul standard al 
Departamentului de Stat după ce Ambasada SUA din 
Teheran fusese asediată în 1979. Dar mai ales oamenii îi 
păreau a fi foarte familiari: nu ca indivizi, dar ca tipo- 
logie umană. Cămăşi albe, cravate în dungi: cu câteva 
mici modificări ar fi putut să fie angajaţi ai firmei IBM 
din anii 1960, prototipul inginerului american. 

Ambler aruncă o privire rapidă întregii camere iden- 
tificând ofițerii superiori cu câteva clipe înainte ca băr- 
batul cu pieptul de găină, șolduri largi, figură enervantă, 
sprâncene negre și o freză care probabil că fusese la modă 
când era în colegiu să se ridice în picioare. Adjunctul lui 

Keith Lewalski. El stătea la o masă pe colţ într-o încă- 
pere care nu avea birouri individuale. 

Ambler nu aşteptă ca acesta să vină spre el. 

— Tu, îl strigă el pe bărbatul cu piept de găină. Vino 
aici. Trebuie să vorbim. 

Bărbatul veni spre el privindu-l perplex. 

— De cât timp lucrezi în acest post? întrebă Ambler. 

Acesta făcu o pauză lungă înainte de a vorbi. 

— Cine sunteți dumneavoastră mai exact? 

— De cât timp, la dracu’! 

— De şase luni, răspunse acesta precaut. 

Ambler îi vorbi în şoaptă. 

— Ai prins alerta Tarquin? 

O încuviinţare din cap. 

— Atunci ştii cine sunt eu, cine suntem noi. Și eşti 
destul de deştept ca să-ţi dai seama că nu trebuie să mai 
pui şi alte întrebări. 

— Eşti din echipa de recuperare? Bărbatul vorbi şi el 
în şoaptă. Se vedea neliniştea de pe chipul lui, dar și 
invidia într-o oarecare măsură, aceea a unui funcţionar 
care vorbește cu un asasin profesionist. 

— Nu există nicio echipă de recuperare și tu nu m-ai 
văzut niciodată, spuse Ambler pe un ton grav, în timp ce 
dădu şi el din cap afirmativ, ca răspuns la întrebarea 
bărbatului. Aşa vom juca, înţelegi? Dacă ai vreo pro- 
blemă cu asta, vreo problemă cu noi, nu-ți rămâne altceva 
de făcut decât să te adresezi subsecretarului de stat, ai 
înţeles? Deşi dacă ești interesat de durata carierei tale, şi 
ca aceasta să fie îndelungată, ar trebui să te gândești de 
două ori înainte de a întreba ceva. Sunt oameni care-și 
riscă viaţa cu chestia asta, pentru ca voi să vă puteți 
menține fundurile umflate pe scaunele de aici. Am pier- 
dut un om azi. Dacă investigația va dovedi că nu v-aţi 

făcut treaba cum trebuie voi fi foc şi pară. Și la fel şi toți 
superiorii mei. Dă-mi voie să-ți aduc aminte: timpul este 
esenţial. 

Bărbatul cu piept de găină întinse mâna. 

— Eu sunt Sampson. De ce ai nevoie? 

— E treabă de curăţenie la momentul ăsta, spuse 
Ambler. 


— Ținta a fost eliminată la ora 9.00. 

— Aţi lucrat rapid. 

— Mai repede decât speram. Și mai murdar decât cre- 
deam. 

— Înţeleg. 

— Mă îndoiesc sincer de asta, Sampson. Vocea lui 
Ambler era autoritară, poruncitoare. Suntem îngrijoraţi 
în legătură cu bărcuţa voastră de aici. Ne e teamă că i-a 
apărut o crăpătură în chilă, pe unde se scurg mai ales 
informații. 

— Cum? Nu vorbeşti serios. 

— La fel de serios ca un cancer generalizat. Este una 
dintre posibilităţi, dar trebuie verificată. Tarquin știa mult 
prea multe. După cum îţi spuneam, murdăria făcută este 
mare. Am nevoie de o linie de comunicaţii sigură cu 
Washingtonul. Adică una securizată la ambele capete ale 
firului. Fără niciun fel de urechiuşe lipite de el. 

— Ar trebui să discutăm asta cu.... 

— Acum, la dracu” 

— Atunci va trebui să mergi în camera infosferică de 
sus. Este verificată în fiecare dimineață din punct de 
vedere acustic, vizual și al securității electronice, toate în 
parametrii de securitate ai departamentului. 

— Am scris și eu la parametrii ăia, spuse Ambler. 
Parametrii sunt una. Punerea lor în practică este alta. 

— Garantez personal securitatea sa. 

— Trebuie să transmit un raport. Ceea ce înseamnă că 
trebuie să fac şi nişte cercetări rapid. Și apoi Dumnezeu 
cu mila. 

— Bineînţeles, spuse Sampson. 

Ambler se uită la el cu asprime. 

— Să mergem. 


Majoritatea clădirilor consulare avea o versiune de 
„turn“, unde se păstrau datele spionajului și erau apoi 
procesate şi transmise. În ultimele zeci de ani, dotările 
Comandamentului Central al SUA deveniseră foarte im- 
portante, ca o formă de proiectare a puterii americane. 
Mai puţin în ceea ce priveşte Departamentul de Stat, acesta 
recunoscând importanța resurselor militare în comparaţie 
cu cele diplomatice, mai ales în conjunctura creată de 
Războiul Rece. Aceasta era lumea, dar nu lumea în care 
trăiau oameni precum Sampson. Ei doar întocmeau 
rapoarte analitice și se considerau a fi în mijlocul acţiunii, 
deși aceasta trecuse de mult pe lângă ei. 

Infosfera securizată se afla în spatele a două uşi se- 
parate şi sistemul de ventilaţie era proiectat astfel încât 
camera să aibă o valoare de presiune ceva mai mare decât 
restul clădirii, pentru a putea să-ți dai seama repede dacă 
cineva deschide una dintre uşi. Uşile erau rezistente la 
explozie, făcute din oțel gros şi o garnitură cauciucată 
care asigura izolarea ermetică. Parametrii cereau ca pereții 
să fie construiți din straturi alternative de ciment și fibră 
de sticlă. 

Ambler intră în cameră și apăsă pe un buton care 
închise magnetic ușile. O clipă, totul fu cufundat în linişte. 
În camera slab luminată era o căldură sufocantă. Apoi se 
auzi cum pornește sistemul de ventilaţie şi sistemul de 
iluminare pe bază de halogen se aprinse. Ambler era 
într-un spaţiu de aproximativ douăzeci de metri pătrați. 

Două calculatoare erau puse unul lângă altul, la birouri 
aflându-se câte un scaun cu spătar şi cu şezut oval, îm- 
brăcate într-un material sintetic negru. Computerele erau 
prevăzute cu monitoare plate şi cu tastaturi negre. Com- 
puterele de culoare bej stăteau pe un raft deasupra. Prin 
intermediul unei conexiuni prin fibră optică informaţii 
foarte bine codificate erau schimbate în permanenţă cu o 
arhivă digitală din Washington. 

Sistemul avea o capacitate de înmagazinare de opt- 
zeci şi patru de terabiți, fiind echipat cu monitorizare 
proactivă și cu programe de detectare și eliminare a 
viruşilor. Mai era programat, din câte ştia Ambler, să se 
şteargă automat în cazul în care se întâmpla ceva sus- 
pect. Fuseseră luate toate măsurile de precauţie pentru 
asigurarea securităţii acestui enorm sistem de stocare. 

Ambler porni monitorul şi aşteptă câteva clipe până 
ce acesta reveni la viață. Conexiunea era deja pornită. 
Începu să tasteze cuvintele-cheie ale căutării sale. Reușise 
să penetreze cel mai delicat sector al Operaţiunilor Consu- 
lare. Păcăleala lui ar fi putut să fie descoperită din clipă 
în clipă. Presupunea că Lewalski avea să fie plecat cel 
puțin douăzeci de minute, dar dacă traficul nu era aglom- 
erat putea să ajungă mai repede. Trebuia să folosească 
timpul cu inteligenţă. 

Wai-Chan Leung, scrise el. Câteva clipe mai târziu îi 
apăru în față o biografie standard, făcută de Biroul de 
Cercetare şi Informaţii al Departamentului de Stat, BCI. 
Hyperlinkuri subliniate îl purtau la dosarele părinţilor, 
interesele lor comerciale, origini, afilieri politice. Ana- 
lizarea afacerii părinţilor se dovedi neinteresantă. Tranzac- 
tiile lor nu erau curate ca lacrima, dar se încadrau în 
standardele locului şi ale perioadei. Nerăbdător, se uită 
pe biografia lui Wai-Chan Leung, recunoscând punctele 
familiare dintr-o axa a timpului. 

Nu era nici urmă de acuzaţiile ce se găseau în dosa- 
rul pregătit de Unitatea de Stabilizare Politică şi el era 
foarte familiarizat cu cele mai subtile aluzii, cu tehnicile 
folosite de analiștii profesionişti de informaţii. În mod 
normal constau în dezavuări precedate de: „În ciuda zvo- 
nurilor că ar fi avut contacte cu...“, sau „Deşi unii au 
făcut legătura cu...“ Dar aici nu era nicio urmă de așa 
ceva. Analiştii fuseseră în special interesați de modul 
cum fuseseră afectate interesele sale de om politic de 
nivel naţional de „retorica non-beligerantă clară“, în ceea 
ce privea relațiile cu China. Privirea lui Ambler sărea de 
la paragraf la paragraf, ca o piatră care se rostogoleşte pe 
un versant de munte. Din când în când se mai oprea la 
pasaje care aveau un potenţial interesant. 


Wai-Chan Leung avea mare încredere în viitorul li- 
beralizării convergente. Credea că posibilitatea apariției 
unei Chine mai democratice avea să conducă la stabi- 
lirea unor relații politice mai apropiate. Oponenții săi, 
spre deosebire de el, aveau aceeaşi veche poziție infle- 
xibilă de ostilitate şi suspiciune, întărită de ostilitatea şi 
suspiciunea în creştere a conationalilor lor în legătură 
cu Partidul Comunist Chinez şi Armata Populară de 
Eliberare. Poziţia lui Wai-Chan Leung în legătură cu 
acest subiect ar fi fost probabil distructivă pentru orice 
alt politician care nu ar fi avut marea sa charismă. 


Cuvintele erau seci şi alese cu grijă, dar îl caracte- 
rizau pe candidatul idealist pe care-l văzuse Ambler, cine- 
va care își exprima idealurile, indiferent de indicaţiile 
politice, şi care tocmai din această cauză fusese din ce în 
ce mai respectat. 

Dosarul lui Kurt Sollinger era mai superficial. Nego- 
ciator comercial, acesta îşi petrecuse cincisprezece ani în 

domeniul afacerilor economice pentru Europa, sub dife- 
ritele sale denumiri: Piaţa Comună Europeană, Comuni- 
tatea Europeană, Uniunea Europeană. S-a născut în 1953 
în Belgia, în Deume, o suburbie a oraşului Anvers popu- 
lată de reprezentanţii clasei de mijloc. Tatăl său era medic 
osteopat, educat la Lausanne, iar mama sa lucra ca bi- 
bliotecară. În anii de liceu și de facultate avusese 
obișnuitele simpatii de stânga. Urmase Lyceum Van 
Deurne şi apoi Universiteit Leuven. Fusese fotografiat cu 
un grup care protesta împotriva folosirii rachetelor cu 
rază scurtă de acţiune în Germania, în anii 1980. Sem- 
nase diverse petiţii de genul celor înaintate de Green- 
peace şi alte grupuri de activişti ecologişti. Dar renunțase 
la astfel de acțiuni după ce împlinise treizeci de ani. 
Începuse apoi o carieră academică, dând dovadă de o 
mare hotărâre, făcându-şi doctoratul cu profesorul Lam- 
brecht, pe tema economiilor locale şi a integrării euro- 
pene. Ambler cerceta notițele seci, căutând, ei bine, ce 
căuta? Nu era sigur. Dar dacă exista un model ce trebuia 
descoperit, doar aşa o putea face. Era deschis şi receptiv. 
Avea să o descopere. Sau nu. 

Ambler continuă să cerceteze, trecând în revistă marea 
listă de promovări birocratice ale poliglotului dr. Kurt 
Sollinger. Progresul său fusese constant, deși lipsit de 
spectaculozitate, dar, în lumea tehnocraţilor bine pregătiți, 
la fel ca şi el, şi-a format o reputaţie bazată pe integritate 
şi inteligență. Următoare secțiune a biografiei lui Sollinger 
se numea „Echipa Estului“ Acest raport era legat de 
conducerea unui comitet ce se ocupa cu relaţii comer- 
ciale între Est şi Vest. Ambler citi cu mai mare atenție. 
Grupul făcuse demersuri importante pentru stabilirea unui 
acord comercial special între Europa și China. Un acord 
care, oricum, trecuse pe linie moartă de la decesul prin- 
cipalului negociator european, Kurt Sollinger. 

Cu inima bătându-i repede, Ambler scrise pe tasta- 
tură numele lui Benoit Deschesnes. Trecu repede peste 
detaliile legate de pregătirea gimnazială şi universitară, 
asociaţiile din care făcuse parte, postul de la universitate, 
munca de consultant a francezului pe lângă Comisia de 
Inspecţie a Naţiunilor Unite de Monitorizare şi Verificare 
şi apoi ascensiunea sa fulminantă la conducerea Agenţiei 
Internaţionale pentru Energie Atomică. 

Ştia exact ce caută, aşa că trecu repede spre partea de 
final a documentului. Deschesnes înființase o comisie 
specială a cărei sarcină era investigarea schimbărilor pe 
care guvernul chinez le iniţiase în domeniul proliferării 
nucleare. Mulţi simţiseră că aceste schimbări fuseseră 
bazate pe raționamente politice; alţii își făceau griji că 
era foarte posibil ca acolo unde era fum, să fie şi foc. Ca 
director general al AIEA, Duschesnes își câștigase 
reputaţia de independență şi corectitudine. Analiştii De- 
partamentului de Stat concluzionaseră, bazându-se pe toate 
sursele de informare avute la dispoziţie, că raportul în- 
tocmit pe parcursul unui an avea să exonereze guvernul 
chinez. Ultima noutate, care fusese trimisă cu doar câte- 
va ore în urmă, afirma că descoperirile făcute de comisie 
aveau să fie amânate până la o dată nespecificată, din 
cauza morţii violente a principalului investigator. 

China. 

Atenţia era concentrată asupra Chinei. Cuvântul îi 
spunea totul şi nimic. Singurul lucru foarte clar era că 
asasinarea lui Wai-Chan Leung nu fusese rezultatul unei 
inadvertente. Nu era rezultatul confruntării dintre credu- 
litate şi lipsă de informare, așa cum răspândiseră zvonul 
duşmanii săi. Dimpotrivă, dezinformarea fusese folosită 
deliberat. Toate indiciile erau concludente în acest sens. 
Moartea lui Wai-Chan Leung făcea parte dintr-un plan. 
Planul care presupunea o schemă de eliminare a diferite- 

lor persoane influente care păreau a fi deschise către noua 
poziție dominantă a Chinei. Dar de ce? 

Mai multe întrebări, mai multe concluzii. Dacă fu- 
sese pus pe o pistă greşită prin indicaţii șirete, fără în- 
doială că aceeaşi tehnică fusese utilizată şi în cazul alto- 
ra. Chiar zelul lui Fenton îl făcea uşor de folosit de către 
alţii. Fanatici precum acesta erau mereu în pericol de a 
fi folosiţi în direcţii greşite, atunci când fanatismul lor 
depășea nivelul precauţiei. Ar fi fost uşor pentru cineva 
să se folosească de patriotismul lui şi să-i dea informaţii 
false și apoi să aștepte rezultatele. 

Dar întrebarea care se pune din nou era: de ce? 

Ambler se uită la ceas. Deja stătuse prea mult timp 
acolo. Cu fiecare clipă riscul de a fi descoperit creştea. 
Dar înainte de a decupla monitorul mai introduse un nume. 

Trecură zece secunde lungi, înainte ca sistemul de 
optzeci şi patru de terabiţi să admită că nu găsea niciun 
rezultat. 


Niciun dosar cu numele Harrison Ambler nu era înregistrat. 


pă | 


E AAE nică Daimler care o adusese pe Ellen Whit- 
field la vilă aştepta în parcarea pavată cu pietriș, în vreme 
ce doamna subsecretar intra în clădirea magnifică. 

Château de Gouray, aflat la doar patruzeci de minute 
de Paris, era o comoară a arhitecturii de secol XVII, care, 
chiar dacă părea mai puțin ostentativ decât Versailles, 
aflat în vecinătate, nu era cu nimic mai prejos în detalii. 
Proiectat de Frangois Mansart pentru un duce de la curtea 
regelui Ludovic al XIV-lea, palatul se număra printre 

cele mai deosebite din Franţa, de la foaierul care era o 
apoteoză a perioadei clasiciste, până la extrem de fo- 
toprafiatul bufet construit din piatră. Cele unsprezece 
dormitoare arătau exact la fel ca atunci când fuseseră 
construite, doar terenul de tenis şi piscina fuseseră 
adăugate mai recent. In ultima jumătate de secol servise 
ca loc de desfăşurare pentru conferinţe internaţionale ale 
organizațiilor guvernamentale sau neguvernamentale; 
pentru întâlniri la înalt nivel ale industriașilor şi urmaşilor 
lor din era informaţională. In acea perioadă fusese închi- 
riat de un /hink tank! extrem de bine finanţat, cu sediul 
la Washington, aflat sub conducerea profesorului Ashton 
Palmer, care prezida programul Centurii Pacificului şi 
care prefera de fiecare dată locurile cele mai reprezenta- 
tive pentru luxul pe care-l putea oferi civilizația umană. 

Un valet în livrea o invită pe subsecretarul de stat 
Whitfield în foaier. 

— Domnul Palmer vă aşteaptă în camera albastră, 
madame, îi spuse valetul francez. Părea să fi trecut de 
cincizeci de ani, avea nasul spart, maxilarul pătrăţos şi era 
solid — un bărbat care, se putea presupune, avea o gamă 
largă de cunoştinţe şi experienţe necesitate de poziţia sa în 
contact cu oamenii. Whitfield nu s-ar fi mirat dacă Palmer 
ar fi angajat un fost membru al Legiunii Străine; credea cu 
tărie în atribute complementare ale oamenilor care lucrau 
pentru el — valetul care era şi traducător, majordomul care 
făcea şi pe bodyguardul. Aplecarea lui spre multiplicitate 
era legată de o anumită estetică a eficienţei. Îşi dădea sea- 
ma că persoanele puteau juca roluri într-o anumită etapă 
istorică şi că acțiunea cea mai bine aleasă va avea mai 
multe tipuri de efecte. Doctrina multiplicității a lui Palmer 
era cheia scenariului ce se juca acum. 


! Grup de analiză (n. trad.). 

Camera albastră, de o formă octogonală, avea gea- 
murile orientate spre grajduri. Tavanul avea cel puţin trei 
metri înălțime; covoarele erau dintre cele mai bune pro- 
duse în epocă; candelabrele aveau cu siguranță valoarea 
unor piese de muzeu. Subsecretarul se duse spre fereas- 
tră, admirând peisajul bine conturat. Chiar şi grajdurile, 
adăpostite într-o clădire elegantă din cărămidă și lemn, 
ar fi putut fi transformate într-o casă frumoasă. 

— Chiar se pricepeau la construcţii, nu? se auzi vocea 
lui Ashton Palmer. 

Ellen Whitfield se întoarse și-l văzu pe Palmer in- 
trând pe o uşă discret camuflată. 

Îi zâmbi. 

— Nu este vorba de pricepere, ci de gradul de pricepere. 

— Tocmai acest lucru ieşea în evidenţă la curtea Rege- 
lui Soare: nivelul înalt de civilizaţie, gradul ridicat de 
apreciere a realizărilor literare, artistice, științifice şi 
naturale, precum şi ale celor din domeniul arhitectural. 
In același timp, erau și multe lucruri pe care le ignorau — 
instabilitatea seismică a ordinii sociale pe care se bazau. 
Fundamentul revoluţiei care avea să-i extermine pe co- 
piii lor, un secol mai târziu. Era o pace aparentă, care 
conţinea sâmburii propriei distrugeri. Oamenii uită destul 
de repede ce ne-a învăţat Heraclit: „Războiul este ceva 
obişnuit, lupta este împământenită și toate lucrurile se 
întâmplă datorită eforturilor şi necesității“ 

— Mă bucur să te văd, Ashton, spuse Whitfield cu 
căldură. Trăim — dacă îmi permiţi să invoc un blestem 
chinezesc — vremuri interesante. 

Ashton Palmer zâmbi. Părul argintiu era mai rar decât 
atunci când Whitfield îi fusese studentă, dar la fel de 
aranjat, iar fruntea o avea lată și impresionantă; privirea 
îi radia inteligenţă. Era ceva fără vârstă în legătură cu el, 
ceva care depăşea viaţa de zi cu zi. Whitfield întâlnise 

multe personaje ce-și păsiseră loc în istorie, în cursul 
carierei sale, dar credea cu tărie că el era singurul bărbat 
cu adevărat mare pe care-l întâlnise, un vizionar în toată 
puterea cuvântului. Fusese o onoare să facă cunoştinţă cu 
el — îşi dădu seama de asta încă de pe atunci, chiar dacă 
avea doar douăzeci și ceva de ani. Acum era cu atât mai 
conștientă de acest lucru. 

— Ce trebuie să-mi spui? întrebă înțeleptul. Whitfield 
ştia că Palmer abia ajunsese de la Hong Kong, dar părea 
foarte odihnit. 

— Până acum toate s-au întâmplat exact așa cum ai 
anticipat tu. În ochii subsecretarului apăru o mică strălu- 
cire. Cum ai prezis tu, aş putea spune. Se uită la propria-i 
imagine reflectată în oglinda venețiană. Lumina difuză a 
unei ierni franțuzeşti răzbătea prin ferestre, accentuân- 
du-i oasele feței şi trăsăturile puternice. Părul castaniu, 
pieptănat într-o parte, era coafat cu atenţie. Purta un 
costum de culoarea cireșei şi la gât avea un şirag de 
perle. Machiajul discret scotea în evidență albastrul 
ochilor. Imi place ce loc ai găsit. 

— Centrul pentru Studii Politice va găzdui o conferință 
aici. „Regularizarea monedelor: O perspectivă Est-Vest“ 
Ce le-ai spus oamenilor tăi? 

— Château de Gournay este în drumul meu, nu trebuie 
să-ți faci griji. Mă întâlnesc cu profesori pentru a discuta 
liberalizarea monedelor naţionale. 

— Pentru că trebuie încă să fim precauți. 

— Sunt conştientă de asta, spuse subsecretarul. 

Se aşeză la masă şi Palmer i se alătură. 

— Imi amintesc când am ascultat pentru prima dată un 
curs de-al tău, spuse ea privind vitraliile. Tocmai intrasem 
la Radcliff şi tu predai un curs de „dominare globală“ la 
Sanders Theatre și ai scris pe tablă trei cuvinte: Macht- 
politik, Geopolitik şi Realpolitik. Cineva din spatele sălii 

a strigat: „Va trebui să învăţăm germană?“ Tu ai spus, 
nu, dar că trebuia să învăţăm o limbă pe care doar unii 
dintre noi o vom vorbi fluent: limbajul politic. 

— Tu aveai forța mentală necesară, spuse Palmer. Acea 
putere a minţii pe care fie o ai, fie nu. 

— Imi aduc aminte că ai vorbit despre Ginghis Han și 
ai susținut că, în termeni moderni, s-ar putea spune de- 
spre el că era adeptul liberalizării comerțului și al libertăţii 
religioase, pentru că în acest fel îşi conducea imperiul. 

— Şi acest lucru îl făcea să fie extrem de periculos. 
Deschise larg braţele. 

— Exact. Şi pe hartă ai arătat extinderea la care 
ajunsese imperiul hanului, cum, în 1241, fiul său, Ogodei, 
cucerise Kievul, distrusese armata germană în est, tre- 
cuse prin Ungaria şi ajunsese la porţile Vienei. Apoi 
hoardele s-au oprit. Imperiul mongol avea aproape aceleași 
granițe ca şi blocul estic comunist. Asta a fost chiar 
surprinzător. Ne-ai arătat cele două teritorii, unul al do- 
minionului mongol, celălalt al dominaţiei comuniste. din 
Coreea de Nord şi China, până în Europa de Est. Era 
aceeași zonă, „amprenta istoriei“, aşa i-ai spus. Și că a 
fost ceva absolut întâmplător în oprirea mongolilor la 
Viena. 

— O pură întâmplare, repetă Palmer. Ogodei murise și 
liderii armatei au vrut să se întoarcă pentru a-i alege 
succesorul. 

— Ne-ai arătat că exista un model în ceea ce privea 
marile imperii. În secolul al XVI-lea, Soleiman Magnificul 
era cel mai puternic sultan otoman şi în același timp 
adeptul principiului elementar al egalității în faţa justiţiei, 
al corectitudinii procedurale şi al comerţului liber. Ca o 
provocare istorică, ai demonstrat că imperiile estice erau 
cu atât mai periculoase pentru Vest, cu cât aveau o struc- 
tură mai liberală. 

— Mulţi oameni nu au putut să citească ce era scris pe 
perete, spuse Palmer. Mai ales când e scris în chineză. 

— Şi le-ai mai explicat acestor copii cu ochii cârpiţi 
de somn, cum în ultimele secole, China, Imperiul de 
Mijloc, nu a pus niciodată în pericol hegemonia Vestului, 
deși, în principiu, ar fi putut să fie cel mai mare rival al 
său. Mao a fost adevăratul tigru de hârtie. În China, cu 
cât mai totalitar este regimul, cu atât mai defensivă este 
atitudinea militară. Copiii deştepţi nu mai erau somnoroşi, 
atunci când au început să-şi dea seama de ceea ce spu- 
neai. Îmi aduc aminte că mi se făcuse pielea de găină. 

— Şi totuşi, unele lucruri nu se schimbă niciodată. 
Colegii tăi din Departamentul de Stat tot refuză să vadă 
adevărul în față: China a devenit tot mai vestică în felul 
în care este guvernată și concomitent a ajuns și un adver- 
sar tot mai puternic, atât militar, cât şi economic. 
Preşedintele Chinei are o figură simpatică, şi acea figură 
i-a orbit pe guvernanţii noştri. El, mai mult decât oricine 
altcineva, este mai dispus să trezească dragonul adormit. 
Îşi aruncă privirea pe ceasul său subţire şi elegant, Phi- 
lippe Patek. Whitfield remarcă că avea ecrane pentru ora 
locală, ora estică şi arăta şi ora Beijingului. 

— Chiar şi atunci când eram studentă tu păreai să 
înţelegi mai multe lucruri decât oricine altcineva. La 
seminarul de relaţii internaţionale pe care l-am urmat în 
primul an m-am simţit de parcă eram introdusă în cercul 
inițiaților. 

— S-au prezentat cincizeci de studenţi; am primit doar 
doisprezece. 

— Un grup uimitor. Nu cred că am fost cea mai strălu- 
cită dintre ei. 

— Nu, admise el, dar erai cea mai capabilă. 

Işi aduse aminte de prima zi de seminar. Profesorul 
Palmer vorbise despre felul cum arăta lumea din per- 

spectiva prim-ministrului britanic Benjamin Disraeli, la 
sfârşitul secolului al XIX-lea, la apogeul Pax Britannica. 
Probabil că Disraeli presupusese că acest imperiu nu avea 
să cunoască sfârşitul, că secolul următor avea să fie domi- 
nat de Marea Britanie şi puternica sa flotă. Şi la doar 
câteva decenii de la începerea noului secol, Marea Bri- 
tanie devenise o putere de mâna a doua. Era o transfor- 
mare, spusese Palmer, ca și aceea de a vedea Imperiul 
Roman metamorfozându-se în Italia. 

Secolul XX fusese secolul american; supremaţia in- 
dustrială şi economică a Americii devenise de neegalat 
după al Doilea Război Mondial şi mecanismul extrem de 
complex al posturilor ei de comandă proiecta puterea în 
cele mai îndepărtate regiuni ale globului. Dar într-adevăr, 
spusese Palmer, ar fi fost o greşeală să se presupună că 
şi secolul următor avea să fie american. Dacă Imperiul 
de Mijloc era pregătit să se ridice, secolul următor avea 
să-i aparțină. Centrul mondial de putere urma să se mute 
spre est. Şi politica angajamentului constructiv era exact 
unul dintre acele lucruri care avea să întărească China și 
să îi grăbească ascensiunea. 

Făcându-sc ecou al repudierii marxiştilor francezi de 
către Marx însuși, în secolul al XVIII-lea, Ashton Palmer 
spusese odată că nu era un „Palmerit“* Dezavuase 
concepţiile eronate în legătură cu doctrinele sale centrale — 
oamenii care extrăgeau inevitabilităţi istorice din creaţia 
sa. Metoda lui Palmer punea laolaltă marea istorie, de 
lungă durată — istoria epocilor ce duraseră secole întregi —, cu 
microistoria prezentului apropiat. Nu putea fi redusă la 
sloganuri, formule sau inscripții. Şi nimic nu era inevita- 
bil: aceasta reprezenta ideea crucială. Să crezi în deter- 
minismul istoric însemna să adopți o atitudine pasivă. 
Istoria lumii era istoria acţiunilor realizate de oameni. 


357 


Astfel de acţiuni creaseră istoria omenirii. Astfel de 
acțiuni o puteau reface. 

Valetul în livrea își drese vocea. 

— Domnule profesor Palmer, spuse el. Aţi primit o 
transmisie. 

Palmer se întoarse spre Whitfield. 

— Te rog să mă scuzi. 

Dispăru pe un hol lung. Când se întoarse, câteva 
minute mai târziu, părea neliniștit şi plin de energie. 

— Totul se aşază pe poziţiile prevăzute, îi spuse el lui 
Whitfield. Ceea ce face ca presiunea să se intensifice. 

— Înţeleg. 

— Şi Tarquin? 

— După cum spuneam, totul se aşază în poziţie. 

— Şi trebuie să ne facem griji în privința nou-găsitu- 
lui „partener“? 

— Nu e un motiv de îngrijorare. Situaţia este sub 
control. 

— Nu au mai rămas decât şaptezeci și două de ore. 
Toţi trebuie să-și joace rolul la perfecție. 

— Până acum, îl asigură Whitfield, cu toţii au făcut-o. 

— Inclusiv Tarquin? întrebă Palmer. 

Whitfield încuviinţă, cu zâmbetul pe buze. 

Mai ales Tarquin. 


Ambler privea drept în față când plecă de la numărul 2 
de pe rue St. Florentin. Voia să treacă drept cineva care 
nu avea timp de irosit. Odată ajuns pe stradă, afară din 
consulat, adoptă aerul unui om care se plimbă fără ţintă, 
trecând pe lângă magazinele cu copertine roşii și vitrine 
strălucitoare. Mergea dinspre Place de la Concorde spre 
rue Saint Honore, dinspre pace spre onoare, se gândi el, 
fiind de fapt foarte conştient de tot ceea ce se întâmpla 

în jurul său, lăsând doar impresia că este pierdut în 
propria-i lume. 

Faptul că era foarte conştient de mediul înconjurător 
repezenta mai mult decât o simplă chestiune de percepţie 
vizuală. Era şi una de percepţie auditivă: trebuia să fie 
mereu atent la zgomotul făcut de paşii unei virtuale per- 
soane, pe care nu o vedea, şi care, eventual, s-ar fi grăbit 
şi apoi ar fi încetinit ritmul, în încercarea de a menţine 
distanţa constantă de cel pe care-l urmărea. 

Cineva chiar îl urmărea, îşi dădu el seama, dar nu 
după modelul agenţilor operativi. Ambler auzi sunetul 
produs de cineva care se grăbea să ajungă în direcţia sa, 
cineva care avea picioare mult mai mici decât ale sale, 
ŞI, dacă ar fi fost să judece după sunetele scoase, cineva 
care nu avea o condiţie fizică foarte bună. 

Ştia că trebuia să fie alarmat, dar, totuși, bărbatul 
care-l urmărea se mişca cu aceeaşi subtilitate cu care se 
deplasa un chelner care s-ar fi ținut după un client ce ar 
fi uitat să plătească. Poate că asta era și ideea cursei ce 
i se întindea; suspiciunile unui agent operativ erau ador- 
mite pedalându-se pe evidenţă? 

Ambler mări ritmul şi o luă la stânga la capătul străzii, 
pe micuța rue Cambon şi apoi pe rue du Mont Thabor. La 
douăzeci de metri în față era o alee, care servea drept 
cale de acces câtorva magazine. Făcu o pauză, prefă- 
cându-se că se uită la ceas. În reflexia geamului de la 
ceas îl văzu pe cel care-l urmărea. Cu o mişcare rapidă 
şi agilă se întoarse și-l prinse pe necunoscut trăgându-l 
pe alee, cu spatele la un zid acoperit de graffiti. 

Bărbatul era un specimen uman complet neinteresant: 
o față trasă, părul negru și rar, cearcăne mari la ochi. 
Fruntea îi strălucea din cauza sudorii. Avea cam 1,60 
metri şi părea complet debusolat. Hainele sale, un parde- 
siu ieftin, o cămașă din poliester şi un costum inde- 

scriptibil, gri, erau de proveniență americană, vândut în 
State, dacă nu și fabricat acolo. Ambler se uită la mâinile 
lui să vadă dacă nu face vreun gest de a apuca vreo armă 
ascunsă. 

— Tu eşti Tarquin, nu-i aşa? întrebă necunoscutul, 
respirând greu. 

Ambler îl lipi cu spatele de zid. 

— Au! făcu bărbatul în vreme ce Ambler îl 
percheziţiona să vadă dacă nu avea vreo armă la el: un 
stilou care era doar puţin mai gros decât era normal, sau 
puţin prea lung, portofelul care părea cam umflat pentru 
a conţine doar bani de hârtie şi carduri de plastic. 

Nimic. Ambler se uită fix la el, încercând să desco- 
pere ceva. 

— Cine întreabă? 

— Ia-ţi mâinile de pe mine, rahatule, zise omul 
scuipând cuvintele din gură. În vocea lui se simţea o 
urmă de accent de Brooklyn. 

— Am spus, cine întreabă? 

Bărbatul se îndreptă de spate şi adoptă o figură de 
om atins în demnitate. 

— Numele meu este Clayton Caston, spuse el şi nu 
întinse mâna pentru a-i fi strânsă. 

J spune, zise Ambler pe un ton evident plin de 
suspiciune și de dispreț. Eşti un prieten. Şi te afli aici 
pentru a mă ajuta. 

— Glumești, replică repede bărbatul. Nu-ţi sunt pri- 
eten. Şi mă aflu aici pentru a mă ajuta pe mine. 

— Cu cine ai venit? întrebă Ambler. Bărbatul era sub 

orice critică. Incapacitatea lui de a desfăşura acţiuni de 
teren nu putea să fie prefăcătorie actoricească. Dar ar fi 
putut să fie folosit ca membru al unei echipe, pentru a-l 
atrage pe Ambler într-o capcană, făcându-l să fie încreză- 
tor în vreme ce alţii s-ar fi apropiat pentru a-l ucide. 

— Adică unde sunt angajat? 

— Te-am întrebat cine a mai venit cu tine. Şi unde, la 
dracu’? Spune acum, sau îți promit că nu vei mai vorbi 
niciodată. 

— Şi eu chiar mă întrebam de ce nu ai prieteni. 

Ambler adoptă o poziție de luptă, pentru a-i da de 
înţeles bărbatului că-i poate rupe gâtul în orice clipă. 

— Cine mai e aici? continuă bărbatul. Cam unsprezece 
milioane de francezi, asta dacă pui la socoteală toată zona 
metropolitană. 

— Adică operezi singur? 

— Păi, pentru moment, spuse bărbatul cu o oarecare 
detaşare. 

Ambler începu să se relaxeze; pe figura bărbatului nu 
desluşi încercarea de a-l induce în eroare. Chiar opera 
singur. Când spusese asta, nu o făcuse pentru a-l linişti 
pe el, după cum simţise Ambler, ci recunoscuse un adevăr 
jenant. 

— Dar trebuie să ştii că fac parte din CIA, spuse băr- 
batul, puţin iritat. Aşa că să nu-ţi vină niciun fel de idei 
bizare. Dacă îmi faci ceva n-o să-ţi fie bine. Compania 
detestă să plătească spitalizări. Nu vor accepta pur și 
simplu. Așa că lasă... mâna aia deoparte. Ai putea să-ţi 
faci rău. Ai putea să-mi faci rău şi mie, dacă mă gândesc 
bine. Ar fi o situaţie regretabilă pentru amândoi. 

— Glumeşti. 

— O presupunere frecventă, adesea greșită, spuse el. 
Ascultă, lângă Operă e un McDonald's. O să putem vorbi 
acolo. 

Ambler se holbă la el. 

— Cum? McDonald's? Ambler dădu din cap. E cum- 
va vreun nou loc de întâlniri al Agenţiei? 

— Habar n-am. Doar că nu-s sigur că stomacul meu 
poate digera mâncarea locală. Dacă nu ai ghicit încă, 
nu-s tocmai om de „capă şi spadă“, spuse el făcând un 
semn de ghilimele cu degetele ridicate în aer. 

Ambler cerceta permanent strada. Deocamdată nu 
remarcase niciun fel de indiciu în traficul pietonal care 
să-i dea de bănuit că o patrulă pedestră, o echipă de 
„plimbăreţi“ ar fi intrat în dispozitiv. 

— Bine, mergem la McDonald's. Niciodată să nu 
accepti o întâlnire impusă de altcineva. Dar nu la acela. 
Tarquin băgă mâna în buzunarul de la piept al bărbatului 
şi îi scoase telefonul mobil. Model Ericksson. O privire 
aruncată ecranului îl lămuri că acesta avea o cartelă pre- 
plătită franțuzească. Probabil că-l închiriase la aeroportul 
Charles de Gaulle. Apăsă pe câteva butoane și apăru 
numărul acelui telefon, pe care Ambler îl reținu. 

— Îţi voi da un telefon în cincisprezece minute pentru 
a-ți comunica o adresă. 

Bărbatul sc uită la ccasul pe care-l avea la mână, un 
Casio digital. 

— Bine, spuse el scoțând un sunet puţin dezaprobator. 

Douăsprezece minute mai târziu Ambler ieşi din metrou 
la stația Pigalle. McDonald's era vizavi şi mulțimea avea 
să-l ajute să ţină sub observaţie strada. Îl sună pe cel care 
spusese că se numea Caston şi-i dădu adresa. 

Apoi aşteptă. Erau sute de metode prin care trecătorii 
puteau să-i supravegheze pe suspecți. Un cuplu care râdea 
la un chioșc de ziare. Bărbatul singuratic care se uita la 
vitrina unui magazin „erotic“ Tânărul cu jachetă de denim, 
care avea o cameră de luat vederi atârnată la gât. Toţi 

aceştia aveau să se deplaseze într-o clipă și puteau să fie 
înlocuiţi de alţii cu acelaşi profil. 

Totuși, astfel de inserţii produceau aproape întotdeau- 
na disturbări subtile, pe care un observator atent le putea 
detecta. Oamenii luau poziţii în spaţiu în funcție de nişte 
legi de care nu erau conștienți, dar care reprezentau o 
bună reflectare a unui model comportamental. 

Două persoane într-un lift îşi împărțeau spaţiul; dacă 
erau mai mult de trei evitau contactul vizual. Când intra 
un nou pasager în lift, ocupanţii se repoziționau pentru a 
maximiza distanța dintre ei. Era ca un fel de mic dans, 
repetat oră după oră, zi după zi, în lifturile din toată 
lumea. Oamenii se comportau de parcă fuseseră dresați, 
dar nu conştientizau ce îi împiedica să se ducă puţin mai 
în spate, mai la dreapta, sau mai în față. Dar modelele 
erau clare atunci când te familiarizai cu ele. Erau simi- 
lare, elastice şi amorfe, dar reale, în felul în care oamenii 
se deplasau pe trotuar, sau priveau o vitrină, sau stăteau 
la coadă la un chioşc de ziare. Prezenţa cuiva care era 
poziționat anume dădea peste cap ordinea firească. Un 
observator suficient de receptiv putea sesiza disturbările, 
aproape inconştient. Pentru a-și da seama de ce nu mer- 
gea bine, Ambler ştia că era de ajuns să simtă. Gândurile 
conştiente erau logice şi lente. Intuiţia se dovedea, de 
obicei, mult mai precisă. În câteva minute îşi dădu seama 
cu satisfacție că nimeni nu-l urmărea. 

Bărbatul a venit cu un taxi, care a oprit chiar la colț, 
înainte de McDonald's. Când a ieşit, şi-a rotit privirea, 
cu ochii întredeschiși, un gest care era mai degrabă de 
natură de a-l da pe el de gol decât de a detecta eventualii 
urmăritori. 

Bărbatul de la CIA intră în restaurant și Ambler se 
uită după taxi până când acesta trecu de colț. Apoi mai 
aşteptă încă cinci minute. Tot nimic. 

Traversă strada aglomerată și intră în McDonald's. 
Era întuneric înăuntru, lumina fiind dată de nişte becuri 
roşietice, care i se părură lui Ambler mai potrivite pentru 
un local dintr-un cartier rău famat. Caston stătea la o 
masă pe colț şi bea o cafea. 

Ambler cumpără doi hamburgeri Royal cu şuncă și 
luă loc la masa de unde se vedea destul de bine uşa. 
Caston alesese locul, în mod clar, pentru că era cel mai 
puţin vizibil. Comisese genul de greşeală defensivă pe 
care niciun agent de teren nu ar fi făcut-o. Dacă persoane 
ostile ar fi intrat acolo, ar fi făcut-o pentru că știau exact 
unde se află. Era cu mult mai bine să fie conștient de 
prezenţa lor cât mai repede posibil, pentru a putea lua o 
decizie în legătură cu ce trebuia făcut. Doar amatorii 
preferau să treacă neobservați, fără a vedea ce se întâm- 
plă. 

Caston stătea în fața lui Ambler şi nu părea deloc 
fericit. 

Ambler continuă să urmărească cu atenţie ce se pe- 
trecea în încăpere. Încă nu putea elimina posibilitatea ca 
interlocutorul său să fie doar o momeală. Dacă avea un 
transmițător în talpa pantofului, spre exemplu, ar fi fost 
uşor să se constituie o echipă și nici măcar nu ar fi tre- 
buit să fie cineva care să-l urmărească. 

— Eşti mai mare decât în fotografii, spuse Caston. 
Dar şi fotografia nu era decât de doi pe trei. 

Ambler ignoră remarca. 

— Cine ştie că eşti acum cu mine? întrebă el. 

— Doar tu, mârâi bărbatul. Era evident că nu ascun- 
dea nimic. Mincinoşii se uitau cel mai adesea atenţi la 
tine după ce vorbeau; doreau să vadă dacă minciuna 
lor a prins, sau dacă era nevoie de un efort mai mare 
pentru a te convinge. Cei care spuneau adevărul în 
conversații obişnuite presupuneau că sunt crezuţi. Privi- 

rea lui Caston alunecă pe hamburgerii de pe tava din 
faţa lui Ambler. 

— Îi mănânci pe amândoi? 

Tarquin clătină din cap. 

Americanul luă unul din hamburgeri și începu să 
înfulece cu lăcomie. 

— Scuze, spuse el după o vreme. N-am mâncat de 
ceva vreme. 

— E greu să găseşti o mâncare bună în Franţa, nu? 

— Mie-mi spui, zise bărbatul fără a remarca sarcasmul 
din vocea lui Tarquin. 

— Nu. Spune-mi tu mie. Cine eşti? Nu pari a fi agent 
CIA. Nu pari a fi agent de teren sau niciun fel de agent, 
că tot veni vorba. Se uită la bărbatul cu umerii căzuţi şi 
cu burtă din fața lui. Era clar lipsit de condiţie fizică. Și 
nici nu se potrivea în peisaj. Pari a fi contabil. 

— Aşa e, spuse bărbatul. Scoase un creion mecanic 
din buzunar şi-l îndreptă spre Ambler. Așa că ar fi bine 
să nu te pui cu mine. Zâmbi. De fapt am fost CIA înainte 
de a intra în CIA. Auditor Intem Certificat!. Dar lucrez 
la Agenţie de treizeci de ani. Numai că mă număr printre 
cei care nu prea ies pe teren. 

— Lucrezi la birourile din spate? 

— Cred că așa le spuneți voi, cei din linia întâi, zilele 
astea. 

— Cum ai ajuns la Companie? 

— Chiar avem timp de toate astea? 

— Spune-mi, zise Ambler pe un ton aproape ame- 
nințător. 

Bărbatul încuviinţă. Înţelese că bărbatul pe care-l 
cunoştea sub numele Tarquin nu întreba din curiozitate, 
ci ca măsură de precauţie. 


l Certified Internal Auditor (CIA) (n. trad.). 

— Varianta scurtă este că am început să lucrez în 
domeniul fraudelor corporatiste în cadrul Fiscului. Apoi 
am trecut puţin pe la Ernst & Young, doar că acolo mi se 
părea că mai tot timpul fac fraude corporatiste. Între timp, 
o minte ascuţită de la Washington s-a gândit că, într-o 
oarecare măsură, Compania chiar este o companie. Și au 
decis că aveau nevoie de cineva cu aptitudinile mele 
neobişnuite. Işi bău cafeaua. Și chiar aşa le-au şi numit, 
neobişnuite. 

Ambler îl studie în timp ce vorbea şi din nou nu 
detectă nimic care să-i stârnească bănuieli. 

— Deci mi-a luat urma un amator în munca pe teren, 
spuse Ambler. Un şoarece de bibliotecă. Nu știu dacă ar 
trebui să râd sau să plâng. 

— Poate că sunt un şoarece de bibliotecă, Tarquin, dar 
nu sunt un cretin patentat. 

— Ba din contră, sunt sigur, zise agentul operativ. 
Spune-mi cum m-ai găsit şi de ce. 

În colțul buzelor îi apăru un zâmbet. 

— A fost chiar simplu, după ce am auzit că eşti la 
Paris. 

— După cum chiar tu ai spus, este un oraş cu un- 
sprezece milioane de oameni. 

— Păi, am început să mă gândesc la probabilități. Parisul 
nu este cel mai bun loc unde poți să te ascunzi; este un 
sector important pentru serviciile de informaţii ale mai 
multor naţiuni. De fapt este chiar ultimul loc unde ai vrea 
să te găseşti. Aşadar, am dedus că nu veniseși aici pentru 
a te da la fund. Poate că aveai o misiune, dar atunci de ce 
nu ai terminat-o cu prima ocazie? Și atunci erau mari şanse 
să te afli aici pentru că te aflai în căutarea cuiva, sau a 
ceva. Și care ar fi ultimul loc din lume în care ar apărea 
un fost angajat al Operaţiunilor Consulare despre care se 
ştia că defectase? Desigur, la birourile din Paris ale 

Operaţiunilor Consulare, sau cel puţin așa s-ar fi gândit 
colegii mei. Ultimul loc unde ţi-ai face apariţia. 

— Așa că tu te-ai dus repede acolo şi ai stat de plan- 
ton pe banca din față. 

— Pentru că informaţia de care aveai nevoie trebuia 
să fie legată cumva de Operaţiuni Consulare și lumea 
aceasta îţi era cea mai familiară. 

— Deci a fost vorba doar de o senzaţie pe care ai 
avut-o, nu? 

— O senzaţie? spuse Caston pe un ton de dispreţ 
maiestuos. Clay Caston nu acţionează bazându-se pe 
senzaţii. Nu face abuz de intuiţii sau bănuieli sau in- 
stincte sau... 

— Vorbește mai încet. 

— Scuze. Cred că ai atins un nerv sensibil. 

— Oricum, printr-o minunată succesiune de raţiona- 
mente logice... 

— Păi, mai degrabă este vorba de o matrice a 
probabilităților... 

— Pomind de la o absurditate raţională, ai decis să 
urmăreşti o intrare anume. Și ai avut noroc. 

— Noroc? E clar că nu ai ascultat nimic din ce ţi-am 
spus. A fost vorba de aplicarea Teoremei lui Bayes de 
estimare a probabilităților condiţionale, luând în consi- 
derare probabilitățile anterioare şi evitând astfel inad- 
vertențele.... 

— Dar întrebarea grea este: de ce? De ce mă căutai? 

— Mulţi oameni te caută. Eu pot să-ţi dezvălui doar 
motivele mele, spuse Caston şi făcu o pauză. Şi chiar şi 
aşa este destul de greu. Acum câteva zile nu eram inte- 
resat să te păsesc decât pentru a te scoate din joc, o 
iregularitate rezolvată. Dar acum, mi-am dat seama că 
există o iregularitate mai mare de rezolvat. Sunt în pose- 
sia câtorva informaţii și cred că şi tu ești în posesia unor 

altfel de informaţii. Dacă le punem cap la cap și stabilim 
un spațiu de prezentare mai mare — pentru a folosi un 
termen tehnic — s-ar putea să avansăm în cercetări. 

— Dar tot nu înțeleg de ce nu eşti la birou ascuţind 
creioane. 

Caston pufni indignat. 

— Eram obstrucţionat, despre asta e vorba. Sunt câţiva 
jucători răi care încearcă să dea de tine. Eu vreau să dau 
de ci. Şi acesta s-ar putea să fie scopul nostru comun. 

— Stai să văd dacă am înţeles aşa cum trebuie, spuse 
Ambler. Vorbea încet, ca şi cum ar fi fost vorba de o 
banală conversaţie, știind că nu ar putea fi auzit la mai 
mult de un metru. Continua să cerceteze zona cu pri- 
virea. Ai vrut să dai de mine pentru a mă scoate din joc. 
Acum vrei să-i detectezi pe cei care mă urmăresc. 

— Exact. 

— Şi apoi? 

— Apoi? Apoi va fi rândul tău. După ce-i predau pe 
ei, o să vreau să te predau pe tine. Şi apoi mă întorc la 
ascuţit creioane. 

— Adică vrei să spui că speri ca în cele din urmă să 
mă predai şi pe mine? Să mă „scoţi din joc“? De ce îmi 
spui asta? 

— Pentru că este adevărul. Vezi tu, reprezinţi tot ceea 
ce eu detest. 

— Nu ajungi la niciun rezultat cu complimentele. 

- Problema este că oamenii de felul tău sunt precum 
o plagă. Eşti un cowboy şi eşti trimis de alți cowboy în 
misiuni, de oameni care nu au niciun fel de respect pen- 
tru legi și reguli, oameni care o iau pe scurtătură ori de 
câte ori li se oferă ocazia. Dar asta nu este tot ce știu 
despre tine. Mai ştiu și că îți dai seama cam mereu când 
te minte cineva. Așa că de ce m-aş osteni să o fac? 

— Ceea ce ai auzit este corect. Nu te sperie asta? 

— Îmi face viaţa mai ușoară. Niciodată nu m-am des- 
curcat prea bine cu ascunzişurile. 

— Dă-mi voie să te întreb ceva încă o dată. Ai spus 
cuiva unde sunt? 

— Nu. 

— Atunci ce motiv aş avea să nu te ucid? 

— Pentru că este așa cum ţi-am spus. Pe termen scurt 
avem nişte interese comune. Pe termen lung, ei bine, 
după cum spune Keynes, pe termen lung toţi suntem morţi. 
Cred că o să-ţi asumi riscurile unei alianţe temporare. 

— Duşmanul dușmanului tău este prietenul tău? 

— Nu, pentru numele lui Dumnezeu. Asta este o 
filosofie a urii. Incepu să împacheteze ambalajul de la 
hamburger într-un origami. Să ne fie clar. Nu ești pri- 
etenul meu. Şi poţi fi sigur că nici eu nu-ți sunt prieten. 


Washington, D.C. 


Ethan Zackheim se uita la feţele analișştilor și specia- 
liştilor tehnici adunaţi în jurul mesei în sala de conferinţe 
0002A şi se întreba într-o doară câte tone de ciment şi 
piatră se aflau deasupra sa, în cele şase etaje din anul 1961. 
Dintr-odată, greutatea de pe umerii lui părea să-l strivească. 

— Bine, oameni buni, este clar că nu am reuşit să ne 
îndeplinim obiectivele, aşa că vă rog spuneti-mi că mă- 
car am învățat ceva. Abigail? 

— Ei bine, am analizat documentele descărcate de la 
consulat, spuse responsabila cu semnalele, privind ruşinată 
spre pantofii maro. Penetrarea de către Tarquin a unui 
obiectiv informatic în Paris era un subiect dureros pentru 
ei — o lovitură și îndrăzneață și îngrijorătoare, pentru 
care toată lumea să fie învinovăţită — şi niciunul dintre ei 
nu voia să redeschidă această discuţie. Trei dintre căutările 
sale aveau legătură cu Wai-Chan Leung, Kurt Sollinger 
şi Benoit Deschesnes. 

— Victimele sale, mormăi Matthew Wexler. Datorită 
vechimii de douăzeci de ani în Departamentul de 
Informaţii și Cercetare, INR, analistul își permitea să 
intervină în discuţie oricând dorea. Criminalul care trece 
din nou pe la locul crimei. 

Zackheim îşi desfăcu cravata. E cald aici, sau doar 
mi se pare mie? se întrebă el, dar decise să nu pună 
întrebarea cu voce tare. Presupunea că era o senzaţie 
personală. 

— Ce rost ar avea? întrebă el. 

— Face legătura între el și victime foarte clar, dacă nu 
era deja îndeajuns. Wexler se aplecă atingând masa cu 
burta. Adică dispuneam de suficiente probe circumstan- 
tiale, dar acum chiar nu mai avem niciun dubiu. 

— Nu cred că se poate spune despre analiza de ima- 
gine că este circumstanţială, interveni Randall Denning, 
expertul în imagistică, lăsând impresia că ar fi dorit doar 
să puncteze acest lucru pentru a fi înregistrat. Bluzonul 
albastru îi era mulat pe corp. Îl plasează la locul crimei. 
În mod clar. 

— Matthew, acţionăm pornind de la presupunerea cu 
care am fost cu toţii de acord, spuse Zackheim. Dar ceva 
legat de aceste documente descărcate mă pune pe gân- 
duri. De ce ar vrea cineva să investigheze informaţiile 
legate de oamenii pe care i-a omorât? Adică, asta se face 
de obicei înainte de a omori pe cineva, nu? 

La capătul celălalt al mesei, Franklin Runciman, ad- 
junctul de la Operaţiuni Consulare, părea stingherit de 
reorientarea discuţiei. Tuşi. 

— Ethan, ai dreptate că există mai multe interpretări 
pe care le putem face. Ochii îi erau sfredelitori. Întot- 
deauna există mai multe variante. Dar nu putem acţiona 
în mai multe direcţii. Trebuie să alegem una singură, 

bazată pe cele mai multe probe, pe toate probele. Nu 
avem timpul necesar pentru a ne juca cu alte variante. 

Zackheim îşi încleştă maxilarele. Întrebarea-rugăminte 
a lui Runciman îl exaspera. Ce era faptic și ce contrazi- 
cea faptele în problema pe care o aveau de rezolvat? Dar 
era inutil să încerce să aducă contraargumente. Oricum, 
Runciman avea dreptate când susţinea că existau mai 
multe posibile interpretări. Totuşi, descoperirile făcute 
de Abigail erau deranjante, din motive pe care nici măcar 
nu le putea explica. Tarquin, indiferent cine era el, părea 
să facă ceea ce făceau ei. Acţiona de parcă el era respon- 
sabil cu cercetările, nu de parcă el era cel investigat. 
Zackheim înghiţi cu greu. Nu-i convenea deloc situaţia. 

— Adevărata lovitură sub centură este Fenton, spuse 
Wexler. Zackheim observă că analistul uitase să se încheie 
la nasturele de la guler. Dar datorită faptului că Wexler 
avea o minte extrem de bine organizată, bineînţeles că i 
se trecea cu vederea nepăsarea față de aspectul său exte- 
rior. 

— E o identificare corectă, spuse Denning. El e băr- 
batul care-l însoțea pe Tarquin în zona unde a fost asa- 
sinat Sollinger. Paul Fenton. 

— Nimeni nu pune asta la îndoială, spuse Wexler ca 
şi cum ar fi vorbit cu un student greu de cap. Ştim că a 
fost acolo. Întrebarea este: ce înseamnă asta? Se întoarse 
spre ceilalți. Care sunt ultimele noutăți? 

— A fost o problemă cu permisele de acces, spuse 
Abigail abătută. 

— Permise de acces? Lui Zackheim parcă nu-i venea 
să creadă. Cine suntem noi, echipa editorială de la Wash- 
ington Post? Nu ar trebui să existe niciun fel de piedici 
interne. Acces? E un rahat! Se întoarse spre Wexler. Și 
tu, te-ai uitat pe dosarul lui Fenton? 

Wexler ridică mâinile cu palmele în sus. 

— Sechestrate, spuse. Protocolul special de acces este 
inviolabil, se pare. Îşi aţinti privirea spre Runciman. 

— Explică. Zackheim i se adresă direct lui Runciman. 
Logica birocratică îi spunea că directorul adjunct de la 
Operaţiuni Consulare fie fusese de acord cu aceste proto- 
coale, fie chiar el le implementase. 

— Nu este relevant pentru scopul acestei echipe, spuse 
Runciman hotărât. Chiar şi în lumina fluorescentă putea 
fi remarcată croiala fină a costumului lui închis la culoa- 
re, cu siguranță foarte scump. 

— Nu este relevant? Zackheim era pe punctul de a 
exploda. Nu echipa este cea care ar trebui să decidă asta? 
La dracu”, Frank! Tu mi-ai cerut să mă ocup de asta şi ai 
cei mai buni oameni aici, de la imagistică, analiză şi nu 
ne lași să ne facem treaba? 

Pe chipul lui Runciman nu se vedea nicio urmă de 
tensiune, dar îşi plecă privirea. 

— Am trecut de partea misiunii legată de descoperirea 
faptelor. Treaba noastră este să îndeplinim misiunea pe 
care ne-am propus-o. Nu să facem conferinţe, nu să 
speculăm cu privire la ipoteze, nu să întreprindem cer- 
cetări de arhivă sau să ne satisfacem curiozităţile. Când se 
stabileşte o misiune treaba ta este să îţi iei măsuri pentru 
îndeplinirea ei. Să asiguri suport operaţional și informaţii 
pe baza cărora se poate acționa, pe baza cărora agenţii 
noştri pot să facă ceea ce i-am împuternicit să facă. 

— Dar imaginea care reiese... 

— Imaginea? Runciman îl întrerupse pe un ton 
disprețuitor. Treaba noastră, Ethan, este să-l scoatem pe 
ticălos din joc. 


Paris 


O jumătate de oră mai târziu, cei doi bărbaţi, un agent 
operativ şi un auditor, au ajuns fiecare pe cont propriu la 

hotelul în care stătea Caston, o clădire bizară și înghesu- 
ită care se numea Hotel Sturbridge, şi care făcea parte 
dintr-un lanţ hotelier american. Încercarea lui Caston de 
a se izola de mediul înconjurător era clară; ocupa o cameră 
spațioasă, cel puţin după standardele pariziene, deşi avea 
un aspect înghesuit și instituțional. La fel de bine ar fi 
putut să fie o cameră de hotel dintr-un oraș american. 
Caston îl invită pe Ambler să ia loc pe un scaun tapițat 
cu catifea muștar, iar el îşi aranjă hârtiile de tot felul pe 
biroul placat cu lemn masiv, genul de mobilă a cărui 
valoare neînsemnată era scoasă în evidență tocmai prin 
încercarea de a părea cu stil. 

Caston îi puse lui Ambler câteva întrebări scurte şi la 
obiect despre experienţele avute de când părăsise insula 
Parrish; răspunsurile lui Ambler fură la fel de concise. 

— O... situaţie bizară, spuse Caston după ceva vreme. 
A ta, vreau'să spun. Toată chestia asta cu ștergerea 
identității. Dacă nu aş fi la capătul puterilor în ceea ce 
priveşte capacitatea empatică, aş spune că o astfel de 
experiență este cel puţin neliniştitoare. E ca un fel de 
criză de identitate. 

— O criză de identitate? spuse Ambler sarcastic. Te 
rog. Asta se întâmplă atunci când un inginer programator 
se închide într-o casă de chirpici în Arizona şi citeşte 
mult despre Carlos Castaneda. Sau când unul dintre di- 
rectorii executivi aflați în Top 500 decide să renunțe la 
slujbă şi să-şi deschidă o afacere vânzând gogoşi vege- 
tariene unui lanț de magazine cu produse naturale. Asta 
e ceva mai mult de atât, cred că putem să fim de acord 
cu asta, nu? 

Caston ridică din umeri, ca şi cum şi-ar fi cerut scuze, 
în parte. 

— Uite ce e, mi-am petrecut ultimele câteva zile încer- 
când să strâng cât mai multe informaţii, cu ajutorul 

asistentului meu. Am găsit multe dintre realizările tale 
trecute la dosar de la Unitatea de Stabilizare Politică, sau 
mă rog, ceea ce pare a fi un dosar cu realizări. Îi întinse 
lui Ambler un vraf de hârtii capsate. 

Ambler le răsfoi. Era o senzaţie ciudată să vadă, într-o 
variantă disecată şi abreviată, produsul sângelui, al muncii 
şi al lacrimilor. Îi lăsa un gust amar. Cariera sa, la fel ca 
a multora, era una construită departe de ochii publicului. 
Obscuritatea totală era compensată de eroismul deschis 
al acţiunilor sale. Aceasta fusese promisiunea, înţelegerea: 
faptele tale, deși ascunse, pot schimba istoria. Vei fi brațul 
ascuns al istoriei. 

Dar dacă totul nu era decât o iluzie? Dacă o viață 
petrecută în obscuritate, o viaţă care îl obligase să sacri- 
fice toate legăturile umane ce dădeau sens vieţii altor 
oameni, nu avea niciun fel de consecinţe reale şi de 
durată? Sau cel puţin niciun fel de consecinţe pozitive? 

Caston îi urmări privirea. 

— Concentrează-te, te rog. Dacă vezi ceva ce ţi se 
pare a fi fals spune-mi. 

Ambler încuviință cu o mișcare a capului. 

— Aşadar, apare un model psihologic. Te descurci 
foarte bine cu „interferențele afective“ Un detector de 
minciuni ambulant. Asta îți creează multe avantaje pe 
teren. Echipa de acţiune te scoate mai devreme pe teren, 
în Serviciile Consulare. Eşti aruncat în prima linie. Eşti 
angajat în acel tip de misiuni pe care le adoră Unitatea. 
Caston nu încerca să-și mascheze dezgustul din glas. Apoi 
primeşti o însărcinare la Changhua. Pe care o îndeplineşti 
cu succes, cel puţin din câte se vede în dosar. Şi urmă- 
torul lucru, ești scos din joc. De ce? Ce s-a întâmplat? 

Ambler îi spuse repede, ținându-şi privirea aţintită pe 
figura lui Caston în tot acest timp. 

Caston nu răspunse imediat, ci doar după ceva timp, 
şi privirea lui era mai ascuțită. 

— Spune-mi exact ce s-a întâmplat în seara când ai 
fost răpit. Tot ce ai zis tu, tot ceea ce s-a spus. Tot şi toți 
aceia de care îți aminteşti. 

— Îmi cer scuze, dar... Vocea i se frânse. Nu reușesc. 
Laurel spune că este vorba despre o amnezie indusă cu 
medicamentaţie. 

— Dar trebuie ca aceste informaţii să fie pe undeva în 
capul tău, spuse Caston. Nu-i aşa? 

— Nu ştiu, spuse Ambler. Îmi văd viaţa şi dintr-odată 
nişte umbre care nu duc nicăieri. 

— Un weekend pierdut. 

— La o altă scară. 

— Poate că nu te străduieşti îndeajuns de mult, mormăi 
Caston. 

— La dracu’, Caston. Mi-am pierdut doi ani de viaţă. 
Doi ani de zile de combinaţii mentale. Doi ani de dispe- 
rare. Doi ani de speranțe spulberate. 

— Asta înseamnă şase ani, spuse Caston clipind. 

— Dacă te vei gândi vreodată să te apuci de o profesie 
care presupune ajutorarea celorlalți, mai bine nu o face. 
Nu ai nici cea mai mică idee prin ce am trecut... 

— Nici tu. Şi asta încerc să descopăr, da? Aşa că 
păstrează-ți văicărelile pentru cineva care pretinde că-i 
pasă. 

— Nu înţelegi. Încerc să mă întorc în timp, dar nu e 
nimic acolo. Doar pureci pe un ecran. Niciun fel de 
imagine. Se simţea obosit. Prea obosit pentru a mai vor- 
bi. Prea obosit pentru a gândi. 

Se duse şi se întinse pe pat, uitându-se nefericit în 
tavan. 

Caston pufni. 

- La dracu’ cu imaginea. Începe cu micile detalii. 
Cum te-ai întors din Taiwan? 

— Nu am nici cea mai mică idee. 

— Cu ce mijloace de transport? 

— La dracu”, ţi-am spus că nu ştiu! explodă Ambler. 

Caston era neclintit, părând să nici nu remarce sen- 
timentele lui Ambler, chinurile pe care i le provoca mi- 
cul său interogatoriu. 

— Ai înotat? Ai venit cu vaporul? 

Agentul operativ simţea că-i explodează capul. Încer- 
că să se controleze, să-şi regleze respirația. 

— Te bag în mă-ta, spuse el mai încet. Ai auzit vreun 
cuvânt din ce am spus? 

— Cu ce mijloc de transport? repetă Caston. Nu era 
pic de compasiune în vocea lui, ci doar nerăbdare. 

— În mod normal, trebuie să fi venit cu avionul. 

— Deci ai o mică idee, ticălos autocompătimitor ce 
eşti. Mai exact, de unde ai fi zburat? 

Ambler ridică din umeri. 

— Presupun că de pe aeroportul Chang Kai Shek, de 
lângă Taipei. 

— Ce zbor? 

— Nu... Clipi. Cathay Pacific, se auzi spunând dintr-o 
dată. 

— Deci un zbor comercial, spuse Caston fără a părea 
surprins. Un zbor comercial. Douăsprezece ore. Ai băut 
ceva la bord? 

— Probabil că da. 

— Ce? 

— Un whisky Wild Turkey, presupun. 

Caston luă telefonul și sună la room service. Cinci 
minute mai târziu le fu adusă la uşă o sticlă de Wild 
Turkey. 

Turnă două degete într-un pahar şi i-l întinse lui 
Ambler. 

— Relaxează-te, bea asta, spuse auditorul pe un ton 
înţepat. Sprâncenele îi erau încruntate şi oferta fusese 
făcută pe un ton autoritar. Auditorul se transformase 
într-un barman din iad. 

— Nu beau, protestă Ambler. 

— De când? 

— De..., spuse el şi ezită. 

— De la incidentul Parrish Island. Dar înaintea beai şi 
vei bea şi acum. Dă-l peste cap! 

— Care-i treaba? 

— Un experiment ştiinţific. Fă-o! 

Ambler bău şi simţi cum băutura îl arde puţin pe gât. 
Nu simţi niciun fel de euforie, doar o urmă de ameţeală, 
derută şi o nel:nişte crescândă. 

Caston îi mai turnă un pahar şi îl dădu şi pe acesta 
peste cap. 

— La ce oră a aterizat avionul? întrebă auditorul. 
Dimineaţa sau seara? 

— Dimineaţa. Simţi un fel de neliniște pornită din 
stomac. Începea să-și amintească, dar memoria parcă 
venea din altă dimensiune. Nu era stăpân pe situaţie, nu 
putea să-şi amintească exact ceea ce voia. Dar amintirile 
fuseseră redeşteptate şi acum reveneau la viață. 

— Ţi-ai făcut raportul cu ofițerul de legătură? 

Ambler rămase nemișcat. 

— În mod normal, trebuie să o fi făcut. 

— Următoarea întrebare, spuse Caston neobosit. Părea 
că trece în revistă un şir imens de întrebări fără importanță, 
ca o pasăre care ciugulește o stâncă. Cine e Transcience? 

Ambler simţi cum începe să se învârtă camera în 
jurul lui şi când închise ochii, rotația se acceleră. Nu 
spuse nimic pentru o vreme. La fel ca o împușcătură în 

Alpi, întrebarea declanşă o avalanşă. Se simţi învăluit de 
întuneric. 
Şi apoi, în întuneric apăru o luminiţă. 

C în Changhua din nou. Un trecut care îşi arun- 
ca umbra asupra prezentului. Într-o succesiune rapidă de 
imagini, începu să-şi aducă aminte de o mulțime de 
activități, ca o furtună devastând o insulă. Descoperi lucrul 
de care se temea. 

Apoi îşi reaminti o serie de imagini aleatoare. 
Însoțitoarea de bord de pe zborul Cathay Pacific, o gheişă 
a înălțimilor; un alt pahar de whisky aflat la îndemână. 
Şoferul de taxi de pe aeroportul Dulles, un locuitor din 
Trinidad, cu pomeţii ascuţiţi şi cu păreri ferme în legă- 
tură cu cea mai scurtă rută. Apoi apartamentul său din 
Baskerton Towers, care în acea zi îi făcea impresia că 
este atât de mic. Ceva mai mult decât un loc unde făcea 
baie, se îmbrăca și se pregătea, se pare, pentru luptă. 

Pentru luptă. 

Ce luptă? Din nou amintirile îi fură învăluite de ceață 
şi imaginea deveni opacă. Dar Ambler, nu...Tarquin - el 
era Tarquin... simţise un sentiment scânteind. Dacă reușea 
să reconstituie acel sentiment, poate izbutea să descopere 
şi amintirea legată de el. Sentimentul era o componentă 
deosebită şi deosebit de puternică: în parte de vinovăţie, 
dar mai ales de furie. 

Ceaţa începu să se ridice. Apărură în imagine oameni 
şi clădiri; voci, care mai întâi se pierdeau într-un vacarm, 
deveneau tot mai distincte. Presiunea pe care o resimțea 
era din ce în ce mai reală. 

Tarquin nu suferea de narcisismul moral care să-l 
facă să presupună că mâinile-i erau curate: dar îl revolta 
descoperirea că tocmai deveniseră şi mai pline de sânge 
datorită unei lipse incomensurabile de profesionalism. 

Trebuia anunțat Transcience. 

Clocotind de furie şi copleşit de neîncredere, Tarquin 
se întoarse la cartierul general din Washington, D.C. Un 
bărbat cu cravată, la fel ca mulţi alţii, într-o clădire mare 
de piatră, la fel ca nenumărate altele. Se duse direct la 
subsecretarul responsabil de Unitatea de Stabilizare 
Politică, la Transcience. 

Şi apoi incomensurabilul deveni impardonabil. O 
cunoştea foarte bine pe subsecretarul Ellen Whitfield, di- 
rectoarea patriciană a Unităţii de Stabilizare Politică, unii 
ar fi putut spune că o cunoştea chiar prea bine. Era o 
femeie drăguță, cu o bărbie puternică, nasul mic şi drept 
şi pomeţii ascuţiţi. Părul castaniu îi scotea în evidență 
ochii albaştri, pe care-i accentua cu un machiaj ușor. Era 
drăguță. Odată, i se păruse chiar frumoasă. Asta se întâm- 
plase cu mulţi ani în urmă, aproape la începutul carierei, 
când ea încă era implicată în operațiuni de teren şi legă- 
tura lor, consumată în şpecial în cabanele Quonset, de pe 
insulele Marianelor de Nord, durase mai puţin de o lună. 
Ce se întâmplă în Saipan!, îi spusese ea zâmbind, trebuie 
să rămână în Saipan. 

Apoi ea făcuse cerere pentru a ocupa o poziţie ad- 
ministrativă la Departamentul de Stat; el a acceptat ur- 
mătoarea misiune de teren — talentele lui deosebite îl 
făceau să fie indispensabil, aşa îi spuseseră. În anii urmă- 
tori carierele lor o luară în direcţii diferite într-un fel, dar 
se apropiară în altul. La Operaţiuni Consulare ea deveni 
cunoscută pentru mintea ei uimitor de bine organizată: 


! Capitala arhipelagului Marianelor de Nord (n. trad.). 

doar puţini administratori mai erau capabili să organizeze 
şi să stabilească prioritatea diverselor informaţii şi căi de 
acţiune. De asemenea, demonstrase că era adepta politi- 
cilor de birou: îşi flata superiorii, dar fără să pară că face 
asta; le punea bețe în roate celor care îi stăteau în calc, 
dar, din nou, disimulându-şi intenţiile. La un an după 
obţinerea primei sale slujbe la D.C., fu numită director al 
compartimentului Afaceri Est-Asiatice şi Pacifice. Doi 
ani mai târziu ajunsese director adjunct al Operaţiunilor 
Consulare; la trei ani după aceea deveni director divizio- 
nar cu puteri depline și reanimă în scurt timp Unitatea de 
Stabilizare Politică, mărindu-i responsabilităţile și aria 
de acţiune. 

În cadrul departamentului Operaţiuni Consulare, 
Unitatea de Stabilizare era privită ca fiind extrem de „pro- 
activă“ — criticii o considerau chiar nechibzuită. Pentru 
aceştia, agenţii operativi de la Stabilizare acționau fără a 
ține seama de reguli și erau mult prea agresivi, respectând 
tratatele internaţionale la fel de mult cum respectă şoferii 
din Boston regulile de circulaţie. Faptul că cineva atât de 
controlat și de atent precum Ellen Whitfield fusese cea 
care inspirase această transformare îi luă pe mulţi prin 
surprindere. Dar nu pe Ambler. El îi cunoștea acea latură 
sălbatică, un amestec de impetuozitate şi calcule raţionale 
și ceva ce cu mult timp în urmă s-ar fi numit lucrarea 
diavolului. Odată, într-un august fierbinte, în Saipan, con- 
siderase excitant acest amestec. 

Dar Whitfield, acum subsecretar de stat, devenise ex- 
trem de distantă. Erau momente când Ambler se întreba 
dacă nu cumva „istoria“ lor personală o făcea să se simtă 
stingherită în preajma lui, dar adevărul era că niciodată 
nu păruse a fi acel gen de persoană și nici nu părea să fi 
considerat aventura ceva mai mult decât un moment plăcut 
într-o misiune altfel plictisitoare. Un moment plăcut înche- 

iat în mod paşnic. Era a patra oară când i se spunea lui 
Ambler că subsecretarul Whitfield se afla într-o şedinţă 
şi Ştia că nu voia să-l primească. Deja îşi scrisese și 
transmisese raportul în legătură cu problema Leung. Şi 
acum aştepta urmările. Voia să o audă spunând că avea 
să facă o anchetă temeinică în legătură cu această ratare 
dezastruoasă a unei operaţiuni de spionaj. Voia să o audă 
recunoscând că Stabilizarea o luase razna și că ea avea să 
se asigure că totul va reintra în normal. 

Cu siguranţă că nu era prea mult ceea ce voia. 

La cinci zile după ce ajunsese la Washington, Am- 
bler aflase pe canale neoficiale că Whitfield nici măcar 
nu înaintase un memorandum oficial în legătură cu plân- 
gerea lui, aşa cum stipula protocolul standard. I se părea 
revoltător. Whitfield era cunoscută și chiar apreciată 
pentru tendinţele sale perfecţioniste. Oare să fi fost atât 
de jenată de ratare încât refuza să dea raportul în legătură 
cu acest lucru directorului Operaţiunilor Consulare şi 
secretarului de stat? Oare credea că poate acoperi totul — 
asta luând în considerare tot ceea ce descoperise el? 
Trebuia să o vadă; să audă ce explicaţii avea de dat. 

Voia ca acest lucru să se întâmple între patru ochi. 

Fu copleşit din nou de acea furie pe care o simţise la 
Changhua. O furie a trădării. Era vineri după-amiază, 
sfârşitul săptămânii de lucru la Washington, dar care 
pentru el încă nu venise. Îmi cer scuze, dar subsecretarul 
Whitfield este într-o şedinţă. Puteţi să-i lăsaţi un alt mesaj 
dacă doriţi. Când sună o oră mai târziu, răspunsul asis- 
tentei fu la fel de neutru, ca o încercare de a se proteja 
de un dăunător. Îmi pare rău, dar subsecretarul Whitfield 
a plecat de la serviciu. 

Nebunie! Chiar credea că scăpase de el, că poate evita 
adevărul, la nesfârşit? Livid, luă un taxi şi se duse acasă 

la Whitfield, la marginea unui sat de la vest de Washing- 
ton, Fox Hollow. Știa unde locuia și acolo nu mai avea 
cum să-l evite. 

O jumătate de oră mai târziu, intră cu maşina pe o 
alee lungă, care trecea unduindu-se pe lângă un şir de 
peri. Casa era mare, construită în stil Monticello, cu 
cornişe elegante şi fațadă din piatră roşie patinată şi fe- 
restre înalte. Era înconjurată de magnolii aranjate cu artă 
şi rododendroni înalți. Scări de piatră duceau de la aleea 
circulară din față la uşa de intrare din stejar sculptat. 

Familia Whitfield, își aminti el, făcuse avere în prin- 
cipal din industrie, în secolul XIX. Fusese implicată în 
producerea de oțel, făcuse afaceri cu traverse de cale 
ferată, nu le produsese, ci parcă le exportase. Averea 
familiei mai scăzuse în anii de după război, atunci când 
descendenţii se implicaseră în activităţi cu valoare cul- 
turală, sau intelectuală. Existau tablouri pictate de un 
Whitfield la muzeul Metropolitan, la Galeriile Naţionale, 
la Institutul Hudson. Alţi membri ai familiei se lansaseră 
în afaceri bancare internaţionale. Dar fonduri de investiţii 
bine conduse asigurau liniştea financiară a tuturor mem- 
brilor familiei Whitfield şi, la fel ca în cazul familiei 
Rockefeller, o etică familială a serviciului public persis- 
tase cumva de-a lungul timpului. Faptul că implicarea în 
serviciul public nu însemnase renunţarea la avantajele 
materiale era destul de evident din grandoarea victoriană 
a reședinței Whitfield. Era mai degrabă o declaraţie decât 
o încercare de laudă de sine, dar cu siguranţă nu depășea 

Ambler parcă lângă ușile duble dinspre centrul casei 
şi ieşi din maşină. Sună la uşă. Câteva clipe mai târziu, 
la ușă apăru o femeie îmbrăcată cu o uniformă de mena- 
jeră. Părea a fi filipineză. 

— Sunt Hal Ambler şi aş dori să o văd pe doamna 
Ellen Whitfield, spuse el. 

— Doamna nu primeşte pe nimeni, îi răspunse femeia 
în uniformă. Apoi, mai înțepată, adăugă: Doamna nu aici. 

Mintea, bineînţeles. Chiar dacă Ambler nu şi-ar fi dat 
seama, tot putea să audă vocea lui Whitfield din camera 
de alături. Ambler trecu de filipineza care protesta, intră 
în holul pavat cu marmură şi apoi pătrunse într-o biblio- 
tecă cu ferestre înalte și rafturi duble de cărți. 

Whitfield era acolo împreună cu un bărbat mai în 
vârstă, având în faţa lor un teanc mare de documente. 
Ambler se holbă la ei. Bărbatul i se părea cunoscut. Avea 
păru grizonat, un aspect academic, cu o frunte proemi- 
nentă. Cravata roșie de mătase dispărea sub o vestă în- 
chiată cu nasturi și o haină de tweed. Amândoi erau 
absorbiți de hârtiile pe care le aveau în față. 

— Doamnă, am spus să nu... Când tăcerea fu între- 
ruptă de filipineza care protesta, atât Whitfield cât şi 
bărbatul cu părul alb îşi ridicară privirea surprinşi şi 
speriați. 

— La dracu’, Ambler! strigă Whitfield, surpriza trans- 
formându-i-se în furie și indignare. Ce naiba cauţi aici? 
Domnul în vârstă își întorsese privirea de la el, ca și cum 
ar fi fost dintr-odată interesat de un raft de cărți. 

— Eu ştiu ce dracu” fac aici, doamnă subsecretar 
Whitfield, replică el, spunându-i funcţia cu dispreţ în glas. 
Vreau răspunsuri. M-am săturat de tactici de amânare. 
Crezi că mă poţi evita? Ce încerci să ascunzi? 

Figura lui Whitfield era descompusă de furie. 

— Ticălos paranoic! leşi din casa mea! leși afară, acum! 
Cum îndrăznești să-mi violezi intimitatea astfel! Cum 
îndrăzneşti! Un braţ întins indica direcţia uşii. Ambler 
remarcă tremurul braţului. O fi fost de frică? De furie? 
Amândouă, se părea. 

— Ai primit memorandumul meu, replică Ambler cu 
răceală. Am spus adevărul. Crezi că poţi să îngropi acel 
adevăr? Crezi că mă poţi îngropa şi pe mine? Nici vorbă! 
Crede-mă, mi-am luat măsuri de precauţie. 

— Uită-te la tine. Tu auzi ce spui? Comportamentul 
tău este lipsit de profesionalism. Eşti pe marginea pră- 
pastici. Nu auzi cât de nebunesc sună ceea ce spui? În- 
datoririle mele sunt mult mai numeroase decât îți poţi 
imagina. Dacă vrei o întrevedere, ne putem vedea luni 
dimineață. Dar ascultă-mă şi fii foarte atent. Dacă nu ieşi 
acum din casa aceasta, voi face să nu mai fii primit în 
niciun serviciu public din ţară, pentru tot restul vieţii. Şi 
acum dispari din ochii mei. 

Ambler rămase locului, respirând greu, propria-i fu- 
rie fiind domolită de furia ei. 

— Luni, spuse şi se întoarse pentru a ieşi. 

La câţiva kilometri depărtare de Fox Hollow, o maşină 
cu sirenă pusă în funcţiune apăru dintr-odată în spatele 
lui şi el trase pe dreapta. Instantaneu, ambulanţa trase în 
faţa lui şi un Buick parcă în spate, blocându-l. Câţiva 
bărbaţi — echipa medicală de urgență? dar ceva părea 
nelalocul lui — ieșiră din ambulanță. Alţii coborâră din 
mașina din spate. Pe când îl trăgeau afară din maşină, un 
ac hipodermic îi fu înfipt în mână şi el se strădui din 
greu să-şi dea seama ce se întâmpla. Bărbaţii acționau 
într-o misiune oficială, ducând la îndeplinire ordine, 
comportându-se cu eficienţa unor profesionişti. Dar cine 
erau Și ce voiau de la el? 

Ceaţa din minte nu i se disipase în totalitate; încă mai 
acoperea ceea ce urmase după acel incident, aşa cum o 
făcuse şi cu ceea ce se întâmplase înainte. Când era legat 
de o targă auzi un schimb de replici tensionate între mem- 
brii echipei medicale. Apoi conoştinţa sa deveni din ce în 
ce mai încețoșată. Era începutul unei perioade tulburi. 

La fel i se păru și lumina zilei atunci când deschise 
ochii. 

Cu patru zile în urmă fusese internat într-o instituţie 
de maximă securitate. Acum se afla peste ocean şi tot nu 
era liber. 

Anver deschise ochii, îşi concentră atenția asupra 
interlocutorului şi începu să vorbească, făcându-i o de- 
scriere a mişcărilor şi observaţiilor sale cât de cuprinză- 
tor putea. Timpul umbrise mii de detalii, dar lincaritatea 
episoadelor îi era acum clară. 

— O clipă m-am temut că ţi-ai pierdut cunoştinţa, 
spuse Caston după ce Ambler vorbise cinci minute fără 
pauză. Mă bucur să văd că eşti printre cei vii. Lăsă din 
mână publicaţia pe care o citise până atunci, Jurnalul de 
matematici aplicate şi analiza probabilităților. Şi acum 
vrei să te ridici dracu” de pe patul meu? 

— Scuze. Ambler se întinse, se ridică şi luă loc pe 
scaunul de culoarea muştarului. Probabil că adormise. 
Ceasul de la mână îi arăta că trecuseră patru ore. 

— Deci Transcience era chiar Ellen Whitfield? 

— Era pseudonimul pe care-l folosise ca agent ope- 
rativ. Când toate dosarele au fost introduse pe calculator, 
toate chestiile alea s-au pierdut. Niciun document oficial 
nu avea să se mai păstreze. Cu atât mai mult propriile ei 
documente. A spus că era o măsură de securitate. 

— Aşa se explică de ce numele nu a scos nimic la 
iveală, spuse Caston. Se uită o clipă în tăcere la agentul 
operativ. Vrei altceva de băut? 

Ambler ridică din umeri. 

— Ai apă minerală în minibar? 

— Da, sigur, am nişte Evian. La actuala rată de schimb 
o jumătate de litru costă 9,25 dolari. Adică 1,85 dolari 
pentru o sută de mililitri de apă. Chestia asta mă scoate 
din minţi. 

Ambler oftă. 

— Cred că ar trebui să-ți admir exactitatea. 

— Ce tot spui? Rotunjesc foarte mult. 

— Te rog, spune-mi că măcar nu ai familie. 

Caston se înroşi. 

— Cred că-i înnebuneşti. 

— Deloc, spuse auditorul, aproape zâmbind. Pentru 
că, vezi tu, ei nu ascultă nici măcar un cuvânt din ce le 
spun. 

— Asta cred că te înnebunește pe tine. 

— De fapt, îmi convine de minune. Pentru o clipă 
chipul auditorului se înveseli şi Ambler surprinse o ati- 
tudine care semăna cu una de divinizare; oricât de lipsit 
de sare și piper ar fi fost, auditorul era un tată iubitor, 
remarcă Ambler cu surprindere. Apoi Caston reveni brusc 
la subiectul în cauză. Bărbatul care era cu subsecretarul 
Whitfield în bibliotecă — descrie-mi-l cât mai exact. 

Ambler se uită în pol și îşi reaminti chipul bărbatu- 
lui. Avea în jur de şaizeci de ani. Părul argintiu, pieptănat 
cu atenţie şi fruntea lată. Chipul avea trăsături fine şi 
părea a fi al unui om studios. Avea pomeţii ridicaţi şi 
bărbia puternică. Ambler începu să-i descrie chipul aşa 
cum şi-l amintea. 

Caston îl ascultă şi apoi căzu pe gânduri. În clipa 
următoare se ridică din nou, agitat; pe frunte i se vedea 
o venă pulsând. 

— Nu se poate să fie el, spuse Caston brusc. 

— Asta îmi aduc aminte, zise Ambler. 

— ÎL descrii..., dar este imposibil. 

— Spune. 

Caston umblă la calculator, pe care îl conectase la 
priza de telefon. După ce scrise câteva cuvinte pe un 
motor de căutare, se dădu la o parte şi-i făcu semn lui 
Ambler să se uite. Pe monitor apăruse imaginea unui 
bărbat. Era acelaşi om cu cel văzut de Ambler la Whit- 
field în bibliotecă. 

— El este, confirmă Ambler. 

— Ştii cine este acest bărbat? 

Ambler clătină din cap. 

— Numele lui este Ashton Palmer. Whitfield l-a avut 
profesor la facultate. 

Ambler ridică din umeri. 

- Și? 

— Mai târziu l-a respins pe el şi tot ceea ce reprezen- 
ta. Nu a mai avut nicio legătură. Altfel nu ar fi putut să 
facă deloc carieră. 

— Nu înţeleg. 

— Ashton Palmer, chiar nu-ţi spune nimic numele ăsta? 

— Doar vag, spuse Ambler. 

— Poate că ești prea tânăr. A fost o vreme, acum 
douăzeci, douăzeci şi cinci de ani, când era cea mai lu- 
minată minte a politicii externe. A scris câteva articole 
foarte apreciate în revista Foreign Affairs. Ambele partide 
politice îl susțineau. Ținea seminarii până şi la Casa Albă, 
în aripa de vest, în nenorocitul de Birou Oval. Oamenii 
îi sorbeau cuvintele. I s-a dat o funcţie onorifică în De- 
partamentul de Stat, dar era mult mai important decât 
funcţia pe care o ocupa. Trebuia să devină următorul 
Kissinger, unul dintre acei oameni ale căror viziuni lasă 
o urmă de neșters în istorie, fie ea bună sau rea. 

— Şi ce s-a întâmplat? 

— Mulţi ar spune că s-a autodistrus. Sau poate că a 
făcut un calcul greşit. A ajuns să fie considerat extremist, 

un fanatic periculos. Poate că s-a gândit că autoritatea sa 
politică și intelectuală îi permitea să-și exprime vederile 
direct şi că acestea aveau să-i câştige pe oameni de partea 
sa, doar pentru că el era cel care le emitea. În cazul 
acesta s-a înşelat. Vederile lui erau periculoase, şi ar fi 
adus țara pe o traiectorie de coliziune cu istoria. A ținut 
o prelegere incendiară la Institutul Macmillan pentru 
Politică Externă, în Washington, și după aceea în mai 
multe țări, crezând că reprezintă politica oficială a guver- 
nului, chiar au amenințat că-şi vor retrage ambasadorii. 
Îţi imaginezi? 

— Mi-e greu. 

— Secretarul de stat a vorbit atunci toată noaptea la 
telefon. Brusc, Palmer a devenit persona non grata. A 
primit un post de profesor în Ivy League!, a înființat un 
centru academic propriu şi a fost numit director al unui 
think tank marginalizat întru câtva, în Washington. Această 
imagine provine de pe site-ul universității Harvard. Dar, 
oricine din Departamentul de Stat, care a fost prea 
apropiat de el, şi-a pierdut credibilitatea. 

— Aşa că niciunul dintre oamenii săi nu a reuşit să 
facă nimic. 

— De fapt, în guvern sunt foarte mulți Palmeriți. 
Studenţi străluciți, absolvenți ai Harvard Kennedy School 
şi ai programului de administrație. Dar dacă vrei să faci 
carieră, nu poți recunoaşte că eşti Palmerit. Şi cu siguranță 
nu poţi să menţii legătura cu vechiul venetic. 

— Pare logic. 

— Şi totuşi, tu i-ai văzut împreună. Este vorba de unul 
din oamenii importanți din Departamentul de Stat aflat 
în compania profesorului Ashton Palmer. Îţi dai seama ce 


! Denumire generică a celor mai bune universități americane 


(n. trad). 

informaţie explozivă este asta? Îți dai seama că asta ar 
putea să o compromită? După cum spunea odată un mare 
jurist american „lumina soarelui este cel mai bun dezin- 
fectant“* Și era lucrul pe care ei nu şi-l permiteau. 

Ambler îşi îngustă privirea și-și aminti de furia lui 
Ellen Whitfield. Acum înţelegea şi semnificaţia fricii pe 
care o detectase la ea. 

— Deci despre asta era vorba. 

— Nu m-aș hazarda să afirm că era vorba doar despre 
asta. Caston spunea lucrurilor pe nume, ca de obicei. Dar 
pentru un membru marcant al Departamentului de Stat, 
menţinerea legăturii cu Palmer era o sinucidere politică. 
Mai ales din postura de şef al Unităţii de Stabilizare 
Politică, Whitfield pur și simplu nu-și putea permite să 
fie asociată cu Palmer. 

Ambler se lăsă pe spate și reflectă. Whitfield, o fe- 
meie care mințea aşa cum respira, probabil că ar fi putut 
explica prezența lui Palmer acolo oricui altcuiva. Dar 
Ambler era singurul pe care nu spera că-l putea duce de 
nas. 

De aceea fusese luat pe sus. Aceasta era informația 
pe care ea nu-și permitea să o lase să transpire. Și înre- 
gistrarea cu halucinaţiile sale reprezenta o poliţă de asi- 
gurare, dovada că nimic din ceea ce spunea el nu avea 
nicio valoare. 

Probabil că intrase în panică în seara aceea şi acti- 
vase un 918 PSE, un protocol utilizat arareori, pentru o 
urgență psihiatrică ce implica un ofițer sub acoperire. 
Pentru că el spusese că-şi luase precauţii, adică în cazul 
în care ar fi murit ar fi ieşit la iveală informații 
compromiţătoare, probabil că ea ajunsese la concluzia că 
singura soluţie era să-l interneze undeva. Și apoi să-l 
facă să dispară. 

Ambler simţea cum inima îi bate să-i iasă din piept, 

pe măsură ce devenea conștient de faptul că un incident 
minor îi dăduse existența peste cap. Și totuşi, ce încerca 
ea să acopere? Doar o relaţie personală, sau era vorba de 
ceva mai mult de atât? 

Îşi ceru scuze şi o sună pe Laurel de pe telefonul 
mobil. Îi dădu cele două nume; conveniră că la enorma 
Bibliotecă Naţională a Franţei, în arondismentul 8, putea 
să caute prin arhive cele mai relevante materiale, pe care 
altminteri nu ar fi putut să le găsească. Se simți puţin 
mai calm când închise telefonul şi îşi dădu seama de ce 
o sunase cu adevărat. Simţise nevoia să-i audă vocea. 
Era chiar foarte simplu. Laurel Holland îl ajutase să nu 
se lase pradă disperării. Rămăsese un colac de salvare 
pentru normalitate într-o lume care înnebunise. 

După o vreme, Caston se întoarse spre el. 

— Îţi pot pune o întrebare personală? 

Ambler încuviință absent. 

— Care e numele tău adevărat? 


Doar ce era mai bun pentru Paul Fenton, se gândi 
subsecretarul Whitfield pe când acesta o invită în apar- 
tamentul Empire, de la elegantul hotel George V. Hotelul 
cu opt etaje, aflat la jumătatea distanţei dintre Arcul de 
Triumf şi Sena, era poate cel mai apreciat din oraș şi asta 
pe bună dreptate. Majoritatea camerelor erau mobilate și 
aranjate elegant, în stil Ludovic XIV. Nu și apartamentul 
Empire, care făcea ca celelalte camere să pară de-a dreptul 
austere. În apartamentul Empire, o intrare mare dădea 
într-un salon spaţios şi într-o cameră de zi şi sufragerie. 
Exista chiar şi un budoar lângă salonul pentru oaspeții 
oaspetelui hotelului. Apartamentul era decorat cu o 
mulțime de sculpturi şi tablouri, care le aduceau un oma- 
giu lui Napoleon și lui Josephine. În afară de pereţi, care 
erau acoperiți cu un material auriu, tema imperiului era 

redată în tonuri de verde şi de lemnărie închisă la cu- 
loare. Statuete de bronz şi vaze erau peste tot, creând o 
senzaţie de abundență arboricolă. De la fereastră se vedea 
o imagine, care-ţi tăia respiraţia, a oraşului luminilor, cu 
Domul Invalizilor, turnul Montparnasse şi, bineînţeles, 
foarte vizibil, Turnul Eiffel. 

Lui Ellen Whitfield îi plăcea priveliştea. Apartamen- 
tul i se părea îngrozitor. Pentru ochiul ei format părea 
împopoţonat, țipător, de cea mai proastă calitate. Dar 
întreaga carieră a lui Fenton era o mărturie a faptului că 
numai excesele îl ajutaseră să reuşească în viaţă. 

Fenton, cu părul roșu-maroniu, ca al unui urs, o con- 
duse în salon, unde luară loc la o masă de sticlă, pe 
scaune verzi cu dungi. Își trecu degetele pe spătarele 
scaunului, care erau de lemn cu ornamente de bronz, un 
fel de motive egiptene. 

— Cred că nu ţi-am spus cât de recunoscătoare sunt, 
cât de recunoscători suntem cu toţii, pentru ceea ce ai 
făcut pentru noi de-a lungul anilor. Whitfield vorbea şi îl 
privea cu o expresie aproape senzuală. Se aplecă ușor 
spre el. De aproape remarcă cât de roz şi de fin era tenul 
lui Fenton, ca şi cum şi-ar fi petrecut toată dimineața 
făcând împachetări cu nămol. Avea pectoralii şi brațele 
supradimensionate ale unei persoane care face culturism. 
Fenton avea multe proiecte în vedere şi fără îndoială că 
şi corpul lui era unul dintre acestea. 

El ridică din umeri cu un aer modest. 

— Vrei o cafea? 

Subsecretarul îşi întoarse privirea spre masa de 
abanos. 

— Am remarcat că ai deja pregătită o tavă cu cafele. 
Eşti foate atent, dar lasă-mă pe mine să o aduc. Se ridică 
şi se întoarse cu tava. Era o cafetieră, din argint şi sticlă, 
plină cu cafea proaspătă; un vas mic de porțelan cu lapte 

şi un altul cu zahăr. Fac eu pe gazda, spuse ea turnând 
cafeaua în două cești delicate din porțelan de Limoges. 

Se aşeză pe scaun şi luă o gură din cafeaua exce- 
lentă; obișnuia să bea cafeaua neagră. Fenton, își reaminti 
ea, o prefera foarte dulce şi se uită la el cum punea mai 
multe lingurite de zahăr, aşa cum făcea mereu. 

— Atâta zahăr, spuse ea pe un ton de reproş matemal. 
Te va ucide. 

Fenton luă o sorbitură şi zâmbi. 

— Vremuri incitante, nu? Ştii că mereu am fost onorat 
să fac orice serviciu am putut. Este plăcut să lucrez cu 
cineva care vede lumea la fel ca mine. Amândoi înţelegem 
că America merită un viitor mai sigur. Amândoi înţelegem 
că amenințările de mâine trebuie combătute de azi. 
Acţiune preventivă, nu? 

— Prevederea și rezolvarea timpurie, încuviință ea. Și 
nimeni nu o face mai bine decât oamenii tăi. Fără agenţii 
tăi operativi şi fără sistemul tău de informaţii, nu am fi 
reușit niciodată să avansăm atât. Din punctul nostru de 
vedere nu ești doar un contractor privat. Eşti un partener 
cu drepturi depline în misiunea de a menţine superiori- 
tatea Americii. 

— Suntem asemănători în multe privinţe, spuse Fen- 
ton. Amândurora ne place să câştigăm. Şi asta am făcut 
până acum: am tot învins. Am câştigat pentru echipa în 
care credem amândoi. 

Whitfield se uita la Fenton cum își termină cafeaua 
şi pune ceașca pe farfuriuță. 

— Este mai uşor să câștigi, spuse ea, atunci când ad- 
versarii tăi nici nu ştiu că joci jocul. Recunoștinţa din 
privirea ei era totală. 

Fenton încuviinţă absent. Închise ochii şi apoi îi re- 
deschise, ca şi cum i-ar fi fost greu să se concentreze. 

— Dar ştiu că nu ai vrut să ne întâlnim aici doar 

pentru a mă felicita, spuse el, tărăgănând un pic cuvin- 
tele. 

— Trebuia să-mi dai un raport în privinţa lui Tarquin, 
spuse ea. Presupun că nu ştie că stai la acest hotel. Ţi-ai 
luat măsuri de prevedere? 

Fenton încuviinţă. 

— Ne-am întâlnit într-o locaţie sigură. Dar s-a descurcat 
bine. Căscă. Scuză-mă, cred că e din cauza diferenţei de 
fus orar. 

Ea îi mai turnă cafea. 

— Probabil că eşti extenuat, după tot ce s-a întâmplat 
în ultimele zile, spuse Whitfield, foarte atentă. Remarcă 
felul în care vorbea şi cum capul i se apleca ușor spre 
piept. 

Fenton căscă și își schimbă poziţia pe canapea. 

— E foarte ciudat, murmură el. Nu pot să-mi ţin ochii 
deschişi. 

— Nici nu încerca, spuse Whitfield. Nu rezista. 
Agenţilor ei nu le fusese greu să îmbibe zahărul cu un 
antidepresiv cu acţiune rapidă, un derivat din gama hidro- 
Xibutirat, care, în cantități mari, ducea la pierderea 
cunoștinței și care nu putea fi detectat la analize, pentru 
că avea aceleași componente ca și sângele. 

Ochii lui Fenton se deschiseră o clipă, poate ca 
răspuns la răceala din tonul ei. Scoase un zgomot ca un 
mormăit al unei persoane adormite. 

— Îmi pare foarte rău. Se uită la ceas. A fost o decizie 
pe care şi eu şi Ashton am luat-o cu dificultate. Nu pen- 
tru că ne îndoim de loialitatea ta. E doar pentru că, ei 
bine, ştii cine sunt. Ai putea să faci legătura și nu eram 
siguri că ţi-ar fi plăcut rezultatul acestui puzzle. Se uită 
din nou la Fenton a cărui poziţie sugera pierderea 
cunoștinței. Oare o auzise măcar? 

Oricum, ceea ce spusese nu era decât adevărul. Exis- 

ta riscul ca Fenton să se simtă trădat, dacă ar fi aflat 
adevărata natură a operațiunii pentru care fusese recrutat 
şi adesea trădările atrag după sine alte trădări. Evenimen- 
tul ce urma să vină era prea important pentru a permite 
vreo abatere. Toată lumea trebuia să-și joace rolul la 
perfecție. Uitându-se la corpul nemișcat din faţa ei, se 
gândi că Paul Fenton îşi jucase rolul foarte bine. 

A nu-mi spune nimic bun în legătură cu asta, 
spuse Ambler. Cei doi bărbați mergeau pe Boulevard de 
Bonne Nouvelle, auditorul ţinându-şi ambele mâini înăun- 
trul pardesiului, pentru a se încălzi. Ambler nu ar fi făcut 
asta niciodată, niciun agent operativ nu ar fi făcut-o, dar, 
oricum mâinile lui Caston nu erau folositoare în afara 
biroului. Caston se uita în Jos, cercetând asfaltul din față, 
pentru a nu călca în excremente de câine; Ambler exa- 
mina strada, atent la orice semn care i-ar fi dat de bănuit 
că sunt urmăriţi. 

— Cum? spuse auditorul uitându-se la el întrebător. 

— Așa cum ai auzit. 

— Ai citit în horoscop că planetele nu sunt sub un 
semn bun? Vreun prezicător care citeşte în măruntaie de 
animal ţi-a spus ceva de rău augur? Adică, dacă ştii ceva 
ce nu ştiu eu, haide să discutăm. Dacă ai vreo justificare 
rațională, e cu atât mai bine. Dar de câte ori trebuie să 
mai discutăm chestia asta? Suntem adulţi. Doar faptele 
ar trebui să ne motiveze acţiunile. Nu sentimentele. 

— Revino cu picioarele pe pământ, aici nu ai avanta- 
jul terenului propriu. Nu suntem pe tărâmul analizelor 
tipărite. Ceea ce vezi în jurul tău sunt construcții de beton 

şi sticlă, nu coloane de cifre. Și dacă cineva trage în noi, 
o va face cu gloanțe adevărate, nu cu parabole posibile 
ale gloanţelor. Dar cum se face că cineva ca tine cunoaşte 
o casă conspirativă a Agenţiei? Conform principiului 
informaţiilor necesare, tu nici măcar nu ar fi trebuit să 
auzi de aşa ceva. Pentru că, cu siguranță, un luptător cu 
pixul ca tine nu are nevoie de o astfel de informație. 

— Tu chiar nu pricepi. Cine plăteşte chiria? Cine vede 
toate facturile? Niciunul dintre lucrurile pentru care 
Agenţia dă bani nu este în afara ariei mele de respon- 
sabilitate şi cunoştinţe. Sunt auditor. Nimic din ce este 
auditabil nu-mi este străin. 

Ambler rămase tăcut o clipă. 

— Şi de unde ştii că locuinţa nu este ocupată? 

— Ştiu fiindcă contractul de închiriere expiră la 
sfârșitul lunii şi nu-l mai reînnoim. Și pentru că am pre- 
văzut în buget cheltuieli cu o echipă de curăţenie, care 
trebuie să sosească săptămâna viitoare. Ergo, este gol, 
dar încă echipat. M-am uitat pe lista cu achiziţii pentru 
Paris înainte de a pleca. Aşa că pot să-ți spun care este 
costul mediu al întreținerii pentru apartamentul de pe rue 
Bouchardon pentru ultimele patruzeci şi opt de luni, trans- 
format în dolari, cam douăzeci și opt de mii treizeci şi 
trei. Diversele costuri variabile includ, în ordinea des- 
crescătoare a valorii, cheltuielile de comunicaţii, care, la 
rândul lor, ajung la... 

- Bine, opreşte-te. Am înțeles. 

Clădirea de pe rue Bouchardon părea ciudat de de- 
zolantă; fațada de piatră era acoperită cu licheni şi muşchi, 
ferestrele erau întunecate şi grilajul de la uşă, îndoit şi cu 
vopseaua sărită. O lampă stradală din apropiere lumina 
intermitent, scoțând un bâzâit continuu. 

— Cum intrăm? îl întrebă Ambler pe Caston. 

— Nu este specialitatea mea, spuse Caston ca şi cum 

s-ar fi simţit insultat. Ce, chiar te aștepți să fac eu totul? 
Eşti un agent operativ, așa că operează. 

— Rahat. Nu era la fel ca parcarea de la Clinique de 
Louvre. Se aflau într-un loc expus, aşa că trebuia să facă 
ceva în timp foarte scurt. Ambler îngenunche și se des- 
făcu la un şiret. Când se ridică în picioare, în mână ţinea 
o cheie subțire, aplatizată, în afară de cinci mici 
excrescenţe între canale. Era o cheie de impact şi pentru 
a o face să funcţioneze aveai nevoie de îndemânare și de 
noroc. Se îndoia că era înzestrat în suficientă măsură cu 
cele două atribute. Stai aici, îi spuse lui Caston. 

Se duse la o pubelă din capul străzii şi după câteva 
minute se întoarse cu un roman soios pe care-l aruncase 
cineva. Dar era gros şi avea cotorul tare. Avea să 
funcţioneze bine pe post de ciocan. 

Cheia de impact era menită să lovească pinul de jos 
al încuietorii îndeajuns de tare pentru a-l face pe cel de 
sus să se ridice o clipă, lăsând astfel liberă trecerea printre 
şirul de dinţi. În aceeași clipă, înainte ca arcul să îm- 
pingă pinul în jos, cheia trebuia să se învârtă. 

În teorie. 

Realitatea nu se ridica adeseori la înălţimea 
aşteptărilor. Dacă pinii superiori nu se ridicau destul de 
sus, nu avea să funcţioneze. La fel dacă se ridicau prea 
sus. Dacă învârtea cheia o clipă mai târziu decât trebuia, 
din nou nu avea să funcţioneze. 

Puse cheia pe gaură şi o lovi cu cartea, împingând-o 
prin încuietoare cât de tare putea și învârtind-o în acelaşi 
timp. 

Nu-i venea să creadă. Funcţionase, pentru prima dată! 
Aproape niciodată nu funcţiona. Cheia se învârti în yală 
şi el deschise ușa. Se simți mândru de îndemânarea sa şi, 
zâmbind, se întoarse spre Caston. 

Auditorul își înăbușea un căscat. 

— În sfârşit, mormăi el. Nu pot să cred că ţi-a luat 
atâta timp. 

Ambler se abţinu să facă vreun comentariu. 

Odată intraţi, Ambler putea să lucreze la uşa aparta- 
mentului, fără teama de a fi observat. Clădirea părea a fi 
complet abandonată. Dar echipa CIA, care pregătise apar- 
tamentul, avusese grijă să pună şi o încuietoare cu adân- 
cime. 

Ambler se uită la ea câteva minute, înainte de a 
renunța. Nu avea nicio unealtă la-ndemână. 

Caston îl privea dispreţuitor. 

— Chiar nu poţi să faci nimic ca lumea? Cică eşti un 
superagent. Douăzeci de ani la Unitatea de Stabilizare 
Politică. Și acum... 

Ambler i-o reteză. 

— Caston? Pune-i lacăt. 

În cele din urmă Ambler se duse în curtea plină de 
tot felul de lucruri. Apartamentul de la parter avea două 
ferestre care dădeau chiar înspre curte. Era o modalitate 
lipsită de eleganţă de a intra, dar avea să funcţioneze. 

Lovind din nou cu cartea, Ambler sparse un geam şi 
scoase toate cioburile cu grijă. Rămase nemișcat o clipă, 
ascultând cu atenţie. Dar nu auzi nimic. Niciun semn că 
cineva ar fi locuit acolo. Niciun semn că cineva ar fi 
auzit geamul spărgându-se. 

— Tocmai ai încărcat nota de plată a Statelor Unite cu 
patru sute de dolari, spuse Caston moale. Cel puţin. Şi 
nu am pus la socoteală mâna de lucru. Preţurile geamgi- 
ilor în Paris sunt astronomice. 

Ambler puse ambele mâini pe ambrazură şi cu o 
mișcare bruscă se ridică și sări de partea cealaltă, prin 
fereastra fără geam, aterizând în picioare. 

Mergând cu atenţie prin întuneric se duse la ușă, 
aprinse câteva becuri şi apoi deschise yala. 

În cele din urmă deschise ușa, şi-l văzu pe Caston 
aşteptând nerăbdător, cu brațele încrucişate. 

— În afară de asta e foarte frig afară, spuse Caston. Şi 
tu ai spart o nenorocită de fereastră. 

— Intră şi taci. Închise uşa după Caston şi, din reflex, 
trase și yala. Casele conspirative nu aveau sistem de 
alarmă; posibila venire a poliţiei era o ameninţare mai 
mare decât pătrunderea întâmplătoare a unui hoţ. 

Cei doi umblară prin apartament până când dădură 
de o cameră mică, unde se afla un televizor cu ecran 
mare. Sub el se afla ceva, care părea a fi doar un sistem 
obişnuit de recepţie. Dar Ambler ştia că nu era chiar aşa. 
Pe acoperişul clădirii se afla un echipament de satelit, 
conectat cu parterul printr-un cablu de fibră optică, im- 
posibil de interceptat; în cutia de sub televizor exista un 
echipament complex de decriptare. 

Nu era un sistem de înaltă securitate şi nu fusese 
prevăzut pentru recepționarea informaţiilor ultrasecrete. 
Dar materialul la care voiau ei să ajungă nu era clasifi- 
cat, din punct de vedere tehnic, sau poate era chiar dis- 
ponibil pentru toată lumea. 

Caston trase de sertarele dulapului unde era moni- 
torul până când descoperi o tastatură. Zâmbi ca și cum ar 
fi dat de un prieten. Se întoarse spre monitor şi urmă- 
toarele câteva minute începu să butoneze. 

Ecranul se aprinse, dar nu apăreau decât paraziți. 

— Să văd dacă-mi amintesc cum se face, spuse Cas- 
ton, vorbind mai ales pentru sine, în timp ce umbla la 
telecomandă. Dintr-odată, pe ecran apărură cifre, 
reprezentând informaţii cu privire la dimensiunile şi tim- 
pul de descărcare a diferitelor dosare. 

Expresia feței lui Caston deveni concentrată. 


398 


— Astea le iau din sectorul Open Source!, îi explică 
el agentului operativ. Sunt declasificate, marea majori- 
tate accesibile publicului larg. Vreau să-l vezi pe Ashton 
Palmer în elementul său. Tu ești expertul în fizionomii, 
da? Vreau să vezi fața la rezoluţie maximă, cu toate 
culorile. Mai butonă un minut la tastatură, ajustând tot 
felul de setări. Dintr-odată, ecranul se animă cu chipul 
lui Palmer, fotografiat în timp ce prezenta o expunere. 
Astea sunt de pe la jumătatea anilor 1990, continuă Cas- 
ton. Un discurs pe care l-a ţinut la o conferinţă spon- 
sorizată de Centrul de Studii Politice. Am găsit o referință 
la asta într-un articol de ziar. Palmer este civilizat, dar 
cred că nu ai nevoie de mult timp să-ţi dai seama de ceea 
ce spune. 7 

Pe ecran, Palmer părea încrezător, aproape liniştit. In 
spatele său se vedea o draperie. Era îmbrăcat cu un cos- 
tum albastru-închis, cu cravată roşie și o cămașă de cu- 
loare albastru-deschis. 

„Forma tradițională în chineză pentru case în oraș era 
siheyuan, în traducere literală „curți închise de patru 
pereți“ Casele dădeau spre interior, creând senzaţia de 
închidere totală. Arhitectura siheyuan-urilor este defini- 
torie pentru caracterul chinezilor. Ashton îşi ridică pri- 
virea de pe textul din faţa sa. Ochii lui închişi la culoare 
străluceau. Imperiul de Mijloc a fost, vreme de un mile- 
niu, dinastie după dinastie, un tărâm orientat doar spre 
interior. Poate că elementul cel mai constant al acelei 
zone de obiceiuri şi reguli diferite, pe care o numim 
cultură chineză, a fost o xenofobie profundă. În istoria 
chineză nu apare niciun Petru cel Mare, nici o împărăteasă 
Ecaterina, nici Napoleon, nici regina Victoria, nici Kaise- 
rul Wilhelm, nici Tojo. De la căderea regimului asupritor 

tătar, nu a mai existat nimic ce poate fi denumit drept 
imperiu chinez. Nu a mai fost decât China. Mare, da. 
Puternică, fără nicio îndoială. Dar mai ales îngrădită. Dacă 
vreţi, un mare siheyuan. Se poate discuta dacă această 
xenofobie le-a fost de folos chinezilor. Dar ceea ce pare 
indiscutabil este că acest lucru ne-a fost nouă, celorlalți, 
de mare ajutor.“ 

Ambler se apropie de ecran pentru a-l vedea mai bine 
pe elocventul profesor, a cărui inteligență părea să radieze 
în Jur. 

„Unii analişti politici au crezut că această ţară se va 
schimba odată cu preluarea puterii de comunişti, spuse 
Palmer, după ce luă o gură de apă dintr-un pahar de pe 
pupitrul din faţa sa. Cu siguranţă că, la nivel internațional, 
comunismul a fost internaţional. Sigur că orizontul său 
expansionist trebuia să determine China să-şi îndrepte 
privirea spre exterior, să se deschidă cel puţin către rudele 
din blocul estic. Cel puţin așa credeau studenții la ştiinţe 
politice. Bineînţeles, acest lucru nu s-a întâmplat. 
Președintele Mao şi-a ținut compatrioţii sub un control 
riguros în mai mare măsură decât oricare alt conducător 
de popoare din istorie. S-a transformat într-un zeu. Și în 
ciuda discursului său belicos, nu numai că și-a izolat 
compatrioții de suflul puternic al modernizării, dar a fost 
foarte conservator, chiar rcacționar în ceea ce priveşte 
proiecția forţei. În afară de câteva mici confruntări, nu 
există decât două momente mai importante. Unul a fost 
conflictul din peninsula coreeană din anii 1950, unde, 
nota bene, chinezii chiar credeau că Statele Unite aveau 
de pând să lanseze o invazie. Implicarea în Coreea este 
rezultatul unei politici defensive, nu ofensive. Realitatea 
este că preşedintele Mao a fost cu adevărat Ultimul 
Împărat, unul a cărui obsesie era centrată spre interior, 
având legătură cu puritatea supușilor săi.“ 

Expresia lui Palmer rămase la fel de neutră pe toată 
durata expozeului de până atunci, dar rostea cuvintele cu 
o fluentă hipnotică. 

„Doar în ultimii ani am asistat la o schimbare de-a 
dreptul seismică în China. O adevărată deschidere spre 
exterior, alimentată de implicarea uimitor de rapidă în 
sistemul capitalismului global. Este exact evoluţia scon- 
tată de administrația americană şi pe care a promovat-o. 
Dar, cum ar spune chinezii, trebuie să ai grijă cu ceea 
ce-ţi dorești. Am trezit tigrul, sperând să-l putem călări. 
Făcu o pauză și un zâmbet vag îi apăru pe buze. Și, 
visând la călărirea tigrului, am uitat ce se întâmplă atunci 
când cazi de pe el. Strategii politici s-au autoconvins de 
faptul că o convergenţă economică se va răsfrânge pe 
plan politic, ducând la o armonizare a intereselor. Dar 
realitatea era contrară. Doi bărbaţi îndrăgostiţi de aceeași 
femeie, este aceasta rețeta pentru o coexistență paşnică? 
Nu prea cred. Se auziră râsete din public. Exact la fel, 
atunci când două entități au acelaşi scop competitiv, fie 
pentru dominarea economică a unui anumit sector, fie 
pentru dominarea politică a regiunii Pacificului. Se pare 
că a scăpat atenţiei minţilor politice mioape faptul că, pe 
măsură ce s-a orientat spre economia de piață, China a 
devenit mai interesată și de război. La doar zece ani după 
moartea lui Mao, China a scufundat trei nave vietnameze 
în zona insulelor Spratly. În 1994 au apărut deja con- 
fruntări între un submarin chinez şi nave americane în 
Marea Galbenă, iar în anii următori s-au semnalat captu- 
rarea recifului Mischief de la Filipine, rachete trase de pe 
coastele Taiwanului, în ape internaţionale, și aşa mai 
departe. Marina chineză a cumpărat un portavion din 
Franţa şi mai multe sisteme radar din Marea Britanie şi 
şi-a construit propriul canal de trecere din provincia 
Yunnan până la golful Bengalului, asigurându-și astfel 

accesul la Oceanul Indian. Acţiunile enumerate până acum 
pot fi uşor ignorate, pentru că sunt la scară mică. Dar, de 
fapt, acestea sunt doar sondări, încercări de a influenţa 
decizia comunităţii internaționale. Și și-au dat seama de 
pasivitatea competitorilor, rivalilor săi. Și să nu ne 
înșelăm; pentru prima dată în istorie suntem rivali.“ 

Privirea lui Palmer scânteia în timp ce încerca să 
demonstreze ceea ce spunea. 

„China fierbe şi Occidentul este cel care i-a alimen- 
tat focul. Prin acţiunile orientate spre liberalizare eco- 
nomică, China a câştigat sute de miliarde de dolari în 
capital străin. Rata de creştere a PIB-ului este de 10 la 
sută, mult mai mare decât a avut-o vreodată o ţară. Şi în 
ceea ce privește consumul, ratele de creștere sunt gigan- 
tice: tigrul trezit, în câţiva ani va consuma 10 la sută din 
producția mondială de petrol şi o treime din cea de fier. 
Chiar ca simplu consumator are o influență dispropor- 
ționată asupra naţiunilor din sud-vestul Asiei, precum și 
asupra Coreei, Japoniei şi bineînţeles, Taiwanului. Conglo- 
meratele noastre depind din ce în ce mai mult de dinamul 
chinez pentru propria lor creştere. Vi se pare că sună 
cunoscut, doamnelor şi domnilor?“ 

Din nou Palmer tăcu, uitându-se la audienţă. Avea un 
extraordinar simţ al cadenţei. 

„Daţi-mi voie să explic pe înţelesul tuturor. Gândiţi-vă 
la o ţară care trece prin ceea am putea numi o a doua 
revoluție industrială. O ţară unde mâna de lucru era ief- 
tină, capitalul şi resursele abundente, o ţară care a fost 
capabilă să-și dezvolte economia, imprimându-i cea mai 
rapidă creștere. Mă refer, spuse el ridicând subtil tonul, 
la Statele Unite ale Americii, așa cum erau ele la în- 
ceputul secolului douăzeci. Știm cu toţii ce a urmat. O 
perioadă de dominație militară, industrială, economică şi 
supremație economică, o perioadă de putere și prospe- 

ritate, pe care, pe scurt am denumit-o Secolul american. 
Îşi aruncă privirea pe pupitru înainte de a-şi relua expu- 
nerea. Secolul american a fost ceva redutabil. Dar nimeni 
nu a promis vreodată că va dura etern. Și, într-adevăr 
avem toate motivele să credem că nu va dura, toate 
motivele să credem că secolul douăzeci și unu va fi iden- 
tificat drept Secolul chinez.“ 

Murmurele publicului se auzeau distinct. 

„Imparţialitatea mea în calitate de profesor nu-mi per- 
mite să fac aprecieri cu privire la caracterul salutar sau 
regretabil al acestei situaţii. Vreau doar să remarc că iro- 
nia sorții face ca această dezvoltare să fie rodul efor- 
turilor noastre. Americani bine intenţionaţi, care au do- 
minat politica noastră externă, nu au renunţat nicio clipă 
la încercarea de a trezi tigrul, de a determina un regat 
concentrat asupra sa să-şi întoarcă privirile spre exterior. 
Copiii noştri vor trăi cu acest rezultat, spuse şi apoi adăugă 
cu o voce înceată, sau vor muri din cauza lui.“ 

Ambler fu scuturat de un fior; încercă să-şi amintească 
de alte dăți când văzuse figuri pe care se citea același 
amestec de încredere în sine şi zel. Chipurile care îi reve- 
niră în minte nu-l liniştiră deloc: dr. Abimael Guzman, 
ucigaşul care fondase mişcarea teroristă peruană Calea 
Luminoasă, era unul dintre aceştia. David Koresh, auto- 
proclamatul mesia al Davidienilor, era un altul. Dar Ash- 
ton Palmer dădea o impresie de falsă bună-cuviinţă, lu- 
cru care-l diferenţia de ceilalți fanatici şi-l făcea, potenţial, 
mai periculos. 

„Din nou, specialiştii noştri în China au interpretat 
greşit frunzele de ceai. Cu toţii ne aducem aminte de 
agitația Chinei atunci când ambasada sa din Belgrad a 
fost bombardată în cursul unui atac aerian american. 
Milioane de cetăţeni chinezi au refuzat să creadă că poate 
fi vorba de un accident. Oamenii care îşi frecau mâinile 


403 


stânjeniți puteau fi văzuţi peste tot prin Washington. 
Insurgenţa antiamericanismului a fost considerată aproape 
în unanimitate ca fiind un lucru rău. Aceşti experţi nu au 
tras învățămintele necesare din ceea ce înțeleptul chinez 
Chung-wen Han a numit simplu shuangxing, sau joc 
dublu. De fapt, creşterea xenofobiei s-ar putea să fi fost 
un lucru bun pentru America. Orice încetineşte integra- 
rea Chinei în comunitatea națiunilor, ştim că va duce şi 
la eliminarea ritmului de creștere. Un sceptic ar putea 
spune că astfel de lucruri nu aveau cum să nu fie bune 
pentru America şi pentru lume. Dar eu, pentru că sunt doar 
un profesor imparțial și neutru, nu pot să elimin niciuna 
dintre variante. Dar, dacă așa cum cred eu, am ajuns la 
o răscruce, poate că reuşesc să îndrept atenția noastră 
spre ceea ce se află la capătul fiecăreia dintre aceste căi. 
Conflictul cu China este inevitabil. Dar încă nu este in- 
evitabil rezultatul acestui conflict. Și acest lucru depinde 
de alegerile noastre, alegeri pe care le facem azi.“ 

Clay Caston reîncepu să apese pe butoane, până când 
apăru o nouă înregistrare video. Aceasta era de o calitate 
mai proastă, fiind aparent copiată după o transmisie a 
canalului C-Span din urmă cu doar câteva zile. 

— Aici îl vei auzi cântând o altă melodie, spuse Cas- 
ton. Bineînţeles că la această conferință de la Centrul 
pentru Studii Strategice n-a avut acces publicul. Palmer 
a vorbit mai mult pentru acoliți. Transmisia C-Span a 
fost aceea a unui grup de lucru alcătuit în Washington de 
un alt think tank, ce reprezintă o diversitate de opinii. 
Este posibil să se fi decis să apară sub un nou chip. 

Ashton Palmer ieșea în evidenţă din grupul de cinci 
sinologi. Expresia lui era de o imperturbabilitate glacială, 
fruntea înaltă şi ochii întunecaţi sugerând inteligență şi 
rațiune. 

Clipul începu cu o întrebare pusă de un tânăr din 
public, cu barbă deasă şi ochelari cu lentile groase. 

„Domnule profesor Palmer, credeţi că politica Ame- 
ricii față de China nu este suficient de centrată pe intere- 
sele noastre naționale? Pentru că mulţi oameni din 
Departamentul de Stat ar spune astăzi că ascensiunea 
preşedintelui Liu Ang este un mare succes, rezultatul 
politicii lor de «angajament constructiv» 

Palmer zâmbi când camera se întoarse spre el. 

„Liu Ang este un politician care place. Sper doar ca 
el să reprezinte viitorul.“ 

Palmer zâmbi din nou arătându-și dinţii albi. În ciuda 
recunoaşterii deschise şi a atitudinii relaxate, Ambler simţi 
că îl trec fiorii: pe măsură ce studia chipul lui Palmer 
detectă...nu, chiar văzu clar un dispreţ profund şi adânc 
înrădăcinat, precum şi ostilitate față de politicianul de- 
spre care vorbea. În clipa în care rosti numele lui Liu 
Ang, expresia care i se întipări pe chip contrazicea preg- 
nant cuvintele spuse. 

aşadar, nu pot spune decât că sper ca cei care 
triumfă în Departamentul de Stat să nu se înșele, con- 
cluzionă el. Oricum, trebuie să lucrăm cu el.“ 

Caston mormăi. 

— Sună perfect plauzibil. Este greu de spus ce 
gândeşte. 

Acum era rândul lui Ambler să lucreze la tastatură. 
Programul care rula videoclipul permitea ca imaginea să 
fie deplasată înainte și înapoi. Ambler dădu înapoi până 
la clipa când Ashton Palmer pronunță numele 
preşedintelui chinez. Acum lăsa imaginile să se deruleze 
cadru cu cadru. Așa. Într-o micropauză dintre cele două 
cuvinte ale numelui, fața lui Palmer căpătă o expresie 
complet diferită. Ochii înfundațţi în orbite, colţurile gurii 
lăsate, nările dilatate, era o expresie de revoltă şi dez- 

gust. Un cadru sau două mai încolo dispăruse deja, fiind 
înlocuită de o expresie artificială de aprobare. 

— lisuse Hristoase! exclamă Caston. 

Ambler nu spuse nimic. 

Caston dădu din cap. 

— Eu nu aş fi văzut chestia aia niciodată. 

— Sunt multe lucruri în cer şi pe pământ care nu apar 
în atotputernicele tale rapoarte. 

— Nu mă subestima. Or să fie în curând. 

— La timp să numeri cartuşele după ce se termină 
bătălia, sunt sigur. Am cunoscut şi eu câțiva analişti şi 
mâncători de numere. Lucraţi cu hârtii, computere, gra- 
fice, charturi, dar niciodată cu oamenii. Vă simţi mai 
confortabil între biţi şi bytes. 

Caston îşi lăsă capul într-o parte, gânditor. 

— Maşinile cu abur au fost depăşite de oameni doar 
la începuturi. Poate că tu dormeai atunci când am intrat 
în era informaţională. Astăzi tehnologia depăşeşte fron- 
tierele. Vede. Aude. Înregistrează modele, perturbări statis- 
tice și dacă ești dispus să fii atent... 

— Aude, dar nu poate asculta. Vede, dar nu poate 
observa. Şi cu siguranță nu poate conversa cu femeile şi 
cu bărbaţii cu care avem de-a face. Nu reuşesc să înlo- 
cuiască şi asta, la dracu’ 

— Eu cred că urma banilor este mai clară şi-mi spune 
mai multe decât majoritatea oamenilor. 

— Da, crezi, spuse Ambler pe un ton răstit. Se ridică 
şi începu să umble prin cameră. Avea senzaţia că se 
sufocă. Bine, vrei să vorbim despre logică şi interferenţe 
probabilistice? Ce se întâmplă în China zilele astea, ce 
înseamnă toate acestea pentru un tip precum Ashton 
Palmer? De ce îl urăşte pe Liu Ang atât de mult? 

— Eu sunt un om al cifrelor, Ambler. Nu mă ocup de 
geopolitică. Ridică din umeri. Dar am citit ziarele. Şi am 

auzit amândoi raportul lui Palmer la întâlnirea Centrului 
de Studii Strategice. Şi pentru că tot ai întrebat, cel mai 
important lucru în legătură cu Liu Ang este faptul că 
pare a fi foarte popular printre concetăţenii săi. La aceas- 
ta se adaugă o incredibilă forță a liberalizării. A deschis 
pieţele, a stabilit norme comerciale viabile, chiar a redus 
pirateria media, distrugând studiourile de înregistrări și 
așa mai departe. 

— Dar se întâmplă gradual, nu? În stilul propriu chi- 
nezesc. 

— Gradual, da, dar cu o viteză mărită. 

— E o contradicţie în termeni. 

— Liu Ang este o figură paradoxală din multe puncte 
de vedere. Care era cuvântul la care făcea referire Pal- 
mer? Dedublare. Urmând logica argumentaţiei lui Palmer, 
toate chestiile alea despre Secolul chinez şi ce s-ar putea 
întâmpla când un regat preocupat de problemele interne 
decide să socializeze, să se integreze în comunitatea 
naţiunilor. Dacă eşti Palmer, Liu Ang este cel mai mare 
coşmar al tău. 

— Dacă eşti Palmer, interveni Ambler, ai să vrei să 
faci ceva în legătură cu asta. 

— Am citit pe undeva că luna viitoare Liu Ang va 
face o importantă vizită de stat în Statele Unite, spuse 
Caston. Apoi rămase tăcut o clipă. Va trebui să dau câte- 
va telefoane. 

Privirea lui Ambler se întoarse la imaginea statică a 
conferenţiarului, încercând să extragă tot ceea ce se putea 
de pe chipul lui. Cine eşti? Ce vrei? Îşi lăsă capul în 
piept gânditor. 

Apoi imaginea dispăru. 

Ambler văzu monitorul explodând, înflorind într-un 
nor de fragmente de sticlă, chiar înainte de a auzi plesnetul 
care însoţi explozia. 

Timpul părea că se scurge mai încet. 

Ce se întâmplase? Un glonţ. De calibru mare. Puşcă. 
Amortizor. 

Se întoarse și văzu un bărbat înarmat, îmbrăcat în 
negru, ghemuit în poziţia unui luptător de comando, la 
capătul coridorului. Bărbatul avea o puşcă militară de 
asalt, un model pe care Ambler îl recunoscu. Heckler & 
Koch G36. Magazia de cartuşe era curbată şi se afla în 
fața trăgaciului, conținând treizeci de cartușe de 5.45 mm, 
calibru NATO. Cătarea folosea un fascicul laser. Era făcută 
dintr-un polimer uşor şi foarte rezistent. Era extrem de 
manevrabilă şi de mortală. 

Făcea parte din dotarea standard a Operaţiunilor 
Consulare. 

Ambler se aruncă la pământ cu o secundă înainte 
ca o rafală să pornească în direcția sa. Caston, văzu el, 
era în capătul îndepărtat al camerei, în afara liniei de 
ochire a agresorului. Deocamdată. 

Inamicul nu era singur, Ambler își dădea seama de 
asta privind în ochii lui. Avea încrederea proprie unui 
membru al unei echipe. 

O echipă care folosea armament al unităților speciale. 
Câţi erau? Într-o echipă de operaţiuni speciale care avea 
un obiectiv civil numărul standard era între patru şi şase. 
Dar în cazul unei riposte rapide era posibil să nu fie 
decât doi sau trei. Puteau ajunge acolo folosind diverse 
modalități de intrare, unii pe uşi, alţii pe ferestre. Cu un 
aparat de detectat căldura a fost o nimica toată să-i locali- 
zeze pe el şi pe Caston. 

Întrebarea era de ce nu fusese încă ucis. 

În vreme ce primul membru al trupei de comando 
rămase nemișcat, un al doilea trecu în fugă pe lângă el — 
o manevră clasică de flancare. 

Cu o mişcare bruscă, Ambler lovi uşa camerei, 
închizând-o. 

— Ştiu la ce te gândeşti, spuse Caston expirând greu. 
Îi era frică; fața lui palidă de obicei devenise lividă. 
Crede-mă, nu am nimic de-a face cu asta. 

— Nu, şi nu ai avut nimic de-a face, spuse Ambler. 
Ştiu asta. Probabil că unul dintre lucrurile pe care le-am 
descărcat a declanșat alarma. Și locaţia a fost ușor de 
stabilit. După cum spuneai, acest loc nu trebuia să fie 
locuit. 

— Şi acum? 

— Nu este o situaţie strălucită. Avem de-a face cu 
profesioniști. Înarmaţi cu puşti de asalt H&K G36. Ai 
idee ce înseamnă asta? 

— H&K G36, repetă Caston clipind des. Am coman- 
dat peste o mie şi am plătit un preţ negociat de 845 de 
dolari. Oricum, costul neamortizat este cel al cartuşelor. 

— G36 cu amortizor, îl întrerupse Ambler. Tipii ăştia 
fac parte dintr-o echipă de curăţenie. 

O rafală rupse partea superioară a uşii, umplând ca- 
mera de așchii și de miros de lemn carbonizat. Uşa nu 
avea să mai reziste mult timp. 

Ambler se ridică și dintr-un salt stinse luminile, apoi 
se aruncă din nou la pământ. 

De ce era încă în viață? 

Pentru că erau doi. Probabil că spectrometrele cu 
infraroşii le-au indicat acest lucru. Nu îl împuşcaseră, 
fiindcă nu reuşiseră să-l identifice. Mai întâi identifici şi 
apoi ucizi, aceasta era ordinea de desfăşurare a acţiunii. 

Instrucţiunile lor nu prevedeau nimic despre prezenţa unui 
al doilea ocupant al casei. 

— Nu avem nimic cu care să-i putem opri, spuse 
Caston. Trebuie să ne predăm. 

O altă rafală făcu o gaură în uşă, distrugerea fiind 
provocată de o armă cu amortizor. 

Ambler ştia ce avea să urmeze. Comandoul o să se 
apropie de gaură şi o să-şi descarce armele asupra lor. 
Așa vor avea tot timpul să le verifice identitatea. 

Nu dispunea decât de câteva secunde pentru a le 
contracara planul. 

Singura armă a lui Ambler era un revolver Glock 26, 
inutil împotriva unei puşti de asalt. Nu avea mecanism 
de ochire, era imprecis la distanţă reală şi gloanţele sale 
de calibru mic nici nu vor penetra echipamentul antiglont 
Monocrys al celor din trupa de comando. În această 
situaţie nu avea nici cea mai mică valoare ofensivă. 

Revezi şi improvizează. 

— De fapt ai ceva ce putem folosi, îi spuse Ambler cu 
voce scăzută. 

— Nu cred. Telecomanda nu poate fi folosită împo- 
triva tipilor astora. Am încercat deja butonul PAUZĂ. 

— Ce ai tu, spuse agentul operativ, se cheamă ostatic. 

— Eşti nebun. 

— Taci și ascultă, șopti Ambler. Trebuie să strigi cât 
de tare poți că ai un ostatic și că-l vei împușca dacă fac 
un pas înainte. Acum. 

Câteva secunde de tăcere fură urmate de un dialog 
ininteligibil între cei doi agresori. 

Ambler scoase revolverul din buzunar și i-l puse lui 
Caston în mână. 

— Mi-l ţii la ceafă, bine? 

— Ți-e uşor să spui, murmură Caston. Pe mine mă vor 
împuşca. 


410 


— Va trebui să ai încredere în mine. Până acum te-ai 
descurcat foarte bine. 

Neliniştea şi confuzia lui Caston erau vizibile, dar 
Ambler îşi dădu seama că asigurarea pe care i-o dăduse 
îi făcuse plăcere. 

— Vei folosi corpul meu ca pe un scut, spuse Ambler. 
Asta înseamnă că nu trebuie să-i laşi să te vadă dacă poți 
să eviţi acest lucru. Înseamnă că trebuie să mă ţii pe 
mine între tine şi ei tot timpul. Te voi ajuta eu, dar tre- 
buie să înţelegi manevra. 

— Doar că de fapt ei pe tine te caută, nu? Nu are 
logică. 

— Ai încredere în mine, repetă Ambler. Ar fi durat 
prea mult să-i explice întreaga metodă în toată nebunia 
de acolo. Ostaticii făceau ca astfel de misiuni să se ter- 
mine rău. Într-o situaţie tensionată, nimeni nu avea să se 
gândească de două ori, să verifice identitatea ostaticului 
sau a celui ce ținea ostatici. Nici nu conta dacă li se 
dăduseră fotografii odată cu ordinele primite. Nu le stu- 
diaseră calm, la lumină, în linişte. Erau bărbați înarmați, 
plini de adrenalină, încercând să îndeplinească ordinele, 
fără a face o greșeală care să le distrugă cariera. Şi dacă 
ar fi permis ca ostaticul să moară, aceasta ar fi putut să 
fie una din acele greșeli. Situaţia ostaticului şi a celui ce 
luase ostatic depășea în intensitate orice altă considerare, 
detalii precum culoarea părului sau înălțime. 

Ambler îi mai şopti lui Caston la ureche câteva 
instrucțiuni. 

În cele din urmă, Caston inspiră adânc. 

— Vreau să vorbesc cu comandantul vostru, strigă el. 
La un volum normal, conversaţional, vocea i-ar fi tre- 
murat. Forţat să strige, vocea lui îl făcea să pară încrezător 
şi autoritar. 

Nu se auzi niciun răspuns. 

Compunându-şi o mască terorizată, Ambler se aruncă 
spre ușă, ca şi cum ar fi fost împins. 

— Nu-l lăsați să mă ucidă, spuse el pe un ton plângă- 
cios, uitându-se prin gaura din uşă. Vă rog, nu-l lăsați să 
mă ucidă. Ochii larg deschişi exprimau isteria de care ar 
fi fost cuprins un civil prins într-un schimb de focuri. 

Văzu aceiași doi bărbați ca înainte: maxilare pătrate, 
părul negru, bine făcuți, şi în mod evident foarte bine 
antrenați. Încercau să privească în spatele lui, fără să-şi 
dea seama că ţinta lor se uita practic la ei. 

— Vreau să vorbesc cu comandantul, repetă Caston pe 
un ton încrezător și cu voce tare. Acum. 

Cei doi bărbaţi se uitară unul la celălalt şi Ambler 
simți cum îi crește pulsul. Nu exista niciun ofițer care 
să-i comande. Nu încă. Cei doi pistolari erau singuri. 
Răspunsul rapid venise, dar în detrimentul alcătuirii 
echipei. Fără îndoială că şi alţii aveau să ajungă în curând, 
dar, pentru moment, cei dou acționau fără să aibă spatele 
acoperit. 

— Vă rog, nu-l lăsați să mă ucidă, îşi repetă Ambler 
mantra terorii. 

— O să fie bine, spuse unul dintre bărbaţi, cel mai 
masiv dintre cei doi. 

— Elberează ostaticul, strigă celălalt. Aşa vom putea 
sta de vorbă. 

— Crezi că sunt tâmpit? strigă Caston instantaneu. 
Ambler era uimit; auditorul se dovedea capabil să im- 
provizeze. 

— Dacă îi faci vreun rău, eşti un om terminat, îi strigă 
din nou celălalt bărbat. Negocierile cu ostatici sunt stu- 
diate în primele cursuri ale pregătirii pentru teren, dar 
fără a fi aprofundate. Era clar că încerca să-și amintească 
tacticile de bază. 

Dintr-odată, Ambler se ridică în picioare şi ieşi din 
câmpul vizual al comandoului. 

— Au! făcu el, ca şi cum ar fi fost lovit. 

Acum el şi Caston vorbeau în şoaptă şi repede. Ceea 
ce urma trebuia executat fără greşeală. Caston aprecia 
precizia, privirea sa, care denota concentrarea intensă, 
demonstra că avea să o manifeste și aici, chiar şi în această 
situaţie. 

Din nou Ambler îşi puse capul la gaura din uşă şi-l 
împinse înainte, ca și cum ar fi avut un pistol la spate. 

— Vă rog, lăsați-mă să ies. Nu ştiu cine sunteţi. Nici 
nu vreau să ştiu. Dar, vă rog, nu-l lăsați să mă ucidă. 
Chipul lui exprima teroarea şi ochii i se umeziră. Are o 
puşcă tare lungă cu multe gloanţe. Mi-a spus că mă face 
bucăţi. Am soție, copii. Sunt american. Vorbea aiurea, 
dar în fraze scurte, în semn de panică. Vouă vă plac 
filmele? Eu lucrez în industria cinematografică. Sunt aici 
în căutare de locuri de filmat. Și ambasadorul îmi este un 
foarte bun prieten. Și tipul ăsta mi-a spus, mi-a spus, oh, 
Doamne, oh, Doamne! 

— Uite care e planul, spuse Caston tare din spatele 
uşii. Unul dintre voi se poate apropia la cinci paşi de 
prag. Dacă vine mai aproape, ăsta moare. Îl voi lăsa pe 
civil să se îndrepte spre voi. Dar îl voi avea în bătaia 
puştii tot timpul, înțelegeți? Dacă faceţi o mişcare greşită 
vă voi arăta ce poate un 338 Lapua Magnum. 

Ambler deschise uşa şi, mergând drept şi nesigur, 
ieşi câțiva paşi pe hol. Din nou, figura lui era imaginea 
spaimei. Cei din comando aveau să presupună că ținta 
lor se afla în colțul întunecat al camerei, în afara cătării, 
fiind înarmat cu o puşcă cu bătaie lungă, foarte sofisti- 
cată. Sub acest unghi ar fi putut ucide ostaticul, fără a se 
expune. Dar cei doi nu aveau altceva de făcut decât să 
aștepte. Timpul lucra în favoarea lor; planul lor era acum 

să tragă de timp, cât de mult puteau, pentru a permite 
celorlalți membri din echipă să ajungă acolo. Ambler 
vedea asta pe fețele lor. Poate că moartea ostaticului era 
un cost acceptabil pentru îndeplinirea misiunii Tarquin, 
dar această decizie nu putea fi luată decât de comandan- 
tul lor. 

Ambler mai făcu un pas spre cel de-al doilea luptă- 
tor, mai masiv, şi-i văzu ochii verzi, părul negru şi barba 
nerasă de două zile. Bărbatul considera că ostaticul era 
mai mult un impediment şi o grijă suplimentară, o ne- 
cunoscută care încă nu putea fi scoasă din ecuaţie. Nu-şi 
mai ținea puşca în poziție de tragere, părea să nu aibă 
niciun sens. 

Ambler începu să tremure, ca și cum i-ar fi fost frică. 
Se uită înapoi în camera întunecoasă, pretinzând că vede 
o pușcă îndreptată spre capul lui, și expiră precipitat. 
Apoi se întoarse din nou spre agentul operativ. 

— Vrea să mă ucidă, repetă el. Ştiu, ştiu, văd asta în 
privirea lui. În timp ce vorbea, cuprins de isterie, Ambler 
începu să dea şi din brațe, cu aceeaşi agitație în mişcări. 
Trebuie să mă ajutați. Vă rog să mă ajutaţi. Sunaţi-l pe 
ambasadorul SUA, Sam Hurlbut, va garanta el pentru 
mine. Sunt un tip de treabă, chiar sunt. Vă rog, nu mă 
lăsaţi cu maniacul ăla. În timp ce vorbea se aplecă spre 
bărbat, de parcă ar fi încercat să-i facă confidente. 

— Vă rog să vă calmaţi, îi spuse luptătorul răstit, abia 
ascunzându-şi dezgustul pentru purtarea şi aiurelile civi- 
lului, care venea prea aproape şi vorbea prea mult, con- 
tinuând să dea din mâini, până... 

Oportunităţi vor apărea. Trebuie să le valorifici. 

— Şi trebuie să mă ajutaţi, trebuie să mă ajutaţi tre- 
buie să mă ajutaţi, trebuie să mă ajutați... Cuvintele pe 
care le rostise sub imperiul panicii nu aveau niciun sens. 

Ambler se aplecă şi mai mult spre agent, simțind acum 
mirosul de sudoare. 

Apucă arma de mâner, nu de magazia de gloante. 
Aceasta s-ar putea desface şi gloantele ar fi blocate în 
armă. Nu ţine bine puşca în mână. la-o acum... 

Cu viteza unei cobre, Ambler îi smulse agentului arma 
din mâini şi-l lovi cu patul acesteia în cap. Bărbatul căzu 
la podea şi el îndrepă arma spre celălalt membru al co- 
mandoului. 

Işi dădu seama că acesta era complet confuz, neștiind 
ce să creadă. Ambler dădu piedica armei pe foc automat. 

— Lasă arma din mână, ordonă el. 

Bărbatul se conformă și se dădu ușor în spate. 

Ambler ştia ce avea de gând bărbatul să facă. 

— Opreşte-te, strigă el. 

Dar bărbatul continua să se retragă cu mâinile ridi- 
cate. Când o operaţiune nu se desfăşura conform 
instrucțiunilor, trebuia să evacuezi zona. Aceasta era re- 
gula numărul unu. 

Ambler îl privi pe bărbat întorcându-se brusc, ieşind 
în fugă din apartament, apoi în stradă şi dispărând, fără 
îndoială pentru a se alătura echipei sale. Şi el şi Caston 
trebuiau să plece imediat şi să se regrupeze în felul lor. 
Ar fi fost inutil să-l ucidă pe agent. 

Erau foarte mulți cei care abia aşteptau să-i ia locul. 


Beijing, China 


Chao Tang se trezea devreme de obicei, şi-i obliga pe 
cei care lucrau cu el să se trezească şi ei cu noaptea în 
cap, deoarece programa întâlniri devreme. Membrii echipei 
sale de la Ministerul Securităţii Statului se obișnuiseră 
deja cu felul lui de a fi; încet, încet începură să renunţe 
la serile de băut vin de orez, la viața de noapte veselă pe 
care şi-o permiteau vechii membri ai guvernului. Chefu- 

rile le-ar fi dat dureri de cap la 6 dimineaţa. Încetul cu 
încetul, ochii împăienjeniţi începură să se limpezească, 
exprimând interesul; întâlnirile de dimineaţă nu mai erau 
chiar o corvoadă. 

Dar întâlnirea din această dimineaţă, o trecere în re- 
vistă a obiectivelor îndeplinite și a celor în derulare, era 
lucrul la care se gândea cel mai puţin. Se afla în camera 
de comunicații secretizate, uitându-se la un comunicat 
care venise peste noapte, doar pentru ochii lui, şi ceea ce 
citi era foarte deranjant. Potrivit misivei lui Joe Li, situația 
cu care se confruntau era chiar mai gravă decât se aştepta. 
Pentru că descrierea tovarăşului Li în legătură cu întâm- 
plările din Grădinile Luxemburg depăşea nivelul 
operațional presupus de ei. Trebuia să ia o nouă decizie, 
repede. Întrebarea — de ce? — îl apăsa greu. 

Era posibil să se fi înşelat Joe Li? Chao Tang nu 
putea să creadă asta. Raportul nu putea fi ignorat. Exis- 
tau prea mulți inamici de care trebuia să ţină seama, dar 
cel mai mare duşman la acel moment era timpul. Chao 
nu mai putea aştepta până când Liu Ang avea să-şi revină 
la normal. 

Trebuia să ia o decizie de unul singur. Unii aveau să 
o considere trădare, o transgresiune inconştientă şi im- 
pardonabilă. 

Dar firea recalcitrantă a lui Liu Ang nu-i lăsa nicio 
altă opţiune. 

Chao inspiră profund. Mesajul trebuia transmis în 
secret şi cu promptitudine. Şi urma să se acționeze în 
consecință. Trebuiau suspendate regulile normale de ope- 
rare. Miza era prea mare. 

În timp ce transmitea instrucţiunile codificate, încer- 
ca să se liniştească singur, spunându-şi că luase măsurile 
disperate pe care le cerea situația. Dacă făcuse o greşeală 

de calcul, tocmai comisese cea mai mare greşeală din 
viața lui. Mintea îi era cuprinsă de neliniște. 

Acelaşi efect aveau şi cuvintele lui Joe Li. Oare cine 
altcineva mai ştia de comunicat? Tânărul care i-l adu- 
sese, Shen Wang, era la fel de activ şi de plin de vervă în 
acea dimineață aşa cum era în toate dimineţile. La în- 
ceput, tovarăşul Chao se îndoise de el. Era împrumutat 
de la Armata Populară de Eliberare, aceasta era termino- 
logia, dar te inducea în eroare. Pentru a promova dez- 
voltarea unei culturi guvernamentale comune, sau pentru 
a descuraja dezvoltarea diviziunilor departamentale, APE 
decisese să numească ofițeri pe lângă civilii din cadrul 
guvernului. Problema era că nu se putea refuza un astfel 
de ofițer numit, cel puţin nu fără a întâmpina tot felul de 
neplăceri. Astfel, un tânăr factotum de la APE urma să-și 
petreacă un an de zile ca intem în biroul central al Mi- 
nisterului Securităţii Statului. MSS, la rândul său, și-a 
trimis un om la APE, dar în general toată lumea consi- 
dera că APE făcuse o afacere mai bună. 

La MSS, se bănuia că tânărul intem va raporta la 
APE. Se ştia că Shen Wang era un protejat al generalului 
Lam, un tip înțepat care-l cam dezgusta pe Chao. Dar în 
ciuda suspiciunilor inițiale ale lui Chao, tânărul simpatic 
începuse să-i placă din ce în ce mai mult. Era neobosit, 
muncitor, complet lipsit de cinism. Chao trebuia să ad- 
mită că tânărul — nu putea să aibă mai mult de douăzeci 
şi cinci de ani — părea a fi un adevărat idealist, aşa cum 
fusese el însuşi în tinerețe. 

Shen Wang apăru la uşă, tuşind discret. 

— Scuzaţi-mi indiscreţia, domnule, dar păreți îngrijorat. 

Chao îl privi pe internul sârguincios. Oare văzuse şi 
el mesajul? Dar figura lui părea atât de senină că cra 
greu să-l bănuieşti de ceva. 


417 


— Lucrurile s-au complicat de mult, replică Chao. Și 
azi-dimineață s-au mai complicat un pic. 

Shen Wang lăsă capul în jos şi rămase tăcut o clipă. 

— Munciţi atât de mult, spuse el. Cred că sunteți cel 
mai muncitor om pe care l-am văzut eu vreodată. 

Chao zâmbi şters. 

— Și tu ai pornit bine pe calea de a-i depăși pe bătrâni. 

— Nu cunosc complexitatea problemelor care vă 
frământă, dar ştiu că umerii dumneavoastră sunt mai lați 
decât orice povară. Făcea aluzie la un vechi proverb şi 
ceea ce spusese se oprise chiar în punctul de unde s-ar fi 
transformat în linguşeală. 

— Să sperăm. 

— Tovarăşul Chao îşi aduce aminte de întâlnirea pe 
care o are la prânz? 

Chao zâmbi distrat. 

— Va trebui să-mi reamintești. 

Shen Wang se uită la programul lui Chao. 

— Este o masă de celebrare a eroilor poporului. La 
Peninsula Palace. 

— Ar fi bine să plec, atunci, spuse tovarăşul Chao. 
Niciunul dintre ei nu trebuia să amintească despre traficul 
îngrozitor al oraşului. Chiar un drum scurt presupunea 
un timp îndelungat. Iar cineva aflat în poziția tovarăşului 
Chao nu putea să meargă lipsit de protecţia unei maşini 
blindate, sau fără un şofer instruit special. 

Câteva minute mai târziu, Chao se aşeză în limuzina 
sa neagră şi se gândi cât de manierat era Shen Wang. 
Chao se mândrea că poate recunoaşte oamenii cu potenţial 
şi se gândea că acest tânăr are un viitor strălucit. 

După câteva minute în traficul lent, sedanul o porni 
în cele din urmă cu o viteză considerabilă. 

La câteva sute de metri depărtare, pe banda opusă, 
era vizibil un buldozer enorm. Lucrări la drumuri, se 
gândi Chao, care încurcă şi mai mult traficul. Era neplăcut 

că nu se putuse amâna până la un moment mai calm al 
zilei. Dar măcar se afla pe banda cealaltă. 

— Traficul nu este aşa de rău pe partea noastră, nu? 
spuse şoferul său. 

Directorul MSS nu-i răspunse. În schimb, scoase un 
țipăt când impactul devastator veni repede și pe 
neaşteptate. Enormul buldozer, cu lama la pământ, tre- 
cuse pe banda lor şi sedanul fusese blocat de mașinile de 
pe ambele părți. Acum buldozerul stâlcea sedanul de 
gardul de protecție, până când acesta fu aruncat şi căzu 
dedesubt, într-un vast bazin de beton. Apoi fu cuprins de 
flăcări. 

În cabina aflată la înălţime, șoferul buldozerului vor- 
bea la telefon. 

— Curăţenia completă, spuse el în dialectul dur al 
celor din nord. 

— Mulţumesc, îi răspunse Shen Wang. Ca urmare a 
numărului din ce în ce mai mare de accidente din Beijing, 
moartea lui Chao avea să fie cercetată, dar fără a sur- 
prinde pe nimeni. Generalul va fi mulțumit. 


— Ce este asta? întrebă Laurel, cu o privire speriată. 
Ea şi Ambler se aflau într-o cameră de hotel și el tocmai 
îşi scosese cămaşa. Ea se duse spre el şi-şi trecu degetele 
peste o rană roșiatică de pe umărul lui. 

— Casa conspirativă se pare că era destul de cunoscu- 
tă, recunoscu Ambler. 

— Dar chiar ai încredere în acest om? întrebă Laurel 
uitându-se la el atentă. Părea neliniștită, sau chiar că se 
temea pentru el. 

— Trebuie să am. 

— De ce, Hal? Cum poți să fii aşa de sigur? 

— Pentru că, dacă n-aş avea încredere în el, mi-aş 
pierde încrederea în mine. Se opri. E greu să-ţi explic. 

Ea încuviinţă. 

— Nu trebuie. Înţeleg. Nici nu știu de ce-mi fac griji. 
Lumea nu mai are de mult nicio logică. 

— De acum câteva zile, o corectă Ambler. 

— De mai de mult. 

— De când am intrat eu în lumea ta. Simţi că îl arde 
gâtlejul. Un necunoscut. Până şi pentru mine sunt un 
necunoscut. 

— Nu, îi spuse ea. Îl mângâie pe piept, pe umeri, pe 
brațe, de parcă ar fi vrut să aibă confirmarea că este o 
persoană reală, nu o fantasmă. Când privirile li se întâlniră 
din nou, ochii ei erau umezi. Nu am cunoscut niciodată 
pe cineva ca tine. 

— Numără-ți rănile. 

Ea dădu din cap. 

— Eşti un om bun. Îl bătu cu degetul în piept. Cu o 
inimă bună. 

— Şi mintea altcuiva. 

— Şi ce dacă, spuse ea cu un zâmbet şăgalnic. Au 
încercat să te anuleze, dar ştii ce? Eşti mai real decât 
orice alt bărbat pe care l-am întâlnit. 

— Laurel, spuse el, dar se opri când își auzi tensiunea 
din voce. 

— Când sunt cu tine, e ca şi cum... ca şi cum mi-aş 
da seama că toată viața am fost singură, fără să conştientizez 
asta pe deplin, pentru că nu am ştiut niciodată ce înseam- 
nă să fii cu adevărat împreună cu cineva. Aşa simt când 
sunt cu tine. Parcă mereu am fost singură şi acum nu mai 
sunt. Nu mă mai pot întoarce la viața de dinainte. Nu mai 
pot. Vocea i se îngroşă din cauza emoţiei. Vrei să vorbim 
despre ce mi-ai făcut, despre lucrurile prin care am trecut 
datorită ţie? Asta mi-ai făcut. Şi aş vrea ca totul să rămână 
neschimbat. 

El îşi simți gura uscată. 

— Nimic nu mă înspăimântă mai tare decât ideea de 
a te pierde. 

— Nu mai sunt pierdută. Ochii îi străluceau ca de la 
un foc venit din interior. Mi-ai salvat viaţa în mai multe 
feluri. 

— Tu ești aleasa mea, Laurel. Nimic nu are sens fără 
tine. Nu pentru mine. Sunt doar... 

— Harrison Ambler, spuse ea, zâmbind în timp ce-i 
rostea numele cu voce tare. Harrison Ambler. 

MI zeu Armandier nu „merite le dâtour“!, după 
cum spunea ghidul Michelin. Cu greu puteai spune că 
merită să fie vizitat. Dar Ambler şi-l amintea foarte bine 
din anii petrecuţi la Paris în tinerețe și se îndoia că se 
schimbase mult. Era unul dintre puţinele muzee particu- 
lare de artă şi, pentru a-şi menţine avantajele fiscale pe 
care le primea ca muzeu, avea ore regulate de vizitare. 
Dar era pustiu în majoritatea timpului. Probabil că veneau 
acolo mai puţini oameni decât în secolul XIX, atunci 
când era reşedinţă privată. Nu era o clădire impresio- 
nantă, ci o vilă în stil neoitalian, cu ferestre mari cu 
arcade şi o curte parțial închisă. Construită de un bancher 
protestant, care profitase enorm de pe urma afacerilor 
făcute în cursul celui de Al Doilea Imperiu, era situată în 
sectorul Plaine Marceau, din arondismentul 8, care era 
pe atunci un cartier preferat de nobilii bonapartiști și de 
câţiva afaceriști, fiind mult mai liniştit acum. Din când 
în când, muzeul era închiriat de echipe de filmare, care 
surprindcau pe peliculă drame din vremurile de demult. 


! Merită ocolirea, în fr. în original. 

Altfel era unul din cele mai puțin vizitate spaţii publice 
din Paris. Poate că reprezenta cel mai bun loc pentru o 
primă slujbă, se gândi Ambler zâmbind la amintirea 
tinereţii sale, dar ca muzeu nu stâmea interes. Problema 
era colecţia. Soţia lui Marcel Armandier, Jacqueline Ar- 
mandier, manifestase preferinţă pentru arta rococo de la 
începutul secolului XVIII, o școală care nu mai era la 
modă de cel puţin o jumătate de veac. Chiar mai rău, 
fusese atrasă de arta rococo de mâna a doua, tablouri de 
pictori minori precum François Boucher, Nicolas de 
Largillière, Francesco Trevisani și Giacomo Amiconi. Îi 
plăcea ca imaginile să prezinte cupidoni grăsuți şi strălu- 
citori, pe un fundal turcoaz, și ca păstorii arcadieni să fie 
cât mai arcadieni posibil. Parcă ar fi cumpărat peisajele 
nu tablourile propriu-zise. 

Când hotărâse ca vila să devină muzeu, Jacqueline, 
care trăise mai mult cu zece ani decât soţul ei, sperase 
probabil că posesiunile ei vor fi admirate de generaţiile 
viitoare. Dar critici de artă care se întâmpla să treacă pe 
acolo priveau colecţia fără comentarii, sau mai rău, cu un 
simulacru de adorare câmpenească. 

Ambler aprecia muzeul din alte considerente. Nefiind 
vizitat, era un loc bun pentru întâlniri discrete și 
combinaţia dintre numeroasele ferestre şi strada liniştită 
îi permiteau să observe dacă era urmărit. În plus, fundaţia 
Armandier, care avea un buget limitat, nu angaja decât 
un Singur paznic pentru tot muzeul, şi acesta nu ajungea 
decât arareori mai sus de etajul doi. 

Ambler urcă la etajul al patrulea și o luă pe un hol cu 
tablouri înfățişând zeițe ce struneau corzile lirelor, ţopăind 
pe ceea ce părea a fi un teren de golf, şi ajunse într-o 
cameră mare, la capătul holului, acolo unde se înțelesese 
cu Caston să se întâlnească. 

Zgomotul paşilor îi era amortizat de un covor de 

culoarea piersicii, astfel că îl auzi pe Caston vorbind pe 
măsură ce se apropia. 

Rămase nemişcat şi simţi o mică furnicătură, ca şi 
cum ar fi anticipat ceva. Oare Caston venise însoţit de 
cineva? 

Se apropie mai mult, până când auzi exact ce se 
vorbea. 

— Bine, spunea Caston. Chiar aşa? Deci sunt bine? 
Vorbea la telefonul celular. Apoi urmă un moment de 
tăcere. Noapte bună, iepuraş pufos, spuse Caston. Şi eu 
te iubesc. Inchise telefonul şi-l puse în buzunar când 
Ambler intră în cameră. Mă bucur că ai ajuns, îi zise 
Caston. 

— lepuraş pufos? întrebă Ambler. 

Roșind, auditorul se întoarse și se uită pe fereastră. 

— l-am pus pe cei de la birou să verifice la Controlul 
Frontierei, spuse el după o vreme. Doctorul Ashton Palmer 
a ajuns pe aeroportul Roissy ieri. E aici. 

— La birou... ai încredere în discreţia lor? 

— Am spus cei de la birou, dar de fapt este vorba doar 
de o persoană. Asistentul meu. Și da, am încredere în el. 

— Ce altceva ai mai aflat? 

— Nu am spus că mai era şi altceva. 

— Ba da, îl corectă Ambler, doar că nu în cuvinte. 

Caston se uită în jur la pereţii acoperiţi cu tapiserii şi 
se strâmbă. 

— Chestia e nasoală şi încă nu-mi dau seama cum să 
o interpretez. E ceea ce ei numesc „discuţii“, adică mici 
interceptări, unele fragmentare, fiecare dintre ele nesem- 
nificativă. 

— Dar puse împreună? 

— Se întâmplă ceva, sau poate că ar trebui să spun că 
ceva este pe punctul de a se întâmpla. Ceva care arc 
legătură cu... 

— China, îl întrerupse Ambler. 

— Asta e partea cea mai uşoară a integramei. 

— Şi tu vorbeşti în dodii. 

— Tu eşti partea cea mai grea. Dacă e să gândim 
logic, de aici ar trebui să pornim. Spune-i variantă a prin- 
cipiului antropic, dacă vrei. Ceea ce am numi efecte ale 
selecției observaționale. 

— Caston, vrei, te rog, să vorbeşti într-o limbă pe care 
o înțeleg şi eu? 

Caston se uită fix la el. 

— Efectele selecţiei observaţionale sunt o chestiune 
aplicată zilnic. La supermarket, ai remarcat vreodată de 
câte ori te aşezi la coada cea mai lungă? Din ce cauză se 
întâmplă asta? Pentru că sunt cozile la care se află cei 
mai mulți oameni. Să zicem că domnul Smith, despre 
care tu nu știi nimic, se așază la o coadă şi tu trebuie să 
ghiceşti care, bazându-te doar pe numărul de oameni aflați 
la fiecare rând. 

— Nu există nicio modalitate de a ști. 

— Dar deducţia se bazează pe probabilităţi. Şi rezul- 
tatul cel mai probabil este că se află la coada cu cei mai 
mulți oameni. De îndată ce te dai deoparte şi te analizezi 
din perspectiva unei persoane neimplicate, acest lucru 
devine evident. Banda pe care se rulează cel mai încet 
este cea pe care circulă cele mai multe maşini. Aici ești 
şi tu inclus. Nu neșansa, sau impresia te face să crezi că 
pe celelalte benzi de trafic se circulă mai repede. De cele 
mai multe ori, chiar se circulă mai repede pe acestea. 

— Aşa, spuse Ambler, este evident. 

— Chiar este, replică auditorul. Prin analogie, dacă nu 
ai şti despre o persoană decât că trăiește pe această pla- 
netă azi şi ar trebui să ghiceşti ţara de origine, ar trebui 
să spui că această persoană provine din China. Ai greşi 
mult mai puțin decât dacă ai numi o altă țară, doar pentru 

simplul fapt că, în prezent, China este țara cea mai popu- 
lată. 

— Informaţie de ultimă oră. Eu nu sunt chinez. 

Nu, dar eşti implicat în ceva care are legătură cu 
politica chineză. Şi întrebarea este: de ce tu? În cazul 
cozii la casierie, nimic nu te scoate pe tine în evidență 
față de alţii. Dar în acest caz, populația, lista posibililor 
candidaţi, este mult mai mică. 

— Nu am ales eu asta. Am fost ales. 

— Și din nou, întrebarea este: de ce? insistă auditorul. 
Ce informaţie deţineau în legătură cu tine? Care aspecte 
erau pertinente? 

Ambler își aminti ce-i spuseseră diverşi oameni 
implicați în Grupul Serviciilor Strategice. Era special, 
din perspectiva lor. 

— Paul Fenton mi-a spus că ei au decis că sunt un 
magician pentru că m-am „şters“ singur. 

— Când, de fapt, fuseseşi „şters“, se poate spune ast- 
fel. Dar asta înseamnă că ei aveau nevoie de un anume 
agent, care nu putea fi identificat. Și nu orice fel de 
agent. Un agent cu însuşiri speciale, un agent care are un 
talent deosebit pentru deducţii emoţionale. Un poligraf 
ambulant. 

— Fenton avea dosarele mele de la Stabilizare, sau cel 
puţin unele dintre ele. Nu-mi ştia numele, pe cel real, dar 
îmi cunoștea misiunile, ceea ce făcuscm și pe unde fu- 
sesem. 

— Şi atunci ia şi acest factor în considerare. Pe de o 
parte caracteristicile tale inerente și apoi cele istorice: 
cine eşti şi ce ai făcut. Oricare dintre ele, sau amândouă 
ar putea să aibă relevanţă. 

— Nu vrei să treci la concluzii? 

Caston zâmbi detaşat. Privirea îi alunecă pe un tablou 
cu o pajişte de un verde-aprins, pe care erau mai multe 

vaci ce marcau pete de culoare și o lăptăreasă care căra 
o găleată cu lapte, cu chipul strălucind de încântare. 

— Ştii poanta despre un economist, un fizician și un 
matematician care mergeau cu maşina prin Scoţia? Văd 
o vacă maro și economistul spune: E fascinant faptul că 
vacile din Scoţia sunt maro. Fizicianul spune: Mă tem că 
suprageneralizăm bazându-ne pe probe. Tot ceea ce ştim 
este că unele vaci din Scoţia sunt maro. Matematicianul 
dă din cap: Din nou este greşit. Probele nu justifică 
afirmația. Tot ceea ce putem deduce logic este că cel 
puţin o vacă din această țară este maro, măcar pe o parte 
a corpului. 

Ambler îşi dădu ochii peste cap. 

— Am greşit când am spus că tu ești cel care ajunge 
la timp pentru a număra cartuşele trase. De fapt, tu eşti 
cel care, o mie de ani mai târziu, adună cartuşele dintr-un 
sit arheologic. 

Caston se uită la el. 

— Incerc doar să te fac să cauţi modele. Pentru că 
adevărul este că aici există un model. Changhua. Mont- 
real. Şi acum Paris, incidentul Deschesnes. 

— Changhua... Am încercat să-l opresc. Prea târziu, 
dar am încercat. 

— Însă ai eşuat. Și ai fost acolo. 

— Și asta ce înseamnă? 

— Înseamnă că este foarte probabil să existe fotografii 
cu tine la faţa locului. Nu poți să deduci prea multe 
pomind de la o singură vacă maro. Dar de la trei vaci 
maro? Aici intră în joc legile probabilității. Întrebarea 
este de ce te-au vrut pe tine. Şi mai ales în ce scop te-au 
vrut. Changhua. Montreal. Paris. Nu este doar un şir de 
evenimente, Ambler. Este o înşiruire logică. 

— Bine, spuse Ambler. Căldura din muzeu îl făcea să 
transpire. Este o înşiruire logică. Şi ce înseamnă asta? 

— Înseamnă că trebuie să facem socotelile. 0, 1, 1, 2, 
3, 5, 8, 13, 21, 34, 55... este şirul lui Fibonacci. Un copil 
care s-ar uita la această înșiruire nu ar vedea nimic. Dar 
modelul îi sare în ochi. Fiecare dintre aceste numere este 
suma celor două dinaintea sa. Toate seriile sunt la fel, 
oricât de întâmplătoare par. Există un model, o regulă, un 
algoritm care fac ordine în haos. De asta avem nevoie 
aici. Trebuie să descoperim cum se leagă fiecare eveni- 
ment de cel dinaintea sa, pentru că așa vom şti ce va 
urma. Caston părea foarte serios. Și altceva, nu putem 
aștepta ca următorul eveniment să se întâmple. Asta s-ar 
putea să clarifice totul. Pornind de la dovezile pe care le 
avem, urmează să vedem încotro vor duce. 

— Caz în care, probabil, este prea târziu. Ambler 
mormăi. Deci este vorba de o progresie. Practic, asta 
înseamnă că nu ai nici cea mai mică idee care este logica. 

— Înseamnă că trebuie să o deducem. Caston se uită 
la el cu o privire detaşată. Dacă aș fi superstițios aş spune 
că eşti ghinionist. 

— Norocul se mai și schimbă. 

— Adevăratele şiruri logice nu se schimbă. Decât dacă 
le modifici tu. 


Langley 


Adrian Choi umblă la casca din ureche în timp ce 
şedea la biroul şefului. Se simţea bine stând acolo și nu 
făcea nimic rău. Și în plus de asta, nici nu trecea nimeni 
pe acolo. Biroul lui Caston nu se afla într-o zonă cu 
acces limitat, dar era puţin frecventată. Birourile din 
Siberia. Mai dădu un telefon. 

Caston nu reuşise să facă rost de-dosarele de perso- 
nal din insula Parrish și când Adrian îl întrebă cum ar 

putea el să reuşească acolo unde Caston dăduse greș, 
acesta îi spusese să se folosească de șarmul său. Adrian 
nu avea aceeaşi autoritate ca şi Caston, dar putea să 
meargă pe căi ocolite. Avea cel mai frumos zâmbet pe 
buze când o sună pe asistenta de la Centrul de Facilităţi 
Comune. Caston vorbise cu şeful ei fără a ajunge la nici- 
un rezultat. Mormăise şi protestase şi ameninţase. Adrian 
avea să încerce o altă abordare. 

Femeia care răspunse trebuia să fie luată cât mai pe 
ocolite. Din prima clipă dădu impresia de precauţie. 

— PIPF. Corpul 4W, da, ştiu, spuse ea. Va trebui să 
procesez cererea. 

— Nu, vezi tu, deja ne-ați dat o copie a dosarelor, 
minți Adrian. 

— De la Facilităţi Comune? 

— Da, spuse Adrian fără să clipească. Vreau doar o 
altă copie. 

— Ah, făcu tânăra, mai relaxată. Scuze. Birocraţia, nu? 

— Mie-mi spui, zise Adrian, pe o voce cât mai 
înţelegătoare cu putință. Aş vrea să spun că este o pro- 
blemă de securitate națională. Dar de fapt încerc să-mi 
salvez pielea. 

— Ce vrei să spui? 

— Păi, Caitlin... Aşa te cheamă, nu? 

— Da, spuse ea. Oare îşi imagina el, sau ea chiar 
părea mai relaxată? 

— Tu pari a fi genul de persoană care nu o dă în bară, 
aşa că nu mă aştept să fii foarte înțelegătoare. 

— Eu? chicoti ea. Glumești? 

— Nu, te cunosc eu. Ţii totul sub control. Fiecare 
bucăţică de hârtie este în ordine. 

— Fără comentarii, spuse ea, şi el îi simți zâmbetul 
din voce. 

— Hei, este important să avem pe cine admira, spuse 
Adrian. Am deja imaginea ta în minte, trebuie să-mi 
permiţi să mă bucur de ea. 

— Eşti un tip amuzant. 

— Am greşit atunci când am înaintat dosarul direct la 
DDI, fără a face o copie şi pentru şeful meu. Vocea lui 
era convingătoare, dar se simţea şi o tendinţă de flirt. 
Asta înseamnă că şefului meu o să-i sară țandăra. Şi 
fundul meu educat la Stanford va lua foc. Făcu o pauză. 
Ascultă, de fapt este problema mea, nu a ta. Nu vreau să 
te împovărez cu ea. Nu contează. Serios. 

Tânăra de la celălalt capăt al firul oftă. 

— Singura problemă este că au fost foarte scorțoşi cu 
toată chestia asta. Dumnezeu ştie de ce. Totul se află 
închis într-o bază de date la cel mai înalt nivel de secu- 
ritate. 

— Rivalităţile din cadrul clanului sunt cele mai 
mari, nu? 

— Da, cred că. Dar, să văd ce pot să fac, bine? 

— Mi-ai salva viaţa, Caitlin, spuse Adrian. Pe bune. 


Burton Lasker se uită din nou la ceas, plimbându-se 
în faţa biroului Air France. Nu era stilul lui Fenton să 
întârzie. Dar începuse deja îmbarcarea pentru zbor şi 
Fenton tot nu apăruse. Verifică la stewardul de la poartă. 
Acesta clătină din cap în loc de răspuns. Deja îl mai 
întrebase de două sau trei ori dacă Fenton venise. Simţi 
că-l străbate un val de enervare. Existau tot felul de motive 
care puteau să facă un pasager să întârzie, dar Fenton era 
genul de persoană care îşi lua toate măsurile de precauţie 
atunci când călătorea. Avea un simţ bine dezvoltat de 
toleranță a vieţii zilnice și ştia cât de departe putea să 
meargă. Deci unde era? De ce nu răspundea la telefon? 

Lasker lucra pentru Fenton de zece ani şi, cel puţin 

în ultimii ani, se considera locotenentul lui. Toţi vizio- 
narii aveau nevoie de cineva axat pe executarea sarci- 
nilor. Lasker excela la acest capitol. Era veteran din 
Forţele Speciale, dar niciodată nu manifestase disprețul 
faţă de civili resimţit îndeobşte de militari. Fenton era 
patronul agenţilor operativi, aşa cum unii oameni patronau 
artele. Și Fenton era un adevărat vizionar, înțelegând foarte 
bine cum un parteneriat public-privat putea să transforme 
puterea Americii în ceea ce privea operaţiunile clandes- 
tine. Fenton, la rândul lui, aprecia cunoștințele lui Lasker 
în materie de operaţiuni și de luptă, precum și în cele 
mai subtile, de contraterorism, pentru că ajutase la 
pregătirea escadroanelor speciale. Lasker considera că anii 
petrecuţi cu Fenton erau cei mai prolifici din întreaga sa 
viață de adult. 

Dar unde era? Când însoțitorii de bord ai Air France 
închiseră rampa, cerându-și scuze cu o ridicare de umeri, 
Lasker simţi un fior rece pe şira spinării. Ceva era în 
neregulă. Sună la recepţia hotelului unde stătuse Fenton. 
Nu, domnul Fenton nu plecase. 

Ceva nu era în regulă. 


Laurel Holland li se alătură celor doi bărbaţi, cu câteva 
minute mai târziu decât era planificat, la etajul al patrulea 
al muzeului Armandier, care era tot pustiu. Intârziase 
pentru că lucrurile pe care trebuise să le facă îi luaseră 
mai mult timp decât se aşteptase, le explică ea celor doi. 

— Dumneavoastră sunteți Clayton Caston probabil, i 
se adresă ea auditorului, întinzându-i mâna. Postura și 
modul de adresare erau oarecum formale. Tot părea să-i 
fie frică de ceea ce reprezenta el, ca oficial CIA. Dar, în 
acelaşi timp avea încredere în judecata lui Ambler. Dacă 
el luase hotărârea să lucreze cu Caston, atunci şi ea avea 
să o facă. Ambler trebuia să spere că nu se înşelase. 

— Sunt Clay!, cel puţin în mâinile tale, replică audi- 
torul. Îmi pare bine să te cunosc, Laurel. 

— Hal mi-a spus că este prima ta vizită în Franţa. La 
fel şi în cazul meu, dacă-ți vine să crezi. 

— Prima Și, dacă am noroc, și ultima, se plânse Cas- 
ton. Urăsc țara asta. La hotel am deschis robinetul pe 
care scria C? şi aproape m-am opărit. Jur că am auzit 
cincizeci de milioane de francezi izbucnind în râs. 

— Cincizeci de milioane de francezi nu se pot înşela, 
spuse Laurel pe un ton oficial. Cel puţin așa spun ei, nu? 

— Cincizeci de milioane de francezi, replică auditorul 
uitându-se la ea reprobator, pot greşi în cincizeci de 
milioane de feluri diferite. 

— Dar cine ţine socoteala? spuse Ambler uitându-se pe 
stradă la puţinii pietoni. Aruncă o privire asupra ziarului 
pe care Laurel îl luase cu ea. Le Monde Diplomatique. Pe 
prima pagină era un articol de Bertrand Louis-Cohn, apa- 
rent un intelectual de marcă. Ambler îl parcurse în fugă. 
Era vorba despre o conferință a Forumului Economic 
Mondial, la Davos, dar articolul se referea la conjunctura 
economică mondială. Ceva în legătură cu „pensée unique“, 
pe care Louis-Cohn o caracteriza ca putând fi definită de 
adversarii ei drept la projection idéologique des intérêts 
financiers du capital mondial — proiecția ideologică a in- 
tereselor financiare ale capitalului global, sau hegemonia 
bogaţilor. Şi continua la nesfârşit reproducând critici de 
stânga la adresa ortodoxiei liberale, fără a le susţine sau 
combate. Tot eseul părea a fi un fel de activitate bizară și 
stilizată, un kabuki‘ intelectual. 


l Joc de cuvinte, clay = lut în lb. engleză (n. trad.). 

2 C vine în franceză de la chaud = fierbinte şi de la cold — rece 
(n. trad.). 

3 Gândirea unanimă (n. trad.). 

4 Teatru japonez (n. trad.). 

— Ce spune? întrebă Laurel arătând spre articol. 

— Este vorba de o întâlnire a titanilor globalizării la 
Davos. Forumul Economic Mondial. 

— Ah, făcu ea. Şi tipul este pro sau contra? 

— Habar n-am, spuse Ambler. 

— Am fost și eu odată acolo, spuse auditorul. Foru- 
mul Economic Mondial mi-a solicitat expertiza cu pri- 
vire la activitățile de spălare a banilor. Sunt o adunătură 
de oameni, care chiar ştiu despre ce vorbesc. Este un fel 
de grânar, dar într-un aranjament floral. 

Ambler se uită din nou spre stradă, convingându-se 
că nicio persoană suspectă nu-i urmărea. 

— Uite care e treaba. Am obosit să mă tot joc de-a 
orbul care se preface că vede. Ştim că este un model, o 
progresie, sau secvență, cum spui tu. Dar de data aceasta 
trebuie să știu următoarea etapă înainte să se întâmple. 

— Asistentul meu încearcă să facă rost de mai multe 
informaţii de la Resursele Comune, spuse Caston. Cred 
că ar trebui să aşteptăm să vedem ce află. 

Ambler se uită la el cruciș. 

— Eşti şi tu implicat acum, Caston. După cum spu- 
neam, asta nu este lumea ta. 


Wu Jingu avea o voce moale, şi adeseori îşi dădea 
seama că îi era dificil să se facă auzit. Cariera sa din 
Ministerul Securităţii Statului îi crease reputația de ana- 
list echilibrat, care nu exagera în privința pozitivismului 
său, dar nu era nici alarmist. Lumea îl asculta. Dar 
preşedintele Liu Ang nu reacţiona deloc la sfatul său şi 
asta îl exaspera. Nici nu era de mirare că îşi simţea 
mușchii spatelui atât de încordați. 

Stătea nemişcat pe patul moale, cu faţa în jos, 
pregătindu-se pentru unul dintre cele două masaje 
săptămânale, şi încercând să-și elimine stresul din minte. 


432 


— Muşchii vă sunt foarte încordaţi, îi spuse maseuza, 
în timp ce-i netezea umerii. 

Nu recunoştea vocea, nu era maseuza lui obișnuită. 
Întoarse capul şi se uită la femeia care o înlocuia. 

— Unde este Mei? 

— Mei nu s-a simţit bine azi, domnule. Eu sunt Zhen. 
Este bine? 

Zhen era chiar mai frumoasă decât Mei și avea mâini 
puternice. Wu încuviinţă încântat. Centrul de relaxare 
elitist, Caspara, deschis de curând în Beijing, nu angaja 
decât cel mai bun personal, asta era evident. Întoarse 
capul și-l puse în deschiderea pentru față, ascultând su- 
netul relaxant al bulelor de apă. Simţea că degetele lui 
Zhen dizolvau practic tensiunea în locurile pe unde tre- 
ceau. 

— Excelent, murmură el. Pentru binele navei trebuie 
calmată marea. 

— Aceasta este specialitatea noastră, domnule, spuse 
Zhen. Muşchii dumneavoastră sunt foarte încordaţi; pro- 
babil că aveți multe responsabilități pe cap. 

— Multe, murmură Wu. 

— Dar eu ştiu exact de ce aveţi nevoie, domnule. 
Mă las pe mâinile tale. 

Frumoasa maseuză începu să-i facă acupunctură şi el 
îşi simţi corpul din ce în ce mai relaxat. Atât de moale 
îi era corpul încât nici măcar nu simţi acul hipodermic 
înfipt sub unghia degetului mare de la piciorul stâng. 
Senzaţia de usturime era atât de diferită că la început nici 
nu îşi dădu seama despre ce era vorba. Și apoi, câteva 
minute mai târziu, un val de relaxare îi traversă corpul. 
În următoarele câteva momente conştientiză diferenţa 
dintre relaxare şi paralizie. Simţi lumea din jurul lui 
moartă. 

Și apoi, după cum confirmă și Zhen, chiar muri. 

* 


Burton Lasker urcă în liftul hotelului George V îm- 
preună cu tânărul imberb care era manager de serviciu. 
Când ajunseră la etajul şapte, tânărul bătu în uşa groasă 
de stejar și apoi o deschise cu un card special. Cei doi 
parcurseră toate camerele, fără a vedea vreun semn că ar 
fi locuite. Apoi hotelierul intră în baie. Chipul îi era 
cenuşiu când ieși afară. Lasker intră şi el imediat şi văzu 
despre ce e vorba. Încremeni. Se blocă. Simţea că are un 
balon în piept, care-l împiedica să respire. 

— Era prietenul dumneavoastră? îl întrebă tânărul 
hotelier. 

— Prieten şi partener de afaceri, confirmă Lasker. 

— Îmi pare rău, spuse tânărul și tăcu stânjenit. Vor 
veni în curând ajutoare. Voi da telefoanele necesare. 

Lasker rămase locului, încercând să se liniştească. 
Paul Fenton. Corpul înroşit era în cadă, gol. Remarcă apa 
care nu se răcise, sticla goală de vodcă pe jos — genul de 
înscenare care ar fi putut prosti jandarmeria, dar care pe 
el nu-l păcăli nicio secundă. 

Un om remarcabil, un om deosebit, fusese ucis. 

Lasker bănuia cine era în spatele afacerii şi, când 
verifică laptopul lui Fenton, suspiciunile sale fură confir- 
mate. Era bărbatul căruia Fenton îi spunea Tarquin. Un 
bărbat pe care Lasker îl cunoştea mult prea bine. 

Tarquin lucrase la Unitatea de Stabilizare Politică şi 
Lasker, care avusese numele de cod Cronus, avusese 
neşansa de a lucra de câteva ori cu el. Tarquin se credea 
întru câtva superior colegilor săi și desconsidera ajutorul 
primit. Tarquin era cunoscut pentru talentului lui 
neobișnuit de a descifra oamenii, un talent care îi impre- 
sionase pe cei de la Operaţiuni Consulare. Nu cunoşteau 
lucruri de care-și dăduseră seama agenţi experimentați 

precum Cronus: succesul operaţional se reducea la puterea 
de foc şi forța muşchilor. 

Şi acum Tarquin îl ucisese pe cel mai mare om pe 
care-l cunoscuse Lasker şi avea să plătească pentru asta. 
Avea să plătească cu singura monedă acceptată de Lasker — 
viaţa sa. 

Ceea ce-l dezgusta cel mai tare pe Lasker era faptul 
că odată îi salvase viaţa lui Tarquin — nu că Tarquin şi-ar 
fi arătat vreodată recunoştinţa pentru asta. Îşi aducea 
aminte de o noapte umedă, infestată de țânțari, din urmă 
cu zece ani, în jungla Jaffra din Sri Lanka. În acea noapte, 
îşi riscase viaţa atacând în forţă şi salvându-l pe Tarquin 
de un grup de teroriști care plănuiseră să-l ucidă. Morti- 
ficat, îşi aduse aminte de vechea zicală: Nicio faptă bună 
nu scapă nepedepsită. Salvase viaţa unui monstru, o 
greşeală pe care avea de gând să o repare. 

Fenton nu-i explicase tot ceea ce avea de gând și nici 
nu te puteai aştepta la asta de la niciun vizionar. Odată, 
când îl întrebase pe Fenton ceva în legătură cu 
raționamentul din spatele unei acţiuni, Fenton îi spusese: 
Al tău este doar să treci la fapte şi să ucizi. 

Dar acum situația era serioasă. 

Lasker trecu în revistă toate transmisiunile făcute de 
pe laptopul lui Fenton. Avea să-i transmită un mesaj 
condamnatului. Dar mai întâi o să îi sune pe cei peste 
zece „asociaţi“ pe care SSG îi avea în Paris. Avea să-i 
alerteze pe toţi, urmând să le transmită în scurt timp 
ordine clare de mobilizare. 

ÎI încercă un spasm de durere profundă, dar nu-şi 
putea permite să sufere până când nu avea să se răzbune. 
Se stăpâni aşa cum cerea profesia sa pe cale de dispariţie. 
O să stabilească un rendez-vous cu condamnatul la apusul 
soarelui. 

Avea să fie, conchise Lasker, uiiimul apus al lui 
Tarquin. 


Caleb Norris închise celularul. Era o prostie că CIA 
permitea folosirea telefoanelor mobile în sediu, se gândi 
el. Prezenţa lor reducea la zero o mare parte din măsurile 
de securitate luate. Era ca şi cum ai fi impermeabilizat o 
sită. Dar deocamdată situația de fapt îi convenea. 

Puse mai multe hârtii în tocătorul pe care-l avea lângă 
birou, îşi luă haina și apoi deschise caseta din metal din 
biroul său. Arma se potrivea perfect în servieta sa. 

— O călătorie excelentă, domnule Norris, îi spuse Bren- 
da Wallenstein cu vocea ei nazală. Era secretara lui Norris 
de cinci ani şi manifesta un interes deosebit față de acci- 
dentele la locul de muncă. Când în presă apărură articole 
despre existența unor tulburări cauzate de mișcare, se hotări 
să poarte bandaje speciale de presiune şi pentru încheieturi. 
De curând începuse să folosească niște căști speciale, pre- 
cum operatorii de telefonie, pentru a-și feri gâtul de 
crampele la care-l supuneau receptoarele normale. Fusese 
o perioadă, îşi aminti Norris, când dezvoltase alergii la 
mirosuri. Faptul că acele alergii nu luaseră amploare se 
datora capacităţii ei limitate de concentrare în timp. 

Norris concluzionase de mult că ea prefera să-şi 
imagineze că slujba pe care o făcea, și care în general 
consta în a răspunde la telefon și a tasta câte ceva pe 
calculator, era la fel de periculoasă precum cea a 
puşcaşilor marini. Cel puţin în mintea ei, probabil că-şi 
şi oferea medalii pentru „rănile suferite“ 

— Mulţumesc, Brenda, replică el cu însuflețire. Sper 
să fie aşa. 

— Să nu vă ardeţi, îl avertiză secretara, cu instinctul 
ei deosebit de a depista toate elementele negative ale 
oricărei situaţii. Vedeţi, acolo au umbreluţe din alea mici, 

pentru ca nici băuturile să nu se ardă la soare. Acolo 
razele sunt foarte puternice. Am intrat pe intemet şi am 
verificat prognoza meteo pentru St. John și insulele Vir- 
gine şi se pare că veţi avea cer senin. 

— Exact ceea ce voiam să aud. 

— Eu şi Joshua am fost într-un an la St. Croix. 
Pronunțase cuvântul astfel încât să rimeze cu onix. El s-a 
ars din prima zi şi se dădea cu pastă de dinți pe față ca 
să se răcorească. Vă imaginaţi? 

— Aş prefera să nu o fac, dacă nu te deranjează. Norris 
se gândi o clipă dacă ar trebui să ia muniţie suplimenta- 
ră, dar în cele din urmă hotărî să nu o facă. Nu se ştia, 
dar cra un ţintaş de primă mână. 

Brenda chicoti. 

— Ca să nu păţiţi la fel, nu? Dar St. John este exact 
ceea ce v-a recomandat doctorul. Cer senin, ape albastre, 
nisip alb. Și tocmai am verificat, mașina vă aştepată la 
cheiul 2A cu bagajele. Nu ar trebui să vă ia mai mult de 
o jumătate de oră să ajungeţi la Dulles. Călătoria ar tre- 
bui să se desfășoare fără complicaţii. 

Avusese dreptate, indiferent de problemele ei, cu 
siguranță era eficientă, dar Norris îşi rezervase destul 
timp să ajungă la aeroport. Chiar dacă avea toate hârtiile, 
înregistrarea armei o să-i ia ceva timp. În orice caz, coa- 
da de la clasa business se mișca mult mai repede. 

- Bună ziua, îi spuse funcţionarul de la aeroport. 
Unde mergeţi azi? 

Norris îi întinse biletul. 

— La Zürich, îi spuse el. 

— La schi, pun pariu. Funcţionarul se uită la paşaport 
şi la chitanță înainte de a-i da cardul de îmbarcare. 

Norris îşi aruncă privirea pe ceas. 

— Unde altundeva? 

Ambler simți cum telefonul BlackBerry îi vibrează în 
buzunar în vreme ce cerceta strada din fața muzeului 
Armandier. Probabil că era vorba de un mesaj de la Fen- 
ton sau de la unul din oamenii săi, cei care-i dăduseră 
telefonul. Se uită pe ecran. Un adjunct al lui Fenton îi 
transmise un punct de întâlnire pentru seara aceea, de 
astă data în aer liber. Când puse telefonul înapoi în bu- 
zunar simți o oarecare neliniște. 

— Unde? îl întrebă Laurel. 

— Père-Lachaise, spuse agentul. Nu este cel mai in- 
teresant loc posibil, dar există şi avantaje. Şi lui Fenton 
nu-i place să se întâlnească de două ori în acelaşi loc. 

— Mă îngrijorează, spuse Laurel. Nu-mi place cum 
sună. 

— Doar pentru că e un cimitir? La fel de bine ar fi 
putut să fie un parc de distracții, este oricum o zonă 
foarte circulată. Ai încredere, ştiu ce fac. 

— Aş vrea să am încrederea ta, spuse Caston. Fenton 
nu este o persoană pe care să te poți baza. Tot aranja- 
mentul lui cu guvernul nu este altceva decât o mare vier- 
muială. l-am pus pe cei de la birou să-l verifice şi se pare 
că secretul este foarte bine păstrat. O chestie la nivel 
înalt, la care nu am acces de aici. Dar aş vrea să am 
ocazia să mă uit pe cifrele alea. Sunt sigur că e ceva în 
neregulă. Clipi. Cât despre rendez-vous-ul de la Père- 
Lachaise cu astfel de indivizi? Depăşeşte categoria de 
risc şi intră de-a dreptul în cea de incertitudine. 

— Caston, la dracu”, deja trăiesc pe tărâmul incertitu- 
dinii, spuse Ambler nervos. Sau poate încă nu ţi-ai dat 
seama? 

Laurel îi luă mâna într-a sa. 

— Spun doar să ai grijă, zise ea. Încă nu ştii ce au de 
gând oamenii ăia. 

— Voi avea grijă. Dar suntem pe-aproape. 

— De a descoperi ce ţi-au făcut. 

— In curând o să descoperim ce au pus la cale pentru 
restul lumii. 

— Ai grijă de tine, Hal, spuse ea. Îi aruncă o privire 
lui Caston și apoi se aplecă la urechea lui. Am cele mai 
negre presimțiri în legătură cu asta. 


Beijing 


— Trebuie să-i transmitem mesajul preşedintelui Liu, 
spuse Wan Tsai şi groaza din privirea sa era amplificată 
de sticla groasă a ochelarilor. 

— Dar dacă moartea tovarăşului Chao chiar a fost un 
accident? întrebă Li Pei. Cei doi se întâlniseră în biroul 
lui Wan Tsai, din Sala Bunilor Conducători. Dacă a fost 
un accident? 

— Tu crezi asta? întrebă Wan Tsai. 

Când bătrânul expiră se uzi un şuier subțire. 

— Nu, spuse el. Nu cred. Li Pei era bine trecut de 
şaptezeci de ani, dar brusc păru chiar mai bătrân. 

— Cu toţii am trecut prin canalele convenţionale, spuse 
Wan Tsai, și nu pentru prima dată. Cu toţii am dat alar- 
ma. Şi totuşi cred că este deja în aer. Trebuie să-l convin- 
gem să se întoarcă. 

— Doar că nu se va întoarce, spuse Li Pei. Ştim amân- 
doi asta. Este înțelept ca o bufniță şi încăpățânat ca un 
catâr. Chipul său îmbătrânit se mohori brusc. Şi cine știe 
dacă nu cumva îl aşteaptă pericole chiar mai mari acasă. 

— Ai vorbit cu Wu Jingu, colegul lui Chao? 

— Nimeni nu pare să ştie unde este. 

Economistul înghiţi în sec. 

— Cum e posibil aşa ceva? 

Wan Tsai dădu din cap tremurând. 

— Nimeni nu ştie. Dar totuşi, am vorbit cu toţi ceilalți. 
Cu toţii dorim să credem că ceea ce i s-a întâmplat lui 
Chao a fost un accident. Dar toţi au îndoieli. Economis- 
tul îşi trecu mâna prin părul des, grizonat. 

— Nu cred că este prea devreme să ne facem griji şi 
în privința lui Wu Jingu, spuse bătrânul. 

O privire îngrozită alungă ceea ce mai rămăsese din 
calmul lui Wan Tsai. 

— Cine este responsabil de securitatea lui Liu Ang? 

— Ştii tu cine, spuse celălalt. 

Wan Tsai închise ochii. 

— APE, adică? 

— O unitate aflată sub controlul APE. Ceea ce înseam- 
nă cam tot aia. 

Wan Tsai se uită împrejur, la biroul lui, la Sala Bu- 
nilor Conducători, la fațada complexului Zhongnanhai, 
care era vizibilă de la fereastră. Uşile, zidurile, porțile, 
gratiile, toate acestea i se părură brusc elemente ale unei 
închisori. 

— Voi vorbi cu generalul responsabil, spuse Wan Tsai 
brusc. Îl voi suna direct. Mulţi dintre generali sunt oa- 
meni de onoare, indiferent de opţiunile lor politice. 

Câteva minute mai târziu, îl sună pe o linie securiza- 
tă pe cel care răspundea de securitatea preşedintelui. Nu-şi 
ascunse neliniștile, recunoscu cum că multe dintre ele se 
bazau pe probe circumstanţiale şi-l imploră să-i trans- 
mită urgent un mesaj lui Liu Ang. 

— Nu vă faceţi griji în legătură cu asta, îi răspunse 
bărbatul în dialectul dur al mandarinei, hakka. Nimic nu 
este mai important pentru mine decât securitatea perso- 
nală a lui Liu Ang. 

— Pentru că nici nu aş reuşi să subliniez cât de impor- 

tant este pentru noi, cei ce lucrăm cu Liu Ang, spuse 
economistul pentru a n-a oară. 

— Suntem pe aceeaşi lungime de undă, zise oficialul 
Armatei Populare de Eliberare, generalul Lam, pe un ton 
liniştitor. După cum spun oamenii din satul meu: Ochiul 
drept, ochiul stâng. Aveţi încredere că siguranţa iubitului 
nostru conducător este prioritatea mea numărul unu. 

Cel puţin asta crezu Wan Tsai că spusese generalul. 
Din cauza accentului dur al bărbatului, „prioritate“ suna 
la fel ca un alt cuvânt din mandarină, „jucărie“ 

E AR Cimetière du Pere-Lachaise! exista de la 
începutul secolului al XIX-lea și se afla pe o colină din 
vechiul Champ l'Evequc, fiind numit după confesorul lui 
Ludovic al XIV-lea, Părintele Lachaise. Era locul de veci 
al multor celebrităţi, Colette, Jim Morrison, Marcel Proust, 
Oscar Wilde, Sarah Bernhardt, Edith Piaf, Chopin, Balzac, 
Corot, Gertrude Stein, Modigliani, Stephane Grapelli, 
Delacroix, Isadora, Dncan şi mulți alţii. Moartea cu stil 
a celor bogați şi faimoși. 

Cimitirul spaţios se întindea pe câțiva kilometri pătrați 
şi era străbătut de o reţea de alei. Mai ales iarna părea un 
arbore de piatră. 

Se uită la ceas. Întâlnirea trebuia să aibă loc la 5.10. 
La Paris, în acea perioadă a anului, soarele apunea la 
cinci şi jumătate. Deja lumina începea să dispară. Tre- 
mură, doar parțial din cauza frigului. 

Niciodată să nu fii de acord cu întâlnirile stabilite de 


l Cimitirul Père-Lachaise în lb. franceză în original (n. trad). 

cealaltă parte. Protocolul de bază. Dar în cazul său nu 
exista o altă variantă. Nu avea cum să refuze. 

Pe hartă, Pere-Lachaise era împărțit în nouăzeci şi 
şapte de diviziuni, ca nişte judeţe în miniatură, dar aleile 
principale aveau nume şi în instrucţiuni i se precizase 
foarte clar pe care să meargă. Cu un rucsac negru în 
spate, Ambler merse de pe Avenue Circulaire, centura 
circulară exterioară, pe Avenue de la Chapelle şi apoi o 
luă la stânga pe Avenue Feuillant. Datorită drumurilor şi 
aleilor, fiecare dintre ele mărginită de pietre funerare și 
morminte ca niște mici case, cimitirul dădea impresia 
unui sat. Satul morţilor. Unele pietre funerare erau din 
granit roșu, dar majoritatea fuseseră sculptate în calcar, 
travertin şi marmură. Lumina gri a apusului intensifica 
impresia sepulcrală. 

Nu se duse imediat la locul de întâlnire, ci merse pe 
câteva alei din jur. Copaci erau mulți, dar majoritatea, 
lipsiți de frunze, nu ofereau o protecţie prea mare. Totuşi, 
Fenton ar fi putut plasa oameni de securitate în spatele 
edificiilor mai mari. Sau ar fi putut să fie sub acoperire, 
printre turiştii şi vizitatorii aflați și ei în număr mare. 

Ambler se îndreptă spre o bancă din apropiere şi cu 
un gest degajat, ce nu dădea de bănuit, lăsă rucsacul sub 
ea. Se îndepărtă şi îşi alese un loc de observaţie în dia- 
gonală, în spatele unei pietre memoriale mai mari. Apoi se 
aplecă lângă un chioşc pe care scria WC, îşi scoase haina 
ŞI-şi puse un tricou. leşi repede, înconjurând clădirea, 
ajungând în spatele unei pietre funerare pusă în amintirea 
lui Gabriel Lully, de unde putea să vadă fără să fie ob- 
servat. 

La mai puţin de un minut, un bărbat îmbrăcat cu o 
haină maro de piele şi cu tricou negru trecu pe lângă el, 
se așeză pe bancă şi căscă, continuându-și apoi plim- 

barea, dar Ambler văzu că la plecare avea rucsacul negru 
la el. 

Tânărul cu haină de piele era unul dintre observatori 
şi făcuse ceea ce prevăzuse Ambler, ba chiar cu viteză, 
şi cu economie de mişcări. Îl văzuseră pe Ambler lăsând 
rucsacul şi, intenționând să afle de ce, trimiseseră pe 
cineva să-l ia. 

Rucsacul era plin cu semințe pentru păsări. Reprezenta 
un mesaj. Semințele pentru păsări însemnau ceva fără 
valoare, folosit pentru a atrage atenţia agenţilor inamici. 
Aveau să înțeleagă cursa imediat ce aveau să deschidă 
rucsacul şi să-i examineze conținutul. 

Dar aşa, Ambler identificase una dintre santinele, unul 
dintre observatori. Avea să-l urmărească pe tânăr, să vadă 
dacă nu-l conducea la ceilalți. 

Mergând pe o altă alee pietruită, Ambler era acum 
îmbrăcat cu blugi, un tricou gri şi purta ochelari cu len- 
tile din sticlă. Trecea neobservat. 

Sau cel puţin aşa spera. 

Ținu pasul cu observatorul cu tricou negru, la câțiva 
zeci de metri în spatele lui spre stânga, şi-l urmări până 
în altă piaţetă, acolo unde se întâlneau tot soiul de vi- 
zitatori: excursionişti, turiști, istorici de artă sau chiar 
localnici. Tânărul mergea cu o dezinvoltură studiată. 
Aruncă o privire scurtă în stânga și în dreapta. Puţini 
oameni, oricât de profesionişti ar fi fost, ar fi remarcat 
privirile aproape imperceptibile de încuviinţare pe care i 
le aruncară o femeie grasă, la stânga lui, şi un bărbat 
mic, rufos, la dreapta. Dar Ambler îi văzu. Şi ei erau obser- 
vatori. Ambler mai aruncă o privire femeii. Avea părul 
de un gri-roşcat, tuns scurt și purta o jachetă de denim. La 
fel ca mulți oameni în cimitir avea nişte foi de hârtie şi un 
creion, cu care pretindea că scrie inscripții funerare. Dar 

el îşi dădu seama că doar se prefăcea. Privirea i se mișca 
rapid, atentă la ce era împrejur, nu la pietrele din față. 

Şi bărbatul mic de statură, rufos, care avea părul lung 
şi pieptănat cu cărare la mijloc, era observator. Avea căşti 
şi dădea din cap ca și cum ar fi ascultat muzică. Ambler 
ştia că ceea ce asculta el nu avea nicio legătură cu muzi- 
ca. Putea să primească instrucţiuni în orice clipă prin 
intermediul radio-transmițătorului ascuns și femeia cu 
părul scurt avea să-l urmeze. Când ajunse la următoarea 
piaţetă, începu să simtă o furnicătură pe gât. 

Acolo erau şi mai mulți. 

Îi simţi mai degrabă decât îi observă. Se vedea în 
felul în care se uitau la trecători, luându-și privirea mult 
prea repede de pe chipul lor. Sau în schimbul de priviri 
între două persoane, care la prima vedere păreau să 
provină din medii sociale diferite. Oameni care erau sau 
ar fi trebuit să fie necunoscuţi unii pentru alții. 

I se părea că merge printr-un organism social, o 
colecție de oameni, aparent nestructurată, oameni care 
erau legaţi prin fire invizibile, manevrate de un păpuşar 
nevăzut. 

Simţi că i se face pielea de găină. Nu fu surprins să 
vadă câțiva agenți deghizați în civili. Unele precauțţii se 
dovedeau necesare atunci când era vorba de un oficial 
guvernamental precum subsecretarul Whitfield. 

Dar configurația personalului pe care-l detectase nu 
se potrivea cu tipul de întâlnire ce-i fusese propus. În 
primul rând erau prea mulţi. Reţeaua părea prea elabo- 
rată. Oamenii se aflau pe poziţii nedefensive, dispuşi ca 
pentru o acţiune rapidă. Modelul pe care-l vedea îi era 
familiar. Ca agent operativ organizase şi el adesea un 
astfel de aranjament, dar pentru acţiuni ofensive, răpiri 
sau asasinate. 

Simţi cum îi îngheață sângele în vene. Își impuse să 

se concentreze. În faţa lui, bărbatul cu jachetă lăsă ruc- 
sacul în mâinile a doi bărbaţi îmbrăcaţi cu pulovere de 
lână. Primiră pachetul şi plecară în grabă, îndreptându-se 
fără nicio îndoială, spre un vehicul aflat în preajmă. 

Existau două posibilități. Una era că întâlnirea fusese 
compromisă Și că inamici comuni aflaseră de ea şi orga- 
nizau o interceptare. Cea de-a doua, şi Ambler trebuia să 
recunoască faptul că aceasta părea mai plauzibilă, era că 
întâlnirea fusese o capcană. 

Oare îl minţise Fenton de la bun început? Gândindu-se 
la asta simţi ca o lovitură în moalele capului, dar nu 
putea să excludă posibilitatea. Poate că Fenton era un 
actor spectaculos, unul dintre aceia care se antrenaseră să 
exprime anumite sentimente. Şi chiar dacă puterea lui de 
percepţie afectivă era neobişnuită şi neegalată, aşa cum o 
demonstrase viaţa adesea, Ambler nu-și făcea iluzia că 
era infailibil. Și el putea să fie păcălit. Sau poate că și 
Fenton fusese prost informat. Părea o variantă mai plau- 
zibilă. Ar fi fost mai ușor ca Fenton să fie indus în eroare 
decât să fie el indus în eroare. 

Dar, indiferent de circumstanţe, Ambler ştia că o re- 
tragere imediată era unica manevră sigură. Se simţea în- 
durerat. Fiecare dintre cei prezenţi acolo putea să ştie un 
lucru de care el avea nevoie. Inamicul era o sursă 
potenţială. Dar nu avea ce face cu informațiile, dacă ar fi 
murit. Trebuia, cel puţin, să accepte acest adevăr. 

luţi paşii şi o luă la dreapta. Aşa avea să ajungă la 
staţia de metrou Père-Lachaise. Merse şi mai repede, ca 
un om de afaceri care-şi dăduse seama că avea să întârzie 
la o întâlnire. 

Văzu prea târziu ce se întâmpla. Cei doi bărbaţi bine 
făcuţi care primiseră pachetul, amândoi îmbrăcaţi la fel, 
se apropiau de el din față şi intrară pur şi simplu în el, 
întorcându-l în direcția opusă. 


445 


— Je m'excuse, monsieur, Je m 'excuse!, continuară ei 
să repete cu voce tare. Scuze, mii de scuze. Cineva aflat 
întâmplător acolo nu ar fi remarcat nimic, doar o uşoară 
coliziune între trecători grăbiţi şi neatenți. Ambler se 
zbătea furios, dar în van. Cei doi agenţi erau înalți şi 
masivi, mult mai mari decât el, şi felul în care acționau 
ascundea brutalitatea cu care-l împinseră de pe alee, spre 
un mausoleu din apropiere. Câteva clipe mai târziu, feriţi 
de privirile celorlalți, îi prinseră brațele, imobilizându-l. 
Bărbatul din dreapta scoase ceva din buzunar, un obiect 
din plastic cu o strălucire metalică. O seringă hipoder- 
mică, ce avea în interior un lichid maroniu. 

— Niciun cuvânt, îi spuse bărbatul cu o voce răgușită, 
sau îţi înfig asta în braț. Era american, cu o față lată şi 
umeri largi, iar respiraţia îi mirosea a mâncare proteică 
consumată de culturiști. 

Apăru un al treilea bărbat și Ambler nu-l recunoscu 
decât după câteva secunde. Părul lui creţ, rar începuse să 
încărunțească. Ochii îi erau întredeschişi şi pe frunte avea 
nenumărate riduri. Când îl cunoscuse Ambler, faţa îi era 
fină şi părul bogat. Neschimbat îi rămăsese doar nasul 
mare cu nările fremătătoare, care îi dădea un aspect caba- 
lin. Nu se înşela deloc când presupunea că bărbatul era 
cel pe care-l cunoscuse sub numele de Cronus. 

Cronus zâmbea, dar zâmbetul îi era pe cât de lipsit 
de căldură, pe atât de ameninţător. 

— A trecut ceva timp, nu? spuse el pe un ton normal, dar 
care numai la conversaţie nu invita. Prea mult, Tarquin. 

— Poate nu îndeajuns de mult, replică Ambler pe un 
ton neutru. Îi cercetă pe toţi trei cu privirea. Nu încăpea 
nicio îndoială că Cronus era şeful. Ceilalţi doi se uitau la 
el, aşteptând comanda pentru a acţiona. 


l Îmi cer scuze, domnule, îmi cer scuze — în lb. franceză în 
original (n. trad.). 

— Acum zece ani ţi-am făcut un cadou. Acum mă tem 
că va trebui să-l iau înapoi. Asta înseamnă că fac cadouri 
ca și indienii!? 

— Nu știu despre ce vorbești. 

— Nu? În privirea lui Cronus se citea ura. 

— Mi s-a părut o expresie ciudată, ție nu? Ambler 
voia să câştige timp, pentru a-şi da seama de situaţia în 
care se afla. Adică e ciudat să vorbim despre cadourile 
făcute de indieni, dacă ne gândim la toate cele câteva 
sute de tratate pe care oamenii albi le-au semnat cu oa- 
menii roşii, toate numai promisiuni şi garanţii, toate încăl- 
cate apoi. Ai spune că expresia ar trebui să fie „să primeşti 
cadouri ca indienii“, adică să primeşti ceva care apoi îţi 
va fi luat înapoi. Nu ar fi mai logic? 

Cronus se uită la el. 

— Chiar ai crezut că vei scăpa neatins după ce ai făcut 
asta? 

— Adică ce? 

— Ticălos netrebnic. Cuvintele ieşiră ca o explozie 
fără sunet. Uciderea unui om nu-ţi reduce deloc din 
aroganță. Eşti tot un vierme. Şi vei fi strivit ca un vier- 
me. 

Ambler se uită în ochii negri ai lui Cronus. Văzu 
furie, dar mai era ceva: durere. Suferinţă. 

— Cronus, ce s-a întâmplat? întrebă Ambler pe un ton 
moale, plin de compasiune. 

— L-ai ucis pe Paul Fenton, spuse Cronus. Întrebarea 
este: de ce? 

Fenton era mort? Rotițele din creierul lui Ambler 
începură să se învârtă repede. 

— Ascultă-mă, Cronus, faci o mare greşeală... Întâlnirea, 


! Indian giver — expresie americană care desemnează o persoană 
ce face cadouri, după care le ia înapoi, sau le cere înapoi (n. trad.). 

acum își dădea seama, fusese doar o mare capcană. 
Răzbunarea pusă la cale de un aghiotant credincios, în- 
nebunit de durere. 

— Nu, la dracu' Ascultă-mă tu pe mine, spuse Cronus, 
întrerupându-l. Îmi vei spune ceea ce vreau să ştiu. Voi 
afla totul într-un fel sau altul. Faţa îi era schimonosită de 
ură. 


Mormântul mare cu patru coloane al generalului şi 
apoi politicianul din vremea lui Napoleon, Maximilien 
Sebastien Foy, avea o bază masivă şi o statuie fin sculptată 
a defunctului. Dar pentru scopul lui Joe Li, principalul 
punct de atracţie era acoperişul de piatră. De acolo, as- 
cuns privirilor, Joe Li se întinse ca o pisică și se uită prin 
binoclu. Se vedea până departe, pentru că mormântul era 
unul dintre cele mai înalte puncte din vecinătate şi mulți 
copaci şi arbuști semănau cu nişte bețe fără frunze. Puşca 
sa, o versiune modificată a puştii cu lunetă QBZ-95, era 
produsă în China. Muniția de 5.8x42 mm fusese con- 
cepută special pentru forțele de operaţiuni speciale chi- 
neze. Modelul Norinco, construit de Grupul Industrial 
China Nord, nu doar copiase prototipul rusesc, ci îl și 
îmbunătăţise. Gloanţele erau mai penetrante şi-şi păstrau 
energia pe o mare porţiune a traseului. Joc Li mai mo- 
dificase şi el puşca, pentru a o face mai mobilă, mai uşor 
de dezasamblat și de ascuns. 

Prin binoclu studie grupul de oameni din jurul lui 
Tarquin. Tarquin demonstrase o mare abilitate de a ieşi 
din situații dificile şi Joe Li trebuia să recunoască asta cu 
obiectivismul profesionistului. Dar era muritor. Doar sânge 
şi carne vie. Oricum, până la apusul soarelui avea să fie 
mult sânge şi carne la dispoziţie. 

Ultima comunicare cu Beijingul fusese nesatisfăcă- 
toare. Şeful lui devenise nerăbdător. În trecut, Joc Li 

obținuse rezultatele scontate, dar pe îndelete. Nu era 
obişnuit să dea explicaţii pentru întârzieri. Era chiar mai 
puţin obişnuit cu genul de complicaţii ivite la această 
misiune. Dar Joe Li nu era doar un pachet de muşchi 
care executa ordinele altuia. Avea şi creier. Aduna şi 
analiza informaţii. Avea o mare putere de judecată. Nu 
era doar un shashou, un pistolar. Tarquin reprezenta o 
țintă mult prea puternică pentru un simplu ţintaş şi miza 
era prea mare pentru a greşi. 

Insă mijloacele de a reuşi păreau a fi mult mai puţine 
decât intuise la început. 

Se uită din nou prin binoclu, cu focalizarea electro- 
nică bine reglată. 


— Doar din curiozitate, câți „asociaţi“ ai aici? întrebă 
Ambler. 

— O duzină, replică Cronus. 

— Amplasaţi în reţea, spuse Ambler, în parte doar 
pentru el. Era o configurare standard în cadrul Unităţii de 
Stabilizare, una pentru care şi el şi Cronus avuseseră 
destul antrenament. Fiecare agent avea o conexiune, fie 
ea vizuală, auditivă sau electronică, cu cel puțin alţi doi. 
Un număr mic de agenţi avea o conexiune cu o unitate 
îndepărtată. Căile de comunicaţii duble asigurau un 
răspuns organizat, chiar dacă unii dintre participanți erau 
scoşi din joc. Structura de comandă piramidală se dove- 
dise vulnerabilă atunci când era decapitată. Sistemul re- 
ticular făcea ca acest lucru să fie imposibil de realizat. 

— Nu e rău pentru o chestie de ultim minut, spuse 
Ambler impresionat. 

— Grupul de Servicii Strategice are resurse peste tot, 
spuse Cronus. E moștenirea lui Fenton. Cu toţii ne-am da 
viaţa pentru el. Oameni ca tine nu ar înțelege asta nicio- 
dată. 

— Oameni ca mine? Atent, şi ca din întâmplare, Am- 
bler făcu un pas înapoi. Cea mai bună metodă de a scăpa 
era să fie un unghi al triunghiului, adică să-i determine 
pe ceilalţi trei să se alinieze. Îşi puse o mască de resem- 
nare pe figură și se uită la cel din stânga sa. Bărbatul îl 
privea pe Cronus, aşteptând un semnal. Trebuia să folo- 
sească împotriva lui chiar autoritatea lui Cronus. 

Ambler începu să vorbească, rapid, într-un fel de 
protest verbal, care în mod normal nu putea fi asociat cu 
violenţa fizică. 

— Faci doar presupuneri, Cronus. Aşa ai făcut mereu. 
Te înşeli în legătură cu Fenton, dar ești prea orb sau prost 
pentru a-ți recunoaşte greşeala. 

— Cea mai mare greşeală pe care am făcut-o a fost 
să-ți salvez viaţa în Vanni. Se referea la regiunea din 
nordul Sri Lankăi, acolo unde se afla inima Tigrilor Tamil, 
teroriștii LTTE. 

— Crezi că mi-ai salvat viaţa? Asta crezi? A fost cât 
pe-aci să fiu ucis, din cauza ta, cowboy-ule. 

— Rahat! Cronus vorbea în şoaptă, dar i se distingea 
indignarea din voce. Întâlnirea a fost o capcană. Mai mult 
de jumătate de duzină de Tigri Tamil erau prezenți, 
înarmaţi pentru a ucide. Înarmaţi pentru a te ucide pe 
tine, Tarquin. 

Ambler îşi amintea foarte bine scena. După multe 
săptămâni de negociere, aranjase în cele din urmă o 
întâlnire cu membri selecți ai aşa-numiţilor Tigri Negri, 
luptători de gherilă, care juraseră să se sinucidă aruncân- 
du-se în aer, o tehnică în care Tigrii erau pionieri. Tar- 
quin credea că era posibilă o dezbinare a facțiunilor, la 
fel cum se întâmplase cu Sinn Fein; că s-ar fi putut izola 
teroriștii extremişti de combatanții ceilalți. Liderul rebel 
care urma să se întâlnească cu el, Arvalan, ajunsese să 
recunoască inutilitatea terorii. El şi cei din cercul său 

credeau că-i puteau atrage și pe alții de partea lor, atâta 
vreme cât li se puteau asigura resurse. Tarquin credea că 
ştie o modalitate de a-i ajuta. 

Cronus făcea parte dintr-o unitate de rezervă, pe care 
superiorii lui Tarquin de la Unitatea de Stabilizare Politică 
insistaseră să o ia cu el. Vesta de luptă a lui Tarquin era 
prevăzută cu sisteme de microfon pe fibră optică, ce le 
dădea posibilitatea să-l audă. La câteva minute după în- 
ceperea întâlnirii, aşa cum se aștepta Tarquin, Arvalan 
începu să-l amenințe pe american. Cineva care ar fi as- 
cultat întâmplător și care nu cunoştea situaţia, ar fi putut 
crede că Tarquin se află în pericol. Dar Tarquin îşi dădea 
seama din expresia imobilă a bărbatului că acesta nu făcea 
decât să joace teatru, de dragul asociaților săi. Erau re- 
plicile sale. Tarquin ştia asta. 

Și dintr-odată, uşa colibei fu smulsă, Cronus intră în 
forță, cu arma pe foc automat. O altă puşcă de asalt, 
ținută de cineva aflat sub comanda lui Cronus, apăru din 
cealaltă parte, aruncând foc asupra oficialilor LTTE. În 
câteva secunde măcelul fu complet. Arvalan şi majori- 
tatea celor din cercul său erau morţi, doar un singur 
membru din garda sa scăpă fugind în junglă. 

Tarquin era să înnebunească. Toate eforturile sale 
fuseseră zădămicite de acţiunea unui agent greu de cap. 
Vestea despre masacru avea să se răspândească repede 
printre membrii LTTE. Posibilitatea unei alte medieri era 
exclusă. Niciun Tigru nu avea să mai fie de acord cu o 
astfel de întâlnire. Consecințele crau mai mult decât clare 
acum. 

Şi Cronus stătea în mijlocul carnajului produs, strălu- 
cind de mândrie şi refuzând modest ceea ce-şi imagina a 
fi recunoştinţa lui Tarquin. După aceea, Tarquin făcu ceva 
ce doar rareori i se întâmpla să facă. Îi scrise lui Whit- 
field şi, explicându-i ceea ce se întâmplase, îi spuse că 

Cronus era o ameninţare și că trebuia scos la pensie. Dar 
Whitfield în dăduse lui Cronus o slujbă de birou, printre 
analişti, pe motiv că experienţa sa de pe teren era consi- 
derabilă și prea valoroasă pentru a se renunţa la ea. Tar- 
quin înțelese raționamentul, dar nu-i iertă niciodată lui 
Cronus impulsurile sale necontrolate. 

— Erai prea plin de tine ca să ştii ce dracu’ făceai în 
Jaffna, îi spuse Tarquin. Erai o ameninţare. De aceea nu 
te-au mai lăsat să lucrezi pe teren. 

— Eşti nebun, zise Cronus. Ar fi trebuit să te las să 
mori în bârlogul tigrului. După cum spuneam, a fost 
greșeala mea. Dar nu se va mai întâmpla a doua oară. 

— Crezi că mi-ai salvat pielea. Adevărul este că din 
pricina ta am riscat să fiu ucis şi că ai distrus o întreagă 
operaţiune. Dacă nu s-ar fi periclitat clandestinitatea 
operațiunii, ai fi fost urmărit în justiţie. Şi amărâțţii ăştia 
primesc ordine de la tine? Trucul era, se gândi Tarquin, 
să continue să vorbească chiar şi când ataca. Crezi că 
ţi-ai câştigat recunoştinţa mea? spuse Tarquin şi se mai 
dădu puţin înapoi. Asta nu face decât să demonstreze... 
acum, cu o forță explozivă lansă mâna în gâtul gigantului 
din stânga... cât de naiv eşti. În ciuda efortului, făcu tot 
posibilul să vorbească pe un ton normal. Neconcordanţa 
dintre tonul său și acțiunile sale avea să-i deruteze pe 
atacanţi şi astfel avea să câştige câteva clipe preţioase. 
Simţi impactul mâinii sale asupra cartilajelor. Țesuturile 
distruse din jurul traheii aveau să sufoce calea de 
respiraţie, dar, în acest timp, Tarquin trebuia să-l folo- 
sească pe cel lovit drept scut împotriva celorlalţi doi. 
Când seringa căzu la pământ, încercă să-l lovească pe 
celălalt musculos, dar acesta se feri și băgă mâna în 
buzunar pentru a scoate o armă. O a doua lovitură la 
tâmplă îl atinse și impactul îl făcu pe Ambler să simtă un 
fulger de durere în braț. Chiar și așa, bărbatul era tempo- 

rar paralizat. Acum el și Cronus săriră într-o parte, aler- 
gând în direcţii opuse — o amânare a execuţiei, care de 
fapt nu era deloc o amânare, după cum îşi dădu seama 
Tarquin. Nu însemna decât că este în bătaia focului. 

Când se aruncă la pământ auzi patru șuierături — de 
unde veneau? —, iar pietrele şi pământul explodară în 
jurul lui. Cercetă terenul din față şi văzu un tufiş de 
rododendron, cu frunzele imune la frig, și, în trecere, un 
umăr îmbrăcat în kaki. 

Timpul se scurgea anevoie. Scoase pistolul din tocul 
bărbatului care se afla la pământ şi-şi dădu seama că era 
vorba de un Beretta 92 Centurion, un compact de 9 mm 
cu mânerul şi țeava scurtate. La capătul țevii avea un 
amortizor. 

Acum, peste rododendron văzu braţul însângerat al 
unei persoane, ridicat la un moment dat în aer, şi câteva 
clipe mai târziu zări un bărbat care se retrăgea de lângă 
tufiș, la adăpostul oferit de o statuie alăturată. 

Dar Tarquin nu era în siguranță. Trebuia să se mişte, 
pentru că fiecare clipă de nemişcare însemna că se afla 
în vizorul cuiva. Porni în direcţia în care plecase Cronus 
şi simţi o pietricică lovindu-l în ureche. Se trăsese din 
nou asupra lui, de astă dată autorul fiind un lunetist aflat 
undeva la înălțime. Se uită împrejur în timp ce alerga. 
Erau mult prea multe locuri de unde ar fi putut trage 
acest lunetist. 

O duzină, spusese Cronus, şi nu minţise. 

Cu toţii erau ucigaşi profesionişti şi cu toţii aveau 
misiunea să-l doboare pe Tarquin. Trebuia să întoarcă 
sorții în favoarea sa, trebuia să folosească particularitățile 
terenului împotriva lor. Dar cum? 

Trecuse peste ironia de a fi forțat să lupte pentru 
viaţa sa într-un cimitir. Père-Lachaise era o tablă de joc 
imensă, o rețea de alei şi cărări şi monumente care pu- 

teau servi ca obstacole sau puncte de atac. Inamicii săi 
făceau parte dintr-o rețea amplasată în altă rețea. 

Şi el trebuia să intre în acea rețea. Fugind de la un 
mormânt la altul, atrăgea mai puţin atenţia asupra sa decât 
se aşteptase. 

Trebuia să gândească... nu, să simtă, să se lase ghidat 
de instincte. Cum ar fi aranjat echipa, dacă ar fi fost a 
lui? Unii ar fi fost în poziţii ofensive, alţii ar fi avut doar 
posturi de observare și ar fi fost dispuși în formație de 
atac numai în ultimă instanţă. Trebuia să se folosească de 
talentele sale deosebite, singurul lui avantaj, în apărarea 
sa, sau avea să moară aici. Și ajunsese prea departe pen- 
tru ca să se întâmple asta. Frica era depăşită doar de un 
alt sentiment şi mai puternic: furia. 

Era furios pentru ceea ce îi făcuseră, începând cu 
Changhua. Furios din cauza încercării lor de a-i fura su- 
fletul în infamul areal din insula Parrish. Furios în fața 
aroganţei strategilor care se joacă cu oamenii ca și cum 
ar fi fost nişte pioni pe o tablă de şah geopolitică. 

Nu avea să moară aici. Nu acum. Nu în seara aceea. 
Alții aveau să moară. Pentru că va fi nemilos cu cei care 
voiau să-l ucidă. 

Fugi pe o alee care se numea Chemin de Quinconce, 
peste o zonă cu stuf şi apoi pe o altă alee pietruită, Avenue 
Aguado. Se apropia de zona vestică a vastului cimitir, 
unde se afla o capelă mare construită în stil maur, cu un 
dom impunător așezat pe un portic uriaş. De fapt era un 
columbar, o clădire ridicată pentru a adăposti urne fune- 
rare. În faţa intrării se aflau nişte scări abrupte, care duceau 
la o intrare subterană, ca un puț întunecat și rectangular. 

Era un loc de refugiu, care putea fi folosit și ca o 
capcană mortală. Excludea posibilitatea ca echipa GSS 
să-l fi lăsat nepăzit. La zece metri mai încolo era ceva ce 
semăna cu o arcadă semicirculară, o cărare de calcar și 

pietre plate. Tarquin se repezi într-acolo, uitându-se în 
toate direcţiile. La stânga văzu un japonez cu un aparat 
digital de buzunar și cu o privire răuvoitoare. Tarquin 
nu-i acordă mai multă atenţie; turistul era enervat pentru 
că Tarquin îi stricase poza. O tânără blondă şi un bărbat 
mai în vârstă, cu pielea închisă la culoare și părul ce 
începea să încărunţească, stăteau alături, într-un fel de 
îmbrățişare. Ea se uita plină de admiraţie la el, iar băr- 
batul îl privea pe Tarquin neliniștit. Dar nu era neliniștea 
cuiva care observa ceva, ci a unuia care nu dorea să fie 
văzut. Poate că bărbatul îşi înşela soţia, sau, pentru că tot 
erau în Franţa, lucrurile stăteau chiar mai rău, își înşela 
amanta. Ceva mai departe, o femeie cu fața lată citea 
ceea ce părea a fi o carte de poezii. Îi aruncă o privire 
scurtă lui Tarquin și pentru că nu văzu nici cel mai mic 
interes pe chipul acestuia se întoarse la lectura sa. 

Era o cursă care ar fi fost mai convingătoare în urmă 
cu zece sau cincisprezece minute, când lumina mai era 
propice lecturii. Femeia avea trăsături masculine și își 
ținea picioarele îndoite în maniera agenților operativi. O 
văzu ducând mâna în buzunarul pardesiului, ca şi cum ar 
fi vrut să se încălzească. Orice urmă de îndoială i se 
risipi. 

Dar pentru moment nu putea să dea de înțeles că știa. 
Rămase cu privirea ațintită înainte mişcându-se de parcă 
ar fi remarcat ceva şi se chinuia să vadă mai bine. Când 
trecu de ea viră brusc şi se aruncă asupra ei, căzând 
amândoi pe podeaua de piatră. El îi răsuci corpul în cădere 
şi îi puse pistolul la gât. 

— Nicio vorbă, îi spuse. 

— Du-te dracului, spuse ea şuierat, inspirând printre 
dinții încleştați. Un alt vorbitor de engleză deci. Părea un 
şarpe care se pregăteşte să lovească. 

El îşi înfipse genunchiul în abdomenul femeii şi ea 
icni. Pe chipul ei se citea furia, mare parte direcţionată 
spre propria-i persoană, pentru că nu reuşise să-i antici- 
peze mişcarea. Tarquin îi luă cartea, pe coperta căreia 
scria cu litere maro Les fleurs du mal,! şi o deschise. Așa 
cum se așteptase, într-un spațiu rectangular tăiat între 
paginile cărţii se afla un mic radio-transmiţător. 

— Spune-le că m-ai văzut, murmură Tarquin. Spune-le 
că am intrat în columbar. 

În privirea ei se citea nesiguranța. 

— Altfel îţi voi lăsa corpul aici, pentru a li se alătura 
celorlalți, continuă el. Îi înfipse din nou pistolul în gât 
ŞI-I văzu ezitarea. Dacă încerci ceva, voi şti, o avertiză el. 

Apăsând pe un buton al transmiţătorului, femeia 
spuse: 

— Constelaţia. Constelaţia 87. Cimitirul era divizat în 
peste nouăzeci de sectoare. Capela era chiar în mijlocul 
sectorului 87. Tarquin se simţi ușurat când auzi că feme- 
ia nu se identificase drept 87A sau 87E, ceea ce ar fi 
însemnat că mai erau și alții care supravegheau acelaşi 
sector. 

Îi smulse receptorul fără fir din ureche şi puse bucăţica 
de plastic de culoarea pielii la el în ureche. 

— Care e raportul tău? se auzi o voce metalică în 
cască. El încuviinţă din cap către femeie. 

— Se ascunde în depozitul subteran, spuse ea. 

El îi şopti la ureche: 

— Şi e înarmat. 

— Şi e înarmat, adăugă ea. 

Deja ştiau asta, așa că ceea ce spusese în plus făcea 
raportul ei mai credibil. Acum îi smulse haina de pe ea, 
legându-i mâinile. 


l Florile răului, de Charles Baudelaire (n. trad.). 

Se auzi o voce putemică de pe aleea centrală: 

— Mam elle. Il vous ennuie ce mec ci? Domnişoară, 
vă deranjează tipul ăsta? O întrebare din partea unui trecă- 
tor neimplicat. Tarquin îi aruncă o privire rapidă 
bărbatului. Era subțirel, cu o expresie serioasă şi un aer 
profesoral, un student la o universitate din zonă, proba- 
bil. Impresiile se formau într-o fracțiune de secundă. 
Tarquin știa asta și mai știa că se pot şterge la fel de 
repede. Îşi lipi buzele de gura agentei. 

— Draga mea, spuse el în engleză. Deci răspunsul 
este da! Te măriți cu mine? M-ai făcut cel mai fericit 
bărbat! Îşi modelă vocea să îi dea un ton exaltat și fericit 
şi o strânse la piept cu pasiune. Nu conta dacă francezul 
vorbea sau nu engleză. Mesajul avea să fie clar. 

— Excusez-moi, spuse bărbatul încet, înroșindu-se şi 
răsucindu-se pe călcâie. 

Tarquin se şterse la gură de mânecă şi se uită la ceea 
ce părea a fi o mică trusă de unelte, prinsă de cureaua 
femeii. l-o desprinse, dându-i mâinile la o parte când ea 
încercă să o ia. 

Recunoscu obiectul pe dată. Un K/einmachinenpis- 
tole — o mitralieră pliabilă cunoscută sub numele de 
„mitraliera omului de afaceri“ Maşinăria ucigașă se baza 
pe un proiect al biroului de design al KGB-ului, din Tula, 
PP-90 și îşi putea lansa tot încărcătorul într-o rafală 
aproape instantanee, ca o rază mortală. Reprezenta o minune 
a miniaturizării: garda trăgaciului era completă; un cui 
cu arc controla deschiderea armei. Nu depăşea treizeci de 
centimetri şi avea un încărcător de treizeci de gloanțe de 
calibrul 9 mm. La un colț al obiectului de metal se afla 
un buton cu arc. Când Tarquin îl apăsă, o parte a carcasei 
de metal țâşni înapoi şi deveni pat de armă. 

Apoi, fără nicio avertizare, îi puse mâna pe ceafă şi 
o împinse în zid. Avea să rămână inconștientă câteva 

minute. Îi așeză corpul pe banca de marmură, sprijinin- 
du-i capul de zid, ca şi cum ar fi aţipit. Îi scoase şire- 
turile şi făcu o buclă pe care o prinse de glezna stângă 
după care o trecu de două ori peste trăgaciul mitralierei, 
apoi peste încheieturile mâinilor. Dacă ar fi încercat să se 
îndrepte, sau să se ridice, bucla avea să se strângă. 

Se duse în altă capelă, la câţiva zeci de metri depăr- 
tare, care era acum întunecată, dar de unde puteau vedea 
scările ce duceau la columbar. 

Nu trebui să aștepte mult timp. 

Primul la fața locului apăru tânărul cu jacheta de piele, 
cel care luase rucsacul. Se grăbea să coboare scările, cu 
o mână în interiorul hainei, ca şi cum l-ar fi durut burta. 
Un bărbat între două vârste, cu chelie și burtă ajunse al 
doilea. El nu cobori, ci se postă lângă capelă, în capătul 
de sus al scărilor. Putea să vadă și jos și împrejurimile. 
O poziţie bună de acoperire. 

Un al treilea bărbat ajunse două minute mai târziu. 
Era unul dintre cei doi care-l prinseseră când încercase 
să plece din cimitir. Faţa îi era roșie şi transpirată din 
cauza neliniştii, sau efortului fizic, sau poate din ambele 
motive. 

Tarquin auzi un zgomot în casca din ureche și apoi 
vocea metalică din nou. 

— Constelaţia 87, confirmă că subiectul a rămas tot 
acolo. 

Tarquin, cu privirea aţintită asupra bărbatului 
transpirat, îi văzu buzele mişcându-i-se când transmise 
mesajul. Fără îndoială că vocea era a lui, transmisă 
printr-un microfon invizibil, pe fibră optică. 

Avea un aer perplex. 

— Constelaţia 87, răspunde, spuse el. 

Tarquin propti Beretta pe zidul cel mai apropiat şi se 
uită prin întunericul din ce în ce mai dens cu un sentiment 

de nesiguranță. Chiar dacă ar fi fost campion la tir, şi el 
nu fusese, distanţa era prea mare pentru ca să nimerească 
ținta cu pistolul. Şi-ar fi dezvăluit poziţia fără să reuşească 
să doboare vreunul dintre membrii echipei de asalt. 

Aşteptă ca încă unul dintre componenţii echipei să 
apară în sectorul 87, pentru că deja aproape jumătate 
erau acolo, și apoi se retrase discret, spre sectorul din 
nord. Desluşi o gheretă de pază, harta mare pentru turişti 
şi poarta mare care ducea spre oraş. Dacă se uita mai 
bine putea să vadă acoperişurile alb cu verde ale clădi- 
rilor din Paris. Dar apropierea era înșelătoare. 

De la distanță auzi un foc automat, urmat de strigăte 
ascuţite de alarmă. lubitoarea de poezie se ridicase şi 
cele treizeci de gloanţe se descărcaseră în gaura de pia- 
tră, de sub banca de marmură. Pentru toți agenţii, avea să 
acţioneze ca o baliză de semnalizare atrăgându-i într-o 
zonă pe care el o părăsise de mult. 

Mișcându-se mai repede, trecu pe lângă nenumărate 
statui și morminte, copaci desfrunziţi şi tufe verzi, chiar 
când umbrele se lungeau şi soarele începea să dispară la 
orizont, ca o flacără ce se stingea. Mușchii îi erau 
încordaţi, iar simțurile în alertă maximă. Capcana întinsă 
de el avea să reducă presiunea forțelor ostile, dar unii 
agenţi aveau să rămână pe poziţii, scrutând terenul cu 
binoclul. Pericolul creștea la punctele de ieșire, ca cel de 
care se apropia. Era normal să pună santinele în astfel de 
locuri. 

Mai acceleră un pic. Se împiedică puţin pe terenul 
accidentat, înjurând în gând, şi apoi simţi o dublă lovi- 
tură. Praf aruncat şi fragmente mici care înţepau. Dacă ar 
fi mers constant și nu s-ar fi împiedicat, unul din acele 
gloanţe l-ar fi lovit în tors. 

Tarquin se rostogoli la pământ și se ascunse în spatele 

unui obelisc de doi metri. Unde era lunetistul? Din nou 
simţi praful ridicându-se. De data aceasta din direcţie 
opusă. Unde se afla în siguranţă? 

Se uită împrejur. Ținând seama de obstacolele care îl 
înconjurau, ajunse la concluzia că unghiul loviturii era 
prea Jos pentru a veni de la distanţă. 

— Ridică-te ca un bărbat. 

Era vocea lui Cronus. 

Masivul agent apăru din umbra unei pietre memoriale. 

Tarquin cercetă cu disperare zona din faţa lui. Văzu 
spatele unui bărbat care lucra la întreținerea cimitirului şi 
care nu observase nimic. Era îmbrăcat într-o uniformă 
verde şi pe spatele lui scria cu litere albe: Pere-Lachaise 
Equipe d'Entretien. Prin porţile înalte, verzi, atât de 
aproape şi totuşi la milioane de kilometri depărtare, i se 
părea că aude zgomotul înăbușit al străzilor Parisului. 
Cei câţiva turişti întârziați nu aveau nicio idee ce joc 
mortal de urmărire se desfășura în apropierea lor. 

Pistolul lui Cronus era îndreptat asupra lui. Tarquin 
ar fi putut încerca să-și scoată pistolul, dar din cauza 
țevii prevăzute cu amortizor ar fi trebuit să adauge câte- 
va fracțiuni de secundă la timpul de care avea nevoie 
pentru a-l extrage. 

Împrejurul lui, viaţa în oraș îşi urma cursul obișnuit. 
Lucrătorul de la zone verzi, sau de la salubrizare, sau de 
la ce o fi fost, aduna hârtii, cu fața ascunsă de glugă. 
Turiştii începură să se strecoare pe porţi, uitându-se după 
taxiuri, sau încercând să-și dea seama unde era intrarea 
la metrou, discutând unii cu alţii, cu voci obosite, ca de 
sfârşit de zi. 

Cronus făcu un semn cuiva aflat de partea cealaltă. 
Lunetistului, se gândi Tarquin. 

— Nu-ţi face griji în legătură cu lunetistul, spuse Cro- 

nus pe un ton răutăcios. El doar te opreşte, eu te voi 
ucide. Cu toții ştiu asta. 

Bărbatul de la întreţinere se apropia din ce în ce mai 
mult, şi Tarquin se întrebă dacă nu cumva mişcările sale 
aveau să fie limitate de prezenţa acestuia. Individul nu 
era implicat în asta, își spuse Tarquin, îndoindu-se că 
acest lucru avea vreo importanță prea mare în ochii lui 
Cronus. O clipă, simţi un pericol, ceva în legătură cu 
felul în care bărbatul se deplasa. 

Dintr-odată, o rază de soare se reflectă pe parbrizul 
unei maşini aflate în trecere şi pentru o clipă, faţa bărba- 
tului fu luminată. Tarquin simţi un alt fior de teamă. Își 
aduse aminte de piscina de la Plaza. Figura pe care o 
văzuse în Grădinile Luxemburg. 

Asasinul chinez. 

Şansele de supraviețuire îi scăzură brusc. 

— Lucrul pe care nu-l vei înţelege niciodată, Cronus, 
spuse Tarquin încercând cu disperare să tragă de timp, 
este că... 

— Am auzit destule, zise bărbatul, cu degetul curbat 
pe trăgaci. Brusc, expresia de ostilitate îi fu înlocuită de 
o privire goală. 

In aceeași clipă, Tarquin văzu o ploaie de picături 
roşii care izbucni din urechea lui Cronus. Chinezul se 
lăsase în genunchi și locul băţului de adunat hârtii fu luat 
de o pușcă cu amortizor. Totul se petrecuse atât de re- 
pede încât Tarquin îşi dădu mult mai târziu seama ce se 
întâmplase. 

Chinezul se întoarse spre Tarquin şi trase un foc. 
Pentru o clipă, Tarquin se întrebă dacă acesta avea să fie 
ultimul lucru pe care avea să-l vadă... doar că bărbatul se 
uita prin lunetă şi un profesionist nu avea nevoie să se 
uite prin lunetă pentru a vedea o ţintă aflată la cinci 
metri depărtare. Tarquin auzi clicul făcut de glonţul tras. 

Asasinul nu trăgea în el, ci în lunetist. 

Tarquin era derutat. Nu avea nicio logică. 

Bărbatul din fața lui ținti din nou, uitându-se prin 
lunetă. Doar cineva foarte bun ar fi putut să încerce să 
doboare un lunetist ascuns dintr-o poziţie care nu era de 
tragere, bazându-se doar pe propria stabilitate. 

Se auziră două zgomote. Două cartuşe fură aruncate 
afară. De la depărtare, Tarquin auzi geamătul unui bărbat 
rănit. 

Bărbatul în uniformă verde se ridică în picioare şi 
strânse patul puștii. 

Tarquin nu înțelegea nimic şi nu ştia ce să creadă. 

Asasinul îl lăsase în viaţă. 

— Nu înțeleg, spuse el amorțit. 

Chinezul se întoarse spre Tarquin cu o privire gravă. 

— Acum ştiu. De aceea mai eşti în viață. 

Tarquin se uită la el din nou şi văzu o persoană care 
făcea ceea ce-i dicta datoria, un bărbat care era mândru 
de talentul său formidabil, dar care nu-i aprecia 
consecințele mortale. Un bărbat care nu se vedea pe sine 
ca fiind un luptător, ci un gardian; ştia că de-a lungul 
istoriei umane fuseseră mulți bărbați asemenea lui, fie ei 
prefecţi pretorieni, cavaleri templieri, sau samurai, care 
se transformaseră în obiecte de fier, pentru ca alții să nu 
fie nevoiţi să facă la fel. Bărbaţi care erau duri, pentru ca 
alții să fie slabi. Bărbaţi care ucideau pentru ca alții să 
trăiască în siguranță. Protecţie era cuvântul lui de ordine. 
Protecţie era credo-ul lui. 

O clipă mai târziu gâtlejul chinezului explodă într-un 
nor de sânge. Lunetistul nevăzut, oricât de grav rănit ar 
fi fost, mai reuşise să tragă cel puţin un foc și îl trăsese 
asupra celui care reprezentase cea mai mare amenințare 
pentru el. 

Tarquin sări în picioare. Pentru scurtă vreme, ceilalți 
vor fi la o distanță considerabilă, având în față monu- 
mentele şi mormintele acestei grădini a morţii. Trebuia 
să folosească ocazia, sau să o piardă pentru totdeauna. 
Fugi către porțile duble care dădeau în stradă şi nu se 
opri până la maşina închiriată pe care o lăsase în apro- 
piere. Când șerpuia prin traficul din Paris, fiind foarte 
atent pentru a se asigura că nu e urmărit, încercă să ana- 
lizeze ceea ce aflase. 

Elementele se băteau cap în cap, derutându-l com- 
plet. Cineva îl ucisese pe Fenton. Era oare cineva din 
organizaţia lui Fenton, o cârtiță? Sau cineva cu care Fen- 
ton lucrase, ca de exemplu cineva din guvernul Statelor 
Unite? 

Şi asasinul chinez; un adversar care îi devenise aliat, 
cineva care își dăduse viața pentru a o proteja pe a lui 
Ambler. 

De ce? 

Cine... pentru cine lucra? 

Prea multe posibilităţi, prea multe lucruri imposibile 
care deveniseră posibile. Tarquin, nu, trebuia să devină 
Ambler acum, ajunsese într-un punct în care conjunctura 
putea fi uşor greșit interpretată. 

Şi mai era ceva care-l înspăimânta: adrenalina nu 
fusese o senzaţie complet neplăcută. Ce fel de om era, 
până la urmă? Tremură, încercând să se autoanalizeze. 
Ucisese și aproape fusese ucis în seara aceea. Și atunci, 
de ce se simțea atât de plin de viață? 


— Nu înțeleg, repetă Laurel. Erau toţi trei adunați în 
camera de hotel de la Harry's. 

— Nici eu, spuse Ambler. Nimic din ce s-a întâmplat 
nu mi se pare normal. 

— Nu are sens, zise și Caston. 

— Stați puţin, interveni Laurel. Ai spus că toate crimele 
sunt cumva legate de China. Ai spus că sunt un fel de 
progresie, o secvenţă, ca și cum ar duce la ceva iminent. 
Aţi dedus că probabil Liu Ang este ţinta. 

— Urmează să facă o vizită la Casa Albă luna vii- 
toare, spuse Caston. Este un eveniment istoric, cu dineuri 
oficiale şi aşa mai departe. O mulțime de oportunități. 
Dar... 

— Dar ce? 

— Momântul nu pare a fi propice. Este o întârziere 
prea mare dacă e să ne gândim la rapiditatea cu care s-au 
desfăşurat celelalte evenimente. 

— Nu este nici o întârziere, spuse Laurel. Deschise 
geanta ci mare și scoase o copie mototolită a International 
Herald Tribune. Ceva din ceea ce ai spus în legătură cu 
articolul din Le Monde m-a pus pe gânduri. 

— Poftim? 

— Mâine-seară. Marea seară a președintelui Liu Ang. 

— Despre ce vorbeşti? întrebă Ambler. 

— Despre Forumul Economic Mondial. Despre ceea 
ce se întâmplă la Davos săptămâna asta. 

Ambler începu să umble de colo-colo, gândind cu 
voce tare. 

— Liu Ang pleacă pentru prima dată din coconul de 
securitate din Beijing, de când a venit la putere. Vine în 
Vest, ține un mare discurs, care trebuie să-i facă pe toți 
să se simtă liniştiți şi confortabil în compania marelui 
tigru. 

— Nici Palmer nu ar fi putut spune asta mai bine, zise 
Caston acid. 

— Şi în mijlocul acestor evenimente este împuşcat. 

— Scos din ecuație. Caston avea un aer contemplativ. 
Dar de cine? 

Vocea lui Fenton: Am un proiect incitant pentru tine. 
Dar încă nu-ţi împachela schiurile. 

Ambler nu spuse nimic un moment. 

— Oare Fenton s-a gândit că o voi face? 

— E posibil aşa ceva? 

— Uite cum stă treaba. M-am tot gândit şi răsgândit 
cu privire la moartea lui Fenton. Pentru mine, crima este 
o dovadă a ceva. Este exact genul de capăt înfundat pe 
care trebuie să-l desfunzi atunci când o operaţie ajunge 
aproape de punctul culminant. 

— Ce paşnic vorbeşti, spuse Caston. Eşti sigur că nu 
ai fost niciodată contabil? 

— De vină este o carieră petrecută în slujba Unităţii 
de Stabilizare Politică, spuse Ambler. Acesta este un semn 
important. Altul este că se poate ca asasinul să fie cineva 
foarte cunoscut pentru mine. Cineva cu care am mai lucrat 
la o operaţiune anterioară. 

— Nu are sens, spuse Laurel. 

— Unitatea de Stabilizare se mândrea mereu că-i an- 
gajează pe cei mai buni. Fenton se mândrea că-i angajea- 
ză pe cei mai buni de la Unitate. Dacă ar fi să dai cuiva 
în sarcină uciderea preşedintelui Chinei, nu ai apela la 
cea mai antrenată persoană de care dispui? 

— Şi dacă ar fi cineva de la Stabilizare, spuse Laurel 
încet, sunt mari şanse să fi avut de-a face cu această 
persoană. 

— Absolut, confirmă Ambler. 

— Ei bine, la dracu’ Și are vreunul dintre voi vreo 
idee în legătură cu acest lucru? Pentru că dacă este vorba 
de Davos, e prea târziu. 

— Trebuie să vedem... 

— Trebuie să vedem ce se va întâmpla după aceea, 
spuse Caston întunecat. Pentru că din punct de vedere al 

consecinţelor... Dumnezeule! Preşedintele Liu Ang este 
foarte iubit în China. E un fel de J.F.K, şi Papa, şi John 
Lennon în aceeaşi persoană. Când va fi ucis, o naţiune de 
l, 4 miliarde de oameni va fi revoltată. Adică, o bleste- 
mată de isterie zgomotoasă care va asurzi o jumătate de 
glob şi această isterie se va transforma în furie într-o 
clipită şi dacă orice lucru, şi chiar orice, va face legătura 
între asasin şi membri ai guvernului Statelor Unite... Aveţi 
idee ce supapă de siguranță este necesară pentru 1,4 mili- 
arde de cetăţeni revoltați? Ar putea să arunce naţiunile în 
război. Beligeranţii ar putea prelua puterea în Zhongnan- 
hai peste noapte. 

— Pentru a lăsa să se întâmple un astfel de lucru ar 
trebui să fii fanatic, spuse Laurel. 

— Precum Ashton Palmer și discipolii săi. Ambler 
simţi cum îi piere culoarea din obraji. 

Laurel nu se adresa nimănui când repetă cuvintele 
care exprimaseră ataşamentul din tinerețe al lui Ambler. 

— Să nu te îndoieşti niciodată că un grup mic de 
oameni hotărâți şi atenţi nu poale schimba lumea. 
Într-adevăr, este singurul lucru valabil dintotdeauna. 

— La naiba, nu s-a terminat până când nu ajunge la 
sfârşit, spuse Ambler. Din vocea lui răzbătea furia. Nu-i 
voi lăsa să treacă la fapte. 

Caston sări de pe scaun şi începu să se învârtă prin 
cameră. 

— Probabil că au pregătit totul foarte bine. Sub toate 
aspectele. Cine ştie de cât timp s-au pregătit pentru asta? 
Pentru o astfel de operaţiune, probabil că au un agent 
infiltrat acolo de mult timp şi o persoană de acoperire. 
Am auditat destul de multe operaţiuni pentru a ști că 
redundanţele operaționale sunt standard. O astfel de 
operaţiune trebuie să aibă un mecanism de siguranță as- 
cuns. Un cod de anulare. Și o strategie de înşelare. Şi 

întotdeauna trebuie să fie şi cineva pe care să fie arun- 
cată toată vina. Lucrurile ar fi mai simple dacă acesta ar 
fi şi ucigașul. Dar trebuie să presupunem că au făcut o 
analiză detaliată a parametrilor. A tuturor parametrilor. 

— Operațiunile implică oameni, spuse Ambler, pe un 
ton provocator. Şi fiinţele umane nu se comportă ca 
unitățile unei matrici, Caston. Nu poţi cuantifica factorul 
uman, cel puţin nu cu o foarte mare exactitate. Acest 
lucru nu este foarte bine înțeles de oameni ca tine. 

— Şi ceea ce oameni ca tine nu înțeleg niciodată... 

— Oameni buni, interveni Laurel nerăbdătoare, bătând 
cu degetele pe ziar. Scrie aici că va vorbi la Davos, la ora 
cinci mâine după-amiază. Adică în mai puţin de două- 
zeci şi patru de ore. 

— Dumnezeule mare! spuse Ambler dintr-o răsuflare. 

Privirea lui Laurel se mută de la Caston la Ambler şi 
înapoi. 

— Nu se poate să alertăm pe toată lumea? 

— Crede-mă că deja nivelul operaţional este în alertă, 
spuse Ambler. Aşa se lucrează. Problema este că au existat 
atâtea amenințări cu moartea la adresa tipului ăstuia că 
acum s-a ajuns la punctul în care nimeni nu mai crede 
nimic. Ştiu de amenințări. Nimic nou sub soare. Și Liu 
Ang refuză să se lase intimidat. 

Laurel părea disperată. 

— Nu-i puteţi convinge că de data aceasta amenințarea 
este foarte, foarte reală? 

Caston îi aruncă o privire. 

— O voi face, spuse el. Sunt sigur că va schimba 
totul. Se întoarse spre Ambler. Chiar crezi că există vreo 
şansă să recunoşti asasinul? 

— Da, răspunse simplu Ambler. Cred că au vrut să mă 
recruteze pe mine pentru a face această treabă. Dar, 
desigur, ai dreptate. Fenton nu lucrează fără o valvă de 

securitate. Un înlocuitor a primit slujba. Şi sunt sigur că 
provine din aceeași școală. 

O clipă rămaseră cu toții tăcuți. 

— Şi chiar dacă nu ar fi, spuse Laurel ezitant, tot ai 
reuşi să-l identifici. Ai mai făcut asta, ai darul de a ghici 
ce se ascunde în mintea oamenilor. 

— Am făcut-o, admise Ambler. Doar că miza nu a 
mai fost niciodată la fel de mare. Dar oricum, ce altă 
variantă avem? 

Laurel se înroşi. 

— Nu eşti dator cu nimic, Hal, spuse ea brusc agitată. 
Nu face pe eroul. Haide să dispărem, bine? 

— Asta vrei cu adevărat? | 

— Da, spuse ea după care murmură: Nu. In ochi îi 
apărură lacrimi. Nu știu. Tot ceea ce ştiu este că dacă tu 
mergi într-acolo, atunci o să vin cu tine. Nu m-aş simți 
în siguranță în niciun alt loc. Ştii asta. 

Ambler o trase aproape, îşi lipi fruntea de a ei şi o 
strânse tare în brațe. 

— Bine, şopti el şi nu ştiu dacă ceea ce se simţea în 
vocea lui cra bucurie sau durere. 

Caston se întoarse spre ei după o vreme. 

— Ai vreo idee cum să o faci? 

— Sigur, spuse Ambler, cu o voce albă. 

Caston se aşeză pe scaunul muştar şi se uită fix la 
Ambler. 

— Haide să lămurim lucrurile. Ai mai puţin de douăzeci 
şi patru de ore pentru a scoate din joc agenţii operativi 
pe care Serviciile Strategice şi/sau cei de la Operaţiuni 
Consulare i-au pus de pază. Apoi trebuie să intri în 
Elveţia, să te infiltrezi în elita globală putemic păzită şi 
să identifici asasinul înainte să lovească. 

Ambler încuviință. 

— Vreau să-ți spun ceva atunci, spuse Caston arcuin- 
du-şi o sprânceană. Nu va fi la fel de ușor precum pare. 

Partea a patra 


29 


Cind semnul de la marginea drumului îi indică 
faptul că se afla la treizeci de kilometri de granița cu 
Elveţia, Ambler o apucă din instinct pe un drum de țară 
lăturalnic. Oare fusese urmărit? Deşi nu văzuse niciun 
semn evident, prudenţa elementară îi spunea că nu-și putea 
permite să conducă Opelul coupe închiriat pe la punctul 
de frontieră. 

Laurel și Caston călătoreau spre Elveţia cu TGV-ul!, 
care avea să parcurgă distanța în doar şase ore şi după 
aceea mai trebuiau să meargă cu autobuzul la 
Davos-Klosters, încă vreo două ore. Trenul era foarte 
popular. Aveau să urce separat și în mod normal nu ar fi 
trebuit să aibă probleme. Doar ei nu erau ţinte ale unei 
acţiuni „peste limita de salvare“ a Operaţiunilor Consu- 
lare, nici ale unei mai puţin letale sancţiuni a GSS și nici 
nu aveau adversari fără nume şi peste măsură de mulți. 
Pentru el transportul în comun era periculos. Nu avea de 
ales, trebuia să meargă cu maşina, încercând să se piardă 
printre sutele de mii de mașini de pe Autoroute du Soleil?. 
Până acum totul mergea bine. Dar punctul de trecere a 
frontierei avea să fie partea cea mai grea. Elveţia nu se 
integrase în comunitatea europeană. La frontierele sale 
se făcea același control strict. 


l Tren de mare viteză. 
2 Autostrada Soarelui — în lb. franceză în origina (n. trad.). 

În oraşul Colmar, din Haute-Rhin, găsi un şofer de 
taxi care, imediat ce Ambler îi flutură prin față un teanc 
de bancnote, fu de acord să-l ducă prin Samo&ns, la ca- 
bana St. Martin, de cealaltă parte a frontierei. Şoferul, pe 
nume Luc, era un tip gras, avea părul soios şi emana 
mirosul de unt rânced, balegă şi deodorant prost al celor 
care nu se spală şi care nu putea fi mascat de cantitatea 
mare de aftershave Pinaud Lilac Vegetal pe care o utili- 
zase. Dar mai era și deschis și naiv, în pofida înfățișării 
sale. Ambler ştia că poate avea încredere în el. 

Ambler deschise geamul când porniră, lăsând aerul 
rece de munte să-i bată în față. Geanta sa de călătorie era 
pe scaun lângă el. 

— Sunteţi sigur că vreţi să mergeţi cu geamul des- 
chis? întrebă şoferul, insensibil la mirosul pestilențial din 
maşina lui. E frig, mon frère. Cum spuneţi voi, e mat frig 
decât la Polul Nord. 

— Nicio problemă, replică Ambler politicos. Aerul 
rece mă trezește. [şi încheie complet haina de iarnă 
izolantă. O alesese cu grijă. Nu exista posibilitatea să-i 
fie prea frig. 

La zece kilometri de oraşul de frontieră St. Morency 
Ambler simţi din nou neliniştea crescând în el, echivocă, 
ambiguă, indecisă la gândul că ar putea fi prins. Era doar 
paranoia? În spatele lor era un jeep, care menținea distanța 
constantă. Mai era și un elicopter, într-un loc și la un 
moment când în mod normal nu avea ce să caute. Daro 
minte hipervigilentă putea descoperi incongruențe chiar 
în cele mai nevinovate circumstanţe. Care dintre aceste 
lucruri aveau relevanță? 

La câțiva kilometri de granița elveţiană, Ambler re- 
marcă o camionetă albastră, care avea un număr de înma- 
triculare familiar. [l mai văzuse undeva. Din nou se între- 
bă, oare era paranoic? Dar în lumina dinaintea zorilor nu 
putea să-l vadă pe șofer. Ambler îi ceru lui Luc să înceti- 

nească. Camioneta încetini aproape în acelaşi timp, 
menţinând distanța constantă între maşini, o distanță mult 
mai mare decât cea indicată în mod normal pentru evita- 
rea accidentelor. Neliniştea i se transformă în îngrijorare. 
Trebuia să-şi urmeze instinctele. Am ajuns aici având 
credință. Credinţa în sine îl ajutase să rămână în viaţă. 
Nu avea să șovăie acum. Trebuia să accepte un adevăr 
profund deranjant. 

Fusese descoperit. 

Soarele începea să strălucească la orizont, ca o pan- 
glică roşie. Temperatura din aer era cea din interiorul 
unui congelator. Ambler îi spuse lui Luc că se răzgândise 
şi că avea de gând să facă o plimbare de dimineaţă, da, 
chiar aici, ce alt loc mai drăguţ ar fi putut găsi? 

O mare sumă în monedă locală alungă o parte din 
suspiciunile lui Luc şi-l făcu să privească lucrurile cu un 
scepticism vag amuzat. Şoferul ştia că nu trebuie să înghită 
ce i se spunea, dar chiar dacă povestea era falsă, nu același 
lucru se putea spune despre bani. Luc nu protestă. Părea 
Chiar să-i placă jocul. Erau nenumărate motive pentru 
care cineva putea să dorească să evite controlul de 
frontieră, majoritatea aveau de-a face cu plata taxelor 
pentru obiectele de lux. Așa că, atâta timp cât vehiculul 
său nu era folosit pentru transporturi ilicite, pentru el nu 
exista niciun risc. 

Ambler legă mai strâns şireturile ghetelor de munte, 
îşi luă geanta şi ieşi din maşină. O traversare pe jos nu 
era o posibilitate pe care o exclusese. În câteva minute 
dispăruse printre brazi şi pini, mergând paralel cu drumul, 
dar la câteva zeci de metri bune de el. La circa un kilo- 
metru distanță văzu doi stâlpi de iluminat situaţi de o 
parte și de alta a drumului. Lumini puternice aflate în 
două baloane de sticlă îngheţată. Era clădirea vămii, din 
lemn închis la culoare, cu obloane verzi și traforuri la 

etajul al doilea, cu un acoperiș foarte abrupt. Printre brazi 
văzu atât tricolorul francez, albastru, alb, roşu, cât şi 
drapelul elveţian, o cruce roşie pe un fond alb. Pe mar- 
ginea drumului se aflau nişte bolovani mari, adăugând un 
obstacol fizic celui legal. O barieră portocalie şi joasă 
controla fluxul de vehicule. De o parte și de alta se aflau 
gherete fără uşă. Ceva mai departe de clădirea vămii, 
şoferul unui camion cu servicii de masă se folosise de 
parcarea largă pentru a trage pe dreapta vehiculul care 
clar se defectase. Ambler nu vedea decât burta şi picioa- 
rele unui mecanic mic de înălțime, aplecat peste motor, 
cu capul pierdut în măruntaiele camionului. Lângă cami- 
on, pe asfalt erau întinse diverse părți de motor. Din când 
în când se auzea câte o înjurătură în franceză. 

De cealaltă parte a clădirii vămii era o parcare, ceva 
mai jos de nivelul drumului. Ambler se încordă pentru a 
vedea mai bine. Un nor trecu prin faţa soarelui strălucitor 
al dimineţii. Văzu un chibrit scânteind şi un ofiţer de 
frontieră aprinzându-şi o ţigară. Se uită la ceas. Era tre- 
cut cu puţin de ora opt. Soarele răsărea mai târziu în luna 
ianuarie, mai ales în această zonă muntoasă. 

Văzu jeepul cu plafon de pânză, care se oprise în 
parcare mai jos de nivelul drumului. Probabil că venise 
să aducă ofiţerul francez de frontieră pentru schimbul de 
la ora opt. Omologul lui elveţian venise din cealaltă 
direcție, cel mai probabil. Ambler se aşeză în spatele 
unor copaci tineri. Mulţi dintre pinii de munte erau deși 
doar la vârf, iar la bază nu aveau deloc crengi. Spre 
deosebire de ei, coniferele în spatele cărora se ascunsese 
Ambler mai aveau crengi şi la bază, deşi coroana nu era 
foarte deasă, permițând unei persoane să-și mascheze 
prezența. Ambler luă binoclul compact și se uită printr-o 
deschidere între cei doi copaci. Polițistul de frontieră 
care-şi aprinsese o țigară trase din ea adânc şi se întinse, 

uitându-se în jur relaxat. Ambler deduse că nu se aştepta 
ca ziua de muncă să fie mai agitată decât de obicei. 

Prin ferestrele postului de frontieră, Ambler văzu alți 
militari bând cafea şi, judecând după expresia fețelor lor, 
stând la o mică bârfă. Între ei şedea pe un scaun un bărbat 
îmbrăcat cu un pulover roşu-aprins, care avea corpul în 
formă de pară, specific pentru cei ce duc o viață sedentară; 
Ambler îşi imagină că trebuia să fie şoferul camionului. 

Traficul nu era aglomerat. Indiferent ce spunea 
manualul, părea greu să-i convingi pe oameni să stea în 
frigul de afară, atunci când drumul era bătut doar de 
vânt. Chiar dacă nu auzea ce se discuta, Ambler deducea 
după expresia feţelor lor că erau relaxaţi. 

Dar, un bărbat se ținea deoparte şi, după poziţia cor- 
pului, îți dădeai seama că nu face parte dintre ei. Ambler 
îşi aţinti binoclul spre el. Purta uniforma unui ofiţer su- 
perior de frontieră francez. Era un oficial, căruia îi reve- 
nea misiunea să facă inspecții sporadice la punctele de 
frontieră. Dacă ceilalți nu luau în seamă prezenţa lui acolo 
şi se comportau normal, trebuie să se fi datorat faptului 
că ofiţerul îşi manifestase lipsa de interes față de activi- 
tatea pe care o desfăşurau. Poate că sistemul birocratic îl 
trimisese aici ca parte a unui sistem de observare, dar 
cine îl supraveghea pe observator? 

Ambler reglă binoclul şi văzu clar figura bărbatului. 
În clipa aceea îşi dădu seama că se înşelase. 

Bărbatul nu era ofițer de frontieră. Un val de imagini 
îi veni brusc în minte, faţa bărbatului îi era cunoscută. 
Câteva clipe mai târziu, Ambler reuşi să-l identifice. 
Bărbatul se numea... dar numele nu era relevant, oricum 
folosise o mulțime de pseudonime. Crescuse în Marsilia 
şi, când era adolescent, lucrase pentru unul dintre şefii 
mafiei locale. Devenise ucigaş profesionist de când se 

angajase ca mercenar în regiunea Africii şi Senegambiei. 
Acum lucra pe cont propriu şi era folosit mai ales în 
chestiuni delicate ce presupuneau suprimarea țintei. Era 
un ucigaș eficient, îndemânatic cu armele de foc, cuțitul, 
ştreangul. În profesia sa, acest om era cunoscut sub apela- 
tivul de specialist. Ultima dată când îl văzuse Ambler 
avea părul blond. Acum era brunet. Dar trăsăturile feţei, 
cu pomeţi ascuțiți şi gura care părea o simplă crestătură, 
rămăseseră aceleaşi, deşi părea oarecum mai îmbătrânit. 
Dintr-odată privirea bărbatului se întorarse spre el. Ambler 
simţi un puseu de adrenalină. Oare fusese observat? Dar 
era imposibil. Unghiul, lumina slabă, toate acestea îl 
asigurară că era bine camuflat. Ucigaşul doar se uita pe 
fereastră; aparentul contact vizual era accidental şi doar 
de moment. 

Putea să pară liniştitor faptul că ucigaşul se afla înăun- 
tru. Dar nu era. Specialistul nu fusese trimis singur. Dacă el 
era înăuntru, înseamnă că alții se aflau în pădurea din 
preajmă. Orice avantaj pe care Ambler crezuse că-l avea 
dispăru pe dată. Era urmărit de alții din meseria lui. Aveau 
să-i anticipeze mișcările și să le contracareze. Poate că specia- 
listul se afla la comandă, dar ceilalți erau în apropiere. El 
avea să fie chemat atunci când o să fie nevoie. 

Capcana fusese bine concepută, terenul şi punctul de 
control fiind utilizate corespunzător. Ambler se văzu 
nevoit să admire profesionalismul. Dar al cui era, al 
echipei Serviciilor Strategice, sau al celor de la Opera- 
tiunile Consulare? 

Din cabană ieşiră doi grăniceri din partea elveţiană; 
o maşină Renault albă apăruse la punctul de control, 
staționând în spatele barierei portocalii. Unul dintre cei 
doi grăniceri se aplecă pentru a discuta cu şoferul, punân- 
du-i întrebările standard. Se uită la şofer şi la fotografia 
din pașaport. Era o chestiune de profesionalism, dacă 

avea să facă mai mult de atât sau nu. Grănicerul francez 
stătea în preajmă și cei doi îşi aruncară o privire. Şoferul 
fusese analizat şi se luase o decizie. Bariera se ridică şi, 
cu un gest indiferent, i se făcu semn șoferului să plece. 

La gheretă, cei doi bărbaţi se aşezară pe scaune de 
plastic. 

— Femeia din Renault era atât de grasă că mi-a adus 
aminte de nevastă-ta, îi spuse unul dintre ei, în franceză, 
celuilalt. Vorbea tare pentru ca vorbele sale să fie auzite 
şi de celălalt, care avea urechile acoperite. 

Acesta mimă revolta, rostind în batjocură: 

— De nevastă-mea, sau de maică-ta? 

Era genul de glumă, care, oricât de deplasată ar fi 
fost, era de-ajuns să le umple ziua plictisitoare. Ucigaşul 
din Marsilia ieşi şi se uită în jur. Urmărește-i privirea. 

Bărbatul se uita spre o zonă aflată ja: câțiva zeci de 
metri deasupra sa, unde se îngrămădeau nişte stânci. Cu 
siguranță acolo era poziţionat un alt membru al unității. 
Şi trebuia să mai fie şi un al treilea membru. Unul trimis 
ca observator şi care nu intervenea decât in extremis. 

Specialistul se duse spre stâlpul de iluminat și apoi la 
parcare, dispărând în spatele unei clădiri mici, genul de 
şopron unde era stocat echipamentul. Oare vorbea cu 
cineva? 

Dar nu avea timp de analizat opțiuni. Ambler trebuia 
să acționeze. Lumina zilei avea să le ușureze sarcina 
inamicilor. Putea ajunge la stânci, mergând în zigzag. 
Adesea pericolul era redus de apropiere. Se uită la distanța 
de câţiva zeci de metri dintre copacii lângă care se afla 
el şi şosea şi apoi îşi ascunse geanta în zăpadă. Merse pe 
o margine îngustă, de pe care vântul spulberase zăpada. 
Cu paşi mari o luă în sus pe pantă. Apoi se agăţă deo 
creangă pentru a se ridica mai sus, pe un alt nivel. Cu un 
zgomot puternic, copacul se rupse sub greutatea lui și 

Ambler căzu pe spate, deschizând braţele larg pentru a 
nu aluneca prea mult în jos. Încercă să se ridice în picioare, 
dar zăpada moale şi pufoasă cedă sub talpa groasă a 
bocancilor săi şi se afundă şi mai tare în ea. Era im- 
posibil să se mişte. Dacă făcea o mişcare greşită, ştia că 
ar fi putut să alunece zece metri, poate mai mult, în jos. 
Se folosi de copacii căzuţi ca de o balustradă, sări peste 
stânci și îşi încordă picioarele atunci când un petic de 
zăpadă afânată ameninţa să-l facă să se cufunde din nou. 
Nu avea să fie împuşcat aici, ca un iepure pe câmp. Îşi 
aminti cuvintele pornite din inimă ale lui Laurel, atunci 
când se despărțiseră, şi acestea îi dădură putere. Ai grijă 
de tine, îi spusese ea. Pentru mine. 


Norris nu avusese niciodată coşmaruri. Cu cât era 
presiunea mai mare, cu atât parcă dormea mai bine şi 
mai împăcat. Cu o oră înainte ca avionul să aterizeze la 
Zürich, se trezi şi se duse la lavoarul avionului, unde se 
stropi cu apă pe față şi se spălă pe dinţi. Când, după 
debarcare, ajunse în clădirea aeroportului, nu arăta mai 
şifonat decât într-o zi normală. 

Datorită armei îşi luase bagajul mult mai repede decât 
de obicei. Se prezentă la un birou al companiei Swiss 
Air, care se ocupa de astfel de chestiuni, şi se minună, nu 
pentru prima dată, de eficienţa elveţienilor. Îşi puse sem- 
nătura pe două foi şi i se eliberară şi arma şi bagajul. În 
birou mai erau câţiva tipi care lucrau pentru guvern: câțiva 
de la Serviciile Secrete şi alți câţiva de care-și aducea 
aminte vag de la conferințele comune pe care le avu- 
seseră cu FBl-ul, pe tema contraterorismului. Din spate, 
îl recunoscu pe un bărbat, îmbrăcat cu un costum gri cu 
dungi, dar care avea un păr ce fusese vopsit într-o cu- 
loare ce bătea spre portocaliu. Bărbatul se întoarse și-i 
zâmbi lui Norris, mult prea stăpân pe el pentru a lăsa să 


476 


se vadă că era surprins. Se numea Stanley Grafton şi era 
membru al Consiliului Naţional de Securitate. Norris şi-l 
aminti de la nenumăratele consfătuiri pe teme de securi- 
tate pe care le avusese la Casa Albă. Grafton era un 
ascultător mai bun decât majoritatea membrilor Consiliu- 
lui, deşi Norris îl suspecta că are și mai multe de spus. 

— Caleb, spuse Grafton, întinzându-i mâna. Nu ţi-am 
văzut numele pe listă. 

— Nici eu pe al tău, îi replică Norris gentil. 

— O schimbare de ultim moment, spuse Grafton. Ora 
Suleiman și-a rupt ceva. Suleiman era președinta de 
moment a Consiliului, şi avea o slăbiciune pentru for- 
mulările pretenţioase de parcă se şi vedea în pielea unui 
personaj conceput pentru spectacole de televiziune cu 
tema „retrăirea momentelor din istorie“ Ca atare, au 
recurs la un înlocuitor. 

— La fel s-a întâmplat și în cazul meu, spuse Norris. 
O anulare de ultim moment şi o înlocuire pe ultima sută 
de metri. Ce să faci? Am venit cu toții să auzim nimicuri 
spuse în cadru solemn. 

— Asta facem cel mai bine, nu? spuse Grafton, căruia 
1 se citea veselia în priviri. Hei, vrei să mergi cu mine cu 
maşina? 

— Sigur. Ai o limuzină? 

Celălalt pufni. 

— Un elicopter, dragul meu. Sunt de la CNS, noi tre- 
buie să călătorim cu fastul cuvenit. 

— Mă bucur să văd banii de taxe bine folosiți. Făcu 
un semn cu mâna: Deschide calea, Stan. Își luă servieta 
şi îl urmă. Avea o greutate echilibrată de pistolul de 9 mm 
din interior. 

— Trebuie să recunosc, Cal. Pentru cineva care toc- 
mai a coborât din avion, arăţi proaspăt ca o panseluță. 
Sau, mă rog, la fel de proaspăt ca de obicei. 

— După cum spune poetul, mai am cărări de bătut 
înainte de'a mă duce la culcare, spuse el și ridică din 
umeri. Asta ca să nu mai vorbesc și de promisiunile pe 
care trebuie să le respect. 


Când Ambler ajunse pe un prag de unde vedea bine 
punctul de trecere, se opri pentru a se uita printre crengi 
şi a face un mic inventar. Specialistul din Marsilia se oprise 
în mijlocul drumului, uitându-se după maşini şi cercetând 
terenul adiacent pentru a vedea dacă există semne de ac- 
tivitate. Poliţiştii din exterior păreau tot plictisiți, mai puţin 
cei din postul de vamă. Deoarece camionul încă nu fusese 
reparat, şoferul era tot acolo şi le spunea istorioare. 

Coborârea era mai uşoară decât urcarea. Acolo unde 
terenul era prea abrupt, avea să se rostogolească, sau să 
alunece, controlându-și viteza cu mâinile şi picioarele, 
dar folosindu-se de gravitație pentru viteză. 

De la doar câțiva metri distanță auzi vocea unui bărbat. 

— Aici e beta lambda epsilon. Aţi localizat subiectul? 
Vorbea în engleză, cu accent texan. Fiindcă, pentru nu- 
mele lui Dumnezeu, nu m-am dat jos din pat ca să-mi 
îngheţe jucăria. 

Nu auzi răspunsul, pentru că probabil bărbatul avea 
căşti. Vorbea la un comunicator electronic, un fel de 
walkie-talkie. Texanul căscă și începu să se mişte pe 
porțiunea unde drumul făcea o curbă, fără niciun scop în 
afară de acela de a-şi dezmorți picioarele. 

Se auzeau strigăte, dar din depărtare, de la punctul de 
trecere al frontierei. Ambler se uită la maşina staționată 
lângă barieră. Un pasager enervat, chel, cu fața rozalie, 
îmbrăcat cu haine scumpe, fusese obligat să coboare din 
maşina încălzită, de oraş, în vreme ce vehiculul era in- 

spectat. Nebunie birocratică, striga omul. Făcea drumul 
în fiecare zi şi niciodată înainte nu fusese astfel hărțuit. 

Militarii îşi cerură scuze, dar rămaseră pe poziţie. Se 
primiseră rapoarte. Astăzi li se ceruse să ia măsuri supli- 
mentare de securitate. Dacă voia, putea să se adreseze 
autorităților vamale, de fapt chiar în acea zi aveau un 
inspector în control. Dacă dorea, bărbatul putea să dis- 
cute cu acesta. 

Bărbatul cu faţa roz se întoarse spre inspectorul în 
uniformă Şi simţi privirea de piatră, indiferentă şi plină 
de desconsideraţie. Oftă. Câteva clipe mai târziu, bariera 
se ridică şi motorul urlă când maşina îşi continuă drumul. 

Dar protestele zgomotoase ale bărbatului îl acoperi- 
seră pe Ambler. 

Deşi nu putea întoarce sorții în favoarea sa, putea 
să-şi amelioreze situaţia. Se târî până la drum, până când 
văzu un bărbat masiv, cu un ceas scump, a cărui curea de 
aur strălucea în soare. Ceasul nu se potrivea deloc cu 
decorul; sugera un agent privilegiat, care avea un cont de 
cheltuieli nemonitorizat, cineva care nu mai lucrase de 
mult pe teren şi care fusese chemat pentru această 
operaţiune datorită faptului că se afla în apropiere. leşind 
din spatele unui troian, Ambler sări spre el, puse mâna 
dreaptă în jurul gâtului acestuia şi apoi aşeză ambele 
mâini pe umărul lui stâng. După aceea îi strânse gâtul, 
presându-l pe carotidă şi lăsându-l într-o stare de 
inconştiență. Bărbatul, care sigur avea rol de monitoriza- 
re, tuşi şi căzu fără vlagă. Ambler îl lăsă uşor jos şi-i 
căută aparatul de comunicare. 

Îl găsi într-un buzunar al hainei de piele, una foarte 
scumpă, dar care nu se prea potrivea cu o misiune în 
exterior, în Alpi, iama. Dacă haina nu se potrivea cu 
misiunea, în schimb se potrivea cu ceasul de aur Aude- 

mars Piguet, pe care agentul îl avea la mână. Aparatul de 
emisie-recepţie, pe de altă parte, îi fusese dat, cu siguranţă, 
de dimineaţă, când primise misiunea. Era un model mic, 
cu carcasa de plastic tare, cu rază mică de acţiune, dar 
foarte puternic. Ambler puse micul receptor în ureche, 
inspiră profund şi încercă să-şi amintească accentul agen- 
tului. Apoi apăsă pe butonul SPEAK, şi tărăgănându-şi vo- 
cea, într-un plauzibil accent texan, spuse: 

— Aici e beta lambda epsilon, raportez... 

O voce cu un putemic accent francez savoiard îl în- 
trerupse. 

— Ți-am spus să întrerupi comunicarea. Pui în pericol 
întreaga operațiune. Nu aveam de a face cu un amator! 
Sau dacă e așa, acela eşti tu. 

Vocea nu era cea a asasinului din Marsilia. Probabil 
că era un al patrulea bărbatul, cel despre a cărui locaţie 
lunetistul nu ştia nimic. 

— Taci dracu’ din gură şi ascultă, spuse Ambler furios. 
Microfonul reda bine vocea, dar insista pe audibilitate şi 
ştergea diferenţa între timbrul vocilor. L-am văzut pe tică- 
los. De ccalaltă parte a drumului. L-am văzut traversând 
parcarea în fugă, rapid ca o vulpe. Ticălosul îşi bate joc 
de noi. 

Nu se auzi niciun răspuns. Apoi vocea reveni. 

— Unde este acum, mai exact? 

Ce ar trebui să spună acum? Ambler nu se gândise 
foarte bine la asta şi rămase tăcut o clipă. 

— A intrat în jeep, spuse el. A rupt copertina și a 
intrat. 

— Și mai e tot acolo? 

— Dacă ar fi ieşit l-aș fi văzut. 

Dacă obrajii nu i-ar fi îngheţat din cauza frigului, ar fi 
zâmbit. Membrii echipei de ucigaşi făceau aceeaşi meserie 
ca şi el. S-ar fi gândit exact la ceea ce s-ar fi gândit şi el. 

Ambler îi putea păcăli, doar negândind, procedând din 
instinct, improvizând tot timpul. Nimic nu merge nicio- 
dată conform planului. Revezi şi improvizează. 

Ucigaşul din Marsilia se îndreptă cu paşi mari spre 
parcare, acolo unde era maşina care ducea militarii. Avea 
la el un pistol mare, prevăzut cu amortizor. O rafală de 
vânt străbătu ravenele și drumul, lovindu-l pe Ambler în 
spate. 

Ce să facă acum? Asasinul mai mult ca sigur că era 
foarte atent şi gata să tragă. Ambler trebuia să profite de 
asta şi să provoace o reacţie exagerată. Căută din priviri 
o piatră, ceva ce putea fi aruncat cu putere, ceva ce putea 
să aterizeze de partea cealaltă a drumului. Dar îngheţul 
lipise toate pietrele de pământ. Ambler luă pistolul te- 
xanului şi scoase un glonţ din încărcător. Îl aruncă cu 
putere și vântul îl purtă departe, făcându-l să cadă pe 
copertina jeepului. Zgomotul făcut era dezamăgitor de 
mic, ceva mai putemic decât dacă ar fi lovit cu degetul, 
dar reacția specialistului fu exagerată. Fără avertizare, 
bărbatul se lăsă în genunchi şi susținându-şi mâna dreaptă 
cu stânga, trase de mai multe ori în mașină, perforând 
copertina şi scaunele cu o canonadă de gloanţe. 

Ambler văzu prin binoclu manifestarea de furie vio- 
lentă revărsată asupra vehiculului. Dar unde era celălalt 
bărbat, savoiardul? Nu era nici urmă de el. Mecanicul, 
protejat de vânt de cabina ridicată a camionului, își con- 
tinua lucrul alene, știind probabil că plata avea să fie mai 
mare, dacă treaba dura mai mult. In gheretă, militarul 
elveţian şi cel francez erau tot așezați pe scaunele de 
plastic, beau cafea şi continuau să se insulte, asemenea 
unor jucători de table. 

Ambler înghiți în sec. Totul se reducea la alegerea 
momentului. Avea câteva secunde la dispoziție pentru a 
traversa drumul fără să fie zărit, așa că decise să o facă. 

Ucigaşul din Marsilia era nemilos şi neclintit. Dacă prada 
o să-i scape din capcană, avea să o vâneze cu o încăpățânare 
sporită. Era vorba de mândria proprietarului, îşi dădu sea- 
ma Ambler. El fusese cel care pregătise capcana. 

Ambler avea să-i plătească acest serviciu. 

Fugi în spatele clădirii folosite ca depozit şi se apro- 
pie de parcare. Specialistul făcuse copertina sită şi îşi 
dăduse seama că nu era nimeni în interior. Se îndepărta 
de vehicul, uitându-se în toate direcţiile şi apoi întorcân- 
du-se spre Ambler. Acesta îl avea în cătarea pistolului de 
44 mm pe care îl luase de la texan, dar, neștiind cum vor 
reacționa ceilalți la auzul zgomotului făcut de acesta, ezită. 
În loc să tragă, avea să folosească pistolul ca ameninţare. 

— Să nu faci nicio mișcare, îi spuse Ambler. 

— Cum spui tu, zise specialistul într-o engleză inte- 
lgibilă. 

Împuşcă-l acum, îi strigau instinctele. 

— Tu ești şeful, îi spuse specialistul domol. Dar 
Ambler ştia că minţea, ar fi știut şi dacă acesta nu ar fi 
ridicat arma cu o mișcare extrem de rapidă. 

— Ce dracu’ se întâmplă aici? se auzi o voce din 
spatele lor. 

Unul dintre militarii elveţieni venise în parcare, au- 
zind probabil zgomotul provocat de impactul gloanţelor 
asupra jeepului. Specialistul se întoarse, aproape numai 
din curiozitate. 

— Ce dracu” e asta? întrebă elveţianul în franceză. 

Un cerc mic, roșu, apăru pe fruntea sa, ca un semn 
indian, şi acesta căzu la pământ. 

O clipă mai târziu, prea târziu, Ambler apăsă pe tră- 
gaci... 

Şi nu se întâmplă nimic. Îşi aduse aminte de glontul 
pe care îl scosese din pistol mai devreme. Între timp, 

specialistul se întorsese, cu pistolul perfect echilibrat, 
nemișcat, aţintit spre faţa lui. Era o treabă de novice şi 
specialistul excela prin profesionalism. 

Ambler scrâşni din dinți, mai degrabă a reproş decât 
a amenințare. Dacă şi-ar fi ascultat instinctele, elvețianul 
nu ar fi fost mort şi Ambler nu ar fi văzut în clipa aceea 
moartea cu ochii. li închise puţin și, când îi deschise, se 
forță să vadă, cu aceeași încordare cu care ar fi făcut un 
efort fizic. Avea să vadă, avea să vorbească. Expresia sa, 
vocea şi privirea aveau să-i fie armc. Aceste secunde 
erau cruciale. 

— Cât te plătesc? întrebă Ambler. 

— Destul, replică specialistul impasibil. 

— Greşit, spuse Ambler. Te iau de prost, de con! 

Ambler aruncă pistolul la pământ; făcu asta chiar 
înainte să-şi dea seama că decisese să o facă. În mod 
surprinzător, acum se simţea mai în siguranță. Faptul că 
nu era înarmat avea să mai reducă din presiunea unei 
crime imediate. Câteodată te poți folosi mai bine de o 
armă renunțând la ea. 

— Nu vorbi, spuse specialistul. Dar era preocupat de 
câştigul său, Ambler ştia asta. 

— Pentru că după ce mă vei ucide, te vor lichida şi ei 
pe tine. Această operaţiune este o OAC. Ştii ce înseamnă? 

Specialistul făcu un pas spre el, clipind cu ochii de 
reptilă, emanând aceeași căldură ca o cobră spre un rozător. 

— Operaţiune cu autocurăţare, spuse Ambler. Aşa se 


l Dobitoc — în lb. franceză în original (n. trad.). 

cheamă o operaţiune în care toți participanţii se ucid între 
ei. Este o precauţie, un fel de autoşterpere. 

Ucigaşul din Marsilia se uită la el fix, manifestând 
un vag interes. 

Ambler râse scurt, un fel de lătrat. 

— De aceea ești perfect pentru asta, pentru scopul lor. 
Destul de șiret pentru a ucide. Prea prost pentru a 
supravieţui. Candidatul ideal pentru o OAC. 

— Mă plictisești cu minciunile tale. Dar totuşi, avea 
să-l asculte, impresionat de afrontul adus de victimă. 

— Crede-mă. Am ajutat la conceperea multor 
operaţiuni de acest fel. Îmi aduc aminte când am trimis 
un specialist ca tine să scoată din joc un mullah de pe o 
insulă din Malaysia. Tipul făcuse mai multe operațiuni 
de spălări de bani pentru jihadişti, dar era și venerat de 
localnici, așa că nu ne permiteam să lăsăm nicio urmă. 
Am trimis un alt tip, un expert în muniții, să pună nişte 
Semtex! în barca cu motor turbo pe care specialistul avea 
să o utilizeze pentru extragere. Semtexul avea declanşator 
de altitudine. Apoi specialistului i s-a spus să-l ucidă pe 
specialistul în muniții. Ceea ce a și făcut, chiar înainte de 
a pleca cu barca. Trei minus trei egal cu zero. Matema- 
tica a funcţionat la perfecţie. Întotdeauna este așa. La fel 
şi în ecuația asta. Și nu vei vedea minusul până când nu 
va fi prea târziu. 

— Ai spune orice, zise specialistul, testându-l. Oricine 
aflat în postura ta ar face-o. 

— Oameni în pragul morţii? Asta ne caracterizează pe 
amândoi, prietene, şi ţi-o pot demonstra. Privirea pe care 
i-o aruncă asasinului era mai degrabă disprețuitoare decât 
plină de frică. 

Simți o infimă scăpărare de derută şi interes. 


! Tip de explozibil (n. trad.). 

— Cum? 

— Mai întâi, dă-mi voie să-ți arăt o copie a trans- 
misiei Sigma A 23-44D. Am o copie în buzunarul inte- 
rior. 

— Nicio mişcare. Ochii specialistului erau neclintiți. 
Crezi că oi fi vreun amator? Nu vei face nimic. 

Ambler dădu din umeri şi apoi ridică mîinile sus. 

— Ia-o tu singur din buzunar, trage doar fermoarul. 
Îmi voi ţine mâinile la vedere. Ideea e că nu trebuie să 
mă crezi pe cuvânt. Dar dacă ţii la viaţa ta de rahat, vei 
avea nevoie de ajutorul meu. 

— Mă îndoiesc foarte tare. 

— Crede-mă, puţin îmi pasă dacă mori sau trăieşti. 
Chestia e că singura modalitate de a-mi salva pielea este 
de a o salva şi pe ata. 

— Alte prostii. 

— Bine, răspunse Ambler. Ştii ce spunea un președinte 
american: Ai încredere, dar verifică. Haide să încercăm o 
altă variantă: Nu avea încredere, dar verifică. Sau ţi-e 
frică să afli adevărul? 

— Dacă mişti, ţi-am zburat creierii, spuse specialistul 
apropiindu-se, cu arma în mâna dreaptă şi ducând stânga 
la fermoar. Cheiţa de metal era ascunsă de faldurile hainei, 
chiar sub guler. Avu nevoie de două încercări pentru a 
deschide fermoarul. Se apropie și mai mult, umblându-i 
în interior, căutând buzunarul. Pielea de pe față părea să 
fie o mască de cauciuc întinsă pe craniu. Ambler îi adul- 
meca respirația grea Şi acră. Ochii, care păreau a nu avea 
pleoape, erau mai reci decât aerul de munte. 

Momentul era totul. Ambler arboră o mască de seni- 
nătate maximă, de aşteptare pură. Ar fi fost foarte uşor 
să facă mişcarea prea repede, sau prea târziu şi, de aseme- 
nea, fatal. Rațiunea nu avea să-i fie de niciun ajutor. 
Trebuia să fie foarte atent, dar lipsit de gânduri, calcule, 

reflecții, toate pietrele de moară ale conștiinței active. 
Lumea dispăruse: munţii, aerul, pământul de sub picioa- 
rele sale, la fel şi cerul de deasupra. Realitatea consta 
doar în două perechi de ochi, și două de mâini. Reali- 
tatea consta doar în lucrurile care se mişcau. 

Specialistul descoperi că şi buzunarul din interior era 
închis cu fermoar, orizontal, şi doar cu mâna stângă nu 
reuşea să-l deschidă. Când trase de cheiță, fermoarul se 
blocă în material. Ambler îşi flexă genunchii uşor, ca o 
persoană extenuată, care cădea din picioare. 

Apoi închise ochii, cu resemnarea cuiva care are o 
migrenă. Specialistul avea de-a face cu cineva care nu 
numai că-şi aruncase pistolul, dar nici măcar nu se uita 
la el. Câteodată te poţi folosi mai bine de o armă 
renunțând la ea. Era o asigurare, una profundă şi subli- 
minală, un gest de cedare, de parcă ar fi fost un câine 
care-şi expunea jugulara. 

Momentul. Frustrat, specialistul îşi retrase mâna. Am- 
bler îşi flexă genunchii şi mai mult, lăsându-se şi mai 
jos. Momentul. Specialistul nu avea altă variantă decât 
să-şi mute arma din mâna dreaptă în cea stângă, o 
operaţiune pentru care nu avea nevoie de mai mult de o 
secundă. Chiar dacă ţinea ochii închişi, Ambler îl simți 
pe specialist schițând gestul de a muta arma. Timpul se 
măsura în milisecunde. Pistolul era mutat în mâna stângă, 
degetul de pe trăgaci avea să fie întins, chiar când Am- 
bler îşi flexă genunchii mai mult, lăsând capul în jos, ca 
un copil care se ştie vinovat. Nu mai era vorba de a 
gândi, ci se preda în totalitate instinctelor şi... acum acum 
acum acum... 

Ambler se aruncă înainte şi în sus, cu presiunea imen- 
să dată de picioare, lovind cu capul în bărbia celuilalt. 
Simţi şi auzi cum dinţi bărbatului se lovesc unii de alţii, 
vibrația din falcă fiind transmisă spre craniu şi apoi capul 

îi fu dat pe spate, mişcare ce ducea automat la deschi- 
derea mâinii. Ambler auzi cum cade arma pe caldarâm 
ŞI... acum acum acum acum. 

Ambler lovi cu capul în jos, într-un arc de cerc in- 
vers, zdrobind cu fruntea nasul specialistului. 

Bărbatul din Marsilia căzu la pământ, cu un rictus de 
şoc pe figură, care apoi cedă locul relaxării provocate de 
faptul că era inconştient. Ambler luă pistolul şi alergă 
înapoi în pădure, în spatele depozitului, zgomotul paşilor 
fiindu-i amortizat de zăpadă. Se îndreptă din nou spre 
locul unde drumul făcea o curbă. Tehnic vorbind, trecuse 
graniţa dintre Franţa și Elveţia. În acea parte a drumului, 
piesele de la motor deveniseră şi mai multe. Dar mecani- 
cul cu burtă nu mai era la locul său. Se afla ceva mai 
departe, cu un deget la ureche, şi se îndrepta calm spre 
Ambler. 

Avea o față pătrăţoasă ce exprima acel amestec de 
plictiseală şi resentiment al francezilor, hommes à tout 
fair! Fluiera fals un cântec de Serge Gainsbourg. Se uită 
la Ambler de parcă atunci l-ar fi remarcat şi dădu din cap 
în semn de salut. 

Ambler simţi cum îl năpădește un val de frică. În 
situaţii extreme se trezea că acţionează, din nou şi din 
nou, înainte de a decide conștient să o facă. Acum era 
una din acele situaţii. Scoase pistolul din haină şi-l în- 
dreptă... şi chiar atunci se trezi că are în față o armă de 
calibru mare, care se materializase ca prin farmec în 
mâinile celuilalt. 

— Salut, spuse bărbatul îmbrăcat în uniformă de ga- 
ragiste?. Vorbea cu accentul vag teutonic al savoiarzilor 
francezi. 


! Om bun la toate — în lb. franceză în original (n. trad.). 
2 Mecanic în lb. franceză în original (n. trad.). 

— Salut, răspunse Ambler când... acum, acum, acum, 
acum... ÎŞI aruncă picioarele în aer şi din cădere trase de 
trei ori, fiecare zgomot scos de pistol fiind însoțit de un 
recul puternic. Cu aproape aceeaşi simultaneitate, savoiar- 
dul trase înspre locul unde cu o fracțiune de secundă mai 
devreme se aflase Ambler înainte de a se arunca la 
pământ. 

Ambler ateriză dur, dar cu mai multă grație decât 
pistolarul în salopetă. Din piept începu să-i curgă sânge 
şi deasupra se formară aburi în aerul rece. După ce tuşi 
de două ori spasmodic, bărbatul amuţi. 

Ambler îi luă legătura de chei de la centură şi o găsi 
pe cea de la camion. Fusese parcat la o sută de metri spre 
est de punctul de control şi avea un logo atât în franceză, 
cât şi în germană: GARAGISTE/AUTOMECHANICKER. Câteva 
secunde mai târziu, Ambler o porni la drum în Elveţia, 
spre oraşul St. Martin, oprindu-se doar puţin pentru a-și 
lua geanta de sub troianul unde o îngropase. Punctul de 
frontieră și Franţa rămaseră în curând în urmă. 


Camionul era, avea să descopere el, foarte puternic. 
Motorul original fusese probabil modificat sau schimbat 
cu unul cu mai mulți cai putere. Din câte bănuia el, firma 
de reparaţii auto nu exista decât cu numele. Numerele 
erau înregistrate pe un nume fals şi reclama de pe maşină 
putea fi folosită pentru a putea să apară oriunde şi oricând, 
fără să trezească suspiciuni. Oriunde existau maşini, putea 
să existe şi o pană. Şi nici poliţia nu era tentată să oprească 
astfel de maşini pentru încălcarea limitei de viteză. 
Asemenea camionete de reparaţii erau de obicei trimise 
la urgente, incluzând accidente. Deghizarea era perfect 
aleasă. 

Cel puţin o vreme avea să fie în siguranță în vehicul. 

Pe măsură ce conducea, soarele învăluia totul în lumină 
şi umbre, străzile se umpleau de oameni și drumurile de 
maşini. Virând într-o parte şi în alta, mergea printre maşini 
mici Și camioane imense. Totul părea a fi o mare 
conspirație menită să-i încetinească lui drumul. Dar ca- 
mioneta se descurca cu uşurinţă, cauciucurile de zăpadă 
şi tracțiunea integrală ținând-o bine înfiptă în sol. Vite- 
zele nu se blocau, indiferent de brutalitatea manevrelor 
sale. 

Erau momente când îşi dădea seama de frumuseţea 
locurilor înconjurătoare. Pinii mari pe care zăpada îi trans- 
formase în castele de zăpadă, Neuschwanstein!-uri con- 
struite din crengi. Vârfurile munţilor care apăreau la ori- 
zont ca pânzele unor corăbii îndepărtate. Pâraiele de pe 
marginea drumului, alimentate de izvoare subterane, care 
continuau să curgă, deşi totul în jurul lor era îngheţat. 
Dar mintea lui era concentrată asupra deplasării, a vitezei. 
Decisese că avea să fie în siguranță conducând acest 
vehicul două ore, aşa că voia să parcurgă cât mai mult 
din distanța până la destinație. La capătul drumului aveau 
să fie pericole, pe care trebuia să le înfrunte, să le evite, 
dar exista și speranță. 

Şi mai era și Laurel. Ea avea să fie deja acolo, tre- 
buia să ajungă mai devreme. Inima îi tresărea şi îl durea 
când se gândea la ea, Ariadna lui. O, Doamne, cât o mai 
iubea. Laurel, femeia care mai întâi îi salvase viaţa și 
apoi sufletul. Nici nu mai conta frumuseţea peisajului; 
orice îl despărțea de Laurel era pur şi simplu detestabil. 

Se uită la ceas, așa cum făcuse obsesiv de când in- 
trase în Elveţia. Nu prea mai avea timp. Încă o urcare 


! Castel din Germania construit în stil neoromantic în 
secolul XIX (n. trad.). 

urmată de o coborâre a pantelor alpine. Apăsa pedala 
accelerației până aproape de podea și nu frâna decât atunci 
când era absolut necesar. Atât de aproape și totuși atât de 
departe. Trecuse peste atâtea ape, atâtea ape mai avea de 
trecut. 


31 


Davos 


"DD ine locuri din lume ocupă un loc atât de impor- 
tant în imaginația oamenilor şi atât de mic în plan fizic, 
practic, aproape doi kilometri de case și clădiri, răspân- 
dite în marea lor majoritate pe o singură parte a drumu- 
lui. Conifere acoperite de zăpadă le înconjoară ca nişte 
santinele îngheţate. Geografii ştiau că staţiunea se află la 
cea mai mare altitudine din Europa, dar acest lucru nu 
era adevărat doar în ceea ce priveşte altitudinea fizică. 
Vreme de câteva zile în fiecare an, acesta era și vârful 
puterii politice şi economice a lumii. Oraşul devenise 
sinonim cu întâlnirea anuală a Forumului Economic 
Mondial, adunarea elitelor globale, care avea loc acolo în 
ultima săptămână din ianuarie. Deși forumul era dedicat 
liberei circulații a capitalului, muncii și ideilor, reprezen- 
ta o tabără bine păzită. Cele câteva blocuri şi emisfere 
unde se ținea conferinţa erau înconjurate de sute de 
militari şi poliţişti elveţieni; garduri de oțel montate 
ad-hoc blocau toate punctele neoficiale de acces. 

Lăsă camioneta într-o parcare în spatele unei biserici 
întunecoase, al cărei turn semăna cu pălăria unei vrăji- 
toare, şi se îndreptă, pe o stradă îngustă, Reginaweg, către 
strada principală a oraşului, Promenade. Trotuarele fu- 
seseră degajate de zăpadă; rezultatul unui efort constant, 

pentru că vântul continua să aducă zăpadă de pe pârtii, 
chiar dacă nu cădea din cer. Promenada era un fel de 
mall, cu magazine peste magazine, întrerupte din când în 
când de câte un restaurant, sau un hotel. Fațadele maga- 
zinelor nu erau deloc neobișnuite. Aici își aveau 
reprezentanţe marile case precum: Bally, Chopard, Rolex, 
Paul & Shark, Prada. Trecu de un magazin de desso-uri 
care se chema Bette und Besser, și apoi de o clădire 
modernă, înaltă, unde erau înălțate trei steaguri, ca şi 
cum ar fi fost un consulat. De fapt era o clădire de bi- 
rouri a UBS!, şi steagurile aparțineau cantonului, statului 
şi companiei. Ambler nu avea nicio îndoială cu privire la 
drapelul căruia banca îi jurase credință. Doar hotelurile, 
Posthotel, care avea un com de vânătoare ca simbol, aşezat 
deasupra numelui, sau Morosani Schweizerhof, al cărui 
nume era asociat cu imaginea unci perechi de ghete de 
munte tradiționale, în culorile verde şi negru, sugerau 
culoarea locală. 

Poate că Davos reprezenta unul dintre cele mai izolate 
locuri de pe glob, dar lumea era prezentă aici, cu ima- 
ginea sa metalică. Văzu o Honda albastru-închis, un Mer- 
cedes argintiu, un SUV Opal, o minicamionetă Ford, care 
treceau prin oraş la viteze extrem de mari. Fațadele îi 
sugerau un platou de filmare de la Hollywood: i se amintea 
în permanenţă cât de îngust era oraşul, pentru că vasti- 
tatea versanților apărea din clipă în clipă, ca o cascadă 
înghețată de copaci ce se revărsa dintr-un vârf nevăzut. 
Păreau a fi chiar faldurile pământului, un model incom- 
prehensibil de culmi, spirale şi arce, ce parcă erau am- 
prenta lui Dumnezeu însuşi, ce făcea ca tot restul să pară 
neautentic şi trecător. Cea mai veche clădire pe lângă 


! Bancă elveţiană de investiţii, una dintre cele mai mari din lume 
(n. trad.). 

care trecu era o structură elegantă, din piatră pe care era 
scris KANTONSPOLIZEI, biroul local al poliției. Dar rezidenții 
săi erau doar oaspeţi, încercând să facă ordine în ceea ce 
nu putea fi ordonat, neclintiţii munţi acoperiți cu zăpadă, 
sufletul uman neguvemabil. 

Și sufletul său? Ambler era extenuat, ameţit de 
informaţii care puteau să însemne totul sau nimic. Se 
simţea la fel de rece şi întunecat ca ziua aceea. Se simţea 
insignifiant, neputincios, singur. Omul care nu era acolo. 
Nici măcar pentru el. Voci plăpânde şi sardonice începură 
să se facă auzite în mintea sa, întrebând şi acuzând. Era 
acolo, aproape de vârf și niciodată nu se simţise mai la 
pământ. 

Pământul de sub picioarele sale părea să se clatine şi 
să alunece, uşor, dar perceptibil. Ce i se întâmpla? Cu 
siguranță era vorba de hipoxie, răul de munte, efectul 
altitudinilor mari asupra celor ce nu erau aclimatizaţi, 
care uneori reducea oxigenarea creierului şi provoca o 
stare de confuzie. Inspiră profund aerul rarefiat şi încercă 
să facă ordine în lumea din jurul său. Când ridică privi- 
rea şi se uită la munții dimprejur, care păreau să se înalțe 
la doar câţiva centimetri de el, fu cuprins de claustrofo- 
bie, având același sentiment ca cel din camerele izolate 
de pe insula Parrish. Dintr-odată, îi veni în minte tot 
jargonul pe care-l auzise acolo: Sindrom de identitate 
disociativă, fragmentarea personalității, paranoia, dis- 
tonie ego reactivă. Era o nebunie, a lor, nu a lui, şi avea 
să o depăşească, o depășise, pentru că în căutarea ei 
ajunsese aici. 

Asta dacă nu cumva toată odiseea lui fusese o ne- 
bunie. 

La umbrele din jur se adăugau umbrele pe care încer- 
case să și le scoată din minte. 

Vocea plină de entuziasm a unui industriaş gras: Tu 
eşti cel ce nu a fost acolo. Oficial nu exişti! 

Tonul dulceag al orbului şi genialului Osiris: Este 
Lama lui Occam: Care este cea mai simplă explicaţie? 
Este mai uşor să se schimbe ceea ce ai tu în minte decăt 
toată lumea... Ai auzit de toate acele programe de cer- 
cetări comportamentale din anii '50, nu? Numele lor s-au 
schimbat, dar cercetările nu au fost întrerupte niciodată. 

Psihiatrul cu ochelari cu ramă rectangulară, neagră şi 
cu o voce care avea efectul unei electrocauterizări: Intre- 
barea pe care ţi-o pun este aceeaşi pe care ar trebui să 
ţi-o pui singur: Cine eşti? 

Ambler ajunse clătinându-se pe o alee și apoi în 
spatele unui tomberon, sprijinindu-se de zid şi încercând 
să scape de vocile care-l înnebuneau. Nu trebuia să dea 
greş. Îşi umplu plămânii cu aer, inspirând şi tot inspirând, 
închise ochii strâns, spunându-și că lăcrimau din cauza 
vântului putemic. Problema era doar că în minte îi veni 
imaginea unui monitor, nu a mai multor monitoare, şi că 
nu-și putea concentra atenţia decât asupra unui cursor 
care clipea în centrul ecranului, ca o lumină de avertiza- 
re, la capătul unui rând: 


HARRISON AMBLER NU A FOST GĂSIT. 


Se aplecă şi vomită, a doua oară mai puternic decât 
prima dată. Apoi rămase așa îndoit de la mijloc, cu mâinile 
pe genunchi, fără a simți frigul, fără a simți nimic, 
respirând greu, ca un câine în luna august. O altă voce, 
o altă figură puse stăpânire pe mintea lui şi îi apăru ca şi 
cum soarele însuși ar fi făcut-o, punând capăt nefericirii 
sale şi disperării. Cred în tine, spuse Laurel Holland, 
trăgându-l spre ea. Cred. Trebuie să crezi şi tu. 

Câteva clipe mai târziu, răul îi trecu. Se îndreptă de 
spate şi puterea îi reveni. Se eliberase din negurile psi- 

hicului său, ieşind la suprafață. leşise din propriul său 
coşmar real. 

Acum trebuia să intre într-un alt coşmar, știind că, 
dacă o să dea greş, avea să se scufunde şi el, pentru a nu 
mai ieşi niciodată. 


Uitându-se la ceas pentru a vedea dacă nu depăşise 
timpul alocat, Ambler se duse spre cel mai mare dintre 
hotelurile din Davos, Steingenberger Hotel Belvedere, la 
numărul 89 pe Promenade, la colț cu intrarea principală 
în Congresszentrum. Gigantica structură, un fost sanato- 
riu, fusese construită în 1875. Exteriorul roz prezenta 
ferestre înguste, arcuite, o replică a ambrazurilor castele- 
lor din Evul Mediu. Dar singurele bătălii la care mai 
asista în weekendul conferinței anuale a forumului erau 
cele dintre corporaţii. KPMG avea un banner mare, alb 
cu albastru, ridicat pe portdrapelul hotelului, luptându-se 
să atragă atenţia cu emblema unei companii ce propunea 
servicii de transport şi care avea logoul producătorului 
de automobile Audi, cele patru cercuri legate între ele. 
Pulsul i se acceleră pe măsură ce se apropia de intrare; 
pe aleea circulară din faţa hotelului, lângă obişnuitele 
maşini de lux, se aflau și vehicule militare de transport 
şi SUV-uri cu roți mari, având girofaruri de poliție dea- 
supra şi benzi roşii reflectorizante pe aripi, pe care scria 
cu litere albe MiLirAR PouizEi. De partea cealaltă a străzii, 
trotuarul era barat de ţepi mari de metal, înalți de peste 
un metru. Printre ţepi se vedea o bandă galbenă pe care 
era afişată interdicţia de a trece, în cele trei limbi oficiale 
elveţiene: SUPERRZONE, ZONA SBARRATA, ZONE ÎNTERDITE. 

Ştia, dintr-un mesaj pe care-l primise pe drum, că în 
cele din urmă Caston reuşise să intre la conferință, în 
calitate oficială. Fusese trecut pe listă în calitatea sa de 
ofițer superior la CIA. Dar în cazul lui Ambler, acest 

lucru nu era posibil. Și până în acel moment Caston nu 
reușise să afle nimic. Sarcina, oricum, presupunea o 
percepţie sporită. 

Sau poate avea nevoie de un miracol pentru a fi înde- 
plinită. 

În holul hotelului Belvedere era un grătar mare unde 
te puteai scutura de zăpadă. Dincolo de ușile duble se 
afla un covor cu motiv floral în stil Wilton. Puteau fi 
văzute mai multe încăperi deschise, care dădeau din una 
în alta, precum şi o cameră în care se lua cina şi care era 
delimitată cu funii roşii din catifea, legate de stâlpi de 
metal care aveau în vârf omamente în formă de ananas. 
Ambler se întoarse într-una dintre încăperi, nu departe de 
recepție, de unde, dintr-un unghi discret, putea să-i vadă 
pe cei ce intrau în hotel. Luă loc pe un scaun de piele. 
Se uită la imaginea lui reflectată într-o oglindă şi fu sa- 
tisfăcut că, aşa îmbrăcat cum era, cu un costum gri-petrol, 
se încadra în peisaj. Putea fi luat drept unul dintre oame- 
nii de afaceri care, deşi nu erau la fel de iluştri ca 
participanții, plătiseră sume grase pentru a fi acceptaţi. In 
lumea rarefiată a economiei mondiale, invitaţii ce plă- 
teau erau priviţi cu aceeași condescendenţă ca și copiii 
fără bani ce ar fi urmat cursurile unor școli particulare. 
Acasă la ei, astfel de oameni erau şefii unor antreprize 
locale, sau primarii unor orașe de dimensiuni medii și îşi 
imaginau că sunt stăpânii universului; la Davos se trans- 
formau într-un fel de servitori însoțitori. 

Ambler ceru o cafea ncagră unuia dintre chelnerii 
care circulau grăbiţi, dar erau foarte amabili şi apoi se 
uită peste diversele publicaţii economice de pe măsuţa de 
cafea de alături: Financial Times, Wall Street Journal, 
Forbes, Far East Economic Review, Newsweek Interna- 
tional şi The Economist. Când luă ziarul The Economist 
simţi o mică furnicătură. Pe copertă era o fotografie a lui 

Liu Ang, foarte vesel, şi dedesubt scria: ADUCÂND ÎNAPOI 
REPUBLICA POPORULUI. 

Trecu repede de editorial, uitându-se la subtitlurile 
îngroşate. ŢESTOASA DE MARE SE ÎNTOARCE, scria unul din- 
tre ele; INFLUENȚA AMERICANĂ PROVOCATĂ, un altul. La in- 
tervale regulate, ridica privirea ca să vadă cine intră sau 
pleacă. În scurt timp descoperi un candidat promiţător: 
un englez la patruzeci şi ceva de ani, cu părul blond 
încărunțit. Cineva implicat în afaceri bancare, dacă ar fi 
fost să judeci după gulerul larg şi cravata galbenă cu 
model fin. Tocmai intrase în hotel și părea oarecum 
enervat, ca și cum ar fi uitat un lucru de care avea nevoie. 
Obrajii rotunzi erau încă roz de la frig şi câțiva fulgi de 
nea mai rămăseseră întregi pe pardesiul de caşmir. 

În grabă, Ambler lăsă câţiva franci lângă ceașca de 
cafea şi-l ajunse din urmă pe afacerist când se pregătea 
să intre în lift. Ambler intră cu câteva clipe înainte ca uşa 
să se închidă. Afaceristul apăsă pe butonul corespunzător 
etajului patru. Ambler mai apăsă şi el o dată, ca și cum 
nu ar fi remarcat că era deja apăsat. Se uită la ecusonul 
de conferință al bărbatului: Martin Hibbard, scria pe el. 

Câteva clipe mai târziu, ieşi împreună cu afaceristul 
din lift şi apoi continuă să-l însoţească pe hol, uitându-se 
la numărul camerei în dreptul căreia se oprise acesta, dar 
continuând în ritm alert și dispărând la colțul holului. 
Când ieşi din câmpul vizual, Ambler se opri şi aşteptă să 
se audă zgomotul uşii închise de englez. Două clipe mai 
târziu, uşa se deschise din nou şi englezul ieşi din ca- 
meră, cu un portofel de piele în mână, şi se îndreptă din 
nou spre lift. Cel mai probabil se ducea spre Centrul de 
Conferinţe, pentru a participa la una dintre sesiunile de 
la ora 2.30, şi nu avea să se mai întoarcă în următoarele 
patru ore. 

Ambler se întoarse în hol și se uită la funcţionarii de 
la recepţie, care stăteau la un pupitru elegant, din mahon 
şi marmură. Unul dintre ei, o femeie aproape de treizeci 
de ani, cu puţin prea mult ruj și fard, era cea mai bună 
variantă, decise el. Nu intenţiona să-şi încerce norocul cu 
bărbatul ras în cap, care avea aproape de patruzeci de 
ani, chiar dacă era liber, şi nici cu femeia căruntă cu 
zâmbet fix şi cu cearcăne sub ochi. 

Când tânăra termină ceea ce discuta cu clientul, un 
african frustrat că nu reușea să schimbe naira! pe franci 
elveţieni, Ambler se îndreptă spre ea, cu o figură spăsită. 

— Sunt un mare fraier, spuse el. Se vede? 

— Poftim? Engleza ei avea un mic accent. 

— Vă rog să mă scuzaţi. Mi-am uitat în cameră cardul 
pentru deschis ușa. 

— Nu vă faceţi probleme, domnule, spuse femeia pe 
un ton înțelegător, se întâmplă mereu. 

— Nu mie. Numele meu este Marty Hibbard. Martin 
Hibbard, de fapt. 

— Și numărul camerei. 

— Care o fi? Ambler dădea impresia că se străduieşte să 
sape în străfundurile memoriei. Ah, mi-am amintit, 417. 

Femeia se uită zâmbitoare la el și introduse câteva 
coduri în calculator. Câteva clipe mai târziu, din maşina 
din spatele ei apăru un card nou, pe care i-l dădu. 

— Sper că vă simțţiţi bine la noi, spuse ea. 

— Ştiţi, chiar mă simt bine, zise Ambler. Mulțumită 
dumneavoastră. 

Ea zâmbi recunoscătoare pentru compliment. 

Camera 417 se dovedi a fi spațioasă şi luminoasă, cu 
pereţii zugrăviți în culori plăcute şi cu mobilă fină. Un 


! Monedă nigeriană (n. trad.). 

dulap în stil Sheridan, un balansoar, un mic birou și un 
scaun cu spătarul tare într-un colț mai îndepărtat. În toată 
zona Davos-Klosters nu mai era nicio cameră de închi- 
riat, cel puţin nu în ultima săptămână din ianuarie. Dar 
cea pe care o luase, cel puțin momentan, în primire i se 
părea ideală. 

Dădu un telefon, stinse luminile, trase draperiile, 
inclusiv pe cele din interior, şi apoi aşteptă. 

Zece minute mai târziu, se auzi o bătaie la ușă. Ambler 
se lipi de peretele de acea parte a uşii care nu era prevă- 
zută cu balamale. Era poziţionarea standard, pe care o 
descoperise în perioada de pregătire. Toate acestea deve- 
niseră o a doua natură a agenţilor operativi precum 
Harrison Ambler. 

Dacă Harrison Ambler era cu adevărat. 

ÎI cuprinse o nelinişte puternică asemenea unui fum 
toxic de la o fabrică de chimicale. Deschise zăvorul și 
apoi crăpă ușa. 

Camera era în întuneric. Dar nu avea nevoie să vadă, 
îi simţi mirosul, mirosul de şampon, de balsam pe haine 
şi aroma de miere a pielii. 

— Hal? şopti ea. Laurel intră şi închise uşa. 

Vorbi şi el în șoaptă, pentru a nu o speria. 

— Aici, spuse el şi zâmbi involuntar. Părea să lumi- 
neze camera. 

Ea se îndreptă spre direcția din care venea vocea lui, 
întinse mâna înainte ca un nevăzător, îi găsi obrajii, îi 
mângâie şi se apropie de el. Îi simţi căldura și buzele 
atingându-le pe ale lui. Își puse braţele în jurul ei și o 
trase mai aproape, simţindu-i obrazul lipit de pieptul lui, 
şi apoi o sărută pe cap, pe ureche, pe gât, inhalând pro- 
fund. Trebuia să savureze fiecare clipă pe care o petre- 
ceau împreună. Deşi ştia că s-ar putea să nu supra- 
viețuiască acelei zile, simţi cum radiază de fericire, ca şi 

cum ar fi ştiut că, indiferent ce avea să i se întâmple, n-o 
să moară fără să fi fost iubit. 

— Laurel, spuse el, eu... 

Ea își lipi gura de a lui, reducându-l la tăcere. 

— Ştiu, spuse ea după o clipă. 

El îi prinse faţa în mâini ŞI îşi mişcă delicat degetul 
pe obrajii ei, pe pielea moale de sub ochi. Se umeziseră. 

— Vorbele sunt de prisos, îi spuse ea cu vocea îngroșată 
din cauza avalanşei de sentimente pe care şi le reprima. 

Se îmbrăţişară din nou, ea ridicată pe vârfuri, cu gura 
lipită de a lui. O clipă nu mai fu conştient de nimic 
altceva în afara prezenţei ei: căldura, mirosul, carnea ei 
fermă, moale, tremurătoare lipită de el şi chiar bătăile 
inimii lui, sau ale ei. Restul lumii dispăru pentru el. Nimic 
altceva nu mai exista între ei doi, o pereche, care parcă 
nici nu mai era alcătuită din doi oameni. Simţi cum îl 
ține, nu cu disperare, ci cu un calm desăvârşit care puse 
stăpânire pe amândoi. 

Se relaxară şi se desprinseră din îmbrăţişare. El 
aprinse becul. În lumina acestuia, spațiul se schimbă; 
deveni mai mic, mai intim, datorită decorului opulent de 
materiale şi culori. Laurel era neschimbată. Ochii mari, 
verzi, cu reflexe căprui, plini de dorinţă şi de dragoste. 
Tenul ca porțelanul şi buzele cărnoase, mari. Radia de- 
votament şi rar puteai vedea o astfel de imagine, în afara 
filmelor artistice, doar că această imagine era reală, se 
afla acolo, la distanță de un braţ. 

— Mulţumesc lui Dumnezeu că eşti teafăr, dragostea 
mea, spuse ea încet. Mulţumesc lui Dumnezeu că ești 
teafăr. 

— Eşti atât de frumoasă. Vorbi cu voce tare, fără să-şi 
dea seama de acest lucru. Ariadna mea. 

— Haide să plecăm, spuse ea, cu chipul transfigurat 
de speranţa ce i se născuse în suflet. Haide să plecăm pe 
schiuri pe muntele acela şi să nu ne mai uităm înapoi. 

— Laurel. 

— Doar noi doi, spuse ea. Ceea ce se va întâmpla, se 
va întâmpla. 

— În curând, spuse el. În câteva ore. 

Laurel clipi rar; încercase să-și lase temerile deoparte, 
dar acum se simţea copleşită de ele. 

— Iubitul meu. Am o presimţire rea de care nu pot să 
scap. Vocea îi tremura şi ochii i se umplură de lacrimi. 

El se simți cuprins de teamă pentru ea, pentru sigu- 
ranţa ei. 

— Ai vorbit cu Caston despre asta? 

Îi zâmbi printre lacrimi. 

— Lui Caston să-i vorbesc despre presimţiri? Mi-ar fi 
ținut o prelegere despre şanse şi probabilități. 

— Da, e stilul lui. 

— Şanse puţine şi probabilităţi mici. Nu mai zâmbea. 
Cred că şi el are o presimţirea rea. Doar că el nu 
recunoaşte că are sentimente. 

— Unii oameni consideră că aşa e mai uşor. 

— Spune că tu ai de gând să faci ceea ce vrei să faci, 
indiferent de probabilităţi. 

— A dedus asta cu calculatorul portabil? 

— Nu vreau să te pierd, Hal. Închise ochii o secundă. 
Nu pot să te pierd. Vorbise mai tare decât intenţionase. 

— Dumnezeule, Laurel. Nici eu nu vreau să te pierd. 
Şi dintr-odată, e ceva ciudat... Dădu din cap, pentru că 
erau anumite cuvinte pe care nu le putea spune, pentru că 
nu putea cere nimănui să le înțeleagă. Viaţa lui nu valo- 
rase nimic pentru el până acum. Nu se gândise niciodată 
în aceşti termeni, pentru că nu era în măsură să recunoas- 

că acest lucru. Dar nu mai era fără valoare. Acum căpătase 
o valoare infinită. O avea pe Laurel. 

Totuşi, datorită lui Laurel era acolo. Datorită ei avea 
să facă ceea ce avea de făcut. Nu putea să dispară, să se 
ascundă în vreo metropolă sud-americană, ducând o 
existență anonimă în vreme ce între marile puteri avea să 
izbucnească un conflict planetar. Lumea în care trăia 
Laurel devenise dintr-odată foarte importantă pentru el. 
Acestea erau lucrurile pe care Ambler le gândea şi nu le 
putea spune. Se uită la ea fix câteva momente, adunân- 
du-şi forţele pentru a continua. 

Nu te îndoi niciodată de faptul că un grup de oameni 
hotărâți şi organizați pot schimba lumea. Este un adevăr 
bine cunoscut din cele mai vechi timpuri. 

Cuvintele îi reveneau în memorie ca un acid care-i 
cădea pe piele. Nici nu-și putea imagina soarta lumii, în 
cazul în care conspirația Palmeriţilor avea să fie încunu- 
nată de succes. 

Ambler se duse spre fereastră şi se uită la şirul lung 
de clădiri de peste drum: Centrul de Conferinţe. Poliţiştii 
militari stăteau în grupuri, aproape nevăzuţi în noaptea 
albastră, pentru că pantalonii lor, hainele de nailon și 
cagulele aveau aceeaşi culoare. Când se apropiau unii de 
alții dădeau impresia că ei creează noaptea. Garduri înalte 
din oțel tubular, îngropate parţial în zăpadă, orientau 
vizitatorii către o anume intrare. Ambler văzuse închisori 
de maximă securitate mai ușor accesibile. 

— Poate Caston va găsi o soluţie, spuse Laurel. Pe 
mine a reușit să mă introducă. Dar asta nu înseamnă că 
am aflat ceva. 

— A reușit el să te introducă acolo? Ambler era mai 
mult decât uimit. 

Ea încuviință. 

— S-a gândit că, practic, eu am prerogativele unui 

serviciu de informaţii. Acces la niveluri înalte de 
confidențialitate, nu? Biroul FEM a trimis o confirmare 
oficială. Realitatea este că gardienii de la insula Parrish 
au un nivel înalt de securitate, de care au nevoie pentru 
a conduce o astfel de instituţie, dar ei de unde să ştie 
asta? Totul are legătură cu literele şi cifrele pe care le ai 
trecute după nume şi Caston a găsit o modalitate de 
penetrare a sistemului. 

— Pentru că tot veni vorba, el unde e? 

— Trebuie să sosească din clipă în clipă, spuse Laurel. 
Eu am ajuns mai devreme. Nu trebuia să-i explice de ce. 
Dar poate că a descoperit ceva, una dintre acele anomalii. 

— Ascultă, Caston este un tip de treabă, dar este ana- 
list, un tip care lucrează cu cifre. Și noi avem de a face 
cu oameni, nu cu amprenta electronică pe care o lasă în 
urmă. 

Se auziră trei bătăi în ușă. Laurel recunoscu semnalul 
şi-l deschise uşa lui Clayton Caston. Avea epoleţi de 
zăpadă pe trenci, care se dizolvau formând mici pârâiaşe 
în față. Caston părea a fi extenuat şi era mai palid decât 
de obicei. În mână avea o geantă neagră, pe care era 
trecut logoul Forumului Economic Mondial. Se uită la 
Ambler fără să pară surprins. 

— Ai descoperit ceva? întrebă Ambler. 

— Nu mare lucru, răspunse auditorul foarte serios. 
Am stat în centrul de conferinţe o oră şi jumătate. După 
cum spuneam am mai fost aici, pentru a discuta despre 
instituţii financiare din paradisuri fiscale şi spălări de 
bani. Mereu au loc o mulţime de seminarii tehnice, pe 
lângă alte evenimente. De dimineaţă m-am plimbat pe 
acolo şi am tot intrat Și ieşit de la seminarii. Ar trebui să 
am un buton pe care scrie „Pune-mi întrebări în legătură 
cu fluidizarea capitalului transnațional“ Şi Laurel a fost 
pe acolo, dar se pare că nici ea nu a descoperit nimic. 


502 


— Locul ăla îmi dă fiori, recunoscu Laurel. Atâtea 
figuri pe care le recunoşti din reviste sau de la televizor. 
Mă amețeşte chestia asta. Este o chestie de reflex, dar la 
început tot dai din cap în semn de salut şi ţi se pare că 
ar trebui să-i cunoşti pe acești oameni. Și apoi îți dai 
seama că-ţi par familiari pentru că sunt celebri. 

Caston încuviinţă. 

— Davos face ca Bilderberg’ să pară o banală cameră 
de comerţ. 

— Mi se tot părea că ies în evidență şi că toată lumea 
îşi dădea seama că nu am ce căuta acolo, continuă Lau- 
rel. Și ideea că unul dintre ei, doar unul, ar putea fi 
maniacul... 

— Nu avem de-a face cu un maniac, preciză Ambler. 
E vorba de un profesionist. Ceea ce e şi mai rău. Făcuo 
pauză. Dar sunt şi veşti bune. Am în vedere simplul fapt 
că aveți amândoi acces. i se datorează ție, Caston, Şi tot 
nu-mi dau seama cum ai reușit treaba asta. 

— Uiţi că sunt ofițer superior al CIA, spuse auditorul. 
L-am pus pe asistentul meu să sune la președintele exe- 
cutiv şi să-mi treacă numele pe lista de persoane din 
Washington. Un tip oficial din Langley, cu o mulțime de 
asigurări de securitate şi informaţii la obiect. Nu au avut 
nimic împotrivă. 

— Nu îi deranjează să aibă spioni la masă? 

— Să-i deranjeze? Tot nu înţelegi. Davos are legătură 
cu puterea. Orice fel de putere. Ar fi încântați să vină 
şeful serviciilor de securitate, care chiar a fost acum câţiva 
ani, dar se mulțumesc şi cu un ofițer superior de la CIA. 

— Și pe Laurel ai introdus-o la fel? 

— De fapt, este aranjamentul asistentului meu. A de- 


! Conferinţă internaţională neoficială care reunește 130 de persoane 
extrem de influente din politică, media şi mediul financiar (n. trad. ). 

scris-o ca pe un specialist în psihiatrie de la Serviciile 
Intrunite de Securitate, adică exact denumirea funcţiei ei. 
Are şi un nivel de securitate 12A-56J, care este obliga- 
toriu pentru personalul ce lucrează la Parrish. Faptul că 
cererea a venit în ultimul moment a reprezentat o încăl- 
care a regulamentului, dar nu prea mare, mai ales dacă 
luăm în considerare felul în care se raportează ei la ser- 
viciile americane de informaţii. Restul a fost o simplă 
chestiune de omisiune, să-i spunem. 

— Dar oamenii din securitatea FEM nu te-au crezut 
pe cuvânt, nu? 

— Sigur că nu. Au sunat la Langley, au dat de biroul 
meu prin centralele automate, să spunem că asta este 
procedura standard, şi au avut o a doua discuţie cu asis- 
tentul meu. Presupun că le-a spus ceva în legătură cu 
„favoarea specială“ pe care ar face-o secretarului de stat 
şi directorului, sau aşa ceva. Apoi le-a dat o parolă pen- 
tru verificare. Pentru că există un sistem de acces limitat 
cu verificare prin intranet, gândit pentru colaborări ope- 
rative cu alte naţiuni. Ideea este că pot obţine o listă 
scurtată cu personalul, care le dă informaţii de nivel C şi 
care le confirmă ceea ce li s-a spus. Apoi au primit de la 
biroul meu o fotografie digitală pentru cardul de securi- 
tate şi am intrat! 

— Ştii, aproape am înţeles ceea ce mi-ai spus, replică 
Ambler. Dar e ceva. Ai afirmat chiar tu că sistemul de 
securitate de aici este infailibil. 

— Aşa este. Ţi se pare că-s fraier? 

— Şi atunci, poți face acelaşi lucru pentru mine? 

— Hmm, să mă gândesc. Eşti cumva angajat la CIA? 
Caston bătu din gene surprins. Ai cumva dosar la divizia 
Serviciilor Intrunite de Securitate? Dacă sună la Langley 
pentru a-ți verifica fişa de angajat şi rangul ce li se va 
spune? 

— Dar... 

— Harrison Ambler nu există, se răsti Caston la el. 
Sau ai uitat cumva? Îmi pare rău că sunt eu acela care îţi 
dă vestea proastă, dar te-au şters, da? Forumul Economic 
Mondial lucrează cu informaţii, biţi şi bytes. Este o lume 
a semnăturilor digitale, a dosarelor digitale, a confirmărilor 
digitale. Mi-ar fi mai uşor să-i fac rost de acces lui Yeti, 
sau Monstrului din Loch Ness. Nici ei nu există, dar cel 
puţin îi poți găsi pe internet. 

— Ai terminat? 

— Mă tem că suntem cu toții terminaţi. În tot acest 
timp m-am gândit că nu vrei să-mi vorbeşti despre sche- 
ma grandioasă pe care o concepuseși. Dar m-ai angajat 
într-o acțiune dezastruoasă, fără a avea nici cel mai mic 
plan. Nu că nu gândeşti preventiv, tu nu gândeşti deloc 
şi gata. De la început, şansele noastre erau mici, sau 
inexistente. Acum nici şanse mici nu mai avem. 

Ambler simţi că membrele parcă îi deveniseră de 
plumb. 

— Spune-mi în detaliu cum este organizat sistemul de 
obţinere a permiselor de acces. 

— Nu poţi să intri făcând o mânărie, dacă la asta te 
gândeşti, mormăi Caston. Şi nu poți intra nici făcând opusul 
unei mânării, oricare ar fi el, chestia aia cu privitul în 
creier, pe care o faci tu. Sistemul este simplu şi aproape 
imposibil de penetrat. Se descheie la haina gri, amestec de 
lână cu poliester — Ambler remarcă un miros fin de nafta- 
lină — Și le arătă ecusonul de identificare pe care-l purta la 
gât, legat cu un şnur de nailon. Era dezamăgitor de sim- 
plu: un dreptunghi alb de plastic cu o fotografie a lui 
Caston la stânga numelui. Dedesubt era o hologramă pătrată 
argintie şi o bandă de culoare albastră deasupra. O în- 
toarse şi văzu banda magnetică de pe dos. 

— Și a mea e la fel, spuse Laurel. Nu pare a fi mare 
lucru. Nu ai putea să furi una şi să o modifici? 

Caston dădu din cap. 

— Când intri, trebuie să treci cardul prin cititor. Car- 
dul are o semnătură digitală care prezintă dosarul invita- 
tului. Computerul de la uşă are cel mai bun sistem de 
cybersecuritate pe care ţi-l poţi imagina. Este individual, 
nu e conectat la internet, aşa că nu poate fi penetrat. Și 
la monitor stă în permanenţă cineva și de fiecare dată 
când un card este citit, computerul prezintă numele şi o 
fotografie pe ecran. Ideea e că dacă nu eşti deja în cal- 
culator, ai încurcat-o. 

— Ăsta este termenul tehnic? 

— Și mai este şi un detector de metale prin care tre- 
buie să treci, ca la aeroport, continuă Caston. Hainele, 
cheile și restul de astfel de chestii trec prin aparat. 

— E suficient pentru a nu permite accesul unui asa- 
sin? întrebă Laurel. 

— Vorbim de cineva care a plănuit chestia asta de luni 
de zile, poate chiar mai mult, ripostă Caston. Se uită la 
Ambler. Mai ai circa două ore. 

Ambler se duse spre locul unde stătuse Laurel și se 
uită pe fereastră, la ziua mohorâtă de afară. Ningea ușor, 
dar constant. 

Ce opţiuni avea? Simţi cum îi creşte panica şi fu 
conştient de faptul că trebuie să-şi reprime sentimentele 
de acest fel. Ar fi putut să-l blocheze, să-l facă să-și 
piardă instinctele. 

— Şi dacă spui că ţi-ai pierdut cardul? întrebă Laurel. 

— Atunci îşi cer scuze şi te conduc afară, răspunse 
Caston. Am văzut asta acum câţiva ani, când am fost 
aici. Și nu le pasă nici dacă eşti regele Marocului. Toţi 
cei de acolo au un card la gât. 

— Chiar şi şefii de stat? insistă Laurel. 

— L-am văzut adineauri pe vicepreşedintele Statelor 
Unite. Era îmbrăcat cu un costum albastru-petrol şi avea 

cravată galbenă. Și un card Davos cam la zece centimetri 
sub nod. E simplu şi este o regulă de fier. Oamenii ăştia 
nu se joacă. Sistemul lor de securitate nu a fost penetrat 
niciodată în ultimele trei decenii. 

Când Ambler se întoarse spre ei, Laurel se uită la el 
cu speranţă. 

— Trebuie să fie ceva, nu? Factorul uman, aşa cum 
spui tu mereu. 

Ambler îi auzi cuvintele ca și cum ar fi venit de un- 
deva de la depărtare. Prin minte i se derulau diverse sce- 
narii, pe care le analiza şi le respingea în câteva secunde. 
Aproape fiecare organizație avea porozitatea dată de 
discreţia umană, pentru că activitățile de zi cu zi cereau o 
anumită flexibilitate. Dar Forumul Economic Mondial nu 
era o instituţie care lucra în fiecare zi. Reprezenta un eve- 
niment special care dura doar o săptămână. Aici regulile 
chiar puteau fi puse în practică. Nu trecea destul timp 
pentru ca oamenii de la securitate să cadă în rutină. 

Privirea lui Ambler căzu pe geanta cu logoul FEM 
pe care o avea Caston şi care era plină cu genul de 
materiale pe care le primeau oamenii când se înregistrau. 
O luă şi îi răsturnă conţinutul pe pat. Văzu o copie după 
Agenda Globală, revista FEM pregătită pentru eveniment 
şi un program al evenimentelot. Ambler o răsfoi. Pagină 
după pagină, prezenta grupuri de discuţie cu titulaturi 
precum: Încotro sistemul de management al apei ?, Se- 
curizarea sistemului global de sănătate, Viitorul politicii 
externe americane, Securitatea umană şi securitatea 
națională: prieteni sau duşmani? Către un nou Bretton 
Woods!. Era trecut programul de discursuri ale secretaru- 
lui general al ONU, al vicepreşedintelui american, al 


! Sistemul de management monetar internațional, din care fac 
parte Banca Mondială şi FMI (n. trad.). 

preşedintelui Pakistanului şi al altora; discursul lui Liu 
Ang era punctul culminant al evenimentului. Închise pro- 
gramul şi luă o carte mică, aproape cubică, unde erau 
trecuţi toți participanții la întâlnirea anuală a FEM, 
aproape o mie cinci sute de pagini de fotografii însoțite 
de biografia participantului respectiv. 

— Uită-te la toate feţele astea, spuse Ambler. 

— Ar reprezenta o supermarjă de suspecți pe care 
poliția i-ar putea alinia pentru a fi recunoscuţi de mar- 
tori, spuse Laurel. Frustrarea tuturor era din ce în ce mai 
evidentă. 

Caston sări brusc în picioare. 

— Alinierea de suspecți, spuse el. 

Ambler se uită la el și văzu ceva în ochii lui Caston 
care aproape îl sperie; practic, se roteau în orbite. 

— Ce ai descoperit? spuse el. 

— Ar trebui scoase în afara legii, spuse Caston. Ali- 
nierile, adică. Sunt responsabile pentru un număr extrem 
de mare de condamnări false. Marja de eroare este inad- 
misibil de mare. 

— Eşti extenuat, spuse Laurel. Se întoarse spre Am- 
bler neliniștită. Nu a dormit deloc în tren. 

— Lasă-l să spună ce are de spus, zise Ambler pe un 
ton moale. 

— Pentru că martorii oculari greşesc foarte mult, con- 
tinuă Caston. Ai văzut pe cineva făcând ceva rău şi ţi se 
induce presupunerea că cineva din acea aliniere este 
persoana pe care ai văzut-o. Aşa că te uiţi şi există ceva 
de care oamenii se folosesc pentru a se ajuta în luarea 
deciziei. Aleg pe cineva care seamănă cel mai mult cu 
persoana pe care au văzut-o. 

— Şi de ce este acest lucru o problemă? 

— Pentru că persoana care seamănă cel mai mult nu 
este neapărat şi persoana căutată. Este numărul patru, 

spun ei. Este numărul doi. Şi câteodată numărul patru 
sau numărul doi sunt poliţişti puşi în mod deliberat în 
acea defilare de suspecți. În felul acesta nu se creează 
nicio problemă şi nu se face rău nimănui. Investigatorii 
mulțumesc martorilor şi îi lasă să plece. Dar, câteodată, 
persoana numită est suspectată. Nu făptașul, ci doar un 
suspect. Din întâmplare seamănă mai mult cu făptaşul 
decît toți ceilalți pe care i-ai văzut. Dar nu este exact 
aceeaşi persoană cu cea pe care ai văzut-o tu. Şi brusc ai 
un martor ocular care depune mărturie împotriva sus- 
pectului: Puteţi să ni-l arătaţi pe cel pe care l-aţi văzut în 
seara aceea? Și apoi toată acea șaradă pare extrem de 
veridică în ochii juraţilor. Mai există o metodă de a afla 
ceea ce a văzut un martor ocular, fără aceleași distorsi- 
uni. Le arăţi fotografiile oamenilor, nu deodată, ci pe 
rând. Întrebi: Acesta este? Da sau nu? Dacă schimbi 
metoda de identificare, prin cea de prezentare a fotografii- 
lor, procentul de falsă identificare scade de la şapte la 
sută la mai puţin de unu la sută. Este revoltător că cei 
însărcinaţi cu menținerea ordinii şi aplicarea legilor nu 
țin seama de aceste statistici de bază. Se uită dintr-odată 
spre ei. Dar ideea mea este următoarea: în lumea reală, 
destul de des, dacă eşti destul de asemănător, este posibil 
să-ți primeşti ultima împărtăşanie. Clip: rapid. Informaţiile 
sunt foarte clare. Așadar: trebuie să găsim persoana care 
seamănă cel mai mult cu tine. O mie cinci sute de fețe 
reprezintă un număr destul de mare de posibilități. 

Ambler nu răspunse direct. 

Avându-l pe Caston lângă el, Ambler începu să răs- 
foiască cartea rapid, metodic, udându-și degetul mecanic. 

— Vreau să te uiţi şi tu la fotografii, îi spuse el lui 
Laurel. Dacă seamănă destul de mult vei şti pe dată. Nu 
te pândi. Priveşte, simte. Dacă merge, vei şti pe loc. 

Chipurile se perindau prin faţa lui, cam două pe se- 
cundă. 

— Stai, spuse Laurel. 

Caston puse un semn pe pagină şi zise: 

— Continuă. 

Ambler continuă, trecând în revistă paginile fără în- 
trerupere până când se opri la una dintre ele. Caston mai 
puse o foicică adezivă şi Ambler continuă răsfoitul. Se 
opri puţin când ajunse la chipul lui Ashton Palmer. Nici- 
unul dintre ei nu spuse nimic. Nici nu era nevoie. La fel 
se întâmplă când ajunseră la pagina unde era Ellen Whit- 
field. Părea foarte frumoasă, după cum şi mentorul ei 
avea aerul unei persoane distinse. Dar inteligenţa lor bi- 
zară Şi ambiția nu puteau fi captate în fotografie. Chipu- 
rile lor nu făceau decât să le distragă atenția. 

Când terminară de răsfoit cartea, patru pagini erau 
marcate. Ambler i-o dădu lui Caston. 

— Tu ai privirea ageră. Ce părere ai? 

Caston se uită la toate. 

— Al treilea, spuse el dându-i-o lui Laurel, care făcu 
același lucru. 

— Probabil al treilea, spuse ea ceva mai ezitant. 

Ambler deschise cartea la cea de-a treia fotografie şi 
rupse pagina, analizând biografia bărbatului. 

— Nu este asemănarea cea mai mare, eu nu aș fi ales-o, 
spuse el, mai mult pentru sine. Dar nici nu prea reuşesc 
să-mi aduc aminte cum arăt, zilele astea. Se uită din nou 
la fotografia în alb-negru. Ochii bărbatului exprimau 
severitate şi acesta ocupa tot cadrul, deși era greu de 
spus cât măsura el cu adevărat și cât conta cum fusese 
făcută fotografia. 

Se numea Jozef Vrabel şi era preşedintele companiei 
V&S Slovacia, o firmă cu sediul în Bratislava specializată 
în sisteme „wireless, servicii ŞI securitate în rețelele de acces“ 

— Nu vreau să vă stric cheful, spuse Laurel, dar cum 
vom face rost de cardul tipului? 

— Eu nu știu, spuse Caston. Întreabă-l pe domnul 
Factor Uman aici de față. 

— Îl putem găsi? îl întrebă Ambler pe Caston 
uitându-se din nou pe fereastră. Pe acoperiş, la două eta- 
je mai sus, doi lunetişti erau la post. Dar la ce foloseau 
armele, dacă nu aveai o ţintă? se gândi el. Ironia sorții 
era că mai întâi trebuia să-i păcălească pe cei care, ca şi 
el, intenționau să asigure paza. Duşmanii duşmanilor săi 
erau dușmanii săi. 

Privirea i se opri pe un perete albastru-închis, o ba- 
rieră solidă, care putea fi însă îndepărtată şi pusă în fața 
Centrului de Conferinţe. Pe toată lungimea ei era o serie 
de dreptunghiuri albe cu logoul albastru: ForumuL Eco- 
NOMIC MONDIAL, fiecare cuvânt scris deasupra celuilalt, 
cu o semilună în fiecare „o“ La stânga era un semn cu 
acelaşi logo şi săgeți ce direcționau MEDIA/PERSONAL spre 
altă intrare decât cea prevăzută pentru participanţi. 

Se simţea cuprins de frică, lipsă de speranţă şi furie, 
rezultatul fiind un aliaj mai puternic decât toate compo- 
nentele sale: hotărâre neclintită. 

Avu nevoie de câteva clipe pentru a-și da seama că 
vorbea Caston: 

— Minuni ale tehnologiei, spunea obsedatul cifrelor. 
Între centrul de conferinţe şi multe dintre hoteluri există 
o reţea de intranet. A fost gândită tocmai pentru a găsi 
oameni. Interrelaţionarea este un element-cheie pentru 
Davos. 

— Tu te-ai relaționat când ai fost aici, Caston? 

— Eu nu relaţionez cu nimeni, veni răspunsul comba- 
tiv. Eu analizez rețele. Ideea este că dacă merg în hol, 
vor avea un terminal acolo. Pot să-i introduc numele și 

voi afla la ce programe este înscris. Pentru că trebuie să 
te înscrii, vezi tu. Apoi... 

— Apoi îl vei găsi și-i vei spune că este vorba deo 
urgenţă și-l vei scoate din centru. 

Caston tuși. 

— Eu? 

— Cum te descurci cu minţitul? 

Caston se gândi o clipă. 

— Mediocru. 

— Mediocru este suficient, spuse Ambler. Se aplecă 
şi-l strânse pe Caston de umăr încurajator. Caston se ră- 
suci. 

— Câteodată dacă trebuie să o fac, dacă trebuie foarte 
mult.... 

— Dacă pot fi de ajutor... începu Laurel. 

— De tine voi avea nevoie pe frontul logistic, spuse 
Ambler. Începu să-i explice. Îţi trebuie un binoclu de 
mare putere. In centru sunt mai mult de o mie de oameni. 
Din program reiese că premierul trebuie să vorbească la 
Sala de Conferinţe. 

— E cea mai mare sală, spuse Caston. Încap lejer o 
mie de oameni, poate chiar mai mulţi. 

— Asta înseamnă o mie de feţe și nu voi putea să mă 
apropii de toți. 

— Vei ieşi în evidență dacă o să umbli cu un binoclu 
atârnat la gât, îl avertiză Laurel. Ai putea atrage atenţia, 
dar nu cum ţi-ai dori. 

— Adică agenţii de securitate. 

— Locul este central pentru camerele de luat vederi, 
spuse Laurel, şi vor fi tot felul de cameramani acolo, 
care vor transmite. 

— Adică? 

— Am vorbit cu unul dintre cameramani, replică Lau- 
rel. M-am gândit că s-ar putea să fie util. Se parecă FEM 

înregistrează multe dintre evenimente pentru uz propriu, 
dar evenimentele majore, sesiunile plenare și câteva se- 
siuni de deschidere, sunt înregistrate de câteva mari ca- 
nale de televiziune. BBC, CNN International, Sky TV, 
SBC şi altele asemenea. Au niște lentile uimitoare ca- 
merele acelea, m-am uitat prin vizorul uneia. 

Ambler îşi plecă capul. 

— Ai putea folosi una din ele pentru zoom. Camerele 
de televiziune sunt portabile, dar mari, însă zoomul este 
puternic. Sunt mai bune decât orice binoclu şi nici nu ar 
atrage atenţia. 

Ambler avea o senzaţie stranie în stomac. 

— Dumnezeule, Laurel! exclamă el. 

— Nu părea şocat doar pentru că am avut o idee bună, 
glumi ea. Singurul lucru la care nu m-am gândit încă este 
de ce ar căra şeful companiei V&S Slovacia o cameră de 
luat vederi după el. 

— Când ajungi înăuntru nu mai este o problemă, spuse 
Caston. Ai nevoie de legitimaţie pentru a intra. Odată ce 
intri, nimeni nu va mai da atenţie la ceea ce faci. Pe 
legitimaţie nu scrie cu ce te ocupi, doar numele. După ce 
ajungi înăuntru, lucrurile se schimbă. 

— Şi cum vom face rost de cameră? întrebă Ambler. 

— Nicio problemă, spuse Laurel. Tipul cu care am 
vorbit mi-a arătat o magazie unde erau multe camere. 

— Ascultă, Laurel, nu ai antrenament de agent 
operativ... 

— Eşti într-o plută de salvare și tu vrei să verifici 
dacă are cineva permis de conducere? spuse Caston. 
Credeam că eu sunt cel obsedat de reguli aici. 

— Problema este că va fi mai uşor să intru eu în acel 
depozit decât Jozef Vrabel, spuse Laurel. Şi deja am 
discutat prieteneşte cu băieţii care intră şi ies de acolo. 
Poate că nu am îndemânarea, dar am talentul necesar 

Ambler se uită la ea. 
— Nu văd cum... 
Laurel îi zâmbi. 

— Eu în schimb da. 


Chestia amuzantă, se gândi Adrian Choi aşezat la 
biroul lui Clayton Caston, era că șeful lui reuşea să-i dea 
la fel de mult de lucru când lipsea ca şi atunci venea la 
serviciu. Ultimele telefoane ale lui Caston fuseseră foarte 
criptice. O mulțime de cereri urgente, fără nicio explicaţie. 
Era o chestie foarte misterioasă. 

Lui Adrian îi plăcea la nebunie. 

Îi plăcea chiar și mica mahmureală pe care o avea în 
acea dimineață. Mahmureală! O senzaţie neobişnuită 
pentru el. Părea atât de caracteristic pentru... Derek St. 
John. În cărţile lui Clive McCarthy, Derek St. John îşi 
permitea mereu excese. „Prea mult nu este niciodată 
destul“, era una dintre replicile sale favorite. O alta era 
„Satisfacerea directă îmi pune răbdarea la încercare“ În 
acțiune era mereu obligat să-și petreacă seri lungi se- 
ducând femei frumoase, comandând şampanie franțu- 
zească scumpă cu nume pe care Adrian nici nu putea să 
le pronunțe, iar dimineaţa se simțea mahmur. „Se pronunță 
Sin-jin, spunea suav superspionul, corectându-le pe fe- 
meile care-i pronunțau greșit numele. Cu accentul pe sin!.“ 
Derek St. John avea chiar o rețetă specială pentru mah- 
mureală, detaliată în romanul Operatiunea Atlantis, dar 
conținea ouă crude şi Adrian credea că nu este o idee 
bună să mănânce ouă crude. 

Nu că Adrian şi-ar fi petrecut seara cu un manechin 
cu picioare lungi, care era asociată cu un paraplegic ce 
trăia într-un satelit cu gravitație zero ce zbura în jurul 


! Păcat (n. trad.). 

Pământului, aşa cum se întâmplase în Operațiunea 
Atlantis. Seara lui Adrian fusese mai „terestră“ Când se 
gândea, chiar se simțea puţin vinovat, ceea ce nu se 
potrivea deloc cu stilul lui Derek St. John. 

Se numea Caitlin Easton şi era asistentă administra- 
tivă la Centru de Informaţii Întrunite. La telefon o auzise 
chicotind când începuse să o complimenteze. Adrian tre- 
buise să-şi ascundă dezamăgirea când în cele din urmă se 
întâlniseră la Grenville's Grill. Era ceva mai grea decât 
îşi imaginase şi observase și un coş care-i apăruse pe 
nas. Asta nu însemna că localul unde o dusese ar fi fost 
exclusivist; era un restaurant modest în Tysons Corner, 
unde personalul îţi trântea în față meniuri supradimen- 
sionate înghesuite în farfurie, serveau cartofi în coşuleţe 
micuţe și agasante pe care așezau şerveţele şi puneau 
scobitori în sandviciuri. Era însă pe drumul de întoarcere 
acasă al amândurora. Dar cu cât vorbeau mai mult, cu 
atât descoperea că avea un simţ al umorului foarte dez- 
voltat şi se distraseră destul de bine. Când îi spusese 
numele întreg, prezentându-se: Adrian Choi, cu accentul 
pe oi, ea râsese, deşi nu-și dăduse seama la ce făcuse 
referire. Râsese la multe dintre lucrurile pe care le spu- 
sese, chiar când nu erau foarte amuzante, şi asta îl făcuse 
să se simtă foarte bine. 

Şi atunci de unde strângerea de inimă pe care o 
simțea? Păi, se cam folosise de ea, nu? Îi spusese: „Hei, 
dacă nu faci nimic după serviciu, poate ieşim să bem 
ceva, să mâncăm?“ Nu spusese: „Aveţi ceva de care are 
nevoie şeful meu“ Aşa că într-un fel întreaga operaţiune 
fusese oarecum sub acoperire. Și Caitlin Easton nu era 
un agent străin, ci doar o funcționară. 

Sună telefonul; un apel interior. Caitlin? 

Da, ea era. 

Inspiră profund. 


SIS 


— Bună, spuse el, şi spre surprinderea sa constată că 
vocea lui părea relaxată. 

— Bună, zise şi ea. 

— A fost amuzant aseară. 

— Da, aşa a fost. Apoi vorbi în şoaptă: Ascultă, cred 
că am ceva pentru tine. 

— Serios? 

— Nu vreau să ai probleme cu şeful tău, asta-i tot. 
Vorbeşti de...? 
- Înî. 
— Caitlin, nici nu ştiu cum să-ți mulțumesc. 
Găseşti tu o modalitate, spuse ea chicotind. 
Adrian roși. 


Prima privire pe care Ambler i-o aruncă lui Jozef 
Vrabel îl descurajă. Persoana pe care o alesese pentru 
schimb de identitate nu era deloc impresionantă. Avea 
cam un metru şaizeci, capul mic, umeri înguști, o burtă 
rotundă și proeminentă şi şolduri late. Era un bust uman. 
Dar în cazul în care Caston avea dreptate, singurul lucru 
care trebuia să se asemene era doar fizionomia ce părea 
destul de asemănătoare pentru cineva care ar fi căutat 
lucruri comune, nu diferențe. 

— Nu înţeleg, repetă slovacul după ce Caston îl scoa- 
se din Centrul de Conferinţe. Norii negri transformaseră 
şi strada într-un tablou în nuanţe de gri. 

— E o nebunie, ştiu, spunea Caston. Dar Agenţia a 
negociat deja o afacere cu Slovakia Telecom și este ul- 
tima noastră șansă să ne răzgândim. Aproape am depășit 
perioada maximă. Altfel, contractul intră în derulare la 
sfârşitul zilei. 

— Dar noi de ce nu am fost contactaţi în legătură cu 
asta? Este ridicol de târziu. Engleza slovacului avea ac- 
cent, dar era fluentă. 

— Sunteţi surprins că guvernul Statelor Unite a întoc- 
mit greşit nişte documente? Mă întrebaţi cum se facă că 
guvernul federal a greşit în privinţa modalităţii de ofer- 
tare? 

— Dacă aşa puneţi problema..., pufni slovacul. 

Ambler care stătuse de partea cealaltă a drumului se 
îndreptă cu paşi repezi spre ei. 

— Domnul Vrabel? Sunt Andy Halverson de la 
Administraţia Serviciilor Generale a SUA. Clay mi-a spus 
că suntem pe punctul de a face o greşeală care ne va 
costa foarte scump. Trebuie să ştiu dacă are dreptate. 

Caston îşi drese vocea. 

— Oferta de preț actuală este de douăzeci la sută peste 
aranjamentul nostru actual de telefonie. Chiar cu elemente 
de securitate incluse mi se pare că nu am primit cea mai 
bună ofertă pentru cheltuielile anuale. 

— Este o afacere absurdă! spuse slovacul. Ar fi trebuit 
să discutaţi cu noi. 

Caston se întoarse spre Ambler cu o privire care 
spunea ceva de genul ţi-am zis eu. 

Comportamentul lui Ambler era acela al unui biro- 
crat îngrijorat de viitoare repercusiuni, dar hotărât să evite 
o criză dacă îi stătea în puteri. 

— Avem un birou cu oameni a căror slujbă este exact 
aceasta, spuse el calm. Presupun că nici măcar nu s-au 
străduit să vadă ce oferte mai erau prin Bratislava. Ideea 
e că ni s-a spus că Slovakia Telecom era lider pe piață. 

— Poate acum doi ani, spuse Caston, în vreme ce 
Vrabel arăta clar că nu era deloc de acord cu afirmaţia. 
Andy, eşti pe punctul de a semna un contract de două 
sute de milioane de dolari și oamenii tăi se bazează pe 
analize vechi de doi ani? Mă bucur că nu eu trebuie să 
explic acest lucru Congresului. 

Uşor, uşor, Ambler remarcă cum Vrabel începe să se 

îndrepte de spate. Bustul uman îşi ridica umerii. Enervarea 
de a fi fost scos de la seminarul „Două economii, o alianță“ 
era înlocuită de plăcerea de a fi martor la acuzele pe care 
şi le aduceau unul altuia doi oficiali americani, la care se 
adăuga perspectiva unui foarte bănos contract. 

Figura i se relaxă într-un zâmbet. 

— Domnilor, cred că nu este prea târziu ca să putem 
face afaceri împreună. 

Cei doi americani îl conduseră la etajul al doilea al 
unei săli de conferințe de la Belvedere, una despre care 
credeau că va fi liberă cel puţin o oră, până când avea să 
ajungă acolo grupul de lucru ASEAN. Ambler știa că 
sala avea să fie a lor, chiar dacă doar pentru scurt timp, 
atâta vreme cât dădeau impresia că aveau ce căuta acolo. 
Personalul hotelului, uimit de apariţia lor, avea să pre- 
supună că greşeala li se datorează și, având în vedere 
densitatea de VIP-uri din zonă, se va strădui ca nu cumva 
să-i ofenseze. 

Laurel, îmbrăcată într-o fustă gri şi bluză albă, se 
întâlni cu ei în sala de conferințe şi îl întâmpină pe Vra- 
bel cu ceva ce semăna cu o baghetă. 

— E doar o formalitate, se scuză Ambler. Tehnic, avem 
o discuţie într-un mediu extern despre ceva ce este con- 
siderat a fi informaţie confidențială, aşa că trebuie să 
verificăm dacă nu există aparate de înregistrare. 

Laurel flutură bagheta, o chestie pe care o improvi- 
zase din două telecomenzi de televizor, trecând-o paralel 
cu mâinile şi apoi bustul bărbatului. Când se apropie de 
legitimaţie făcu o pauză şi spuse. 

— Dacă-mi permiteţi să vă scot eticheta, domnule... 
mă tem că cipul din interior va interfera. 

Vrabel încuviință şi ea trecu în spatele său, prefăcân- 
du-se că-l verifică la spate. 

— În regulă, spuse ea. Îi puse din nou şnurul la gât, 

băgându-i eticheta în buzunar. Pentru că nimeni nu se 
uita la ecuson când îl avea la gât, n-o să remarce că al 
său fusese înlocuit cu un card de membru al AAA! 

— Vă rog, luaţi loc, spuse Ambler. Doriţi o cafea? 

— Ceai, vă rog, spuse slovacul. 

— Ceai să fie. Apoi se întoarse spre Caston. Ai terme- 
nii ofertei? 

— La mine, adică? Putem descărca fișierele criptate, 
dar ar trebui să folosim una dintre mașinile noastre. Caston 
îşi spusese replicile pe un ton cam înțepat, dar interlo- 
cutorul putea să-şi închipuie că se simte jenat. Băieţii de 
la stații au liber la conectare. 

— Iisuse Hristoase! exclamă Ambler. La Schatzalp? 
Doar nu te aştepţi ca domnul Vrabel să urce cu funicu- 
larul până la Schatzalp. E prea departe. Este un om ocu- 
pat. Cu toţii suntem. Las-o baltă. 

— Dar este o afacere proastă, spuse Caston. Nu 
poţi să... 

— Atunci va trebui să suport consecinţele. Se întoarse 
spre slovac. Îmi pare rău că v-am irosit timpul. 

Vrabel spuse pe un ton mărinimos: 

— Domnilor, vă rog. Țara dumneavoastră merită cea 
mai mare stimă, nu să fie înşelată de nişte zeks. Acţionarii 
mei au aceleaşi interese cu ale dumneavoastră. Să mer- 
gem la funicular. Adevărul este că speram să am ocazia 
de a vizita Schatzalp. Mi s-a atras atenţia să nu-l ratez. 

— Sunteţi sigur că nu vă deranjează? 

— Deloc, spuse slovacul, cu un zâmbet de două sute 
de milioane de dolari. Deloc. 


La intrarea principală în Centrul de Conferinţe coada 
se deplasa repede între două garduri de metal sub su- 

pravegherea cordonului de poliţişti militari cu obrajii roşii 
de frig. Imediat după intrare, la stânga, erau mai multe 
aparate de verificat haine. Apoi ajungeai în zona de se- 
curitate, unde se afla o jumătate de duzină de agenți. 
Ambler îşi scoase încet haina, controlându-se ca și cum 
ar fi vrut să nu uite ceva în buzunare. Voia să intre atunci 
când aveau să fie o mulțime de oameni înainte şi după el. 
Era îmbrăcat cu o jachetă fără cravată. Ecusonul îi atârna 
la gât, în dreptul celui de-al treilea nasture al cămăşii. 

În cele din urmă văzu o mulţime de bărbaţi şi femei 
care se îmbulzea la intrare şi intră și el în linie pentru a 
ajunge la biroul de securitate. 

— E frig afară, îi spuse bărbatului așezat la monitor, 
cu ceea ce își spusese că putea trece foarte bine drept 
accent de Mitteleuropa’. Dar presupun că sunteți obişnuit! 
Puse cardul în cititor și îşi frecă obrajii ca și cum ar fi 
fost înghețaţi. Bărbatul de la monitor se uită la ecran şi 
la el. O lumină de la barieră se făcu verde şi Ambler 
intră. 

Era înăuntru. 

Îşi spuse că mai erau speranțe. 

Speranță. Poate cea mai periculoasă dintre toate sen- 
timentele şi poate cea mai necesară. 

FHhazunru era ca afară. Să treci de la întunericul din 
Davos în arena vastă a Centrului de Conferințe era ca şi 
cum ai fi icşit dintr-un cinematograf întunecos la lumina 

zilei. Toate colţişoarele erau luminate puternic. Pictate 
pe perete, în stânga celui mai mare atrium erau părți ale 
globului, continente sau părţi din continente, în nuanțe 
de maro, peste care fuseseră desenate latitudini şi longi- 
tudini. Ambler intră mai spre interior, în spaţiul plin de 
lume, extrem de atent la ceea ce se petrecea în jurul lui. 
Tavanul, înalt de şapte metri, era o arcadă din lemn, care-ţi 
crea impresia că ești în interiorul unei mari arce. Se opri 
într-o zonă de relaxare, unde se servea cafea, pe tăvi mici 
de sticlă. Între mese erau ghivece mari, maro cu orhidee. 
Pe perete, cu litere mari, stătea scris WorLD Care. Peretele 
era decorat cu numele, trecute pe orizontală, ale ţărilor, 
care se intersectau cu numele capitalelor, scrise pe ver- 
ticală, ca un fel de rebus. Capitalele erau scrise cu alb, 
iar numele țărilor cu maro-închis, mai puţin literele care 
se intersectau. „A“-ul din Polonia era și cel din Varșovia, 
iar „o“ din Mozambic era şi cel din Maputo, „I“ din 
India era bază pentru New Delhi. Ambler sc întreba dacă 
nu se primiseră plângeri de la ţări precum Peru sau Italia. 

Totuși, nu putea să nu fic impresionat de atenţia cu 
care se lucrase la toate detaliile. Forumul se desfăşura pe 
parcursul a şase zile în luna ianuarie, și apoi toţi pereţii 
erau văruiţi, urmând ca toate sculpturile şi elementele 
decorative să fie depozitate. Cu toate acestea, decorul era 
realizat cu minuţiozitate. În jur de douăzeci de oameni se 
aflau la World Cafe, majoritatea aşezaţi pe scaune de 
plexiglas. Remarcă o femeie elegantă, chiar dacă avea 
trăsături masculine, îmbrăcată cu un costum bleumarin şi 
purtând ceea ce părea a fi o eșarfă în jurul gâtului. Când 
se apropie, văzu că ecusonul ei nu era alb ca al celorlalţi, 
ci albastru şi că eșarfa era de fapt o cască. Mai departe 
văzu un bărbat cu o figură pătrăţoasă, ce părea destul de 
vesel, cu ochelari cu rame groase şi lentile închise la 

culoare, îmbrăcat cu o haină încheiată cu nasturi, ce-i 
acoperea burta proeminentă. Era probabil un german sau 
un austriac, se gândi Ambler, şi discuta cu un bărbat care 
era întors cu spatele la Ambler, acesta având părul alb, 
ciufulit şi un costum albastru. Bancheri de investiţii, puţin 
prea mulțumiți că se aflau aici: „invitați“, mai degrabă 
decât „participanţi“, în logica organizațională a confe- 
rinţei. La altă masă, un bărbat zdravăn cu părul cărunt, 
rar, muta nişte hârtii. Privirea îi era impasibilă în spatele 
ochelarilor cu ramă de metal. Avea aerul cuiva care 
cunoştea regulile drumului și nu le încălca niciodată. Un 
bărbat cu un costum mai deschis la culoare și cu părul 
roşcat ce încărunțea vorbea cu el pe un ton mai entuzias- 
mat decât acela cu care i se răspundea, fiind clar cel care 
dorea să facă conversaţie. Un al treilea bărbat cu o cămaşă 
roz-albăstrie, o cravată în picățele, un britanic după 
naționalitate sau aspirații, se apleca spre ceilalți doi, având 
aerul că participă la discuţie. Dincolo de bonomia lui se 
ascundea stinghereala cuiva care nu era implicat în 
conversaţie, dar nici exclus complet. 
Niciunul dintre cei de față nu era omul său. 


La capătul unui coridor lung, la un nivel mai jos al 
Centrului de Conferinţe, Caston îşi lipi telefonul de ure- 
che, străduindu-se să audă ce-i spunea Adrian. Din când 
în când, auditorul îl întrerupcea cu întrebări. 

Nu pentru asta se angajase Adrian la Biroul de Audit 
Intern, dar acest lucru nu părea să-l deranjeze pe inocen- 
tul său asistent. Dacă nu cumva se înșela, lui Adrian 
chiar îi plăcea rolul pe care îl juca. 


Ambler cobori pe o scară lată de granit roșu până la 
un fel de mezanin, care arăta ca foaierul unei opere. Pe 
un coridor din spatele scărilor era scris SruniouL TV. Era 

rezervat pentru jurnaliştii care luau interviuri cu unii dintre 
„congresmeni“ Pe un alt panou scria „camere bilaterale“, 
care probabil erau rezervate pentru discuţii private. Marea 
majoritate a oamenilor se îndreptau spre partea stângă, 
către un alt punct de interes: o zonă cu scaune pliante şi 
un bar pe care erau aranjate tot felul de sticle mici şi de 
cutii, în marea lor majoritate sucuri de fructe şi acidu- 
late. Două monitoare puse pe stative înalte prezentau 
programul şi ceea ce păreau a fi extrase din câteva brief- 
inguri ținute de personalități. Când se apropie văzu că 
băuturile proveneau din toată lumea: Fruksoda, o băutură 
din lămâie verde din Suedia, Appletize, un suc de mere 
acidulat din Africa de Sud, Mazaa, o băutură cu gust de 
mango din India, chiar şi Titan, o băutură de coacăze din 
Mexic. Era o armonie perfectă de băuturi ale Naţiunilor 
Unite, se gândi Ambler amuzat. 

În încăperea alăturată, se aflau o mulţime de compu- 
tere legate la internet, despărțite între ele de plăci pline 
cu lichid în care se ridicau constant bule. Zeci de degete 
apăsau pe zeci de tastaturi. Feţe plictisite, satisfăcute, 
nesigure, agresive. Dar' nimic care să-i atragă atenţia. Se 
uită în jos de la balcon şi văzu un spațiu mai mare dede- 
subt, un terariu al puterii. Pe un perete de cărămidă în 
faţa lui se aflau sculpturi enorme, polineziene şi africane, 
care nu păreau să se armonizeze cu steagurile FEM. 

Ambler cobori spre mulțimea amestecată de dede- 
subt, se uită la ceas şi îşi făcu loc prin mulțime. O lume 
de după-amiază, adunată între sesiuni, încercând să ia 
câte un aperitiv din cele purtate de colo-colo pe tăvi de 
argint, sau câte un pahar de cristal ce conţinea băuturile 
aprobate pentru conferință. Aerul era greu de la parfu- 
murile scumpe, loţiunile de după ras şi pomadele de păr, 
asta dacă nu puneai la socoteală tăvile cu Biindnerf/leisch 

pe triunghiuri de pâine de secară, o specialitate locală. 
Ambler se opri pentru a studia mulțimea. 

Un bărbat destul de tânăr, corpolent, îmbrăcat cu un 
costum demodat, dar bine croit, a cărui calitate consta în 
faptul că-i ascundea excesul de greutate, era înconjurat 
de un anturaj mai puţin interesant. Bărbatul se uita îm- 
prejur, la toți ceilalți, mai puțin la cei aflați în imediata 
apropiere. Din când în când mai murmura câte ceva, într-o 
limbă cu sonorități slave, unei femei fără forme, cu părul 
negru. Probabil că era unul dintre noii preşedinţi ai vre- 
uneia dintre republicile baltice, care era în căutare de 
investiții străine. La un moment dat privirea i se opri 
într-un loc şi Ambler se uită să vadă ce-i atrăsese atenţia. 
Era o blondă cu forme generoase, de cealaltă parte a 
camerei, nevasta-trofeu al vreunui plutocrat smochinit şi 
mărunt. Ambler dădu din cap în direcția slavului şi băr- 
batul îi răspunse, pe jumătate plin de curtoazie, pe 
jumătate întrebător. Era o privire care spunea: Tu ești 
cineva? Privirea cuiva care ştia că nu ştie. Era obişnuit 
să fie considerat cel mai important personaj. Aici, la 
Davos, făcea parte din divizia secundă, și îi displăcea ca 
anturajul său să vadă acest lucru. La câțiva metri de el, 
un miliardar american mai în vârstă, cunoscut în întreaga 
lume pentru afacerea sa de software, era înconjurat de 
oameni care doreau să vorbească cu el, încercând, ca 
nişte modemuri zgomotoase, să stabilească o conexiune. 
Semăna cu un fel de planetă mare care atrăgea sateliți. 
Prin contrast, foarte puţini păreau interesați să fie văzuți 
de politicianul baltic. La Davos, şefii statelor mici erau 
următorii în ordinea importanței după conducătorii de mari 
organisme multinaționale. Globalizarea nu aplatiza ierar- 
hiile, aşa cum proclamau promotorii ei, ci doar stabilea 
altele noi. 

Ambler îşi continuă drumul şi remarcă același mo- 

del; unii se umflau în pene, flatați de atenţia acordată, 
alții se micşorau, din lipsă de atenţie. Şi alţii jubilau doar 
pentru că aveau ocazia să respire același aer ca şi giganții 
de lângă ei. Tavă după tavă de gustări dispărea în stoma- 
curile lacome, deşi Ambler se îndoia că cei ce le mâncau 
apucau să le și guste. Atenţia era îndreptată în altă parte. 
„Antreprenorii sociali“, aşa cum se autointitulau şefii 
organizațiilor caritabile și ai organizaţiilor neguvernamen- 
tale pentru că-şi dăduseră seama că doar vocabularul de 
afaceri era atrăgător în această epocă, discutau animați 
unii cu alţii şi chiar și mai entuziasmați cu adevărații 
antreprenori, de genul celor al căror carnet de cecuri le 
putea rescrie programul. 

Un tânăr de origine indiană stătea de vorbă cu un afa- 
cerist vestic cu sprâncene mari și urechi acoperite de păr. 

— Suntem pe punctul de a afla ce nu merge și de a 
îndrepta acest lucru, spunea tânărul. Detectăm ce este 
blocat și îl deblocăm. Probabil că realizaţi multe astfel 
de acţiuni la Royal Goldfields. 

— Într-un fel, încuviinţă bărbatul mai în vârstă. 

— Ştiţi proverbul: dă cuiva un peşte și va avea de 
mâncare o zi. Invaţă-l să pescuiască... 

— Şi va intra în competiţie cu tine, spuse, pe un ton 
flegmatic, bărbatul, care probabil era șeful vreunui 
consorțiu de minerit. 

Un flash rapid se văzu când indianul surâse, dinţii 
albi contrastând cu pielea închisă la culoare. Ambler se 
îndoia că tânărul nu remarcase plictiseala celuilalt, care 
pentru el era evidentă. 

— Dar adevărata provocare este transformarea întregii 
industrii pescărești. Să o construieşti pe baze raționale. 
Să te asiguri că devine autosustenabilă. Metaforic vor- 
bind, desigur. Ne dorim doar soluţii de viitor. Nu cârpeli 
de moment. 

Umblând prin mulțime, Ambler mai prindea frânturi 
de conversații: 

— Ai fost la petrecerea de mic dejun a procurorului 
general? 

— Mi-am dat seama de ce este mai uşor să-i înţelegi 
pe miniştrii africani francofoni decât pe cei francezi, ei 
vorbesc întotdeauna rar și clar, exact așa cum au fost 
educați la şcoală. 

Se şi uita la zeci de fețe, doar imagini fugitive printre 
corpuri. 

La un moment dat văzu strălucind o pereche de ochi 
răuvoitori şi decise să se apropie mai mult. Când ajunse 
acolo văzu că bărbatul era hărțuit de un altul, îmbrăcat 
cu un costum de tricot şi cu o cravată cu nodul prost 
făcut. Un membru al comunității academice, fără nicio 
îndoială, care lucra probabil la o instituție puternică şi 
avea şi el o reputaţie excelentă. 

— Cu tot respectul, nu cred că îţi dai seama cu adevărat 
ce se întâmplă aici, spunea profesorul. Cu respect era 
una din acele formule care însemna exact opusul, ca şi 
cum ai fi spus „foarte bun“ despre un lapte a cărui dată 
de expirare trecuse. Adică, cu respect, poate că există un 
motiv pentru care nu ai intrat în guvern de la administraţia 
Carter, Stu! 

Privirea celuilalt se îngustă. Zâmbi pentru a-şi as- 
cunde enervarea profundă. 

— Nimeni nu contestă că rata de creştere economică 
a Chinei a fost impresionantă, dar problema este dacă 
aceasta este reală şi care sunt consecinţele globale şi dacă 
nu cumva începem să vedem balonul de săpun, cel puțin 
în ceea ce priveşte investiţiile străine. 

— Trezeşte-te la realitate, replică profesorul. Nu este 
niciun balon de săpun. Este un mare val oceanic şi mai 

devreme decât crezi îţi va distruge micile castele de ni- 
sip. Pronunţia nazală era defect de naştere, se gândi 
Ambler. Probabil că se mândrea cu faptul că vorbea des- 
chis şi datorită poziţiei sale nici nu-şi dădea seama cât de 
enervant îl considerau ceilalți. 

Ambler se întoarse şi o porni la întâmplare prin 
mulțime, dând oarecum impresia că ar fi fost preocupat 
de ceva. Dintr-odată, un bărbat îi ieşi în față şi se uită la 
el surprins. Îi spuse ceva într-o limbă pe care Ambler nu 
o înțelegea. Din nou un dialect slav, dar diferit de limba 
în care vorbea politicianul. 

— Poftim? spuse el ducând o mână la ureche pentru 
a-i da de înțeles că nu pricepe. 

Bărbatul, plinuţ, roşu la față şi aproape chel vorbea 
o engleză dificil de înțeles. 

— Am spus, nu v-am mai întâlnit niciodată, dar nu 
sunteţi cine scrie pe ecuson. Arătă spre el. ÎI cunosc pe 
Jozef Vrabel şi nu sunteţi el. 


De partea cealaltă a sălii, Clayton Caston tremura 
sub zâmbetul îngheţat pe care-l arborase. 

— Doamna subsecretar Whitfield? întrebă el. 

Subsecretarul Ellen Whitfield se întoarse spre el. 

— Pardon? Se uită în jos, în ambele sensuri, 
studiindu-l pe micuțul auditor. 

— Numele meu este Clayton Caston, lucrez la CIA, la 
Biroul de Audit Intern. Whitfield părea complet neimpre- 
sionată. Am venit cu un mesaj urgent din partea direc- 
torului. 

Whitfield se întoarse spre demnitarul african cu care 
discutase. 

— Vă rog să mă scuzaţi, îi spuse ea. Apoi i se adresă 
lui Caston: Ce mai face Owen? 

— Cred că am avut cu toții perioade mai bune, replică 
el. Vreți să veniţi cu mine, vă rog. Este foarte important. 

Ea dădu din cap. 

— Sigur. 

Auditorul o conduse pe un hol din spate spre o ca- 
meră pe care scria CAMERA DE ÎNTÂLNIRI BILATERALE 2. 

Când Whitfield intră și văzu că Ashton Palmer era 
deja aşezat pe unul dintre scaunele de piele albă se în- 
toarse spre Caston. 

— Ce este asta? întrebă ea pe un ton neutru. 

Caston închise uşa și îi făcu semn să ia loc. 

— Vă voi explica. 

Inspiră profund și veni alături de ei. 

— Doamnă subsecretar Whitfield, domnule profesor 
Palmer, daţi-mi voia să vă spun pe scurt o poveste lungă, 
adică nu foarte lungă și nu foarte pe scurt. Din când în 
când, un specialist în investigări de audit descoperă lu- 
cruri pe care și-ar fi dorit să nu le fi descoperit. 

— Îmi cer scuze, dar am cumpărat cumva din greşeală 
un curs de deducție la domiciliu? întrebă profesorul cu 
părul cărunt şi fruntea distinsă. 

Caston se îmbujoră. 

— Comunitatea serviciilor de informaţii din SUA este, 
după cum ştiţi, ca o pătură în pătrăţele. O divizie este 
foarte posibil să nu fie implicată în operațiunile realizate 
de alta. Dar atâta vreme cât au fost urmate procedurile 
legale, natura acestor operațiuni nici nu este treaba mea. 
Ideea în legătură cu aceste servicii clandestine e că mun- 
ca lor este... 

— Clandestină, spuse Whitfield. 

— Exact. Inclusiv pentru alte servicii. Dar imaginaţi-vă 
că o analiză de informaţii duce la descoperirea unei 
operaţiuni ale cărei consecințe au un potenţial exploziv, 

mai ales dacă această operațiune este dezvăluită. Făcu o 
mică pauză. 

— Atunci cred că persoana care deconspiră această 
operaţiune ar trebui să se considere responsabilă pentru 
consecințele explozive, replică Whitfield pe un ton blând. 
Buzele îi erau strâns lipite. E logic, nu? Era o femeie 
elegantă, dar foarte dură. Părul castaniu îi mai îmblânzea 
trăsăturile. Ochii albaştri păreau să aibă adâncimi infinite. 

— Aţi discutat despre asta cu directorul? întrebă Palmer. 

— Mai întâi am vrut să vorbesc cu dumneavoastră, 
spuse auditorul. 

— Este o decizie înţeleaptă, zise Palmer. Privirea îi 
era pătrunzătoare, dar nu părea intimidat. Este o decizie 
foarte înțeleaptă. 

— Dar nu înțelegeţi, continuă Caston. Ideea este că 
dacă eu am reușit să fac legăturile, să pun toate 
informațiile cap la cap, atunci şi alții au făcut-o. 

— Informaţiile? întrebă Palmer clipind. 

— Sunt diverse, de la — şi vorbesc ipotetic, bineînţeles —, 
bilete de avion cumpărate şi călătorii făcute, la plăţi către 
oficiali străini. Includ şi problemele de contabilitate re- 
zolvate prin intermediul resurselor PSU şi multe, multe 
alte probe, de care prefer să nu-mi mai amintesc. 

Palmer și Whitfield se uitară unul la celălalt. 

— Domnule Caston, spuse profesorul, îți apreciem 
amândoi grija şi precauţiile. Dar mi-e teamă că v-aţi 
implicat în lucruri care vă depăşesc. 

— Decizii de comandă de nivel înalt, spuse şi Whit- 
field. . 

— In continuare nu înțelegeți problema mea. 

— Problema? Whitfield avea o privire neutră şi zâm- 
bea disprețuitor. 

— Care va fi împărtăşită şi de director, fără nicio 
îndoială. 

Zâmbetul îi pieri. 

— E foarte simplu, aţi fost neglijenți. Aţi lăsat o urmă 
de spori digitali. Ceea ce am reușit eu să descopăr, vor 
putea şi alții. Ca de exemplu orice comisie de investigaţii 
interne sau cxterne. Şi mă întreb dacă aţi luat şi acest 
factor în considerare când ați plănuit această operaţiune 
de anvergură. 

Whitfield adoptă o atitudine rigidă. 

— Nu ştiu despre ce vorbiţi şi mă îndoiesc că dumnea- 
voastră ştiţi. Și toate aceste aluzii devin obositoare. 

— Vorbesc de eliminarea preşedintelui Liu Ang. Este 
destul de direct pentru dumneavoastră? 

Palmer se albi. 

— Nu e logic... 

— Lăsaţi-o baltă. Ceea ce am descoperit eu va scoate 
la iveală orice investigație competentă. Dacă executați 
operațiunea, guvernul nostru va fi acuzat. E clar ca un 
foc de puşcă. 

— Quintilian, un dialectician roman, spune că un joc 
de cuvinte neintenţionat este un solecism, zise Palmer cu 
o urmă de zâmbet. 

— La dracu’! se enervă Caston. Voi, marii războinici, 
sunteți toți la fel. Niciodată nu gândiţi în perspectivă. 
Sunteţi aşa de prinşi în schemele şi gambiturile voastre 
şi în subterfugii, că suflul vă ia mereu prin surprindere. 
Am tăcut din gură pentru a vă da prezumția de 
nevinovăție. Acum îmi dau seama că am greşit. Voi înainta 
raportul directorului, imediat. 

— Domnule Caston, sunt impresionat de seriozitatea 
cu care vă duceţi la îndeplinire sarcinile, spuse Whitfield 
pe un ton brusc cordial. Daţi-mi voie să-mi cer scuze 
dacă v-am jignit. Operaţiunea de care ați vorbit este de 
nivel Omega, program cu acces special. Bineînţeles că 
avem încredere în discreția şi în judecata dumneavoastră, 

pentru că reputaţia vă este bine cunoscută. Dar vrem ca 
şi dumneavoastră să aveți încredere în noi. 

— Nu mă ajutaţi deloc. Vorbiţi ca și cum aţi fi fost 
descoperită fumând în compartimentul pentru nefumă- 
tori. Chestiunea e că programul dumneavoastră cu acces 
special este la fel de ascuns ca şi nunțile lui Liz Taylor. 
Şi întrebarea mea pentru dumneavoastră este: ce dracu’ 
veţi face în legătură cu asta? Pentru că nu vă pot ajuta, 
decât dacă mă ajutați... dacă mă ajutaţi să fac un pic de 
ordine în balonul ăsta de ceară. 

— Vă rog să nu subestimaţi calculele care au stat la 
baza acestui plan, spuse subsecretarul. Și vă rog, de 
asemenea, să nu subestimaţi și beneficiile pe care le va 
aduce. 

— Care ar fi ele? 

Se întoarse spre bărbatul așezat lângă ea. 

— Vorbim de istorie, domnule Caston, zise profesorul 
cu părul cărunt. Vorbim de istorie și de scrierea ei. 

— Dumneavoastră sunteţi istoric, mormăi Caston. Este 
studierea trecutului. Ce ştiţi de viitor? 

— Este o întrebare foarte bună, zise Palmer cu un 
surâs genial, chiar dacă se disipa repede. Dar studiile 
mele demonstrează cel puţin un lucru. Singurul lucru mai 
periculos decât schimbarea cursului istoriei este de a nu-l 
schimba. 

— Nu are logică. 

— Istoria, mai ales a acestor zile, este precum o maşină 
de curse. Este periculos să o conduci. 

— Asta da. 

Palmer zâmbi din nou. 

— Dar ar fi mai periculos să nu o faci. Noi pur şi 
simplu nu vrem să fim pasageri într-o mașină fără şofer. 

— Ajunge cu abstractizările. Vorbim de un şef de stat. 
Unul apreciat de toată lumea. 

— Oamenii se judecă prin prisma consecințelor, nu a 
intenţiilor, spuse Palmer. Şi consecințele trebuie anali- 
zate prin tehnici de analiză istorică şi proiecţie. 

— Vreţi să spuneţi că preferaţi un despot chinez unui 
conducător democrat? întrebă Caston, înghițind în sec. 

— Din punctul de vedere al lumii, nici nu se poate 
pune problema. Despotismul, tradiţiile autocratice, fie ele 
monarhice sau totalitare în formă, au ţinut închisă cutia 
Pandorei. Nu vi s-a spus niciodată când erați copil că 
dacă toţi oamenii din China ar sări în același timp lumea 
ar devia de pe axă? Despotismul, aşa cum l-ați numit 
dumneavoastră, este ceea ce a determinat națiunea chi- 
neză să nu sară. Despotismul a ţinut China cu picioarele 
pe pământ. 

Inima lui Caston bătea cu putere. 

— Ceea ce faceţi voi doi.... 

— Vă rog să remarcaţi, spuse Whitfield, că nu facem 
nimic. Oh, nu. Ne vedeţi cumva în acea sală? Nici măcar 
nu suntem prezenţi în sala unde se va întâmpla presu- 
pusul... incident. Noi ne aflăm aici. Aşa cum mulți oa- 
meni vor putea să jure, noi suntem aici cu dumneavoastră, 
domnule Caston. 

— Într-o conferință, spuse Palmer cu un zâmbet rece, 
cu un ofițer superior al CIA. 

— Şi din nou, mulţi oameni vor putea jura că așa stau 
lucrurile. Subsecretarul zâmbi scurt. Așa că dacă chiar 
am pune ceva la cale, logica firească ar fi că şi dumnea- 
voastră faceţi acelaşi lucru. 

— Nu că ne-am aştepta ca cineva să deducă ceva, 
spuse Palmer. Vor face alte deducții. 

— Asta încerc să vă spun, începu Caston. Guvernul 
SUA va fi imediat suspectat. f 

— Exact. Chiar asta şi sperăm, spuse Whitfield. Imi 
pare rău, dar astfel de calcule geopolitice nu sunt de 

competența unui auditor. Tot ceea ce dorim de la 
dumneavoastră este discreţie. Nu sunteţi plătit să aveți 
opinii despre evenimente, sau complexitatea lor. Dar toate 
posibilităţile au fost explorate de cele mai strălucite minţi 
ale noastre. Se uită la Palmer cu admiraţie. 

— Staţi o clipă. Dacă SUA sunt suspectate... 

— Suspectate da, însă doar atât, îi explică Palmer 
auditorului. Departamentul de Stat obişnuia să-şi nu- 
mească politica celor două Chine ca fiind una de „ambi- 
guitate constructivă“ Ei bine, exact asta urmărim Și în 
acest caz, ambiguitatea constructivă. Acuzare, dar fără 
confirmare absolută, suspiciune fără probe clare. Presu- 
puneri peste presupuneri, dar cimentate de suspiciuni 
într-un zid foarte rezistent. 

— Precum Marele Zid chinezesc? 

Palmer şi Whitfield schimbară o privire. 

— Foarte bine spus, domnule Caston, zise profesorul 
cu părul argintiu și cu fruntea lată. Un alt Marc Zid al 
Chinei, da, despre asta vorbim. Este cea mai bună cale 
de a ţine închis tigrul. Şi, aşa cum a demonstrat istoria, 
nu există decât o singură modalitate de a ţine China în 
spatele zidului. 

— Să-i determini pe chinezi să construiască ei înşişi 
zidul, spuse Caston încet. 

— Ei bine, domnule Caston, spuse profesorul, se pare 
că sunteţi de partea noastră şi nici măcar nu vă daţi sea- 
ma de asta. Înţelegem amândoi ascendentul logicii, nu-i 
aşa? Amândoi apreciem că intuiţiile obișnuite, inclusiv 
cele morale, trebuie să capituleze în fața forţei pure a 
rațiunii. Nu este un start prost, aş spune eu. 

— Dar tot nu m-aţi convins, spuse auditorul. Poate că 
lumea este mai puţin controlabilă și mai plină de bube 
decât credeți. Vă închipuiţi că sunteţi stăpânii istoriei. 

După părerea mea sunteți doi copii care se joacă cu fo- 
cul. Și lumea este extrem de inflamabilă. 

— Crede-mă, eu și Ashton am calculat cu precizie 
riscurile. 

— Nu este vorba de risc, aici, spuse Caston pe un ton 
neutru. Asta nu înțeleg oamenii ca voi. Este vorba de 
nesiguranță. Credeţi că puteți să faceţi un calcul proba- 
bilistic pentru evenimente viitoare precum acestea. Din 
considerente tehnice şi noi le facem mereu. Dar este doar 
o simplă convenţie, un concept contabil. Riscul presu- 
pune o probabilitate măsurabilă. Nesiguranţa survine atunci 
când posibilitatea producerii evenimentelor viitoare este 
pur Şi simplu incalculabilă. Vorbin de nesiguranță atunci 
când nici măcar nu ştii ceea ce nu ştii. Nesiguranţa 
înseamnă să te umileşti în prezența ignoranței. Vreți să 
discutăm despre rațiune? Începeţi cu asta: Aţi făcut o 
greşeală conceptuală de bază. Aţi confundat teoria cu 
realitatea, modelul cu lucrul pe care-l modelaţi. Teoriile 
dumneavoastră nu au lăsat niciun loc pentru cel mai ele- 
mentar factor în decursul existenţei umane: nesiguranța. 
Şi aceasta va da lumea peste cap. 

— Şi afirmațţi asta ca pe o certitudine? replică Palmer. 
Pentru prima dată aerul atotştiutor îi pieri o clipă, dar și-l 
recompuse imediat. Sau doar ca risc? Poate uitaţi prin- 
cipiul lui Heraclit: Singurul lucru constant este schim- 
barea. Şi a nu face nimic înseamnă a face ceva. Vorbiţi 
de pericolul de a acționa, de parcă ar exista şi o alterna- 
tivă de meci nul. Dar nu există niciuna. Ce s-ar întâmpla 
dacă am decide să-l lăsăm pe Liu Ang să trăiască? Pentru 
că, vedeți dumneavoastră, şi asta ar fi tot o acțiune. Atunci 
ce responsabilități am avea? Aţi făcut analiza de risc şi 
a acestei situații? Noi am făcut-o. Nu poţi intra de două 
ori în acelaşi râu, pentru că nimic nu rămâne la fel. 
Heraclit a înțeles asta cu cinci sute de ani înainte de era 

noastră și acest lucru rămâne încă valabil la scara unei 
civilizații pe care el nici măcar nu ar fi putut să şi-o 
imagineze. Oricum, sper că logica noastră este clară acum. 

Caston pufhni. 

— Logica dumneavoastră are mai multe găuri decât o 
pară de duș. Adevărul cel mai simplu este că implicaţi 
națiunea pe un curs care va duce la un conflict deschis. 

— Statele Unite s-au descurcat întotdeauna cel mai 
bine când au fost pe picior de război, spuse Palmer cu un 
ton neutru. Panica şi depresia s-au manifestat întodeauna 
pe timp de pace. Şi Războiul Rece, de fapt o perioadă 
nesfârşită de mici conflicte, a fost lucrul care ne-a asi- 
gurat dominația mondială. Americanilor le displace 
noțiunea de dominare a globului, spuse subsecretarul 
Whitfield. De fapt, doar un singur alt lucru le displace 
mai mult. Și acesta este posibilitatea ca altcineva să-l 
domine. 

— Dar perspectiva războiului global..., spuse auditorul 
după ce inspirase anevoie. 

— Vă comportaţi ca şi cum orice posibilitate de con- 
flict trebuie evitată şi totuşi, ca istoric, vă atrag atenția 
asupra unui paradox pe care păreţi a nu-l şti. O naţiune 
care-și face un obicei din a evita un conflict de fapt îl 
încurajează, încurajează acte de război care duc la în- 
frângerea sa. Şi Heraclit a văzut asta. El a spus: Războiul 
este regele tuturor. Pe unii îi face zei, pe unii oameni, pe 
unii sclavi, pe unii liberi... 

— Speraţi să deveniți zeu, profesore Palmer? întrebă 
Caston pe un ton agresiv. 

— Deloc. Dar ca american, nu vreau să devin sclav. Și 
sclavia, în secolul XXI, nu este impusă de lanţuri de fier, 
ci de dezavantaje politice și economice insurmontabile. 
Secolul XX a fost unul al libertății americane. Prin lipsa 
de acțiune, păreţi să preferaţi un nou secol de servitute 

americană. Puteţi predica despre necunoscute. Eu vă 
garantez necunoscute. Dar acest lucru nu justifică pasi- 
vitatea în fața agresiunii. De ce să fii depășit de eveni- 
mente, când le poţi modela chiar tu? Vocea lui Palmer 
era blândă. Vedeţi dumneavoastră, domnule Caston, cursul 
istoriei este un lucru mult prea important pentru a fi lăsat 
în voia sorții. 


Ambler se uită la slovac. Confuzia ceda locul sus- 
piciunii. Îi privi ecusonul: Jan Skodova. Cine era? Un 
oficial guvernamental? Un partener de afaceri, sau un 
rival? 

Ambler zâmbi deschis. 

— Aveţi dreptate. Am participat împreună la un se- 
minar şi ne-am schimbat ecusoanele în glumă. Probabil 
ar fi trebuit să fiţi acolo să vi se pară amuzant. Îi întinse 
mâna. Bill Becker, de la EDS, Texas. De unde îl cunoști 
pe noul meu prieten, Joe? 

— Și eu sunt om de afaceri din Slovacia. Utilităţi. Și 
atunci, unde este Jozef? Ochii îi luceau ca antracitul. 

La dracu”, nu avea timp de asta. 

-- Hei, ai o carte de vizită? întrebă Ambler, pretinzând 
că îşi caută şi el una. 

Circumspect, est-europeanul scoase o carte de vizită 
din buzunarul de la piept. 

Ambler aruncă o privire pe ea înainte de a o băga în 
buzunar. 

— Hei, stai așa, tu eşti tipu’ de la cablu din Kosice? 
Joe mi-a povestit de tine. 

Pe fața slovacului se citea incertitudinea; Ambler 
profită de acest avantaj. 

— Dacă nu ai treabă vino cu mine. Eu și Joe tocmai 
discutam în sala privată din spate. A trebuit să ies puțin, 
dar nu-mi prea place mulțimea. Cred că eu și cu tine am 

putea să facem afaceri. Ai auzit de Electronic Data Sys- 
tems? 

— Jozef e acolo? Întrebarea era politicoasă, dar fermă. 

— Îl aduc acum, spuse Ambler, dar mai întâi am pro- 
mis că-i iau o sticlă de şliboviță. 

Urmat de Jan Skodova luă o sticlă de ţuică de la un 
barman care protesta şi apoi îl conduse pe afaceristul 
slovac pe un hol ce ducea spre nişte camere mici. Intră 
în prima care avea uşa întredeschisă, ceea ce însemna că 
nu era ocupată. 

Jan Skodova îl urmă înăuntru, uitându-se împrejur și 
întrebând: 

— Te rog, explică-mi. 

— Aici era acu’ o clipă, spuse Ambler închizând ușa. 
Cred că s-a dus la toaletă. 

Un minut mai târziu ieși singur din cameră. Skodova 
avea să rămână inconştient o oră, două. Agentul îl aşezase 
pe un scaun, cu picioarele puse pe o masă; pe cămașă îi 
vărsă ţuică şi lăsă sticla lângă cl. Dacă ar fi intrat cineva 
în cameră ar fi tras concluzia clară că cra beat şi s-ar fi 
dus în altă încăpere. Nu era perfect, dar nu putuse să facă 
altceva. Trebuia să fie îndeajuns de bine. 

Ambler trecu repede prin mulțime, cu atenția distri- 
buită în toate direcțiile, dând importanţă la orice în afara 
obișnuitelor neliniști umane, a resentimentelor, invidiei 
şi vanităţilor. Se uită la ceas. Era cinci fără un stert şi 
mai rămăseseră cincisprezece minute până la discursul 
preşedintelui în sesiunea plenară a conferinței. Deja oa- 
menii se îndreptau spre sala mare, ale cărei uşi erau de 
partea cealaltă a scărilor. Cameramanii, îmbrăcaţi sport, 
spre deosebire de participanţii la conferință, începuseră 
să intre cu echipamentele lor supradimensionate pe una 
dintre uşi. Inima începu să-i bată mai repede. Văzu o 

femeie îmbrăcată simplu cu o bluză şi jeans, cu părul 
roşu prins în coadă şi din nou avu acea bizară senzaţie în 
stomac. Speranţă. 

De data aceasta era chiar foarte puternică. 

Era Laurel. Făcuse exact ceea ce spusese că va face, 
ajunsese la timp şi făcuse rost de echipament. Vei avea 
nevoie de mine, îi spusese. Dumnezeule, era mai mult 
decât adevărat. Avea nevoie de ea în multe feluri. 

Câteva clipe mai târziu se afla în micul balcon gol, 
de deasupra sălii. 

— Echipele de filmare vor ajunge aici în curând, așa 
că dă-ţi jos haina, cravata şi nu te vei face remarcat. Erau 
primele cuvinte pe care i le spuse. În privirea ei se citea 
dragostea și devotamentul, pe care i le transmitea așa 
cum cuvintele nu ar fi putut să o facă. 

Îşi puse haina şi cravata în una dintre lăzile de echipa- 
ment din preajmă. Laurel îi răvăşi părul. Pieptănătura 
care era adecvată pentru un participant nu se potrivea şi 
unui operator. 

— Arăţi bine, spuse ea. Ai aflat ceva? 

- Încă nu, zise Ambler simțind cum o uşoară dispe- 
rare încerca să-şi facă loc atât în vocea, cât și în sufletul 
său. Unde e Caston? 

— Probabil că vorbeşte cu asistentul său la telefon. 

Ambler dădu din cap, dar nu spuse nimic. Simplul 
fapt de a vorbi era dificil. În scurt timp avea să reușească 
sau să dea greş. Era foarte simplu. 

— Am luat două camere de filmat. Tu ai una cu zoom 
optic 48X. Îi dădu camera mare, care era aşezată pe un 
trepied ce se putea plia. Atât camera cât şi trepiedul aveau 
culoarea verde-şters. 

— Mulţumesc, spuse el. Te iubesc mai mult decât 
iubesc viața. 

— Crezi că va sta în față? A 

— S-ar putea, spuse Ambler cu vocea răguşită. Işi 
drese glasul. Ar putea să stea și în spate. Sunt prea multe 
posibilități. 

— Ei bine, acum eşti aici. Fă ceea ce faci tu cel mai 
bine. Incerca să braveze, vorbind pe un ton aproape jo- 
vial. Dar Ambler îşi dădea seama că, la fel ca şi el, era 
îngrozită. 

Efectele stresului puteau fi imprevizibile şi parado- 
Xale, ca şi pornirea unui motor. Uneori îţi dădeau putere. 
Alteori, motorul se gripa. Atât de multe depindeau de 
următoarele minute. Fă ceea ce faci tu mai bine, îi spu- 
sese ea. Şi dacă nu reușea? 

Liu Ang era liderul iubit al celei mai mari naţiuni din 
lume. Nu era doar speranța poporului său, ci a lumii 
întregi. Printr-o apăsare pe trăgaci, acea speranţă avea să 
fie distrusă. China va fi scoasă de pe drumul către evoluția 
pașnică şi împinsă pe un curs de conflicte, ale cărui re- 
zultate nu puteau fi decât catastrofale. O populaţie re- 
voltată de miliarde de oameni avea să ceară răzbunare. 
Furia ei oarbă ar fi putut deveni cel mai mare pericol în 
care se aflase vreodată planeta. 

În „curtea“ artificială de lângă ei, cei mari Și buni, și 
chiar şi cei care nu erau buni deloc, se uitară la ceasurile 
lor scumpe și se îndreptară spre sala mare. Erau foarte 
incitați, deşi mulți dintre ei ocupau poziții mult prea 
importante pentru a-și exterioriza starea de spirit. Liu 
Ang reprezenta, fără îndoială, cel mai însemnat om po- 
litic de pe planetă şi probabil şi cel mai eficient. Lumea 
era plină de vizionari; Liu Ang demonstrase capacitatea 
de a transpune viziunea în realitate. Aceste gânduri apăru- 
ră în capul lui Ambler. Trebuia să le alunge din minte, 
trebuia să renunțe la gândire, pentru a putea vedea cu 
claritate. 

Miza nu fusese niciodată mai mare. Cu greu ar fi 
putut fi mai mare. 


Sala era mult mai mare decât dădea impresia. Simpla 
dispunere a scaunelor, fiecare din ele separat, scheletul 
cromat aflându-se în contact cu cel de alături, probabil că 
durase ore întregi. La fiecare scaun era un set audio, care 
avea să primească și să transmită o traducere simultană 
în una dintre cele zece limbi, în funcţie de canalul ales. 

Pe măsură ce mulțimea intra în sală, Ambler decise 
să arunce o privire, fără a recurge la cameră. Fără foca- 
lizarea lentilelor, urma să se bazeze doar pe ceea ce per- 
cepeau ochii săi, dar va avea o mobilitate mai mare. Două 
panouri imense, de fiecare parte a scenei, prezentau logoul 
familiar al FEM. Spre spatele scenei era un panou împărțit 
în pătrate ca o tablă se șah, fiecare dintre micile pătrate 
albastre având logoul forumului inscripţionat pe ele. În 
partea de sus, centrală, a scenei era prins un ecran imens, 
care prezenta imaginile oficiale ale FEM, pentru cei ce 
stăteau prea în spate şi nu vedeau figura vorbitorului. 

Ambler se uită din nou la ceas și apoi privi în jur. 
Aproape toate scaunele erau ocupate, și liderul chinez 
avea să apară în câteva minute. 

Ambler se uita pe rândul din față, ca şi cum ar fi 
căutat un scaun gol. Privirea sa trecea de la o figură la 
alta şi detectă... doar sentimentele banale ale celor ce îşi 
dădeau importanță. Un bărbat îndesat cu un caiet de 
stenografie emana genul de anxietate caracteristic 
jurnaliştilor care trebuie să respecte un termen limită. O 
femeie de care-şi aducea aminte vag din fotografii, 
președinta unei companii de informatică, blondă şi per- 
fect coafată, părea neatentă, de parcă s-ar fi gândit ce 
avea să discute într-un interviu pe care urma să-l dea. Un 
bărbat cu părul cărunt cu ochelari şi cu pete pe frunte, ale 

cărui sprâncene puteau fi pieptănate cu furca, se uita pe 
instrucţiunile setului audio şi părea vag enervat, ca şi 
cum tocmai ar fi primit vești despre scăderea valorii 
acţiunilor. Ambler parcurse cu privirea încet și aripa din 
dreapta, uitându-se atent la un fotograf care avea un aparat 
imens echipat cu un obiectiv uriaş. Bărbatul părea afabil 
şi simplu, mulțumit, poate datorită poziţiei pe care o găsise 
lângă perete, şi era pregătit să o apere împotriva unui 
potenţial rival. La picioare avea o geantă fotografică cu 
pereții duri de care fuseseră lipite multe abțibilduri de 
călătorie ce fuseseră apoi rupte neatent. 

Ambler continuă turul. Erau atâţia oameni, Dumne- 
zeule, mult prea mulţi. Cum de-și imaginase că putea... 
Se opri, alungându-şi acea idee din minte. Gândirea era 
inamicul său. Îşi limpezi mintea şi încercă să revină la 
starea de receptivitate pură, plutind prin sală ca și cum ar 
fi fost un nor. Ca o umbră, care vedea totul fără să fie 
observată. 

În faţa sa era un caleidoscop de sentimente. Bărbatul 
cu rânjet fix dorea foarte tare să meargă la baie, dar era 
la fel de disperat să nu-şi piardă locul. Femeia care se 
străduia să facă conversaţie cu necunoscutul de lângă ea, 
un bărbat care o analizase şi dedusese că nu avea valoare, 
cu o singură privire, lăsând-o să se gândească că fusese 
insultată şi sperând că era vorba doar de o barieră lingvis- 
tică. Un bărbat vesel cu părul pieptănat pe spate, care 
părea nemulţumit că nu avusese timp să dea peste cap un 
cocktail. Cel ce le ştia pe toate discuta despre politica 
chineză contemporană cu tovarăşii săi (angajaţi?), care 
îşi ascundeau politicos resentimentele. 

Erau sute la fel ca ei, toţi cu modele speciale de 
plictis, fascinaţie, agitaţie şi anticipare, scoase din paleta 
de sentimente umane. Niciunul dintre aceștia nu era cel 
pc care-l căuta el. Cunoștea genul. Nu-l putea analiza, 

dar avea să-l recunoască când o să-l vadă, sau, mai de- 
grabă, avea să-l simtă, ca pe un val de frig care te izbeşte 
atunci când deschizi congelatorul într-o zi toridă. Era 
intenția glacială a ucigaşului profesionist, cineva atent la 
tot ce-l înconjura, cineva care anticipa nu ceea ce avea să 
vadă, dar ceea ce urma să facă. Ambler putea să simtă 
asta, întotdeauna. 

Dar acum, când conta cel mai mult, nimic. Nimic. Se 
simți cuprins de un sentiment de panică şi, din nou, îl 
respinse. Se duse în grabă spre capătul sălii și urcă pe 
treptele înguste spre balcon. În centru văzu trei camere 
de filmat fixe şi alte câteva mobile, ale companiilor 
internaționale de presă. Balconul ar fi fost un post ideal 
pentru un trăgător şi nici nu ar fi avut nevoie de mari 
abilități pentru a nimeri ţinta din acea poziţie înaltă. Întâlni 
privirea lui Laurel, ca un însetat ce ia o gură de apă 
într-o oază, ŞI apoi se uită la ceilalți, încercând să găsească 
un chip ciudat. Nimic. Scala nu se mișca, seismograful 
nu înregistra nicio schimbare, nimic. 

Camera de luat vederi ar fi putut fi salvarea sa. Fără 
să spună nimic, se îndreptă spre Laurel și luă camera pe 
care o pregătise pentru el, cea cu lentile ce focalizau cu 
o mărire de 48 de ori. Pentru spectacol. Ea îşi luase o 
cameră mai veche decât a lui. Incercând să-şi menţină 
calmul, el înclină camera în jos, folosindu-se de mânerul 
trepiedului, şi analiză publicul. Datorită poziționării 
scaunelor, asasinul trebuia să se aşeze în prima jumătate. 
Dar tot avea câteva sute de candidaţi. Oare cum de-şi 
imaginase că putea să aibă chiar și cea mai mică șansă? 
Simţi ca şi cum pieptul i-ar fi fost prins în chingi, îm- 
piedicându-l să respire. Dacă s-ar fi gândit la procente, 
dar, nu, asta mai bine o lăsa în grija lui Clayton Caston. 
Ambler inspiră profund. Trebuia să-şi alunge orice gând 
rațional. 

Nu putea să dea greş. 

Chiar dacă el nu reuşise, camera funcționa exact aşa 
cum speraseră. Focalizarea automată producea o claritate 
imediată a câmpului vizual. Nu gândi, observă. Feţele se 
vedeau uneori din lateral, câteodată din unghiuri bizare, 
dar camera era destul de sofisticată pentru a compensa 
variațiile de nivel şi imaginea finală era uimitoare. Stu- 
dia chip după chip, aşteptând tresăritul care avea să-i 
spună să se oprească şi să se uite din nou. 

Laurel, care era lângă el, îi murmura încurajări. 

— Vei reuși, dragul meu. 

Îi simțea căldura respirației pe gât, singurul lucru care 
tinea deoparte miasma neagră a disperării. Într-o lume de 
prefăcuţi în care domnea falsitatea ea era singurul lucru 
real, steaua lui călăuzitoare. 

Simţea că-şi pierde încrederea în sine. Cercetase rând 
după rând şi nu putea să deducă decât că instinctele îl 
părăsiseră. Oare avea să intre cineva în viteză pe uşă în 
ultima clipă? Era vreo față pe care, cumva, nu o văzuse? 

Un murmur străbătu mulțimea și auzi zgomotul uşilor 
ce se închideau pentru a nu mai permite accesul. Nu 
aveau să se deschidă până la terminarea discursului. 

Fondatorul şi directorul FEM, un bărbat chel cu oche- 
lari cu ramă de metal, intră pe scenă pentru a face intro- 
ducerea. Era îmbrăcat cu un costum albastru-închis, o 
cravată albastru cu alb, culorile organizaţiei. 

Ambler se întoarse şi se uită în spate, acolo unde 
stătea Laurel, frumoasă şi atentă, uitându-se prin vizorul 
camerei sale de televiziune. Incercă să-şi ascundă abisul 
în care simţea că i se scufundă sufletul. 

Ştia că nu putea să o păcălească. Spuse în tăcere Te 
iubesc şi i se păru că o luminiță apăru în tunelul întu- 
necat. 

Nu putea să renunțe. Nu trebuia. 

Ucigaşul era acolo, pregătit să deraieze istoria 
umanității cu o simplă apăsare pe trăgaci. 

Şi doar Ambler putea să-l găsească şi Ambler cel 
care putea face asta era şi Tarquin. 

Devenise Tarquin. 

Se mai uită o dată prin vizorul camerei. Sunetele 
dispăruseră, auzea doar bătăile propriei inimi. 

Sunetul secundelor care se scurgeau. 


Adrian Choi răsfoia dosarele pe care i le dăduse 
Caitlin. Acele dosare din clinica de psihiatrie, pe care 
Caston şi le dorise atât de mult. Dosare de personal, 
pentru numele lui Dumnezeu, o mulțime de C.V-uri, în 
mare parte. Nu ar fi trebuit să fie aşa de greu să facă rost 
de ele. 

Dar fusese. De aceea se gândise să le şi citească cu 
lupa. 

Majoritatea erau plictisitoare. O mulţime de şcoli 
tehnice şi facultăți de stat şi stagii militare, pentru cei 
mai în vârstă, cel puţin. Psihiatri cu diplome de la Case 
Westem Reserve sau de la Facultatea de Medicină din 
Miami, asistente cu diplome de la Şcoala Navală de Științe 
Medicale şi din alte locuri cu nume similare, paznici care 
trecuseră prin Grupul 6 de Poliţie Militară, sau prin 202, 
orice ar fi însemnat asta, care avea inițialele C/D 
menţionate în paranteză, în dreptul numelui. 

Doar unul era, cum i-ar fi spus Caston? anormal. 

Da, cu siguranță anormal. 

Cineva bătu tare la ușă. Adrian sări în picioare. Pen- 
tru numele lui Dumnezeu, nimeni nu bătea tare la uşa lui 
Clayton Caston. 

Acţionând intuitiv, Adrian decise să nu scoată un 
cuvânt. Câteva clipe mai târziu auzi un zgomot de paşi 
ce se îndepărtau. Da, nu e nimeni aici, decât noi, iepurii. 

Poate fusese vreun dobitoc care crezuse că acolo era 
depozitul de cartușe de imprimantă. Sau poate că era 
altceva. Oricum, Adrian nu avea chef să se ocupe de 
asta. 

Formă numărul lui Caston. Era unul internațional, 
care suna indiferent de locaţia utilizatorului pe planetă şi 
avea să fie cea de-a patra conversaţie dintre ei în mai 
puţin de o oră. 

Caston răspunse imediat. Adrian îi spuse noutăţile. 
Caston îi ceru să repete anumite detalii, fără a-l presa, 
dar dând impresia de urgență. 

— Și când verifici încrucişat, spuse Adrian, codul 
numeric personal nu se potriveşte. Ascultă răspunsul lui 
Caston. Niciodată nu-l auzise gâfâind atât de tare. Aşa 
m-am gândit şi eu, spuse el. Anormal, nu? 


O mostră de calm, directorul FEM încheie cu remarci 
oarecum grandilocvente, primind aplauze drept răspuns, 
şi apoi luă loc pe un scaun în dreapta podiumului. Apoi 
aplauzele crescură în intensitate, când Liu Ang însuși 
apăru pe podium, şi merse până în dreptul pupitrului. 

Era, hmm, mai mic decât se așteptase Ambler. Dar 
era ceva mare legat de el: statura lui radia calm şi o mare 
răbdare, chiar înțelepciune. O bunătate care se ştia mai 
puternică decât brutalitatea. Îi mulțumi directorului FEM, 
într-o engleză melodioasă, şi apoi începu să vorbească în 
chineză. Se adresa lumii, dar şi compatrioţii săi alcătuiau 
o mare parte din acea lume şi atunci când discursul avea 
să fie transmis pentru ei, voia ca aceştia să știe că vor- 
bise cu mândrie în limba lui natală. Voia ca ei să ştie că 
nu era o țestoasă de mare ce se întorcea în mediul ei, nu 
era un hai gui, ci un cetățean al Chinei, la fel de autentic 
ca şi ei. Ambler nu înțelegea nimic din ce spunea bărba- 
tul, dar deducea multe lucruri din felul cum rostea cuvin- 


545 


tele. Adesea, vorbele distrăgeau atenţia de la subtilităţile 
tonului şi ale intonaţiei. Sentimente primare erau îmbră- 
cate în idei complexe. 

Liu Ang reuşea să fie amuzant — publicul care asculta 
la căști râdea chiar în clipele când Ambler se aştepta să 
o facă —, şi apoi devenea sobru şi vorbea pe un ton neu- 
tru. Inţelesese un adevăr pe care îşi dorea să-l 
împărtăşească şi celorlalți, pentru a fi înţeles şi de ei. Nu 
încerca să le vândă idei, le prezenta pur şi simplu. Nu era 
vocea obişnuită a politicienilor. Era vocea unui adevărat 
om de stat, vocea cuiva care dorea pace şi prosperitate şi 
dorea să invite și restul lumii să se alăture acelui viitor. 
Un om care îşi dădea seama că cooperarea era la fel de 
puternică şi de productivă ca şi competiţia. Un om care 
predica toleranța, nu doar pentru Regatul de Mijloc, ci şi 
pentru toată lumea. 

Era un om care putea să fie ucis din clipă în clipă. 

Undeva în sală, asasinul aştepta momentul potrivit şi 
instinctele lui Ambler dăduseră greş. Se uită din nou la 
rândurile de scaune de dedesubt, privind cu atâta atenție 
prin vizorul camerei, că ochii i se încețoșară. Brusc, ridi- 
că privirea şi involuntar se uită în jur, la operatori și apoi 
la Laurel. 

Ea se uitase la bărbatul de la pupitru, clar hipnotizată 
de omul politic la fel cum fusese şi el şi avu nevoie de 
ceva timp până să-şi dea seama că Ambler o privește. 
Faţa i se transfigură și apoi se uită la el cu o resemnare 
nesigură, o expresie de iubire, de loialitate şi de devo- 
tament. Ambler clipi. Simţea că are un pai în ochi. Nu, 
nu un pai, dar ce văzuse? 

| se părea că temperatura scăzuse brusc. I se părea că 
fusese biciuit de vânturile arctice. 

Da, era o nebunie, nu se putea să fi văzut ceea ce 
văzuse. 

Rememoră imaginea. Laurel, iubita sa Laurel privea 
podiumul cu calm, nu, rece — oare era posibil? — și apoi 
privirea ei exprimase iubirea. Din nou revăzu scena de o 
secundă şi văzu o altă expresie pe faţa ei, la fel de slabă 
ca lumina unui licurici, dar la fel de vizibilă. 

Era o expresie de dispreţ. 

A bier se mai uită o dată la ea şi văzu că ținea 
inelarul pe ceva ce părea a fi un cârlig, sub cameră, şi 
apoi îşi dădu seama că era un trăgaci. Se simţi ca trăsnit. 

Cum de fusese atât de orb? 

Tot timpul simţise că lipsea o piesă din puzzle, nu? 
Vocea lui Caston: Mereu va exista un fap ispăşitor. O 
schemă de felul acesta cerca un astfel de personaj. 
Conșştientizarea acestui fapt îl făcu să se clatine ca şi 
cum ar fi primit o lovitură. Rolul lui nu era acela de a 
preveni atentatul. 

Rolul lui era acela de a fi considerat responsabil pentru 
atentat. 

Camerele fuseseră ideea lui Laurel. „Inspirația“ ei. 
Modelele vechi aveau carcasa din metal şi zeci de astfel 
de camere treceau prin detectorul cu raze X în fiecare zi. 
Dar razele nu treceau prin metal. Arma lui Laurel nu era 
ascunsă în cameră. Camera era o armă. 

Nu se putea să fie aşa și totuși era. Mintea îi lucra 
frenetic. 

Modelul cu lentile duble era o capcană. Prin nişa su- 
perioară ieşea patul unei puşti. Era un mecanism rudimen- 
tar. Camera mare și obiectivul de cincizeci de centimetri 

serveau de țeavă şi lentilele puteau fi folosite ca lunetă. Şi 
trăgaciul era, exact... acolo unde ea ținea degetul. 

Ținea degetul pe trăgaci cu siguranță, ca cineva 
experimentat. Probabil că ea îl ucisese pe Benoit Deschenes 
în Grădinile Luxemburg. Lunetistul chinez probabil că o 
văzuse în acţiune, intuise capcana şi îşi dăduse seama cine 
reprezenta adevărata amenințare la adresa poporului său. 

Cât de greu îi fusese să conștientizeze ceea ce se aflase 
în fața ochilor săi mereu! Dar acum îşi dădea seama ce 
avea să se întâmple. Gloanţele urmau să vină din zona 
unde se afla Ambler. Forțele de securitate aveau să-l prindă: 
adversarii săi probabil că descoperiseră cum să aranjeze 
asta. Probele circumstanţiale aveau să sugereze că era vorba 
de un american, dar acest lucru o să fie imposibil de 
dovedit. Pentru că nu avea nicio identitate. 

Pentru că identitatea sa fusese ştearsă. 

Suspiciunile fără dovadă vor reprezenta partea cea 
mai explozivă. Beijingul explodase atunci când SUA 
bombardaseră din greşeală ambasada lor din Belgrad, după 
cum remarcase Ashton Palmer. Pierderea iubitului Liu 
Ang cauzată de un agent SUA avea să provoace instan- 
taneu o conflagrație. Şi SUA nu-şi puteau cere scuze, nu 
puteau recunoaşte ceea ce ar suspecta o lume întreagă: 
pentru că Harrison Ambler nu exista. 


Când urcam scările 

Am dat de-un om ce nu era. 
Nici astăzi nu era acolo. 

Aş vrea, aş vrea să fi plecat. 


Revolte, la un nivel fără precedent, aveau să destabi- 
lizeze Republica Populară; Armata Populară de Eliberare 
o să fie forțată să intervină. Dar gigantul adormit nu avea 
să se întoarcă în peştera sa. Nu înainte de a pustii lumea 
adormită. 

Gândurile îi umpleau mintea ca o umbră care aco- 
perea totul, dar privirea îi rămase aţintită asupra lui Lau- 
rel. Știu ce ştii, ştiu ce ştii... cuvintele copilăreşti îi reve- 
neau și ele în minte. 

Timpul părea că se scurge anvoie. 

Da, probabil că forțele de securitate fuseseră deja 
alertate în privinţa lui; inamicii erau mai mult decât ca- 
pabili să facă asta. 

Greşise în legătură cu atâtea lucruri, dar avusese şi 
dreptate în privinţa multora. Liu Ang avea să moară; 
națiunea o să fie în flăcări, APE urma să intervină, 
înăbuşind răscoala şi impunând un regim de tip maoist. 
Dar evenimentele nu aveau să sc limiteze la atâta. Fa- 
natismul îi orbise pe conspiratori în legătură cu adevăratele 
consecinţe ale maşinaţiunilor lor. Lumea avea să fie arun- 
cată în luptă, odată ce murmurele aveau să se intensifice 
şi revolta să se întindă. Astfel de evenimente nu puteau 
fi controlate. Păpuşarii nu înțelegeau niciodată astfel de 
lucruri. Se jucau cu focul și, în cele din urmă, şi ei erau 
mistuiți de flăcări. 

Ambler simţea neliniște și furie şi regret, legate între 
ele ca zalele de fier. 

Totul, începând cu „evadarea“ sa și tot ceea ce urmase 
se desfășurase conform planului. Planului lor. La fel ca un 
copil care are o hartă a unci comori, urmase traseul indicat 
de ei. Un traseu care ducea la Davos și la moarte. 

Pentru o clipă, șocul îl înlemni, făcându-l să se simtă 
ca o marionetă şi de ce nu? 

Doar asta şi fusese. 


Pe un monitor conectat la rețeaua cu circuit închis, în 


camera de întâlniri bilaterale, liderul chinez apărea vor- 
bind, dedesubt fiind inserată traducerea în engleză. Nici 

Palmer şi nici Whitfield nu păreau foarte atenţi. Era de 
parcă, exersând deja totul în mintea lor, punerea în apli- 
care a planului nici nu mai prezenta interes. 

Caston închise telefonul. 

— Scuze, trebuie să ies o secundă. Se ridică și se 
îndreptă spre uşă. Era închisă, din interior. 

Imposibil! 

Ellen Whitfield închise şi ea telefonul. 

— Scuze, spuse ea. Datorită chestiunii delicate pe care 
am discutat-o, am considerat că cel mai bine ar fi să nu 
fim deranjați. V-aţi îngrijorat în legătură cu precauţiile 
pe care le-am luat. După cum v-am mai spus, sunt mult 
mai complexe decât aţi crezut. 

— Observ, zise Caston căruia i se părea că nu mai are 
aer. 

— Domnule Caston, spuse ea, vă faceți prea multe 
griji. Am aranjat totul bine, strategic. Liu Ang este asa- 
sinat. Guvernul american, inevitabil, va fi suspectat. Dar 
negarea plauzibilă este menţinută. 

— Pentru că, până la urmă, asasinul nu există, zise 
Palmer, care părea amuzat în continuare. 

— Vorbiți despre... Tarquin. Caston se uită la ei cu 
atenţie spunând numele. Vorbiţi de... Harrison Ambler. 

— Care Harrison? întrebă Whitfield. 

Auditorul se uită fix în faţă. 

— L-aţi programat. 

— Cineva trebuia să o facă. În ochii de un albastru- 
închis ai lui Whitfield nu se vedea nicio urmă de în- 
doială. Să-i acordăm totuşi credit. A făcut o treabă mag- 
nifică. I-am fixat un traseu foarte dificil. Puţini ar fi reuşit 
să se descurce. Deşi ne-am gândit că este bine să-l aver- 
tizăm în legătură cu urmărirea Operațiunilor Consulare. 
Îl rugasem pe director să-i ceară lui Tarquin să-l elimine 
pe un anume Harrison Ambler. Aproape că îmi pare rău 

că nu am fost acolo pentru a asculta acea conversaţie. 
Dar oricum, acesta este un detaliu neimportant. 

— Şi atunci cum i-aţi făcut înscenarea lui Ambler? 
întrebă Caston pe un ton neutru. 

— Asta e partea cea mai frumoasă, spuse Ashton 
Palmer. Ca să spun aşa. Und es neigen die Weisen/Oft am 
Ende zu Schânem sich, după cum a scris odinioară 
Hölderlin’. În cele din urmă adesea cei înţelepţi cedează 
celor frumoşi. 

— Am văzut dosarele cu plăţi, spuse Caston, blufând, 
dar de acolo nu am aflat cum aţi găsit-o. Pe Laurel 
Holland. 

Whitfield rămase la fel de senină. 

— Da, sub acest nume o cunoaște Tarquin. Și și-a 
jucat rolul la perfecţie. Este un adevărat copil-minune, 
Loma Sanderson. S-ar putea spune că a îngemănat două 
talente extraordinare. După cum probabil știi, nu există 
nici măcar o persoană la zece mii care să-l poată păcăli 
pe Harrison Ambler. 

— Dar Loma Sanderson este una la un milion, spuse 
Caston cu privirea îngustată. 

— Exact. O actriță de mare talent. A câştigat cele mai 
mari premii pentru actorie în facultate. A fost protejata 
unui discipol de-al lui Stanislavski, care a declarat că nu 
a văzut niciodată un astfel de talent brut. 

— Stanislavski? 

— Un profesor de actorie legendar, care a creat con- 
ceptul de Metodă. Actorii de Metodă se pregătesc pentru 
a simți exact sentimentele pe care le exteriorizează. Şi 
astfel, într-un anumit sens, nu joacă. Este un adevărat 
talent, dacă reușeşti să-l stăpâneşti. Şi ea a făcut-o. Era 


! Poet german (n. trad.). 

foarte promițătoare. Imediat ce a terminat Julliard! a jucat 
rolul principal în piesa Hedda Gabler şi a fost ovaționată 
pentru prestație. Adevărul este că ar fi putut să devină o 
a doua Meryl Streep dacă ar fi fost puţin ajutată. 

— Și ce s-a întâmplat? Și ce se petrecea oare de partea 
cealaltă a ușii? Deşi uşa era foarte solidă, Caston stătea 
atât de aproape că putea detecta un fel de vibrații. 

— Din păcate pentru ea avea o problemă. Era depen- 
dentă de droguri. Speed şi apoi heroină. Apoi a început 
să vândă droguri, în special pentru a face rost de ele 
pentru sine. Când a fost arestată, viaţa ei se terminase. 
New Yorkul are legile alea draconice cu privire la droguri. 
Dacă vinzi două grame de heroină primești o condamna- 
re de la cincisprezece ani la, posibil, închisoare pe viață. 
Şi cincisprezece este minimum. Și atunci am intervenit 
noi. Pentru că talente precum ea nu apar zilnic. Printr-un 
ofiţer de legătură am aranjat ca un procuror general să 
ajungă la o înțelegere cu procuratura locală. După aceea 
a devenit proprietatea noastră. A reprezentat un proiect 
special şi s-a dovedit a fi un elev silitor. Chiar a prins 
viziunea din zbor. 

— Deci totul s-a desfăşurat conform planului, spuse 
Caston pe un ton acuzator, plimbându-și privirea de la 
unul la altul. Două figuri lăudăroase care-l scoteau din 
pepeni, o singură viziune. Nebunie! Şi ceea ce-l speria cel 
mai tare, se gândi el, era cât de siguri de sine păreau ei. 

Brusc, uşa se deschise. În cadru apăru un bărbat pu- 
temic şi în spatele lui se vedeau alți câțiva. 

Caston se întoarse și se uită la el. 

— Tu nu ciocăneşti niciodată? 

— Bună seara, Clay. Cu mâinile în şold, directorul 
adjunct se uita la Palmer şi Whitfield fără cea mai mică 


! Academie americană de teatru și film (n. trad.). 

urmă de surpriză. Nu te întrebi cum mi-am dat seama ce 
aveai de gând? îl întrebă el pe auditor. 

— Ceea ce mă întreb, de fapt, Cal, este de partea cui 
te afli. 

Norris încuviință cu o mină gravă. 

— Cred că vom afla în curând. 


Timpul şi spațiul, aici şi acum, păreau să-l fi trans- 
format pe Ambler. I se părea că sala devenise la fel de 
rece, cu o atmosferă tot atât de rarefiată ca şi spaţiul 
stelar şi timpul se scurgea extrem de lent şi de zgomotos, 
în ritmul bătăilor inimii lui. 

Harrison Ambler. Cât de mult se străduise să recâștige 
acel nume, un nume care în curând avea să fie sinonimul 
infamiei. Simţea că i se face rău din cauza greţii şi a 
dezgustului de sine, dar tot nu avea de gând să cedeze. 

Probabil că şi ea văzuse asta, deoarece contactul vi- 
zual dintre ei nu fusese întrerupt şi el observă, sau simţi, 
o mişcare extrem de slabă, o contracție pregătitoare înainte 
de apăsarea trăgaciului, sau poate pur şi simplu știa, fără 
să aibă nevoie să vadă sau să simtă ceva, pentru că o 
secundă ca fu el și cl ca, schimbând o clipă de 
transparență, care fu una de identitate, o conexiune care 
nu mai era de dragoste, ci de ură şi... 

Ambler se aruncă spre ea chiar înainte de a-și da 
seama ce făcea, se aruncă spre ea în clipa în care ea 
apăsa pe trăgaci. 

Zgomotul puternic al armei îl făcu să-şi revină. O 
explozie se iscă o miime de secundă mai târziu, un poc- 
net, spargerea a mii de fragmente strălucitoare de sticlă 
şi o slabă, dar perceptibilă scădere în intensitate a lumi- 
nii, toate acestea îi spuneau că glonţul îşi greşise ţinta, 
lovise unul dintre becurile de pe tavan. Chiar când îşi 
dădu seama simţi o durere intensă în zona diafragmei, o 

simți chiar înainte de a vedea mişcarea mîlinii ei, strălu- 
cirea lamei de oţel pe care o ţinea în mână. O parte din 
mintea lui era confuză, nu avea nicio logică. Avu nevoie 
de încă o fracțiune de secundă pentru a-şi da seama că-l 
înjunghia a doua oară, că-l tăiase, da, îl tăiase şi îl în- 
junghiase din nou, înfigând lama în el cu o frenezie spas- 
modică. 

Sângele curgea din el ca dintr-un butoi prea plin, dar 
nimic nu conta, pentru că trebuia să o oprească, sau avea 
să piardă totul: numele lui, sufletul, ființa sa. Cu puterile 
care-i mai rămăseseră se aruncă spre ea, chiar când lama 
lungă îi mai intra o dată în vintre. Mâinile sale se trans- 
formară în cârlige cu care îi îndepărtă brațele, lipind-o de 
podea. Ţipetele şi gemetele ce se auzeau lângă el păreau 
a veni de la kilometri distanță. Nu era conștient de nimic 
altceva în afara ei, a femeii pe care o iubise, ucigașul 
necunoscut, care se zbătea sub el, ca într-o parodie 
grotescă a sexului ce era alimentată de opusul dragostei. 
Figura ei, la câţiva centimetri de a lui, era descompusă 
de furie şi de hotărârea neclintită a unui prădător din 
junglă. Pierderea de sânge începu să-i întunece conștiința 
chiar când se folosea de corpul său pentru a suplimenta 
forţa de prindere, pentru a o împiedica să scape. 

Desluşi o voce îndepărtată, pe tonalități înalte, ca şi 
cum ar fi fost emisă de un post de radio de pe un alt 
continent. Adu-ţi aminte de acel bărbat, din vremuri 
străvechi, care şi-a deschis un magazin într-un sat, vân- 
zând şi o lance, despre care spunea că penetrează orice, 
şi un scut, despre care spunea că nu poale fi penetrat. 

Lancea. Scutul. 

Un bărbat care vedea prin toți. O femeie prin care 
nimeni nu putea să vadă. 

Lancea. Scutul. 

Prin minte îi treceau fragmente din alte timpuri, dar 

încețoşate, ca printr-un proiector stricat. Pe insula 
Parrish, murmurele de încurajare: ea îi sădise în minte 
ideea evadării, chiar şi data exactă — îşi dădea seama 
acum de asta. Laurel era cea care, de fiecare dată când 
ezita, îl ținea pe linia de plutire. Tarquin, 
Menschenkenner-ul, îşi găsise naşul. Era Laurel. 

Conştientizarea acestui lucru îl străfulgeră, deschizând 
o rană mai mare decât cele făcute cu cuțitul. 

Inchise ochii o clipă şi apoi îi redeschise, cu un efort 
mai mare decât acela impus de orice muncă fizică care o 
făcuse vreodată. 

Se uită în ochii ei, încercând să descopere femeia pe 
care crezuse că o cunoaşte. Înainte de a-și pierde 
cunoştinţa nu văzu decât întunecare și înfrângere şi un 
antagonism întrepătruns şi apoi, în acea întunecare, dis- 
tant şi cu imaginea tremurătoare, se văzu pe el. 


Epilog 


Harrison Ambler închise ochii şi simți strălucirea 
blândă a soarelui de martie. Stătea pe șezlongul de pe 
punte şi asculta sunetele liniştitoare. Apa care lovea uşor 
chila bărcii de pescuit. Sunetul mosorului când era arun- 
cat cârligul. Și alte zgomote. 

În sfârşit, ştia cum era să fii familist și se simţea 
mulțumit. De partea cealaltă a bărcii, fiul şi fiica dis- 
cutând aprins în timp ce prindeau momeala în cârlige. 
Mama, care citea ziarul şi care avea şi ea firul undiţei în 
apă şi care le arunca o privire plină de dragoste copiilor 
când aceştia deveneau prea exuberanți. 

Căscă simțind o mică durere şi îşi aranjă tricoul larg. 
Încă mai avea bandaje în jurul mijlocului, dar rănile erau 
în curs de vindecare. Simţea asta şi simțea cum încep 
să-i revină forţele. Soarele se reflecta în lac, unul mic din 
regiunea Văii Shenandoah, și, deși încă nu se des- 
primăvărase complet, vremea era bună. Decise că pro- 
babil nu avea să se mai întoarcă niciodată în Sourland, 
deşi încă îi plăceau bărcile şi lacurile și pescuitul și era 
bucuros să fie împreună cu alţii, cărora putea să le 
împărtăşească ceea ce simţea. Scena nu era atât de liniştită 
pe cât părea; nu cu demonii care încă se mai fugăreau 
unii pe alţii în el. Nu cu cei doi adolescenţi exuberanți şi 
cu mama lor frumoasă şi cu limba ascuţită. Dar era mai 
bine așa. Mai real. 

— Hei, tată, spuse băiatul. La şaptesprezece ani ai săi 
era deja lat în umeri şi cu pieptul bombat. Ți-am adus o 
bere de ghimbir din lada frigorifică. Încă mai e rece. Îi 
dădu cutia lui Ambler. 

— Mulţumesc, zise Ambler deschizând ochii şi 
zâmbindu-i. 

— Sigur nu vrei o bere adevărată? îl întrebă femeia, 
care nu părea prea tânără, dar era elegantă și foarte 
amuzantă. Trebuie să fie o Guinness pe undeva. Micul 
dejun al campionilor. 

— Nu, spuse Ambler. Trebuie să o iau uşor. 

Da, era plăcut să fii familist. Se putea obişnui cu 
asta. 

Asta nu însemna că această familie era a sa, exact. 

Când barca se clătină ușor de tot, Clayton Caston 
urcă pe punte, transpirând și verde la faţă. Se uită cu 
reproș la Ambler şi mai luă o pilulă de Dramamine! 

Oricum Linda mai ştia câte ceva despre pescuit şi 
copiii fuseseră uşor de convins. Marea dificultate fusese 
să-l determine pe Clay să urce la bord. Avusese dreptate 
să fie sceptic în legătură cu liniştea promisă, deşi doar un 
ipohondru ca el se putea convinge să aibă rău de mare pe 
un lac ale cărui ape erau aproape nemişcate. 

— Nu ştiu cum de am fost de acord să urc pe această 
barcă ce induce voma... începu Caston. 

— Te invidiez, Clay, spuse Ambler. 

— Îţi dai seama că şansele de a te îneca în ape liniștite 
sunt mai mari decât pe mare? 

— Ei, hai. Pescuitul este una dintre principalele activități 
ale americanilor în timpul liber. După cum îți spuneam, 
este cea mai amuzantă activitate în afară de lucratul la 
tabele. Acordă-i o șansă. S-ar putea chiar să fii bun la asta. 

— Știu la ce sunt bun, mormăi Caston. 

— Eşti plin de surprize. Cine ar fi ştiut că eşti așa un 
mare as în materie de echipament audio-video. 

— Ți-am spus, replică Clay. Asistentul meu mi-a 
prezentat toate alea. Altfel, tot ceea ce ştiu despre cabluri 
coaxiale este preţul la metru şi timpul de amortizare. 


! Medicament folosit împotriva răului de mare (n. trad.). 

Dar, după privirea satisfăcută de pe fața lui Caston, 
Ambler ştia că își aduce aminte ce se întâmplase după ce 
Palmer şi Whitfield descoperiseră că încăperea destinată 
întâlnirilor bilaterale fusese transformată într-un studio 
TV cu circuit închis şi că întreaga conversaţie fusese 
transmisă la centrul mass-media al Centrului de 
Conferinţe. Atât politicianul, cât şi profesorul erau 
fascinanţi în fanatismul lor, după cum observaseră şi 
câteva sute de participanţi la congresul de la Davos atunci 
când îi văzură pe ecranele care erau peste tot prin centrul 
de conferinţe. 

Palmer şi protejata sa nu avură nevoie de mult timp 
pentru a-şi da seama de implicaţii, nu doar pentru vii- 
torul lor, dar și în ceea ce privea planul. Prin analogie cu 
tot ceea ce făcuseră în ascuns, singurul lucru ce-i putea 
distruge era expunerea la lumină. 

După cum îi povestise Caston lui Ambler cu ocazia 
uneia dintre multele vizite pe care i le făcuse la spital, 
Caleb Norris fusese cel care le spusese poliţiştilor mili- 
tari elvețieni să meargă în camera de întâlniri bilaterale 
Şi se asigurase că cei doi fuseseră arestați. După cum se 
aflase după aceea, fusese alertat printr-un mesaj de un 
spion-şef chinez, Chao Tang, care aranjase ca mesajul 
să-i parvină direct lui. Era o decizie neobişnuită, cel puţin, 
dar spionii oficiali de vârf îşi studiau adesea omologii şi 
aveau păreri bine formate unii despre alţii. Cei doi nu se 
întâlniseră niciodată, dar fiecare dintre ei îl aprecia pe 
celălalt. Intr-o situație extremă, Chao decisese să apeleze 
la asistența americanului. Şi faptul că la scurtă vreme 
chinezul fusese găsit mort reprezenta o mărturie a 
autenticităţii mesajului. 

Pentru că Ambler era sedat şi îşi revenea din când în 
când în primele câteva săptămîni de spitalizare, Caston 
trebuise să-i tot repete ce se întâmplase, pentru a putea 

înțelege că nu era un vis indus de narcotice. Mai târziu, 
când starea mentală i se îmbunătăţi, chiar dacă încă mai 
era slăbit fizic, începură să apară şi alți vizitatori, unele 
vizite fiind organizate de Caston, altele nu. Primi câteva 
vizite de la asistentul lui Caston, care credea că Ambler 
era super şi-l tot compara cu un Derek. Apoi fu vizitat de 
Dylan Sutcliff, adevăratul Dylan Sutcliff, care, deşi se 
îngrăşase cu peste douăzeci şi cinci de kilograme din 
colegiu, fu recunoscut pe dată de Ambler. Amândoi se 
uitaseră în anuarul colegiului şi el îşi amintea multe lu- 
cruri amuzante din vremea aceea, în marea lor majoritate 
cunoscute puțin altfel de Ambler. Caston îşi petrecuse o 
bună perioadă de timp pentru a-şi da seama cum fuseseră 
redirecționate convorbirile telefonice, precum şi aberaţiile 
în facturi care rezultaseră. 

— Ei bine, spuse Ambler după o vreme, așezându-se 
mai comod în şezlong, ce-i drept, cariera ta în televiziune 
a fost de scurtă durată, dar s-a dovedit foarte eficientă. 
Soarele este cel mai bun dezinfectant, nu? 

Caston se blocă. 

— Copiii s-au dat cu cremă de protecţie solară? o 
întrebă pe soţia sa. 

— Este luna martie, Clay, replică Linda amuzată. Ni- 
meni nu face plajă pe vremea asta. 

Din capătul celălalt al bărcii se auzi un chicotit de 
încântare. 

— L-am prins. L-am prins, e al meu, se auzi vocea 
Andreei, plină de mândrie. 

— Al tău? zise Max, cu o voce aproape baritonală de 
adolescent. Al tău? Scuze, dar cine a aruncat firul? Cine 
a pus momeala în cârlig? Te-am rugat să ţii de blestema- 
tul de băț până... 

— Hei, ce cuvinte sunt astea, interveni Linda pe un 
ton amenințător. Se duse spre cei doi certăreți. 

— Cuvinte? Ce, sunt în engleză, nu? spuse Max. 

— Şi oricum, peștele ăla este prea mic, continuă mama 
sa. Aruncaţi-l înapoi. 

— Ai auzit ce a spus mama, zise Andreea încântată. 
Aruncă peştişorul ăla mititel bun de nimic înapoi în apă. 

— Aha, deci acum este peştele meu? spuse Max in- 
dignat. 

Ambler se întoarse spre Caston. 

— Întotdeauna sunt aşa? 

— Mi-e teamă că da, chicoti Caston. 

Aruncă o privire soției şi copiilor şi Ambler văzu 
întipărite pe faţa lui mândria și devotamentul, dar audi- 
torul nu se lăsă distras mult timp. Câteva minute mai 
târziu, când un alt mic val undui barca, se trânti pe scaunul 
de lângă Ambler, pregătindu-se de o negociere serioasă. 

— Ascultă, nu am putea să ne întoarcem la țărm? 
spuse el pe un tot aproape implorator. 

— De ce să facem asta? Este o zi frumoasă, apa este 
minunată, am închiriat barca asta care este nemai- 
pomenită... ce altceva ne-am mai putea dori? 

— Da, dar am plecat la pescuit, nu? Şi vezi tu, eu cred 
că vom descoperi că toți peştii înoată pe la chei. De fapt 
sunt sigur de asta. 

— Haide, Clay, zise Ambler. Nu e nicio logică în 
spusele tale. 

Ambler ridică o sprânceană. 

— Cea mai probabilă distribuţie a peștilor în această 
perioadă a anului... 

— Crede-mă, îl imploră Caston, întrerupându-l. La chei 
ar trebui să fim. Am o presimțţire în legătură cu asta. 


Sfâr şir 

